
FORORD 


Kun yderst få breve fra Henrik Ibsen forelå tidligere for 
almenheden. For den tyske udgave af hans samlede værker 
var det derfor oprindelig planlagt, at det 1ste bind skulde 
bringe et udvalg af hans breve; digteren havde selv fundet 
denne udgivelsesmåde rigtig og tilstrækkelig, da han mente 
der ikke fandtes særdeles mange breve af interesse fra hans 
hånd. Men da først den systematiske materialsamling var 
sat i gang, voksed stofmængden snart så stærkt, at det viste 
sig nødvendigt at udgi brevene i et særskilt bind, og det blev 
da besluttet, samtidig at lade samlingen udkomme også i en 
nordisk udgave, på originalsproget. 

Under vort fortsatte arbejde med denne samling fik vi 
efterhvert i hænde en sådan fylde med breve, at det ikke 
kunde være tale om at offentliggøre dem alle uden und- 
tagelse. Der var blandt dem, tildels endog blandt allerede 
forhen trykte breve, en stor mængde, som næsten ikke inde- 
holdt det ringeste til belysning af Ibsen's liv og værker, 
men næsten bare handled om rene forretningssager. Blandt 
disse breve måtte dog igen udskilles en liden gruppe, hvor 
der hist og her kunde findes nogen linjer af virkelig lite- 
rært værd. Ibsen har således til sin forlægger Hegel skrevet 
i alt omkring 250 breve, hvoraf ikke stort mere end 50 kunde 
gøre krav på at trykkes i sin helbed. Men hvad der kunde 
findes af bemærkningsværdige udtalelser i hele den ikke 
meddelte brevmasse, det har vi udnyttet dels for indled- 
ningen, dels for oplysningerne, oftest gennem ordret citat. 


Mange breve har det selvfølgelig været umuligt at finde 
igen. Adskillige, tildels vigtige breve — således til ungdoms- 
vennen Due, til overlærer Løkke, til Henrik Jæger — er i 
tidens løb ved ulykkelige tilfælde gåt til grunde eller spor- 
løst forsvundne. Andre breve kan vel endnu eksistere, men 
har ikke foreløbig kunnet skaffes frem; således har vi ikke 
kunnet opdage Adolf Strodtmann's efterladenskaber, og 
Johan Sverdrup's vapirer er endnu ikke således ordnede, at 
de har kunnet bli tilgængelige. Ibsen's brevveksling med det 
gamle ,,Kristiania teater” har vi trods alle henvendelser ikke 
kunnet opnå at få udleveret, idet teatrets tilbageværende 
repræsentantskab ved beslutning af 10de decbr. 1903 vedtog 
at fastholde også i dette tilfælde den tidligere trufne be- 
stemmelse, at teatrets arkiv først efter år 1925 skulde bli 
åbnet for offentligheden, — vi må tilstå ikke at kunne fatte 
grundene for denne beslutning. 

Vi har ved udgivelsen gåt ud fra den grundsætning, at 
ethvert meddelt brev måtte optages i sin fulde ordlyd, så 
sandt denne overhovedet eksistered. Strygninger i brev- 
teksten har vi kun på nogle forsvindende få steder tilladt 
os at foreta af uomgængelige hensyn til levende personer. 
Alle slige strygninger er betegnede ved en række tanke- 
streger. På den anden side har det her og der til forståelse 
af teksten været nødvendigt at udfylde den ved små indskud, 
og disse er da sat i klammer. For at skabe naturlige hvile- 
punkter har vi måttet begynde nye afsnit (linjebrudd) på 
en hel del steder, hvor Ibsen selv bare havde sat en tanke- 
streg. Forøvrigt kan vi ikke overalt indestå for, at teksten 
er gengit med fuld diplomatisk nøjagtighed, da vi fra ad- 
skillige privatfolk har modtat brevene i afskrifter, som vi 
ikke har havt adgang til personlig at kontrollere. Netop 
derfor har det været en umulighed at aftrykke brevene med 
brevskriverens egen vekslende retskrivning, og vi har set os 
nødt til at gennemføre, så vidt muligt, en og samme ret- 
skrivning for alle breve, den nemlig som i de sidste 30 år 
har været Ibsen's egen. 

Af hensyn til denne brev-udgaves udpræget biografiske 

karakter har vi ladet alle breve komme i tidsfølge efter hver- 
andre og ladet også de skrivelser gå ind i tidsfølgen, som 
ikke er egentlige privatbreve, men i en eller anden form 
officielle dokumenter. Vi ønsker i det hele at betone, at 
denne første samling af breve fra Henrik Ibsen ikke må 
bedømmes fra filologiske, men ud fra literære syns- 
punkter. 

Ved stoffets samling, sigtning og bearbejdelse har stats- 
minister dr. Sigurd Ibsen, som repræsentant for sin far, 
biståt os med råd og dåd; megen tak skylder vi også Carl 
Nærup, Kristiania, som har tat virksom del i de grund- 
læggende forarbejder og har leveret adskillige afskrifter; 
videre P. Th. Moe, Kristiania; Edvard og Georg Brandes, 
Peter Nansen, Karl Mantzius, og Louis Bobé, København; 
Moritz Alsberg, Cassel; Richard Rosenbaum, og Rudolf 
Lothar, Wien; endelig alle dem som venligst har sendt os 
Ibsen-breve i original eller i afskrift. 


Kristiania og Berlin, oktober 1904. 


Halvdan Koht. Julius Elias. 


INDLEDNING 





Den 3tte maj 1880 skrev Henrik Ibsen til sin forlægger 
Frederik Hegel og meddelte ham, at han havde begyndt på 
en liden bog, som skulde fortælle om de ydre og indre for- 
hold, hvoraf hvert af hans digtværker var wudsprunget 
(II, s. 80). Bogen skulde hede , Fra Skien til Rom" og gi skil- 
dringer fra hans liv i Skien og Grimstad, Bergen og Kri- 
stiania, Dresden, Miinchen, og Rom. 

Da Hegel havde forskellige betænkeligheder mod denne 
plan, erklærte Ibsen (II, s. 84) at ville la den ,,stå hen indtil 
videre”. Men han slap ikke tanken helt fra sig. Våren 
1881 sa han i Rom til sin ven professor L. Dietrichson, efter 
hvad denne beretter i sine erindringer (Svundne Tider, I, 
s. 363—364): ,, Folk tror, at jeg har forandret anskuelser i 
tidens løb; det er en stor fejltagelse. I virkeligheden er 
min udvikling aldeles konsekvent. Jeg kan selv tydelig på- 
vise tråden i hele min udviklingsgang, enheden i mine ideer 
og deres trinvise udfoldelse, og jeg holder på at nedskrive 
nogle optegnelser, der vil vise verden, hvor nøjagtig jeg er 
den samme nu, som da jeg først fandt mig selv." 

I slutten af samme år skrev han til en anden norsk ven, 
professor 0. Skavlan, at han i længere tid havde syslet lidt 
med at skrive en bog om sine oplevelser i samme — halvt 
skemtende, halvt alvorlige — stil som fortalen til ,,Catilina", 
og han foreslog at offentliggøre enkelte afsnit deraf i Skav- 
lan's tidsskrift (II, s. 95). Hidtil er der imidlertid ikke trykt 
noget andet af sådanne optegnelser end et afsnit barndoms- 
minder i Henrik Jæger's bog om Ibsen fra 1888 (s. 6—16). 

Tanken om den levende indre sammenhæng i hans digt- 
ning blev af Ibsen atter fremhævet i den henvendelse han 
retted ,,til læserne" i marts 1898 i første hefte af den samlede 
udgave af hans værker. Og samme måned meddelte han i 
sin tale ved festen i Kristiania i anledning af hans 70-års 
fødselsdag, at han nu igen tænkte på at skrive en bog, som 
skulde ,, knytte hans liv og hans digtning sammen til en 
forklarende helhed" (Samlede værker, b. 10, s. 518). Også 
denne gang blev imidlertid planen henlagt, da de ,,dra- 
matiske galskaber” trængte for hårdt på i digterens sind. 
Og da han så i 1899 havde fåt færdig sin ,,epilog”, blev den 
hans siste værk, — snart skulde sygdom hindre den al- 
drende digter i at skrive flere bøger. Hvad vi fra hans egen 
hånd har af aktstykker til autentisk belysning af hans ydre 
og indre liv, det er desværre kun brudstykker, — slige som 
fortalerne til ,,Catilina"”, til ,,Gildet på Solhaug”, til ,Kær- 
lighedens komedie", hans forskellige taler, og enkelte af hans 
avisartikler; dertil kommer så hans rejsedagbøger, som han 
flere gange omtaler i sine breve, navnlig i et brev til Hegel 
l4de decbr. 1869 (s. 194). 

Den brevsamling, som her overgives til almenheden, vil 
på mange punkter erstatte den påtænkte selvbiografi. Ibsen's 
breve, skrevne gennem et tidsrum af over femti år, viser os 
ham i umiddelbar fremtræden i hans vekslende livsforhold 
og venneforhold og fortæller adskilligt nyt både af rent bio- 
grafisk og af literært indhold. Brevene er skrevne uden 
nogensomhelst tanke på offentliggørelse, og de er derfor 
uden ethvert literært præg, — snart tunge og klodsede som 
departementsskrivelser, snart friske og voldsomme som øje- 
blikkets stemningsudbrud. Men derigennem får de for os 
livets egen fortryllelse, og de blir uvurderlige kildeskrifter 
for vort kendskab til Ibsen. De gir os uforbeholdne udtryk 
for hans personlige følelsesliv, som hidtil for en væsentlig 
del har været lukket for udenverdenen; vi ser ham i hans 
menneskelige svaghed og storhed; vi lærer, at hans sagn- 
mæssige ,indesluttethed” i sin dybeste grund ikke tilhører 
hans sjæls-ejendommelighed; vi får mærkelige indblik i ud- 

viklingen af hans livssyn og kunstopfatning og i hans digt- 
nings vækst og øjemed. En del af det intimeste i hans sjæle- 
liv og i hans forhold til andre kan rigtignok ikke her åbnes 
for almenheden; det forbydes af det naturlige hensyn til den 
digter, som ikke elsker at klæde sig nøgen i alles påsyn 
(s. 88), og et tomrum må her ialfald foreløbig bli. 

Også på et andet punkt lider denne udgave af Ibsen-breve 
under en nødtvungen ufuldstændighed: vi har ikke kunnet 
meddele et eneste brev til Ibsen, da intet sådant har kunnet 
findes. Ibsen har selv om et lignende forhold, i anledning 
af udgivelsen af Julius Lange's breve, udtalt (II, s. 210), at 
»sdet er aldrig heldigt for forståelsen af en dialog, at man 
kun kan høre den ene persons repliker og må gætte sig til 
den andens.” Det gir ikke det fulde billede af Ibsen's sjæle- 
liv, at han således må fremtræde som enetaler. Denne 
mangel må da indledningen og oplysningerne til 
de enkelte breve søge at udfylde, så godt eller så dårlig det 
lar sig gøre. Det er således ikke meningen i denne indled- 
ning at pege på alt det nye som brevene gir os, og drage de 
forskellige følgeslutninger deraf; det må overlades til vid- 
løftigere literaturhistoriske fremstillinger. Her skal bare, til 
lettere forståelse af brevene, forsøges tegnet op den bag- 
grund de må sees imod; da de jo hvert for sig er en løsrevet 
livsytring, vil det være nødvendigt at gi nogen antydninger 
af den sammenhæng de hører ind. Her følger altså ingen 
fuldstændig biografi, kun en redegørelse for en del af de for- 
hold Ibsen i tidens løb er trådt ind i, — forhold til store og 
små samfund, forhold til personer og ideer. Indenfor denne 
begrænsning vil også et og andet lys falde over hans ud- 
vikling som menneske og kunstner. 


* 


Henrik Ibsen. kom meget tidlig bort fra sit barndomshjem 
i Skien, og dermed fra sin familje. Fra sit 15de år, efterat 
han var blit konfirmeret, var han henvist til at forsørge sig 
selv, da det var gåt ganske ud med hans engang velhavende 

far, og han fik da plads på apoteket i Grimstad, hvor han 
kom til at bli i hele seks år (1844—1850), først som discipel, 
siden som medhjælper. Til Skien kom han kun på korte 
feriebesøg, og forbindelsen med hans familje blev med årene 
løsere og løsere. Som voksen mand skrev han aldrig hjem 
til sine forældre; dels varte det nemlig mange år før han 
kom i den økonomiske stilling, at han kunde ha været sine 
forældre til hjælp (II, s. 57—58), og da denne tid endelig kom, 
var han allerede blit en ,,halvvejs fremmed" for sine på- 
rørende; dels — og her er visstnok den afgørende grund — 
følte han med sig selv, at han gennem sin udvikling havde 
vundet et nyt grundlag for sit åndsliv, som lå langt borte 
fra hjemmets tankesfærer, og det var, med hans trang til 
helhed, umuligt for ham at bli stående i et , halvt for- 
ståelsesforhold" (s. 160. Hans fædrehjem var bundet i en 
bibelfast, streng religiøsitet: han selv havde revet sig løs fra 
enhver ydre autoritet og satte tankens frihed over alt andet. 
For ham var begavelsen ikke en ret, men en pligt (s. 164), 
og når han drog sig bort fra sine forældre og sin slægt, da 
gjorde han det for sin livsgernings skyld; det var et udslag 
af en personlig berettiget ,fuldblods egoisme" — den som 
han engang (s. 233) skriver til Georg Brandes om — som 
drev ham til ,for en tid at sætte sit eget som det eneste, 
der har værd og betydning, og alt andet som ikke eksiste- 
rende.” Vi ser her i Ibsen selv et stort stykke , Brand". 
På den anden side måtte den radikale tænkemåde, som mer 
og mer brød frem i hans værker, ganske naturlig fjerne 
hans familje fra ham. 

Noget virkeligt brudd kom det dog aldrig til, og én af 
Ibsen's slægtninger var der, som han altid vedligeholdt nogen 
forbindelse med, — det var hans søster Hedvig, gift med 
skibsfører Stousland i Skien. Hende er det han har skildret 
i den herlige barneskikkelse Hedvig i , Vildanden", og om 
hende har Bjørnstjerne Bjørnson sagt, at efter bekendtskabet 
med hende forstod han, hvor megen slægtsarv der var i 
den Ibsen'ske hang til mysticisme. Hendes varme, fine, 
stærke sind, som i al stilfærdighed efterhvert vandt frem til 

en mild og hensynsfuld tolerance, havde forståelse også for 
den ældre brors så helt uligeartede udvikling, og hun be- 
vared ham altid i et kærligt hjerte. Til hende betrodde han 
allerede tidlig sine fremtidsplaner. Det var i 20-års alderen, 
på et af sine siste besøg i Skien, at han forklarte for hende, 
at hans ønske var at nå op til ,,det største og fuldkomneste 
af alt som kunde nåes i storhed og klarhed"”, og så vilde 
han dø. Og det har været søsterens glæde at se, hvorledes 
han stred sig frem til stadig renere og klarere livssyn, og 
hvorledes barndommens gode hjertelag stadig har gjort sig 
stærkere gældende i den voksne mands domme om menne- 
skene. — 

Ved sit ægteskab med Susanna Thoresen trådte Ibsen ind 
i nye familjeforbindelser. De foreliggende breve fortæller 
kun lidet om hans samliv med hustruen og det åndelige 
vekselforhold mellem dem; foruden det versificerede frier- 
brev til hende (s. 67—69) vil man her kun finde en fint 
karakteriserende ytring fra 1870 (s. 213), som kaster et kort 
lysglimt over hendes betydning for hans liv og hans arbejde. 
Bedre lærer vi digteren at kende i hans forhold som far; 
vi ser, hvorledes han opmeærksomt våger over sin søn 
Sigurd's opdragelse, ordner hans læsning og hans studier 
(s. 168, II, s. 30, 66) og med kraft virker for at åbne embeds- 
vejen og den politiske karriere for ham (II, s. 126—128). For 
sønnens skyld sætter han ofte sine personlige ønsker i bag- 
grunden, — vælger således gentagne gange sit bosted efter 
de krav sønnens uddannelse stiller. 

Med de fjernere medlemmer af den Thoresen'ske familje 
finder vi Ibsen dels i forretningsforbindelser (således med 
svogeren J. H. Thoresen), dels i literært brevskifte (således 
med svigermoren Magdalene Thoresen). Virkelig betydning 
for hans person og hans digtning havde dog kun den tidlig 
bortgangne svigerinde Marie, som stod ham nærmere end 
hele den øvrige familje og flere år bodde i hans hus i 


Dresden (s. 264). 
* 

En række ar de vigtigste ungdoms-år kom Henrik Ibsen 
til at gennemleve i Grimstad, — en liden by på snaue 800 
indbyggere, nærmest en landsby efter sit ydre præg, men 
ved interesser og traditioner væsentlig knyttet til sjøen. Den 
regeredes selskabelig af nogen få gamle skibsreder-, køb- 
mands- og skipperfamiljer, som fornemt stængte sig ude fra 
den gemene mængde og især betragted alle indflyttere med 
sur mistænksomhed. Den unge fattige Ibsen med det inde- 
sluttede væsen rak ikke op i denne fine cirkel, og han blev 
i de første år gående temmelig alene. Desuden kom han hur- 
tig, som han selv beretter (i fortalen til ,Catilina”, Saml. vær- 
ker, b. 1, s. 6), på krigsfod med de rådende i det lille by- 
samfund; for den vesle ,,abotegergutten" havde en farlig 
tilbøjelighed til at lage alslags små skemterim om byens 
borgere, og han forarged mangen bra mand med sine lystige 
karikaturtegninger. I 19-års alderen begyndte han at få 
venner blandt de jævnaldrende unge mænd i byen, og uagtet 
enkelte af dem hørte til Grimstads beste familjer, kom Ibsen 
dog aldrig rigtig med i selskabslivet; for det første havde 
han ligefrem ikke råd dertil, og for det andre kom han 
aldrig til at nyde den beste anseelse i byen. Hans hvasse 
tunge og pen bragte ham stadig i kollisjon med folk, og 
sammen med sine venner bedrev han ofte ,,gale streger og op- 
tøjer" (s. 213), som ikke stemte med byens krav til en sømme- 
lig opførsel. Udførlige traditioner fra dette Grimstad-liv er 
nylig meddelt i Kristiania-bladet ,, Eidsvold" (1900, nr. 233, 
235, 238). 

Blandt Ibsen's Grimstad-venner må særlig nævnes to, 
som trolig stod ham bi ved hans første forsøg på at bryde 
sig vej som digter. De var begge to indflyttede fra andre 
steder. Den ene var Christopher Lorentz Due, hvis far var 
kommen som overtoldbetjent til nabobyen Lillesand i 1840, 
og som selv i en ung alder var blit ansat ved Grimstad told- 
bod, hvor han fra nyåret 1850 blev konstitueret undertold- 
betjent. Den andre var den juridiske student Ole Schulerud, 
hvis far blev udnævnt til overtoldbetjent i Grimstad 1846, 
og som selv efter beståt andeneksamen kom til byen som- 

meren 1847. Disse to blev indviede i Henrik Ibsen's digter- 
drømme. Due var musikalsk og satte endog musik til et af 
Ibsen's digte fra 1848, ,, Vårens minde" (kun trykt på tysk, 
Såmtliche Werke, b. 1, s. 195—196), og det var han som 
gjorde i stand renskriften af dramaet ,,Catilina”. Med denne 
afskrift rejste så Schulerud eftersommeren 1849 til Kristiania 
for åt indlevere stykket til teatret og få det udgit hos en af 
byens forlæggere. Det er bekendt, hvor uheldigt resultatet 
af Schulerud's anstrengelser var, og det var først med penge- 
hjælp af Schulerud selv, at Ibsen i april 1850 fik ,,Catilina” 
udgit på sit eget forlag, — om alle disse fataliteter har 
Ibsen fortalt i den allerede nævnte fortale til 2den udgave 
af dramaet (187), hvor han også har citeret et og andet 
fra Schulerud's breve om sagernes gang. Også Due har for- 
talt erindringer fra disse Ibsen's Grimstad-år i den norske 
s-Aftenposten" (1904, nr. 560, 574, 588 og 602). 


* 


Da ,,Catilina” udkom, bavde Ibsen allerede forladt sin 
stilling i Grimstad og var kommen til Kristiania for at læse 
til artium. Han erhverved sig også allerede sommeren 1850 
på en vis sin studentereksamen; men han strøg i to fag 
(hvoraf det ene var græsk, så han kunde siden med rette 
(s. 267) sige om sig selv, at han ikke var nogen stiv græker), 
og han tog ikke disse to fag om igen, så at han aldrig har 
kunnet indskrives som student. Hans økonomiske stilling 
var alt andet end glimrende, og han måtte være glad til ved 
at få bo sammen med sin opofrende ven Schulerud, som 
havde nogen fattige månedspenge at greje sig med. En kort 
tid lige efter sit komme til Kristiania bodde han også sam- 
men med student Theodor Abildgaard, som just havde be- 
gyndt at deltage i den af Marcus Thrane rejste første norske 
arbejderbevægelse. De sociale og nationale kampe i årene 
efter 1848 havde allerede i Grimstad grebet ,mægtig og 
modnende"” (Saml. værker, b. 1, s. 5) ind i den unge Ibsen's 
sind, og han følte sig umiddelbart tiltalt af arbejder- 

Breve fra Henrik Ibsen. 3 

bevægelsen, fordi den med frejdigt mod angreb selve grund- 
volden for det bestående samfund. Han slutted venskab med 
Abildgaard og blev gennem ham kendt med Thrane og 
andre arbejderledere, deltog i arbejdernes møder og demon- 
strationer, og skrev endog et og andet i ,,Arbejder-Forenin- 
gernes Blad". Da Thrane og Abildgaard i juli 1851 blev 
arresterede, næred Ibsen nogen frygt for også at bli sat i 
fængsel; men bladets faktor fik anledning til at brænde hans 
breve til Abildgaard og andre papirer, før politiet kunde få 
tag i dem (II, s. 182). 

Efterpå hjalp Ibsen den midlertidige redaktør, murer- 
svend Bernhard Hansen (1818—1903), med at sætte hans 
tanker i stil, særlig når det galdt om at bringe dem i en 
anstændig versform (J. B. Halvorsen, Norsk Forfatter- 
Lexikon, V, s. 747 ved H. Koht); men lidt længer udpå året 
blev også Hansen arresteret, og da Ibsen straks efter forlod 
Kristiania, ophørte af sig selv al forbindelse med thraniterne. 
Sin sympati for arbejderbevægelsen bevared han dog frem- 
deles, selv om han aldrig mere på nogen aktiv måde blanded 
sig i den og aldrig vilde ta parti på den ene eller den andre 
side i de teoretiske og praktiske stridsspørgsmål. Arbejderne 
selv regned rigtignok altid siden hans digtning for en virk- 
ningsfuld forbundsfælle i kampen for et nyt samfund, og 
i Ibsen's breve fra 80- og 90-årene (II, s. 171, 188) såvel- 
som i et par af hans taler, navnlig talen til arbejderne 
i Trondhjem 1885 (Saml. værker, b. 10, s. 513—514) og talen 
om det ,tredje rige" i Stockholm 1887 (sst. s. 516—517) fore- 
ligger der en hel række vidnesbyrd om hans egne følelser for 


arbejdernes sag. 
* 


En af de første kendinger Ibsen fik, da han i marts 1850 
kom til Kristiania og gik ind på gamle Heltberg's ,,stu- 
denterfabrik"”, var den allerede i journalistik foruden i 
meget andet forfarne bondegut og forhenværende skolelærer 
Aasmund Vinje. Vinje var hele ti år ældre end Ibsen, men 
sad alligevel netop på den tid på skolebænken hos Heltberg 

og skulde ta sin artium til sommeren; han havde en umætte- 
lig kundskabshunger, og han forberedte sig med sejg flid 
til at kaste sig aktivt ind i de norske ånds-kampe. Også 
han stod, ligesom Ibsen, midt i et gærende gennembrudd, og 
var, trods sine 32 år, endnu ikke den fuldvoksne mand. 
Hos ham fandt Ibsen det stærkeste og ejendommeligste ud- 
tryk for en tankeretning, som heller ikke var ham selv 
fremmed, — den beske skepsis, som mødte samtidens stræv 
med hån og spot og vælted dens storheder i støvet uden 
nogensomhelst pietet. Det var gåt op for Vinje, at al sand- 
hed kun er relativ, — at sandheden altid er i vækst og ud- 
vikling. Og fra denne erkendelse hented han sit ,,tvisyn", 
— det som kunde se retten og uretten i samme ting; denne 
erkendelse var det han gav den originale kunstform i sin 
ironiske stil, som klorer og klapper, ler og græder på samme 
tid, — denne stil som, efter hans egne ord, ,danser på 
knivs-eggen mellem himmerige og helvede” og holder sig 
legende der uden at la sig fange hverken af det ene eller 
af det andre. Det var en tvilesyge, som nok kunde tære 
på sjælen, og i ordenes lystige dans gled let ansvaret, den 
personlige vederheftighed bort. Netop på dette punkt lå der 
en fare både for Ibsen og Vinje; de havde først måttet kæmpe 
sig frem til tvilens styrke, og nu måtte de kæmpe med selve 
denne sin tvil. Her var det åndsfællesskab, som førte dem 
sammen, og de blev straks venner. Noget særlig fortroligt 
forhold kan der dog neppe nogensinde ha udviklet sig mel- 
lem dem; Vinje er i denne samling af Ibsens breve bare 
nævnt en eneste gang (s. 66), og som modne mænd skiltes 
de to digtere mer og mer fra hinanden, — Vinje ,,hin 
nationale”, målstræveren, forligtes ikke med skandinaven 
og germanen Ibsen. Men hos dem begge sejred den ubæn- 
dige kampvilje over den syge tvil. De bevared tvilens, mod 
al autoritet oprørske, radikalisme; men de vandt ud over 
den frem til en intens hengivelse i kamp for idéer. Selv- 
ironien stak også i senere tid ofte frem hos Ibsen, men satte 
dog ikke sligt præg på ham som på Vinje; thi den blev altid 


det livgivende element i Vinje's stil, og det er vel ikke urime- 
9* 


20 


ligt, at Ibsen med ,Peer Gynt" i mange stykker har tænkt 
på Vinje som den, der altid vilde holde sig en bagvej åben 
til en ny position, — endog i ,Peer Gynt"s utryksmåde er 
der adskilligt som minder om Vinje. 


* 


En anden kending, som Ibsen fik i Kristiania allerede i 
1850, og hvem han kom til at stå langt nærmere end Vinje, 
var også bondegut og begyndende literat, — det var da- 
værende student Paul Botten-Hansen. Det var en mand 
med endnu solidere og mere omfattende kundskaber end 
Vinje, en bog-elsker som ingen anden, og en mand med selv- 
stændige og originale tanker. Han repræsentered i mangt 
og meget samme åndsretning som Vinje; han var en ironisk, 
halvt blaseret skeptiker. Men hans tvil var ikke så djærvt 
pågående, og hans spot var mildere, mere tilsat med humor. 
Vinje, som forstod sig på den ting, har sagt om Botten- 
Hansen, at han kunde skrive så fint og så tve-egget som 
kun de færreste, og Ibsen har sikkert for sin stil, navnlig 
slig som den fremtræder i ,,Kærlighedens komedie" og , Peer 
Gynt", lært mere af Botten-Hansen end af nogen anden; de 
poetiske forsøg, som denne i 1851 offentliggjorde i de tre ven- 
ners fælles tidsskrift ,Andhrimner", den nationale eventyr- 
digtning ,,Huldrebryllupet" (s. 66) og den satiriske bonde- 
novelle ,. Norske Mysterier", har uden tvil git Ibsen påvirk- 
ninger af blivende værd både med hensyn til tanke-indhold 
og form (L. Daae i ,Vidar" 1888, s. 322—325). Det var 
Ludvig Holberg's stil, som var Botten-Hansen's mønster, og 
den genopstod frisk og uforfærdet i hans journalistiske virk- 
somhed. Hos Botten-Hansen lærte også Ibsen at elske Hol- 
berg, som han siden aldrig blev ked af at læse (s. 182); 
derom vidner mangen holbergsk vending i de her forelig- 
gende breve (s. 188, 215, 216, 223 o. fl. st.), og derigennem blev 
det direkte åndelige slægtskabsbånd knyttet mellem hin 
geniale nordmand, som ved sin frigørelseskamp i det 18de 
århundred blev den moderne dansk-norske literaturs fader, 

og den vordende digter, som gennem en ny frihedskamp 
skulde bli med at skabe en ny tidsalder i norsk literatur 
og norsk åndsliv, ja ikke bare i Norge, men langt 
videre ud. 

Det er et betegnende tilfælde, at både Botten-Hansen og 
Ibsen kom til i sin vennekreds at bære kælenavn, som var 
lånt fra Holberg. Det hændte engang, at en omgangsfælle 
gav sin beundring over Botten-Hansen's held, til at opsnuse 
alslags sjeldne bøger, udtryk i dette citat fra , Jakob von 
Tyboe”: ,Skam få Hollænderen, han haver sine spioner ude 
allevegne!” Og siden hedte Botten-Hansen stadig ,,Hollæn- 
deren”. Men selv kaldte han Henrik Ibsen for ,,Gert West- 
phaler”; for vel kunde Ibsen godt sidde i et vennelag og tie 
stille, men begyndte han først at snakke, var han ikke let 
at stanse, — da forlysted han sine venner både med ,,Arius 
og de syv kurfyrster” og med sin ,,rejse fra Haderslev til 
Kiel” (s. 225, 227). 

Om Botten-Hansen samled der sig i 50- og 60-årene en 
omgangskreds, som blev kendt under navnet ,,det lærde 
Holland” eller ,,Hollænderne”", undertiden også ,,West- 
phalerne”. Det var først og fremst lærde mænd og literater, 
endnu for størstedelen unge folk, men næsten allesammen 
mænd, som på en eller anden måde skulde komme til at 
spille en fremtrædende rolle i Norge. Ibsen var ikke egent- 
lig med at grundlægge dette hollandske selskab; han rejste 
allerede i november 1851 til Bergen for at virke som teater- 
digter og scene-instruktør ved det nylig grundlagte ,,norske 
teater". Og da han sommeren 1857 igen kom tilbage til 
Kristiania, fandt han kredsen i det væsentligste samlet. 
Deér mødte han igen sin gamle digterven Aasmund Vinje, 
som dog mer og mer fandt andre støtte- og udgangspunkter 
for sin banebrydende digtergerning, og som i omgang lige- 
som i andre ting var en højst uregelmæssig person. Der 
kom undertiden også Bjørnstjerne Bjørnson, når han da 
overhovedet var i Kristiania, og i ny og næ så også J. S. 
Welhavert indom for at søge literærhistoriske oplysninger 
hos den i bøgerne så vel bevandrede Botten-Hansen. Særlig 

var det dog historikerne som mødtes her. Stundom kom 
selve deres største mand professor P. A. Munch for at for- 
dybe sig i Botten-Hansen's rige bogskatte, — ved hans grav 
i Rom skulde Ibsen siden komme til at holde en varm og 
bevæget mindetale (Saml. værker, b. 10, s. 503—508). 
Stadigere gæster var de to senere rigsarkivarer M. Birkeland 
og H. J. Huitfeldt og de to senere professorer Oluf Rygh og 
Ludvig Daae; den sistnævnte, kredsens latiner (II, s. 25) og 
et af dens livfuldeste medlemmer, stor Holberg-elsker (s. 
275) og en ivrig gransker af gamle og rare ting, har sat 
» Hollænderne" et varigt literært minde (II, s. 178) i sin sym- 
patetiske, indholdsrige skildring af Botten-Hansen i tids- 
skriftet , Vidar” 1888, og denne skildring er det, som her 
særlig er benyttet. Blandt andre historikere som undertiden 
besøgte sammenkomsterne, må endnu nævnes Bjørnson's og 
Vinje's ven J. E. Sars, som dog i 60-årene selv blev midt- 
punktet for en særskilt og ganske anden omgangskreds, — 
en kreds hvor først og fremst de nationale interesser dyr- 
kedes. Hos Botten-Hansen kom også andre mænd, hvis 
gerning særlig var knyttet til den nationale renæssance, — 
mænd som eventyrsamleren P. Chr. Asbjørnsen og stundom 
den geniale sprogforsker Ivar Aasen. Men endnu hyppigere 
kom ivrige og virksomme ,,skandinaver” som juristen 0. A. 
Bachke, der steg både til højesterets-justitiarius og til justits- 
minister — han virked for gensidig retshjælp mellem de tre 
skandinaviske riger og for en fælles skandinavisk veksellov, 
og han havde en væsentlig del i Norges literære konventioner 
med Sverige og Danmark (II, s. 61) —. og sprogmanden 
Jakob Løkke, som var en hovedmand ved dannelsen af den 
, skandinaviske forening" i Kristiania 1864, og som aktivt 
deltog i arbejdet for en sproglig tilnærmelse mellem de tre 
- nordiske folk (s. 198). 

Det var, som man vil se, en kreds med meget blandede 
interesser og med rum for de mest udprægede literære og 
politiske modsætninger. Endnu så længe Ibsen var i Kri- 
stiania (1857—1864), havde disse modsætninger ikke tilspidset 
sig i sin fulde skarphed, og det var endnu ikke kommet til 

den åbne, almene kamp mellem gamle og nye synsmåder, 
som i 70- og 80-årene omformed Norges åndsliv på næsten 
alle områder. Men den begyndende kamp satte dog allerede 
sine spor, og efterhvert udskiltes af kredsen de særlig radi- 
kale og nationale elementer, så at den væsentlig blev et 
hjemsted for konservative og skandinavisk-sindede ånds- 
retninger; enkelte af dens mænd, som 0. A. Bachke og 
Ludvig Daae, blev endog ledende kræfter i modstanden mod 
det frembrydende demokrati, fritænkeri og nationale selv- 
stændighedsarbejde, hvor Johan Sverdrup, Sars og Bjørnson 
gik i spidsen. I denne kamp blev Henrik Ibsen stående 
temmelig ensom, udenfor partierne, og blev derfor tat til 
indtægt snart af det ene og snart af det andre, — dette for- 
hold skal nærmere omtales i det følgende. 

De venskabsforbindelser Ibsen havde knyttet blandt ,,Hol- 
lænderne"”, kom ham på mange måder til nytte. Han kom 
gennem dem i berøring med de mest forskelligartede strøm- 
ninger indenfor samtidens åndsliv, og derved vandt han i 
væsentlig grad den sammenhæng med de moderne rørelser, 
som han selv (i et brev til Georg Brandes, s. 230) tilskrev 
sit lykkelige ,,instinkt”. Men også rent praktisk havde han 
nytte af sine hollandske venner; Løkke hjalp ham at samle 
sine digte (s. 195, 211), Birkeland understøtted ham i øko- 
nomiske og literære sager (s. 123, 138, 235, 257), Daae bistod 
ham med græsk og latin til ,Kejser og Galilæer" (s. 267, 
274), og Bachke sørged for at lette hans søn adgangen til 
embedstjenesten (II, s. 126). Den beste hjælper var imidlertid 
Botten-Hansen selv; for han var i mange år en literær stor- 
magt i Norge. Fra slutten af året 1851 og næsten uafbrudt 
til udgangen af 1866 styrte han ugeskriftet ,,Illustreret Ny- 
hedsblad"”, og her grundla han den første stadige literatur- 
kritik i den norske bladverden; han havde et sundt literært 
skøn, og hans kritiske artikler vandt snart megen anseelse. 
Det var især hans to gamle venner Ibsen og Vinje, som 
trængte til og nød godt af hans literære bistand; de fik begge 
— og navnlig da Ibsen — plads for sine frembringelser i 
sNyhedsbladet" (s. 69, 215), de fik sine bøger indgående og 

kyndig anmeldt dér (s. 70), og de blev begge for første gang 
(i 1863) biograferede dér (s. 212). Botten-Hansen hjalp i 
trange tider Ibsen med at finde forlæggere og besørged endog 
selv (s. 71) udgivelsen af to af hans bøger (,,Fru Inger” 1857 
Og ,, Hærmændene” 1858). Med megen iver tog også Botten- 
Hansen sig af hans sag, da det i 1866 galdt om at skaffe 
ham fast statsunderstøttelse (s. 134. For disse tjenester 
kom Ibsen aldrig til at takke sin ven offentlig; men de fore- 
liggende breve gir tydelige udtryk for hans dybtfølte tak- 
nemlighed. 


* 


Det var i mange henseender et kummerligt liv Ibsen 
førte under sit 7-års Kristiania-ophold, — først og fremst 
kummerligt i ligefrem materiel mening. Han kom fra 
Bergen med gæld, og på gæld måtte han leve i Kristiania 
(s. 83. Hans gage som artistisk direktør ved det , norske 
teater” i Kristiania var alt andet end overflødig for en mand 
med kone og barn, og da teatret i juli 1862 gjorde konkurs, 
tabte han både stilling og penge. Så stod han i året 1863 
som æstetisk konsulent ved det gamle ,,Kristiania teater”, 
og ikke alene var gagen her endnu mindre, men den blev 
endog ikke engang udbetalt i sin helhed, da teatrets ind- 
tægter ikke strak til. Det var da en kamp for tilværelsen 
i egentligste forstand Ibsen i disse år måtte føre, og delvis 
måtte han visstnok søge hjælp hos långivere, som nærmest 
var at sætte i ågerkarlenes klasse. 

Megen anerkendelse som digter havde han på denne tid 
heller ikke vundet; han var en forholdsvis ubemærket literat, 
medens den yngre Bjørnstjerne Bjørnson allerede hyldedes 
som national forfatter af det hele land. Dog må der nævnes 
én fremstående mand i Kristiania-selskabet, som allerede nu 
åbent tog sig af Ibsen, — det var den anséte, ja berømte 
advokat Bernhard Dunker. Han hørte både socialt og ånde- 
lig til tidens toneangivende mænd og havde en udstrakt 
indflydelse i de forskelligste kredse, han var digteren Wel- 
haven's nærmeste ven og stod i personligt forhold til Bjørn- 

son, han var skandinav og greb dog gentagne gange kraftig 
ind til fordel for den nationale selvstændighedspolitik. Han 
var både for Ibsen og for Bjørnson en fin og forståelsesfuld 
rådgiver i literære spørgsmål, og hans mnoble beskyttelse 
havde sin store betydning også i rent selskabelig hen- 
seende. 

En betydelig mand fra en anden lejr viste ligeledes Ibsen 
levende interesse, — det var den nye liberale partifører 
Johan Sverdrup, en politiker af virkelig europæisk rang. 
Hans nationale interesser havde bragt ham til at ta befat- 
ning med det ,norske teater" i Kristiania, og herigennem 
var sandsynligvis Ibsen blit nærmere personlig kendt med 
ham. Det er også sikkert, at Ibsen har skrevet adskillige 
breve til ham, og når hans papirer engang blir fuldt til- 
gængelige, vil disse breve visstnok komme for dagen. Fore- 
løbig kendes bare en liden billet fra 1883 (II, s. 118), som viser, 
at Ibsen, trods al uvilje mod meget i Sverdrups politik, dog 
altid bevared i taknemlig erindring den venlige hjælp som 
Sverdrup havde ydet ham i trængselens år. 

Så fattigslige var nemlig Ibsens kår, at han måtte ta 
imod ligefrem økonomisk understøttelse af rigere venner 
(Saml. værker, b. 10, s. 507). Da han om våren 1864 med 
et offentligt rejsestipendium på 1600 kroner kunde drage ud 
til Rom, da måtte privatmænd træde til for at hjælpe ham 
aefsted og for at underholde ham derude. Blandt disse 
hjælpere var også Sverdrup (8. 99); men den vigtigste af dem 
alle var dog igen Dunker, og dette glemte Ibsen ham aldrig 
(s. 90, 106). Men tilbageholden som Ibsen var, vilde han 
kanske aldrig ha opnåt denne understøttelse, hvis han ikke 
havde havt en ivrig og utrættelig ven til altid at tale sin 
sag, — Bjørnstjerne Bjørnson. 

Forholdet mellem Ibsen og Bjørnson er et af de ejen- 
dommeligste personlige vekselforhold i norsk historie. Det 
afspejler i sin skiftende karakter en hel epoke i landets ånds- 
liv, og det foreligger først nu gennem Ibsen's breve nogen- 
lunde klart belyst, så det på dette sted må behandles for- 
holdsvis udførlig. 

Dengang Ibsen våren 1850 kom til Kristiania, traf han 
hurtig sammen med Bjørnson; thi denne kom netop sam- 
tidig også did for at gå ind på ,,studenterfabriken" hos 
Heltberg. Noget nærmere forhold meilem dem var dog 
endnu ikke kommet i stand, da Ibsen i 1851 flytted bort til 
Bergen. Men netop nu på frastand forberedtes en inderlig 
tilnærmelse. Thi ingen kom i de følgende år til at stå mere 
broderlig side om side i det nationale gennembrudd end 
netop Ibsen og Bjørnson. 

yDe løfted sammen — så blev det skrevet om dem ved 
en senere anledning, ved deres festlige møde efter mange 
års adskillelse (,, Verdens Gang" 1884, nr. 112) — da det 
galdt at hæve den gamle saga op i vor digtning igen. De 
har digtet og ruget over den samme tanke — høvdingtanken, 
hvem der skulde være konge i Norge. På den skrev Bjørn- 
son sit første stykke. Den være konge, som har noget at 
være konge for, heder det i ,,Mellem slagene”. Den sejrende 
kong Sverre var Bjørnson's ungdomshelt. Og i skildringen 
af kongsemnet frigjorde Ibsen hele sin vældige kraft. 
Føreren var den som ikke havde behov bare at leve det 
gamle op igen, men som modig kunde styre ud i det nye, 
det ukendte, den vordende saga, fordi han var den lykke- 
lige, over hvem tidens tanker var komne ligesom i 
brynde." 

Da ,,Gildet på Solhaug" var fremkommet (1856), skyndte 
Bjørnson sig at slå til lyd for dette nye og ægte norske 
indskud i vor dramatiske literatur (Ibsen, Saml. værker, 
b. 1, s. 126). Og da ,Hærmændene på Helgeland" var blit 
afvist fra Kristiania teater (1858), understøtted Bjørnson 
med kraft Ibsen's krav på at se sit stykke opført (Saml. vær- 
ker, b. 10, s. 417—440). Endnu varte det dog nogen tid, 
før der blev noget videre personligt samkvem af. Efterat 
Ibsen sommeren 1857 var flyttet tilbage til Kristiania, drog 
kort efter Bjørnson afsted til Bergen for i hans sted at 
overta ledelsen af det , norske teater" dér, og først om høsten 
1859 slog Bjørnson sig atter ned i Kristiania. Men fra nu 
af udvikled der sig hurtig et nært venskab mellem de to 

digtere, — et venskab som viste sig i både offentligt og privat 
liv; Bjørnson stod fadder til Ibsen's eneste søn ved nyårstider 
1860, og i novbr. 1859 var de sammen om at stifte ,, det norske 
selskab', — Ibsen havde tat initiativet, og Bjørnson blev 
selskabets formand i den korte tid det bestod. Allerede i 
maj 1860 rejste imidlertid Bjørnson til udlandet og blev 
borte i tre samfulde år; der ude fra sendte han hjem skue- 
spillet ,,.Kong Sverre" (1861) og den store lyrisk-dramatiske 
trilogi ,Sigurd Slembe" (1862), og denne siste digtning an- 
meldte Ibsen i ,,Illustreret Nyhedsblad" (Saml. værker, b. 10, 
8. 491—493); ellers foreligger intet vidnesbyrd om de to dig- 
teres forbindelse i disse år. 

Så mødtes de atter ved sangerfesten i Bergen sommeren 
1863, og hele den følgende vinter var de begge i Kristiania. 
Dette siste års samvær bragte dem hinanden nærmere end 
nogensinde før. De kendte sig grebne af fælles idéer og 
fælles håb, og de led de samme bitre skuffelser. Med smerte 
så de det danske hroderfolk kæmpe en fortvilet kamp mod 
tysk overmagt og måtte se et helt lidet folk af nordisk æt 
og tungemål indlemmes i et fremmed rige, medens de norske 
og svenske frænder trods hellige løfter ingen hjælp vilde 
yde. Det var en skuffelse både på hele nordens og på fædre- 
landets vegne, og oplevelsen satte dybe spor i begges sind, 
kanske mest i Ibsen's, fordi han ikke var vant med så lyse 
håb. 

Tvil og mismod havde i alle disse år gnaget og tæret 
på Ibsen's sjæl. Han havde kendt det ængstende spørgsmål 
brænde i sig, om han kanske aldrig skulde nå frem til den 
helhed og klarhed, som var hans ungdoms drøm. Skulde 
han aldrig få kende sig fri og sund? Skulde alslags ydre 
bånd og hensyn holde hans udvikling tilbage, så han ikke 
fik bryde igennem skorpen — som han selv kaldte det (8. 
160) — af ,, vrøvl og svineri"? Skulde han bare bli en 
såndrig forfatter" og ikke en stridsmand for store idealer? 
— Med dette spørgsmål kæmped han en ensom og taus 
kamp. Og al den kritiske skepsis overfor idéerne, som han 

så sig omgit af, gjorde kampen endnu hårdere og tungere 
for ham. 

Da kom Bjørnson ham til hjælp. 

Der findes talrige vidnesbyrd fra Bjørnson's ungdom om 
den imponerende virkning, som allerede da hans mægtige 
personlighed udøvde på dem han traf sammen med. Denne 
magt udsprang af den usvigelige tro, som lyste frem af hele 
hans væsen. Han var i sandhed ingen tviler; han havde et 
barns ganske selvfølgelige tillid til sig selv, til menneskene, til 
alle gode magter, og det var næsten umuligt at la være at 
dele hans tillid, så umiddelbart fængende var den. Fra 
denne tro hented Henrik Ibsen styrke i kampen for sig selv. 
Af den lærte han selv at tro og at sætte hele sin person ind 
for sin tro. Det blev ikke en lys og glad tro som Bjørnson's; 
men det blev et mod og en livs-vilje, som aldrig gav tabt. 
Det blev tillid til hans evne til at ,realisere sig selv” (II, s. 
110), det blev ,fuld og tryg tro på idealernes forplantnings- 
evne og udviklingsdygtighed” (Saml. værker, b. 10, s. 517), 
og det satte sin frugt i en uforfærdet kamp for at løfte 
folkene op i en friere og rigere fremtid. Sin egen strid for 
at vinde frem til dette standpunkt gav Ibsen digterisk udtryk 
i den dramatiske modsætning mellem hertug Skule og kong 
Håkon, — begge kongsemnerne var tat ud af hans egen sjæl, 
og Håkon var det nye, Bjørnson havde git ham. Når Bjørn- 
son's gerning engang skal vurderes, vil dét ikke regnes til 
hans minste fortjeneste, at han i en vanskelig og farlig 
krise hjalp Henrik Ibsen til at finde sig selv. 

Med opofrende iver tog Bjørnson sig også af Ibsen's ydre 
kår, skaffed ham privat pengehjælp og offentlige stipendier (8. 
91, 94, 97 o. fl. st.), hjalp ham i marts 1864 afsted til udlandet 
og bragte ham høsten 1865 i forbindelse med nordens største 
forlægger, Frederik Hegel, chefen for ,Gyldendalske Bog- 
handel!” i København. Begge dele, både det at få komme 
bort fra de trange forhold i Norge, og det at få en stor- 
sindet forlægger, kendtes for Ibsen som en udfrielse. Det 
havde stadig været vanskeligt for ham at få sine bøger ud- 
givne, og netop i midten af 60-årene var de norske bog- 

handlerforhold så kummerlige som vel muligt. Gamle 
Johan Dahl havde lagt sig til hvile på sine laurbær fra ældre 
dage, og Christian Tønsberg havde lidt fuldstændigt skib- 
brudd i sine dristige foretagender; de yngre norske bog- 
handlere voved sig endnu ikke i kast med store opgaver. 
Det var et nationalt tab for Norge, at dets digtere måtte 
søge udenlands med sine bøger; men det var unægtelig en 
lykke for disse digtere, at de kunde finde et trygt hjemsted 
for sin gerning, selv om det var i København. Navnlig fra 
1858 havde Hegel begyndt at udvide sit forlag med sigte på 
hele norden, fra 1861 udgav han Bjørnson's bøger, og i 1865 
påtog han sig på Bjørnson's anbefaling også at være Ibsen's 
forlægger. Det var et løft for al nordisk kultur Hegel der- 
med tog; den fortjeneste kan aldrig frakendes ham. 

Ibsen følte det altid som en stor lykke at ha vundet Hegel 
til forlægger, og han så på dette forhold ikke bare rent 
personlig, men ud fra sin skandinaviske tankegang. Den 
16de marts 1866, netop da ,Brand" udkom, skrev han til 
Hegel fra Rom: ,,Jeg håber, at jeg i fremtiden må nyde æren 
og behageligheden af som forfatter at være knyttet til Dem, 
ligesom det er min agt så meget som muligt at knytte mig 
til Danmark. Normænd og Svensker har en forfærdelig 
blodskyld at afvaske ligeoverfor eder, og jeg føler det som 
mit livs opgave at bruge de evner Gud har givet mig til at 
vække mine landsmænd op af sløvheden og bringe dem til 
at se, hvor de store livsspørgsmål peger hen." Og i anled- 
ning af den Gyldendalske boghandels 100-års jubilæum i 
1870 udtalte Ibsen sig i samme ånd både i sin lykønsknings- 
skrivelse (s. 209—210) og i sit hyldningsdigt (Saml. værker, b. 4, 
s. 371—372). I et brev fra Minchen den 10de decbr. 1875 
minded han Hegel om de dage, da han for ti år siden med 
uro gik og vented på, at ,Brand" skulde komme. ,,Tak for 
den tid, som ligger imellem!" skrev han. ,,Ingen har så- 
ledes som De bidraget til forskellen mellem nu og da for 
mit vedkommende. Vær forvisset om at jeg aldrig glemmer 
dette.” Hegel blev også for sine forfattere meget mere end 
udgiveren og honorar-betaleren. Han blev dem en stilfærdig 

og trofast ven, som beredvillig stod dem bi med råd og dåd, 
hvor det krævdes. Navnlig har han med uegennytte draget 
omsorg for anbringelsen og forøgelsen af den formue, Ibsen 
efterhånden erhverved sig. 

Ibsen's langvarige udenlandsophold fra 1864 af og hans 
overgang til den Gyldendalske boghandels forlag skabte ham 
de frie vilkår, han trængte for sin udvikling, og han følte 
en overstrømmende taknemlighed mod Bjørnson, som havde 
gjort alt dette muligt for ham (s. 88, 94). Men alligevel kom 
det ikke til at gå mange år, før de to venner skiltes helt 
og afbrød enhver forbindelse med hinanden for lange tider. 
Dette brudd havde både sine personlige og sine almene 
årsager. 

Ibsen's breve (s. 158 fg.) fortæller om det sammenstød, 
som udgivelsen af ,Peer Gynt" i 1867 forvoldte, og de an- 
tyder også, hvilke kræfter der var i bevægelse for at skille 
de to digtere. Partidelingen i Norge begyndte netop på 
denne tid at markeres skarpere; der begyndte at danne sig 
et højre og et venstre både politisk og åndelig. I denne 
strid stilled Bjørnson sig helt og ubetinget på venstre- 
partiets side og kasted sig med iver ind i kampen for 
national selvstændighed og for politisk folkestyre. Ibsen 
derimod stod ,,Jangt borte” og havde ikke de samme politiske 
interesser; han så fremtiden i en skandinavisk sammen- 
slutning og følte sig slet ikke tiltalt af det bondeparti, som 
nu søgte at vinde magten i Norge. Det var da naturligt, at 
hans , venner i Morgenbladet" (s. 166), hans gamle ,,med- 
hollændere", søgte at drage ham over til sig og ta ham til 
indtægt for højres synsmåder. De gjorde ,Peer Gynt" til 
et hån-digt mod alle nationale bestræbelser, og ,, De unges 
forbund" blev modtat som et ligefremt partiskrift for højre 
mod venstre. ; 

Det var for Ibsen en højst ,, pinlig fornemmelse” (Saml. 
værker, b. 10, s. 520) således at bli betragtet som digter for 
et parti; hele hans gerning syntes ham derigennem trukket 
ned, og han selv kom i en ganske skev stilling. For om 
han så i dagens politiske spørgsmål med megen ret kunde 

regnes til højre (s. 258, 263—64), så var dog hans grundsyn, 
hans radikale frihedstrang, slet ikke i overensstemmelse med 
højres tankegang og formål. Dette hører til de naturlige 
modsigelser i den menneskelige sjæl, og Ibsen har også selv 
git udtryk for den sandhed, at man ikke kan tænke en tanke 
til ende uden at støde på selvmodsigelser (,, Henrik Ibsen 
zum 20. Mårz 1898 gewidmet von der Freien Båhne", s. 14— 
15). I virkeligheden var han en ,,enlig franktirør ude ved 
forposterne” (II, s. 105), og han var ikke langt fra, i enhver 
partidannelse at se en fiende af sin livsopfatning, — ,,koldt 
at vise alle partier tilbage og indtage et standpunkt for sig 
selv" (s. 185), det anså han for en livsnødvendighed for en 
digter; ,,folkefienden" lå ham tidlig i blodet. Netop derfor 
så han med uvilje på, hvorledes Bjørnson alliered sig med 
det norske bondevenstre; det var ham ikke muligt her at 
spore ,,en snus mere af virkelig frisindethed end den, der 
findes hos den ultramontane bondebefolkning i Tyrol" (II, 
s. 132). Han frygted for at politiken skulde bringe Bjørnson 
til at skyde sin digtervirksomhed helt tilside (s. 203) og så- 
ledes forsømme sin begavelses pligter. 

Snart forekom det ham også, at hans gamle ven svigted 
den mnordiske tanke, da Bjørnson høsten 1872 opfordred 
Danmark til at , forandre signalerne" overfor Tyskland og 
opgi enhver tanke på krigersk revanche og generobring af 
dansk Slesvig. Da skrev Ibsen sit harmfyldte digt ,, Nordens 
signaler” (Saml. værker, b. 10, s. 567—569), — harm over at 
en årelang drøm skulde opgives, — et digt som vendte sig 
med hån bént mod Bjørnson, denne ,,vejrhane på fløjen", 
som nu var blit ,pangermanismens præst", — altså ikke et 
»shåndigt mod Tyskland", som Adolf Strodtmann kaldte det 
(,Das geistige Leben in Dånemark", s. IX), men et bittert 
udbrud mod dem, som forrådte skandinavismens idé 
(s. 278). 

Bjørnson på sin side var forbitret over det ,,snigmord", 
han mente var forsøgt i ,.De unges forbund" (s. 193, 322), han 
var i højeste grad forarget over at Ibsen lod sig dekorere 
med ordensstjerner (s. 16), og medens han selv endnu i flere 

år blev stående på kristelig grund, så han med sorg Ibsen 
mer og mer gå over i den skrækkeligste ,,ateisme" (s. 285). 

Her var således årsager nok til brudd mellem de to dig- 
tere, og bruddet var da også åbent helt fra 1868. Ibsen 
tænkte fiere gange på at søge en forsoning. Han havde i 
1870 i sinde at dedicere den nye udgave af ,,Kongsemnerne"” 
til Bjørnson (s. 200), men blev hindret deri ved meddelelser 
fra , vennerne i Morgenbladet" (s. 201). Så forsøgte han 
virkelig en tilnærmelse i slutten af 1877, efterat Bjørnson 
havde udtalt sig sympatisk om Georg Brandes's virksom- 
hed; Bjørnson's optræden til gunst for en mand, som i 
mange, for ikke at sige de fleste spørsmål var hans mod- 
stander, udsoned i Ibsen's øjne overmåde meget andet, og 
gennem Hegel sendte han fra Munchen den 28de oktbr. 1877 
en liden (desværre tabt) billet til Bjørnson sammen med et 
eksemplar af ,Samfundets støtter”. Det kan dog ikke sees, 
at denne tilnærmelse førte til noget resultat, og da Bjørnson 
i de siste måneder af 1879 gjorde en længere rejse i Tysk- 
land, hvor han også passered Munchen, Ibsen's daværende 
opholdssted, opsøgte han ikke Ibsen dör. 

Imidlertid fandt der netop i disse år sted en dybere- 
gående tilnærmelse mellem de to digtere i selve deres digt- 
ning. Bjørnson tog i 1875 med , Redaktøren" og ,En falit" 
fat på det moderne samfundsdrama, og i slutten af 70-årene 
brød han, efter en hård indre kamp, afgørende med sin 
gamle kristendom; for ham som for Ibsen blev den frie 
tænkning og det personlige sandhedskrav det højeste af alt, 
— å sin tale i studentersamfundet i Kristiania den 3lte oktbr. 
1877 havde han allerede formuleret sit berømte program ,,at 
være i sandhed”. Også Ibsen vendte sig med ,,Samfundets 
støtter” i 1877 til den samme art digtning; de spirer til et 
socialt drama, som lå allerede i ,Kærlighedens komedie" og 
i De unges forbund", begyndte nu at modnes, og han for- 
fulgte sit kritiske angreb på det bestående samfund med 
jernhård konsekvens i ,,Et dukkehjem" og ,Gengangere". 
Under opmarsjen af disse anfalds-kolonner, som kom med 
sværere og sværere skyts, blev højrepartiet mer og mer be- 


tænkeligt ved ,,sin" digter. Og da ,Gengangere" i 1881 
havde set lyset, da blev Ibsen med dundrende salut udstødt 
og forkastet af højre; med al sin moralske indignation vendte 
det sig imod hans ugudelige, usædelige, samfundsopløsende 
digtning, og i adskillige år måtte han finde sig i partiets 
unåde. 

Denne vending i forholdene førte af sig selv Bjørnson 
og Ibsen sammen igen; de havde nu lært både at forstå og 
at værdsætte hinanden som aldrig før, og vinteren 1880—381 
viser deres venskab sig fuldt genoprettet. Bjørnson var på 
denne tid på rejse i Amerika, og i en amerikansk tidsskrift- 
artikel om den norske forfatningskamp skrev han i slutten 
af 1880 disse ord om Ibsen: , Jeg indbilder mig at kende 
den dramatiske verdensliteratur, og jeg betænker mig intet 
øjeblik på at sige, at den største dramatiske kraft, som nu 
nogen råder over, ejer Henrik Ibsen. Jeg er så meget 
tryggere på min dom, som jeg ikke netop altid ynder denne 
hans dramatik.” (Bjørnson, Den norske Forfatningskamp, 
s. 14—15). Ibsen på sin side følte sig atter, trods alt det 
som til alle tider frastødte ham hos Bjørnson, uimodståelig 
tiltrukket af dennes vældige personlighed, og om våren 
1881, da han havde hørt, at Bjørnson i Amerika med nød 
og neppe havde undsluppet en overhængende livsfare, sendte 
han efter Bjørnson's hjemkomst til Norge et (desværre nu 
tabt) brev til ham, hvor han så, at han i den stund havde 
følt med sig selv, at han aldrig havde kunnet skrive noget 
mere, om Bjørnson da havde omkommet. (Mundtlig meddelt 
af fru Mathilde Schjøtt, f. Dunker). Da så kort efter ,,Gen- 
gangere” udkom, og alle vendte sig mod den uvørne kamp- 
digter, da trådte Bjørnson frit og djærvt op til hans forsvar, 
hvad der bragte Ibsen til at karakterisere Bjørnson med det 
herligste ord, som kunde siges om ham: ,han har i sandhed 
et stort kongeligt sind” (II, s. 105). De begyndte nu begge at 
forstå, at de i virkeligheden hver på sin kant havde kæmpet 
for samme sag, og denne tanke gav Ibsen udtryk, da han 
den 10de august 1882 telegrafered fra Gossensass til Bjørn- 
son's digterjubilæum: ,,Tak for samarbejde i frihedens tje- 

neste i de henrundne 2 år.” Ibsen blev også efterhvert 
grebet af interesse for den politiske kamp i Norge, som 
Bjørnson med liv og sjæl stod midt oppi, og han, som med 
foragt havde talt om de ,,politiserende skrighalse" der 
hjemme (II, s. 115), han blev revet med i spænding og uro, da 
de norske venstrepolitikere virkelig lod handling følge på 
ord, — vinteren 1883—84 var han så optat af de politiske 
forviklinger i Norge, at han (ifølge et brev til Hegel af 
21de april 1884) ikke havde kunnet ta alvorlig fat på det 
dramatiske arbejde han havde under hænderne. 
Venstremand i partimening blev Ibsen selvfølgelig aldrig; 
men hans digtning kom i disse år i udviklingens medfør til 
at virke sammen med hele det øvrige frigørelses-arbejde i 
Norge, også det politiske, og det var derfor, for alt hvad 
der fandtes af frisind i landet, noget symbolsk i det møde 
mellem Ibsen og Bjørnson, som i september 1884 fandt sted 
i Schwaz i Tyrol, — det var frihedskræfternes forening til 
fælles arbejde, som her fik en offentlig besegling. Selv var 
de to gamle venner dybt grebne ved dette gensyn efter over 
tyve års adskillelse, og det venneforhold, som nu påny blev 
helet, har altid siden holdt stand gennem årenes skiftende 
gang. De kom i nært svogerskabsforhold til hinanden, da 
Ibsen's eneste søn i 1892 ægted en af Bjørnson's døtre, og 
da Bjørnson kom og lykønsked Ibsen på hans 75-års fødsels- 
dag, sa Ibsen med tårer i øjnene: ,Du er dog den jeg har 


holdt allermest af." 
* 


I 1864 havde Ibsen forladt Norge. Det første storværk, 
som blev frugten af hans udenlands-ophold, var det dra- 
matiske digt , Brand". Det udkom i marts 1866, og dets 
nærmeste ydre virkning var, at Ibsen erholdt af den norske 
stat — ved enstemmig bevilgning af disse samme ,,sjæle i 
lommeformat" (s. 99), som han ingen forståelse vented sig 
af — den længe eftertragtede livsvarige digtergage som 
offentlig anerkendelse af sin virksomhed. Endskønt han ved 
denne og andre bevilgninger blev gunstigere behandlet af 

statsmyndighederne end de fleste andre digtere, så er han 
dog stadig blit stående i et skarpt oppositionsforhold til 
staten selv. Dette hænger sammen med hele hans opfatning 
af forholdet mellem stat og individ, — en opfatning som 
han klart og kraftig har git udtryk for på mange steder: 
således i den berømte gravtale i ,Peer Gynt" (Saml. værker, 
b. 3, s. 461—464), men fremfor alt i en hel række af sine 
breve. Nationens liv, dens selvstændige kultur-udvikling, 
galdt for ham mere end statssamfundet; han kunde over- 
hovedet ikke indsé det fornuft-nødvendige i statens beståen 
(s. 224) eller i det nuværende ,,politiske og sociale begreb" 
(Saml. værker, b. 10, s. 516). Han havde ikke nogen for- 
ståelse for de enkelte friheds-fremskridt, som omvæltnin- 
gerne indenfor statens ramme skabte for statsborgeren. Den 
revolution han vilde være med på, måtte ganske tilintetgøre 
staten og sikre personlighederne en ubegrænset frihed for 
alle tider. 

Derfor søgte han selv mest mulig at unddrage sig statens 
hemmende indflydelse, og ud fra dette synspunkt blir det 
let forståeligt, at han så mange vigtige år af sit liv holdt 
sig borte fra Norge, — at han følte det som en trang, ja en 
nødvendighed at leve på afstand fra hjemlandet og dets til- 
stande. ,Drag ud, carissimo!” tilråbte han Bjørnson (s. 
164). ,,Både fordi afstanden giver større synsvidde, og fordi 
man selv på samme tid er godtfolk ude af syne.” Og alle 
landsmænd, hvis ånds- og karakter-udvikling 1å ham på 
hjerte, opfordred han ligeledes til at rejse til udlandet, — 
således Magdalene Thoresen (s. 153, 170), Laura Kieler (s. 208) 
og Kristian Elster (II, s. 75). Selv fandt han altid det frede- 
ligste hjem i Rom, hvor ,ingen politik, ingen handelsånd, 
intet militærvæsen" satte sit præg på befolkningen (s. 105—$6). 
Så længe Rom endnu ikke var blit hovedstaden for et konge- 
rige Italien, — så længe det endnu ikke var ,taget fra os 
mennesker og givet til politikerne" (s. 220), kunde han 
næsten ikke forstå, hvorledes det kunde gå an at leve andre 
steder (s. 169). Det er betegnende for denne hans stats- 


rædsel, at han aldrig har kunnet bekvemme sig til at ta 
g* 

bopæl i Preussen, som navnlig efter krigssejren i 1870 blev 
for ham typen på en stat, hvis styrke var købt ,med indi- 
vidernes opgåen i det politiske og geografiske begreb" 
(8. 224). 

Befriet fra stats-trykket kunde han i udlandet så mege 
stærkere føle norsk og digte norsk. Thi, som han sa i sin 
tale til studenterne i Kristiania 1874: ,En digter hører af 
naturen til de langsynte. Aldrig har jeg set hjemmet og 
hjemmets levende liv så fyldigt, så klart og så nær indpå, 
som netop fra det fjerne og under fraværelsen.” (Saml. 
værker, b. 10, s. 511). Netop midt i 70-årene, med ,,Sam- 
fundets støtter”, begynder i Ibsen's digtning en ny epoke, 
hvor han har trygt og solid fodfæste i norsk samfundsliv 
og åndsliv og skildrer norske mennesker og norske forhold. 
For at kunne holde sig hjemmets liv inderlig nærværende 
fulgte han ivrig med i nordiske aviser; han stod i brev- 
veksling med nærmere eller fjernere stående landsmænd, 
hvorved han sikkert mere var den modtagende end den 
givende, og overalt havde han rig anledning til at træffe 
og omgåes med rejsende nordmænd. I de 27 år som hans 
frivillige landflygtighed varte, fulgte han to gange sin læng- 
sel efter atter at se sit fædreland igen. Ved sit besøg i 
Kristiania 1874 mærked han, som han skrev til Hegel den 
16de septbr. s. å., med glad tilfredsstillelse, at han blev 
sModtagen med overordentlig velvilje af alle mennesker", 
og at nu ,,enhver tidligere misstemning var forbi". Alligevel 
følte han sig denne gang ikke fristet til atter at slå sig ned 
der hjemme. , Da jeg sejled opover fjorden," skrev han 
senere til Bjørnson (II, s. 140), , følte jeg bogstavelig brystet 
snøre sig sammen i beklemmelse og ildebefindende. Det 
samme fornam jeg under hele opholdet deroppe; jeg var 
ikke længer mig selv mellem alle disse norske kolde og 
uforstående øjne i vinduerne og på fortogene.” Da han 
skrev dette (1884), stod ,, Gengangere"s og ,, En folkefiende"s 
digter allerede i åben strid med hjemmets politiske og sociale 
magter, og hans nye besøg i Norge 1885 endte med en skæ- 
rende mislyd (II, s. 148 fg.). Denne rejse havde han dog be- 

nyttet til at gøre nøjagtige studier af mennesker og tilstande, 
og frugten deraf var det voldsomme kampdrama ,,Rosmers- 
holm" (II, s. 159). 

Ibsen's krigsforhold til sit fædreland, hans stilling som 
ustatssatyrikus” (s. 165, 263), var i virkeligheden bare den 
anden side af hans fædrelandskærlighed. Om han end i sine 
nutidsdramaer først og fremst er digteren, som sér og skaber 
menneskeskikkelser og menneskeskæbner og har et ubestride- 
ligt krav på at dømmes som digter, så spiller der dog i hans 
digtning en tendens ind: han kendte det som sin livsgerning 
i Norge ,,at vække folket og bringe det til at tænke stort" 
(s. 114). Denne tendens har engang endog forledet denne 
stats-flende til i et brev (II, s. 132) at opstille et helt lidet 
politisk program, med den grundtanke at alle de ,,uprivili- 
gerede” skulde slå sig sammen for at sætte igennem sit 
frihedskrav. Men i almindelighed forekom det ham dog 
Meget tvilsomt, hvorvidt det vilde kunne lykkes at få vor 
gode norske befolkning rusket op og reformeret stykkevis"; 
det vigtigste var dog altid for ham at få ,den åndelige jord- 
bund i alle retninger grundig opryddet og rensket" (II, s. 70), 
— ,menneskeåndens revoltering” (s. 221). Og her gør kunst- 
neren sig gældende i ham, idet han lidet håb synes der er 
for et folk, som ,,holder det for vigtigere at bygge bedehuse 
end teatre og er beredvilligere til at understøtte Zulu- 
missionen end kunstmuseet" (II, s. 70). Men hvad der trods 
alt styrker ham i kampen for en højere folkekultur, det er 
fortrøstningen til ungdommen (II, s. 155), som han ikke lig 
bygmester Solness vil frygte, når den kommer og banker 
på hans dør. Thi han var sikker på, som han sa til en ung 
norsk ven i 1885 (,, Dagbladet", Kr.ania, 1885, nr. 203), at ,,det 
som kan se ud som galskab hos de unge, det blir dog tilslut 
det sejrende", og han loved at være med den norske ungdom 
som ,fløjmand på venstre side”. Han har da også fåt opleve, 
at de praktiske reformkrav han i 1884 fremsatte: almen valg- 
ret, kvinde-emancipation, folkeskolens befrielse fra kirkevæl- 
det, 0. s. v. — at disse krav for en stor del virkelig er blit 
gennemført i Norge. 

I en bitter time kunde nok Ibsen foresætte sig ,,at sige 
sig løs fra ethvert forhold til Norge og aldrig mere sætte 
sin fod der" (s. 237. Men når tanken om en fuldstændig 
Jekspatriering”" virkelig praktisk stilled sig frem for ham, 
da vég han dog tilbage for den som en altfor ,,alvorlig sag" 
(II, s. 127), som. det vilde falde ham ,,usigelig tungt" (s. 83) at 
iværksætte. ,, Hjem må jeg dog i grunden", skrev han til Bjørn- 
son allerede i 1865 (s. 99, jfr. 134), og ,,mod snelandets hytter, 
fra solstrandens krat, red hjemløs en rytter hver eneste nat" 
(Saml. værker, b. 4, s. XVII). Så kom han i 1891 for alvor 
tilbage til Norge og tog bo i Kristiania. Henrik Ibsen var 
atter hjemme hos sit folk. Den lønlige længsel, som stadig 
drog ham hjemover fra de fremmede lande, havde i hans 
tanke formet sig som en længsel efter havet, det som han 
i ungdoms-årene i Grimstad havde lært at elske. ,,Af alt, 
hvad jeg savner hernede, er savnet af havet det, som jeg 
har vanskeligst ved at forsone mig med," således skrev han 
nordover både fra Munchen og fra Rom (II, s. 84, 147. Men 
i længden blev hans længsel ikke tilfredsstillet.der hjemme. 
ssDen, som har vundet sig et hjem ude i de mange lande, 
han føler sig i sine inderste dybder ingensteds helt hjemme, 
— neppe nok i selve fødelandet”, — det var det smertelige 
resultat han selv kom til efter syv års ophold i Kristiania 
(Saml. værker, b. 10, s. 520). Han kunde ikke mere akkli- 
matisere sig. Han fandt ikke hjemme det frie åbne hav. 
Her var ,,alle sunde lukkede og alle forståelsens kanaler 
tilstoppede" (II, s. 206). Og atter længted den gamle digter ud. 
Denne gang var det Danmark som drog ham, — det land 
hvor han om sommeren 1887 havde nyopdaget og glædet 
sig ved havet. Men nu sad han fast bunden i Kristiania, og 
bort derfra er han ikke kommen. 


Der findes fra Ibsen's hånd poetiske vidnesbyrd, som 
stadfæster, hvor tidlig han følte sig som mere end bare 
nordmand, — som skandinav. Just i hans ungdom var 

det, at ,,skandinavismen" opstod og voksed frem til en stærk 
politisk og åndelig bevægelse. Som 21-års yngling digted 
Ibsen i skandinavisk ånd et flammende opråb til de nordiske 
brødre om at holde sammen til værn om Sønderjylland (ud- 
drag i Tilskueren 1903, s. 300—303, i sin helhed trykt på tysk 
i Såmtl. Werke, b. 1, s. 198—204). Og i 1863 maned han atter 
sit folk til at hjælpe den danske bror , på farens dag, i 
stridens stund” (Saml. værker, b. 4, 8. 300—303). Skandi- 
navismens idé bevared altid sit rum i Ibsen's hjerte, og mer 
end én gang har den inspireret hans digtning; samlings- 
tanken var det, som var den bevægende grundkraft i ,,.Kongs- 
emnerne"; i , Peer Gynt" vendte han sig imod al norsk 
separatisme og væren sig selv nok; den nordiske tanke er 
det, som lyser frem både af det store festdigt til Norges 
tusendårsfest 1872 (Saml. værker, b. 4, s. 424—432) og af det 
mærkelige lille kosmiske billede fra 1886 ,,Stjerner i lyståge" 
(sst. s. 434—435). Og endnu på sine gamle dage har han 
ikke — som det viser sig af hans tale i Stockholm 1898 (Saml. 
værker, b. 10, s. 523) — kunnet opgi sin ,gamle tanke om 
et enigt norden som kultur-enhed". Ibsen's breve gir en 
lang række vidnesbyrd om, hvor dybt og lidenskabelig 
denna enings-tanke brændte i hans sjæl (se ovenfor s. 29); 
den blev han aldrig træt af at holde frem. 

Af de skandinaviske lande har Sverige øvet minst ind- 
flydelse på Ibsen's egen udvikling. Skønt han flere gange 
har besøgt dette land og endog gjort dets institutioner til 
genstand for specielle studier (s. 240), har han dog aldrig 
trængt rigtig dybt ind i den svenske kultur, og den forekom 
ham altid fremmed (s. 169, 256). Af svenske venner er det 
ikke andre end lyrikeren grev Carl Snoilsky, som virkelig 
har trådt i noget nærmere forhold til ham. De to blev kendt 
med hverandre i Rom 1864, og senere fornyed de gentagne 
gange det gamle venskabsbånd, således i Molde 1885 (II, s. 
158) og tilsist i 1898 i Stockholm, hvor Snoilsky i en festtale 
hylded og karakterisered sin digterbroder. Snoilsky var det 
også, som først og fremst gav stødet til at åbne Ibsen ad- 
gangen til den franske læseverden, idet han henleded sin 

slægtning grev Prozor's opmærksomhed på den norske dig- 
ters værker og derved skaffed Ibsen den første franske over- 
sætter. 

En langt større, ja i visse henseender en afgørende be- 
tydning har Danmark og dansk kultur havt for Ibsen's liv. 
Impulser fra Danmark nådde frem til ham allerede meget 
tidlig, endnu før han selv havde sat sin fod der i landet. 
Selve det første tidsskrift som han virked ved i Kristiania, 
— y,Andhrimner”, som han udgav i 1851 sammen med 
Botten-Hansen og Vinje, — var en umiddelbar efterligning 
efter et berømt dansk forbillede, M. Goldschmidt's strids- 
organ ,, Corsaren”, og i ,,Andhrimner” har Vinje skrevet en 
udførlig artikel om Goldschmidt, en hyldest- og forsvars- 
artikel for den nye slægts åndelige fører, — for den mand 
som har lært de unge den mandige tvil overfor alle autori- 
teter og alle ufejlbare sandheder, lært dem at dømme frit 
uden hensyn til partivæsen og kompakte majoriteter. Senere 
lærte Ibsen denne sin ungdoms lærer personlig at kende; 
i førstningen af 1867 modtog han fra Goldschmidt et over- 
ordentlig smukt og hjerteligt brev (s. 149), og i 1872 rejste 
Goldschmidt til Dresden udelukkende for at besøge den unge 
nordmand, som så genialt havde ført hans tanker videre 
(s. 263). 

Kort efter ,Andhrimner”-tiden, om våren 1852, kom Ibsen 
for første gang til Danmark, for at uddanne sig kunstnerisk (s. 
61 fø., 75). Han havde vel allerede dengang lidt af den samme 
følelse, som han senere har skildret i en tale (Saml. værker, 
b. 10, s. 521), — ,, følelsen af at være sluppen fra mørket ud 
i lyset, fra tågerne gennem en tunnel ud i solskinnet". Det 
var et udtryk for hans personligste erfaring, når han siden 
betegned København som det ,skandinaviske midtpunkt" (s. 
105). Men denne tanke kunde dog ikke — og havde heller ingen 
ret til at hindre ham i at træde i skranken mod ethvert overgreb 
fra dansk eller københavnsk åndsliv. Han krævde også af 
danskerne, at de skulde respektere skandinavismens grund- 
tanke: de tre nordiske folks fulde jævnbyrdighed og selv- 
stændighed indenfor forbundet ($aml. værker, b. 10, s. 437— 

438). Derfor vilde han frigøre det norske teater fra al slig 
dansk indflydelse, som udvisked de nationale ejendommelig- 
heder (s. 65), og derfor vendte han sig særlig skarpt mod det 
specifike københavneri, mod det ,, københavnske hovmod" og 
den mageløse , københavnske uvidenhed om skandinaviske 
sager”, mod al den partikularisme, som ikke strakte sine 
interesser udenfor ,,voldene og broerne" (II, s. 16—17, 20). 
Netop dette var det, som hindred København i at indta sin 
stilling som nordens hovedstad. 

Medens alle Ibsen's værker fra 50-årene og første halvdel 
af 60-årene var blit så godt som ganske ukendte i Danmark 
(jfr. Saml. værker, b. 10, s. 502), vandt han med ,,Brand" 
en fremskudt plads også i den danske literatur. Dette for- 
hold fik sin ydre stadfæstelse, ved at han samtidig fandt sin 
endelige forlægger i København (se ovenfor s. 28—29). Men 
det ejendommeligste, selve grundvæsenet i hans digtning, 
vandt for det første ingen forståelse hos den rådende 
æstetiske retning i Danmark. Tidens ledende kritiker 
Clemens Petersen frakendte jo endog , Peer Gynt" enhver 
poesi og vilde sætte dette digtværk i klasse med et polemisk 
blad som ,,Corsaren”. Imod denne forståelsesløshed satte 
Ibsen det monumentale ord: , Min bog er poesi; og er den 
det ikke, så skal den blive det. Begrebet poesi skal komme 
og bøje sig efter bogen" (s. 159). Det lykkedes heller ikke 
Danmark at påtvinge denne nyskabende digter sine ,,skøn- 
heds-vedtægter” (s. 190). Det blev Ibsen, som kom til at 
omskabe fra grunden af de danske anskuelser om poesiens 
væsen. 

I kampen herfor skulde han også snart finde i Danmark 
en våbendygtig stridsfælle, som ikke bare i sit eget fædre- 
land, men ude i hele Europa skulde åbne forståelsen for 
Ibsen's digtergerning. Det var den unge Georg Brandes. 
Meget tidlig blev Ibsen opmærksom på den vordende gennem- 
brudsmand; Brandes's ungdomsven Ludvig David fortalte 
ham allerede i Rom om den nye kritiker, som forberedte 
sig til at rejse fremtidens mærke (s. 116), og Ibsen havde 
følt sig overordentlig tiltalt af den kække måde, hvorpå den 

24-årige Brandes havde udfordret til strid både kirke- 
troen og endda mere den Rasmus Nielsen'ske filosofi, den 
som vilde gøre ret overfor både tro og viden og havde sat 
sig det til højeste opgave ,,at erkende det værd, der må til- 
lægges videnskaben, og dog fastholde de ideale fordringer, 
der udgår fra troen" (R. Nielsen, Det aandelige Liv i Nu- 
tiden, s. 253). Ibsen var hurtig på det rene med, at ,,den 
mand vilde komme til at spille en stor rolle i videnskab og 
højere livsforhold hjemme" (s. 158). Rigtignok var til en 
begyndelse også Brandes bundet af det danske ,,æstetikleri"s 
traditioner; overfor ,Peer Gynt" stod han endnu på samme 
standpunkt som Clemens Petersen, han fordømte i de stær- 
keste ord Ibsen's ,,moraliseren”" og fandt denne digtning 
hverken skøn eller sand" (Brandes, Samlede Skrifter, b. 3, 
s. 271). Ibsen svared hertil, at han ikke brydde sig om 
slige æstetiske regler; for ham kunde ,,selv det formelt 
uskønne være skønt”, når det bare var ,karakterfuldt", — 
si kreft af den iboende sandhed" (s. 190). Og til denne 
synsmåde lod Brandes sig let drage over, fordi allerede hans 
egen personlige trang drev ham frem mod en lignende kunst- 
opfatning; livet gav ham snart et videre syn og et smidigere 
følelseliv, og han lod, ,,alle de lærdomme falde, som skyldtes 
opdragelse og overlevering” (Brandes, Saml. Skrifter, b. 3, 
s. 239. Da derfor Ibsen opfordred ham til at være ,,en 
af dem som går i spidsen"” for den store åndelige revolution 
(s. 221), da svared Brandes med et stridsglødende hyldnings- 
digt, hvor han erklærte sig selv ,skabt til som væbner at 
krige” under Ibsen som sin ,høvedsmand uden lige" (Bran- 
des, Saml. Skrifter, b. 12, s. 366—367). 

Den nye kunstopfatning, som gjorde den menneskelige 
karakteristik til højeste lov, den formulered så Brandes 
skarpere end nogen anden i sine berømte forelæsninger over 
,-Hovedstrømninger i det 19de århundredes literatur”. Den 
første række af disse forelæsninger udkom i trykken i 1872, 
og hvor stærkt denne bog nu virked tilbage igen på Ibsen, 
derom har han selv vidnet på mange steder. ,,Farligere bog 
kunde aldrig falde i en frugtsommelig digters hænder", 

skrev han straks i 1872 til Brandes (s. 249). Og hvad der i 
denne bog uafladelig sysselsatte ham og forstyrred hans 
nattero, det var ikke selve det literaturhistoriske emne, 
,Jemigrantliteraturen"”, som bogen behandled. Men det var 
den måde, hvorpå Brandes ud fra literaturen umiddelbart 
srevoltered” mod samtidens tilstande (s. 288) og med friskt 
kampmod og himmelstormende frihedstrang gik løs på sam- 
fundets fordomme, f. eks. talte om selvmord og illegitime 
kærlighedsforhold uden den sædvanlige moralske harme. 
Dette er det Ibsen mener, når han siger, at bogen ,,sætter 
et svælgende dyb mellem igår og idag" (s. 249). Og dertor 
kan man vel sige, at Brandes's værk har været ,,epoke- 
gørende" (s. 288) også i Ibsen's digtning, ligesom det rejste 
en ny digterskole i Danmark. Det skænked Ibsen ny styrke, 
da hans produktion nu afgjort gav sig i kast med det 
moderne samfundsdrama. Og i den digteriske udvikling 
han fra nu af gennemløb, har Brandes fulgt ham skridt for 
skridt som den trofaste forsvarer og forklarer, hjemme og 
udenlands. Efter de første heftige kamp-år stilned angrebs- 
tonen mer og mer af i Ibsen's digtning, og stærkere og 
stærkere fremtrådte den rene digterstemning, som ikke døm- 
mer menneskene, men søger at forstå dem, — altså netop 
det som Ibsen allerede i 1871 opstilled som sit væsentlige 
program: at sé og skildre livet i dets tragiske og komiske 
udtryksformer (s. 230). Navnlig fra ,, Vildanden" af slog han 
ind på ,,nye veje"” i sin dramatiske fremgangsmåde (II, s. 137), 
hvorved han i fuld sandhed nådde til at realisere sit digte- 
riske program. Efterat han så i ,Rosmersholm" atter havde 
fåt udløst noget, som det var ham en ,,livsnødvendighed" at 
bringe ud i verden, selv om han vidste det ikke kunde vinde 
alles sympati (tale i Molde 4de septbr. 1885, ,, Romsdals Bud- 
stikke” 1885, nr. 71), følte han ikke længer så levende ,,pole- 
miske interesser” (tale i Göteborg 12te septbr. 1887, Göte- 
borgs Handels- och Sjöfarts-Tidning", 1887, nr. 211 A), og en 
ny periode, en mere rent psykologisk, åbnedes i hans 
digtning. Atter fandt han her Brandes ved sin side; 
thi det ,nye", det ,fremtidselement”, som Ibsen mente at 

Brandes havde bragt ind i historieskrivningen (II, s. 121), det 
var netop den samme evne til at s6, — det var den kunst- 
neriske intuitive genoplevelse af forgangne tider og men- 
nesker; dette var det som gjorde Brandes's værker i Ibsen's 
øjne først og fremst til ,,digtninger"” (II, s. 122, 210). 

Idet på denne måde digteren og kritikeren gensidig kom 
hinanden imøde under sin udviklingsgang (II, s. 133), fæstned 
deres våbenbroderskab mer og mer til et virkeligt personligt 
venskab (s. 285), og så stejle og stridbare mænd som de 
begge to hver på sin vis var, har dog venskabet stadig holdt 
sig ved magt. Brandes kunde nok mangen gang føle for- 
trydelse over Ibsen's forsømmeligheder i brevskrivervejen, 
men droges dog altid af et indre slægtskabsbånd nær hen 
til sin digterven og ,høvding", og Ibsen på sin side lod 
aldrig nogen misstemning få gøre skår i det gamle forhold; 
thi hos Brandes følte han altid, at han mødte den forståelse, 
som var ham mere værd end alle lovtaler: ,,jeg fordrer ikke," 
skrev han til ham, ,,den slags enighed, der i almindelighed 
afgør, om et forhold skal bevares" (s. 198). Det var en 
højere art af enighed, som knytted de to mænd sammen. 


* 


Om sin indre udviklingsgang skrev Ibsen engang til 
Brandes (II, s. 176): ,, Jeg begyndte med at føle mig som Nor- 
mand, udvikled mig så til Skandinav og er nu havnet i det 
alment germanske.” Og det var hans faste tro, at man 
først måtte (som han i en tale har sagt, Såmtliche Werke, 
b. 1, s. 527) se til at bli hjemme ,,i det store germanske hus" 
for at kunne vinde sejr for sine idéer i selve fædrelandet. 
Det er i udlandet,” tilråbte han Brandes (s. 260), ,,at vi 
Nordboer skal vinde vore feltslag; en sejr i Tyskland, og 
De vil være ovenpå hjemme." 

Selv kom Ibsen meget tidlig i forbindelse med Tyskland. 
På sin kunstrejse i 1852 opholdt han sig to måneder i 
Dresden for at studere det tyske teater, og erindringerne 
fra denne tid var ,noget af det lyseste og venligste" han 
ejde (s. 113). Alligevel kunde han hverken dengang eller 

endnu længe efter hente åndelige impulser fra Tyskland; 
thi så unaturlig han end erkendte denne stilling var, så 
måtte han dog endnu dengang betragte tyskerne som nor- 
dens ,,arvefiender" (s. 113), fordi særlig danskernes afhængig- 
hed af tysk kultur havde hemmet det nordiske åndslivs selv- 
stændige fremgang; det siste halve hundredårs udvikling 
havde vist ham, st de reaktionære strømninger gennem- 
gående havde kommet til norden fra Tyskland — således 
både i teologi, i filosofi, i literatur —, fremskridtsbevægelserne 
derimod kun sjelden fra denne kant. Da han så på sin 
Roma-rejse i 1864 atter satte foden på tysk grund, da havde 
krigsbegivenhederne ægget hans skandinaviske følelser op 
til den voldsomste lidenskab; vi ser i brevene til Bjørnson 
og fru Thoresen (s. 92, 103), hvorledes harmen brændte i 
hans sjæl, så han næsten kunde gå fra forstanden, og hans 
medfølelse med det ulykkelige danske broderfolk, hans 
skamfølelse over Norges og Sveriges holdning gav sig i Rom 
luft i hede ord og taler, ja fandt endog lige i slige næsten 
barnagtige udbrud af hidsighed som personlig nærgående 
karikaturtegninger (L. Dietrichson, Svundne Tider, I, 8. 334— 
335, 342). I den bekendte tale ved P. A. Munch's grav i 
Rom den 1ite juni 1865, tilråbte han danskerne med hævet 
røst et ,Ryd ud": ,Ryd ud med ord og med åndelig dåd 
det parti i eders land, som gør al sin idræt med øjnene 
rettede mod syd, som om det dér havde sit stammeland!" 
(Saml. værker, b. 10, s. 505). 

Våren 1868 beredte Ibsen sig, rigtignok højst modvillig, 
til at vende tilbage fra Italien til hjemlandet. På rejsen 
stansed han i Minchen og i Dresden, og i denne sistnævnte 
by slog han sig foreløbig ned for den følgende vinter. Men 
efterhvert lærte han at finde sig til rette med Tyskland og 
tysk væsen, og vinterbesøget blev til et mangeårigt ophold. 
Et hensyn som bidrog til at styrke hans beslutning om at 
bli værende i Tyskland, var sikkerlig tanken på hans eneste 
søns opdragelse og uddannelse. Desuden var der netop på 
denne tid indtrådt et meget spændt forhold mellem ham og 
de venner i hjemmet, som han helst havde villet søge støtte 

hos (se ovfr. s. 30). I Dresden oplevde så Ibsen Tysklands 
sstore tid” (II, s. 169), krigsåret og dets politiske eftervirk- 
ninger. Denne bevægede tid gjorde et så mægtigt indtryk 
på ham, at han ikke formådde at samle sine tanker til dig- 
terisk virksomhed (s. 216, 226), og medens han således til- 
bragte en ufrivillig lediggang, voksed der frem hos ham et 
helt nyt syn på Tyskland. Han følte sig overvældet af den 
sdisciplin”, som efter hans mening måtte ha æren for 
tyskernes sejr og rigssamling (s. 218). Den ideale enings- 
tanke, som han havde længtet så varmt efter at se realiseret 
for de tre skandinaviske folk, den så han nu i Tyskland 
bli sat ud i liv og gerning. Og indtrykket af hvilken vældig 
fremgangsmagt der var i den stærke folketugt, bevared han 
altid siden levende i sin sjæl; i sin tale til kvinderne den 
26de maj 1898 la han mødrene på hjerte som den største 
opgave at løfte landet ved at vække hos barnene ,,en bevidst 
følelse af kultur og disciplin" (Saml værker, b. 10, s. 526). 
Således modtog dbsen sit første store åndelige tilskud fra 
tysk kultur, og således blev den gamle skandinav en ger- 
maner, uden dog at opgi sine skandinaviske idéer, — han 
følte dem nu bare som forberedelsen til en højere åndelig 
race-enhed. Under sit ophold i Dresden blev Ibsen, som 
bekendt, i 1871 (s. 239) angrebet for tysk-fiendtlige ytringer 
i sine netop udgivne ,,Digte". Med fuld ret kunde han i 
sin ,retfærdiggørelse”" (Såmtliche Werke, b. 1, s. 506—509) 
henvise til, at han på sit nuværende standpunkt ikke kunde 
angribes for udtryk for ældre synsmåder, og at han i 
grunden aldrig havde kæmpet mod Tyskland, men kun 
for norden. Under den fulde ,indflydelse af det tyske 
åndsliv" (II, s. 169) kunde han nu skrive det længe planlagte 
verdensdrama ,,Kejser og Galilæer”, og netop mens han 
holdt på med fuldførelsen af dette, så han for sine øjne den 
vældige kamp mellem stat og kirke, mellem riget af denne 
verden og riget af den anden verden, genspejle sig i den 
tyske ,kulturkamp"; således blev Ibsen's drama mere ,,tids- 
mæssigt” end han selv havde tænkt sig (s. 289), — digter- 
fantasiens skikkelser og en ny åndsbevægelses virkelighed 

mødtes til gensidig stadfæstelse og til inderlig vekselvirken 
i udviklingens tjeneste. 

Bortsét fra et par nye ophold i Italien (1878—79, 1880—1885) 
var Ibsen bosat i Tyskland hele det lange tidsrum 1868—1891, 
først i Dresden, siden og længst i Måönchen, — vidnesbyrd 
nok om hvor hjemlig han med årene følte sig dér. ,,Jeg føler 
mig ganske som hjemme her, langt mere end i mit egentlige 
såkaldte hjem”, kunde han den 13de mnovbr. 1885 skrive 
fra Måönchen til Georg Brandes. I Tyskland blev grun- 
den lagt til hans verdensry, og hans breve gir en 
række oplysninger til historien om hans tyske sejers- 
løb. Mærkværdig nok var det en nordmand, som først kom 
på den tanke at overføre Ibsen's værker til det tyske sprog, 
— den kunstnerisk bevægede forretningsmand John Grieg, 
komponistens bror. Han oversatte ,.Kongsemnerne" allerede 
i 1866 (s. 111—113) og det i tyske jamber, — en idé som har 
sit ejendommelige sidestykke i engelskmanden Gosse's ud- 
talelse om at ,Kejser og Galilæer" helst burde ha været 
skrevet i versform (II, s. 12). John Grieg's arbejde kom dog 
aldrig til at bli offentliggjort. Tre år senere gjorde literatur- 
elskeren P. F. Siebold i Cassel det velmente, men ikke fuldt 
så vellykkede forsøg at gøre Ibsen kendt i Tyskland ved en 
oversættelse af , Brand" (s. 180, 184. Ydre omstændigheder 
bevirked, at denne oversættelse først udkom i 1872, i samme 
år som en finere, mere poetisk stemt ånd, Adolf Strodtmann, 
havde git sig i færd med at oversætte Ibsen og allerede 
offentliggjorde to af hans skuespil (,,Kongsemnerne" og ,,De 
unges forbund"; s. 248). På den tyske scene holdt Ibsen sit 
første indtog i 1875 og 1876, dels ved hjælp af ,Meiningernes” 
foregangsarbejde (II, s. 39), dels ved bestræbelser af hans 
venner i Miönchen, navnlig frøken Emma Klingenfeld; det 
var ,,Kongsemnerne" og ,Hærmændene på Helgeland", som 
først nådde til opførelse. Men disse stykker blev dengang 
temmelig ubemærkede, og de gav jo i virkeligheden heller 
ikke tysk kunstfølelse noget påfaldende nyt. 

Først med ,,Samfundets støtter”, ,,Et dukkehjem" og 
,Gengangere" trådte Ibsen med kraft ind i det tyske kultur- 

liv. I 1878 gik ,Samfundets støtter" samtidig over en hel 
række tyske scener, særlig i Berlin, og dette værk satte af- 
gørende præg på et slægtled, som senere i væsentlig grad 
skulde fremme Ibsen's sag i Tyskland. , Dengang åbnedes 
vore unge øjne"”, har Paul Schlenther senere skrevet (Ibsen's 
Såmtliche Werke, b. 6, s. XVII—XVIII), ,,over alt det bro- 
gede teaterglitter rundt om os. Det bæved og jubled i os. Om 
igen og om igen gik vi i teatret; dagen lang læste vi stykket 
i Wilhelm Lange's afskyelige tysk. Hverken den poesi- 
forladte, bogtørre oversættelse eller forstadsskuespillernes 
teatermanerer kunde gøre det af med denne digtnings vælde. 
Indtil da havde Ibsen været os et tomt navn. Først med 
dette stykke lærte vi at elske ham, elske ham for livet. Jeg 
tør for mange af mine jævnaldrende aflægge den bekendelse, 
at under indflydelsen af denne moderne virkelighedsdigtning 
i den grundlæggende alder opstod hos os den smagsretning, 
som blev afgørende for hele livet. Midt i selve den geni- 
aleste realpolitiks tidsalder trådte nu den kraftigste real- 
poesi os imøde. Nu var det atter en fryd at leve; thi sammen 
med os levde en digter, som tog vor tids indhold i egen 
hånd.” Det samme vidnesbyrd har Otto Brahm (Neue Freie 
Presse, 10de maj 1904) aflagt om indtrykket af ,Samfundets 
støtter”: ,. Her fik vi den første anelse af en ny poetisk ver- 
den, vi følte os for første gang stillet foran mennesker fra 
vor tid, som vi kunde tro på, og op af en altomfattende 
kritik af nutidens samfund så vi friheds- og sandheds- 
idealerne stige sejerrigt frem som samfundets støtter. Fra 
den stund af tilhørte vi denne nye virkelighedskunst, og 
vort æstetiske liv havde fåt sit indhold." 

Men jo dybere Henrik Ibsen med sin digtning trængte 
ind i kritiken over det bestående, desto voldsommere blev 
også i Tyskland modstanden mod hans dramaer. Det viste 
sig ved ,,Et dukkehjem", men ganske særlig ved ,,Gengan- 
gere”.  Oversættelsen af ,Gengangere" var ligefrem en 
literær dåd; i tre år forelå stykket, uden at nogen voved 
at gi sig i kast med det, — indtil den modige fru Marie 
von Borch først gjorde det tilgængeligt for den tyske læse- 

verden. Og her må nu nævnes det stille arbejde af to mænd, 
begge to dansker, der har optrådt som en art formidlere 
mellem nordisk og tysk åndsliv og særlig har gjort meget, 
både som kritikere og ved personlig påvirkning, for Ibsen's 
sag i Tyskland. Det er Georg Brandes og Julius Hoffory. 
Under sit mer end femårige ophold i Berlin (1877—1888) vandt 
Brandes Tysklands literære ungdom for sin gerning og sin 
kamp, og ved sine afhandlinger om Ibsen skabte han for- 
ståelse for den norske digters værk og betydning. Hoffory 
bragte system ind i oversættelsesarbejdet navnlig af Ibsen's 
nyere dramaer, og ved sin stærke originale personlighed 
drog han også modstræbende ånder over på Ibsen's side. 
Ibsen's vældige dramatiske stridsskrift ,, Gengangere" havde 
kløvet Tyskland i partier for og imod, og med stykkets 
fremførelse på scenen flammed striden op i lys lue. Den 
første, som voved at spille stykket, var direktøren for teatret 
i Augsburg, August Grosse, som var blit tilskyndet dertil 
af Ibsen-kredsen i Minchen, og efter ham fulgte hertugen 
af Meiningen. Men endelig afgørende for stykkets sejer og 
for gennembruddet af den nye livs- og kunstopfatning, som 
det var vokset frem af, var først opførelsen i Berlin den 
9de januar 1887 (II, s. 167), og her var det Hoffory, som satte 
mod i foretagendets hovedmænd og aktivt greb ind i for- 
beredelserne. Hvad året 1887 betydde for Ibsen's stilling i 
Tyskland, det fremgår klart deraf, at i dette år udkom 
ikke mindre end tre tyske småbøger om hans digtning. Men 
det første store literære billede af Ibsen var i Tyskland blit 
tegnet af Ludwig Passarge (1883), som havde den store for- 
del, at han grundig kendte Norges land og folk, og som 
også havde mod til at gøre et så udpræget norsk værk som 
pPeer Gynt” tilgængeligt for sine landsmænd gennem en 
oversættelse (II, s. 79). 

Således erobred Ibsen langsomt, men sikkert en fast 
stilling i den tyske bogverden og på den tyske scene. Over- 
sættelserne skød op som sopp i regnvejr, og når Ibsen 
klagende skrev til Rudolf Schmidt den 3lte august 1892: 
paf tyske oversættere har jeg desværre langt flere end jeg 

Breve fra Henrik Ibsen. 4 

ønsker”, så havde han altfor god grund til dette hjertesuk. 
Allerede tidlig begyndte Ibsen med at udgi ,tyske original- 
udgaver” samtidig med at den norske tekst udkom (II, s. 71) 
for derved at værge sig mod udbytning af uberettigede og 
ukaldede forretningsliterater (II, s. 88); men først i 90-årene 
lykkedes det ham at nå ud af de retløse tilstande. I Berlin 
fandt han den forlægger, som hjalp ham i denne kamp for 
sin literære ret, og her var det tanken opstod om en samlet 
tysk udgave af hans værker (II, s. 207). Det literære program 
for denne udgave var at føre de tyske læsere ind i den indre 
sammenhæng i Ibsen's digtning ved at bringe hans skuespil 
i tids-orden, og desuden galdt det at gøre ende på det stive 
bogtysk i mange ældre oversættelser og gen-gi Ibsen i det 
samme karakterfulde og levende sprog, som var originalens; 
især var der i hans versdramaer og lyriske arbejde megen 
uret at gøre god igen, og ikke oversættere, men efterdigtere 
skulde gi digteren, hvad digterens var. 

Ibsen er da nu nåt frem i sin fulde digteriske skikkelse 
til den tyske almenhed. Men han har ikke bare skænket 
den tyske læseverden bøger og den tyske scene et repertoire. 
Han har udført den endnu meget større gerning i Tyskland, 
at han har nybefrugtet den nationale digtning og udløst 
produktive kræfter, som uden hans mægtige skaberord 
måske aldrig havde fåt trivsel. På den grund han har 
lagt ved sine idéer og sin praksis, er der vokset frem en 
hel ny digterskole, hvis kraftigste og skønneste blomst 
Gerhart Hauptmann med rette blir regnet for. For denne 
skole og navnlig for Hauptmann drejer det sig dog ikke 
om en rent ydre efterligning, men om en fri og selvstændig 
videreførelse af modtagne indtryk. Men at Ibsen har været 
det unge Tysklands literære fører, det fik sit offentlige ud- 
tryk, da Berlin's ,Freie Båhne” åbnedes den 29de septbr. 
1889 med ,,Gengangere'" som førsteforestilling. 

Hverken i England eller i Frankrige har Ibsen havt 
denne indgribende, livs-vækkende indflydelse. Også her har 


51 


begavede kritikere søgt at tolke hans værker, literært dan- 
nede oversættere har søgt at føre dem sine landsmænd ind 
på livet, og teaterledere og skuespillere har arbejdet på at 
skaffe Ibsen rum i det engelske og det franske repertoire. 
For England blev Ibsen opdaget af Edmund Gosse, hos hvem 
lærdom og kritisk strenghed var forenet med fin poetisk 
følelse; først af alle har han nævnt Ibsen's navn for det 
engelske publikum (s. 247) og i vellykket efterdigtning git 
det de første prøver af Ibsen's poesi. I hans spor gik 
William Archer, som foretog sig systematisk at oversætte 
Ibsen's dramaer på engelsk og åbne dem vejen til scenen, 
understøttet af den norsk-engelske bladmand H. L. Brækstad. 
I samme år som Archer's hovedpropaganda begyndte i Eng- 
land (1888), tog i Frankrige den russiske diplomat grev 
Moritz Prozor, en kunst-interesseret, fintdannet dilettant, fat 
på et oversættelses-arbejde, som omfatted næsten alle Ibsen's 
nutidsskuespil. Den modige foregangsmand Antoine gjorde 
så på sit ,Thé&tre libre” det første forsøg på at gi Ibsen's 
skikkelser kød og blod på det franske teater. Denne opgave 
blev efter ham optat af lederen for et andet frit teater, 
-IOeuvre”, Lugné Poé, som efterhvert gjorde det til en 
specialitet at spille Ibsen. Frankrige er fremfor noget andet 
land blit hjemstedet for ,,ibsenismen": der har dår om Ibsen 
dannet sig en sekt, som har diskuteret og filosoferet meget 
over digteren og over meningen med hans værker. Han 
har også i det franske drama fundet en hel række efter- 
lignere, som har opkastet sociale problemer og har ladt dem 
drøfte af teaterfigurer på scenen med mer eller mindre ånd, 
med svagere eller skarpere dialektik, men som dog i det 
væsentlige ikke er kommet udenfor rammen af det ældre 
franske skuespil. I Frankrige er der ingen dramatiker op- 
ståt, som har set og optat selve grunddraget i den sande 
ibsenisme, den menneskelige karakterskildring. Endnu rin- 
gere er den indvirkning Ibsen har udøvet på udviklingen af 
det samtidige drama i England; her har dog i det mindste 
Bernard Shaw overført Ibsen'ske impulser i sit åndrige og 

norske mester. Også i London blev, den 13de marts 1891, et 
Independent Theatre" åbnet med ,,Gengangere" som første- 
forestilling; men teatret formådde ikke længe at holde sig 
oppe, og ingen af de faste scener forsøgte at føre dets tanker 
videre, således som det blev gjort i Berlin. De mænd, som 
i England med mod, indsigt og troskab har søgt at bære 
Ibsen's mærke frem, de gælder i den offentlige mening for 
smen of the lost causes"”. 

I Italien blev Ibsen's digtning delvis tidligere kendt end 
i Frankrige; men det er dog først i 90-årene at den dér har 
slåt fuldstændig igennem, og nu blir i intet land udenfor 
norden og Tyskland Ibsen's nutidsdramaer, navnlig ,,Et 
dukkehjem” og ,,Gengangere", spillet så hyppig og på så 
mangfoldige steder som i Italien, hvor de mest fremragende 
sceniske kunstnere har fundet nogle af sine hovedroller i 
Ibsen'ske Skikkelser. Heller ikke her har rigtignok nogen 
ny digterskole fulgt i Ibsen's fodspor; men de store sam- 
fundsspørgsmål hans skuespil har rejst, er blit genstand for 
ivrig drøftelse i vide kredse, og særlig har hans digtning 
grebet den studerende ungdom med voldsom magt. Ibsen 
er i Italien blit en æggende kraft i arbejdet for landets so0- 
ciale genrejsning. 

Ibsen's her foreliggende breve, — breve til nordboer, til 
tyskere, til engelskmænd, til (halve) franskmænd, — viser 
os, hvorledes hans ry og hans indflydelse er gåt fra land 
til land, — viser os det ikke i al fuldstændighed, men dog 
i karakteristiske brudstykker. Vel har han ikke med samme 
magt trængt ind og tat plads i de forskellige nationers 
kunst- og kulturbevidsthed. Men en verdensdigter er han 
dog tilsist blit, den engang så hårdt kæmpende norske for- 
fatter, og de profetiske, viljeprægede ord, som han skrev i 
1866, endnu før udgivelsen af ,, Brand": ,,Jeg vil og skal have 
en sejr engang" (s. 109), — de ord har han selv gjort til 
historisk sandhed. 


BREVE 


BREVE TIL: 


Akademiske kollegium ved Kri- 
stiania universitet, s. 77, 78, 79. 

Anker, Carl Johan, s. 72. 

Bestyrelsen for det norske teater 
i Bergen, s. 61. 

Birkeland, Michael, s. 123, 137, 
235, 257. 

Bjørnson, Bjørnstjerne, s. 87, 91, 
97, 107, 126, 142, 158, 163. 
Botten-Hansen, Paul, s. 66, 69, 

71, 132. 

Brandes, Georg, s. 115, 187, 189. 
196, 219, 222, 228, 233, 249, 
255, 258, 276, 284, 288. 

Carl, konge, s. 113. 

Collin, Jonas, s. 156. 

Daae, Ludvig, s. 267, 273. 

Dietrichson, Lorentz, s. 180, 186, 
226. 

Dunker, Bernhard, s. 86, 106. 

Gjertsen, Fredrik, s. 243. 

Gosse, Edmund, s. 246, 253, 265, 
271, 286. 

Grieg, John, s. 111. 

Hansen, Peter, s. 212. 


Hegel, Frederik, s. 100, 128, 131, 
135, 140, 144, 147, 149, 151, 
166, 170, 172, 176, 178, 182, 
185, 198, 195, 198, 200, 202, 
209, 210, 216, 221, 230, 238, 
242, 252, 260, 269, 278. 

Jensen, Hans Jacob, s. 232. 

Kieler, Laura, s. 206. 

Kirkedepartement, det norske, s. 
240. 

Morgenbladet, s. 280. 

Nilsen, Randolph, s. 85. 

Regering, den norske, s. 74, 81, 84. 

Schmidt, Rudolph, s. 174, 175. 

Schulerud, Ole, s. 57, 58. 

Sibbern, Georg, s. 130. 

Siebold, P. F., s. 184. 

Stousland, Hedvig, s. 191. 

Thoresen, Johan Herman, s. 217, 
262. 

Thoresen, Magdalene, s. 102, 153, 
169, 204, 205. 

Thoresen, Susanna, s. 67. 

Videnskabers selskab, det kgl. 
norske, 8. 95. 


1. 
Til Ole Schulerud. 


Grimstad, den 15. Oktober 1849. 
Min kære ven! 


Dit sidste brev har i dobbelt henseende glædet mig, så- 
vel fordi jeg deraf kan love mig en hastig afgørelse af vort 
forehavende, som især fordi du deri viser dig som en sand 
ven, ved at betragte min skrivelse som et produkt, der skyl- 
der opbrusning og overilelse sin tilbliven. Denne skånende 
opfatningsmåde lader mig håbe, at du har sat dig ind i 
min stilling og forestillet dig det synspunkt, hvorfra jeg har 
betragtet sagen. Jeg håber at du har tænkt dig den skuf- 
fede forventning, hvormed jeg har imødesét hver postdag, og 
at denne har sat mig i en højst ubehagelig stemning, da jeg, 
som fraværende, jo ikke kunde tænke mig årsagen, og denne 
uvisshed nødvendigvis måtte fremkalde tusende tvil, hvilke 
alle var så meget desto pinligere, da jeg i mit indre ikke 
kunde erkende én af dem som grundet. 

Dit brev har hævet alt hvad der måtte forekomme mig 
tvilsomt ved din fremgangsmåde, og jeg vilde kun slet for- 
tjene dit venskab, dersom jeg ikke med største beredvillighed 
tilbagekaldte alt hvad der i min skrivelse kunde hentyde på 
fornærmelige tvil om dine hensigters redelighed. Jeg beder 

1849 dig derfor fremdeles at oversé det hele som noget, der ingen 
indflydelse har på vort venskabelige forhold for fremtiden, 
og forventer forsikring herom i dit næste brev. — 

Jeg har idag ikke tid til at skrive mere, — fra Due skal 
jeg takke for guitaren, han venter den med længsel. Bukse- 
tøjet takker jeg ligeledes meget for, — jeg havde ikke tænkt 
videre derpå, og troede at det ligeledes var gået dig af 
glemme, imidlertid er det meget kærkommet, da jeg for tiden 
nødes til at spare så meget som muligt. — Af Olaf Tr.[ygve- 
søn] er sågodtsom hele første akt færdig, jeg tror det skal 
blive ret heldigt, og håber at dette stykke vil skaffe os færre 
ubehageligheder end C.[atilina]. Lev vel. 

Din hengivne ven 
Henrik Ibsen. 


P. S. Gør mig den tjeneste at offre mit sidste brev til 
luerne, jeg ærgrer mig over at vide det i dine hænder! 


2. 
Til Ole Schulerud. 


Grimstad, den 5. Januar 1850. 
Min kære ven! 

Gennem den sidste skrivelse har jeg modtaget ,,Catilinas" 
dødsdom, — det gør mig ondt, men det kan ikke nytte at 
tabe modet. Du har virkelig ret i at dette tilsyneladende 
nederlag i grunden ikke er at betragte som et sådant. C. 
var jo kun bestemt til at være en forløber for de planer vi 
i denne retning har aftalt, og den kan endnu ligefuldt op- 

fylde sin bestemmelse. Jeg er ganske af samme mening som 1850 
du, nemlig at det er rigtigst at sælge stykket, og jeg tror 
at stykkets afvisning, ifølge direktionens skrivelse, snarere 
vil gavne end skade, da det ikke synes som om mangel på 
indre gehalt har bevirket at det ikke blev antaget. Salget 
af stykket afhandler du naturligvis efter eget forgodt- 
befindende, kuns vil jeg bemærke at det forekommer mig 
bedre at sælge forlagsretten end at lade det trykke på eget 
forlag, da vi i sidste tilfælde både måtte rykke ud med en 
del penge for at bestride trykningen og desuden først lidt 
efter lidt vilde komme i besiddelse af indtægten, medens vi 
i første tilfælde kuns havde at modtage honoraret, — dog, 
dette må lempes efter omstændighederne. — 

Nu lidt om min litterære virksomhed. Af Olaf T. er, som 
jeg nok før har sagt, omtrentlig første akt færdig; det lille 
enaktstykke , Normannerne" er omarbejdet, eller rettere, 
skal omarbejdes, hvilket jeg for tiden beskæftiger mig med, 
og vil i sin nye skikkelse fremtræde som iklædning for en 
mere udvidet idé, end den for hvilken den oprindelig var 
bestemt. Et par sagn og skildringen fra Telemarken har 
jeg benyttet til nogle mindre digte, afpassede efter bekendte 
folkemelodier, og har således også forsøgt mig i national 
retning. Ligeledes har jeg halv fuldført en større, måské 
noget overspændt digtning, betitlet ,Balminder", der skylder 
min indbildte forlibelse fra isommer sin tilværelse. Men 
hvad der egentlig må kaldes mit hovedværk siden din bort- 
rejse, er en nationalhistorisk novelle, som jeg har kaldet 
sFangen på Akershus”, — den omhandler Christian Loft- 
hus's sørgelige skæbne. 

Denne mands liv er dig visstnok bekendt; hvis ikke, så 
følger her et kort omrids af samme. C. L. levede i slut- 
ningen af forrige århundrede på gården Lofthus nærved 

1850 Lillesand, de danske embedsmænd husered her værre end 
nogensteds, og Lofthus, der dengang endnu var en ung 
mand og almindelig agtet, beslutted at tage sig af sine 
undertrykte sognefolk. Han indsamled klager over embeds- 
mændene og begav sig dermed til København, hvor han per- 
sonlig fremstilled sig for kongen og talte folkets sag så 
kraftig, at en kommission blev nedsat, og denne afskediged 
de mest forhadte blandt embedsmændene. Dette var mere 
end hans fiender kunde tåle, han blev beskyldt for at stå i 
underhandling med den svenske konge om at spille denne 
Norge i hænderne, mod at han selv skulde beholde en del 
deraf som selvstændigt rige. Som følge heraf wudstedtes 
arrestordre mod Lofthus, men da dette rygtedes, stilled 
hele skarer af bevæbnede bønder sig til hans beskyttelse, 
han befæsted sin gård og udholdt en formelig belejring, 
indtil han ved forræderi lokkedes til en gård i nærheden, 
hvor han blev greben og på en færdigliggende båd ført til 
Kristiania. Her sad han på Akerhus fæstning uden dom 
i 10 år (indtil 1797. Hans hemmelige venner virked for 
ham og fremkaldte derved hans benådning; men for sildig, 
— just da denne ankom, havde døden forløst ham. Dette er 
det historiske ved sagen, hvilket jeg har erfaret af et gam- 
melt skrift jeg heldigvis er kommen i besiddelse af; synes 
du ikke at heraf kan udbringes noget? — 

Jeg tror at det er fornødent at forsyne ,,Catilina" med 
nogle forord og beder dig derfor at afskrive og vedlægge 
følgende 

Forord. 

gNærværende stykke var oprindelig bestemt for scenen, 
teaterdirektionen har imidlertid ikke fundet stykket skikket 
hertil. Uagtet forfatteren har grund til at antage, at hoved- 
årsagerne til stykkets afvisning ikke skriver sig fra indre 

mangler ved samme, er det dog ikke uden med en såre 
naturlig ængstelse at han fremlægger sit arbejde for publi- 
kum, hvorhos han dog forventer den skånsomme bedøm- 
melse, som en begynders første fremtræden billigvis kan gøre 
fordring på." 

N. B. Lad endelig ingen trykfejl indsnige sig —, manu- 
skriptet vil jeg gærne have tilbage, ligeledes bedes mig sendt 
2 ekspl. af stykket, når det blir færdigt. — — — 

Lev vel. 
Din hengivne 
Henrik Ibsen. 


3. 


Til bestyrelsen for det norske teater i Bergen. 


København, den 16. Maj 1852. 
Til 
bestyrelsen for det norske teater! 

I mit forrige brev til den ærede bestyrelse kunde jeg blot 
i korthed antyde, hvad jeg hersteds ifølge min instruks 
havde udrettet; jeg skal denne gang tillade mig at være ud- 
førligere. 

Som danselærer for H. Nielsen samt Brum og hans 
kone har jeg antaget kgl. solodanser Hoppe, der ansés som 
første danser blandt balletpersonalet, og som tillige, efter 
hvad jeg i forvejen forvissed mig om, har den største øvelse 
i at informere. Hvad der hovedsagelig blir gjort til gen- 
stand for danseundervisningen, er menuett, samt hvad der 
forøvrigt kan bidrage til en elegant optræden på scenen, 

i hvilken henseende herr Hoppe har undervisningsmetoden 
ved den herværende dramatiske skole for øje. Han har be- 
regnet undervisningen efter et kursus af tre uger, i hvilket 
tidsrum der danses en time daglig, og hvorfor honoraret 
for alle tre tilsammen er ansat til 24 rdl. eller omtr. 12 sp. 
norsk, hvilket visstnok ikke kan ansés for ubilligt. — 

Med hensyn til det påtænkte engagement af en danser til 
det øvrige skuespillerpersonale i Bergen, da skal jeg tillade 
mig at yttre følgende: Med balletmester Bournonville, der 
straks efter min ankomst afrejste til Kristiania, fik jeg kun 
løselig tale i teatret aftenen før hans afrejse; ved udløbet af 
denne måned følger den største del af balletpersonalet ham 
derop. Solodanser Gade, som blir tilbage her, vilde måske 
ikke være uvillig til i sommer at sejle til Bergen, men teater- 
bestyrelsen måtte i dette fald opstille sådanne garantier, at 
han kunde foretage rejsen uden at befrygte noget pengetab. 
Efter de diskussioner, som den ærede bestyrelse vil erindre 
at være faldne i denne sag, tror jeg ikke, at bestyrelsen 
indlader sig herpå; den havde, såvidt jeg tror, tænkt sig, 
at vedkommende danser måtte søge sine rejseomkostninger 
dækkede ved privat undervisning, og teatrets honorar som 
erstatning for den tid han anvendte på personalets under- 
visning; men på disse betingelser vil man ikke kunne få 
nogen danser engageret, medmindre der gennem et i for- 
vejen åbnet abonnement kunde sikkres vedkommende et be- 
stemt og tilstrækkeligt honorar for den private danseunder- 
visning. I August måned begynder balletpersonalets tjeneste- 
tid igen, og da må enhver være tilbage; hvis nu teater- 
bestyrelsen tror, at det her antydede arrangement vilde 
kunne træffes uden at tiden dertil for iår blev for kort, så 
beder jeg mig derom snarest mulig underrettet; i modsat 
fald har herr Hoppe erklæret sig villig til, såfremt betime- 

lig aftale blev gjort, til næste år at rejse til Bergen med 
en del af balletpersonalet, såfremt han, i den tid teatret 
ikke benyttes, kunde få samme overladt til der at give et 
visst antal abonnementsforestillinger, hvortil da i forvejen 
måtte indbydes, hvorhos teaterpersonalet i den tid vilde 
kunne gennemgå en fuldstændig danseskole. Denne sidst- 
nævnte ordning af sagen har nu visstnok sine gode sider, 
men et helt år går dog hen, og det vilde visstnok være 
ønskeligt, om publikum også i denne retning så snart som 
muligt spored de gavnlige følger af de foranstaltninger, 
som bestyrelsen iår til teatrets bedste har truffet. Tror der- 
for bestyrelsen at kunne stille nogenlunde betryggende ga- 
rantier for den danser, som iår måtte ville rejse til Bergen, 
(f. eks. ved at åbne et foreløbigt abonnement på undervis- 
ning i dans), så beder jeg mig, som ovenfor sagt, under- 
rettet derom. — 

Såvel H. Nielsen som Brun og hans kone omfatter 
danseundervisningen med megen interesse, og, hvad der 
er det bedste, de indsér fuldkommen det nødvendige ved 
samme. — 

Hvad H. Nielsen angår, da véd jeg ikke, hvad jeg 
skal foretage med hensyn til at skaffe ham fri entré i 
teatret. Ved vor ankomst hertil var han mod formodning 
endnu ikke kommen, og da såvel bestyrelsens foregående 
breve til etatsråd Heiberg som de skrivelser, vi medbragte, 
intet indeholdt angående ham, og hans rejse desuden var 
et aldeles privat foretagende, som muligens efter vor afrejse 
fra Bergen kunde være blevet indstillet, så turde jeg med 
hensyn til ham intet foretage før hans ankomst, som jeg 
hver dag vented. Denne indtraf imidlertid først efter over 
14 dages forløb, og da han nu selv, ligeledes mod formod- 
ning, intetsomhelst skriftligt medbragte, så har jeg, med 

1852 hensyn til fri entré i teatret, ikke kunnet udrette noget for 
ham; han har naturligvis imidlertid hver aften besøgt 
teatret, og da adgangen til parterret kun koster en ubetyde- 
lighed, så må jeg henstille til bestyrelsen, om den finder 
det fornødent at skaffe ham den samme begunstigelse som 
os, kun må jeg bemærke, at teatrets sæson ender i den 
sidste uge. af indeværende måned, og han således kun i få 
dage vil kunne gøre brug af den fri adgang, som muligens 
måtte tilståes ham. 

Med hensyn til teatrets indre indretninger, da blir jeg 
gennem herr Overskou gjort bekendt med samme, såvelsom 
med regissørvæsenet, maskineriet, o. 8. V. 

Kostumeværker er ikke at erholde her, dog vil herr 
Overskou opgive mig hvilke udgaver der findes af sådanne, 
og hvor de vil kunne erholdes; disse vil jeg altså på min 
rejse kunne anskaffe; — at opgive noget bestemt om deres 
kostende kan jeg ikke, dog antager jeg, at man for 10—12 
sp. måtte kunne få, hvad Bergens teater tiltrænger. Af nye 
stykker har jeg kun købt et, nemlig , For 10 år siden" af 
Carl Bernhard; — men også til denne udgiftspost vil det 
være nødvendigt at bevilge en lille sum, da jeg rimeligvis i 
Tyskland vil forefinde adskilligt, som kunde være værd at 
anskaffes. Ved skuespiller Sichlaus hjælp håber jeg at 
kunne skaffe en del brugte musikalier; jeg er imidlertid i 
denne sag i nogen uvisshed, da jeg er sågodtsom ubekendt 
med, hvad teatret allerede besidder, og jeg således let kan 
være udsat for at påføre samme unødvendige udgifter; hvis 
jeg derfor kunde erholde en fortegnelse over, hvad jeg 
af musik ikke må købe, så vilde det være mig meget 
kært. — 

Hvad mit rejsestipendium angår, da har jeg stærk og vel- 
begrundet frygt for, at samme ikke vil være tilstrækkeligt for 


mig. Jeg har under opholdet i Hamborg fået en forsmag på, 
hvad det vil sige at rejse i Tyskland, således vilde også 
Brun være kommen i en slem forlegenhed, dersom han 
ikke ved vor rejsefælle, doktor Hofmanns hjælp, var bleven 
sat i stand til at kunne fortsætte rejsen til København. Jeg 
tilader mig derfor at ansøge den ærede bestyrelse om, at 
der af min gage må blive mig bevilget et forskud, stort 
48 sp., som tilligemed de 12 sp., jeg ved min afrejse an- 
søgte om, og som jeg håber, at bestyrelsen har bevilget, 
vil kunne fradrages min gage med 5 sp. månedlig. Der- 
som bestyrelsen indvilger heri, så håber jeg, at den god- 
hedsfuldt sørger for, at jeg kan have disse penge her sam- 
tidig med honoraret til herr Hoppe, samt den pengesum, 
der måtte bestemmes til anskaffelse af bøger, musikalier 
0. 8. V. 

Med hensyn til repertoiret har vi været meget heldige. 
Vi har således set Hamlet, samt flere af Shakespeares 
stykker, ligeledes af Holbergs, — samt ,Når damer fører 
krig”, ,En søndag på Amager”, ,,Slægtningerne", o. fi. 

At vi forresten gør os bekendt med alt, hvad der 
kan have kunstnerisk interesse, følger af sig selv. De 
Danske viser sig overalt særdeles høflige og forekommende 
mod os, og langtifra at føle nogen uvilje over, at vi søger 
at frigøre os fra deres indflydelse på vort teatervæsen, for- 
undrer man sig blot over, at sådant ikke allerede forlængst 
er sket. Med H. C. Andersen er jeg bleven bekendt; han 
råder mig meget til, fra Dresden af at gøre en tur til Wien 
for at se Burg-teatret; måske kommer han på samme tid 
til at opholde sig der, og vil da vejlede mig, hvis ikke, så 
vil forhåbentlig professor Dahls assistance kunne udrette det 
samme. 


Breve fra Henrik Ibsen. 5 


1852 


1853 I håb om, at den ærede bestyrelse snarest mulig besvarer 
denne skrivelse, tegner jeg mig 
ærbødigst 


Henr. Ibsen. 
P. S. 


Fra etatsråd Heiberg har jeg en hilsen at overbringe 
såvel til bestyrelsen som til herr byfoged Hansson. 


å. 
Til Paul Botten-Hansen. 
[Bergen] 5. August 1853. 
Min kære ven! 

I største hast nedskriver jeg disse linjer; jeg skulde for 
lang tid siden have ladet høre fra mig, men, desværre — 
kunde jeg blot få bugt med opsættelsesdjævelen, der går om 
som en brølende løve og opsluger alle mine gode forsætter, 
så vilde jeg bestemt blive den punktligste mand af verden. 
— — — Hvorledes har du det? Befinder du dig i velsignede 
omstændigheder? Kan ikke Huldrebrylluppet snart vente en 
liden broder eller søster? Jeg er temmelig produktiv, hvilket 
du i vinterens løb vil erfare. Du må endelig sende mig et 
ekspl. af Huldrebr., som jeg ikke kan overkomme her, — 
ligeledes de no. af Andhrimner, hvori Helge Hundingsbane 
står. Lover du mig dette? 

Hils Vinje hin nationale! 

Du skal snart høre mere fra mig; kan du gøre lidt for 
overbringeren (jeg mener nærmest som kritikus), så spar 
dig ikke, — han ønsker meget at gøre dit bekendtskab. 

Venskabeligst 


Henrik Ibsen. 
Hvorledes går det Abildgaard? 


b. 


Til Susanna Thoresen. 


[Bergen] Januar 1856. 


Til den eneste. 
Salen er strålende smykket, 
ballet er alt begyndt. 
I brogede klynger bevæger 
sig damer i luftig pynt. 
Højt fra orkestret lyder 
tonernes koglende hær. 
Hver herre har festlige miner, 
hver lampe har festligt skær. 


Hør blot, hvor der kurtiseres, 
hvor hviskes der blødt og ømt 
om alt, hvad i hast man finder, 
om hvad man har hørt og drømt. 
Og damerne smiler så listig 

til alle de søde ord, 

gemmer i mindets stambog 
tirader, som ingen tror. 


Og der er latter og glæde 
alt over den ganske sal. 
Der er ikke én, som fatter, 
hvor verden er led og fatal. 
Der er ikke én, som fatter, 
der er ikke én, som kan se, 

at under den slørende jubel 
dølger sig tomhedens ve. 


Dog jo, en eneste er der, 

imellem dem alle kun én. 

I øjet bor lønlig smerte, 

dér læser jeg sorg og måén, 

dér læser jeg drømmende tanker, 
som vugger sig op og ned, 

et hjerte, som higer og banker 

og har ikke livsens fred. 


Du unge, drømmende gåde, 
turde jeg grunde dig ud, 
turde jeg kækt dig kåre 

til mine tankers brud, 
turde jeg dukke mig ned i 
dit rige åndige væld, 

turde jeg skue tilbunds i 
din blomstrende barnesjæl. 


Da skulde fagre digte 

svinge sig fra mit bryst, 

da skulde frit jeg sejle 

som fuglen mod skyens kyst. 
Og alle de spredte syner 
blev til en enhedens klang; 
tbi livets fagreste syner 
spejled sig i min sang. 


Du unge, drømmende gåde, 
turde jeg grunde dig ud, 


turde jeg kækt dig kåre 
til mine tankers brud. 


Henrik Ibsen. 


6. 
Til Paul Botten-Hansen. 


Bergen, den 17. April 1897. 
Min kære gamle ven! 

Herved sender jeg dig først og fremst en hjertelig hilsen 
og dernæst nogle bemærkninger over kæmpeviserne med 
anmodning om at få dem optagne i dit blad. Såfremt du 
måtte være villig til at gøre brug af min opsats, beder jeg 
dig at indtage den i så store portioner som muligt og frem- 
for alt at dele den på de mest passende steder samt endelig 
at sørge for at en nøjagtig retskrivning og interpunktion 
bliver iagttagen, jeg har nemlig, som du ser, ladet manu- 
skriptet renskrive af en anden og har kun flygtig læst ren- 
skriften igennem. 

Jeg har mangen gang havt isinde at tilskrive dig, men 
altid er det blevet opsat, nogle rejseskildringer tænkte jeg 
også engang på at sende dig, men deraf blev heller intet, 
— til sommeren agter jeg imidlertid at begive mig ud på 
en lang vandring, og måské jeg da kunde skikke dig noget 
brugbart. Om mine forholde her véd jeg intet af interesse 
at fortælle dig, undtagen at jeg i forrige år blev forlovet 
med en datter af provst Thoresen her i Bergen (hendes 

1857 stedmoder er forfatterinden af , Et vidne" og et par andre 
stykker, som du i sin tid har omtalt i Nyhedsbladet). 

For din anmeldelse af ,,Gildet på Solhaug" takker jeg på 
det hjerteligste; mit nye stykke ,,Olaf Liljekrans" har jeg 
sendt til Kr. teater for et par måneder siden, men Borgaard 
er just ikke af dem, der forhaster sig. Mit bedste stykke 
Fru Inger til Østråt" har han ikke villet optage på reper- 
toiret, forinden adskilligt dér blev forandret, hvilket jeg 
imidlertid ikke vilde indgå på; ved nytårstid sendte jeg det 
til Chr. Tønsberg med anmodning om at udgive det, hvilket 
han ikke for tiden kunde indlade sig på, og da det er mig 
i høj grad magtpåliggende at få dette mit bedste arbejde 
offentliggjort, så vil jeg herved bede dig at tage dig af 
tingen og gøre for mig, hvad du kan. Stykket ligger hos 
Tønsberg, læs det igennem og skaf mig en forlægger! Vil- 
kårene bryder jeg mig ikke om — honoraret giver jeg gerne 
slip på, når du blot kan få det i trykken — jeg er viss på, 
at dersom du venskabeligst vilde virke for mig, så lykkedes 
det nok. Det er faldet mig ind, om det ikke kunde udgives 
til indtægt for studentersamfundets byggefond; — jeg 
ønsked gerne at ledsage stykket med en liden prolog til- 
egnet det unge skandinaviske Norden. Kære ven! lad mig 
s6 du hjælper mig — jeg giver dig hals og hånd over ,Fru 
Inger”, pres en forlægger så længe til han giver efter —!! 

Dersom du med det snareste vilde sende mig nogle linjer, 
så var det snilt. Lad mig vide hvordan du og vore bekendte 
lever derinde. — Lev vel så længe. 

Venskabeligst 
Henr. Ibsen. 


7. 
Til Paul Botten-Hansen. 


Bergen, den 96. April 1887. 
Kære ven! 

Idag kun nogle få linjer, eftersom posttiden er forhånden. 
Kald min opsats, hvis du så synes: ,0Om kæmpevisen og 
dens betydning for kunstpoesien”. Nogen titel, der nærmere 
betegner indholdet, kan jeg ikke i hast finde på. ,,Lidt om" 
osv. er forresten ikke så galt; thi jeg kunde have stof til en 
ti gange så lang afhandling om denne genstand; men siden 
udtrykket er ,,0le-Vigsk" — så væk med det! 

Dit forslag at optage , Fru Inger" i Nyhedsbladet og der- 
hos trykke den særskilt, finder jeg ganske prægtigt. I to 
nummere vil stykket imidlertid sikkert ikke kunne rummes; 
det bedste var visst i hvert nummer at optage én 
akt. Jeg stoler på at det særskilte aftryk blir smukt og 
smagfuldt, og bemyndiger dig herved til i alle dele at dis- 
ponere over stykket som over din egen ejendom og navnlig 
til at modtage det i sin tid hr. Tønsberg tilstillede manu- 
skript, i hvilken anledning indlagte skrivelse medfølger. 

»Olaf Liljekrans" vil jeg gerne se offentliggjort på samme 
måde, såsnart det har været opført på Kristiania teater; 
men fra Borgaard har jeg endnu ikke hørt et ord om den 
sag. Jeg har en stærk lyst til at begynde en polemik med 
ham angående hans vægring ved at opføre ,Fru Inger" i 
dens nuværende form. Ifølge hans egne breve finder han, 
at stykket er ,, poetisk, fuldt af gode karakterskildringer og 
stærke dramatiske momenter" — men desuagtet — — Nu ja, 
hans bevæggrunde vil du selv kunne forstå, når du læser 
stykket. | 

Angående honorar osv. beder jeg dig at ordne alt efter 
eget tykke; hvad du i så henseende bestemmer vil jeg være 
tilfreds med. Endnu ét: I ,Fru Inger" har jeg på et par 
steder kaldt fruens salig mand ,,rigshovmester Henrik 
Gyldenløve" uagtet han, som jeg senere er bleven opmærk- 
som på, hed ,Niels Henriksen Gyldenløve” — men da der 
blandt personerne findes to Niels'er foruden ham, så beder 
jeg dig at kalde ham blot ,,rigshovmester Gyldenløve" (uden 
fornavn). Dersom du i nogle ord vilde sige din mening 
om stykket såsnart du har læst det, skulde det glæde mig 
særdeles. 

— Træffer du O. Schulerud, så hils ham fra mig; Abild- 
gaard — ja hvorledes går det egentlig med ham? Tænker 
du ikke på at gøre en tur herover på disse kanter? Du 
kan tro det vilde være en lønnende rejse; en herlig natur — 
alting ejendommeligt. — Lev vel for denne gang; jeg er rolig 
for at du ordner mine sager på det bedste. 

Venskabeligst 
H. I. 


Jeg har allerede et nyt dramatisk arbejde mellem hæn- 
derne; det vil i indhold og tone blive temmelig forskelligt 
fra mine tidligere. 

H. 1. 


8. 
Til Carl Johan Anker. 


Kristiania, den 30. Januar 1858. 
Kære ven! 
Hvad må De vel dømme om mig, som nu først efter så 
lang nølen sender Dem nogle ord til gensvar på Deres tre 

venskabelige breve; thi jeg har virkelig modtaget dem alle 
og endnu intet besvaret! Hvad tænker De om mig? Og dog 
er jeg mig i det inderste bevidst, at være mindre skyldig, 
end det kunde synes. Ialfald er min lange taushed ikke 
grundet på ligegyldighed, men vel på en egoistisk følelse, 
som man ofte bukker under for, fordi man ikke gider kæmpe 
mod den. 

Kære Anker, De forstår mig måské ikke, men tingen er, 
at jeg dagligen har været Dem så nær i mine tanker, at 
det forekom mig overflødigt også ...... 

De kan tro mig, jeg lever ofte vort korte bekendtskabs 
dage om igen. Turen til Hardanger står for mig som en 
lysende erindring, som et af de smukke punkter i menneske- 
livet, hvoraf man er istand til lang, lang tid bagefter ånde- 
lig at nære sig. 

Jeg har ofte tænkt på, hvorledes De dengang egentlig be- 
dømte mig, om De ikke fandt mig omsluttet af en viss fra- 
stødende kulde, som vanskeliggør en nærmere tilslutning, 
og dog faldt det mig uendelig lettere at slutte mig til Dem 
end til nogen anden, thi der var i Dem en sjælelig ungdom, 
en glæde over livet, en ridderlighed i synsmåde, som gjorde 
mig godt. Bevar alt dette; tro mig, det er ikke behageligt 
at se verden fra oktobersiden, og dog har der, latterligt 
nok, været en tid, da jeg intet ønsked heller. Jeg har 
brændende længtes efter, ja næsten bedet om en stor sorg, 
som ret kunde udfylde tilværelsen, give livet indhold. Det 
var tåbeligt, jeg bar kæmpet mig ud af dette stadium, — 
og dog bliver der altid en mindelse tilbage. 

Tusende tak for al Deres ulejlighed med mit stykke. 
Snart sender jeg Dem et nyt arbejde: ,Hærmændene på 
Helgeland”, som snart skal opføres her og måské også i 
København. 

I Nyhedsbladet no. 4 har jeg skrevet et digt: ,Til Carl 
Johans minde", som hersteds har vundet bifald. Det er til- 
eget Carl-Johans-forbundet, et selskab, hvis tendens De 
visstnok kender. | 

Det er ikke usandsynligt, at jeg rejser til Stockholm til 
sommeren. Vil jeg træffe Dem der, eller har måske De også 
rejseplaner. 

Jeg beder Dem at fremføre min forbindtligste hilsen og 
taksigelse til herr Hyltén-Cavallius for den velvilje, hvor- 
med han har udtalt sig over mine tidligere arbejder; kunde 
han gøre brug af mit nye, da vilde det glæde mig meget. 
Hos Fougstad har jeg endnu ikke forespurgt mig om det 
svenske skuespil, men skal nu gøre det med det første. 

Kære Anker, øv ikke gengældelsesretten, men skriv mig 
til, såsnart De kan. Jeg går nu med en ond samvittighed 
over min lange tausbed, et par venlige ord vilde berolige 
mig. 

Deres hengivne 
Henr. Ibsen. 


9. 
Til den norske regering. 


Kristiania, den 6. August 1860. 
Til Kongen! 
Henrik Johan Ibsen ansøger underdanigst om 
at måtte tilståes et beløb, stort 400 (fire hun- 
drede) spdlr. af de til kunstneres og videnskabs- 
mænds rejser i udlandet bevilgede midler, for i 
en tid af seks måneder på en rejse over Lon- 

don, Paris, de større tyske byer, København og 
Stockholm at studere dramatisk kunst og lite- 


ratur. 


Under en tiårig literær virksomhed, og selv under en 
forudgående længere forberedelse til samme, har beskæftigel- 
sen med den dramatiske kunst og literatur i dens principer, 
system og historie optaget den største del af min tid og 
udgjort mit væsentligste studium. De anmeldelser af mine 
dramatiske arbejder, som i den tid er offentliggjorte såvel 
af inden- som udenlandske kunstdommere, turde formentlig 
indeholde tilstrækkelige vidnesbyrd om, at dette studium 
ikke har været uden frugter, ligesom den velvilje, hvormed 
almenheden har modtaget mine forskellige skuespil, hvorat 
enkelte tillige er bragte på scenen såvel i Sverige som Dan- 
mark, tør antages at vidne om begavelse for den valgte 
retning. 

I slutningen af året 1851 modtog jeg ansættelse som in- 
struktør ved det da nylig oprettede norske teater i Bergen. 
Af dette bevilgedes mig i begyndelsen af 1852 et stipendium, 
hvorved jeg sattes istand til at foretage en fem måneders 
rejse til København, Hamburg, Berlin og Dresden, væsent- 
ligst i det øjemed at gøre mig bekendt med den dramatiske 
kunsts teknik, principerne for dens praktiske udøvelse på de 
forskellige steder og i de forskellige former, samt forøvrigt 
med alt, hvad der vedkommer et teaters ledelse. 

I min stilling ved Bergens teater forblev jeg indtil som- 
meren 1857, da jeg modtog ansættelse som artistisk direktør 
ved det herværende norske teater, en post, som jeg frem- 
deles indehar. 

I de senere år er den anskuelse mere og mere trængt igen- 
nem, at kunstens og poesiens udvikling, i begges forskellige 

1860 former, ikke kan være staten uvedkommende; denne har der- 
for med stedse voksende beredvillighed understøttet vore ma- 
lere, billedhuggere og musikere, ligesom ikke wubetydelige 
rejsebidrag er komne to af landets digtere tilgode. Når den 
dramatiske kunst hidindtil har været unddraget enhver så- 
dan offentlig understøttelse, så kan grunden hertil ikke søges 
i nogen underkendelse fra statens side af denne kunsts be- 
rettigelse; tvertimod har staten, ved at beskytte poesi, pla- 
stik, maleri og musik, udtrykkelig, om end ikke ligefrem, 
sat sit anerkendende stempel på skuespilkunsten, der jo 
ifølge sin natur er enheden af alle de øvrige kunstformer. 
Erfaringer fra alle andre civiliserede lande har desuden til- 
strækkelig godtgjort, at den dramatiske kunst til alle tider, 
hvori den har været dyrket, har, i højere grad end nogen 
anden kunstart, aabenbaret sig som en væsentlig faktor i 
folkeopdragelsen, en kendsgerning, der har sin såre nærlig- 
gende forklaringsgrund i denne kunsts inderligere og langt 
mere umiddelbare forhold til virkeligheden, altså i dens 
større forståelighed og i dens lettere og mere udbredte til- 
gængelighed for det hele folk. 

Årsagen til at teatervæsenet hertillands har været und- 
draget enhver offentlig understøttelse må derfor, efter de i 
denne sag faldne udtalelser, fornuftigvis være at søge i ved- 
kommendes misbilligelse af de former, hvorunder understøt- 
telsen har været søgt, navnlig som ligefremme bidrag til de 
enkelte teatres drift eller til byggeforetagender og lignende. 
Man har nemlig udtalt den anskuelse, at et teater må kunne 
bæres af egne kræfter, forudsat at det ikke savner kyndig 
kunstnerisk ledelse og en national dramatisk literatur. 

Det er i henhold til denne anskuelse at jeg, som drama- 
tisk forfatter og som leder af et af hovedstadens teatre, 
fremkommer med dette mit underdanigste andragende. 

Det bør her formentlig ikke lades uberørt, at dersom det 1860 
offentlige, som ovenfor påpeget, stiltiende har godkendt den 
dramatiske kunsts gyldighed, så må det også være af inter- 
esse at vide de enkelte sceniske kunstanstalter ledede med 
den størst mulige kyndighed og indsigt, og at dette navnlig 
gælder i en tid som denne, da den nationale dramatiske 
kunst her i landet er i sin udvikling, og da altså den retning, 
hvori den nu og i den nærmeste fremtid øves, vil være af 
væsentlig indflydelse på de former, den engang, som nær- 
mere befæstet, kommer til at antage. 

Idet jeg vover at formene, at jeg ved ti års virksomhed 
som dramatisk forfatter, ved ni års praktisk beskæftigelse 
med teatervæsenet, ved de erfaringer jeg på en tidligere i 
samme øjemed foretagen rejse har indvundet, samt endelig 
ved de dels på denne dels ved forretningsforhold stiftede 
bekendtskaber, må anses for at være i besiddelse af de væ- 
sentligste betingelser for med nytte at kunne foretage en 
fornyet rejse, er det at jeg herved ansøger om et stipendium 
stort 400 spålr. for i en tid af seks måneder i London, Paris, 
de største tyske byer, København og Stockholm at udvide 
min indsigt i den dramatiske literatur og kunst. 

Underdanigst 
Henr. Ibsen. 


10. 
Til det akademiske kollegium ved Kristiania universitet. 


Kristiania, den 14. Marts 1862. 
Til det akademiske kollegium! 
Herved tillader jeg mig ærbødigst at ansøge det høje kol- 
legium om, af de til videnskabelige rejser i Norge bevilgede 

1862 midler, at måtte erholde et stipendium, stort 120 sp., for i et 
tidsrum af 2 sommermåneder at foretage en rejse i det ydre 
Hardanger samt i distrikterne omkring Sognefjorden, videre 
nordover til Molde og tilbage gennem Romsdalen, i det øje- 
med at samle og optegne, hvad der af folkeviser samt af 
ældre og yngre sagn endnu måtte være at forefinde. Nogen 
mere detaljeret rejseplan vil det på forhånd være umuligt 
at fremlægge, da de på ethvert sted under rejsen indvundne 
oplysninger og erfaringer naturligvis må komme til at øve 
overvejende indflydelse på den videre fortsættelse af under- 
søgelsernes retning. Min agt er det imidlertid, såfremt mit 
andragende indvilges, fornemmelig at undersøge de ydre 
sødistrikter, der, i det af mig antydede øjemed, hidindtil 


mindst har været påagtede. 
Ærbødigst 


Henr. Ibsen. 


11. 
Til det akademiske kollegium ved Kristiania universitet. 


Kristiania, den 6. Marts 1863. 
Til det akademiske kollegium! 

Idet jeg herved ærbødigst indberetter til det høje kolle- 
gium, at det mig i forrige år tildelte stipendium er benyttet 
i overensstemmelse med den af mig derom i sin tid ind- 
givne ansøgning, tillader jeg mig at bemærke, at grunden 
til, at den mig påhvilende indberetning ikke tidligere er af- 
given, er at jeg straks efter min tilbagekomst afslutted 
kontrakt med en af byens forlæggere om udgivelsen af en 
samling norske folkesagn, der var bestemt til allerede i vin- 
terens løb at skulle udkomme, og hvoraf udbyttet af min rejse 

tydeligst vilde fremgå. Omstændighederne har imidlertid 1863 
hindret værkets udgivelse, og jeg tilader mig derfor herved, 
indtil denne vil kunne finde sted, ærbødigst at meddele, at 
det på min rejse, væsentlig i Nordfjord og Søndmør, er lykke- 
des mig at få optegnet 70—80 forskellige og hidtil utrykte 
folkesagn, hvoraf flere prøver har været trykte i ,,Illustr. 
Nyhedsblad". Af folkeviser og eventyr har jeg også fore- 
fundet en del, men for det meste kun varianter af, hvad der 
allerede er kendt fra Landstads eller Moes og Asbjørnsens 
respektive samlinger. Min under arbejde værende sagn- 
samling vil, såsnart den udkommer, blive det høje kollegium 
tilgtillet. 
Ærbødigst 
Henr. Ibsen. 


12. 


Til det akademiske kollegium ved Kristiania universitet. 


Kristiania, den 6. Marts 1863. 
Til det akademiske kollegium! 

Undertegnede ansøger herved ærbødigst det høje kollegium 
om, af fondet for videnskabelige rejser i Norge at måtte 
bevilges et stipendium, stort 120 (et hundrede og tyve) spåd., 
for i et tidsrum af to måneder i indeværende års sommer 
at foretage en rejse i de trondhjemske fjord- og sødistrikter 
samt om muligt i det nordlandske, i det øjemed at fortsætte 
den af mig i forrige år med nådigst bevilget stipendium på- 
begyndte indsamling af sagn og folkeviser. 

Det efter omstændighederne ikke ringe udbytte af min 
første rejse, på hvilken det lykkedes mig, navnlig i Nordfjord 

1863 og Søndmør, at få optegnet 70—80 forskellige og hidtil utrykte 
folkesagn, i forbindelse med de i mangehånde retninger ind- 
vundne erfaringer, lader mig håbe, at undersøgelser i de 
denne gang tilsigtede landsdele vil kunne foretages med nytte. 
Jeg tilader mig derhos ærbødigst at gøre opmærksom på, at 
jeg isommer, straks efter tilbagekomsten fra min dengang 
foretagne rejse, afslutted kontrakt med en af byens for- 
læggere om udgivelsen af en, såvidt muligt, fuldstændig sam- 
ling af norske folkesagn, væsentlig beregnet på at skulle være 
en folkebog, og hvortil der formentlig må siges at være trang, 
da Å. Fayes samling, den eneste, der gives hertillands, næppe 
kan anses for at tilfredsstille tidens krav og ialfald står langt 
tilbage for, hvad man i nabolandene i denne retning allerede 
i lang tid har besiddet. Dette arbejde, hvormed jeg i løbet 
af vinteren stadig har beskæftiget mig, er nu temmelig langt 
fremskredet, men under syslen dermed er det mere og mere 
blevet mig klart, at det endnu foreliggende materiale langtfra 
er tilstrækkeligt til at frembringe et arbejde af nogenlunde 
fuldstændighed, og at derfor værkets udgivelse vil være af- 
hængig af, hvorvidt det høje kollegium, ved at indstille dette 
mit andragende til indvilgelse, måtte sætte mig istand til at 
udfylde en væsentlig række af for tiden stedfindende lakuner 
i stoffet. 

Rejsen havde jeg tænkt at foretage fra Opdal gen- 
nem Sundalen, derfra udigennem fjorden og videre nordigen- 
nem Nordmør; men nogen detaljeret rejseplan for rejsen, i 
det her tilsigtede øjemed, vil det på forhånd være umuligt 
at opstille, eftersom oplysninger, erhvervede under selve rej- 
sen, hyppigen og nødvendigvis må komme til at øve en af- 
gørende indflydelse på dens videre fortsættelse. Hvad be- 
løbets størrelse angår, vover jeg ærbødigst at bemærke, at 
det formentlig er sat så lavt som muligt, når der henses 

til, at ruten, således som den ifølge øjemedet nødvendigvis 1863 
for den største del må lægges, gør det fornødent at benytte 
bådskyds efter akkord, hvorved omkostningerne i ikke ringe 


grad forøges. 
Ærbødigst 
Henr. Ibsen. 


13. 


Til den norske regering. 


Kristiania, den 10. Marts 1863. 
Til Kongen! 

Henrik Ibsen ansøger underdanigst om, at der 
for det nu forsamlede storting må fremsættes en 
kongelig proposition, gående ud på at der af 
statskassen bevilges ansøgeren en årlig gage, stor 
400 (fire hundrede) species, for derved at sætte 
ham istand til at fortsætte sin litterære virk- 
somhed. 


Som begrundelse for dette mit underdanigste andragende 
tillader jeg mig at meddele en kort udsigt over mit liv og 
min literære virksomhed. 

Jeg er født i Skien den 20. Marts 1828, og da mine for- 
ældre var uformuende, nødtes jeg allerede fra mit 15de år 
til at sørge for mig selv. Jeg erholdt ansættelse først som 
lærling og senere som medhjælper på Grimstads apotek, i 
hvilken stilling jeg forblev indtil slutningen af 1849, og an- 
vendte al den tid, der levnedes mig fra mine forretninger, 
til at forberede mig til examen artium, som jeg under- 
kasted mig i sommeren 1850. Allerede dengang havde jeg, 

Breve fra Henrik Ibsen. 6 





1863 foruden nogle mindre digte, som offentliggjordes i Christiania- 
Posten, skrevet og udgivet i trykken ,,Catilina", versificeret 
drama i 3 akter, hvilket arbejde af flere anmeldere, og navn- 
lig i Langes ,,Tidsskrift for Videnskab og Literatur", gjordes 
til genstand for meget fordelagtig omtale. Mit derpå føl- 
gende større arbejde var ,,.Kæmpehøjen", dramatisk digtning 
i 1 akt, der i september s. å. bragtes til opførelse på Kristi- 
ania teater, og som ligeledes modtoges med velvilje af den 
offentlige kritik. Mod slutningen af året 1851 erholdt jeg 
ansættelse ved det året i forvejen oprettede norske teater i 
Bergen, først som fast lønnet teaterforfatter og derpå til- 
lige som instruktør. I sommeren 1852 foretog jeg på teatrets — 
bekostning en rejse til København og flere større tyske ste- 
der, væsentligst i det øjemed at studere kunst og literatur, 
og medbragte fra denne rejse et nyt skuespil i 3 akter, betitlet 
Sankthansnatten”, der senere bragtes til opførelse, men 
som endnu henligger utrykt. I 1854 skrev jeg , Fru Inger til 
Østråt”, historisk drama i 5 akter, opført oftere og på 
forskellige steder samt udgivet i Kristiania. ,,Gildet på 
Solhaug", drama i 3 akter, der digtedes i 1855, er ligeså med 
meget bifald opført på alle landets teatre, i København og 
på det kongelige teater i Stockholm, hvor det valgtes til 
feststykke ved høijtideligholdelsen af 4. November 1857. 
,-Hærmændene på Helgeland", skuespil i 4 akter, udkom i 
1858 og har været gjort til genstand for en mængde omfat- 
tende og for stykket mere end almindelig fordelagtige anmel- 
delser såvel hertillands som i Danmark og Sverige; også 
dette arbejde har været opført på samtlige teatre i riget. 
Iår har jeg udgivet et lystspil i tre akter på rimede vers, 
betitlet ,,Kærlighedens komedie", og forøvrigt under min hele 
literære virketid en hel del mindre digte, hvoraf en samlet 
udgave for tiden forberedes. 


Min post ved Bergens teater frasagde jeg mig i 1857 og 1863 
modtog umiddelbart derpå ansættelse som artistisk direktør 
ved den herværende norske scene, i hvilken stilling jeg for- 
blev indtil teatret i afvigte sommer opløstes og overgaves 
til skifterettens behandling. Fra 1. Januar d. å. er jeg 
midlertidig ansat som æstetisk konsulent ved Kristiania 
teater. I 1858 indgik jeg ægteskab med en datter af afdøde 
provst Thoresen i Bergen og har i dette ægteskab et barn. 
Min løn ved Bergens teater udgjorde 300 spd. årlig, og jeg 
nødtes til at forlade stedet med gæld. Min ansættelse ved 
Kristiania norske teater medførte en gennemsnitlig årlig 
indtægt af omtrent 600 spd., men teatrets overleverelse til 
skifteretten påførte mig et tab af over 150 spd., samtidig 
med at jeg derved sattes ud af al fast virksomhed. Ved 
Kristiania teater lønnes jeg med en nominel gage af 25 spd. 
månedlig, men udbetalingen af det fulde beløb forudsætter 
en større indtægt for teatret end den, der i indeværende 
vinter har kunnet opnåes. At leve udelukkende eller blot 
væsentlig af literær virksombed hertillands, er en umulig- 
hed. Mit bedst lønnede arbejde, ,Hærmændene på Helge- 
land”, der optog min tid i henved et år, indbragte mig ialt 
227 spd. Under disse omstændigheder har jeg pådraget mig 
en gæld af henved 500 spd., og da jeg hidindtil ikke har 
skimtet nogen udsigt til forbedrede livsvilkår hertillands, har 
jeg set mig nødt til at træffe de fornødne foreløbige skridt 
for til våren at kunne udvandre til Danmark. 

At forlade mit fædreland og opgive en virksomhed, som 
jeg hidtil har betragtet og fremdeles betragter som min egent- 
lige livsgerning, er imidlertid et skridt, der falder mig usige- 
lig tungt, og det er for om muligt at undgå det, at jeg nu 
forsøger det sidste middel, idet jeg underdanigst andrager 
om, at der for det nu forsamlede storting må fremsættes 

1863 kongelig proposition om, at der af statskassen bevilges mig 
en årlig gage, stor 400 spd., hvorved jeg kan sættes istand 
til at fortsætte en virksomhed i literaturens tjeneste, som jeg 
har grund til at tro, at almenheden ikke ønsker afbrudt. 


Underdanigst 
Henrik Ibsen. 


14. 


Til den norske regering. 


Kristiania, den 27. Maj 1863. 
Til Kongen! 

I et i indeværende år indgivet underdanigst andragende, 
gående ud på, at der, i lighed med hvad der for en anden 
norsk forfatters vedkommende var sket, måtte blive fremsat 
kongelig proposition til det nu forsamlede storting om at 
bevilge mig en årlig gage af statskassen, har jeg givet en 
udsigt over min snart trettenårige forfattervirksomhed og 
over mine livsvilkår forøvrigt, hvilken fremstilling jeg vover 
at påberåbe mig til støtte for denne min fornyede under- 
danigste henvendelse til Deres Majestæt. De mange og store 
vanskeligheder, en forfatter hertillands har at kæmpe med, 
forøges i en end yderligere grad ved den næsten fuldstæn- 
dige mangel på anledning til at erhverve det grundlag af 
alsidig uddannelse, der ellers overalt anses som en nødven- 
dig betingelse for med held og størst muligt udbytte at virke 
på den bane, hvortil jeg tror mig kaldet. 

Idet jeg vover at bemærke, at rejsestipendier af lignende 
art allerede har, med undtagelse af mig, været tilstået samt- 
lige norske forfattere, der har gjort den literære produktion 


til deres udelukkende livsgerning, er det derfor, at jeg her- 
ved underdanigst ansøger om, at der af fondet til viden- 
skabsmænds og kunstneres rejser i udlandet må blive mig 
bevilget et stipendium, stort seks hundrede spålr., for under 
et års ophold væsentligst i Rom og Paris at studere kunst, 
kunsthistorie og literatur. 
Underdanigst 
Henrik Ibsen. 


15. 
Til Randolph Nilsen. 


Kristiania, den %4. Juni 1868. 
Min kære ven! 

Netop i denne time er det 8 dage siden afskeden gik for 
sig, og Gud ske lov jeg bærer endnu feststemningen i mig 
og håber at jeg endnu længe skal beholde den. Hjertelig 
tak til dig og din velsignede hustru for al den usigelige ven- 
lighed og godhed, I har vist mig. Festen deroppe og de 
mange kære uforglemmelige mennesker, jeg traf sammen 
med, virker på mig som en velgørende kirkegang, og jeg 
håber fuldt og visst at den stemning ikke skal udslettes; 
alle var så gode mod mig i Bergen; det er ikke så her, 
hvor der gives mange, som søger at smærte og såre mig ved 
hver anledning. Dette stærke løftende indtryk, dette at man 
ligesom føler sig forædlet og forbedret i alle sine tanker, 
tror jeg er fælles for alle gæster ved sangerfesten, og der 
måtte isandhed også findes meget hårdt og ondt i den 
sjæl, som skulde kunne holde et sådant indtryk bort fra 
sig. Heri ligger måské den dybest velgjørende virkning af 
festen. 

Dit telegram modtog jeg ved afrejsen fra Stavanger og 
takker dig også for denne din venlige opmærksomhed. Om 
hjemrejsen vil jeg ikke her videre fortælle, jeg håber snart 
at skulle gøre det i et af vore blade. Lev derfor vel og lad 
mig høre fra dig. Hils alle dem, som vi kom sammen med 
deroppe, Chr. Grans, W. Mohrs, dine brødre, Blytt — kort 
allesammen! kommer Jakob v. d. L.[ippe] herind så vil vi 
holde en erindringsfest sammen vi to. Dig og din kære 
hustru opgiver jeg heller ikke håbet om at gensé og sender 
eder imidlertid de hjerteligste og oprigtigste hilsener. Glem 


ikke eders taknemmelig hengivne 
Henr. Ibsen. 


16. 
Til Bernhard Dunker. 


København, den 17. April 1864. 


Hr. regeringsadvokat Dunker. 

Jeg tillader mig herved at aflægge min hjerteligste tak for 
den modtagne remisse. På onsdag afrejser jeg herfra til 
Löbeck og videre til Triest. Jeg har havt megen glæde og 
nytte af mit ophold hernede; såsnart jeg er kommen til Rom, 
påbegynder jeg et nyt femakts drama, som jeg håber at få 
færdigt i løbet af sommeren. Teaterforholdene håber jeg har 
ordnet sig til den tid, og kunde sæsonen åbnes med mit nye 
arbejde, vilde det glæde mig meget. 

Deres taknemmeligst forbundne 
Henrik Ibsen. 


17. 


Til Bjørnstjerne Bjørnson. 


Rom, den 16. September 1864. 
Kære Bjørnson! 


Dietrichson har vist mig dit brev. At du, dengang 
du skrev det, i slutningen af August, endnu ikke var vidende 
om mit svar på teaterdirektionens tilbud, var mig meget på- 
faldende; men at du et eneste øjeblik har kunnet være i uviss- 
hed om hvilket svar der for mig stod som det eneste, der 
kunde gives, var mig noget mere end påfaldende. Råd af 
den beskaffenhed, som du forudsætter, har ganske rigtig 
været mig givne; men havde jeg kunnet tænke mig mulig- 
heden af at du, gennem teaterforhandlingernes gang i den 
sidste tid, havde været i tvil om på hvilket punkt du egentlig 
havde mig, så havde jeg, samtidig med mit brev til teater- 
direktionen, underrettet dig om beskaffenheden af mit svar, 
thi jeg kan godt forestille mig at en sådan tvil ialfald ikke 
kunde være til gavn for sagens gang i nogen henseende; men, 
som sagt, det faldt mig aldrig ind, at en sådan tvil kunde 
opstå. 

I midten af Juli (dateret 16.) tilskrev Richard Petersen 
mig, underretted mig om at underhandlingerne med dig 
var gået overstyr, og tilbød mig på teaterdirektionens vegne 
posten som artistisk direktør, eller rettere, han forsøgte at 
gøre gældende at nu, da du ikke vilde, så måtte jeg over- 
tage posten. Af nogle udklippede Morgenbladsspalter, som 
fulgte indlagt i brevet, erfared jeg sagens ydre stilling for 
øjeblikket. Da jeg just i den tid opholdt mig ude i Genzano, 
kom skrivelsen mig noget sent ihænde; men såsnart jeg havde 
modtaget den, gav jeg uden betænkning mit svar. Jeg af- 

slog tilbudet, afslog det definitivt, uden forbehold, og uden 
at åbne nogen mulighed for at forandrede omstændigheder 
skulde kunne fremkalde nogen anden beslutning fra min side. 
Aldrig, hvefken da eller siden, har det et øjeblik kunnet falde 
mig ind, at der for mig var noget andet svar at give end et, 
som indeholdt et fuldstændigt afslag. 

Kære Bjørnson, du ser altså, at du i dette punkt har gjort 
mig uret ved at nære en mistro som den, der fremgår af dit 
brev til Dietrichson. Jeg vil imidlertid ikke nægte, at jeg 
kan forklare mig denne mistro, og at jeg lægger skylden der- 
for ikke så meget på dig som på mig selv. Jeg véd, at jeg 
har den mangel ikke at kunne komme tæt og inderlig nær 
til de folk, for hvem fordringen er at skulle give sig hen åbent 
og helt ud. Jeg har noget af det samme som skalden i Kongs- 
emnerne, jeg kan aldrig komme mig ret for at klæde mig helt 
af. Jeg har en følelse af at jeg til min rådighed i personlige 
forhold kun har et falskt udtryk for det, som jeg bærer aller- 
inderst, og som egentlig er mig selv; derfor foretrækker jeg 
at lukke det inde, og derfor er det at vi stundom har stået 
ligesom observerende hinanden på afstand. Men dette må 
du selv have indset, eller ialfald noget lignende, det er umu- 
ligt andet; thi ellers vilde du ikke have kunnet bevare et så 
rigt og varmt vennehjerte for mig. 

At man hjemme så længe har holdt dig i uvidenhed om 
mit svar, kan jeg ikke forklare mig grunden til, eller rettere, 
Jeg foretrækker, ikke at forsøge på at klargøre mig den; og 
hermed nok om denne historie. 

Tag nu min tak for al den skønhed jeg har inddrukket på 
min rejse. Du kan tro den har gjort mig godt. Navnlig er 
her i Rom meget nyt gået op for mig. 

Men antiken kan jeg endnu ikke komme tilrette med, jeg 
forstår ikke dens sammenhæng med vor tid, jeg savner illu- 


sionen og fremfor alt det personlige og individuelle udtryk 1864 
såvel i kunstværket som hos kunstneren, og jeg kan ikke 
hjælpe for at jeg, ialfald endnu, ofte kun ser vedtægter der, 
hvor andre påstår at der findes love; det forekommer mig som 
om de antike plastiske værker, ligesom vore kæmpeviser, mere 
er forfærdigede af den samtid hvori de blev til, end af denne 
eller hin mester; men derfor forekommer det mig også, at 
så mange af vore moderne billedhuggere griber tilbunds fejl, 
når de i vore dage fortfarer med at digte kæmpeviser i ler og 
marmor. Michel Angelo, Bernini og hans skole forstår jeg 
bedre; de karle havde mod til at gøre en galskab en gang 
imellem. 

Arkitekturen har grebet mig mere; men hverken den an- 
tike eller dens senere affødninger tiltaler mig dog så meget 
som gotiken. For mig står kirken i Milano som det mest 
overvældende, jeg på dette felt kan tænke mig; den mand, 
der har kunnet undfange planen til et sådant værk, han måtte 
have kunnet falde på i sine fritimer at gøre en måne og kaste 
den ud i himmelrummet. 

Meget af hvad jeg her løselig har antydet, vil du visstnok 
ikke billige; men jeg tror at det hænger sammen med mit 
standpunkt i det hele taget, og at min kunstopfatning vil ud- 
vikle sig med dette. 

Her i Rom er der en velsignet fred til at skrive i; for tiden 
arbejder jeg på et større digt og har i forberedelse en tragedie 
sJulianus Apostata”, et arbejde, som jeg omfatter med en 
ubændig glæde, og som jeg visst tror skal lykkes mig; til våren 
eller ialfald udpå sommeren håber jeg at have begge dele 
færdige. 

Udpå høsten kommer min kone og min lille gut herned; 
jeg håber, at du billiger dette arrangement. Hvad de ydre 
motiver dertil angår, så skal jeg Kun bemærke, at det vil 

1864 falde billigere, når vi lever sammen, end når jeg, som 
hidindtil, må holde husholdning i København; hertil kommer, 
at Dietrichson til nytår forlader Rom, og at jeg kommer til 
at overtage hans post, hvorved jeg har fri bolig med tilbehør 
og endda lidt gage til; for 400 spd. i det hele kan jeg leve et 
år i Rom. Rejsepenge til min kone besørger min svoger i 
Kristiania af restbeløbet af mit stipendium, og efter overslaget 
vil hun komme til at rejse billig, idet hun får rejsefølge med 
en dame fra København, der tidligere har været her, og som 
har øvelse i at rejse billig. 

Til Oktober måneds begyndelse tiltrænger jeg penge, hvilket 
jeg af dit brev ser at du er forberedt på, og som jeg derfor 
beder dig om godhedsfuldt at besørge mig tilsendt til den tid. 

Jeg gratulerer til den for mig ganske uventede forøgelse af 
din familje og beder dig hilse din kone mangfoldige gange. 

Advokat Dunker beder jeg dig ligeledes bringe min bedste 
hilsen og anmoder dig om at vise ham mit brev, da det, jeg 
her har sagt til dig, i det store og væsentlige også gælder ham, 
og da jeg vel tør formode, at han angående mit forhold til 
teateranliggendet har tænkt sig de samme muligheder som 
du. Hvergang han har sendt mig penge, har han tilskrevet 
mig nogle hjertelige ord, og jeg skal aldrig glemme at erindre 
med taknemmelighed den rene og humane følelse, som, uagtet 
jeg skylder ham så meget, dog aldrig har tilladt ham med et 
ord at antyde, at han betragter mig som sin ejendom på rejsen, 
eller at meddele mig detaljerte instrukser i nogen henseende. 
Herfor skal jeg være jer begge dobbelt erkendtlig, både fordi 
I har hjulpet mig godt, og fordi I har hjulpet mig smukt og 
skånsomt. 

Du fejler, når du tror af mit brev fra København at kunne 
se, at jeg ingen korrespondance ønsker. Jeg er dårlig brev- 
skriver, derfor har jeg tidt en skræk for at skrive selv; men 

jeg tørster efter at modtage selv den allertarveligste billet 1864 
hjemmefra. 

Hvad arbejder du på for tiden? Herom og om teatersagen 
m. m. håber jeg snart at få høre lidt. 

De politiske forhold hjemme har bedrøvet mig meget og 
forbittret mangen nydelse for mig. Løgn og drømme var 
altså det hele. På mig vil ialfald de sidste tiders begiven- 
heder få megen indfilydelse. Vor gamle historie får vi nu slå 
en streg over; thi nutidens normænd har åbenbart ikke mere 
med sin fortid at gøre, end grækerpiraterne har med den 
slægt, der sejled til Troja og blev hjulpen af guderne. Jeg 
ser af dit brev, at du har håb; ja gid det var så vel, og at det 
ikke måtte skuffes. 

Lev vel Din 

Henrik Ibsen. 


18. 


Til Bjørnstjerne Bjørnson. 


Rom, den 98. Januar 1965. 
Kære Bjørnson! 

Du kan tro, jeg går i uro og bekymring. I midten af 
December måned f. å. tilskrev jeg dig og takked for mod- 
tagelsen af den i dit brev af 4. Oktober indlagte veksel 
på 100 spd. Dit gode tilbud i sidstnævnte brev om at lade 
dig vide, når jeg tiltrængte flere penge, benytted jeg mig 
ved samme lejlighed af og underretted dig om, at jeg hen- 
imod månedens slutning vilde være pengelæns. Egentlig var 
mine penge slupne op noget tidligere: thi mit månedlige 
udgiftsbuget lyder på 40 scudi, og for at bestride mine ud- 

1865 gifter fra 1. Oktober indtil remissen ankom den 16. Oktober, 
havde jeg måttet låne. 

På mit sidste brev har jeg intet svar modtaget, og 
uagtet jeg nok kan tænke mig mange forklarende grunde 
hertil, såsom at du har været fraværende fra byen, 
eller at pengene ikke har været så lette at få ind- 
drevne, foruden meget andet, så er jeg dog tilbøjelig 
til at tro, at mit brev ikke er fremkommet. 'Trods al 
den spænding jeg har gået i, er det mig i grunden kært, 
at så er tilfældet; thi jeg må tilstå dig (hvis du forresten 
ikke selv har set det) at brevet var skrevet i en ukærlig, 
bitter, måske overdrevent håbløs tone, idet jeg omtalte vort 
lands anliggender og fremtidsudsigter. Jeg har angret, at 
jeg satte mig til at udøse al denne bitterhed for dig, isteden- 
for at give dig lyse skildringer af al den herlighed, som 
du har sat mig istand til at løftes og forædles ved hernede. 
Men de sørgelige tanker på forholdene hjemme kan jeg ikke 
løsrive mig fra og har ikke kunnet det under hele min rejse. 
Var jeg bleven længere i Berlin, hvor jeg så indtoget i April 
og så pøbelen brølende vælte sig mellem trofæerne fra Dyb- 
bøl, så dem ride på lavetterne og spytte i kanonerne — de 
samme kanoner, der ingen hjælp havde fået og som dog 
havde skudt fra sig sålænge til de var sprungne — da ved 
jeg ikke hvor meget jeg havde beholdt igen af min forstand. 

Når du skriver, så sig mig din mening om vore forholde; 
hvad vej skal man gå hjemme? Og hvad tror du lederne kan 
udrette med den nuværende slægt? Det vil berolige mig at 
høre; jeg ved jo nok, at du har håb og fortrøstning, men 
jeg vilde gerne vide, på hvilket fundament? Ofte forekom- 
mer det dog også mig utænkeligt, at vi skulde kunne gå 
under. Et statssamfund kan tilintetgøres, men en nation 
ikke. Polen er egentlig ingen nation, det er et statssamfund; 


aristokratiet har sine interesser, borgerne sine, og bønderne 1865 
igen sine, allesammen uafhængige af eller vel endog stri- 
dende mod hverandre. Polen har heller ingen literatur eller 
kunst eller videnskabelighed med særlig mission for verdens- 
udviklingen. Gøres Polen russisk, så vil den polske befolk- 
ning ophøre at være til; men selv om vor tilsyneladende 
formelle frihed berøves os, om vore lande tages, om vore 
statssamfund opløstes, så vil vi dog bestå som nationer. 
Jøderne var på en gang et statssamfund og en nation; den 
jødiske stat er tilintetgjort, men nationen lever dog som 
sådan. Det bedste i os tror jeg nok således vil leve — for- 
udsat at vor folkeånd har løftelse nok til at kunne trives i 
og ved ulykken; men dette er det store og afgjørende spørgs- 
mål. Den, som blot havde tro og fortrøstning; men nu ikke 
mere politik for denne gang. — — 

Det skønne i den antike skulptur går mere og mere 
op for mig, således som du i dit brev forudsagde. Det 
kommer glimtvis, men sådant et enkelt glimt kaster 
strejflys hen over store flader. Husker du ,,den tragiske 
muse”, som står i salen udenfor rotunden i Vatikanet? 
Intet skulpturværk hernede har hidtil for mig draget 
så meget efter sig af forklaring som dette. Jeg tør 
påstå, at der gennem dette er gået op for mig hvad den 
græske tragedie var. Denne ubeskrivelige høje, store og 
stille gjæde i ansigtets udtryk, det rigt løvkranste hoved, der 
har noget overjordisk svælgende og bakkantisk, øjnene, der 
på en gang ser ind i sig selv og tillige igennem og langt ud 
over det, de ser på — således var den græske tragedie. De- 
mostenesstatuen i Lateranet, faunen i Villa Borghese og 
faunen (Praxiteles's) i Vatikanet (bracchio nuovo) har også 
åbnet mig rige indblik i det græske liv og væsen, og idet- 
heletaget til at forstå, hvad det uforgængelige i skønheden 

1865 gifter fra 1. Oktober indtil remissen ankom den 16. Oktober, 
havde jeg måttet låne. 

På mit sidste brev har jeg intet svar modtaget, og 
uagtet jeg nok kan tænke mig mange forklarende grunde 
hertil, såsom at du har været fraværende fra byen, 

for at give dig lyse skildringer af al den herlighed, som 
du har sat mig istand til at løftes og forædles ved hernede. 
Men de sørgelige tanker på forholdene hjemme kan jeg ikke 
løsrive mig fra og har ikke kunnet det under hele min rejse. 
Var jeg bleven længere i Berlin, hvor jeg så indtoget i April 
og så pøbelen brølende vælte sig mellem trofæerne fra Dyb- 
bøl, så dem ride på lavetterne og spytte i kanonerne — de 
samme kanoner, der ingen hjælp havde fået og som dog 
havde skudt fra sig sålænge til de var sprungne — da ved 
jeg ikke hvor meget jeg havde beholdt igen af min forstand. 

Når du skriver, så sig mig din mening om vore forholde; 
hvad vej skal man gå hjemme? Og hvad tror du lederne kan 
udrette med den nuværende slægt? Det vil berolige mig at 
høre; jeg ved jo nok, at du har håb og fortrøstning, men 
jeg vilde gerne vide, på hvilket fundament? Ofte forekom- 
mer det dog også mig utænkeligt, at vi skulde kunne gå 
under. Et statssamfund kan tilintetgøres, men en nation 
ikke. Polen er egentlig ingen nation, det er et statssamfund; 


aristokratiet har sine interesser, borgerne sine, og bønderne 1865 
igen sine, allesammen wuafhængige af eller vel endog stri- 
dende mod hverandre. Polen har heller ingen literatur eller 
kunst eller videnskabelighed med særlig mission for verdens- 
udviklingen. Gøres Polen russisk, så vil den polske befolk- 
ning ophøre at være til; men selv om vor tilsyneladende 
formelle frihed berøves os, om vore lande tages, om vore 
statssamfund opløstes, så vil vi dog bestå som mnationer. 
Jøderne var på en gang et statssamfund og en nation; den 
jødiske stat er tilintetgjort, men nationen lever dog som 
sådan. Det bedste i os tror jeg nok således vil leve — for- 
udsat at vor folkeånd har løftelse nok til at kunne trives i 
og ved ulykken; men dette er det store og afgjørende spørgs- 
mål. Den, som blot havde tro og fortrøstning; men nu ikke 
mere politik for denne gang. — — 

Det skønne i den antike skulptur går mere og mere 
op for mig, således som du i dit brev forudsagde. Det 
kommer glimtvis, men sådant et enkelt glimt kaster 
strejflys hen over store flader. Husker du ,,den tragiske 
muse”, som står i salen udenfor rotunden i Vatikanet? 
Intet skulpturværk hernede har hidtil for mig draget 
så meget efter sig af forklaring som dette. Jeg tør 
påstå, at der gennem dette er gået op for mig hvad den 
græske tragedie var. Denne ubeskrivelige høje, store og 
stille gjæde i ansigtets udtryk, det rigt løvkranste hoved, der 
har noget overjordisk svælgende og bakkantisk, øjnene, der 
på en gang ser ind i sig selv og tillige igennem og langt ud 

1865 mig i udlandet og den største del af tiden i Rom. Men det 
er umuligt at gennemleve Rom på så kort en tid. Jeg, for 
mit vedkommende, behøver endnu et års ophold her, hvis 
ikke rejsen skal mere end halvvejs forfejles. Hertil kommer, 
at jeg har under forberedelse et større dramatisk arbejde, 
hvis stof er taget fra den romerske historie; dette arbejde, 
som jeg har påbegyndt her, må jeg også fuldføre her; midt 
under en sådan produktion at skifte opholdssted er det 
samme som at skifte stemning og åndeligt synspunkt tillige, 
noget, hvorved et arbejdes enhed ialfald lider, om ikke helt 
og holdent forstyrres. 

Den hjælp, jeg hidtil har modtaget hjemmefra, kan jeg 
ikke længere påregne, og regeringsstipendierne fornyes ikke 
undtagen med et større tidsrum imellem. 

I betragtning heraf er det, at jeg herved henvender mig 
til direktionen for det kgl. videnskabernes selskab med an- 
dragende om, at der, i lighed med hvad der tidligere har 
fundet sted med norske digtere og videnskabsmænd, må at 
selskabets midler blive mig bevilget en sum af 500 (fem 
hundrede) spd., for derved at kunne forlænge mit ophold 
i Italien med et år, regnet fra stipendiets modtagelse. 

Min ven, Bjørnstjerne Bjørnson, i hvis hænder jeg for- 
øvrigt har lagt denne sag, vil forhåbentlig nærmere ud- 
vikle, hvad der måtte tale til fordel for mit andragende. 

Det ligger i forholdenes natur, at en snarlig afgørelse er 
mig af megen vigtighed. 

Ærbødigst 
Henr. Ibsen. 

20. 


Til Bjørnstjerne Bjørnson. 


Ariccia, den 12. September 1865. 
Min kære Bjørnson! 

Dit brev og vekselen fra Hegel kom i en god tid: tak, min 
kære velsignede ven, for begge dele! Men så godt og kær- 
ligt dit brev var, — og netop mest derfor, — har jeg læst 
det med bebrejdelse mod mig selv, da jeg ser, at du for min 
skyld har gået i angst og bekymring. Tak også for dette! 
Det ene som det andet, den hele store ting, det ubetinget 
største for mig og min livsretning — at jeg har truffet 
og virkelig fundet dig, kan jeg dog aldrig erstatte uden ved 
en hengivenhed, som hverken mine venner eller dine uven- 
ner skal få nogen indflydelse på. Jeg ved, du forstår mig, 
det er ikke pengeindsamleren Bjørnson, som jeg her nærmest 
sigter til. Nu ja, mere herom når vi træffes; nu kan jeg 
tale med dig, før har jeg aldrig ret kunnet det. 

Alting er nu godt og vel, og i grunden har det været så 
hele tiden med undtagelse af de enkelte tider, da jeg ikke 
vidste, hvor jeg skulde hen i nogen henseende, ikke med hen- 
syn til penge alene, men fordi det ikke vilde gå med mit 
arbejde. Så gik jeg en dag i Peterskirken — jeg var et 
ærinde i Rom — og dér gik der med en gang op for mig en 
stærk og klar form for hvad jeg havde at sige. 

Nu har jeg kastet overbord hvad jeg i et år har 
pint mig med uden at komme mnogen vej, og i midten 
af Juli begyndte jeg på noget nyt, der gik frem således 
som endnu aldrig noget ex gået frem for mig. Nyt er 
det i den forstand, at jeg da begyndte at skrive, men 
stoffet og stemningen har hvilet som en mare over mig, lige 
siden de mange uhyggelige begivenheder hjemme bragte mig 

Breve fra Henrik Ibsen. 7 

1865 til at se ind i mig selv og vort liv der, og tænke over ting, 
som før havde strøget mig løselig forbi og som jeg ialfald 
ikke havde havt noget alvor for. Det er et dramatisk digt, : 
stof fra nutiden, alvorligt indhold, 5 akter på rimede vers 
(ikke nogen ,Kærlighedens komedie”). 4de akt er nu snart 
færdig og 5te føler jeg at jeg kan skrive på 8 dage; jeg ar- 
bejder både formiddag og eftermiddag, hvilket jeg før aldrig 

har kunnet. Herude er velsignet fredeligt; ingen bekendt- 
skaber, jeg læser ikke andet end bibelen, — den er kraftig 
og stærk. 

Dersom jeg nu for tiden skulde betegne hvori det 
væsentligste udbytte af min rejse består, så vilde jeg sige, 
det består i, at jeg har drevet ud af mig selv det æstetiske, 
således isoleret og med fordring på at gælde for sig selv, 
som det før havde magt over mig. Æstetik i denne for- 
stand forekommer mig nu at være en ligeså stor forbandelse 
for poesien, som teologien er det for religionen. Du har 
aldrig havt det æstetiske at trækkes med i denne forstand, 
du har aldrig gået og set på tingene gennem den hule 
hånd. 

Er det ikke en ubeskrivelig lykkegave at kunne skrive? 
Men et stort ansvar er med; og jeg har nu alvor nok til at 
føle det og være mig selv en hård mand. En københavnsk 
æstetiker sagde engang, da jeg var dernede: ,,Kristus er 
dog virkelig det interessanteste fænomen i verdenshistorien," 
— æstetikeren nød ham som frådseren nyder synet af en 
østers.  Sligt et bruskdyr har jeg rigtignok altid været for 
stærk til at blive, men hvad alskens åndrige æsler kunde 
fået gjort ud af mig, hvis de havde havt mig uforstyrret, det 
ved jeg ikke, og det som har forstyrret dem, det, kære Bjørn- 
son, det er netop dig. Du har klarsyn nok både på dig selv 
og på mig til at se, at mit behov falder sammen med, hvad 

du har givet og har villet give. Jeg synes, jeg har endeløst 1865 
meget at sige dig, det kommer ligesom strømmende over mig 
og uordnet er det, men skulde jeg skrive det altsammen, 
vilde ingen postporto forslå, altså overtvært til forretnings- 
sager. 

Du siger, at stortinget skal bevilge: Ja, tror du stor- 
tinget gør det? Jeg har formodning om, at mit nye arbejde 
ikke vil stemme stortingsmændene mildere for mig, men 
Gud straffe mig, om jeg af den grund vil eller kan stryge 
en eneste linje, hvorledes den så end kommer til at smage 
disse sjæle i lommeformat. Lad mig så heller blive en tigger 
min livstid. Kan jeg ikke være mig selv i hvad jeg skriver, 
så er det hele løgn og humbug, og deraf har vort land nok 
uden at udrede extragager for at få mere. Forsøge skal jeg 
imidlertid; — hvorledes bærer jeg mig rettest ad med ansøg- 
ningen? Må jeg sende den igennem dig? Tid er der vel 
endnu, men jeg skal ikke nøle for længe. — 

Trondhjemmerne har visst benyttet et tomt påskud, når 
de angiver, at mit andragende er kommet for sent; det er 
skrevet den 26. Marts; men er rektor Muller i direk- 
tionen, så har jeg grund til at tro, at jeg har en 
uven der. Tak, fordi du ikke slipper sagen, ligeså fordi 
du søger posten ved universitetsbiblioteket; jeg véd rig- 
tignok ikke hvilken post du mener, men det gør intet. 
Det anckerske legat gives under de nuværende forholde neppe 
til Skandinaver, hverken danske eller norske, men vil 
du søge, så tak for din gode vilje også heri. 

Indlagte brev til sagfører Sverdrup må du velvilligst tage 
dig af; før min afrejse opfordred han mig til at underrette 
ham derom, når jeg på min rejse trængte til penge. Heraf 
har jeg til dato ikke benyttet mig, men gælden til Bravo: 
trykker, og manuskriptet kan jeg ikke sende, før det hele er 

1865 færdigt, medmindre jeg vil tage en afskrift til eget brug 
under nedskrivningen af resten, og derved forsinkes jeg. — 
Teatret tror jeg ikke kan indrømme mig nogen forestilling, 
— var jeg i direktionen måtte jeg stemme derimod, — men 
kan I bruge mit nye arbejde, så er det en anden sag; dra- 
matisk er det, — men hvorvidt det af andre grunde er op- 
førligt får du selv bedømme. — 

' Din ,, Maria Stuart" har vi allerede ivår fået og glædet 
og og styrket os ved; når kommer dit lystspil? — Hvad er 
det for djævelskab der tales om et folketeater i Kristiania? 
Er det Krohn som der er ude? Det kunde ialfald være ham, 
om det ikke er! Lev vel og tag vore hjerteligste hilsener til 
dig og dine. 
Din hengivne 
Henr. Ibsen. 


21. 
Til Frederik Hegel. 


Rom, den 2. November 1865. 
Hr. kancelliråd Hegel! 

Igåraftes havde jeg den ære at modtage Deres skrivelse 
af 18. dennes tilligemed ?den korrektur af de tre første 
ark af mit digt. Forhåbentlig har De allerede den 22. mod- 
taget sidste forsending af manuskriptet, og vil af mit der- 
med følgende brev, som afgik herfra den 16. Novbr., have 
set, at jeg sætter bogens udkomst til den af Dem antydede 
tid, begyndelsen af December, over alle andre hensyn. Dette 
kan jeg nu såmeget tryggere gøre, da jeg af de modtagne 
tre ark ser, at der såvel fra sætterens som fra korrektørens 
side udvises en fortrinlig omhu og nøjagtighed. Jeg håber 

derfor, at De har ladet trykningsarbejdet uafbrudt fortsættes; 
nogen yderligere forsendelse af korrekturark behøves ikke. 
De modtagne ark sender jeg ikke tilbage, da jeg antager, 
at De allerede har ladet anden korrektur på samme læse 
i København, og at de enkelte småfejl, som findes, er rettede, 
navnlig at 26de og 27de side, der er indsatte i forkert orden, 
har fået deres rette pladse. Jeg anser det for min pligt 
ganske at rette mig efter Deres ønsker angående ortogra- 
filen, forsåvidt forandringer nu uden tidsspilde kan fore- 


tages; dog beder jeg at disse forandringer i så fald må ind- 
skrænke sig til de påpegede bogstaver 1, k og p. At jeg selv 


anser min retskrivning for den rigtigste, er naturligt. Det 
er den, som brugtes i vort gamle fællessprog, og jo mere 
man i Danmark og Norge fortfarer med at forkaste de dob- 


belte vokaler, som betegnende stavelsernes længåde, desto 


mere nødvendigt synes det mig da at blive at betegne disses 
korthed ved dobbelte konsonanter. Ivor imidlertid 


misforståelser kan opstå, må jeg imidlertid bede om bibe- 
holdelsen af fordoblingen, f. e. en egg (på en økse) en eg 


(træet), dugg (på marken) dug (på bordet), en viss mand, 
en vis mand, o. 8. v. — For svenske læsere er min orto- 
grafi til stor lettelse. 

Breve til mig bedes fremdeles adresserede til konsulen, 
da jeg derved modtager dem sikkrest og hurtigst. — Hilsenen 
til professor Molbech skal blive overbragt. 

Såfremt sådant i København ingen vanskeligheder måtte 
medføre, tager jeg mig den ærbødige frihed at anmode hr. 
kancelliråden om at måtte, når i sin tid opgøret af hono- 
raret finder sted, modtage veksel lydende på francs, da 
denne myntsort på grund af omstændighederne for tiden står 
fordelagtig her, medens i Rom ingen kurs mnoteres på 
Hmb:mk. 

Sluttelig udtaler jeg det håb, at mit ønske om at læse 
korrektur ikke for meget må have sinket trykningsarbejdet, 
og tegner mig 

med højagtelse og forbindtlighed 
Deres ærbødige 
Henrik Ibsen. 


2. 
Til Magdalene Thoresen. 


Rom, den 3. December 1865. 
Min kære svigermoder! 

I lang tid har jeg besluttet at ville skrive dig til; thi nu 
kan jeg det. Før har jeg egentlig aldrig helt ud været mig 
selv, hverken skriftlig eller personlig, ligeoverfor dig. Hvad 
jeg havde at udsige fra mit virkelige indre, fik altid et falskt 
udtryk, og da jeg selv ret godt følte dette, lukked jeg om 
mig. Men en rejse som den, jeg nu er ude på, vender op og 
ned på meget i et menneske, og for mig har dette været til 
det bedre. Hvad jeg har set og oplevet, vil jeg ikke fortælle 
noget om, det blev så alligevel hverken helt eller halvt, og 
det er ikke derpå, det kommer an. 

Hvad der har været det afgørende og betydningsfulde 
for mig, er, at jeg kom i tilstrækkelig frastand fra 
vort eget til at se hulheden bagved alle de selvgjorte 
løgne i vort såkaldte offentlige liv og jammerligheden 
i alt det personlige frasemageri, der altid har ord nok, 
når det gælder at snakke om ,,en stor sag", men som 
aldrig ejer hverken viljen, evnen eller pligtfølelsen for 
en stor gerning. Hvor ofte hører vi ikke i Norge godtfolk 

tale med en så inderlig selvtilfredshed om den norske be- 1865 
sindighed, hvormed i grunden ikke betegnes andet end hin 
lunkne middeltemperatur i blodet, der gør det umuligt for 
de skikkelige sjæle at begå en dårskab i stor stil. Flokken 
er godt ekserceret, det kan ikke nægtes; der er en uniformert- 
hed over dem, som på sin vis er mønsterværdig; trittet og 
takten er ens for alle. Hernede kan du tro, det er ander- 
ledes! Så sandt og visst man har kunnet bevare noget men- 
neskeligt i sig deroppefra, må man hernede føle, at der er 
noget, som er mere end at eje et skarpt hoved, og det er 
at eje en hel sjæl. Jeg véd mødre helt oppe i Piemont, i 
Genua, Novara, Alessandria, som tog sine fjortenårs gutter 
ud af skolerne for at lade dem gå med på Garibaldis eventyr- 
tog til Palermo; og dengang gjaldt det dog ikke at frelse sit 
eget land, men at virkeliggøre en tanke; hvor mange af 
vore stortingsmænd tror du vil gøre det samme, når Rus- 
serne lægger vejen over Finmarken? Hos os indtræder det 
umulige, såsnart kravet overstiger den dagligdagse for- 
dring. 

Du kan tro, det er egentlig ikke nogen lystrejse, jeg har 
gjort. Jeg var i Berlin, da indtoget fandt sted, jeg så pøbe- 
len spytte i kanongabene fra Dybbøl, og det var mig som 
et tegn på, hvorledes historien engang vil spytte i Sveriges og 
Norges øjne for den affæres skyld. Her i Rom fandt jeg al- 
skens åndelig uhumskhed blandt Skandinaverne. Hvad synes 
du om, at selv danske mænd og kvinder sad om søndagene 
i det preussiske gesandtskabskapel midt mellem Tyskere, midt 
under krigen, og hørte andægtig til, når den preussiske 
prest fra prækestolen bad for de preussiske våbens fremgang 
i den retfærdige krig mod fienden! Men du kan tro, jeg har 
raset og ryddet op; thi hernede er jeg ikke ræd for nogen- 
ting; hjemme var jeg ræd, når jeg stod inde i den klamme 

1865 flok og havde følelsen af deres stygge smil bagved mig. Hvad 
vil du deroppe? I Danmark er der dog så meget godt og 
smukt selv nu. Min lille gut skal med min gode vilje aldrig 
komme til at tilhøre et folk, hvis opgave er at blive Eng- 
lændere istedetfor mennesker. Det forekommer mig ofte som 
noget trøstesløst at arbejde i en tid som den nuværende. 
Har folkets åndelige liv ikke en uendelig fremtid foran sig, 
så gør det i grunden hverken fra eller til, om fristen lyder 
på et eller på hundrede år. Og således ser jeg sagen for 
Norges og Sveriges vedkommende; vi har ikke viljen til at 
bringe offeret, når tiden kommer; vi har intet at samle os 
om, ingen stor sorg, således som Danmark har; thi vort folk 
savner den løftelse i sjælen, som kræves for at kunne sørge. 
Statens undergang vilde for vore folk stille sig som det 
værste; men en stats undergang kan ikke være genstand 
for sorg, og betydningen af nationens undergang føler 
de ikke. Derfor vil Danmark heller ikke som nation gå til- 
grunde; thi sålænge et folk kan sørge, så længe lever det 
også. I det hele taget begriber jeg ikke den tale, der går ud 
på, at Danmark er værst stillet blandt vore lande. Du kan 
tro mig, det er ikke så. — 

Har du ikke skrevet noget i denne tid? Ingen digte? 
Jeg synes, du måtte kunne nu. Det dejligste =digt, 
»sSignes historie”, har vi hernede; når vi atter træffes, 
kan jeg tale med dig om den; før var der ligesom 
noget, der stod imellem. Det var visst dertil du sigted, 
da du, idet vi skiltes, sagde, at det vilde blive anderledes 
og bedre; jeg forstod dig nok allerede dengang, men det må 
komme, forinden det forståes rigtig og helt ud. Ja, du kan 
tro, at jeg nu skønner på dig således, som du fortjener det, 
og som du altid har fortjent det, men jeg måtte ud af svinsk- 
heden deroppe for at blive nogenlunde tvættet. Deroppe 


105 


kunde jeg aldrig føre noget sammenhængende indre liv; der- 
for var jeg et i min produktion og et andet udenom; — men 
derfor blev produktionen heller ikke hel. Jeg véd jo nok, at 
jeg visst ikke endnu har andet end et gennemgangspunkt 
inde, men jeg kjender dog fast grund under fødderne. Jeg 
har skrevet et stort dramatisk digt isommer, det kommer 
ud til jul hos Hegel og blir sendt dig straks; skriv mig 
endelig til, når du har læst det, og sig mig alt, hvad du har 
at sige derom. I indlagte brev beder jeg Clemens Petersen 
kritisere det og at gøre det snart; kritiken i Norge duer 
ikke. — 

Susanna har tilskrevet dig to breve, et gennem 
L. Dietrichson og et andet gennem billedhugger Runeberg. 
Er der noget ved disse breve, som gør, at du ikke kan svare 
på dem, så svar endelig nu! 

Thomas var jo ikke i alle dele heldig til eksamen; 
men det kan han vel rette på til jul. Hvad bestemmer 
du med Azel? Skal han virkelig op og blive norsk 


igen? Alt, hvad der duer mnoget, burde dog blive i 


København; thi dér er dog det egentlige skandinaviske midt- 
punkt, mindst ufrit under de forskellige ensidigheder. Ial- 
fald ser det således ud på frastand. — 

Hils den store Sara og den lille Dorothea! Hils også 
Axel; han er vel fremdeles en flink gut. Marie er jo på 
rejser, og Sophie har det vel godt; vi har ikke hørt fra 
hende på over et halvt år. — 

Om Rom er det umuligt at skrive; man kan beskrive den, 
men det bedste, det, hvortil intet sidestykke findes, får man 
ikke med. Jeg arbejder meget og holder mig inde. Susanna 
og Sigurd gennemstrejfer byen i alle retninger, snart mellem 
ruiner, snart i museer, gallerier og samlinger. Alt er uhyre 
her, men en ubeskrivelig fred over altsammen. Ingen poli- 

1866 tik, ingen handelsånd, intet militærvæsen giver sit ensidige 
præg til befolkningen; den kan ikke meget og véd ikke 
meget, det er sikkert, men den er ubeskrivelig skøn og hel 
og sand og stille. Hernede skulde du leve en tid! — 

Sigurd kan nu læse, han læser folkesagn og eventyr 
hver dag; men kunde du med en eller anden rejsende 
sende os en liden bibelhistorie, tror jeg det var en sand 
velgerning. 


Lev vell Din hengivne 
Henrik Ibsen. 


23. 
Til Bernhard Dunker. 


Rom, den 4. Marts 1866. 


Kære hr. advokat Dunker! 

Jeg skulde for længe siden have aflagt Dem min hjerteligste 
tak for den tilsendte veksel, som jeg modtog nytårsdag, og 
som var mig ubeskrivelig kærkommen, både for beløbet selv 
og fordi jeg deri så et fornyet bevis for Deres velvilje for mig, 
en velvilje som jeg alle mine dage skal gøre alt hvad der står 
i min magt for at bevare. 

Hvis min bog ikke allerede er udkommen, vil det ske med 
det første; jeg har allerede i høst hos min forlægger givet 
ordre til at tilstile Dem et ekspl., og hvis De, efter at have 
læst den, vilde meddele mig helt og holdent Deres dom derom, 
så vilde det være mig mere end kært, — i hvilken retning end 
dommen måtte komme til at gå. 

Jeg har gjennemlevet meget på min rejse, måské mere I 
indre end i ydre forstand, og måské er det mest forholdene 

hjemme, sammenlignede med hvad jeg har sét som muligt 1866 
herude, der har indvirket på mig. Som resultat af dette er 
bogen fremkommen; men uagtet jeg har den uryggeligste viss- 
hed om at jeg har ret, så véd jeg dog ikke om jeg får mange 
med mig. Jeg tænker ofte med spænding på, hvorledes særlig 
De vil modtage den; thi De har været en af de få tilskuere, 
som jeg i min fantasi stadig har sét på første bænk under 
stykkets tilblivelse. 

Vær ikke vred, fordi De til trods for al skyldighed først nu 
modtager tak og hilsen fra Deres stedse hengivne og er- 


kendtlige Henrik Ibsen. 


2Å. 
Til Bjørnstjerne Bjørnson. 


Rom, den 4. Marts 1966. 
Kære Bjørnson! 

Igår modtog jeg fra Norge et memento, så bittert og så 
sårende, at jeg hverken kan eller vil tro andet, end at der 
må hvile en misforståelse bagved. Sig mig, har du i midten 
af December modtaget et brev fra mig, afsendt herfra ind- 
lagt i en skrivelse fra Ravnkilde til student F. Bætsmann? 
Jeg skrev deri, at jeg, i henhold til hvad du kort i forvejen 
havde underrettet mig om angående dækkelse af min gæld 
til Bravo, havde troet at turde vise Ravnkilde den tjeneste 
at udstede en anvisning på dig til beløb 25 spd., hvilket be- 
løb jeg af ham modtog og indbetalte til Bravo. Endvidere 
skrev jeg at hvis en sådan sum, tvertimod den forhåbning 
du tidligere havde udtalt, endnu ikke til dig var indkommen, 
da anmoded jeg dig om personlig at gøre udlægget, under- 

1866 rette mig derom og af mig erholde kontra-anvisning på Hegel, 
hos hvem jeg intet har oppebåret udenfor hvad du ihøst 
sendte mig. Kære Bjørnson, har dette krænket dig, så lad 
mig ikke pines i uvisshed og i allehånde bittre og fortærende 
formodninger, men skriv mig til og lad mig uforbeholdent 
vide, hvorledes mit brev har kunnet have en sådan virkning. 
I forhold til alt hvad du så varmt og højhjertet har gjort 
for mig derhjemme, var det jo dog kun som en dråbe i havet 
at regne, hvad jeg dengang anmoded dig om. 

Men nu igår modtager Ravnkilde et i højeste grad hånligt 
og uforskammet samt dertil i visse måder uforklarligt brev fra 
Bætzmann, hvori denne tilbagesender anvisningen, idet han 
blandt andet betjener sig af udtrykket ,Sligt går ikke her". 
Dette udtryk er det almindelige, når man griber en bedrager 
på fersk gerning i begreb med at forsøge på en kæltring- 
streg, som man gennemskuer og som derfor mislykkes! Men 
sligt må ikke siges om mig; blev det sagt i min nærværelse, 
slog jeg vedkommende ihjæl på stedet. Kære Bjørnson, hvis 
du véd det, så sig mig uforbeboldent hvad der har kunnet 
foranledige ham til at skrive således. En fejl har jeg måske 
begået ved ikke straks at vedlægge kontra-anvisningen på 
Hegel; hermed følger den, og nu må du hjælpe mig til at få 
sagen fremmet; thi jeg kan ikke stå vanæret ligeoverfor 
Ravnkilde; kære ven, at du skulde kunne føle dig foranle- 
diget til engang at bryde med mig, ligger naturligvis ikke 
udenfor mulighedernes grænser; men at det skulde ske på 
grund af en sag som foranstående, det véd jeg er umuligt, 
dertil er du for højsindet. Men derfor er det mig også så 
uforklarligt, at du ikke med et par ord har svaret på det 
mangt og meget, som jeg i mit brev spurgte om. Gør det 
nu og hjælp mig ud af min uvissbed. — 

Til storting eller regering har jeg ifølge din taushed om 

dette punkt ikke indgivet nogen ansøgning; jeg véd jo nok 1866 
det vilde have været en spildt ydmygelse. Om fornyet rejse- 
stipendium vil jeg dog søge, hvis du tror det kan nytte til 
noget. Sig mig tillige, gælder den til Trondhjem indsendte 
ansøgning fremdeles, eller må en ny indgives? 

I disse dage udkommer formodentlig min bog — — — 
— — og hvorledes jeg altså nu er situeret, ventende, for- 
tæret af spænding og uro, imødeseende bogen og dermed 
måske kamp og anfald af alle slags, ude af stand til midt 
i alt dette at tage fat på noget nyt, som dog allerede ligger 
fuldbåret i mig, — ja derom vil jeg ikke videre skrive. — 

Kære Bjørnson, jeg synes, at jeg ligesom ved et 
stort uendeligt øde er skilt fra både Gud og menne- 
sker; isommer da jeg digted mit stykke, var jeg midt 
under nøden og pinagtigheden så ubeskrivelig lykkelig, 
jeg følte en korstogsjubel i mig, jeg véd ikke den 
ting jeg skulde manglet mod til at gå imøde; men der er 
intet så slappende og udhulende som denne trøstesløse ven- 
ten. Nå, det er vel en overgang; jeg vil og skal have en 
sejr engang. Har man villet mig så ilde, som at sætte mig 
ind i denne verden og gjort mig til den jeg er, så får det 
gå derefter. — Ikke mere om de sager. 

Et glædeligt og godt år vil jeg da, skønt sent, ønske dig 
og dine og al din gerning. Fra dig har vi allerede modtaget 
den bedste nytårshilsen, du kunde sende; vi har fået ,,De 
nygifte” herned. Det er blevet forelæst hos A. Munchs for 
en skandinavisk kreds, som allesammen sender dig sin 
gladeste tak. Ja, således må mnutidsskuespillet forme sig 
hos os. Er det ikke forunderligt; det gryr og kvidrer og 
glittrer deroppe; løftestænger, både mægtige og blomster- 
smykkede, rækkes vort folk, således som intet folk har dem 
i samtiden; men de rejser sig ikke. Der er en angst over 

1866 mig, som siger, at der for vort folk ikke er stillet evigheden, 
men kun en termin. Når jeg læser beretningerne deroppe 
fra, når jeg ser på al denne respektable og agtværdige 
trangbrystighed og jordvendthed, da sker det med den 
samme følelse, som den, hvormed den afsindige stirrer ind 
i et eneste koncentreret, håbløst mørkt punkt. — Hvad sker 
der i og med teatret? Af aviserne blir jeg ikke klogere 
på dét, hvorom det gælder, på stemningen. Fru Brun er 
død; det var et stort tab; men Bruns frelse må være meget 
værd, siden den kunde købes så dyrt — og vil prisen endda 
strække til? Jeg tror det ikke. — 

Min bog får du såsnart den udkommer; det er mere end 
en vennetjeneste du viser mig, hvis du derom siger mig helt 
og alt hvad du derom har at sige. — 

Dunker sendte mig en veksel til nytår; den kom i 
en god stund. Glem ikke, hvad jeg i mit forrige brev bad 
dig om: oplysninger angående kilden til den store sum du 
sidst sendte mig og som indtraf her så velsignet belejlig. 
Gentagende tak derfor; men nogle gådefulde ord fulgte med; 
hvorledes skal jeg tyde dem? Sig mig også om jeg har noget 
at takke pastor Sverdrup for; han opholder sig her og det 
er mig pinligt at omgåes ham i uvisshed om jeg muligens 
skulde skylde ham en taksigelse, som jeg ikke kan fremføre 
forinden jeg véd det. I fru Munch vil du finde en beundrende 
sjæl; hun har en både varm og fin følelse og tusende gange 
mere højsind end gemalen. — 

Min rejseberetning samt andragende om fornyet sti- 
pendium indsender jeg, hvis du tror det kan nytte; 
støt mig og råd mig i denne sag. Indlagte brev er 
du måske så god at give til Dunker. Sagen angående 
indlagte dobbeltanvisning er en æressag; for Guds skyld 
lad den blive ordnet og lad mig så ved et godt brev 

fra dig rives ud af den pinlige uvisshed, hvori jeg går; du 1866 
er den eneste jeg har, du véd ikke hvad det vil sige kun 
at have en eneste. — 

Til Clemens Petersen har jeg skrevet og bedet ham 
tage sig af min bog forsåvidt hans samvittighed til- 
lader ham det. Af kritiken i Norge venter jeg intet 
til klargørelse af sagen, anfaldene er jeg naturligvis viss 
på. Nå, det får gå sin gang, jeg har retten på min side, 
og de skal ikke få mig bøjet. Farvel. Hils din kone på 
det hjerteligste og skriv snart til 

din hengivne 
Henrik Ibsen. 


P. S. 
Min kære Bjørnson! For denne gangs skyld benytter jeg 
mig af dit tilbud ikke at frankere; det sker nødtvungent — 


ikke frivillig. 
Hj 1. 


Nordraaks komposition til ,Sigurd Slembe" opføres jevn- 
lig som yndlingsstykke i foreningen. Jeg véd, at han des- 
værre er eller har været syg. Hils ham. 


25. 
Til John Grieg. 


Rom, den 99. Marts 1866. 
Hr. John Grieg! 
Allerede for længe siden skulde jeg have aflagt Dem min 
hjerteligste tak for Deres varme og venlige brev, og det 

eneste der kan undskylde min opsættelse, er at jeg gennem 
Deres broder har sendt Dem en foreløbig hilsen. 

Det er mig naturligvis kært at få mit arbejde oversat; 
kan det løfte og gribe nogen udenfor vort eget land, skal 
det glæde mig. Hjemme hos os må desværre digtningen 
herefterdags slå ind på en anden vej; at kalde vore historiske 
minder frem har for øjeblikket ikke nogen indre sandheds 
trang og nødvendighed i sig; hvad der i de 2—3 sidste år 
har fundet sted hos os — eller rettere sagt, hvad der ikke 
har fundet sted, viser noksom, at der mellem nutidens Nor- 
mænd og vor mægtige fortid ikke er anden sammenhæng 
end mellem vore dages grækerpirater og hine gamle som 
havde mod og tro og vilje og derfor også guderne i sine 
rækker. Nå, det kan muligens lysne endnu, men jeg mener 
at for tiden har vi andet at gøre hjemme. 

At bearbejdelsen vil lykkes Dem, og lykkes Dem i bedste 
forstand ligeoverfor det publikum, på hvilket den er be- 
regnet, det er jeg fast forvisset om. Jeg har taget bogen for 
mig og finder selv at den indeholder adskilligt, som måtte 
kunne give 'genklang i Tyskland. Det er forunderligt med 
det historiske; det gentager sig selv, under skiftende former, 
ligesom variationerne over et musiktema. I Tyskland kæm- 
pes jo for tiden den samme kamp om at samle og at splitte; 
de samme lidenskaber og interesser rører sig; Tyskerne har 
på en vis både sin bisp Nikolas og sin Skule Jarl, og 
Håkon er ham, som de længter efter og som de håber på. 
— Det er ganske sandt at jeg nærer en stærk uvilje ikke, 
som De siger, mod Tyskerne, — men mod tyskheden og mod 
tyskeriet; når vi, som jeg håber, engang træffes, skal jeg 
få lov til at forklare mig nøjere, jeg kan ikke med at skrive 
lange breve, men jeg vil kun sige at jeg i mange måder 
fuldkommen erkender det både smukke og gode, som findes 

blandt disse vore arveflender, — thi det er de for øjeblikket, 


men stillingen må og vil forandre sig, thi den er unaturlig 


i sin inderste grund. Jeg har for flere år siden levet fire 
måneder i Dresden, og erindringerne derfra er noget af det 
lyseste og venligste jeg ejer. — 

Hvorvidt det er rigtigst at foretage oversættelsen i jam- 
ber, derom tør jeg ingen mening have, men stoler ganske 
på Deres rigtige takt i denne som i enhver anden hen- 
seende. At denne oversættelsesform nødvendigvis betinger 
en fri behandling af enkelthederne er jeg naturligvis ganske 
enig med Dem om. 

Idet jeg ønsker os begge tillykke med Deres foretagende, 
håber jeg ved lejlighed at få høre videre om tingenes gang 
og tegner mig med en hjertelig hilsen 

Deres venligst forbundne 
Henrik Ibsen. 


26. 
Til kong Carl. 


Rom, den 15. April 1866. 
Til Hans Majestæt Kongen! 

Underskrevne Henrik Ibsen ansøger herved underdanigst 
om, at det nådigst måtte behage Deres Majestæt gennem den 
kongelige norske regering at lade fremsætte til det nu for- 
samlede storting proposition om, at der til mig bevilges en 
årlig gage af 400 spdlr., for derved at sætte mig istand til 
udelukkende at kunne leve for mit kald som digter. 

Etterat der i to på hinanden følgende år, 1862 og 1863, 

Breve fra Henrik Ibsen. 8 

var mig ved kongelig resolution bevilget stipendier, hvert 
på 100 spd., for i et par sommermåneder at foretage inden- 
landske rejser, tilstodes der mig i 1863 et stipendium, stort 
400 spd., af fondet til videnskabsmænds og kunstneres reiser 
i udlandet, hvorefter jeg i begyndelsen af året 1864 tiltrådte 
en udenlandsrejse, og har siden den tid væsentlig opholdt 
mig i Italien. 

Den første frugt af min rejse foreligger nu for offentlig- 
heden gennem mit for nylig i København udgivne dramatiske 
digt, betitlet Brand", som allerede nu, få uger efter offent- 
liggørelsen, har tiltrukket sig opmærksomhed også udenfor 
mit fædrelands grænser; men af de modtagne taksigelses- 
yttringer kan jeg ikke leve, og det efter forholdene forøvrigt 
rigelige forfatterhonorar er ligeledes utilstrækkeligt til at 
sætte mig istand til at fortsætte min rejse og i det hele taget 
betrygge selv min nærmeste fremtid. 

Det er efter råd, indløbet pr. telegraf fra mine venner i 
Kristiania, at jeg vover dette usædvanlige skridt, direkte at 
henvende mig med min underdanigste ansøgning til Deres 
Majestæt. 

Vi havde tidligere troet, at der om et år skulde have 
været anledning til gennem erhvervet kongelig proposition at 
få min sag frem for et forsamlet storting; men nu viser det 
sig, at der må ventes i tre år, og dette kan jeg ikke. 

Det er ikke for et sorgfrit udkomme jeg her kæmper, men 
for den livsgerning, som jeg uryggelig tror og véd, at Gud 
har lagt på mig, — den livsgerning, der står for mig som 
den vigtigste og fornødneste i Norge, den, at vække folket 
og bringe det til at tænke stort. 

Det private forslag, som man har sagt mig, at flere med- 
lemmer af stertinget vil fremsætte, har ingen udsigt til at 

drives igennem; en henvendelse til regeringen tillader tiden 1866 
ikke. 

Min konge er derfor mit eneste og sidste håb. 

Det hviler i Deres Majestæts kongelige hånd, om jeg skal 
måtte tie og bøje mig under den bittreste forsagelse, som 
kan ramme et menneskes sjæl, — den forsagelse, at måtte 
glippe sin gerning i livet, at måtte vige der, hvor jeg véd, 
at der er givet mig åndens våben til at kæmpe; og dette er 
for mig tifold tungt; thi jeg har indtil denne dag aldrig 
veget. 

Men jeg er trøstig; thi når jeg her har betegnet min 
livsgerning, som sket er, så véd jeg også at jeg derved har 
betegnet mig selv som en stridsmand under Deres Majestæts 
åndelige banner. 

Underdanigst 
Henrik Ibsen. 


2. 
Til Georg Brandes. 


Rom, den 95. April 1866. 
Hr. Georg Brandes! 

Det påbegyndte brev kan jeg ikke sende Dem; det er 
skrevet midt oppe i den pinlige stemning, som i de første 
dage efter Davids død havde grebet os samtlige Skandinaver 
hernede. Nu står tingen anderledes for os, der er for ingen 
af os nogen grund til selvbebrejdelse, og begivenheden må 
derfor fortælles på en anden måde. Hvor meget De kender 
af det passerede, ved jeg ikke; jeg vil derfor skrive, som om 
De intet kendte. 


Omtrent i midten af Marts kom David tilbage fra en ud- 
8* 

1866 flugt i det Neapolitanske Han var livlig og forholdsvis 
munter, men legemlig ikke ganske vel; navnlig talte han om 
lette feberfornemmelser, som dog ikke hindred ham i at 
færdes blandt os andre, og som hverken han selv eller vi 
tillagde nogen betydning, da de her er saa hyppige især 
udover våren. Jeg talte ofte med ham efter tilbagekomsten, 
oftere end før; det var som oftest de politiske forhold 
hjemme, der beskæftiged os; om Dem talte vi også meget; 
de stridigheder, De 1å i, interessered mig, og hernede har 
vi kun ufuldstændig anledning til at følge med. Fra hans 
udflugt sydover var det især Sorrento, der havde tiltalt ham; 
beliggenheden lige ved havet fandt han henrivende, og når 
han led under heden og feberfornemmelserne og sciroccoen, 
som just i de dage hjemsøgte os, undslap der ham hyppig 
gentagne og usædvanlig livlige ytringer om, hvor herligt 
det nu vilde være at kunne springe ud fra den høje strand 
dernede ved Sorrento og få sig et godt, kølende bad. (Mærk 
dette!) 

Fredagen den 23. Marts så jeg David i foreningens 
lokale; han havde tegnet sig som deltager i et gilde, vi om 
aftenen skulde give for etatsråd Bravo. Han syntes rask, 
men tog medicin, og fortalte, at han havde rådspurgt dr. 
Erhard, der havde pålagt ham almindelig forsigtighed i diæt 
og givet ham nogle dråber. Vor samtale kom til at berøre 
adskillige alvorlige genstande, og just som jeg vilde gå, sagde 
han: ,,Det er sandt, jeg har idag fået brev fra Georg 
Brandes; han beder hilse Dem!” Jeg takked og spurgte, 
idet jeg formoded, at mit nye digt var udkommet, om der 
ikke stod mere, hvortil han svared med et bestemt nej. 
Under det følgende ordskifte ytred han forundring over, 
at jeg ikke personlig kendte Dem, en forundring, som var 
mig påfaldende, da jeg under vore tidligere samtaler om 

Dem wudtrykkelig havde sagt, og desuden ved forskellige 1866 
spørgsmål noksom givet tilkende, at noget personligt bekendt- 

skab ikke fandt sted. Jeg lagde imidlertid ingen vedvarende 

vægt herpå; tbi midt under den vrimmel af indtryk, man på 

en rejse modtager, slipper ens erindring let, hvad den i 
forbigående modtager, og David syntes idetheletaget endnu 

at stå midt inde i rejseurolighederne. 

Ved gildet for Bravo var David ikke tilstede; det 
blev sagt, at han var gået tilsengs. Lørdagen den %4. 
var der om aftenen almindelig sammenkomst med kon- 
eert i den skandinaviske forening. Kl. 8!/, så jeg 
David, der syntes oprømt, og som nu med et smil 
ytred, at der i brevet stod meget mere end en hilsen, 
men at han dagen iforvejen havde været så fortumlet 
i sit hoved, at det ikke havde været ham muligt at kunne 
meddele mig noget deraf. Nu fik jeg en fuldstændig med- 
delelse, såvidt jeg kan skønne, fuldkommen korrekt, ialfald 
var den sammenhængende fra ende til anden. Jeg bad ham 
naturligvis bringe Dem min bedste tak og hilsen, derpå talte 
vi endel om min bog, hvilken jeg loved at låne ham næste 
middag og spurgte ham i den anledning, på hvilken sal 
han boede. Hertil svarede han: første sal, og tilføjed, at 
musiken og heden genered ham; han vilde gå tilsengs. 
Straks efter hørte jeg af kammerherre Wolfhagen, at han 
var gået hjem. 

Gården, hvor David boede, er et hjørnested. Den har 
facade til Corso og en lang sidebygning ud til en trang 
overskæringsgade: Via della croce. Denne sidebygning er 
uregelmæssig. Her boede David; ikke, som han havde sagt, 
på 1ste, men på 3dje eller 4de sal (hvilken af delene er 
vanskeligt at sige med bestemthed, da gulvene i de forskel- 
lige værelser ikke ligger i plan med hverandre). I forhuset 

1866 til Corso bor en fransk oberst; en skildvagt står udenfor. 
Henimod kl. 4 om natten til palmesøndag hørte soldaten et 
tungt fald inde i strædet Via della croce, han ser efter og 
finder et nøgent menneske ligge livløs paa brostenene. Det 
var David; vinduet til hans værelse stod åbent. Vagten 
gjorde naturligvis anskrig og fik tilkaldt nogle sygebærere 
fra det nærliggende hospital St. Giacomo, hvorhen han 
straks blev bragt. 

Kand. Kierkegaard var den første, som erfared det pas- 
serede, da han om morgenen vilde forhøre sig om Davids 
befindende; han fik konsulen tilkaldt, denne forsegled den 
afdødes papirer og overgav disse tilligemed hans øvrige 
effekter til hans fante, prinsesse Pignatelli. 

Da David om lørdagaftenen kl. 10 var kommen hjem, 
havde han af tjenestepigen forlangt kogende vand dels for 
at tage fodbad, dels for at lave the. Da pigen bragte ham 
vandet, havde David givet hende 1 scudo (2 rålr.); noget 
forundret havde hun spurgt, om han skulde flytte; hertil 
svared han nej, idet han takked og tilføjed, at han intet 
videre behøvede. Derpå var pigen gået tilsengs. Ved siden 
af Davids dør boede en lejetjener, som han undertiden be- 
nytted; denne havde i nattens løb intet hørt Om meor- 
genen fandtes døren til Davids værelse halvt åben og lyset 
endnu brændende. 

Fodbadet viste sig at være blevet benyttet; på thekanden 
fandtes en ganske ubetydelig levning af en overordentlig 
stærk the; — efter konsulens ytring: sort som kaffe; resten 
af den store kandes indhold var forsvundet. En spiritus- 
lampe, som David ellers benytted, stod på sin plads; den 
havde efter pigens udsagn været i ustand i flere dage og 
desuden overflødig ved denne lejlighed, da jo vandet var 
bragt ham kogende. Spiritusflasken stod imidlertid på bor- 

det og ved siden af den et vinglas, som bar spor af at have 1866 
været iskænket spiritus. Ved sengen lå hans skjorte og den 
uldtrøje, han plejed at bære inderst. Begge var endnu om 
morgenen gennemvåde af sved. 

På Davids skrivebord lå to påbegyndte breve. Begge 
er øjensynlig stilede til hans tante. Det ene begynder 
med, at han har overbragt kmh. Wolfhagen med flere 
navngivne personer indbydelsen til det bevidste middags- 
måltid, men at han selv, på grund af ildebefindende, 
ikke vilde kunne komme før onsdagen. (Dette var 
også fuldkommen rigtigt; invitationen var overbragt om 
lørdagaftenen). Men så kommer nogle linjer øjensynlig 
skrevne ude på natten, hvilke dels er utydelige, dels me- 
ningsløse. Bladets første side, af størrelse som nærværende 
papir, var fuldskrevet, derpå er 2den og 3dje side over- 
sprungne, og på åde fortsættes mere og mere forvirret; de 
sidste næsten ulæselige ord er ,Jeg er død: jeg er i det 
yderste vanvid”, og istedetfor sit navn, som underskrift, har 
han skrevet ,,Jeg er gal!" 

Det andet brev, en liden lap, er øjensynlig skrevet 
mellem begyndelsen og a&fslutningen af ovennævnte, og 
beregnet på at skulle leveres til hans tantes tjener, 
som om morgenen plejed at indfinde sig. Det om- 
taler i uklare udtryk den ulykke, som er hændt ham; 
han beder, at lægen straks må hentes; han er meget syg. 
Hans forældre skal underrettes om alt, skånsomt, men uden 
omsvøb. Også i denne billet er den stigende åndsforvirring 
kendelig. Han ender med, at han ikke vil vække nogen af 
husfolkene ,for at de ikke, ved at undlade at komme ham 
til hjælp, skulle blive medskyldige i det, som må ske". 
Begge breve var åbne. Sengen viste, at han havde ligget; 
på hovedpuden fandtes spor af 2—3 store bloddråber, som 

1866 efter en stærkt begyndende men igen pludselig stanset 
næsebløden. 

Hvad er nu foregået deroppe i den forfærdelige nat? — 
Noget overlagt skridt kan der ikke være tale om, at han 
har begået. En sindsforvirring, som den, der vidner ud af 
hver linje i hine to breve, lader sig ikke eftergøre af noget 
menneske, der har fornuftens brug. Den sygdom, han var 
angreben af, var en gastrisk feber, der under herværende 
klimatiske forhold let og med hurtighed kan slå sig på 
hjernen. Han havde i flere dage kun levet af kødsuppe og 
the; sin tilstand vilde han ikke vedgå for nogen, ikke engang 
helt ud for lægen; det opirred ham, når man spurgte til 
hans befindende. Ved hjemkomsten om aftenen har sygdom- 
men udviklet sig; den store mængde stærk the har været 
ham skadelig, og hvis han nu dertil, febersyg som han 
var, har, i den tanke at skaffe sig søvn, drukket spiritus, 
så vil sygdommens rivende fremskridt ikke længere kunne 
forundre nogen. Men selv hans feberfantasier har åbenbart 
ikke gået i retning af at forkorte livet; thi hans hentyd- 
ninger til ,,det, som må ske", gælder åbenbart hans frygt 
for, at autoriteterne vil indsætte ham i en dåreanstalt 
uden at husfolkene vil forhindre det. 

Han er sprungen ud fuldkomment mnøgen; således 
springer man ud i et bad. Han er endvidere, som De 
af det følgende skal se, sprungen ud med hovedet 
foran. Heri mener jeg, at vi øjner tråden i hans for- 
vildede tankegang, og denne min hypotese er fuld- 

* kommen bleven billiget såvel af lægen, som af samtlige hans 
herværende landsmænd. Uklare erindringer fra Sorrento og 
dets bade har svævet for ham; feberheden har ligesom for- 
tæret ham, den overstrømmende sved har været ham uud- 
holdelig, virkelighed og erindring har blandet sig sammen 

til et for ham, og så er ulykken sket; — der var ingen, som 1866 
kunde hindre den. 

Da den afdøde ikke var katolik, kunde liget ikke for- 
blive i St. Giacomo; hans tante havde tabt al fatning og 
havde desuden efter de her gældende love ikke tilladelse til 
at henbringe den døde til sin bolig. Liget blev derfor søn- 
dags middag ført til den skandinaviske forening, hvor en 
stadslæge, samt derpå dr. Erhard, i politiets nærværelse 
om mandagen foretog obduktion for at få dødsårsagen kon- 
stateret. 

Jeg var tilstede. Faldet havde været øjeblikkelig dræ- 
bende. Det øverste af hovedskallen var knust og indtrykt, 
hvilket beviser, at han er sprungen ud med hovedet foran. 
Dette fremgår yderligere deraf, at ansigtet var blodigt som 
efter en stærk skrabning nedefter, hvilken skrabning 
åbenbart er fremkommet ved, at han i faldet har stødt mod 
gesimsen af det nedenunder værende vindu, og derved for- 
klares tillige, at han blev funden kastet over mod den mod- 
satte side af gaden. Arme og ben var hele, men flere ribben 
knækkede, og lungen itureven, hvorfor en betydelig blod- 
udstrømning havde fundet sted. Kendetegn på en stærkt og 
hurtig udviklet tyfus var tilstede, og doktor Erhard er- 
klæred, at den afdøde trods hans spørgsmål har lagt for- 
sætligt dølgsmål på, hvor ilde det i grunden må have stået 
til med ham. Han tilføjed også, at om nogen havde været 
tilstede hos ham, så kunde man visstnok have forhindret 
dødsmåden, men neppe den samme sørgelige udgang på 
naturlig måde. Dette har været os en trøst, ligesom vi også 
stadig har gentaget for hverandre, at hans læge end ikke 
et øjeblik har fundet eller kunnet finde sig foranlediget til 
at tilråde noget ekstraordinært tilsyn. Her gik desuden 
flere andre landsmænd blandt os, tilsyneladende langt sygere 

1866 end han, og, som før bemærket, vilde han på ingen måde 
tåle, at man ytred nogen bekymring for ham; hans tante, 
i hvis hus han daglig kom, faldt det heller ikke ind at 
skænke hans ildebefindende nogen særlig opmærksomhed. 

Tirsdagen efter dødsfaldet blev han begravet ude på den 
venlige protestantiske kirkegård; sågodtsom samtlige Nord- 
boere fulgte, og vi afslutted derude, på en alvorligere måde 
end sædvanligt, vort samliv for denne vinter. 

Jeg har nu fortalt Dem den hele ulykkelige begivenhed, 
koldt, som en officiel indberetning; men således kan jeg nu 
se tilbage på den, når det behøves, og således antager jeg, 
at De er bedst tjent med at modtage den. 

De var meget ofte tilstede i Deres afdøde vens tanker 
under hans sidste levedage. Jeg kendte ham visstnok ikke 
tilbunds, men det så jeg, at der var mange stille smukke 
dybder i ham. 

Hvor meget hans forældre kender af sammenhængen, véd 
jeg ikke; De må derfor være varsom med de meddelelser, 
De her har fået. 

Sluttelig takker jeg Dem for de venlige ord fra Dem, som 
er mig meddelte. Jeg håber og glæder mig til engang per- 
sonlig at træffe Dem; står det til mig at vælge mit frem- 
tidige opholdssted, så blir det København; længere nord 
vil jeg ikke. 

Indlagte billet tør jeg måske bede Dem om velvilligst at 
tilstille hr. Hegel. Kender De Clemens Petersen, så beder 
jeg Dem hilse og takke ham for hans anmeldelse. , Fædre- 
landet" er det eneste danske blad vi holder her. Skulde 
de øvrige blade behandle min bog, vilde jeg være Dem usige- 
lig taknemmelig, dersom De, uden altfor megen ulejlighed, 
vilde under korsbånd og ufrankeret, som aviser i almindelig- 
hed, sende mig vedkommende nummere, — eller også bede 

hr. Hegel gøre det; jeg har glemt at skrive derom i indlagte 1866 
billet. — Lev vel, og slå tappert; det tiltrænges i mange 
måder oppe blandt os. 
Deres hengivne 
Henrik Ibsen. 


28. 
Til Michael Birkeland. 


Rom, den å. Maj 1866. 
Min kære fortræffelige ven! | 

Tak for begge dine breve, hvoraf jeg modtog det sidste 
igår. Nogen ansøgning om rejsestipendium har jeg ikke 
indleveret, da Bjørnson for nogen tid siden i et brev ytred, 
at han vilde gøre det for mig; hvorvidt det er sket, ved jeg 
ikke; men hvis stortinget bevilger gage, så kan jeg ikke vente 
noget fornyet stipendium, og bevilges ikke gagen, så er min 
gerning i Norge afsluttet, og jeg ansér det da ikke for ret 
og billigt at begære noget fra den kant. Jeg skal aldrig 
glemme, hvad I brave karle har virket for mig! Til kongen 
henvendte jeg mig direkte i et andragende indlagt i brev 
til statsminister Sibbern under 16. April; svar har jeg 
naturligvis ikke modtaget; et brev bruger 10—11 dage her- 
fra til Stockholm. På vers kunde jeg ikke skrive, men jeg 
tror der var kraft i det alligevel, og forøvrigt bad jeg 
Sibbern anvende sin indflydelse. Bjørnson har sagt mig, 
at han har bearbejdet stortingsmændene for mig; tal med 
ham og sørg for, at hans iver ikke svækkes derved, at der 
fremkommer kgl. proposition. 

Om min indenlandske rejse skal jeg under alle omstæn- 
digheder sende indberetning. Hils de gode venner, Bachke, 

1866 Botten-Hansen og Løkke; kommer jeg engang tilbage, skal 
jeg vide at takke jer bedre. 

Jeg havde ikke ventet, at min bog skulde blive så godt 
modtaget; fra Danmark har jeg i den anledning modtaget 
mangfoldige hilsener, lykønskninger og taksigelser, tildels fra 
fremragende folk, som etatsråd Krieger, konferentsråd David, 
fru Heiberg o. 8. v. — Indbydelser og lignende har jeg også 
fået, og det er jo godt, thi måske blir København mit hjem 
for fremtiden. 

Gør mig den store tjeneste at sende mig elle de num- 
mere af de forskellige norske blade (undtagen Morgen- 
bladet), som du kan overkomme, og som indeholder anmel- 
delser af mit digt; send dem ufrankeret og under korsbånd 
som aviser i almindelighed, jeg får dem da for en bagatel. 
Sig også Hansen at vi med længsel venter, om han bevilger 
vor ansøgning om Nyhedsbladet; det svenske er allerede 
kommet. 

Her er vidunderlig eventyrlig dejligt Jeg har en 
arbejdsstyrke og en kraft, så jeg kunde slå bjørne ihjæl. 
Mit digt gik jeg og kæmped med i tankerne i et år, før det 
formed sig klart; men da jeg havde det, skrev jeg fra mor- 
gen til aften og fuldførte det i mindre end tre måneder. Om 
Rom er det umuligt at skrive, især når man, som jeg, ken- 
der det ud og ind. Det meste af pavestaten har jeg til for- 
skellige tider gennemvandret tilfods med skræppen på ryg- 
gen. Røvervæsenet er ikke så farligt, som man forestiller 
sig hjemme. — 

sJulian" opgiver jeg ikke, skønt jeg ser, at Hauch har 
behandlet det samme emne. — 

Du siger, at de lærde bryder sine hoveder med 
squantum satis". Det var dog mare i min tid godt 
latin; — men rigtignok doktorlatin. Enhver medi- 

einer vil kunne oplyse, at det er en stående formel 
på recepter, når der af et stof ordineres ikke en viss 
vægtdel, men såmeget som fornødent er, eller en tilstrække- 
lig mængde. Derfor er det også doktoren, som i digtet 
først bruger udtrykket, og det er erindringen herom, som 
bringer Brand til at gentage det. Hvorvidt ,,caritas" er et 
klassisk udtryk, ved jeg ikke; men i det moderne katolske 
latin bruges det for (i modsætning til ,amor" = den jor- 
diske kærlighed) at betegne den himmelske, med indbegreb 
af barmhjertighed; således også på italiensk: caritå. — 

Tag tiltakke med dette usammenhængende brev, som det 
er, og vær så god at sørge for at indlagte billetter kommer 
vedkommende ihænde. Hils din kone samt alle andre, hvis 
venskab og gode mening du véd jeg sætter pris på. 

Hvad mit indre menneske angår, så tror jeg, det i visse 
punkter er meget forandret; men jeg tror alligevel, at jeg 
er mere mig selv nu end nogensinde før. — Udvortes taget 
er jeg bleven mager, hvilket jeg skal godtgøre ved et foto- 
grafi, når Fladager rejser hjem til sommeren. — 

5. Maj. Så langt var jeg igår kommen, da jeg ganske 
uventet modtog brev fra den fortræffelige mand, statsminister 
Sibbern, dateret 25. April, hvori han melder mig, at han 
samme dag har modtaget min skrivelse, straks forelagt kon- 
gen ansøgningen og af ham modtaget befaling til endnu 
samme aften at tilstille kirkedep. andragendet til indstil- 
ling; dette, skriver han, er allerede sket, og han iler med 
at underrette mig herom; — det er rask ekspedition! — Det 
skader visst ikke, om det blir bekendt, at også kongen så- 
ledes har på en måde taget initiativet. — Jeg ser gerne, at 
du takker statsråd Siang; senere skal jeg selv tilskrive 
ham. 

-Kongsemnerne" er oversat på tysk og udkommer for- 

1866 modentlig med det første; de tre første akter er forelæste 
for en literær kreds i Dresden og modtagne med særdeles 
bifald; udtrykkene, hvori dette er mig meddelt, er imidler- 
tid altfor velvillige og varme, til at jeg vil citere dem. — 
Lev vel og bring gentagne hilsener til alle gode venner fra 


din hengivne 
Henrik Ibsen. 


P. S. Nyt brev fra Sibbern, hvori han melder, at &an- 
dragendet er ankommet og bliver ekspederet tilbage samme 
aften. — Min skrivelse til kongen er naturligvis ikke ind- 
rettet til at offentliggøres; dog jeg håber, at det heller ikke 


sker. Sørg herfor. Din 
H. 1. 


29. 


Til Bjørnstjerne Bjørnson. 


Rom, den 5. Maj 1866. 
Kære Bjørnson! 

Idag kun nogle få ord; det for mig afgørende, som nu 
forhandles hjemme, levner mig hverken sindsro til at skrive 
eller til andet. Men jeg skylder både dig og mig selv at 
erklære, at jeg ingen andel har i, og ingen foranledning har 
givet til de skridt, som Birkeland og flere af velvilje for mig 
har foretaget. Jeg ved ikke, men jeg håber, at det er sket 
efter aftale med dig, og hvis så ikke er, da beder jeg dig, 
ikke heri at se noget tegn på fra min side at holde flere veje 
åbne på engang. Den taktik kan jeg forsikre dig, at jeg 
er kommen ud over. Birkeland har tilskrevet mig to breve; 
først et hvori han råder mig til at henvende mig direkte til 

kongen med ansøgning, samt til at indgive andragende om 1866 
rejsestipendium; dernæst et andet brev, hvori han melder 
mig, at han med flere har indgivet ansøgning for mig, da 
han af min taushed slutted, at jeg selv intet havde fore- 
taget. På disse breve svarer jeg nemlig først idag. Rejse- 
stipendium har jeg ikke søgt om, da denne sag jo var lagt 
i dine hænder. Til kongen skrev jeg i konvolut til stats- 
minister Sibbern, der uopholdelig meddelte mig, at kongen 
endnu samme dag havde ekspederet befaling til Kristiania om 
fremsættelse af kgl. proposition, og i et nyt brev dagen efter 
meldte Sibbern mig, at regeringsindstilling fra Kristiania 
var indløben, og at den vilde blive underskreven af kongen 
samme aften. Dette er hvad der er passeret, og som jeg 
skylder dig regnskab for, da jeg ikke véd, på hvilken fod du 
står med vedkommende i denne sag. — 

Nu et andet anliggende, som jeg skriver om i dyb 
diskretion til dig alene. Birkeland berører løselig i sit 
sidste brev, at der skal være kommet noget i vejen 
mellem dig og Dunker. Jeg vil inderlig ønske, at det 
intet har at betyde; men skulde det komme til et 
brud, da forlanger jeg, at du skal stole på mig. Du 
erindrer, at man for to år siden forsøgte på at benytte mig 
for at tvinge dig, og jeg har derfor ret til at forudsætte 
muligheden af, at sligt kan gentage sig. Jeg erklærer dig 
derfor, at jeg anser mig moralsk forpligtet til ikke under 
noget forhold at indlade mig med teatret og hvad dertil 
hører, sålænge det ikke sker med dit minde og overensstem- 
mende med dine ønsker. Denne erklæring, som naturligvis 
foreløbig er given til dig alene, giver jeg dig til fuld ret til 
at gøre offentlig brug af, hvis jeg nogensinde skulde handle 
uoverensstemmende med hvad jeg her har udtalt. Nå, for- 
resten håber jeg, at det hele ordner sig på bedste måde. Det 

1866 vilde naturligvis gøre mig ondt at måtte støde Dunker, der 
har vist mig så megen virkelig velvilje og venlighed. — 
Havde det været tid dertil, vilde jeg have bedet dig om at 
formå gamle rektor Holmboe til enten med en avisartikel eller 
på anden måde at virke for min sag; hans ord har megen 
vægt i stortinget. Forresten synes jeg, at udsigterne såvidt 
jeg kan skønne, er lyse; tak for al din utrættelighed! Med dit 
blad går det jo fortræffelig; Bætzmann kommer rimeligvis 
til i sommer at besørge en bogkasse herned til foreningen; 
skulde du ved den lejlighed ville forære os et ekspl. af det 
udkomne og siden betænke os for fremtiden, så glædede du 
alle herværende og kommende Skandinaver. — 
Hils din kone og dine smågutter fra mig og mine, og lev 
forresten hjertelig vel. 
Din hengivne 
Henrik Ibsen. 


P. S. Hils endelig min svigermoder, såfremt hun er an- 


kommen og du træffer hende. 
H. 1. 


30. 
Til Frederik Hegel. 


Rom, den 91. Maj 1866. 
Kære hr. kancelliråd Hegel! 

Idag havde jeg den særdeles glæde at modtage Deres 
brev af 12. dennes og skynder mig herved at få det be- 
svaret før postens afgang. 

Intet kunde være mig mere kærkomment end at erfare 
behovet af et nyt oplag af mit digt. Jeg håber, at korrek- 


tøren sørger for, såvel 21 de» påpegede trykfejl rettes, som at 1886 
med megen taknemmelighet 

Måske turde jeg også denne gang anmode Dem om at er- 
holde beløbet i veksel på Paris. Derhos beder jeg Dem om 
af honorarets sum at fradrage 5 rådlr. og lade dette belsb 
indbetale på ,,Fædrelandets” kontor til redaktør Grimms enke 
og børn, dog uden at nævne mit navn. 

Af modtagne telegrammer erfarer jeg, at stortinget har 
bevilget den af regeringen for mig forlangte gage, 400 spd. 
årlig. Da jeg endvidere af de norske blade ser, at viden- 
skabsselskabet i Trondhjem har bevilget mig 100 spd., og jeg 
desuden hernede er forsynet med penge, så behøver jeg ikke 
for øjeblikket at gøre brug af Deres velvillige tilbud om for- 
skud, et tilbud som jeg beder Dem være forvisset om, at 
jeg ligefuldt med varme og oprigtighed påskønner, og hvor- 
for jeg beder Dem modtage min hjerteligste taksigelse. 
Derimod tillader jeg mig at anmode Dem om, af 2den ud- 
gave af ,, Brand" at lade 3 ekspl. for min regning smukt ind- 
binde og afsende, de 2 til Stockholm til statsminister 
Sibbern og det 3dje til statsråd Stang i Kristiania. Det 
ene af de til Sibbern sendte ekspl. er bestemt til kongen, 
som i denne tid har taget sig af min sag med megen varme. 
Udstyret forøvrigt overlader jeg til Deres eget valg og skal 
en af de nærmeste postdage tillade mig at fremsende et 
par små skrivelser, som jeg ønsker at få ledsage bøgerne 
med. 

Hvilket arbejde jeg først tager fat på, skal jeg i den 
nærmeste fremtid kunne meddele Dem. Jeg føler mere og 
mere lyst til for alvor at give mig i kast med ,,Kejser 
Julian”, som jeg har tænkt på i to år; at sujettet er be- 
handlet af Hauch kan naturligvis ikke afholde mig, da jeg 

Breve fra Henrik Ibsen. 9 

1866 er forvisset om, at min opfatning i et og alt vil blive grund- 
forskellig fra hans. Hauchs digt agter jeg af den grund 
forøvrigt ikke at læse. Forøvrigt mere herom senere! 

Jeg beder Dem hilse Clemens Petersen, Brandes og Chr. 
Richardt. Fra de to sidstnævnte har jeg modtaget breve, 
og jeg turde måske anmode Dem om ved lejlighed at under- 
rette hr. Richardt om, at jeg skal sende ham et bidrag til 
den påtænkte samling, men at det næppe kommer til at 
fylde et ark. 

Pastor Helvegs anmeldelse imødeser jeg med spændt for- 
ventning. Fra Norge er det mig meldt, at V. Lyng (stipen- 
diat i filosofi) arbejder på en større afhandling over digtet, 
bestemt til optagelse i professor Hamiltons nye nordiske 
tidsskrift. 

Idet jeg takker Dem for al Deres venlighed, ønsker og 
håber jeg, at foretagendet med det nye oplag må løbe 
lykkelig af og tegner mig 

Deres ærbødige og hengivne 
Henrik Ibsen. 


31. 
Til Georg Sibbern. 


Rom, den 9. Juni 1866. 
Til 
Hans excellence, hr. statsminister Sibbern. 

Med dyb taknemmelighed vover jeg herved at fremsende 
disse linjer for i ærbødighed at udtale for Deres excellence 
min erkendelse af, hvor meget jeg, med hensyn til min i 
stortinget lykkelig afgjorte sag, skylder Deres excellences 
formående og velvillige bistand. Det er mig sagt fra Kri- 

stiania, hvad jeg forøvrigt på forhånd kunde vide, at den 
hurtige ekspedition fra Stockholm havde på mange af stor- 
tingsrepræsentanterne frembragt et for mig særdeles gun- 
stigt indtryk. 

Ikke mindre varmt påskønner jeg den godhed og bevågen- 
hed Deres excellence mod mig har lagt for dagen gennem 
de to straks efter hinanden modtagne skrivelser. 

Når disse taksigelseslinjer, trods pligt og skyldighed, 
først nu fremkommer, så sker det, fordi jeg gerne vilde til- 
lade mig ærbødigst at oversende Deres excellence et eksem- 
plar af andet oplag af min nye bog, hvorhos jeg vover at 
andrage om, at det andet medfølgende eksemplar må blive 
beordret afgivet til Hs. M. kongens privatbibliotek som et 
ringe udtryk for min underdanige taknemmelighed. 

Min fremtid er nu sikkret, og jeg kan uforstyrret virke 
for mit kald; men i hvor høj grad jeg skylder Deres excel- 
lence dette lykkelige udfald, skal jeg aldrig glemme. 

Ærbødigst 
Henrik Ibsen. 


32. 
Til Frederik Hegel. 


Frascati, den 9. Juni 1866. 
Kære hr. kancelliråd Hegel! 

Mangfoldig tak for de tilsendte anmeldelser! Helvegs bog 
har jeg læst med megen interesse; den berigtiger adskilligt, 
hvori de fleste kritikere har fejlet. Brandes beder jeg Dem 
hilse. Ekspl. af 2det oplag af ,Brand" har jeg også med 


fornøjelse modtaget. 
9 


. 1866 


1866 

Indlagt sender jeg de to breve, som jeg nævnte i min 
skrivelse af 21. f. m.; er de indbundne ekspl. færdige, så 
bedes de afsendte som tidligere omskrevet: 1 med brevet til 
Kr-a og 2 med brevet til Stockholm. 

Min adresse er fremdeles den samme. Jeg lever herude 
mellem bjergene, ser intet til aviser og véd intet af, hvad 
der foregår udenom. Men her er vidunderlig dejligt. Lev 
vel! 

Deres hengivne 


Henrik Ibsen. 
P.S. 


Bjørnson forlader rimeligvis teatret til sommeren. 
Om Helvegs bog må jeg dog i sandhedens navn sige, at 


det ikke egentlig forholder sig, som der forudsat, at det 
netop skulde være S. Kierkegaard, der nærmest havde stået 


for mig som stof eller lignende; sagen er, at fremstillingen 
af et liv, der har idéforholdets gennemførelse til sigtepunkt, 


vil altid komme til på visse punkter at falde sammen med 


S. Kierkegaards. 
H. 1. 


33. 
Til Paul Botten-Hansen. 


Frascati, den 99. Juli 1966. 
Min kære ven! 

Først og fremst har jeg at overbringe dig samtlige ro- 
merske Skandinavers forbindtligste og hjerteligste tak for 
dit fortræffelige blad, som vi længe og med længsel har 
ventet på, og som nu er begyndt at ankomme. Fotografier 
af nordiske kunstneres arbejder, samt af hvad der forøvrigt 

kan skønnes brugbart for bladet, skal med tilhørende tekster 
eller ialfald korte oplysninger blive dig tilsendt såsnart noget 
sådant måtte være forhånden; for tiden befinder de fleste 
færdige sager sig i Stockholm og vil derfra, om ønskes, 
lettere kunne erholdes. 

Dernæst har jeg på embeds vegne, som medlem af den 
skandinaviske forenings bestyrelse, at bede dig med velvilje 
antage dig indlagte ansøgning, først naturligvis at indlevere 
den og siden, når den, som jeg antager, kommer til din er- 
klæring, da at forsyne den med en så god anbefaling, som 
din samvittighed på nogen måde tillader. Om formen er 
den rette og brugelige, ved jeg ikke; er den det ikke, da får 
både du og departementet holde os sådant tilgode og lige- 
fuldt fremme sagen efter bedste evne. 

Den i ansøgningen bebudede fortegnelse medfølger alle- 
rede her, hvorved måske en del unødvendigt skriveri frem 
og tilbage kan undgåes. En af dine assistenter, herr Fr. 
Bætzmann, har ivinter i et brev til konsul Bravo tilbudt sig 
at være vor forening nyttig med i Kristiania at presse bog- 
handlerne for milde gaver til bedste for herværende boghung- 
rende landsmænd, og han vil visst også i denne sag, under dit 
overtilsyn, fremme udvalget og således spare dig det væ- 
sentlige og egentlige arbejde, hvilket vel kan behøves, da 
jeg jo nok kan skønne, at din tid er i høj grad optaget. — 
Jeg ser forresten, at stortinget har bevilget dig en ny assi- 
stent. Gratulerer! 

Min kone beder hilse dig og din frue på det bedste. Vi 
lever særdeles vel og har naturligvis forladt Rom i disse 
hede sommermåneder, da sciroccoen blæser forpestende over 
Campagnen. Her ude i Frascati, oppe i Albanerbjergene, 
lever vi nu; vi bor i et gammelt adelspalads, Palazzo Gra- 
tiosi, glimrende og billig. Frascati ligger nedenfor det 

1866 gamle Tusculum, hvor, som du ved, Cicero havde sin præg- 
tige villa, og hvorfra han skrev sine tusculanske breve; 
ruinerne af villaen står endnu; hans lille teater, formodent- 
lig det samme lokale, som han kalder sin schola, og hvor 
han brugte at holde foredrag for en udvalgt kreds af gæster, 
står næsten ubeskadiget. At sidde heroppe en aftenstund 
er ubeskrivelig dejligt, 2000 fod over havet, udsigt langt ud 
over Middelhavet, Campagnen og Rom; hele det bjergfulde 
Sabinerland med Appeninerne ligger mod øst, og mod syd 
højner sig Volskerbjergene på grænsen af det neapolitanske. 
Fra vinduerne i mit arbejdsværelse ser jeg i det yderste 
fjerne Mons Soracte isoleret og dejligt stigende op over den 
umådelige slette; — kort, hvor du vender dig, er det som om 
du så udover den slagmark, hvor verdenshistorien har le- 
veret sin hovedtræfning. — 

Nu skal jeg snart til at skrive for alvor; jeg går endnu 
og tager rygtag med stoffet, men jeg véd, at jeg snart skal 
have bæstet under mig, og så glider det øvrige af sig selv. 

Tak for al god hjælp i gagesagen. Hils alle gode ven- 
ner. Tak Løkke specielt for hans kærkomne brev, som jeg 
endnu ikke har besvaret, og bed ham efter løfte sende mig 
sin grammatik med første lejlighed. Når jeg vender tilbage, 
ved jeg ikke. Jeg er allerede kendt, og jeg føler mig hjem- 
lig her; men hjem må jeg dog engang. For min gage kan 
jeg leve hernede, thi her er billigt i høj grad, og klimaet 
bekommer os alle vel. — 

Der er meget endnu, jeg vilde skrive om, men jeg må 
skynde mig, da der imorgen går lejlighed til Rom, at lide 
på posten herude går nemlig ikke an. 

Kære ven, skriv tilbage og gør det snart; det vilde 
glæde mig ubeskrivelig at høre direkte fra dig. Tak 
for din anmeldelse af ,Brand"; sig mig hvad kan det 

komme af, at den endnu ikke er anmeldt i det svenske 1866 
Aftonblad; jeg har adskilligt på min samvittighed lige- 
overfor de gode svensker hernede og kan ikke vide, om for- 
tielsen skulde skrive sig fra noget sligt; at jeg har fået 
digtergage er heller ikke med et ord berørt dersteds. 

Din familje er nu vel anselig forøget, lad mig det vide 
og lev tilligemed dine og alle andre gode fælles venner 
hjertelig vel. Betænk mig fra og til med nogle linjer. 
Din hengivne 

Henrik Ibsen. 


Manuskriptet til ,, Brand" har jeg gemt til dig, da du vel 
endnu samler på rare og kuriøse sager. 


34. 
å Til Frederik Hegel. 


Frascati, den 99. August 1966. 
Hr. kancelliråd Hegel! 

Deres venlige skrivelse af 5. August har jeg havt den 
glæde at modtage og formoder, at i dette øjeblik er 3dje 
oplag allerede i boghandelen. Jeg beder Dem være forvisset 
om, at jeg både nu og i fremtiden vil vide at påskønne, i 
hvilken væsentlig grad dette heldige resultat må tilskrives 
den omstændighed, at min bog er sat i forbindelse med 
Deres med rette højt agtede navn, og jeg vil blot ønske, at 
vor fremtidige literære forbindelse må blot nogenlunde yde 
Dem samme tilfredsstillelse, som den har ydet mig. 

Jeg har været forsømmelig nok til ikke endnu at have 
erkendt modtagelsen af honoraret for andet oplag, hvilket 

1866 i Juni måned kom mig ihænde i veksel på 400 frcs., og hvor- 
for jeg herved forbindtligst takker. 

Forhåbentlig har også 3dje oplag gennemgået en om- 
hyggelig korrektur. — At en så stor del af ekspl.rene er af- 
sat i Danmark bestyrker mig end mere i den mening, der 
længe har stået klart for mig, at det er i København, at vor 
fælles literære nordiske virksomhed må koncentreres. 

For øjeblikket er jeg i tvil om, hvorvidt mit nye arbejde 
blir færdigt til høsten. Men jeg har et forslag at gøre, 
nemlig om De ikke skulde være villig til som julebog at 
udgive ,,Kærlighedens komedie". Den udkom ved nytår 
1862—63 som nytårsgave for Illustr. Nyhedsblads abonnenter 
og er neppe meget kendt i Danmark. Bogen kan betragtes 
som en forløber for , Brand”, og i Danmark vil den finde 
sit publikum. Sproget måtte renses, adskilligt rettes, m. m., 
ligesom den nye udgave måtte ledsages af et par forord. 
Jeg har et ekspl. hernede, som jeg i gennemsét og rettet 
stand skal sende Dem, såfremt De med Deres bedre indsigt 
i forholdene tror at kunne indgå på forslaget, og hvorom 
jeg måske med det snareste tør forvente nogle linjer fra 
Dem. — 

Jeg håber, at mit brev fra midten af Juni med indlagte 
skrivelse til statsminister Sibbern i Stockholm og statsråd 
Stang i Kristiania er fremkommet, og at de indbundne ekspl. 
er nævnte herrer tilsendte. Jeg har imidlertid intet hørt 
fra nogen af dem. Af de norske aviser erfarer jeg, at re- 
geringen, foruden min gage, har af stipendiefondet for 
udenlandsrejser bevilget mig 350 spdlr. (uagtet jeg ingen an- 
søgning har indgivet), så at jeg til næste sommer muligens 
foretager en udflugt til Grækenland. 

Jeg husker ikke, om jeg tidligere har bedet Dem hilse og 
takke Brandes for hans varme og venlige kritik. Jeg ser, 

at han har fået rejsestipendium; det skulde meget glæde 
mig, om vi kunde mødes etsteds hernede; men han har vel 
andre planer. 

24. August. Jeg har taget ,Kærlighedens komedie" for 
mig, har gennemlæst den påny og er bleven fuldt bestyrket 
i min tro på, at den med fordel kan udgives igen. Jeg er 
begyndt at rette og forandre i bogen, ligesom jeg har for- 
ordene udarbejdede i tanken, men overlader naturligvis af- 
gørelsen til Dem uden på nogen måde at ville søge at ind- 
virke på Deres beslutning. — Kun vil jeg bemærke, at jeg 
i et nummer af Illustr. Nyhedsblad ser en artikel, hvori det 
blandt andet heder, at red. har erfaret, at ansete Danske, 
som for nylig har gjort sig bekendte med bogen, har udtalt 
sin forundring over, at den ikke er bleven udbredt i Dan- 
mark. Indlagte billet bedes godhedsfuldt tilstillet hr. Grieg, 
hvis adresse i København ikke vides. — Idet jeg med det 
første forventer nogle linjer fra Dem, tegner jeg mig 

Deres ærbødigst hengivne 
Henrik Ibsen. 


35. 
Til Michael Birkeland. 


Rom, den 5. Oktober 1866. 
Kære ven! 

Først og fremst må jeg tilskrive dig og, som jeg tror jeg 
har grund til, takke dig for det modtagne fornyede stipen- 
dium. Min svoger skriver, at det er mig bevilget ifølge en 
af ham indleveret ansøgning; men da du i et tidligere brev 
har antydet, at der burde søges om 750 sp. for mig, og da 


1866 


138 


1866 dette beløb netop udkommer ved at lægge min gage og sti- 
pendiet sammen, og da du endvidere har vist dig forøvrigt 
så virksom for mig, så tør jeg antage, at du (og måske 
andre gode mænd) også i denne sag har stået bagved. 
Altså, som sagt, hjertelig tak! Statsråd Stang har jeg også 
i sommer tilskrevet et takkebrev. 

Men nu en anden sag, som du må klare for mig. Hegel 
vil udgive et nyt oplag af ,Kærlighedens komedie", gennem- 
set og rettet. Jeg får herfor et honorar, for hvilket jeg til 
sommeren agter at rejse til Paris og derefter til Græken- 
land. Men hans betingelse er, at de resterende ekspl. af 
I1ste oplag trækkes ud af boghandelen. Disse kan ikke være 
mange. Jeg solgte, som du ved, i sin tid digtets Iste oplag 
for at tjene Nyhedsbladets abonnenter til nytårsgave og til- 
lod Jonas Lie dengang at tage nogle overkomplette aftryk, 
hvoraf Dybwad formentlig nu er indehaver. Tal nu til ham 
(eller andre vedkommende) med al din overbevisende kraft, 
tag andre med dig, om det skulde behøves! Forestil ham, 
at den norske udgave er sågodtsom værdiløs, hvilket han 
visst har erfaret; sig ham, at dette er en stor sag for en land- 
flygtig poet; gør ham opmærksom på, at han ved at gøre de 
resterende ekspl. i makulatur, vil, ved at forhandle den nye 
rettede udgave, ikke lide noget tab, men bevise mig en stor 
tjeneste. Juridisk taget måtte jeg kunne holde mig til 
Jonas Lie, der vel må kunne skønne, at han for det latterlig 
usle honorar ingen ret har udenfor den, at forsyne Nyheds- 
bladets daværende abonnenter. 

Men dette vil kræve tid, og tiden er her kostbar, 
når bogen, som bestemt, skal være færdig og opsendt 
til Norge i November. Tag Bachke, Løkke, Botten- 
Hansen, Sars, Daae o. 8. v. med dig, gå i procession 
til vedkommende og slip ham ikke, før sagen er klaret! 

Såsnart dette er sket, beder jeg dig med et par ord at 1866 
underrette Hegel om udfaldet; han venter på denne efter- 
retning for at påbegynde trykningen. Men hold affæren for- 
resten hemmelig for Bjørnson og andre; jeg frygter ellers, 
mellem os sagt, kontramanøvrer. Kære Birkeland, du ser, 
jeg trækker veksler på din tid og dit venskab; men dette er 
en stor, meget stor sag for mig; strander den, så går min 
græske rejse i vasken! — Lad ikke Hegel vente længere 
end allerhøjst nødvendig; det gennemsete og rettede ekspl. 
har han alt fået. 

— Tak Løkke gentagende for hans brev og bed ham om 
ved første lejlighed at huske grammatiken. 

Vi har levet i bjergene i sommer og kom tilbage først 
i Oktober. Går alt vel, bliver min kone i Sorrent næste 
sommer, mens jeg drager ud. Intet nyt herfra; men megen 
uro og forventning. Kejserinden af Mexiko er ankommen 
hertil og er gået fra forstanden; fremmedlegionen er rykket 
ind, og det siges, at franskmændene skal bort inden jul. — 
Bryder revolutionen løs, agter vi at proviantere os godt for 
nogle dage og lukke os inde, indtil det værste er over; de 
pavelige vil ikke gøre lang modstand. — 

Hils din kone og forøvrigt alle fælles bekendte. — 

Jeg venter et godt udfald af denne mission, som jeg 
håber du tilgiver at jeg bebyrder dig med. Lev hjertelig 
vel sålænge og vær både hilset og takket af 

din hengivne 
Henrik Ibsen. 

36. 
Til Frederik Hegel. 


Rom, den 5. Oktober 1866. 


Kære hr. kancelliråd Hegel! 

Vedlagt har jeg den fornøjelse at oversende det gennem- 
sete og rettede ekspl. af ,Kærlighedens komedie", som jeg 
ikke voved at betro til postvæsenet ude i bjergene, og som 
af den grund først nu fremkommer. Nøjagtig korrektur for- 
ventes; de muligens forekommende inkonsekventser bedes 
rettede. De tilbudte betingelser modtager jeg med taknemme- 
lighed; oplagets størrelse er altså overladt til Dem; skulde 
De, for at formindske risikoen, vilde dele dette i to mindre 
oplag, har jeg naturligvis intet imod at betragte begge som 
et oplag, altså uden at gøre fordring på fornyet honorar. 
Anmeærkningerne ved navneoverskrifterne ønsker jeg for ud- 
seendets skyld trykte under navnene, ligesom i den norske 
udgave. 

Iste oplag solgte jeg til ,,111. Nyhedsblad" for at tjene 
som nytårsgave for dets abonnenter og tillod dets da- 
værende ejer at tage nogle separataftryk; det er disse, som 
er i boghandelen. Jeg har tilskrevet en af mine venner i 
Kristiania, universitetsbibliotekar P. Botten-Hansen for over- 
ensstemmende med Deres ønske at få hr. Dybwad til at ind- 
drage nævnte ekspl. samt underrette Dem om udfaldet, 
hvorom der ingen tvil kan være, da jeg kender vedkom- 
mende, og den norske udgave vel omtrent er værdiløs og 
desuden forhånden i kun få ekspl. — At oppebie underret- 
ning er derfor neppe fornødent; i værste fald skal jeg na- 
turligvis indløse de resterende ekspl. af bogen; men dette vil 
visselig ikke blive forlangt. Forordene til 2den udgave skal 

jeg sende om nogle dage; de blir korte, en halv eller hel 1866 
side omtrent. — 

Det gør mig meget ondt ikke at kunne holde mit 
løfte om bidrag til Chr. Richardts julegave; thi visstnok 
har jeg adskillige sager liggende, men ikke efter mit skøn 
af sådant værd, at det går an dermed at møde frem ved en 
sådan anledning; i en større samling af egne arbejder kan 
det derimod engang nok medtages. Jeg beder Dem hilse 
ham på det venligste og forøvrigt fremføre min undskyld- 
ning og tak for hans hædrende tilbud. Ligeledes har jeg 
at takke Dem selv for den i brev af 12. Sept. indlagte 
veksel, 400 fr. — Honoraret for , Kærlighedens komedie" 
beder jeg Dem om, når tiden kommer, ikke at sende mig, 
men lade det henstå indtil næste sommer, eller en anden 
tid, da jeg hernede nødig vil indehave flere penge, end jeg 
bruger. 

En bøn har jeg imidlertid til Dem, nemlig, dersom 
det kan ske uden altfor stor ulejlighed, at De vilde 
gøre udlæg til samt besørge købt for mig en lotteriseddel 
(enten en hel, to halve eller 4 fjerdedels) i Københavns klasse- 
lotteri; jeg har just intet håb om at vinde, men der er dog 
deri en spænding, som jeg synes om. Tilgiv at jeg vover 
at anmode Dem herom! 

Mit portræt skal det være mig en ære og en glæde at 
sende Dem, såsnart jeg får et, som duer noget; turde jeg 
håbe på gengæld fra Deres side, skulde det være mig sær- 
deles kært. 

Til Clemens Petersen sender jeg snart nogle linjer. 

Gennem dr. Salomonsen har jeg havt den glæde at mod- 
tage de to pragtfulde og smukke ekspl. af 3dje oplag af 
sBrand”; det er jo en fuldstændig pragtudgave, som jeg 
inderlig ønsker må finde afsætning! 

Nærværende pakke frankerer jeg kun til grænsen, og 
beder Dem derfor at føre mig resten af portobeløbet i reg- 
ning. 

Som sagt, om nogle dage skal De modtage forordene og 
yderligere nogle linjer fra 

Deres ærbødigst hengivne 
Henrik Ibsen. 


P. $. De interpunktionsfejl, som ikke måtte være rettede 
i medfølgende ekspl., anbefales til korrektørens opmærksom- 
hed. Ligeledes bedes sætteren gjort opmærksom på, at vers- 
linjerne trykkes med små begyndelsesbogstaver — ligesom i 
Brand” — naturligvis undtagen efter punktum, ved sub- 
stantiver, o. s. v. — hvilket følger af sig selv. 


37. 


Til Bjørnstjerne Bjørnson. 


[Rom, Oktober 1866.) 
Kære Bjørnson! 

Indlagt i mit officielle svar må jeg tilskrive dig nogle 
linjer og takke dig for dit sidste brev, som jeg endnu ikke 
har besvaret. Korrespondancen havde rigtignok taget en 
sådan vending, at en hurtig ekspedition fra min side skulde 
synes nødvendig; men jeg har forudsat at du i vort lille 
sammenstød ikke har set andet eller mere end noget forbi- 
gående — og min misstemning var jo heller ikke direkte 
rettet mod dig. Nej, kære velsignede Bjørnson — jeg véd 
med visshed, at der aldrig vil kunne komme det imellem 
os, som i sandhed skal kunne skille mit sind fra dig og 

hvad dit er. Men at det måtte være mig et ubeskrivelig 1866 
bittert budskab at modtage, vil du indrømme mig. Jeg har 
ikke hylet over tabet af møblementet og deslige, men at 
vide mine private breve, papirer, udkast osv. i hvilkesom- 
helst menneskers hænder, det var mig en i højeste grad for- 
trædelig tanke, for ikke at tale om tabet af mangt, der havde 
en anden værdi end taksationssummen. Man har ikke sagt 
dig sandhed, når man har berettet dig, at auktionen blev 
holdt, fordi jeg ikke havde opgivet mit opholdssted; den 
blev holdt fordi Nandrup, ligefra min afrejse, blev på Dun- 
kers kontor affærdiget på en afvisende og irriterende måde, 
som jeg ikke nøjere skal detaljere. Men lad forresten den 
hele affære være glemt! — 

Hils Dunker fra mig (jeg håber, at forholdet er godt) og 
sig ham, at jeg efter løfte skal sende ham nogle gode foto- 
grafler. Sig ham tillige, at det lille røde stykke, som jeg 
ivår sendte ham, har jeg taget fra Ciceros nylig udgravede 
villa i Tusculum. 

Tak for dit gode tilbud om at skrive noget i dit blad; 
skriver jeg noget af det slags hernede, skal jeg sende dig det; 
der har i Nyhedsbladet stået noget om Roms palatser eller 
sligt: jeg har ingen andel i autorskabet eller nogen befatning 
dermed. 

Du vilde gøre foreningen en stor glæde, om du fra nytår 
foræred os et ekspl. af dit blad, postportoen blev naturligvis 
betalt herfra. Skriv mig til om denne sag, da den vil have 
indfilydelse på generalforsamlingens bladbestillinger til jul 
for det kommende år. Din nye fortælling imødeser jeg med 
længsel. 

Hils din kone fra os, ligeså min svigermoder, fra hvem jeg 
ikke har hørt et ord siden hendes ankomst til Norge. Træffer 
du min svigerinde Marie, så bed hende ikke i breve til min 

1866 kone at berøre auktion eller slige grejer, hvilket jeg véd vilde 
gøre hende meget ondt; jeg håber at skulle få alt oprettet 
igen. — 

Nu er du vel enerådende i styrelsen af teatret: men 
tror du, det tjener dig i længden? Ja, slut ikke heraf, at 
jeg attrår nogen befatning med de sager, — tvertimod! Om 
et år eller to tænker jeg at vende nordover, men neppe læn- 
gere end til København; kan jeg så fra og til gøre en som- 
merrejse i Norge, mener jeg, at det er det rådeligste arrange- 
ment. 

Et par ord privat om opførelsen af ,Brand" åde akt. 
Jeg skulde meget have ønsket i dit brev at have fået et finger. 
peg betræffende din mening derom; da jeg ikke det har fået, 
har jeg sat mit svar således, at du kan gøre og lade, hvad 
du vil; jeg er forvisset om, at du ordner det på det 


bedste. 
Hjertelig hilsen, og tilskriv mig såsnart du kan. 
Din hengivne 
Henrik Ibsen. 


P. S. For at få ende på den Bætzmannske affære har 
jeg tilbagebetalt Ravnkilde beløbet kontant. — Den sag er 


altså afgjort. 
H. 1. 


38. 
Til Frederik Hegel. 


Rom, den 9. November 18966. 
Kære hr. kancelliråd Hegel! 
Det var mig i sandhed en højst behagelig overraskelse 
gennem Deres venlige skrivelse af 17. f. m. at erfare be- 

hovet af et 4de oplag af , Brand"; at et sådant i den nær- 
meste fremtid skulde tiltrænges, oversteg mine forventninger, 
og den væsentlige andel i dette sjeldne held, der skyldes 
Dem, skal jeg stedse med erkendtlighed bevare i min erin- 
dring. — Honoraret, hvorfor jeg på forhånd aflægger Dem 
min bedste tak, anmoder jeg om at måtte lade henstå hos 
Dem indtil engang udover våren eller en anden tid, hvorom 
jeg da nærmere skal skrive. 

At udgivelsen af 2den udgave af ,Kærlighedens komedie" 
under disse omstændigheder udsættes, således som i Deres 
brev antydet, indtil næste forår, finder jeg naturligvis ganske 
i sin orden, og beder Dem forøvrigt at råde med de sager 
fuldkommen som De selv vil. 

Jeg er i ordets virkelige betydning bedrøvet over ikke at 
kunne levere bidrag til Richardts samling; men når jeg, 
tiltrods for den hædrende opfordring, der er bleven rettet til 
mig, ikke ser mig istand til i dette stykke at indløse mit 
ord, så må De tro, at det sker efter modent overlæg. Jeg 
anmoder Dem om at hilse Richardt på det varmeste fra 
mig, og beder både Dem og ham ikke at lægge mig noget 
tillast i denne sag, der jo igrunden geråder mig selv mest 
til skade. 

For de belovede nye arbejder af Dunker, Dietrichson og 
Listov er jeg Dem særdeles taknemmelig; det sidste glæder 
jeg mig især til. Nu vilde jeg blot ønske, at Deres virken 
for at genoprette vor fordums dansk-norske fællesliteratur 
også må bære pekuniære frugter; at De engang, når enheds- 
tanken klarere er trængt igennem, vil høste fremtidens hele 
anerkendelse, er godt nok, men ikke tilstrækkeligt! 

For det modtagne fotografiportræt er jeg Dem hjertelig 
forbunden; indlagt sender jeg Dem mit, så godt som jeg for 

Breve fra Henrik Ibsen. 10 

1866 øjeblikket har det, men udbeder mig tilladelse til senere at 
sende et andet. 

Af Deres brev ser jeg, at der hersker en liden misforståelse 
angående et af mig omskrevet påtænkt arbejde. Dette kommer 
nemlig ikke til at handle om Chr.[istian] IVdes ungdom; 
men stoffet er taget fra den tid. Hvorvidt dette arbejde for- 
øvrigt bliver det første, jeg kommer til at fuldføre, ved 
jeg endnu ikke med bestemthed. Jeg har endnu et par 
andre sujetter i tankerne; men just denne spredthed i min 
interesse viser, at intet af dem endnu er tilstrækkelig mod- 
net, dog føler jeg med sikkerhed, at dette snart vil ske, og 
håber udover våren at kunne tilstille Dem det færdige manu- 
skript. 

Fra statsminister Sibbern, og gennem ham fra kong Carl, 
har jeg nu modtaget et særdeles venligt brev. Sibbern har 
været fraværende fra Stockholm og har derfor først i forrige 
måned modtaget bøgerne. 

Hjertelig tak fordi De har villet påtage Dem ulejlig- 
heden med min lotteriseddel! Gid det blot stod i min 
magt i gerning at vise min erkendtlighed for al Deret vel- 
vilje! — — 

Angående restoplaget af den norske udgave af ,Kærlig- 
hedens komedie" vil De forhåbentlig snart få tilfredsstillende 
svar enten gennem P. Botten-Hansen eller en anden af mine 
venner, rigsarkivar Birkeland, hvem jeg ligeledes har til- 
skrevet i samme anledning. Forordene skal jeg senere sende 
Dem; de volder mig adskilligt hovedbrud, thi de bør hverken 
indeholde for meget eller for lidet. — 

Dr. Salomonsen har forhåbentlig overbragt min hilsen. 
Professor Clausens ankomst imødeser jeg med megen læng- 
sel; her er for tiden yderst få Skandinaver i Rom; forholdene 
hersteds er jo heller ikke indbydende, og den nærmeste frem- 

tid lover just ingen forbedring i så henseende. — Med de 1867 
hjerteligste hilsener tegner jeg mig som 
Deres ærbødigst hengivne 
Henrik Ibsen. 


39. 
Til Frederik Hegel. 


Rom, den 5. Januar 1867. 


Kære hr. kancelliråd Hegel! 

Herved har jeg den fornøjelse at sende Dem forordene 
til ,Kærl. kom.". De få linjer har voldt mig mere hoved- 
brud end hele digtet, jeg bar omskrevet dem utallige gange 
og blev tilsidst stående ved den første redaktion. Er De 
ikke fornøjet med fortalen, så kan den gerne for mig ude- 
lades, men da måtte der sørges for, at et af de udbredte 
blade omtrent udtalte, hvad jeg i forordene har sagt, for at 
orientere danske læsere; helst ønsked jeg dog, at mine linjer 
kom ind foran i bogen; men hermed får De råde ganske, som 
De vil. 

Et glædeligt nytår ønsker jeg af ganske hjerte Dem og 
Deres ærede familje, og griber anledningen til at aflægge 
Dem min bedste tak for den værdifulde bogsending jeg gen- 
nem den Brunske familje modtog fra Dem. Bøgerne har jeg 
allesammen læst med interesse. Den modenhed, der er kom- 
men ind i Dietrichsons skribentvirksomhed, har i høj grad 
glædet og overrasket mig; man læser hans bog med virke- 
lig fornøjelse, og jeg tror at kunne spå den en stor ud- 
bredelse også i Norge. Også Listovs ordsamling har jeg 
med glæde gennemlæst, mest fordi jeg ser, at en meget stor 
mængde af de såkaldte nynorske ordformer genfindes i 

1867 danske dialekter, og at det altså kun er optagelsen i skrift- 
sproget, som er ny. — 

Jeg ved ikke, om De læser de norske aviser; hvis så 
er, vil De have bemærket, at der i dem, navnlig i 
Morgenbl., Nyhedsbl. og Aftenbl. har udviklet sig en hel 
literatur over ,,Brand". — Det bedste, der fra norsk 
side er skrevet om digtet, er efter min mening artiklerne i 
Morgenbl. for 1. og 4. December; deres forfatter er mig 
ubekendt. Clemens Petersen beder jeg Dem hilse fra mig; 
jeg vil efter pligt og skyldighed med det snareste tilskrive 
ham. — 

Om restbeholdningen af ,Kærl. kom.” har jeg intet 
hørt; men da ejeren er min gamle gode ven, så anser jeg 
den sag i orden. — 

Endelig må jeg fortælle Dem, at mit nye arbejde er i fuld 
gang og vil, om intet tilstøder, være færdigt tidlig på som- 
meren. Det bliver et stort dramatisk digt, hvis hovedfigur 
er en af den norske almues halv mytiske og eventyrlige 
personer fra den nyere tid. Det blir uden nogen lighed 
med ,,Brand”, uden direkte polemik o. 8. v. — Jeg har længe 
havt stoffet i tankerne; nu er hele planen udarbejdet og 
nedskrevet og første akt påbegyndt. Det vokser under be- 
handlingen, og jeg er viss på, at De vil blive tilfreds med 
det. Forresten beder jeg, at dette må blive holdt hemmeligt 
indtil videre. — 

Med en oprigtig tak for det forløbne år og gentagne gode 
ønsker for det nye tegner jeg mig 

Deres ærbødigst hengivne 
Henrik Ibsen. 

40. 
Til Frederik Hegel. 


Rom, den 8. Marts 1867. 


Kære hr. kancelliråd Hegel! 

Idag tilskriver jeg Dem nærmest for at få de to indlagte 
billetter besørgede. Goldschmidt har, uagtet jeg ikke ken- 
der ham personlig, sendt mig et overordentlig smukt og 
hjerteligt brev. 

For det modtagne årsregnskab takker jeg i alle hen- 
seender. Jeg har deri forgæves søgt forskellige poster, 
navnlig udgifterne til de tre pragteksemplarer til Stockholm 


og Kristiania, jeg tillader mig heri at se et nyt udtryk for 


den store liberalitet, som De forøvrigt i så mange henseender 
har bevist mig, og takker Dem forbindtligst derfor. 

De to nummere af ,,111, Tidende" har jeg fået og er Dem 
meget forbunden for den havte ulejlighed. Men hvem er 
biografen? Ingen af de herværende Danske kender ham. 
Den mangel på takt, hvormed han behandler uvedkommende, 
private forhold, gør, at jeg snarest skulde antage ham for 
en Normand, men det kan han dog neppe være. Forresten 
er jo hans bedømmelse i mange henseender velvillig og 
meget anerkendende. Flere ukorrektheder findes dog, f. eks. 
i hans omtale af statsråd Riddervolds forhold til bevilgelsen 


af min digtergage. Urigtigt er det også, at jeg har gjort: 
et grundigt studium af Heine; — jeg har kun en gang gen- 


nemlæst et bind af hans rejsebilleder og hans , Buch der 
Lieder". Det samme gælder om Kierkegaard, af hvem jeg 
kun har læst lidet og forstået endnu mindre. — Det skulde 
forøvrigt interessere mig at vide, hvem manden er. 

I mit nye dramatiske digt er jeg nu fremskreden til mid- 
ten af 2den handling; det blir i fem og såvidt jeg på 

1867 forhånd kan beregne omkring 250 sider stort. Hvis De 
ønsker det, vil jeg allerede i Juli kunne sende Dem manu- 
skriptet. 

Jeg erfarer gennem Ravnkilde, at min anvisning på 100 
rdlr. er præsenteret og honoreret. Turde jeg bede Dem vise 
mig den velvilje engang i indeværende måned at sende mig 
en veksel for restbeløbet af honoraret for 4åde oplag af 
,, Brand"? — Lotterispekulationen har jo havt en god begyn- 
delse. Måtte den blot ikke volde Dem formegen ulejlighed! 

Anmeldelsen af Listovs ,Ordsamling" i , Fædrelandet" 
undertegnet A. L. har jeg læst gentagne gange med stor 
fornøjelse. Den er uden tvil det fortræffeligste og rigtigste, 
der endnu er skrevet om de nyere norske sprogforhold. 
Skulde De tilfældigvis kende forfatteren, beder jeg Dem føje 
min tak til de manges, som han ganske visst må have mod- 
taget. Professor Clausen med familje er ankommen hertil, 
A. Hage ligeså; Orla Lehmann ventes. 

Bjørnson tilskriver mig, at han til sommeren fratræder 
teatret, og deri gør han ganske ret. Han skriver på intet 
for tiden, siger han, og jeg frygter, at hans blad — Norsk 
Folkeblad — stjæler mere af hans arbejdskraft end ønske- 
ligt kunde være. 

Gid det nu må gå godt med den nye udgave af ,Kærl. 
komedie"! De tidligere anmeldere underkaster vel ikke bogen 
nogen fornyet drøftelse; men den vil alligevel forhåbentlig 
blive omtalt. 

Med de bedste hilsener tegner jeg mig 

Deres ærbødigst hengivne 


Henrik Ibsen. 

41. 
Til Frederik Hegel. 


Villa Pisani, Casamicciola, Ischia, den 8. August 1867. 
Kære herr kancelliråd Hegel! 

Herved tillader jeg mig efter længe forsømt skyldighed at 
takke for og erkende modtagelsen af Deres ærede skrivelse 
med indlagt veksel på 600 frcs., hvilken kom mig ihænde i 
Rom sidstleden 9. Maj. Dernæst har jeg at tilmelde Dem, 
at jeg idag gennem generalkonsul Danchertsen i Neapel sen- 
der Dem manuskriptet til de tre første akter af mit nye 
arbejde, betitlet: Peer Gynt, et dramatisk digt. Forbhåbent- 
lig modtager De pakken omtrent samtidig med disse linjer. 
Det afsendte vil i tryk udgøre omkring 120 sider, og det 
resterende ligeså meget. 4åde akt håber jeg at kunne sende 
Dem ved månedens slutning og det øvrige om ikke ret lang 
tid derefter. 


Nu er jeg nysgerrig efter at høre, hvorledes det be- 


hager Dem. dJeg selv har godt håb. Hvis det kan 
interessere Dem at vide, så er Peer Gynt en virkelig person, 
der har levet i Gudbrandsdalen, rimeligvis i slutningen af 
forrige eller i begyndelsen af dette århundrede. Hans navn 
er endnu godt kendt blandt almuen deroppe, men om hans 
bedrifter véd man nok ikke synderlig mer, end hvad der 
findes i Asbjørnsens ,,Norske Huldreeventyr" (i stykket ,,Høj- 
fjeldsbilleder"). Det er således ikke meget, jeg har havt at 
bygge digtet på, men desto større frihed har der da altså 
også været levnet mig. Det skulde interessere mig at vide, 
hvad Clemens Petersen siger derom. - 

Men, under forudsætning af at De er fornøjet med arbejdet, 
blir spørgsmålet om De ønsker bogen ud til jul. Jeg ser 

1867 naturligvis dette helst, men overlader forøvrigt sagen til Dem. 
Endvidere tillader jeg mig, benyttende mig af Deres tidligere 
godhedsfulde tilbud, at anmode Dem om et forskud, stort 
200 rdlr., hvilken sum i forbindelse med det lille beløb, der 
henstår hos Dem, jeg ønsked at modtage i veksel på 
Paris og i rekommanderet brev adresseret: Cavaliere D. 
Danchertsen.  Console-Generale di Danimarca. Vico 
calanzione. Pizzofalcone Napoli. Kunde jeg håbe 
henimod månedens slutning at forefinde et sådant 
brev i Neapel, vilde jeg være Dem meget taknemmelig. Jeg 
rejser nemlig på den tid til Sorrento, for dersteds at lægge 
den sidste hånd på mit arbejde. Her på Ischia har vi boet 
siden midten af Maj måned. Heden har undertiden gået op 
til 380 grader Reaumur, og da må man være stærk, som jeg 
Gud ske lov er, for at kunne arbejde med godt humør. 
Hvorledes går det med afsætningen af ,Kærlighedens ko- 
medie"? Jeg vil dog håbe, at De ikke kommer altfor galt fra 
den sag. Jeg tænker ofte derpå. 

V. Bergsøe, som også med familje opholder sig her, ved- 
lægger et manuskript. Jeg beder Dem efter bedste skøn at 
fordele forsendelsesomkostningerne på begge afsendere og 
foreløbig føre mig min part i regning. 

Molbech, G. Brandes og Clemens Petersen bedes hilsede, 
og i forventning om ret snart at modtage nogle linjer fra 
Dem tegner jeg mig 

Deres ærbødige og hengivne 
Henrik Ibsen. 

42. 
Til Magdalene Thoresen. 


Sorrento, den 15. Oktober 1867. 


Kære svigermoder! 

Jeg vil ganske visst ikke forsøge at retfærdiggøre min 
lange taushed; jeg kan kun bede dig tilgive. Fra uge til 
anden har jeg foresat mig at skrive et langt brev; men her, 
som i al min øvrige brevveksling, er jeg bleven stående ved 
forsættet. 

Til Saras giftermål lykønsker jeg dig på det hjerteligste 
og beder dig bringe hende min bedste hilsen. Det glæder 
mig oprigtig for hendes skyld, at hun får sit hjem i Køben- 
havn; for de norske livsforhold tror jeg ikke at hun var sær- 
lig anlagt, og ligger heri nogen forklejnelse, så rammer den 
forholdene og ikke hende. — Jeg begriber mange gange ikke, 
hvorledes du holder ud deroppe! Livet deroppe, således som 
det nu står for mig, har noget ubeskrivelig kedende ved 
sig; det keder ånden ud af ens væsen, keder dygtigheden ud 
af ens vilje; det er det forbandede ved de små forhold, at de 
gør sjælene små. 

Nu blir vel Dorothea også snart hentet hjemmefra, 
og så er du jo ikke så fast bunden. Italien bør og 
må du se, ikke på en flygtig gennemrejse, men under et 
længere ophold. Få rejsestipendium, ikke søg, men kræv, 
forlang; på anden måde går det ikke; sæt penne og munde 
igang; der burde jo ikke behøves så mange anstalter; men 
uden dem får man intet frem hjemme; — ja, vel heller ikke 
andetsteds. 

Om min rejse kan jeg ikke fortælle stort i et brev. Om- 
trent i midten af Maj tog vi til Ischia, blev der til midt i 
August og har siden færdedes på denne sydlige side af 

1867 golfen, manøvrerende for at undgå kolera o. s. v. I slut- 
ningen af denne måned tager vi tilbage til Rom; pavestaten 
er, som du vel véd, i oprør, og vi vil jo gerne se lidt af de 
affærer. 

Jeg har fuldført et nyt dramatisk digt, som udkommer til 
jul; det skal højlig interessere mig at vide, hvad du synes 
derom. Digtet heder , Peer Gynt" efter hovedpersonen, om 
hvem der står at læse i Asbjørnsens huldreeventyr. Det er 
ikke meget, jeg har havt at bygge på, men desto friere har 
jeg da også kunnet tumle med stoffet efter mit eget behov. 

Af Hegel hører jeg, at din nye bog først kommer til våren, 
og at det blir en stor bog. Mere vides ikke; men jeg glæder 
mig og længes efter at få den. Den fordel har man dog ved 
at leve i udlandet, at man modtager det nationale liv 
hjemmefra renset og i ekstrakt; hvad der foregår på gader 
og stræder, forskånes man for, og det er en vinding. Norske 
aviser, yngre end begyndelsen af Maj måned, har vi 
ikke set. 

Hvorledes går det Thomas? Holder han fast ved sit for- 
sæt at gå til teatret, og er han i så fald optrådt? Forhol- 
dene for en kunstner er jo ikke meget lokkende i Norge, men 
går hans virkelige kald i den retning, så er jo derimod intet 
at sige. — Azel er jo en flink gut. Han har vel nu ikke lang 
tid af skolegangen tilbage? 

At bogtrykker Tønsberg anmoder mig om bidrag til en 
bog, som han vil udgive, har i høj grad forundret mig. Da 
jeg rejste fra Norge, ernæred bemeldte Tønsberg sig blandt 
andet også som udgiver af et smudsblad, hvori jeg, som så 
mange andre, jevnlig blev æreskændt på den for deslige 
aviser almindelige måde. Hvorvidt han fremdeles fortsætter 
denne bedrift, er mig ubekendt. Men jeg agter ikke at købe 

mine flender, og hr. Tønsberg får aldrig en linje fra min 1867 


hånd. 

Susannas brev fra Ischia håber jeg du har modtaget. 
Hun og Sigurd lever vel. Nogle forbigående feberanfald er 
heldig overståede efter få dage. Begge færdes meget ude i 
bjergene, og imidlertid arbejder jeg. — Nu har vi kun Pom- 
peji og museet i Neapel igjen, og så, som vi håber, til det 
kære Rom. Det skulde gøre mig ondt, om politiken og 
vrøvlet også dér fik indpas; dog, sent eller tidligt vil det 
sagtens ske. 

Gid du nu må beholde fuld og kraftig helbred, mens du 
arbejder på din bog; hvorledes du kan arbejde under syg- 
dom og lidelser, er mig ufatteligt. — En bemærkning må 
du ikke blive vred over: vær omhyggelig med sproget i din 
nye bog; der findes i ,Signes historie” og i dine øvrige for- 
tællinger mange udtryk og vendinger, der på norsk betyder 
noget ganske andet, end hvad du har ment; og endnu flere 
findes der, som hverken er eller nogensinde har været 


sikker, og tag ikke ilde op, at jeg gør opmærksom herpå; 
det er bedre at få det privat i et brev end offentlig i en 
kritik; og sent eller tidlig vil jo en og anden kunne kaste 
sig over denne sag, som jo er et stridsemne for tiden; vi 
må ikke give modstanderne våben ihænde. 
Hjertelig hilsen til eder alle fra din hengivne 
Henrik Ibsen. 


' set i 


norske. Provinsforvanskninger, som ingen rod har i old- 
sproget, må man ikke optage; rådfør dig, hvor du ikke er . 

43. 
Til Jonas Collin. 


Sorrento, den 21. Oktober 1867. 


Kære herr Collin! 

Det er ganske visst uforsvarligt af mig først nu at be- 
svare Deres venskabelige brev; men et vidtløftigt literært 
arbejde har i de mellemliggende måneder udelukkende lagt 
beslag på min tid og afbrudt den smule brevveksling, jeg 
ellers fører med venner i hjemmet. 

Tiltrods for denne min langvarige taushed tør jeg dog 
forsikre Dem, at De ofte, meget ofte, har været i mine tan- 
ker. Vi taler ofte om Dem, og vort korte romerske samvær 
skal stedse stå for mig som et kært, smukt og venligt minde 
fra rejsen. 

Hjertelig tak for den glæde, De har forskaffet mig ved at 
sende mig Deres portræt! | 

Bergsøe har, som jeg håber, bragt Dem en foreløbig hil- 
sen fra mig. Jeg har ialfald anmodet ham derom, og han 
har lovet det. 

Deres brev modtog jeg dagen forinden vor afrejse fra 
Rom. Siden har vi delt vor tid væsentlig mellem Ischia 
og Sorrento. Mit nye arbejde, et dramatisk digt, der for- 
modentlig udkommer i næste måned, har jeg fuldført her. 
Jeg har, efter løfte, gemt håndskriftet til Deres hr. faders 
samling, og skal sende Dem pakken med første lejlighed. 

Jeg håber, at Deres sygdom nu for længe siden er over- 
stået. For Deres venlige brev kan jeg ikke noksom takke 
Dem; jeg er en dårlig brevskriver og vil derfor helst op- 
sætte både den sag og meget andet, til vi engang person- 
lig mødes. 

Med Bergsøe og familje har vi fulgtes ad i sommer. Vi 1867 
kommer naturligvis temmelig ofte sammen; men nogen egent- 
lig nærmere tilslutning vil der neppe blive tale om mellem 
ham og mig. Vi bærer begge skylden herfor. Hvad der hos 
mig står i vejen, skal jeg ikke videre indlade mig på. 
Bergsøe har meget godt i sit væsen; men jeg tror ikke, det 
kunde skade ham, om han besad lidt mere holdning, ka- 
rakter, overbevisning og selvstændighed, og, fremfor alt, om 
han forstod at værge sig mod indflydelser udenfra. — Han 
har forøvrigt tilbragt en meget urolig sommer: — på Ischia 
frygt for jordskælv, — kolera i Neapel, — briganter i Sor- 
rento og nu krig med derhenhørende garibaldister og oprevne 
jernbaner i pavestaten! 

Tiltrods for alt dette sidste drager vi dog i næste uge 
over Pompeji og Neapel til Rom for at tilbringe vinteren 
der. Hvad de politiske begivenheder vil føre til, er ikke godt 
at forudsige; men en afgørelse må ganske visst komme inden 
kort tid. 

Skulde De, uagtet min forsømmelighed, ved tid og lejlighed 
ville sende mig nogle linjer, så skaffed De mig en virkelig 
glæde. — Min kone hilser Dem mange gange. Fra Skandi- 
naverne i Rom har vi ingen efterretninger. Den sørgelige 
meddelelse om Schous død i Florents vil rimeligvis være 
Dem bekendt; det var i sandhed et tab; Schou var en ual- 
mindelig lovende kunstner. 

Indlagt følger en billet fra V. Bergsøe. Han siger, at 
Deres hr. fader i et igår ankommet brev har været så god 
at erindre mig; jeg beder Dem frembære min ærbødige gen- 
hilsen. 

Af ,Dagbladet" ser jeg, at der i København er udbrudt 
en pennekrig mellem filosofer og teologer. Jeg er ikke til- 
strækkelig inde i sagen til at kunne danne mig nogen mening 

1867 derom; men jeg må tilstå, at der i G. Brandes's optræden 
ligger en ualmindelig overbevisningens kraft og styrke. Jeg 
véd ikke, om De er hans ven eller modstander; men for mig 
står det klart, at den mand vil komme til at spille en stor 
rolle i videnskab og højere livsforhold hjemme. Hermed 
vil jeg naturligvis intet have udtalt om mit personlige for- 
hold til hans standpunkt. 

Kære Collin! Lev hermed vel for denne gang og modtag 
i et og alt de hjerteligste og varmeste hilsener fra Deres 


stedse hengivne 
Henrik Ibsen. 


H. 


Til Bjørnstjerne Bjørnson. 


Rom, den 9. December 1867. 
Kære Bjørnson! 

Hvad er det igrunden for helvedesskab, som på hvert 
eneste punkt kommer og stiller sig imellem os? Det er som 
om den personlige djævel kom og skygged. Jeg havde fået 
dit brev. Når man skriver, som du der skrev, så er der 
ikke svig i ens mund. Der gives ting, som ikke lader sig 
eftergøre. Jeg havde også skrevet et svar fuldt ud af et tak- 
nemmeligt hjerte; thi det er ikke ros man kan takke for; men 
at være forstået, det gør usigelig taknemmelig. Og nu har 
jeg ingen brug for mit svar; jeg har revet det istykker. For 
en time siden læste jeg hr. Clemens Petersens anmeldelse 
i , Fædrelandet". Skal jeg nu besvare dit brev, må jeg be- 
gynde på en anden måde: jeg må erkende modtagelsen af 

din ærede skrivelse af den og den dato med dertilhørende 1867 
kritik i nævnte blad. | 

Hvis jeg var i København og der havde nogen, der 
stod mig så nær, som Clemens Petersen står dig, så 
havde jeg slået ham helseløs, før jeg havde tilladt 
ham et begå en slig tendentiøs forbrydelse mod sand- 
hed og ret. Der ligger en løgn involveret i Clemens Peter- 
sens artikel; ikke i hvad han siger, men i hvad han fortier. 
Og her er meget forsætlig fortiet. Du må gerne meddele 
ham dette brev; så visst som jeg véd, at han har et dybt og 
alvorligt forhold til det, for hvilket det er umagen værd at 
leve i denne verden, så visst våd jeg, at den artikel engang 
kommer til at svide og brænde på hans sjæl; thi i fortielse 
er løgn ligeså fuldt som det positive udsagn, og Clemens 
Petersen har et stort ansvar; thi Vorherre har sat ham til 
at varetage en stor opgave. 

Tro ikke, at jeg er nogen blind forfængelig nar! Du kan 
tro, at jeg i mine stille timer roder og sonderer og anato- 
merer ganske artig i mine egne indvolde; og det på de 
punkter, hvor det bider værst. 

Min bog er poesi; og er den det ikke, så skal den blive det. 
Begrebet poesi skal i vort land, i Norge, komme og bøje sig 
efter bogen. Der er intet stabilt i begrebernes verden; Skan- 
dinaverne i vort århundrede er ikke Grækere. Han siger, 
at den fremmede passager er begrebet angst! Om jeg stod 
på retterstedet og kunde friet mit liv ved den forklaring, 
var den ikke faldet mig ind; jeg har aldrig tænkt derpå; jeg 
smurte scenen ind som en kaprice. Og er nu ikke Peer Gynt 
en personlighed, afsluttet, individuel? Jeg véd, at den er 
det. Er ikke moderen det? — Der er mange ting at lære af 
Clemens Petersen, og jeg har lært meget af ham; men der 
er noget, han kunde have godt af at lære, og som jeg, om 

1867 jeg end ikke kan lære ham det, dog har forud for ham, og 
det er hvad du i dit brev kalder ,trofasthed". Ja, det er 
just ordet! Ikke trofasthed mod en ven, et formål eller sligt, 
men mod noget uendelig højere. 

Jeg er imidlertid glad ved den forurettelse, som er til- 
føjet mig; der er en Guds hjælp og tilskikkelse deri; thi jeg 
føler mine kræfter vokse ved harmen. Skal det være krig, 
så lad det være! Er jeg ikke digter, så har jeg intet at tabe. 
Jeg skal forsøge det som fotograf. Min samtid deroppe, 
enkeltvis, person for person, skal jeg tage for mig, som jeg 
har gjort det med målstræverne; jeg skal ikke spare barnet 
i moders liv, ikke tanken eller stemningen bag ordet hos 
nogen sjæl, der fortjener den ære at tages med. 

Kære Bjørnson, du er en varm velsignet sjæl, som har 
skænket mig mere af stort og herligt, end jeg nogensinde kan 
gengælde dig; men der er noget i din natur, som let kan volde, 
at din lykke, og netop den, kan blive dig en forbandelse. 
Jeg har ret til at sige dig dette; thi jeg vöéd, at jeg under 
skorpen af vrøvl og svineri har været alvorlig i min livs- 
førelse. Véd du, at jeg har for hele livet trukket mig bort 
fra mine egne forældre, fra min hele slægt, fordi jeg ikke 
kunde blive stående i et halvt forståelsesforhold? 

Det er nok temmelig usammenhængende, hvad jeg her 
skriver sammen; men summa summarum er: jeg vil ikke 
være antikvar eller geograf; jeg vil ikke videre uddanne 
mine anlæg for den monradske filosofi, kort sagt, jeg vil 
slet ikke følge gode råd. Men én ting vil jeg, selv om ydre 
og indre magter driver mig til at rive taget ned over hovedet 
på mig selv, — jeg vil altid, — så sandt hjælpe mig 
Gud, være og blive din trofast og oprigtig hengivne 

Henrik Ibsen. 

10. December. 


Jeg har sovet på foranstående linjer og læst dem igen- 
nem med koldt blod. De er udtrykket for min stemning 
igår; men de skal sendes alligevel. 

Nu vil jeg langsomt og vel overvejet sige dig, hvad der 
kommer til at flyde af hr. Cl. Petersens artikel. 

Jeg viger ikke godvillig, og hr. Cl. Petersen kan ikke for- 
drive mig; det er forsent. Muligens kan han bevirke, at jeg 
trækker mig bort fra Danmark; men i så fald agter jeg at 
skifte noget mere end forlægger. WUndervurder ikke mine 
venner og mit tilbæng i Norge. Det parti, hvis blad har 
åbnet sig for uretfærdighed mod mig, skal da få føle, at 
jeg ikke står alene. Udover en viss grænse kender jeg ingen 
hensyn, og passer jeg blot på, hvad jeg også formår, at parre 
denne stemningens ubændighed med koldblodighed i valg af 
midler, så skal mine flender få føle, at kan jeg ikke bygge 
op, så skal jeg være mand for at rive ned omkring mig. 

Dette var imidlertid kun om fremtiden. Nu vil jeg sige 
dig noget om det nærværende øjeblik. 

Jeg har ingen korrespondance med hjemmet. Men lige- 
fuldt kan jeg sige dig noget derfra. Véd du, hvad der i 
disse dage siges i Norge så langt Carl Plougs avis læses? 
Der siges: Det kan mærkes på Cl. Petersens kritik, at Bjørn- 
son er i København. 

Har du anmeldt , Peer Gynt" i , Norsk Folkeblad", så 
siger man: Diplomatisk træk, men ikke fint nok. 

Således vil nogle sige af overbevisning, andre af hævn- 
lyst og harme. Kritiken vil komme til at danne partier for 
eller imod. Du vil erfare det. 

Man vil kalde Clemens Petersens kritik et tak for sidst. 
En mig ubekendt mand skrev for nogen tid siden endel ar- 

Breve fra Henrik Ibsen. 11 

1867 tikler i Morgenbladet, hvori der reves uvorrent ned på hr. 
Petersens literære virksomhed; jeg blev deri omtalt med 
velvilje. Disse kombinationer vil man opfriske i erindringen. 
Jeg kender de karles tankegang. 

Kære Bjørnson, lad os dog forsøge at holde sammen. 
Vore venner har ofte nok gjort os livet surt og striden tungere 
end nødvendigt. 

At jeg ikke mistror dig i denne sag, det vil du jo se 
deraf, at jeg tilskriver dig alt dette. Jeg hverken står eller 
vil nogensinde komme til at stå på mine tilhængeres side 
ligeoverfor dig. Ligeoverfor dine venner, — det er anden 
sag. — 

Hr. Petersens artikel — jeg kommer atter tilbage til den 
— vil ikke kunne skade mig. Den fraværende har altid 
en stor fordel i selve fraværelsen. Men at skrive artikelen i 
den form, som sket er, var uklogt. I artikelen om ,, Brand" 
behandled han mig med agtelse; og publikum vil ikke i de 
mellemliggende år finde noget, der gør mig hjemfalden til 
foragt. Publikum vil ikke indrømme hr. Petersen ret til at 
affeje mig, således som han forsøger at gøre. Sligt burde 
han overlade til de kolleger, der lever af deres kritiske virk- 
somhed; men om hr. Petersen troede jeg rigtignok til dato, 
at han levede for sin. 

Dig bebrejder jeg kun uvirksomhed; det var ikke smukt, 
at du ved efterladenhed tillod et sligt forsøg på i min fra- 
værelse at få min literære stilling sat under auktions- 
hammeren. — 

Se så! Hermed har jeg skrevet mig let tilsinds igen. 
Skæld mig nu huden fuld, helst i et langt brev, om du har 
det nødig! — Og tag så med et godt hjerte en hilsen fra os 
alle til dig og dine. Vis ikke din kone dette brev; men 

bring hende vore bedste ønsker både for jul og nytår og 1867 
især for den tredje forestående store højtidsstund! 
Din 
Henrik Ibsen. 


45. 


Til Bjørnstjerne Bjørnson. 


Rom, den 28. December 1867. 
Kære Bjørnson! 

En mere velsignet hilsen end den, der gennem dit brev 
kom til mig på første juledags morgen, kunde jeg ikke i 
denne verden have modtaget. 

Den ladning sludder, jeg i min epistel sidste gang ud- 
skibed, voldte at jeg i mellemtiden ikke havde en rolig 
eller selvtilfreds time. Det værste et menneske kan gøre mod 
sig selv er at gøre uret mod andre. Tak, fordi du med 
dit store sind tog sagen, som du gjorde! Jeg øjned ikke 
andet end ufred og bitterhed for lange tider; men nu, bag- 
efter, ser jeg det som noget så ganske naturligt for dig, at 
du tog sagen netop på den måde og ikke på nogen anden. 
Jeg læser dit brev atter og atter igen hver dag og læser mig 
fri for den pinende tanke, at jeg skulde have såret dig. 

Misforstå ikke mine ytringer i det forrige brev, således 
som om jeg skulde sætte poesiens væsen i noget andet end 
det, hvori Clemens Petersen vil have den. Tvertimod; jeg 
forstår og er ganske enig med ham. Men jeg mener, at jeg 
har opfyldt fordringen; han siger nej. — Han taler om vor 
reflekterede tid, der lader Macbeths hekse betyde noget, der 
foregår inde i Macbeth selv; men i den selvsamme artikel 
lader han en forstyrret skibspassager betyde ,,angst"! Ja, 

11" 

1867 på den måde skal jeg påtage mig at gøre både dine og 
alle andre digteres værker om til allegorier fra først til sidst. 
Tag Götz v. Berlichingen! Fortæl, at Götz selv betyder den 
gærende folkelige frihedstrang, kejseren betyder statsbegre- 
bet osv.; hvad får man så ud! Jo, at det ikke er poesi! — 

Mine ,,paroxysmer" skal du forøvrigt ikke være bekymret 
over; de er intet sygeligt, hverken i den ene eller den anden 
henseende. Dit råd at skrive et lystspil for scenen tror jeg, 
at jeg kommer til at følge; jeg har selv gået og tænkt på 
det samme. Det er muligt, at jeg tager til Norditalien til 
sommeren, og hvor vi tilbringer næste vinter, ved jeg ikke; 
jeg ved kun, at det ikke blir i Norge. Skulde jeg vende hjem 
nu, så vilde et af to ske: enten vilde jeg inden en måned 
have gjort mig alle mennesker til fiender derhjemme, eller 
jeg vilde smutte ind igen under allehånde forklædninger og 
blive en løgn både for mig selv og for andre. — 

Kære Bjørnson! Vil du virkelig give dig ikast med 
teatret igen? Du har ganske visst en gerning at gøre der; 
men du har jo dog en nærmere gerning i din egen digtning. 
Ja, dersom det blot var tidsspilde, som flød deraf, så fik det 
gå; dersom alle digtersyner, stemninger, billeder, blot blev 
skudt tilside for siden at melde sig! Men så er det ikke; 
der kommer andre, men det mellemliggende dør ufødt:; 
teaterstrævet er for en digter en daglig gentagen foster- 
fordrivelse; de borgerlige love sætter straffe for sligt; jeg 
ved ikke om Vorherre er mere frisindet. Tænk på det, kære 
Bjørnson! Begavelsen er ingen rettighed, den er en pligt. 

Nej, drag ud carissimo! Både fordi afstanden giver større 
synsvidde og fordi man selv på samme tid er godtfolk ude 
af syne. Jeg er viss på, at Weimarerne var i sin tid Goethes 
sletteste publikum. 

Det skulde være herligt, om vi kunde mødes hernede. 

Men jeg har en anelse om, at det ikke sker. , Fiskerjenten" 
går jeg og venter på som en tørstende, — ja, netop sådan; 
forresten driver jeg for mig selv og er meget uselskabelig 
i den store skandinavisk-romerske kreds. Senere skai jeg 
måske sende dig noget om min rejse til , Norsk Folkeblad"; 
nogle træk fra Italien skal du ialfald få. Tak for hvad du 
har skrevet om mig; Hegel har lovet mig at sende nummerne; 
ligeledes tak på forhånd for biografien! 

I den omskrevne sag, ,beordningen"”, må jeg efter min 
bedste overbevisning være komplet uenig med dig. Vi hører 
hjemme i et monarki og ikke i en republik; jeg for mit ved- 
kommende ynder ikke republiken. ,,Ligheden med Bravo" 
er der allerede; thi vi, såvel som han, modtager gage sf 
staten. Af den bevilgende statsmagt modtager vi penge; 
kongemagten giver os et ærestegn, fordi den respekterer en 
folkestemning, som den erkender at være tilstede. Hvorfor 
afslå den ene udtryksform, når vi ikke har afslået den anden 
for den samme ting? Lad os se tilbunds i os selv! Er det 
vor agt for fremtiden at blive asketer? Agter vi at frabede 
os enhver velment festlig tilstelning, enhver skåltale osv.? 
Men hvis ikke, hvad vejer da afvisningen på det ene punkt? 
Orla Lehmann har deklameret mod ordner og titler; men sig 
mig oprigtig, kender du en forfængeligere mand end ham? 
August Blanche har talt spydig om slige sager; og hvor- 
ledes lader han sig ikke beordne og bestjerne både for og 
bag af folkegunsten på Operakållaren og andetsteds? Jeg 
for mit vedkommende føler, at jeg ved et afslag vilde gøre 
mig skyldig i en usandhed ligeoverfor mig selv og andre. 
Havde jeg nogen positiv tragten efter slig stas, så vilde jeg 


naturligvis have vogtet mig for at optræde som ,,statssatyri- 


kus”; men skulde det komme — så ingen ophævelser! 
Jeg vil snart skrive dig et langt brev til; dette her er i 

1867 ingen henseende hvad det skulde være. ,,Mine venner i 
Morgenbladet" — vær ubekymret, de vil aldrig kunne gøre 
mig skade! Hvem disse skrivende venner er, ved jeg for- 
resten ligesålidt, som jeg véd hvem der skriver i aviserne 
på Sydhavsøerne. På Norge ingen korrespondance undtagen 
hver tredje måned et brev til min svoger. — 

Og hermed et glædeligt nytår! Skriv når du kan, og gid - 
jeg da får høre, at alt er godt og vel. Hils din kone og 
smågutterne fra os alle. 

Din hengivne 
Henrik Ibsen. 


Hegel bedes hilset. Clemens Petersen, og hvem der for- 
resten vil modtage en hilsen, ligeså. Det er et triumftog, 
du er ude på, fortælles her af Danskerne. Ja, det fortjener 
du. Gid det blot ikke tager formeget tid og sindsro fra dit 
arbejde! 

Din 
H. 1. 


46. 
Til Frederik Hegel. 


Rom, den %4. Februar 1968. 
Kære herr kancelliråd Hegel! 

Hav også denne gang overbærenhed med min wuefterrette- 
lighed i brevskrivervejen, idet jeg først idag besvarer Deres 
ærede og venlige skrivelse af 12. December f. å. For den 
indlagte veksel på 700 fres. takkes forbindtligst. — 

De omskrevne rettelser til ,, Brand" skal om få dage blive 
ekspederede og fremsendte. 

Hvorledes går det med , Peer Gynt"? I Sverige er den, 
så vidt jeg af bladanmeldelserne kan slutte, bleven meget 
vel modtagen; men svarer nu afsætningen hertil? 

I Norge erfarer jeg, at bogen har vakt megen larm; det 
bekymrer mig ikke det ringeste; men både dersteds og i 
Danmark har man fundet meget mere satire end af mig til- 
sigtet. Hvorfor kan man ikke læse bogen som et digt? Thi 
som et sådant har jeg dog skrevet den. De satiriske partier 
står temmelig isolerede. Men hvis nutidens Normænd, som 
det jo lader, genkender sig selv i Peer Gynts person, får det 
blive de godtfolks egen sag. 

Jer er Dem hjertelig forbunden for de mange anmeldel- 
ser, De har været så god at sende mig. ,, Morgenbladet" er 
det eneste norske blad, som holdes her. Skulde det være 
Dem muligt ved lejlighed at kunne skaffe mig Bjørnsons 
artikler i ,Norsk Folkeblad”, så gjorde De mig en stor 
glæde. 

Mit næste arbejde bliver rimeligvis et skuespil for teatret, 
og der vil forhåbentlig ikke hengå lang tid, før jeg tager 
alvorlig fat. 

Det piner mig, at jeg endnu ikke har tilskrevet hr. G. 
Brandes i anledning af hans artikel i Dansk Månedsskrift; 
men nu skal det ske. Jeg beder Dem ved lejlighed frembære 
min hilsen. 

At udgivelsen af P. Hjorts breve har forvoldt Dem ube- 
hageligheder, gør mig isandhed ondt, men det forekommer 
mig dog, at den side af sagen må være let at bære, da det 
dog er klart, at alt ansvar falder på den navngivne ud- 
giver. 

,» Målstrævernes" hyl over at , Peer Gynt" ikke kom be- 
timeligere til Bergen er vel heller ikke værd at lægge videre 

1868 på hjerte. Efter hvad der senere er passeret, synes det, som 
om de karle har fået den tidsnok. 

Af mine spredte og utrykte digte har jeg nok tænkt at 
foretage en samling; men dette kan ikke ske hernede, efter- 
som de sager må opstøves i allehånde spredte aviser o. 8. V., 
men engang må jeg vel nordover igen og gør da vel også en 
afstikker til Kristiania, ved hvilken lejlighed foretagendet 
passende kunde sættes igang. Jeg takker Dem, fordi De har 
bragt dette anliggende på bane! 

Med en hjertelig — skønt visstnok noget sen nytårshilsen, 
og med en ikke mindre varm tak for det forløbne år tegner 
Jeg mig 

Deres ærbødigst hengivne 
Henrik Ibsen. 


P. S. Tør jeg, foruden alt det øvrige, endnu i et anlig- 
gende vove at benytte Deres velvilje” I så fald beder jeg 
Dem om for min regning at lade indkøbe en geografi, en 
almindelig verdensbistorie, en skandinavisk historie, en na- 
turhistorie, en regnebog, samt de til den første religions- 
undervisning henhørende bøger, alt passende for et otteårs 
barn, der dog ikke er aldeles begynder. Min lille gut har 
nemlig læst en hel del, navnlig verdens- og bibelhistorie, 
men hidtil aldeles usystematisk. og dermed må det ikke ved- 
blive. Skulde det ikke falde for dyrt at sende bøgerne som 
pakgods eller med posten, så ønsked jeg dem helst på den 
måde, hvis ikke så turde der måske findes en eller anden 
rejsende, der havde et ledigt rum i sin kuffert. — Bliv ikke 
vred herover. Dette er for mig et vigtigt anliggende. Deres 

H. 1. 

47. 
Til Magdalene Thoresen. 


Rom, den 91. Marts 1868. 
Kære svigermoder! 

Nogle få linjer beder jeg dig tage venlig imod, så udygtig 
en brevskriver jeg end er. Jeg synes, jeg kunde have en 
uendelighed af ting at sige, men skriftlig bliver det aldrig 
til noget; gid det mundtlig måtte blive bedre; jeg både tror 
og håber dette imidlertid, skønt jeg godt forstår, at jeg egent- 
lig først i enrum med mine tanker er mig selv. — 

Hvorledes det skai gå an at leve udenfor Italien, og især, 
hvorledes det skal gå an at leve i Kristiania, det forstår jeg 
næsten ikke! Men det må jo ske. Isolere sig føler jeg 
imidlertid at man må deroppe (jeg ialfald), hvis jeg ikke 
vil gøre mig hvertandet menneske til uven. Lad gå med 
alt det øvrige; men lefleriet for svenskerne kan jeg ikke døje. 
Svenskerne er, ifølge deres kulturgrund, vore åndsflender, 
og så mener man at kunne flikke det fiendtlige sammen ved 
gensidig føjelighed eller sligt! Heldigt for de karle, der be- 
fatter sig med dette væsen, er det, at vor presse står på et 
sådant standpunkt, at intet skikkeligt menneske kan tage 
fat deri uden først at trække handsker på; men med dem 
er det uhekvemt at polemisere. Og hvem vilde man få med 
sig? Ingen. Man vilde stå alene. For mig er det ofte klart, 
at ingen deroppe, af dem, der har ånd og følelse, har igrun- 
den andet at gøre end ligesom det anskudte dyr at trække 
sig ind i tykningen, i ensomheden og stilbeden for at dø. 
Det bedste, der kunde times vort land, var en stor national- 
ulykke. Kan man ikke stå den ud, så har man ingen ret 
til at leve. Jeg har hernede været vidne til opofrelser, som 

1868 sætter mig istand til at anstille sammenligninger, og vort 
land går ikke med ære ud derfra. — 

Tillykke med oplæsningerne! At det vilde gå godt, vidste 
jeg jo på forhånd. Forøvrigt hører vi intet hjemmefra. 
Norske aviser har vi ikke hidtil fået i dette år. Også be- 
tegnende! Medens danske og svenske redaktioner, af hensyn 
til deres herværende landsmænd, ikke alene skænker os 
deres blade gratis, men endog af egen lomme betaler post- 
portoen til pavestatens grænse, har ,,Morgenbladet"s ejer, 
kongens livlæge dr. de Besche stanset bladets forsendelse, 
fordi portoen ved nytårstid af den skandinaviske forening 
ikke var erlagt forskudsvis! Der er noget fortærende 
harmeligt i mellem fremmede at måtte skamme sig over sine 
landsmænd. 

Thomas er vel nu i Stockholm? Gid det må gå ham godt. 
Azel har du vel snart den glæde at se som flink student. 
Hils dem allesammen, og tag selv de hjerteligste hilsener 


fra din hengivne 
Henrik Ibsen. 


E. $. Summa summarum af ovenstående snak er dette: 
Se at komme ud! Rejs! Gør det, enten det er muligt eller 
umuligt. Umuligt er forresten ingenting, som man ubæn- 


digt vil. 
H. 1. 


48. 
Til Frederik Hegel. 


Månchen, den 99. September 1868. 
Kære herr kancelliråd Hegel! 
- Hjertelig tak for Deres sidste venlige brev med de nød- 
vendige oplysninger om teaterdirektionen. Når jeg kommer 

til Dresden, benytter jeg mig af Deres godhedsfulde tilbud 1868 
og sender Dem til besørgelse et rettet eksemplar af Kongs- 
emnerne. At tiden til et nyt oplag endnu ikke er kommen, 
kunde jeg godt vide; thi det første oplag var meget stort, 

og jeg er forvisset om, at hvad der deraf er solgt og ud- 
bredt, skylder jeg væsentlig Dem, der har skaffet mig et 
forhold til det danske publikum. Norge alene kan ikke 
underholde nogen forfatter. 

I Dresden skriver jeg mit nye skuespil, — hvorom 
mere senere; jeg håber, at det skal være færdigt til 
jul, men da tiden til udgivelse og opførelse altså for 
iår er altfor langt fremskredet, så får det henligge; jeg 
skal sende Dem en afskrift, og derefter kan vi jo træffe 
en aftale om, hvad videre er at gøre. Jeg er meget glad i 
dette mit nye fredsommelige arbejde. 

Her har vi levet den hele tid under en velsignet italiensk 
himmel, nydt alle Månchens virkelige kunstskatte og befolk- 
ningens preusserhad, om hvilket sidste man hjemme ingen 
forestilling kan gøre sig. Vi rejser herfra, sandsynligvis 
direkte til Dresden, den 1. eller 2. Oktober. Uagtet jeg 
ikke er blottet for penge, tillader jeg mig dog, for alle mu- 
ligheders skyld, at anmode Dem om godhedsfuldt at sende 
mig 200 rdl., enten i preussiske penge eller i veksel. Min 
adresse er: Frau C. Bauer, Maximiliansplatz, no. 
13, 3. Stock. For de modtagne aviser takker jeg gen- 
tagende. Bogpakken fra Turin er til dato udebleven; det er 
en lang og besynderlig historie, som jeg fra Dresden skal 


i al udførlighed fortælle. 
Deres hengivne 


Henrik Ibsen. 

49. 
Til Frederik Hegel. 


Dresden, den 81. Oktober 18968. 
Kære herr kancelliråd Hegel! 

Af de jævnlig indtræffende avispakker ser jeg, at De har 
modtaget min sidste billet med opgivende af adresse etc., 
og hvori jeg nok loved snart at skrive noget udførligere. 
Det er i sandhed en stor glæde De forskaffer os gennem 
Dagbladet, og gid det blot stod i min magt at kunne vise 
min erkendtlighed i noget mere end blotte ord! 

Mit nye arbejde skrider raskt fremad. Den hele sommer 
har jeg gået og tumlet dermed i tankerne dog uden egentlig 
at skrive. Nu er hele udkastet færdigt og nedskrevet; hele 
Iste akt er aldeles fuldført, 2den akt vil være det om 8 dage, 
og inden årets udgang håber jeg at det hele skal være til- 
endebragt. Det blir i prosa og helt og holdent beregnet 
for scenen. Stykkets titel er: ,De unges forbund eller 
Vorherre & comp.", lystspil i 5 akter. Det behandler 
rivninger og strømninger af nutidens liv og vil, uagtet det 
foregår i Norge, passe ligeså godt for Danmark. Jeg be- 
finder mig i en lykkelig og forsonet sindsstemning og skriver 
overensstemmende dermed; denne gang skal den kære, for- 
træffelige mand G. Brandes ikke få nogen grund til at på- 
tale ulovlig omgang med muserne. — Af Brandes's ,,Æsthe- 
tiske Studier" beder jeg Dem sende mig et ekspl. og føre mig 
samme til regning. Allerede i Rom hørte jeg omtale, at 
han skrev på en afhandling om det komiske, et begreb, 
hvorom jeg må tilstå, at jeg, teoretisk taget, aldeles ikke 
er på det rene, og som jeg netop af Brandes skulde have 
særlig lyst til at se klaret. 

Den turinske bogpakke er og blir forsvunden og, som 

det til dato forekommer mig, under mistænkelige omstæn- 
digheder. Jeg har nu imidlertid gjort det sidste forsøg, og 
såsnart et forventet brev indløber fra Rom, skal jeg tilskrive 
Dem og oversende den om sagen hidtil førte korrespon- 
dance. — 

Kender De ingen Danske, som agter at opholde sig i 
Dresden i vinter? Jeg længes meget efter Skandinaver; mu- 
ligens findes her allerede nogle; men jeg har ingen stødt på, 
og konsulen véd ingenting. 

Dresden er et meget behageligt og et meget billigt leve- 
sted. Da vi imidlertid har indrettet os her for et halvt år, 
så har dette forårsaget adskillige udtællinger på forhånd; 
jeg er derved kommen i pengeforlegenhed og, benyttende mig 
af et tidligere, velvilligt tilbud fra Deres side, beder jeg 
Dem om godhedsfuldt at sende mig 200 rdir. Ja, nu må De 
ikke blive forskrækket og, ved tanken om de smukke sum- 
mer, jeg allerede før i sommer har trukket til mig, fatte den 
tro, at jeg her i Tyskland er bleven en ,,Verschwender”. 
Sagen forholder sig snarere omvendt, idet jeg har været så 
lykkelig iår at kunne opspare min gage i Norge og nu 
nødig vil give ordre til igen at udtage noget af det i Kristi- 
ania kreditkasse indsatte beløb. — 

For det modtagne ekspl. af ,, Brand", 5te oplag, takker 
jeg forbindtligst og ønsker, det må nyde en rask afsætning. 
Hvad jeg har skrevet om mit nye arbejde beder jeg, for 
titelens vedkommende, at måtte blive mellem os; at jeg har 
arbejdet under hænder er naturligvis ingen hemmelighed. 
s;Kongsemnerne" vil jeg indtil videre ikke indlevere, for 
ikke på engang at indsende to forskellige stykker. 

Fra herr Rudolf Schmidt har jeg modtaget anmodning 
om at levere bidrag til et nyt tidsskrift; men for øjeblikket 
har jeg intet at sende. Jeg tilskriver ham idag. 

Vejret er råt og stormfuldt; men godt som arbejdsvejr 
betragtet, og vi bor hyggelig i alle henseender. Teatret 
besøger jeg flittig; det er et af Tysklands bedste, men står 
langt, langt under Københavns, hvad smag og kunst angår. 
Men således er det overalt i Tyskland. 

Idet jeg beder Dem modtage mine hjerteligste hilsener 
og tilgive al den ulejlighed, jeg forvolder Dem, tegner jeg 


mig 
Deres hengivne 


Henrik Ibsen. 


P. 8. Hvad bliver det til med V. Bergsøes store nye 


roman? 
H. 1. 


50. 
Til Rudolf Schmidt. 


Dresden, den 31. Oktober 18968. 


Herr cand. mag. Rudolf Schmidt! 

Idet jeg erkender modtagelsen af Deres ærede brev af 
11. dennes, tillader jeg mig at frembære min hjerteligste 
tak for Deres venlige og hædrende opfordring. 

Det er mig imidlertid for øjeblikket umuligt at efter- 
komme samme. Hvad jeg af mindre digte (fra en ældre tid 
og fra et forladt standpunkt) måtte have liggende, kan jeg 
ikke tillægge det værd eller den betydning, som efter mine 
tanker skulde berettige deres offentliggørelse, og det aller- 
mindst i de første hefter af et begyndende tidsskrift. Jeg 
har desuden efterladt samtlige slige manuskripter i Rom, 
hvorfra de først til foråret vil komme mig ihænde. Skulde 
jeg da ved gennemsynet få bedre tanker om et eller andet, 

skal jeg gerne sende Dem samme — og slet ikke fortryde 1868 
på om det blir vraget. 

Af nye småting tør jeg intet love, da jeg for tiden har 
mit syn helt og holdent rettet på et vidtløftigt arbejde, et 
5 akters lystspil. 

De siger, at redaktionen, foruden Dem, består af de herrer 
prof. R. Nielsen og cand. mag. Clemens Petersen. Hr. CI." 
Petersen kender jeg, og hr. prof. Nielsen kender jeg ikke. 

I henhold til begge disse omstændigheder antager jeg, at jeg 
neppe fejler, når jeg adresserer min tak for den skete hen- 
vendelse til Dem alene og til Dem personlig. 
Med højagtelse 
Deres ærbødige 
Henrik Ibsen. 


P. $. Skulde De senere hen ønske nogle småting fra 
Italien, karaktertræk, rejseoplevelser — alt i knaphed med- 
delt og uden al fordring på kunstværd, — så har jeg stof 
nok, og skulde vel også vide at finde en form. Men herom 
kan der jo først på et senere tidspunkt blive tale. 

H. 1. 


51. 
Til Rudolf Schmidt. 


Dresden, den 96. Januar 1969. 
Hr. cand. mag. Rudolf Schmidt! 

Som svar på Deres meget ærede brev af 16. dennes må 
jeg meddele, at jeg ikke ønsker at stå nævnt som frem- 
tidig bidragsyder til det påtænkte tidsskrift, da jeg ikke vil 
se mig istand til at nyde godt af Deres hædrende tilbud. 

Grunden til denne min beslutning er den, at jeg ikke 
kan bekvemme mig til at virke sammen med mænd, om 
hvilke jeg har en på erfaring bygget formodning om, at de, 
ved første frembudte lejlighed, vil bruge deres respektive 
aviser og penne imod mig. I en københavnerkorrespondance 
til det norske Morgenblad ser jeg herr B. Bjørnson nævnt 
som formentlig medudgiver af ,For Ide og Virkelighed"; 
allerede denne omstændighed vilde i og for sig være af- 
gørende for mig, selv om ikke andre motiver til overflod 
forelå. 

Jeg er forvisset om Deres samstemmighed, når jeg holder 
på, at klarhed bør være den første betingelse i alle for- 
hold, og håber derfor trygt, at De ikke tager mig det ilde 
op, når jeg med et afslag tegner mig 

Deres ærbødige og forbundne 
Henrik Ibsen. 


52. 
Til Frederik Hegel. 


Dresden, den 20. Februar 1969. 


Kære herr kancelliråd Hegel! 

Herved sender jeg Dem et par linjer som svar på Deres 
to sidste breve af 22. Januar og 2. Februar. Det er ikke 
umuligt, at jeg til sommeren kommer op til København; 
men i så fald kun for en kort tid og for atter at vende 
tilbage hertil. For Dagbladet er jeg Dem uendelig forbun- 
den; Morgenbladet indeholder intet af interesse, kun evinde- 
lige kævlerier om småting, og dumheder forøvrigt. — — 

Jeg takker meget for det tilsendte eksemplar af Solen i 


177 


Siljedalen". Den har sine fortjenstlige sider, men forekom- 
mer mig at være uklar i kompositionen, og sproget er for- 
færdelig slet; en sådan mishandling af et tungemål har jeg 
endnu aldrig set på tryk, ikke engang i salig Reisers 
»fyrgterlige ildebrandsgeschichte". Vil De, literært taget, 
frelse forfatterinden, så råd hende til at holde op med 
bondefortællingerne. Både Bjørnson og jeg kan benytte ord 
og vendinger af almuesproget, fordi vi véd og kender, hvad 


der har sin berettigelse, som udgående fra oldsproget, og | 
hvad der er forvanskning og uvorren dagligtale; men her- 


imellem formår fru Thoresen ikke at skelne, og derfor er 
hendes sprog nu blevet et sammensurium, som hverken har 
været eller er eller nogensinde kan blive norsk. Jeg har 
selv tilskrevet hende om den sag, ligeså uforbeholdent, som 
jeg her tilskriver Dem, men har til dato intet svar fået. 

Mit nye dramatiske arbejde kan jeg ikke tænke på at få 
opført i denne sæson. Det er nu næsten færdigt; så begyn- 
der renskrivningen, og jeg håber da at kunne sende Dem 
en akt hver uge. Jeg håber og tror, at De vil blive vel 
fornøjet med dette fredsommelige arbejde, der passer ligeså 
godt på danske og svenske som på norske forhold. Kunde 
stykket indleveres til teatrene i Maj, så vilde det kunne 
komme til opførelse i September og i boghandelen i Oktober. 
Det vil udgøre omtrent 200 trykte sider. 

For det modtagne årsopgør er jeg Dem nu, som altid, og 
i alle henseender, taknemmelig. 

Bogpakken fra Rom skal jeg få gennem en rejsende; det 
har nu ikke så meget hastværk, da jeg fra nytår har sat 
min søn ind i et herværende institut, væsentlig beregnet på 
udenlandske børn, og hvor undervisningen foregår mundtlig 
på fransk og tysk. 

Hernede har vi sågodtsom ingen vinter; 10—12 graders 

Breve fra Henrik Ibsen. 19 

varme er almindelig, og græsset begynder mangesteds at 
spire. 

Hvem er herr Chr. Thorkildsen? Det er dog vel aldrig 
en projektmager, en norsk portefeuillefabrikant Thorkildsen, 
som for nogle år siden boede i Kristiania, og som altid 
havde en mængåde besynderlige jern i ilden? Han har an- 
modet mig om bidrag til et stort pragtværk; men det kan 
jeg ikke indlade mig på. Fra herr Rudolf Schmidt har jeg 
modtaget nogle besynderlige breve. Han vedbliver at bede 
mig om bidrag på samme tid, som han lader mig vide, at 
hans tidsskrift , ikke behøver at trygle nogen"; han skriver, 
at tidsskriftet ,skal samle alt, hvad der er ånd i norden", 
og erklærer, at han ,,anser mig for en mand, der svigter 
sin pligt”, hvis jeg ikke skriver deri. Det er dog en under- 
lig tale! 

Og hermed et hjerteligt levvel for denne gang! Er der 
noget at indvende mod udgivelsestiden for mit skuespil, eller 
forøvrigt noget at.bemærke til den sags bedre ordning, så 
håber jeg at få høre fra Dem. 

Deres ærbødigst hengivne 
Henrik Ibsen. 


53. 
Til Frederik Hegel. 


Dresden, den 14. Marts 1869. 
Kære herr kancelliråd Hegel! 

Hermed har jeg den fornøjelse at sende Dem den første 
fjerdepart af manuskriptet; en lignende forsending skal følge 
hver 8de dag, så at De altså om tre uger vil have det hele. 
Trykningen kan for mig gerne begynde straks. Jeg stoler 

på Deres korrekturlæser — og på mit manuskript, som jeg 1869 
tror er frit for enhver skrivfejl. Jeg ser gerne, at oplaget 
trykkes straks; thi jeg kan intet forandre eller rette. 

For de modtagne 150 thaler pr.[eussisk] takker jeg for- 
bindtligst; ligeså for Richardts nye digte, Illustr. Tid., Ha- 
miltons tidsskrift, 0. s. v. — Det er en overordentlig smuk og 
fin poesisamling R. der har leveret. Chr.[istiania]-korrespon- 
denten i Nordisk Tidskrift frygter, som jeg ser, at jeg skal tage 
skade af et længere ophold i udlandet. Jeg håber, mit 
nye arbejde vil bevise det modsatte. Hans korrespondance 
er forøvrigt så ubeskrivelig klodset og smagløs, at man 
skulde tro, det måtte være selve G. A. Krohg, som har lavet 
den. — — 

En tysker, herr Siebold, skriver mig til, at han har over- 
sat ,,Brand" og er beskæftiget med at få den udgivet her. 
Kender De ham? Jeg må tilstå, jeg nærer nogen mistillid 
til foretagendet. Forøvrigt har jeg den plan at forsøge på 
at få mine arbejder udbredte her og tror at Leipzig måtte 
være det rette sted. Hvem skulde jeg der henvende mig 
til? Hermed har det imidlertid ingen hast. 

Af aviserne ser jeg til min forbauselse, at mine lands- 
mænd tænker på et studentermøde til sommeren! Jeg troede 
dog, at de karle nu havde løjet skandinavisme nok. Vil 
en sådan indbydelse virkelig blive modtagen fra dansk 
side? 

En hjertelig hilsen fra 

Deres stedse hengivne og forbundne 
Henrik Ibsen. 

5å. 
Til Lorentz Dietrichson. 


Dresden, den 98. Maj 1869. 
Hej, carissimo! 

Ja, jeg håber, at du, tiltrods for professoratet og alle 
andre værdigheder, tillader mig at bruge den gamle romerske 
tiltale! 

Så er du da altså nu professor! Kære ven, modtag min 
hjerteligste lykønskning! Jeg forudsætter som givet, at det 
ikke er en blot og bar hæderstitel, men at der følger en 
klækkelig aflønning med. Konservator ved nationalmusæet 
er du jo tillige og er således forhåbentlig for lange tider 
havnet i Stockholm. Fortæl mig udførlig om alt dette. 

Når jeg ikke besvared dit venlige brev fra ihøst, så skede 
det af to grunde; først fordi jeg betænkte mig med hensyn 
til ,.Kongsemnerne", og dernæst fordi jeg er en skabhals i 
brevskrivervejen. Jeg har i vinter skrevet et nyt dramatisk 
arbejde, et lystspil i 5 akter, betitlet ,,De unges forbund", 
hvilket nu er under trykken, og som jeg ønsked at ind- 
levere før ,,Kongsemnerne"; om en måneds tid sender jeg 
dig det og beder dig tage dig af det på bedste måde. 

Jeg antager ikke, at jeg har taget fejl, når jeg i sin tid har 
troet at genkende din velvillige pen i svenske anmeldelser 
af ,,. Brand" og , Peer Gynt". Herfor, som for så meget andet, 
håber jeg i en ikke altfor fjern fremtid at kunne takke dig 
personlig. 

Når jeg idag omsider efter pligt og skyldighed tilskriver 
dig, så er det fordi jeg har en speciel anledning. Jeg vil 
nemlig forsøge at trække en venskabsveksel på dig. 

Sagen er denne: En tysk literat, P. F. Siebold i Cassel, 
har oversat ,Brand" og skal til høsten udgive bogen i 

Leipzig. Han, eller hans forlægger, eller begge i forening, 
mener imidlertid, at publikum i forvejen skal præpareres, 
og agter derfor snarest mulig i et tysk tidsskrift, rimeligvis 
, Illustr. Zeitung”, at meddele mit portræt med en kortfattet 
biografi, der skulde orientere med hensyn til min stilling i 
den skandinaviske literatur, mine personlige forhold o. 8. V. 
Man har henvendt sig til mig om oplysninger; men hertil 
kan jeg ikke bekvemme mig, og herr Siebold er naturligvis 
ikke selv tilstrækkelig hjemme i emnet. At sagen er af 
interesse for mig, kan du vide. Derfor er det, at jeg tyr til 
dig, som min gamle ven. Kære, skriv noget sammen, som 
passer for tyskerne; skriv det så velvilligt, som din sam- 
vittighed tillader; nogen digtermisére gør ikke lykke læn- 
gere, fortæl heller, at regering og storting har sat mig på 
gage, at jeg rejser, opholder mig ,in dem grossen Vater- 
lande" o. 8. V. 

Er det for stærkt at bede dig om alt dette? Eller 
vil du hjælpe mig? Gør du det, så gør det kortfattet, 
og send det enten til mig eller til ,herr P. F. Siebold 
i Cassel", videre adresse behøves ikke; han vil da oversætte 
det på tysk. Jeg ved ingen bedre end dig at henvende mig 
til; derfor plager jeg dig. Svar mig ialfald. Fra 8. Juni er 
min adresse ,,Kønigsbruåckerstrasse 33, 1. Etage". 

Om min rejse, siden vi skiltes, vilde det blive for vidt- 
løftigt at skrive; jeg lever et behageligt og sorgfrit liv og 
agter til høsten at give mig i kast med ,,Julian". Din ærede 
frue og din lille pige bedes venligst hilset fra os. Jeg har 
den plan til næste år at rejse til Stockholm; herom mere en 
anden gang. 

Af aviserne har jeg set, at du skulde holde fore- 
læsninger i Göteborg; hvor du for øjeblikket befinder dig, 
véd jeg ikke, og sender derfor dette brev gennem Hegel. 


1869 


1869 


182 


Når kommer dog det næste bind af din norske literatur- 
historie; for det udkomne bind kan jeg ikke noksom takke 


dig; det har voldt os en stor glæde, og jeg tør sige, at det 


er den eneste bog, som jeg, næst Holbergs komedier, aldrig 
blir ked af at læse; min kone kan den omtrent udenad; ja, 
den bog har du isandhed ære af! 

Kære ven, hermed vil jeg for idag slutte. Kan du i det 
ovennævnte anliggende hjælpe mig, så ved jeg, at du gør 
det. Lev hjertelig vel og hils alle fælles venner fra 

din hengivne 
Henrik Ibsen. 


55. 
Til Frederik Hegel. 


Dresden, den 10. Juni 1869. 


Kære herr kancelliråd Hegel! 

Grunden til, at jeg først nu besvarer Deres venlige brev 
at 21. f. m., er den, at jeg i disse dage har ligget i flyt- 
ning. Jeg er nu rykket ind i min nye sommerbolig, og er 
min adresse herefter: Königsbruicker-Strasse, no. 33, 
Isteetage. 

Brevene til de tre teaterdirektioner skal jeg i betimelig 
tid sende Dem. Hvis stykket antages i København, så kan 
det naturligvis ikke nytte at vente på opførelsen dersteds; 
det er en selvfølge, at bogen må i handelen til høsten, og 
at arbejdet, som følge heraf, ved teatret honoreres efter en 
lavere skala, er noget, som jeg har været forberedt på. 

Turde jeg bede Dem sige herr licent. H. Scharling, at 
jeg for tiden intet har, der kan være brugeligt for Dansk 

Tidsskrift; skulde jeg få noget, skal det være mig en glæde 1869 


at sende det til ham. 

Af den norske bestyrelse for studentermødet har jeg været 
anmodet om at skrive en velkomstsang, hvilket jeg imidlertid 
har afslået. — 

Nu skal jeg da endelig ifærd med det store og længe på- 
tænkte arbejde: ,Kejser Julian"; jeg føler, at det nu er 
vokset frem i tilstrækkelig klarhed, og når jeg først be- 
gynder, vil det gå strygende. Tør jeg i den anledning bede 
Dem bevise mig en stor tjeneste; i foråret 1866 stod der i 


ss Fædrelandet" en fortræffelig afhandling i 3 afsnit af Listov, ' 


som giver en sammentrængt udsigt over Julians liv. Var det 
Dem på nogen måde muligt at skaffe mig denne, så vilde 
jeg være Dem overordentlig taknemlig. 

Endnu et; jeg ser, at G. Brandes har fået et rejse- 
stipendium. Ved De tilfældigvis, hvor han rejser hen? Det 
skulde være mig meget kært at træffe ham, og hvis han 
går til Tyskland, gjorde jeg gerne i det øjemed en af- 
stikker. 

Og så til syvende og sidst! Vil De godhedsfuldt endnu 
forstrække mig med 100 rådlr. dansk, enten i veksel eller i 
preussiske penge? Flytningen har påført mig adskillige for- 
skudsvise udtællinger, ellers skulde jeg ikke have anmodet 
herom. 

Dagbladet er, tiltrods for den forandrede adresse, regel- 
mæssig kommet mig ihænde. 

Deres stedse hengivne 
Henrik Ibsen. 

56. 
Til P. F. Siebold. 


Dresden, den 15. Juni 1869. 
Højstærede herr Siebold! 

Deres venlige skrivelse såvel som manuskriptet har jeg 
havt den fornøjelse at modtage. Gennemlæsningen skal jeg 
tilendebringe så hurtig som muligt. Deres håndskrift falder 
mig noget vanskelig, men jeg håber, at det nok vil gå. Et 
eksempl. af originalen har jeg. 

Hvis professor Dietrichson ikke allerede har sendt Dem 
det omskrevne biografiske udkast, så vil De rimeligvis om 
kort tid erholde det; han har tilskrevet mig, at han netop 
samtidig er bleven anmodet om at levere min biografi i den 
svenske ,,Ny illustr. Tidning", og at han skal gøre sit bedste. 

I næste uge skal jeg tillade mig udførligere at tilskrive 
Dem. Mange steder i Deres oversættelse forekommer mig 
forbausende heldig gengivne; et par repliker, som jeg ved 
gennembladningen har bemærket, tror jeg muligens kunde 
vinde ved at koncentreres; men hvorvidt dette i tysk er mu- 
ligt, derom tør jeg naturligvis ligeoverfor Dem ikke have 
nogen mening. 

Jeg ønsker, at De må befinde Dem nogenlunde vel i Deres 
midlertidige ungkarlstand; det var ikke umuligt, at jeg en- 
gang i sommerens løb tog mig den frihed at hilse på Dem i 
Cassel. 

Deres hengivne og forbundne 
Henrik Ibsen. 

57. 
Til Frederik Hegel. 


Dresden, den 16. Juni 1869. 


Kære herr kancelliråd Hegel! 

Indlagt følger min skrivelse til Kristiania teater. Til 
Stockholms teaterdirektion skriver jeg ikke direkte, men 
giver herr Dietrichson en fuldmagt til at handle på mine 
vegne. Jeg beder derfor, at det for Stockholm bestemte 
eksemplar må bl've ham tilstillet; resten skal jeg besørge 
herfra. 

Med Bjørnsons ,,Folkeblad" ser jeg det har taget en be- 
drøvelig vending; men jeg kan ikke komme bort fra den 
tanke, at det i grunden er bedst for ham ganske at henvises 
til sin digtervirksomhed. Morgsnbladets artikel, som De vel 
har set, er ondskabsfuld og overstrømmende af had; men 
uden skyld er Bjørnson ikke. 

Min svigermoders pensionstillæg er af stortinget nægtet; 
nu vil jeg dog håbe, at hun drager til København igen; det 
vilde i alle henseender være det ene rigtige. Til Kristiania 
skulde hun aldrig være rejst; dersteds duer det ikke for en 
forfatter at leve, medmindre han forstår koldt at vise alle 
partier tilbage og indtage et standpunkt for sig selv; men 
dette gør hun ikke. Jeg er, for mit eget vedkommende, glad 
og lykkelig over, at jeg kan holde mig udenfor alt dette 
krydsende og intrigerende uvæsen, som drives deroppe, og 
som altid er uadskilleligt fra små og smålige forhold. 

Lev hjertelig vel og vær på det varmeste hilset fra 

Deres ærbødigst hengivne 
Henrik Ibsen. 

58. 


Til Lorentz Dietrichson. 


Dresden, den 19. Juni 1809. 
Carissimo!l 

Hjertelig tak for dit venlige brev og ligeså på forhånd 
for al din biografiske møje! 

Den forlangte afbildning af min snude medfølger. Jeg 
ved ikke, om du genkender mig fra min skæggede periode. 
Man påstår her, og jeg tror det selv, at billedet er godt 
truffet. 

Forhåbentlig har du nu modtaget et eksemplar af ,,De 
unges forbund", som jeg giver dig hals og hånd over og 
beder dig tage dig af på bedste måde. 

Honorar kan jeg jo ikke gøre regning på; derpå er jeg 
forberedt; og det er mig jo heldigvis heller ikke det vig- 
tigste. 

Som du ser, er stykket et jævnt lystspil, intet andet. 
Måske vil nogle i Norge sige, at jeg har skildret bestemte 


. personer og forhold. Dette er imidlertid urigtigt; jeg har 
. derimod benyttet model, og det er nødvendigt ligesåvel for 


lystspilforfatteren, som for maleren og billedhuggeren. 

Jeg synes, at stykket må kunne passe i Sverige også, det 
vil sige, i virkeligheden; hvorvidt det også passer for scenen 
dersteds, det må du afgøre. Det er ialfald let spillet, kræ- 
ver intet udstyr, blot et honorar til oversætteren, — og der- 
for, kære gamle ven, tag dig af al magt af sagen og få 
stykket opført. 

Lykkes dette, så tænker jeg at komme op til Stockholm; 
men dermed har det jo tid endnu. Lad mig høre fra dig, 
såsnart du kan. Sig mig din mening om stykket. I bog- 
handelen kommer det ikke før til høsten. 

En hjertelig hilsen fra os til eder alle! Lev dermed vel 1869 
sålænge; når man har så meget af alle slags at meddele 
hinanden, som vi, kan der ikke blive tale om lange breve; 
det får altsammen ligge til vi træffes. 

Din hengivne ven 
Henrik Ibsen. 


Hils H. Wieselgren; (nu er han jo i Norge); — alle andre 
venner og bekendte ligeså! 


59. 
Til Georg Brandes. 


Dresden, den %. Juni 1869. 
Kære herr Brandes! 

Det har været mig en stor sindslettelse at modtage Deres 
venlige linjer; thi jeg har med rette måttet frygte for at De 
fandt mig meget utaknemmelig, når jeg ikke havde et ord 
til Dem, efterat De havde belyst min virksombed således, 
som ingen anden har gjort det. Utaknemmelig er jeg dog 
visselig ikke. Det magtpåliggende er jo ikke at blive ,,ube- 
tinget forherliget”, men at blive forstået. 

Når jeg imidlertid ikke har tilskrevet Dem, så er det 
fordi mit svar i tanken svulmed op til et helt stort stykke 
æstetik, og da jeg fandt, at denne måtte begynde med 
spørgamålet: hvad er poesi? så vil De indrømme, at brevet 
turde blive temmelig vidtløftigt, og at temaet passeligst lod 
sig behandle under et personligt sammenstød. 

Brand” er bleven mistydet, ialfald ligeoverfor min in- 
tention; (hvortil De rigtignok kan svare, at intentionen ikke 

1869 kommer kritiken ved). Mistydningen har åbenbart sin rod 
i at Brand er præst, og at problemet er lagt i det religiøse. 
Men begge disse omstændigheder er ganske uvæsentlige. Jeg 
skulde været mand for at gøre den samme syllogismus lige 
så godt om en billedhugger eller en politiker, som om en 
præst. Jeg kunde fået den samme frigørelse for stemningen, 
der drev mig til at producere, om jeg, istedetfor Brand, 
havde behandlet f. eks. Galilæi, (med den forandring, at han 
naturligvis måtte holde sig stiv og ikke indrømme, at jorden 
stod stille); ja, hvem véd, — var jeg født et hundrede år 
senere, så kunde jeg måske ligeså gerne behandlet Dem 
selv og Deres kamp mod Rasmus Nielsens akkordfilosofi. I 
det hele taget er der mere maskeret objektivitet i , Brand", 
end man hidindtil er kommen undervejr med, og det gør jeg 
mig, qva poet, til af. — 

I mit nye lystspil vil De finde den jævne dagligdagshed, 
ingen stærke sjælsbevægelser, ingen dybe stemninger og 
fremfor alt ingen isolerede tanker. Hvad De med fuld ret 
har bebrejdet mig angående de uforarbejdede forfatterrepli- 
ker i ,,Kongsemnerne", har gjort sin virkning. Deres af- 
handling, — og heri må De tage den bedste tak, jeg formår 
at yde Dem, — har været det samme for mig, som Mons 
Wingårds krønike var for Jakob v. Thybo; jeg har læst den 
16 gange og 16 gange til og håber at skulle føre mig den til 
nytte ,,udi adskillige krige". 

Men nu er jeg meget spændt på at høre, hvad De vil 
sige om dette mit nye arbejde. Det er skrevet i prosa og, 
som følge heraf, med en stærk realistisk farvning. Formen 
har jeg behandlet med omhu, og har blandt andet gjort det 
kunststykke at hjælpe mig uden en eneste monolog, ja, uden 
en eneste ,,afsides" replik. Dog, alt dette beviser naturlig- 
vis ingenting; og derfor beder jeg Dem indstændig: får De 

en ledig stund, så vis mig den venlighed at læse det og lade 1869 
mig høre, hvad De dømmer derom; hvorledes Deres dom end 
falder ud, så gør De en god gerning mod mig her i min 
menneskeforladthed, ved at udtale Dem. Bogen kommer ikke 

i handelen før til høsten, og det er længe at vente. — 

Et par af vore fælles venner beder jeg Dem hilse, nemlig 
Jonas Collin og Julius Lange; den sidste modtog neppe noget 
særdeles godt indtryk af mig fra samværet i Rom; men jeg 
var dengang i stemning som et rovdyr og havde diverse 
grunde dertil. — 

Jeg beklager for min egen skyld, at vi rimeligvis ikke 
mødes på Deres forestående rejse; men for Deres skyld glæ- 
der jeg mig inderlig, eftersom turen går mod syden; det er 
en usigelig stor lykke at drage did for første gang. 

Og hermed hjertelig tak både for Deres brev og for det 


meget andet. 
Deres hengivne 


Henrik Ibsen. 


P. S. Goldschmidt kender De jo personlig. Er han for 
tiden i Kbhvn., så bedes også han på det hjerteligste hilset 
fra mig. 


60. 
Til Georg Brandes. 


Dresden, den 15. Juli 1969. 
Kære herr Brandes! 
Hvad De fortæller mig om Bjørnson, har ikke overrasket 
mig; for ham eksisterer der kun to slags mennesker: de, som 
han kan drage nytte af, og de, som kan være generende 

1869 for ham. Og forøvrigt, så god en psykolog B. kan være 
ligeoverfor sine egne digtede skikkelser, så dårlig kalkulerer 
han, når det gælder virkelige individer. 

Jeg begynder at ane, at jeg måske ikke burde anmodet 
Dem om at læse mit nye lystspil. Ved nærmere at tænke 
over, tror jeg, at hvad der i digtningen egentlig interesserer 
Dem, er de tragedier eller komedier, der spilles i den enkelte 
persons indre, og at De lidet eller intet bryder Dem om 
virkelighedens faktiske forhold, de være nu politiske eller 
hvadsomhelst. I så fald kan De ligeoverfor mit stykke 
spørge: hvad er Hekuba for mig? Men nu har jeg denne 
gang ikke villet give noget andet, end hvad arbejdet inde- 
holder, og derefter må det jo dog dømmes. De er desuden 
selv ikke ganske uden ansvar; thi De har på en viss måde 
ægget mig ind på retningen gennem en ytring i Deres æste- 
tiske skrifter. Herom mere mundtlig. 

Det er en misforståelse, at jeg skulde have troet, at De 
ikke ynder de stærke sjælsbevægelser eller de dybe stem- 
ninger; jeg vilde tvertimod have Dem advaret mod at vente, 
hvad De ikke vilde finde. 

Angående de visse partier af , Peer Gynt" kan jeg ikke 
være enig med Dem; jeg bøjer mig naturligvis for skøn- 
hedens love; men dens vedtægter bryder jeg mig ikke om. 
De nævner Michel Angelo; efter min mening har ingen syn- 
det mere mod skønheds-vedtægterne end netop han; men 
alt, hvad han har skabt, er skønt alligevel; thi det er karak- 
terfuldt. Rafaels kunst har egentlig aldrig varmet mig; hans 
skikkelser hører hjemme før syndefaldet; og overhovedet, 
sydboen har en anden æstetik end vi; han vil det formelt 
skønne; for os kan selv det formelt uskønne være skønt i 
kraft af den iboende sandhed. — Men herom kan det ikke 
nytte at stride med blæk og pen; vi må mødes. 

Hvad jeg ytred om ,,Brand", må jeg fastholde. At bogen 1869 
kan have givet pietismen noget at hælde sig til, vil De dog 
ikke lægge mig til last. De kunde ligeså gerne bebrejde 
Luther, at han indførte spidsborgeriet i verden; dette lå jo 
dog ikke i hans hensigt, og han får derfor være angerløs. 

Men under alle omstændigheder tak for Deres brev og 
til alle tider tak for, at De har mødt mig i venskab; det 
er en stor velsignelse at have fundet en hel personlighed. 

På tirsdag rejser jeg til Stockholm, og når jeg udover 
efteråret vender tilbage hertil, hvor min familje imidlertid 
forbliver, så lægger jeg sandsynligvis vejen over København 
for at tale med Dem; ikke alene om alt det literære, hvorom 
vi er uenige, men også om meget af det menneskelige, hvori 
jeg dog tror, at vi står hinanden en hel del nærmere. 

Deres hengivne 
Henrik Ibsen. 


Ved lejlighed en hjertelig hilsen til kancelliråd Hegel. 


61. 
Til Hedvig Stousland. 


Stockholm, den 26. September 1869. 
Kære Hedvig! 

Der er gået måneder siden jeg modtog dit kærlige brev, 
— og først nu svarer jeg. Men der er så meget, som står 
imellem os, imellem mig og hjemmet; forstå dette, og tro 
ikke at jeg i de lange år og nu senest i sommer har tiet af 
ligegyldighed. Jeg kan ikke skrive breve; jeg må være per- 
sonlig nær og give mig selv helt og holdent. Du derimod, 


192 


1869 du kan skrive; gør det; gør det oftel Jeg skal svare med 
en kærlig hilsen ialfald, med et budskab, som jeg håber ikke 
skal bedrøve dig. 

Jeg ser indad i mig selv; der har jeg min kampplads, 
hvor jeg snart sejrer, snart lider nederlag. Men om alt 
dette lader sig intet skrive i et brev. Forsøg ikke på noget 
omvendelsesværk. Jeg vil være sand; hvad der skal komme, 
det kommer nok. 

Vor kære gamle moder er altså død. Tak, fordi du 
så kærlighedsfuldt har båret pligten for os andre. Du 
er visselig den bedste! 

Jeg flakker meget omkring i verden. Hvem véd om jeg 
ikke næste sommer kommer til Norge, og da vil jeg se det 
gamle hjem, hvor jeg dog endnu hænger fast med så 
mange rødder. Hils fader kærlig fra mig; forklar ham, 
angående mig, hvad du så godt forstår; han gør det 
kanske ikke. 

Her i Stockholm har jeg været siden midten af Juli; nu 
rejser jeg over Dresden og Paris til Egypten, hvorhen jeg, 
som du måske af aviserne har erfaret, er indbuden af vice- 
kongen. I midten af December tænker jeg igen at være i 
Dresden, hvor min kone er og hvor min lille gut går i 
skole; jeg har kun den ene. 

Indlagt sender jeg dig mit portræt; har du noget billede 
af dig og dine, så send os et igen. Min kone skulde jeg 
ønske du kendte; hun passer aldeles for mig og beder 
mig hilse. Vor adresse i Dresden er Königsbricker-Strasse 
no. 33. 

Dette brev er kort, og jeg er gået forbi, hvad du måske 
ønsked at jeg især skulde udtale mig om. Anderledes kan 
det for tiden ikke være; men tro ikke at jeg mangler den 

hjertevarme, som først og fremst må være tilstede, hvor et 1809 
sandt og stærkt åndsliv skal trives. 


62. 
Til Frederik Hegel. 


Dresden, den 14. December 1869. 
Kære herr kancelliråd Hegel! 

Endelig er jeg da kommen tilbage fra min 2 måneders 
rejse i Egypten og skynder mig at takke for Deres venlige 
brev til min kone, så vel som for de modtagne bladanmel- 
delser, hvis række jeg har fået suppleret fra Norge. Den 
modtagelse, ,,De unges forbund" har fået, glæder mig meget; 
modstanden var jeg forberedt på, og det vilde været mig en 
skuffelse, om den var udebleven. Men hvad jeg ikke var 
forberedt på var, at Bjørnson efter sigende har følt sig ram- 
met af stykket. Forholder dette sig virkelig så? Han må 
dog kunne se, at det ikke er ham, men hans fordærvelige 
Og ,, gennemløjede” partikreds, der har tjent mig til mo- 
deller. Forresten skriver jeg ham til idag eller imorgen, og 
jeg håber, at sagen, til trods for alle differentser forøvrigt, 
vil ende med en udsoning. At allerede andet oplag er ud- 
kommet, har oversteget min forventning; nu er jeg blot 
spændt på at erfare, hvorvidt stykket måtte vise sig at passe 
for Københavns teater. 

Hvis jeg tør anmode Dem om enten i veksel eller i preus- 
siske penge at sende mig en sum svarende til 200 rdlr. 
dansk, så vilde jeg være Dem meget forbunden. Ligeledes 

Breve fra Henrik Ibsen. 13 

1869 vilde det være mig kært at modtage et par ekspl. af bogen, 
ligesom jeg beder Dem sende et ekspl. til min svoger i 
Kristiania, cand. jur. Johan Herman Thoresen, kgl. fuld- 
mægtig i justitsdepartementet. 

Til rejseskildringer har jeg rigeligt stof, da jeg har holdt 
nøjagtig dagbog den hele tid. Jeg lover Dem med bestemt- 
hed et bidrag til Dansk Tidsskrift, såsnart jeg har indfriet 
en tidligere forpligtelse til Morgenbladet. 

G. Brandes beder jeg Dem hilse; senere tilskriver jeg 
ham. Der er noget både i hans ros og i hans dadel, som 
gør mig så ubeskrivelig godt, og det er, at jeg bliver for- 
stået. 

Jeg går omkring med planen til et nyt alvorligt nutids- 
drama i tre akter; rimeligvis tager jeg fat i den nærmeste 
fremtid. 

De kan tro, jeg har havt en behagelig rejse. Jeg har 
været lige nede i Nubien, senere ved det røde hav, oplevet 
mange eventyr og derhos gjort bekendtskab med mange 
interessante mennesker. Men allerbedst er det dog at sidde 
stille herhjemme og se tilbage på det altsammen. Af Danske 
har jeg truffet P. Hansen og Robert Watt; vi har ligget i 
telt i ørkenen og læst danske aviser. 

Hvis jeg ikke endnu en gang tilskriver Dem før jul, så 
sender jeg herved en hilsen og de bedste ønsker om en glæde- 
lig højtid for Dem og Deres. 

Deres stedse hengivne 
Henrik Ibsen. 

63. 
Til Frederik Hegel. 


Dresden, den 95. Januar 1870. 


Kære herr kancelliråd Hegel! 

Modtagelsen af de i Deres ærede brev af 16. Decbr. f. å. 
indlagte 150 thaler pr. erkendes herved. Ligeså takker jeg 
Dem hjerteligst for den store glæde, De har beredt os ved 
den tilsendte bogpakke. Det er mig derhos meget kært at 
høre, at ,De unges forbund" fremdeles har god afsætning; 
jeg håber, at opførelsen på det kgl. teater end mere vil op- 
live interessen for stykket. — 

Herr R. Schmidt har atter tilskrevet mig, denne gang for 
at opfordre mig til i tidsskriftet at indrykke en protest mod 
et angivelig eksisterende rygte om, at jeg i ,Stensgård" 
skal have villet skildre Bjørnson. Jeg bar imidlertid svaret 
ham så eftertrykkelig, at jeg håber, han for fremtiden for- 
skåner mig for al videre brevveksling. — 

Det var mig særdeles behageligt at erfare, at forlags- 
retten til ,.Kongsemnerne" er gået over i Deres hænder. 

Men arbejdet bør gennemses og rettes, og hvis De ved 
lejlighed vil sende mig et eksemplar, skal jeg i kort tid be- 
sørge det fornødne. 

En udgave af mine digte har jeg selv tænkt på i den 
senere tid; flere af mine norske venner har også tilskyndet 
mig dertil, navnlig overlærer Løkke, som ganske nylig til- 
bød sig af de mange forskellige aviser og tidsskrifter at 
samle, hvad jeg der har skrevet. Dette tilbud har jeg mod- 
taget og underrettet ham om, at jeg så til sommeren vil 
komme op til Kristiania for at lægge den endelige hånd på 
arbejdet. Adskilligt utrykt måtte jeg også sørge for at 


skaffe tilveje, og en fortale måtte skrives. Naturligvis læg- 
13* 

1870 ger jeg vejen over København og håber da at få tale nær- 
mere med Dem om sagen. Især ønsker jeg at vide Deres 
mening (også for ,,Kongsemnerne"s vedkommende) om de 
retskrivningsregler, der vedtoges på sprogkongressen i Stock- 
holm i sommer. Ligeledes må vi vel træffe aftale om ud- 
givelsestiden; thi dersom den nye udgave af ,Kongsemnerne" 
kommer til foråret, og mit nye skuespil, som jeg håber, i 
Oktober, så turde det blive for meget endnu samme år at 
udgive også en digtsamling; den ene bog kunde komme til 
at gå i vejen for den anden. Dog, alt dette overlader jeg 
naturligvis til Deres bedre skøn, og overhovedet har vi jo 
tiden for 08. — 

For det i brev af 21. Januar modtagne årsopgør er jeg 
Dem meget forbunden. Jeg er nu beskæftiget med at ordne 
mine rejseoptegnelser fra Egypten, og derpå tager jeg mit 
drama fat. 

Jeg er glad over at være langt borte fra kævlerierne i 
Norge; har jeg foreløbig mistet nogle venner deroppe, så har 
jeg til gengæld vundet mange flere. 

Med tak og hilsen 

Deres ærbødigst hengivne 
Henrik Ibsen. 


64. 
Til Georg Brandes. 


Dresden, den 6. Marts 1870. 
Kære herr Brandes! 
Når jeg først idag besvarer Deres venlige linjer, — der 
forøvrigt var blevne opholdt undervejs, rimeligvis formedelst 

isforholdene i Beltet, — så er grunden den, at jeg i flere dage 1870 
gik og var uenig med mig selv, om jeg ikke straks skulde 
rejse op til København. 

Ved nærmere overvejelse er jeg imidlertid kommen på det 
rene med, at dette ikke går an, da jeg alligevel nødvendigvis 
må derop til sommeren. Jeg antager desuden, at rejseforbe- 
redelserne så aldeles lægger beslag på Dem, at De ikke har 
tanke for noget andet. 

Jeg har for øjeblikket ikke anledning til at se de danske 
blade. Men nu er De naturligvis doktor? Modtag min 
hjerteligste lykønskning. 

De siger, at De ingen venner har hjemme. Det har jeg 
længe tænkt. Når man, som De, står i et inderligt person- 
lighedsforhold til sin livsgerning, så kan man egentlig ikke 
gøre fordring på at beholde sine ,,venner". Men jeg tror, det 
er i grunden godt for Dem, at De drager ud uden at efterlade 

venner hjemme. Venner er en kostbar luksus; og når man 
sætter sin kapital på en kaldelse og en mission her i livet, : 
så har man ikke råd til at holde venner. Det kostspielige 
ved at holde venner ligger jo ikke i, hvad man gør for dem, 
men hvad man af hensyn til dem undlader at gøre. Derved 
forkrøbles mange åndelige spirer i en. Jeg har gennemgået 
det, og derfor har jeg bag mig en del år, hvori jeg ikke 
nåede frem til at blive mig selv. 

Hermed vil jeg slutte for denne gang. Jeg beskæftiger 
mig ofte med Dem og har dannet mig et billede af Dem både 
i nuet og i fremtiden; thi så lidet jeg end personlig kender 
Dem, så nær hænger De dog sammen med det, som jeg 
åndelig ejer, lever på og digter på. 

Jeg havde en hel del at sige Dem forresten; men det får 
være. — Tak for Deres anmeldelse af ,,De unges forbund” 
og tak for Deres brev! 

Nu vil jeg ønske Dem lykke og glæde til alt det dejlige, 
der forestår Dem. Skriv mig så engang til dernede fra sol- 
skinnet. 

Kære ven, De må tro mig, — jeg fordrer ikke den slags 
enighed, der i almindelighed afgør, om et forhold skal be- 


vares. 
Deres hengivne 


Henrik Ibsen. 


65. 
Til Frederik Hegel. 


Dresden, den 11. April 1870. 


Kære herr kancelliråd Hegel! 

Forhåbentlig er det gennemsete ekspl. af ,.Kongsemnerne" 
kommet Dem ihænde; jeg afsendte det i lørdags. Der er 
ikke rettet meget; thi jeg må sige, at jeg fandt dialogen 
så grundmuret, replikerne så konsekvent byggede på hver- 
andre, at det ikke stod i min magt at sammentrænge eller 
forbedre. Ifølge vor tidligere aftale har jeg lagt sprogkon- 
gressens beslutninger til grund for retskrivningen; men mine 
rettelser i bogen er visstnok meget ufuldstændige, således 
har jeg f. eks. intet anmærket ved de store begyndelsesbog- 
staver eller ved tegnet å, — når undtages på personlisten. 
Jeg henviser til J. Løkkes redegørelse for retskrivningsmødets 
beslutninger, der er udkommen også hos Gad i København, 
og forøvrigt stoler jeg ganske på Deres fortræffelige kor- 
rektør, der jo besidder selvstændigt skøn på de sager. Et 
par steder frygter jeg for at have rettet galt; det er således 
min mening, at det stumme h i ordene ,,thi” og ,,thing" bør 
bibeholdes; ligeledes bør formentlig skrives ,,sees", ,,seet"”, 
»gået" 0. 8. v. Kunde jeg uden at forsinke trykningen få et 

korrigeret aftryk af det lste ark til gennemsyn, vilde det 1870 
være mig kært. ,,Bagler”, ,,Birkebejner" o. s. v. bør skrives 

med stort. Det vedføjede musikbilag er De vel enig med 

mig i at udelade. Mere husker jeg ikke at anføre for øje- 
blikket; kun at det er mig meget kært at få bogen trykt 

med noget større typer. 

Deres tre venlige breve af 18. Marts, 21. Marts og 2. April 
har jeg modtaget. Jeg mindes ikke, om jeg har takket Dem 
for Brandes's bog; hvis ikke, så gør jeg det her. 

Foreløbig ønsker jeg kun at spille i lotteriet i de første 
6 trækninger. 

Fra Dahl har jeg intet hørt. Det glæder mig meget, 
at sagen er ordnet, og jeg takker og modtager med glæde 
Deres tilbud angående den nye udgave. 

Mit nye skuespil er endnu ikke kommet længere end til 
udkastet, og med ordningen af mine rejseoptegnelser hear 
det lange udsigter. 

Det er min hensigt at indlevere ,,Kongsemnerne" til det 
kgl. danske teater, så snart den nye udgave er færdig. 
Antages det, som jeg håber, vil det da kunne gives i be- 
gyndelsen af næste sæson og derved tillige fremme bogens 
udbredelse. 

Jeg beder Dem tilgive, at jeg så længe har ladet vente 
på svar. Et må jeg spørge Dem om. Har man på det kgl. 
teater spillet , Et rigt parti”? Det er af min svigermoder 
(anonymt); men De er naturligvis indviet i hemmeligheden. 
Hun tænker nu på at forlade Kristiania, og deri gør hun 
ret. Fra Bjørnson hører jeg intet; han bar rimeligvis travelt 
med det forestående felttog til Island. Det gør mig for- 
resten ondt, at det er kommet til brud imellem os; jeg håber 
dog, at det ikke skal blive af varighed. Vidste jeg, at De 
ikke havde noget imod det eller af grunde, som jeg ikke 

1870 kender, fandt det utilrådeligt, så skulde jeg ikke være util- 
bøjelig til at tilegne ham den nye wudgave af ,,Kongs- 
emnerne", muligens med et par verslinjer. I bekræftende 
fald så jeg gerne, om De ved lejlighed gjorde ham en fore- 
spørgsel, eftersom den direkte diplomatiske forbindelse imel- 
lem os er afbrudt. — 

Med de venligste hilsener tegner jeg mig 
Deres ærbødigst hengivne 
Henrik Ibsen. 


66. 
Til Frederik Hegel. 


Dresden, den 13. April 1870. 
Kære herr kancelliråd Hegel! 

En idag fra Kristiania modtagen skrivelse oplyser mig 
om ting, som foranlediger mig til at tilbagekalde min i mit 
sidste brev fremsatte anmodning til Dem om at rette en 
forespørgsel til Bjørnson. 

I håb om at denne tilbagekaldelse vil fremkomme i be- 
tlmelig tid, tegner jeg mig 

Deres ærbødigst hengivne 
Henrik Ibsen. 


67. 
Til Frederik Hegel. 


Dresden, den 5. Maj 1870. 


Kære herr kancelliråd Hegel! 
Hermed har jeg den fornøjelse at tilbagesende korrek- 
turarket af ,,Kongsemnerne" tilligemed listen over de tvil- 

somme ord. Principerne for disses retskrivning kan jeg 1870 
visstnok ikke i et og alt billige; men jeg er fuldkommen enig 

med sprogmødets øvrige norske medlemmer i, at vi ikke må 
fjerne os for meget fra de danske eller gå videre, end I 

er tilbøjelige til at være med. — Jeg synes den nye tryk og 
bogstavering ser fortræffelig ud og er let at læse. 

Mine betænkeligheder ved at dedicere bogen til Bjørnson 
hidrører ikke fra hans holdning ligeoverfor mig, skønt denne 
er alt andet end venskabelig; men sagen er, at hans frem- 
færd som publicist truer med at anrette ligefremme ulykker 
i Norge, og som følge deraf har der, netop blandt de bog- 
købende klasser, dannet sig et så stærkt parti imod ham, 
at en tilegnelse til ham for tiden vilde være ligefrem ufor- 
svarlig overfor Dem, som forlægger. Forøvrigt ønsker jeg 
intet heller end en udsoning; og det skulde være mig kært, 
om De kunde få anledning til at fortælle ham, at det rygte, 
han tror og udbreder, nemlig at jeg vil overtage direktør- 
posten ved Kristiania teater, er aldeles wuefterretteligt. 
Posten har været mig tilbudt, og deraf har jeg taget an- 
ledning til at virke for ham, med bibeholdelsen af M. Brun 
som regissør, hvilket jeg anser som det gavnligste i alle 
henseender. — 

For indsættelsen af de 1000 rdlr. i sparekassen takker 
jeg Dem forbindtligst; ligeså for Deres fortræffelige forslag 
at søge en komponist til ,Kongsemnerne”. Jeg kender 
P. Heise fra Rom og skal endnu i morgen tilskrive ham om 
den sag. 

Min svigermoders forfatterskab til ,,.Et rigt parti” er, som 
jeg erfarer, en offentlig hemmelighed også i Norge. Hun 
er selv skyld deri. Jeg er spændt på at få vide, hvorledes 
det vil blive modtaget i Kbhvn. sKongsemnerne" tror jeg 

1870 bør indleveres til direktionen, så snart den nye udgave er 
færdig. 
Med de hjerteligste hilsener tegner jeg mig 
Deres ærbødigst forbundne 
Henrik Ibsen. 


68. 
Til Frederik Hegel. 


Dresden, den 25. Maj 1870. 


Kære herr kancelliråd Hegel! 
Jeg takker Dem forbindtligst for det tilsendte ekspl. af 
»Et rigt parti", som jeg med megen spænding har imøde- 
set. Bogen er jo virkelig interessant; den er åndrig skrevet; 
måske lidt for åndrig i replikformen; hvorvidt karakterskil- 
dringen kan kaldes ganske naturlig, er et andet spørgsmål. 
Den minder forøvrigt, synes mig, ikke så lidet om maneren 
| i Alfred de Mussets ,proverbes" og navnlig om Bjørnsons 
»De nygifte”. Har ikke kritiken i Danmark gjort den samme 
bemærkning? Jeg forudsætter imidlertid, at stykket er blevet 
glimrende spillet, og håber, at det derved vil kunne holde 
sig oppe. Under ale omstændigheder anser jeg det heldigt 
for forfatterinden, at hun er kommen bort fra bondenovellen, 
der åbenbart har ledet hende mere og mere ind i affektation 
og forskruelse, hvilket jeg også på det stærkeste har sagt 
hende. Men desværre, hun stoler tryggest på dem, der 
skader hende mest. 
Idag skriver jeg Dem hovedsagelig til for at bede Dem 
bevise mig den store godhed at sende mig 200 rdlr. dansk i 
preussiske penge eller veksel efter behag. 

;;Kongsemnerne" er nu, som De vel allerede ved, defini- 1870 
tivt antaget til opførelse på det kgl. teater og vil, ifølge 
justitsråd Berners brev, blive givet i begyndelsen af næste 
sæson. Herr Heise har med megen beredvillighed påtaget 
sig at komponere musiken. Den til korene hørende tekst 
sender jeg ham; men den bør ikke optages i bogen, da den 
kun vil forsinke og forstyrre læsningen, idet den er over- 
flødig for forståelsen af handlingens gang. 

Også for det tilsendte hefte af ,Dansk Tidsskrift" tak- 
ker jeg Dem meget. Hvem kan forfatteren af brevet fra 
Norge være? Jeg har gættet på min gamle ven G. Å. Krohg. 

Tiden for min rejse til Danmark er endnu ubestemt; jeg vil 
gerne vælge den smukkeste årstid, og hernede ialfald er vejret 
endnu så temmelig afvekslende. Jeg har mange literære 
planer og udkast i tankerne; men til noget afgørende er 
det endnu ikke kommet. Skulde De have erfaret noget om 
den påtænkte rollebesætning i ,Kongsemnerne", så vilde 
det interessere mig særdeles ved lejlighed at få høre lidt 
derom. 

Fra Norge hører jeg kun om splid og uro i alle ret- 
ninger. 

Bjørnson synes ganske at have skudt sin digtervirksom- 
hed tilside for at kaste sig ind i andre ting; men jeg 
håber for hans egen skyld, at det ikke vil blive af lang 
varighed. 

Med de bedste hilsener tegner jeg mig 

Deres ærbødigst hengivne 
Henrik Ibsen. 


1870 

69. 
Til Magdalene Thoresen. 


Dresden, den 99. Maj 1870. 
Kære svigermoder! 

I håb om, at disse linjer må komme dig ihænde den 

8. Juni, skriver jeg dig nu til for at sende dig min dobbelte 
lykønskning, først i anledning af dagen, som jeg håber at 
du i en lys og glad fremtid mange, mange gange vil komme 
til at fejre, og dernæst i anledning af det nye stykke, hvis 
udgivelse og opførelse i Danmark, som i Norge, vel må have 
været en ublandet triumf for dig. Hegel har sendt mig et 
eksemplar; jeg har læst det atter og atter og vil fremdeles 
gøre det. Her har du med fuld sandhed skabt et værk, 
som kun du og ingen anden kunde digte. Det overrasked 
mig forøvrigt ikke; thi jeg vidste så urokkelig sikkert, at du 
netop på dette felt besad et mesterskab, som jeg længe og 
dybt har beklaget at du hidindtil har været utilbøjelig til 
at udnytte. Nu er imidlertid isen brudt, og det tør vel 
anses givet, at en rig produktion vil følge bagefter. Du 
har jo alle betingelser i et varmt og fyldigt stemningsind- 


hold, erfaringer og iagttagelser både af karakterer og af 


situationer, ånd i overflod og idealt syn for at hæve virkelig- 
heden op til den indre, højere sandheds sfære, en forvand- 
ling, hvori dog egentlig den poetiske tilblivelse ligger. 
Hvad kritiken har sagt, véd jeg ikke; har den havt nogen 
udsættelse at gøre, så pokker i vold dermed! De fleste kritiske 
udsættelser reducerer sig i almindelighed i sit inderste væsen 
til en bebrejdelse mod forfatteren, fordi denne er sig selv, 
tænker, føler, ser og digter som sig selv, istedetfor at se og 
digte således, som kritikeren vilde have gjort — hvis han 
havde kunnet. Opgaven bliver derfor væsentlig den, at frede 

om sit eget, holde det frit og rent for alt uvedkommende 1870 
udenfra, og derhos for sig selv klart at skelne mellem det 
oplevede og det gennemlevede; thi kun det sidste kan være 
genstand for digtning. Er man streng i dette punkt, så vil 

intet stof ud af det dagligdagse være så prosabefængt, at det 

jo kan sublimeres til poesi. 

Din hengivne 
Henrik Ibsen. 


70. 
Til Magdalene Thoresen. 


Dresden, den 5. Juni 1870. 
Kære svigermoder! 

Just som jeg skulde afsende foranstående linjer, modtog 
jeg dit brev og vil derfor tilføje noget mere. 

Jeg erfarer, hvad der ikke var mig uventet, at vi to er 
komplet uenige i vor opfatning af teaterspørgsmålet. Jeg 
stiller mig fuldkommen på bestyrelsens side ligeoverfor op- 
rørerne; jeg kan ikke dele denne sentimentale medfølelse for 
alskens pligtbrud; en teaterstyrelse tør ikke hengive sig til 
den bibelske Gesinnung, for hvilken det fortabte får er alt 
og resten af hjorden ingenting. Sligt skaber kun kaos og 
forvrøvling og forvirring, som dengang Lamartine skulde 
regere Frankrig. Jeg har selv været teaterdirektør; jeg 
véd, at i 99 tilfælde af 100 har skuespillerne den udisputer- 
ligste uret ligeoverfor bestyrelsen. ,Væ victis!" hed det i 
oldtiden, og således bør det hede den dag idag. Det vilde 
være i højeste grad uforsvarligt mod institutionen, om man 

1870 ikke nu, netop nu, lagde en tøjle på oprørslysterne. En 
skuespiller står i et andet forhold end enhver anden kunst- 
ner; han er ingenting helt i og for sig selv alene, han til- 
hører en kompliceret maskine, som han på en lovbunden 
måde har at gribe ind i, og har han valgt stillingen, så 
skal han også bære stillingens medfør. Dette er ikke hård- 
hjertethed, men resultatet af en sund erfaring. 

Bestyrelsens realistiske retning finder jeg ikke så daddel- 
værdig endda, idet jo talen er om et sekondteater, uden stats- 
bidrag, i en by af tredje rang. En anden sag er det jo rigtig- 
nok, dersom fru Gundersen med mand, herr Isachsen og 
andre ædle kunstnernaturer skulde foretrække at oppebære 
ideale gager; men i min tid var bemeldte kunstnernaturer 
i gagepunktet realistiske nok. Jeg véd jo rigtignok, at herr 
Bjørnson dirigered teatret så idealistisk, at dersom han 
havde fået råde et år til, så vilde han have ,, løftet” hele 
indretningen ud af realitetens verden; men jeg kan ikke 
være med på at finde dette priseligt. — At herr M. Brun 
hører hjemme på en underordnet plads ved scenen, er også 
min mening, og jeg gentager det fra mit forrige brev, jeg 
har efter evne virket for herr Bjørnsons gjenindtrædelse med 


passende magtbegrænsning — — — — — = — — — 


Henrik Ibsen. 


71. 
Til Laura Kieler. 


Dresden, den 11. Juni 1870. 

Frøken Laura Petersen! 
For Deres opmærksomhed ved at tilegne mig Deres bog, 
beder jeg Dem modtage min oprigtigste tak. Hvis jeg imid- 

lertid skulde udtale nogen mening om arbejdet, så vilde jeg 1870 
på en viss måde befinde mig i forlegenhed. De vil jo nemlig 
have bogen betragtet som en opbyggelsesbog, og det slags 
literatur forstår jeg ikke at bedømme. Hvad der ved læs- 
ningen har tiltalt og interesseret mig er karakterskildringen 
og overhovedet Deres umiskendelige anlæg for det rent dig- 
teriske. Men hvor vidt dette i Deres øjne er en ros, véd jeg 
jo slet ikke. 

Det lader jo næsten, som om det vilde være Dem en skræk 
at tænke, at De havde skrevet ,,en roman”. I så fald forstår 


vi to ikke hinanden, , Brand" er et æstetisk værk helt og 
- oldent og ikke en vad den kan have ned- 


brudt eller opbygget, er mig aldeles uvedkommende. Den 
blev i sin tid til som resultat af noget gennemlevet — ikke 
oplevet—; det var mig en nødvendighed gennem digteriske 
former at frigøre mig for noget, som jeg i mit indre var 
færdig med; og da jeg på den måde var bleven det kvit, 
havde min bog ikke længer nogen interesse for mig. 

Hvorledes De nu betragter denne slags verdslig virksom- 
hed, er mig ikke ganske klart. At De har de naturlige be- 
tingelser for at blive forfatterinde på dette verdslige om- 
råde, derom føler jeg mig forvisset. Men man kan ikke 
slå to hinanden uvedkommende ting sammen. Og muligens 
er det heller ikke gået klart op for Dem, hvad kunst og 
digtning egentlig er; men tro i så fald indtil videre, at de 
ikke er af det onde! 

Hvad der langt ud over læsningen af , Brands Døtre" har 
beskæftiget mig som et problem, er forfatterindens personlig- 
hed, Deres indre, sjælelige forhold til bogen. Det kunde vel 
hænde sig, at hvis man kom tilbunds heri, så fik man, til- 
trods for Deres protest, ud, at bogen i sin tilblivelse dog var 
et digt, et æstetisk værk, eller hvad andet slemt man plejer 

1870 at kalde deslige arbejder. Alt det, der nemlig står i bogen 
' kun for Deres religiøse øjemeds skyld, lader sig jo udskille 
uden at skade organismen i det hele. 

Tænker De nu på at gå videre på forfatterbanen? Dertil 
skal der noget andet og mere, end den blotte naturbegavelse. 
Man må have noget at digte på, et livsindhold. Har man 

ikke det, så digter man ikke, man skriver kun bøger. Nu 
véd jeg meget vel, at et liv i ensomhed ikke er et liv i ind- 
holdsløshed. Men mennesket er dog i åndelig forstand en 
langsynet skabning; vi ser klarest i en stor afstand; detaljerne 
forstyrrer; man må ud af det, man vil dømme; sommeren 
skildrer man bedst på en vinterdag. 

Jeg havde tusende ting at sige; men i et brev kan man 
kun give antydninger. At give råd er en mislig sag; og 
sligt har De jo heller ikke forlangt. Hovedsagen er at blive 
sand og tro i forhold til sig selv. Det kommer ikke an på 
at ville dit eller dat, men på at ville det, som man absolut 
må, fordi man er sig selv og ikke kan andet. Hele resten 
fører kun ind i løgnen. — 

Sent eller tidlig tænker jeg at gæste Norge, og muligens 
får jeg da anledning til personlig at hilse på Dem; tbi min 
rejse vil komme til også at gælde det nordlige. De skal ikke 
tro, at jeg er så uvenlig stemt imod mine landsmænd, som 
mange beskylder mig for. Og hvorom alting er, så kan jeg 
forsikre Dem, at jeg ialfald ikke er venligere imod mig selv 
end imod andre. 

Og hermed vil jeg for denne gang med de bedste ønsker 


tegne mig 
Deres ærbødige 


Henrik Ibsen. 

72. 
Til Frederik Hegel. 


Dresden, den 9. Juli 1870. 
Kære hr. kancelliråd Hegel! 

I håb om at jeg ikke forregner mig, når jeg antager, at 
dette brev vil komme Dem ihænde på mandag, sender jeg 
Dem idag nogle linjer. 

Da jeg ved nytårstid modtog de bøger, De var så venlig 
at sende mig, opdaged jeg i stemplet årstallet 1770. I år 
har altså , Den Gyldendalske Boghandel" bestået i et århun- 
drede; og efter hvad en pålidelig hjemmelsmand i Norge har 
meddelt mig, skal stiftelsesdagen være den 4. Juli. Tager 
jeg fejl heri, så er skylden ikke min; men jeg forudsætter, 
at jeg ikke fejler. 

Jeg vilde så inderlig gerne på denne dag personlig have 
hilst på Dem; men omstændighederne binder mig med tvin- 
gende magt her til Dresden, i al fald indtil midten af må- 
neden. Min familje skal nemlig under skoleferierne, som da 
indtræder, opholde sig ved et bøhmisk badested, og så længe 
til jeg vel har fået den did hen, er jeg nødt til at for- 
blive her. 

Der bliver altså for mig intet andet tilovers, end skrift- 
lig at forene mig med de mange, som sikkerlig af hjertet 
ønsker Dem til lykke med dagen. 

Først beder jeg Dem da modtage min oprigtigste tak for 
alt, hvad jeg personlig skylder Dem. Det blev et vende- 
punkt i mit forfatterliv som i mine vilkår, da jeg kom i 
forbindelse med Dem som forlægger. Den indgang, De har 
skaffet mig i Danmark, har virket tilbage på stemningen i 
Norge og i væsentlig grad bidraget til at skaffe mig den 
faste grund at stå på, der er nødvendig, især for en for- 

Breve fra Henrik Ibsen. 14 


1870 

1870 fatter som mig, der ifølge sin hele retning må vove ad- 
skilligt. 

Dernæst takker jeg Dem som Normand for, hvad De har 
gjort for den norske literatur overhovedet. Jeg vil blot 
nævne den store udgave af Welhavens værker, som uden 
Dem visstnok ikke havde sét lyset. Alt dette er i mine tan- 
ker en nationalgæld, som Norge visstnok ikke kan indfri, 
men som jeg dog håber, at man fra rette hold og efter ringe 
lejlighed vil anerkende. 

Og så til slutning ønsker jeg Dem lykke og alt godt for 
en lang fremtid! Jeg ønsker, at Deres navn gennem mange 
slægtled må forblive knyttet til ,Den Gyldendalske Bog- 
handel”, således som det ganske sikkert for alle tider vil 
være knyttet til den dansk-norske literaturs trivsel og wud- 
vikling. 

Og hermed de hjerteligste hilsener til Dem og Deres søn! 
Her i min lille kreds tømmer jeg et glas for dagen. 

Deres hengivne 
Henrik Ibsen. 


73. 
Til Frederik Hegel. 


Dresden, den 10. Oktober 1870. 
Kære herr Hegel! 

Nu sidder jeg da atter i mit hjem her i det fremmede, 
hvor jeg i vor egen kreds har fundet alt ved det gamle, 
medens omgivelserne og forholdene er intet mindre end be- 
hagelige. Byen er opfyldt af syge og sårede; til enhver tid 
er man viss på at møde militærbegravelser eller nye tilførsler 
til lazareterne. Nogle tusende franske fanger har vi også: 

de går tildels frit omkring, nyder god behandling, og lader 1870 
til at trives vel. Begejstring for krigen er her ikke spor 

af; hvad bladene fortæller i denne henseende er helt og 
holdent opdigtet. Landet lider forfærdelig; al virksomhed 

er så godt som stanset; halvvoksne drenge og middel- 
aldrende familjefædre kaldes under fanerne og skikkes til 
Frankrig; næsten hver eneste familje bærer sorg; der er 
mangfoldige, som har mistet alle sine udkommanderede 
slægtninge; og endnu kender man ikke tabslisterne for de 
sidste 6 uger. Som sagt, det er uhyggeligt at leve her. 

Desto større er også kontrasten, når jeg tænker tilbage 
på mit sommerophold i København. Jeg kan ikke noksom 
være taknemmelig for al den velvilje og det venskab, jeg 
der mødte, og at De i så henseende står i første række, be- 
høver jeg vel ikke at forsikre Dem om. Hjertelig tak for 
al Deres godhed og forekommenhed. Hils Deres søn ven- 
ligst og ligeså ved lejlighed enhver, med hvem jeg hos Dem 
kom i berørelse! — 

Til overlærer Løkke har jeg skrevet angående mine digte 
og venter daglig svar samt den forlangte afskrift, som da 
uopholdelig skal blive Dem sendt i rettet og forbedret skik- 
kelse. 

Jeg ønsked gerne i det forestående lotteri at spille på 
to fjerdedels-lodder, såfremt jeg endnu tør besvære 
Dem med denne sag. Første trækning tror jeg finder sted 
den 14. dennes. 

Mit nye arbejde, et skuespil i tre akter, har nu udformet 
sig så vidt i tanken, at jeg en af dagene kommer til at 
lægge skriftlig hånd derpå. | 

Efterretninger fra København angående Holm-Hansens 
spil i ,, Axel og Valborg" har gjort mig urolig med hensyn 


til ,Kongsemnerne". Jeg vil skrive til fru Heiberg eller 
14* 


212 


1870 justitsråd Berner om den sag. Når den nye udgave kom- 
mer i boghandelen vilde det interessere mig meget at se 
bladenes udtalelser. Fra P. Hansen modtog jeg igår brev 
med anmodning om biografiske oplysninger. Dette skal 
uopholdelig blive besørget. 

Endnu engang beder jeg Dem modtage en hjertelig tak 
og hilsen fra 
Deres hengivne 
Henrik Ibsen. 


74. 
Til Peter Hansen. 


Dresden, den 28. Oktober 1870. 
Min kære ven! 

Det var med de skønneste forsætter at jeg en søndags 
eftermiddag modtog og læste dit brev. Inden tre dage skal 
han have mit svar, tænkte jeg, — og nu er snart tre uger 
forløbne. En fordel er imidlertid derved opnået, den nemlig, 
at jeg nu for hastværks skyld må fatte mig i større korthed 
end fra først af påtænkt, hermed tror jeg du er tjent, da 
du derved får desto friere hænder. — 

Jeg har forresten, siden vi skiltes, angret på at jeg ikke 
fik tale mundtlig med dig om disse sager; jeg føler at den 
skriftlige vej er mindre bekvem. Men lad gå! 

De biografiske data vil du i mindst forvansket form finde 
i en af P. Botten-Hansen skreven biografi i ,,.Illust. Nyheds- 
blad", om jeg mindes ret for året 1862. 

Men det er jo egentlig den indre historie, du vil have. 
Her er den: 

Alt, hvad jeg digterisk har frembragt, bar havt sit ud- 

spring fra en stemning og en livssituation; jeg har aldrig 1870 
digtet noget fordi jeg, som man siger, havde ,,fundet et 
godt sujet”; — nu skal jeg skrifte kronologisk. 

,Catilina'” blev skrevet i en liden spidsborgerby, hvor det 
ikke stod i min magt at give luft til alt det, der gæred i 
mig, undtagen gennem gale streger og optøjer, som pådrog 
mig uvilje hos alle de agtbare borgere, der ikke kunde sætte 
sig ind i den verden, som jeg der gik og tumled med 
alene. 

gFru Inger til Østråt” hviler på et hurtig knyttet og 
voldsomt afbrudt liebschafts-forhold, til hvilket også refe- 
rerer sig nogle mindre digte, såsom ,,Markblomster og potte- 
planter”, ,En fuglevise" osv., trykte i ,,Nyhedsbladet" (og 
hvorpå jeg i forbigående henleder din opmærksomhed).*) 

 Hærmændene på Helgeland" skrev jeg som forlovet. Til 
Hjørdis" har jeg benyttet samme model som senere til 
Svanhild" i ,Kærlighedens komedie". 

Først da jeg var bleven gift, fik mit liv et vægtigere ind- 
hold. Den første frugt heraf var et længere digt , På vid- 
derne”. Den frigørelsestrang, som går gennem dette digt, 
fik imidlertid ikke hele sit udtryk forinden i ,,Kærlighedens 
komedie”. — Denne bog gav anledning til megen snak i 
Norge; man blanded mine personlige forhold ind i diskus- 
sionen, og jeg tabte meget i det almindelige omdømme. Den 
eneste, som dengang billiged bogen, var min kone. Hun 
er en karakter, som jeg netop behøver, — ulogisk, men med 
et stærkt poetisk instinkt, med et storsindet tænkesæt og 
med et næsten voldsomt had til alle smålige hensyn. Alt 
dette forstod ikke mine landsmænd, og jeg skøtted ikke 


*) ,,Gildet på Solhaug” er en studie, som Jeg ikke længer vedkender 
mig; men også dette stykke havde en personlig foranledning. 


1870 

om at skrifte for de karle. Så lystes jeg da i ban; alle var 
imod mig. 

Dette at alle var imod mig, — dette, at jeg ikke længer 
havde nogen wudenforstående, om hvem jeg kunde sige at 
han troede på mig, måtte, som du let vil indse, fremkalde 
en stemning, der fandt sin befrielse i ,.Kongsemnerne". Nok 
herom. 

Just som ,,Kongsemnerne” udkom, døde Frederik den 7de 
og krigen begyndte. Jeg skrev et digt ,.En broder i nød”. Det 
blev naturligvis virkningsløst ligeoverfor den norske ameri- 
kanskhed, som havde slået mig tilbage på alle punkter. Så 
gik jeg i landflygtighed! 

Da jeg kom til København, faldt Dybbøl. I Berlin så 
jeg kong Wilhelm holde indtog med trofæer og bytte. I de 
dage begyndte , Brand" at vokse som et foster indeni mig. 
I Italien var, da jeg kom did, enhedsværket fuldbragt ved 
en ubegrænset offervillighed, medens hjemme —! Læg hertil 
Rom med sin ideale fred, samlivet med den sorgløse kunst- 
nerverden, en tilværelse, som ikke kan sammenlignes med 
noget andet end stemningen fra Shakespeares ,,As you like 
it”, — så har Du forudsætningerne for ,Brand". Det er en 
fuldkommen misforståelse, når man tror jeg har skildret 


| Søren Kierkegaards liv og levnet. (Jeg har overhovedet 


læst meget lidet af S. K. og forstået endnu mindre). At 
Brand er prest, er igrunden uvæsentligt; fordringen intet 
eller alt, gælder på alle punkter i livet, i kærligheden, i 
kunsten, osv. Brand er mig selv i mine bedste øjeblikke, — 
ligeså visst som jeg ved selvanatomi har bragt for dagen 
mange træk både i Peer Gynt og i Stensgård. — 

I den tid jeg skrev ,Brand” havde jeg stående på mit 
bord en skorpion i et tomt ølglas. Fra og til blev dyret 
sygt; da brugte jeg at kaste et stykke blød frugt ned til den, 

som den med raseri kasted sig over og udgød sin gift i; 
så blev den frisk igen. 

Er det ikke noget lignende med os poeter? Naturlovene 
gælder også på det åndelige område. 

Efter ,Brand" fulgte , Peer Gynt” ligesom af sig selv. 
Den blev skreven i Syditalien, på Ischia og i Sorrento. Så 
langt borte fra den tilkommende læsekreds blir man hen- 
synsløs. Dette digt indeholder meget, som har sin foran- 
ledning i mit eget ungdomsliv; til ,,Ase" har, med fornødne 
overdrivelser, min egen moder afgivet modellen. (Ligeså 
til , Inga" i ,Kongsemnerne"). 

Jordbunden har stor indflydelse på de former, hvorunder 
indbildningskraften skaber. Kan jeg ikke, omtrent som 
Christoff i Jakob v. Tyboe, pege på Brand og Peer Gynt og 
sige: ,,se, dette var en vinrus"? Og er der ikke i ,,.De unges 
forbund” noget som minder om Knackwurst og Bier? Jeg 
vil ikke dermed stille stykket lavere; men jeg mener at 
synspunktet er blevet et andet, fordi jeg her står i et indtil 
kedelighed velordnet samfund. Hvad skal det så blive til, 
når jeg enganz3 kommer helt hjem! Jeg må søge frelsen i 
det fraliggende, og da tænker jeg at tage fat på ,,Keiser 
Julian". 

Valget af de digte, som skal optages, vil jeg helst over- 
lade dig selv, hvem jeg tiltror den sikkreste dom, såvel i 
denne som i mange andre henseender. En væsentlig del af 
nævnte småting findes i , Illustreret Nyhedsblad" for årene 
1858—64. 

Og hermed har jeg i kort begreb givet det forlangte skelet; 
det står nu til dig at klæde det over med muskler og at 
indblæse det ånde. Benyt mine notitser efter behag; betragt 
dem som et tarveligt musikalsk tema, over hvilket du frit 
kan fantasere. Hvordan du end griber det an, er jeg viss 

1870 på at du får det mest mulige ud deraf; brug hvilke instru- 
menter du lyster, — jeg ved jo ,samme karl blæser stærkt 
på alle instrumenter”. 

Til slutning hjertelig tak for samværet i København! Jeg 
er kommen tilbage som fra et foryngende bad. Tak alle vore 
fælles venner herfor! Specielle hilsener til hr. og fru Bille, 
til hvilke jeg senere selv vil skrive, samt til prof. Høedt! 

Lev vel! 

Din hengivne 
Henrik Ibsen. 


75. 
Til Frederik Hegel. 


Dresden, den 6. November 1870. 
Kære br. Hegel! 

I al hast nogle ord til svar på Deres sidste venlige 
brev. 

Jeg er tilfreds med, hvad De tager, enten to fjerdedels, 
to halve, eller et helt lod til lotteriet. Jeg håber på lyk- 
ken! Næste trækning foregår den 11. Det var mig en stor 
beroligelse at erfare den forandrede rollebesætning i ,,Kongs- 
emnerne”. Det slemme derved er, at opførelsen nu måske 
blir noget forsinket. 

Jeg er fuldkommen enig med Dem i det hensigtsmæssige 
i at udsætte med udgivelsen af mine digte indtil foråret. 

I denne bevægede tid kan jeg ikke samle min tanke på 
noget dybere. Derimod er der overkommet mig en stor lyst 
til at komponere en opera for Heise. Stoffet skulde være 

Sigurd Jorsalafar". Men jeg mangler her de fornødne hi- 1870 
storiske kilder. Nu vil jeg gøre Dem et spørgsmål. 

De er jo hovedejeren af Munchs store Norgeshistorie. -...: me 
Skulde der i oplaget findes defekte eksemplarer, hvoraf 5": "å" 
enkelte bind sælges? Og vilde De i så fald overlade mig 
det bind, hvori Sigurds saga behandles? Findes intet defekt 
ekspl., så kan jeg fra Norge forskrive Snorre Sturlason; men 
hans fremstilling er jo betydelig magrere. 

Når De får tid og lejlighed, håber jeg at høre fra Dem 
om denne sag. 

En hjertelig hilsen til Dem og Deres søn fra 

Deres hengivne 
Henrik Ibsen. 


76. 


Til Johan Herman Thoresen. 


Dresden, den 21. November 1870. 
Kære svoger! 

For ordens skyld vil jeg ikke undlade herved at erkende 
modtagelsen af Deres seneste brev med deri indlagte veksel. 
Til overlærer Løkke skrev jeg i begyndelsen af Oktober, men 
har til dato intet svar fået; skulde De træffe ham, så gør 
De mig måske nok den tjeneste at spørge, om han har mod- 
taget mit brev. 

Nu begynder jo den politiske himmel at se truende ud 
også i øst. Hvad skal enden blive? Stemningen her er 
meget trykket, og selv overgivelsen af Metz vakte ikke spor 
af glæde. Dresden har efter officielle angivelser 15,000 fan- 
ger at forsørge, og nu er der anmeldt en ny tilførsel af 
4000. I lazaretterne ligger 2000 syge og sårede. For kejser- 

1870 garden er der opbygget en storartet barakkelejr straks oven- 
for vor bolig, og vi ser dem daglig passere forbi på deres 
for sundhedens skyld anordnede promenadeture. Ikke kan 
man se på disse folk, at de har lidt nogen nød i Metz. De 
er klædte som til en festparade. De hjemsendte syge og så- 
rede Sachsere ser ganske anderledes medtagne ud. Fransk- 
mændene behandles her meget godt og bærer fangenskabet 
med en utrolig sorgløshed; jeg har fået det indtryk, at mange 
af dem er vel tilfredse med at være sluppet for så godt køb 
fra affærerne. På ølhusene fører navnlig underofficererne det 
store ord, river ned på kejseren, på generalerne og på alt 
muligt undtagen på sig selv. Situationen i Frankrig synes 
ikke at bekymre dem. Alt dette er imidlertid ganske natur- 
ligt for en revolutionær nation uden tugt og uden disciplin. 
Vi Normænd burde uddrage en lære heraf; tbi netop mod 
en lignende indre opløsning er det, at karle som Jaabæk, 
Johan Sverdrup o. 8. v. søger at drage vort folk. — 

Tør jeg bede Dem godhedsfuldt at fornye mit abonnement 
på ,,Morgenbladet", når tiden kommer? Og kan De gøre det 
fornødne pengeudlæg dertil mod ved nytår at tage Dem be- 
talt af renterne af mine penge i kreditkassen? Jeg håber, 
De fører nøjagtigt regnskab over Deres udtællinger, post- 
porto m. m. for mig, så at jeg ikke foruden det meget bry- 
deri også påfører Dem tab. 

Den nye udgave af ,,Kongsemnerne" er nu udkommen, 
og 1. Januar skal stykket gives i København. I Kristiania 
arbejder vel begge teatre henimod sin undergang. Adsplit- 
telsen af vore få kunstneriske kræfter kan ikke føre til 
andet. 

Skulde jeg mod formodning ikke endnu en gang lade høre 
fra mig inden nytår, håber jeg, at De ligefuldt sender mig 

den sædvanlige veksel, når tiden kommer. — Mange hilsener 1870 
fra os alle! 
Deres hengivne 
Henrik Ibsen. 


7i. 
Til Georg Brandes. 


Dresden, den 90. December 1870. 


Kære Georg Brandes! 

Hver dag har De været i mine tanker i denne tid. At 
De var syg, havde jeg fået at vide både af kancelliråd Hegel 
og gennem de norske aviser; men jeg frygted, at De endnu 
var for svag til at modtage breve, og derfor skrev jeg 
ikke. 

Nu føler jeg mig så beroliget, siden jeg igår modtog Deres 
venlige linjer. Hjertelig tak, at De har tænkt på mig! 

De spørger, hvad De i fremtiden bør foretage Dem. Jo, 
det skal jeg sige. I den nærmeste fremtid skal De slet ikke 
foretage Dem noget. De skal give både fantasien og tanken 
ferie på ubestemt tid; De skal ligge stille og forædles; thi 
det er just det velsignede ved slige sygdomme, — således 
som man går ud af dem! Der forestår Dem en herlig tid, 
når De begynder at komme til kræfter. Jeg véd det af egen 
erfaring; alle onde tanker var vegne fra mig; jeg vilde kun 
spise og drikke, hvad der var fint og let: alle grove ting, 
syntes jeg, vilde smudse mig. Det er en ubeskrivelig tilstand 
af taknemmelighed og velvære. 

Og når De så er bleven stærk og dygtig igen, hvad skal 
De så gøre? Jo, da skal De gøre, hvad De må gøre. En 
natur som Deres vælger ikke. — 


1870 


Jeg vil ikke skrive langt; thi det har De ikke godt af. 
Og De bør slet ikke skrive for det første. — 

I sommer var jeg i København. De har mange, mange 
venner og tilhængere der; flere kanske, end De selv tror. 
Blir De nu fraværende en tid, så er det desto bedre; man 
står sig altid på at lade sig savne. 

Så har man da nu taget Rom fra os mennesker og givet 
det til politikerne. Hvor skal vi nu hen? Rom var det 
eneste fredlyste sted i Europa; det eneste sted, der nød den 
sande frihed, friheden for det politiske frihedstyranni. Jeg 
tror ikke, jeg vil gensé det, efter hvad der er passeret. Alt 
det dejlige, umiddelbarheden, smudset, vil nu forsvinde; for 
hver en statsmand, som opstår dernede, vil der gå en kunst- 
ner tilgrunde. Og så den herlige frihedstrang, — den er nu 
forbi; ja, jeg må i al fald sige, at det eneste, jeg elsker ved 
friheden, er kampen for den; besiddelsen bryder jeg mig 
ikke om. — 

En morgen for nogen tid siden gik mit nye arbejde klart 
og slående op for mig, og i øjeblikkets overstrømmende glæde 
skrev jeg et brev til Dem. Det blev ikke afsendt; thi stem- 
ningen bar ikke længe, og da den var over, kunde jeg ikke 
bruge det. 

Verdensbegivenhederne optager forøvrigt en stor del af 
mine tanker. Det gamle illusoriske Frankrig er slået istyk- 
ker; når nu også det nye faktiske Preussen er slået istyk- 
ker, så er vi med et spring inde i en vordende tidsalder. 
Hej, hvor ideerne da vil ramle rundt omkring os! Og det 
kan sandelig også være på tiden. Alt det vi til dato lever 
på, er jo dog kun smulerne fra revolutionsbordet i forrige 
århundrede, og den kost er jo dog nu længe nok tygget og 
tygget om igen. Begreberne trænger til et nyt indhold og 
en ny forklaring. Frihed, lighed og broderskab er ikke læn- 

ger de samme ting, som de var i salig guillotinens dage. 1871 
Dette er det, som politikerne ikke vil forstå, og derfor hader 

jeg dem. De mennesker vil kun specialrevolutioner, revolu- 
tioner i det ydre, i det politiske o. s. v. Men alt sligt er 
pilleri. Hvad det gælder er menneskeåndens revoltering, og 

der skal De være en af dem, som går i spidsen. Men først 

skal De faa feberen fra halsen. 

Deres hengivne ven 
Henrik Ibsen. 


78. 
Til Frederik Hegel. 


Dresden, den 19. Januar 1871. 
Kære herr Hegel! 

Jeg takker Dem forbindtligst for de modtagne 75 thaler 
og beder Dem gentagende om undskyldning, fordi jeg har 
ulejliget Dem midt i den travleste tid. 

Det beror på en misforståelse, når De tror, at , Julian” 
er så vidt fremskredet, at trykningen skulde kunne på- 
begyndes i næste måned. Første afdeling er færdig; jeg 
arbejder på anden afdeling; men tredje afdeling er slet ikke 
skrevet endnu! Dog vil denne sidste gå forholdsvis hurtig 
fra hånden, og når jeg regner tiden rummelig, håber jeg 
visst, at alt vil kunne være i Deres hænder i løbet af Juni 
måned. De franske typer vil passe ypperlig til dette antike 
sujet ligesom, efter hvad jeg synes, til mine bøger over- 
hovedet. 

En stor og glædelig overraskelse var det mig at erfare, 
at 2det oplag af ,,Kongsemnerne" allerede er udsolgt, og 
det vil være mig kært at se den nye udgave med de nys- 


1871 nævnte typer. Jeg skal med omhyggelighed gennemsé 
mit eksemplar af stykket, og skulde der, mod formodning, 
være noget at rette, så tillader jeg mig at tilskrive Dem 
derom. — 

Professor Rovsings bog om retskrivningsspørgsmålet er 
særdeles godt skreven, men det vil være aldeles umuligt 
for ham eller for nogen anden at stanse strømmen. Den 
nye retskrivnings indflydelse på det dansk-norske bogmar- 
keds udvikling i Sverig vil snart vise sig; næsten i hvert 
eneste brev, jeg modtager derfra, udtales under forskellige 
former den forsikring, at vore bøger i den nye dragt der- 
steds læses lige så let som svensk. Og hvad er så egentlig 
dette nye? Intet andet end en udrensning af de forvansk- 

| ninger, som er kommet ind i tidernes løb, og en tilbage- 
venden til det oprindelige og sprogrigtige! — Når De for- 
resten træffer professor Rovsing, beder jeg Dem hilse ham 
og hans familje fra mig og takke for det behagelige samvær 
i Rom. 

Fru Collett opholder sig fremdeles her og tilbringer tiden 
med at ærgre sig; hun agter sig til Italien, men når og om 
hun kommer afsted, ved jeg ikke. Hun er en meget begavet, 
men højst ulykkelig natur. — — 

Hjertelige hilsener til Dem og Deres søn fra 

Deres stedse hengivne 
Henrik Ibsen. 


79. 
Til Georg Brandes. 
Dresden, den 17. Februar 1871. 
Kære Brandes! 
Jeg har jo nok tænkt mig, at min lange taushed vilde 
bringe Dem i vrede; men jeg håber trygt på, at det står 

således imellem os, at ingenting brister for den sags skyld. 1871 
Ja, jeg har en bestemt følelse af, at en livlig vedligeholdt 
brevveksling mellem os snarere kunde medføre en sådan 
fare. Når vi først engang personlig var stødt sammen, vilde 
meget stille sig anderledes; meget vilde da blive klaret på 
begge sider. Indtil da løber jeg virkelig fare for gennem 
mine løslige spredte ytringer at stille mig i et galt lys for 


Dem. I filosofer kan ræsonnere fanden et øre af; og je 


sporer ingen lyst til pr. korrespondance at lade mig reducere 


til en sten eller en h — selv med den mulighed for øjet, 
efter en mundtlig forklaring at blive ophøjet til menneske 


igen. I Deres forrige brev beundrer De ironisk min sindets 
ligevægt under de nuværende forhold. Der har vi stenen! 
Og nu, i Deres sidste venlige(?) linjer gør De mig til en 
hader af friheden. Hanen! — Sagen er, at mit sind befinder 
sig så nogenlunde i ligevægt, fordi jeg anser Frankrigs nu- 
værende ulykke for den største lykke, der kunde times denne 
nation. Og hvad frihedsspørgsmålet betræffer, så antager 
jeg, det indskrænker sig til en tvist om ord. Jeg går aldrig 
ind på at gøre friheden ensbetydende med politisk frihed. 
Hvad De kalder frihed, kalder jeg friheder; og hvad jeg kal- 
der kampen for friheden, er jo ikke andet end den stadige, 
levende tilegnelse af frihedens ide. Den, der besidder fri- 
heden anderledes end som det efterstræbte, han besidder 
den dødt og åndløst, thi frihedsbegrebet har jo dog det ved 
sig, at det stadig udvides under tilegnelsen, og hvis derfor 
nogen under kampen bliver stående og siger: nu har jeg 
den, — så viser han derved, at han netop har tabt den. 
Men netop denne døde sidden inde med et visst givet fri- 
hedsstandpunkt er noget karakteristisk for statssamfun- 
dene; og det er dette jeg har sagt ikke er af det gode. 

Ja, visstnok kan det være et gode at besidde valgfrihed, be- 


av 

1871 skatningsfrihed, O. s. V.; men for hvem er det et gode? For 


borgeren, ikke for individet. Men det er aldeles ingen for- 
nuftnødvendighed for individet at være borger. Tvertimod. 
Staten er individets forbandelse  Hvormed er Preussens 
stats-styrke købt? Med individernes opgåen i det politiske 
og geografiske begreb. Kellneren er den bedste soldat. Og 


| på den anden side Jødefolket, menneskeslægtens adel. Hvor- 
. ved har det bevaret sig i isolation, i poesi, trods al råhed 


udenfra? Derved, at det ikke har havt nogen stat at træk- 
kes med. Var det forblevet i Palæstina, vilde det for længe 
siden være gået under i sin konstruktion, ligesom alle andre 
folk. Staten må væk! Den revolution skal jeg være med 
på. Undergrav statsbegrebet, opstil frivilligheden og det 
åndelig beslægtede som det ene afgørende for en sammen- 
slutning, — det er begyndelsen til en frihed, som er noget 
værd. Ombytning af regeringsformer er ikke andet end pus- 
leri med grader, lidt mere eller lidt mindre, — dårlighed 
altsammen. 

Ja, kære ven, det gælder blot, ikke at lade sig 
skræemme af hævdens ærværdighed. Staten har sin rod i 
tiden; den vil faa sin top i tiden. Der vil falde større ting 
end den; al religion vil falde. Hverken moralbegreberne 
eller kunstformerne har nogen evighed for sig. Hvor meget 
er vi i grunden forpligtet til at holde fast ved? Hvem borger 
mig for at ikke 2 og 2 er fem oppe på Jupiter? 

Disse antydninger kan og vil jeg ikke skriftlig udføre 
videre. Hjertelig tak for Deres digt! Det vil ikke blive det 
sidste, De skriver, thi kaldelsen taler ud af hver linje! At 
De overvurderer mig, skriver jeg på venskabets regning; tak, 
tak! Bevar mig således; jeg skal visselig ikke svigte! 

Og kom så snart til kræfter igen! Og kom så til Dresden 
på to sunde ben. Ja, den benhistorie! Følte De det ikke 

som en nemesis? De fo'r engang så voldsomt frem mod en 1871 
anden filosof, fordi han stod på to ben. Gud ske lov, at 

De ikke fik praktisk bevise muligheden af, at en filosof kan 
hjælpe sig med et. — Jeg forudsætter, at al fare er forbi, 
ellers spøgte jeg visst ikke dermed. 

Af ,,Kritiker og Portraiter" har jeg til dato fra Hegel kun 
fået første halvdel; men selv om jeg havde fået det hele, vilde 
jeg have indskrænket mig til et varmt tak for bogen. Jeg 
er en yderst dårlig kritiker; enkelte værker forstår jeg ikke 
at udtale mig om, og hvorledes De står for mig i det hele, 
som afsluttet personlighed, det véd De. 

Med udgivelsen af min digtsamling har jeg næsten nat 
og dag været beskæftiget siden jul. Det har været et for- 
bandet stykke arbejde at skulle gennemgå al den mængde 
standpunkter, hvormed jeg forlængst var færdig. Tilsam- 
men danner de dog noget helt; og jeg er spændt på at høre, 
hvad De vil sige om bogen. 

De tusende ting, Deres brev kunde give anledning til at 
skrive om, vil jeg denne gang lade ligge. Først vil jeg nu 
erfare, om jeg kan vente snart at se Dem her. Da skal vi 
tage for os til forhandling både biskop Arius og de syv kur- 
fyrster; De skal se, jeg har ikke for intet levet to år i nær- 
heden af Gert Westphalers fædreland. — Hjertelige ønsker 


om sundhed og alt godt. 
Deres hengivne 


Henrik Ibsen. 


Så snart jeg kan overkomme et nogenlunde skikkeligt 
portræt, skal jeg sende Dem det; tag foreløbig til takke med 
indlagte. Jeg håber, De gør gengæld! 


Breve fra Henrik Ibsen. 15 

80. 
Til Lorentz Dietrichson. 


Dresden, den %. Marts 1871. 
Kære gamle ven! 

Det var mig i flere henseender en stor glæde og en over- 
raskelse at modtage dit venskabelige brev, hvilket jeg natur- 
ligvis foresatte mig straks at besvare, — et forsæt, som 
naturligvis ikke blev noget af. Idag skal du dog høre fra 
mig. 

Først ønsker jeg dig nu af ganske hjerte til lykke med 
den fremgang, du i vinter har havt også på scenen. Det var 
imidlertid noget, jeg altid havde ventet, og jeg spår dig alt 
godt af at blive ved på den vej. 

Om din østerlandske rejse skriver du da naturligvis en 
bog? At rejsen har havt den tilsigtede virkning på din sund- 
hed, tør jeg vel antage for givet; og efter hvad jeg fra 
mange forskellige kanter har havt anledning til at erfare, 
må du jo føre en meget behagelig tilværelse i Stockholm. 
Du har mange venner og megen indflydelse; — ingen af 
delene er at foragte. 

Hvad mig angår, så har jeg i vinter arbejdet på min 
digtsamling, der nu er under pressen og om nogen tid vil 
udkomme i et voldsomt stort oplag (og mod et do. do. hono- 
rar). Planer til dramatiske arbejder går jeg omkring med; 
men denne forbandede krigstid virker forstyrrende på mig, 
som du nok kan tænke. 

Vær så god, ved første lejlighed at hilse den Limnell'ske 
familje og takke fruen for hendes brev, som jeg snart skal 
besvare. 

Excellencen Sibbern beder jeg dig også bringe min for- 
bindtligste tak. Ja, det var rigtignok en overraskelse, hvad 

du overbragte mig fra ham. Glad er jeg, at man ikke har 
nogen anelse om historien fra Rom. Det var nu i vor 
Sturm- und Drangperiode, carissimo!l Nu er vi begge to 
ude over det standpunkt. Men det hørte med til udviklin- 
gen; jeg ønsker ingenting ugjort. 

Også alle andre gode venner må du bringe min hjerte- 
ligste hilsen og tak for alt godt. Hofmarskalken og teatrets 
øvrige vedkommende ikke at forglemme! 

Til Stockholm må jeg tilbage, det er visst. Går alting 
efter ønske, så spekulerer jeg på en Norgesrejse til somme- 
ren, og da kan begge dele slåes sammen. — Og så skal vi 
passiare om vore resp. rejser fra Haderslev til Kiel, caris- 
simo! Ja, vi har dog virkelig flakket temmelig vidt omkring, 
siden vi kampered i Stockholm. I Egypten var jeg, som 
du kanske véd, med på den store ekspedition, 24 dages Nil- 
rejse, lige ind i Nubien; ligeledes var jeg en af dem, der 
trængte frem lige til det røde hav; de fleste vendte om ved 
Ismailia. Men gamle Rom fik jeg dog ikke gensé! Håbet 
om at komme did, har jeg dog ikke opgivet; og da træffes 
vi kanske der. Jeg forudsætter nemlig, at du stedse har i 
baghånden et visst håb om i en viss officiel stilling at kunne 
slå dig ned der. 

Dersom jeg ikke vidste, at du i brevskrivervejen præcist 
var af samme stykke, som jeg, så vilde jeg bede dig for- 
tælle mig lidt om personer og forhold deroppe. Hvorledes 
går det eders Gambetta på rigsdagen? Han interesserer mig 
meget; — hils ham fra mig. Har Malmström sin store 
Bråvalla-tavle færdig? Og gubben Kjellberg? Han sukker 
vel også efter de romerske kødgryder? WVUdgav ikke Carl 
Snoilsky sine digte forrige jul? Og var ikke modtagelsen 
sådan, at den måtte opmuntre ham til at vedblive? Han er 


dog virkelig en lyriker af meget høj rang. — Skulde du 
15* 

1871 træffe ritmester R. v. Koch, så spørg ham, om han har 
modtaget mit brev. Stjernströms må du ikke glemme at 
hilse. 

Mine damer sender eder sin bedste tak for samværet i 
Dresden. Dine hilsener, kærlighedserklæringen inklusive, er 
med stor tilfredsstillelse blevet modtagne. Bring til gengæld 
din frue tusend hilsener fra os, din lille pige ligeså; hende 
fik jeg da sletikke se i Stockholm. 

Og hermed, enten vi om kort eller længe, personlig 
eller skriftlig, mødes, så lev hjertelig vel og glem ikke 
din hengivne ven 

Henrik Ibsen. 


81. 
Til Georg Brandes. 


Dresden, den 18. Maj 1871. 
Kære Brandes! 

Gennem vor gamle konsul håber jeg, at De i den sidst 
forløbne tid har modtaget en hilsen fra mig; i al fald har 
Jeg fremsendt en sådan, og fra København har jeg med glæde 
hørt, at De nu er rask igen og for længe siden uden fare. 
Ja, faren har jeg nu egentlig ikke troet på; man dør ikke 
i ekspositionen; den store verdens-dramaturg behøver Dem 
til en hovedrolle i den ,,Haupt- und Statsaction", som han 
vel nu snart belaver sig på at lade opføre for et højstæret 
publikum. 

Hjertelig tak for portrætet! Det har hjulpet mig et stort 
skridt fremad til forståelse, eller egentlig til tilegnelse af 
Deres indre personlighed. At denne ligger klar nok i Deres 

værker, er utvilsomt; men jeg vil altid gerne have en per- 
sonlig form at knytte forestillingen til. Derfor slår jeg mig 
heller ikke til ro, før jeg har truffet Dem, og jeg tænker, 
det da vil vise sig, at vi samstemmer i noget mere end 
forkærlighed for fløjelsfrakker. 

I denne temmelig lange mellemtid har jeg ikke kunnet 
bekvemme mig til at tilskrive Dem. Af Deres sidste brev 
fremgik, at De var en smule vred på mig, og da nu ud- 
givelsen af mine digte stod for døren, vilde jeg ikke gøre 
noget skridt, der kunde se ud som et forsøg på at få Dem 
forsonet før gennemlæsningen. At Deres opfatning ikke lader 
sig bestikke, véd jeg meget vel; men en viss takt bød mig at 
undgå ethvert skin af at have troet noget sådant. Kære 
ven, De vil forstå dette. 

Jeg håber, at Hegel for længe siden har sendt Dem bogen. 
Der er både nyt og gammelt deri, og meget, som jeg ikke 
lægger videre vægt på; men det hører dog altsammen med 
til min udviklingshistorie. Sig mig så Deres dom derom; 
jeg lægger den allerstørste vægt på at få denne at vide. 

Og hvad bestiller De så dernede i det dejlige varme Ita- 
lien? En fordel har måske Deres sygdom bragt Dem, den 
nemlig, at De får leve en sommer dernede. Jeg tænker dag- 
lig på Dem; jeg ser Dem snart i Frascati, snart i Albano 
eller Ariccia. Hvilket er nu det rette” Og hvad forberedes 
dernede af nyt for vor åndelige fremtid? Thi at noget så- 
dant er modnet under Deres lange sygdom, det tror jeg sik- 
kert. Det er et af goderne ved en afkræftelse, at den giver 
renhed og vækst til så meget, som ellers ikke får udfolde sig. 
Jeg har kun en eneste gang været rigtig syg; men just der- 
for har jeg måske aldrig været rigtig frisk. Chi lo sa! 

Er det ikke nederdrægtigt af ,,Communen" i Paris, at:'* 


den har gået hen og fordærvet mig min fortræffelige stats- 

1871 teori — eller rettere ikke-stats-teori! Nu er ideen ødelagt for 
lange tider, og jeg kan ikke engang anstændigvis fremsætte 
den på vers. Men den har en sund kerne i sig, det ser jeg 
så klart, og engang vil den nok blive praktiseret uden al 
karrikatur. — 

Jeg har ofte tænkt på, hvad De engang skrev, at jeg 
ikke havde tilegnet mig videnskabens nuværende standpunkt. 
Hvorledes skulde jeg også kunne overkomme dette” Men 
fødes dog ikke enhver generation med samtidens forudsæt- 
ninger? Har De aldrig i en portrætsamling fra et af de 
foregående århundreder bemærket en forunderlig familjelig- 
hed mellem de forskellige personer af samme periode? $Så- 
ledes også i det åndelige. Hvad vi profane ikke har som 
viden, det tror jeg vi til en viss grad har som anelse eller 
instinkt. Og en digters opgave er jo også væsentlig at se, 
ikke at reflektere; navnlig vilde jeg for mig selv se en fare 
heri. 

Kære Brandes, — det er mig altid en lettelse at udtale 
mig for Dem, og en stor, stor glæde at høre Dem tale, selv 
blot på papiret. Glæd da nu snart 

Deres hengivne 


Henrik Ibsen. 


82. 
Til Frederik Hegel. 


Dresden, den 192. Juli 1871. 
Kære herr Hegel! 
Idet jeg tager Deres sidste venlige brev for mig, ser 
jeg til min forskrækkelse, at det er hele to måneder gam- 
melt og til dato ubesvaret! Jeg håber imidlertid, at De i 

mellemtiden har modtaget et par livstegn fra mig, nemlig 
det rettede eksemplar af ,,.Brand", og dernæst en hilsen gen- 
nem herr R. Kaufmann, med hvem jeg tilbagesendte de af 
herr bibliotekar Gundorph lånte bøger, for hvilke jeg herved 
beder om at måtte frembære min hjerteligste og forbindtligste 
taksigelse. 

Ikke mindre taknemmelig er jeg Dem, kære herr Hegel, 
for de til forskellige tider modtagne blade med anmeldelser 
af digtsamlingen. I det hele taget kan jeg jo være tilfreds 
med bedømmelserne og ønsker blot, at bogens udbredelse må 
gå raskt fra hånden. 

Og nu grunden til min lange taushed: Jeg er i fuldt ar- 
bejde med ,,Kejser Julian". Denne bog vil blive mit hoved- 
værk, og den optager alle mine tanker og al min tid. Den 
positive verdensanskuelse, som kritikerne så længe har af- 
krævet mig, skal man her få. Men nu har jeg en bøn til 
Dem! I foråret 1866 skrev pastor Listov en gennem 3 
nummere af Fædrelandet gående skildring af Julians liv. 
Skulde det være Dem muligt at skaffe mig disse tre num- 
mere tillåns, så viste De mig en overmåde stor tjeneste. 
Endvidere et spørgsmål. Findes der på dansk nogen anden 
historisk fremstilling af dette emne, hvori det faktiske 
er nogenlunde udførlig behandlet? Hvis så er, beder jeg 
Dem for min regning at købe og sende mig værket. Nean- 
ders tyske værker om denne genstand har jeg; D. Straus's 
har jeg også; men hans bog indeholder kun ræsonnerende 
galskab, og den kan jeg selv præstere. Det er fakta, jeg 
behøver. Tag ikke ilde op at jeg besværer Dem med 
denne sag! 

Hjertelig tak, hvis De vil købe mig for 2000 rdir. i kgl. 
obligationer, som De i Deres sidste brev godhedsfuldt fore- 
slog. 

Skulde Jonas Lie på sin udenlandsrejse komme over 
København, da må De sige ham, at han på turen til Italien 
endelig må lægge vejen over Dresden, såsom jeg ønsker at 
skælde ham ud og forøvrigt give ham gode råd og for- 
maninger m. m., hvilket alt kun kan ske mundtlig. 

Vi har bidtil havt et afskyeligt sommervejr her; jeg vil 
håbe, at det i Danmark har været bedre. 

Tusende hilsener til Dem og Deres søn! 

Deres hjertelig hengivne 
Henrik Ibsen. 


83. 


Til Hans Jacob Jensen. 


Dresden, den 17. September 1871. 

" Med den største forbauselse modtog jeg idag Deres frække 
og uforskammede brev, hvoraf jeg erfarer, at De agter at 
udgive et nyt oplag af mine dramatiske arbejder: , Fru Inger 
til Østråt" og ,Hærmændene på Helgeland.” Det er en 
selvfølge, at jeg på det bestemteste modsætter mig dette 
Deres tilsigtede attentat på min pengepung. De har ikke det 
fjærneste skin af ejendomsret til de nævnte arbejder, der af 
mig i sin tid kun solgtes til brug for ,, Illustreret Nyheds- 
blad”. Jeg lader Dem endvidere vide, at begge bøger ud- 
kommer på den Gyldendalske boghandels forlag i en fuld- 
stændig omarbejdet skikkelse, og at publikum wuopholdelig 
vil blive underrettet herom, så at Deres påtænkte svindleri 
ikke vil indbringe Dem andet end skam og skade. Forøvrigt 
har jeg idag lagt sagen i en jurists hænder, og vover De 
at fremture i Deres forsæt, så skal jeg såvel gennem pressen 

som for domstolene vise Dem, hvad deslige kæltringstreger 1871 
fører efter sig. Den tilsendte pakke remitteres uåbnet. 
Henrik Ibsen. 


84. 
Til Georg Brandes. 


Dresden, den 24. September 1871. 
Kære Brandes! 

Det er altid med en underlig blandet følelse, at jeg læser 
Deres breve. Hvad De skriver er mere digte end breve; det 
kommer til mig som et nødråb fra en, der er bleven ene le- 
vende tilbage i et stort uddød strøg. Og så kan jeg jo ikke 
andet end glæde mig og takke Dem, fordi De retter dette 
råb netop til mig. Men på den anden side fylder det mig 
med bekymring, idet jeg spørger mig selv: hvad skal en så- 
dan stemning føre til? Jeg har da ikke andet at slå mig til 
ro med end det håb, at det kun er en gennemgang. Det fore- 
kommer mig, som om De nu står i den samme krisis som 
jeg i de dage, jeg skred til at skrive ,, Brand", og jeg er viss 
på, at også De vil vide at finde det lægemiddel, som driver 
sygdomsstoffet ud af kroppen. 

En energisk produceren er en fortræffelig kur. Hvad 
jeg først og fremst vil ønske Dem er en rigtig fuld- 
blods egoisme, der kan drive Dem til for en tid at 
sætte Deres eget som det eneste, der har værd og be- 
tydning, og alt andet som ikke eksisterende. Optag ikke 
dette som et tegn på noget brutalt i min natur! De kan jo 
dog ikke gavne Deres samfund på nogen bedre måde, end ved 
at udmynte det metal, De har i Dem selv. Det solidariske 
har jeg egentlig aldrig havt nogen stærk følelse af; jeg har 

i grunden kun taget det sådan med som traditionel tros- 
sætning, — og havde man mod til fuldt og helt at sætte det 
ud af betragtning, så blev man kanske kvit den ballast, som 
tynger værst på personligheden. — Overhovedet er der tider, 
da hele verdenshistorien står for mig som et eneste stort 
skibbrud; det gælder at frelse sig selv. 

Specialreformer lover jeg mig intet af. Hele slægten 
er på vildspor, det er sagen. Eller er der virkelig 
noget hold i den nuværende situation? Dette med uop- 
nåelige idealer og sligt? Hele rækken af slægter fore- 
kommer mig som en ung mand, der har forladt sin læst og 
er gået til teatret. Vi har gjort flasko både i elskerfaget og 
i det heroiske fag; det eneste, vi har vist en smule talent 
for, er det naiv-komiske; men med den mere udviklede selv- 
bevidsthed går heller ikke det længere. At det er bedre be- 
vendt i andre lande, end hjemme, tror jeg ikke; massen står 
uden al forståelse af det højere både ude og hjemme. 

Og så skulde jeg forsøge på at stikke en fane ud! Ak, 
kære ven, det blev en historie, som da L. Napoleon gik iland 
i Boulogne med en ørn på hovedet. Senere, da hans mis- 
sions time slog, behøvede han ingen ørn. — Under beskæft- 
tigelsen med ,Julian" er jeg på en viss måde bleven fata- 
list; men dette stykke blir dog et slags fane. Frygt for- 
øvrigt ikke for noget slags tendens-væsen; jeg ser på karak- 
tererne, på de krydsende planer, på historien, og giver 
mig ikke af med , moralen" af det hele — forudsat, at De 
ikke under historiens moral vil forstå dens filosofi; thi at 
en sådan kommer til at skinne frem som den endelige dom 
over det kæmpende og sejrende, er en selvfølge. Dog alt 
dette kan kun anskueliggøres praktisk. 

Deres forrige brev om denne genstand gjorde mig ikke 
urolig, først fordi jeg fra Deres side var forberedt på des- 

lige betænkeligheder, og dernæst fordi jeg tager stoffet ander- 1871 
ledes, end De forudsætter. — 

Deres bog har jeg modtaget; jeg kan kun sige Dem, at 
den for mig er en læsning, som jeg atter og atter vender 
tilbage til. 

Ja, kære fortræffelige Brandes, det er mig ufatteligt, 
at De kan være mismodig. De har jo dog fået åndens 
kaldelse så klart og utvetydig som kun få mennesker. 
Hvad skal da dette mismod til? Har De lov til det? 
Tro forøvrigt ikke andet, end at jeg godt forstår Dem. 

De viser mig nok den tjeneste at fremsende indlagte visit- 
kort til cand. mag. Fr. Knudtzon, Amaliegade; — skulde De 
personlig træffe ham etsteds, så hils ham fra mig; jeg sætter 
ham i mange henseender højt; — jeg kan også sige, at han 
er en begejstret og ubetinget beundrer af Dem. 

Og så tilsidst hjertelig tak for besøget i Dresden; det 
var fest-timer for mig. Lykke, mod, sundhed og alt godt! 

Deres hengivne 
Henrik Ibsen. 


85. 
Til Michael Birkeland. 


Dresden, den 10. Oktober 1871. 
Kære Birkeland! 

Hjertelig tak for dit brev, hvoraf jeg ser, at du har be- 
varet dit gamle venskab for mig. Jeg er vel tilfreds med, 
at min opsats er bleven holdt tilbage. Det har været mig i 
højeste grad modbydeligt at tænke på, at jeg skulde ind- 
lade mig i ordveksling med en karl som bogtrykker Jensen; 
udenforstående kan meget bedre gøre det. Min bøn til dig 

1871 er: enten i samråd med Thoresen at omkalfatre artiklen, 
således at den gør sin virkning uden at skade mig, eller 
— hvad der skulde være mig kærest — at benytte, hvad 
deri brugbart er, til en selvstændig opsats om sagen. 

Nogle bemærkninger ved dit brev må jeg dog gøre. Du 
skriver, som om det kunde være tvilsomt, på hvis side 
retten ligger. Hersker der virkelig i den grad barbari i den 
norske bogverden? Er et avisbidrag udgiverens ejendom? 
Hvorledes kunde jeg da upåtalt udgive 2den udgave af 
, Kærlighedens komedie"? Hvorledes kunde jeg udgive min 
digtsamling, hvis ,,Ballonbrevet" og mange andre stykker 
tilhørte doktor de Besche og Dl. Nyhedsblad? Hvorledes 
kunde Bjørnson i sine ,Småstykker” optrykke ,,Mellem 
slagene” og ,,En glad gut”, hvoraf det ene efter norske be- 
greber skulde tilbøre ,,Christiania-Posten" og det andet 
Aftenbladet"? I hele den civiliserede verden hersker der 
ingen tvil om dette spørgsmål, og det er mig pinligt at tænke 
på, at mit fædreland danner den eneste undtagelse. Hvis 
jeg har husket fejl, og mit brev til Botten-Hansen om ,Fru 
Inger" eksisterer, så beviser det jo til overflod, at Nyhedsbl. 
kun erhverved sig en viss begrænset ret, i modsat fald var 
det meningsløst at fastsætte noget om oplagets størrelse. 

Ligeså enestående vilde det være, om eftertrykker H. I. 
Jensen skulde kunne gøre affærer med mit private brev. 
Der forekommer kun to stærke udtryk deri, idet jeg kalder 
hans forehavende ,,en svindler-spekulation” og ytrer, at 
hvis han fremturer i sit forsæt, skal jeg både gennem pres- 
sen og for domstolene vise ham, hvad slige kæltringstreger 
fører til”. Hvis Jensen ejer forlagsretten, så øver han kæl- 
tringstreger mod sine kreditorer; ejer han den ikke, så øver 
han dem mod mig. I begge tilfælde er hans spekulation 
efter europæiske begreber en svindler-spekulation. Skulde 


237 


det virkelig være farligt at udtale dette hjemme? Ja, jeg 1871 
forstår, hvorfor det er farligt; det hænger sammen med, 
hvad du antyder om ,forhold og stemninger”. Hvis Jensen 
var statsråd, embedsmand eller overhovedet et dannet men- 
neske, så var der visst ingen fare; men en smudsig slyngel, 
der netop i kraft af sin smudsighed hører til ,,folket", må 
naturligvis ikke affærdiges med hån. Jeg går til min død 
ikke med på dette! Men jeg indrømmer, at denne private 
sag ikke er den gunstigste lejlighed til at brændemærke 
råheden og dens forgudere. Og hvorledes skulde ellers den 
person vove at tænke på en injurieproces, da man dog har 
hele hans fallithistorie at true ham med? 

Tak L. Daae fra mig for hans gode hjælp og bed ham ' 
fremdeles ikke at svigte mig. Dette er for mig en stor sag; 
thi skulde virkelig den Jensenske udplyndringsplan vinde 
sympati og understøttelse hjemme, så er det min agt, komme 
hvad der vil, at sige mig løs fra ethvert forhold til Norge. 
og aldrig mere sætte min fod der. 

Her sad jeg nu i lykkelig sindsro og arbejded på min 
nye digtning; fra Sverige, fra Danmark og hernede fra er- 
farer jeg ikke andet, end hvad der må glæde mig; men fra 
Norge er det som alt ondt kommer over mig. Hvad vil de 
mennesker? Er jeg ikke tilstrækkelig langt borte? 

Et falder mig ind. Skulde ikke stumper af min artikel 
kunne benyttes som uddrag af et privat brev fra mig? Gør, 
hvad du og Thoresen finder for godt; men forebyg den 
skæbnesvangre mulighed, at eftertryksudgaven af mine bøger 
får se lyset. 

Endnu en gang, tak for dit brev, og en venlig hilsen til 
din ærede frue. — Kommer jeg lykkelig ud over denne lur- 
vede sag, så er det min agt til sommeren at komme hjem 
for at være med at fejre det 1000-årige rige. Det eneste, der 

ved denne lejlighed skulde holde mig tilbage, var tanken 
om vore folkelige politiske chiliaster. — 


Lev hjertelig vell 
Din hengivne 


Henrik Ibsen. 


P. S. Jeg skriver til Thoresen idag. 


86. 
Til Frederik Hegel. 


Dresden, den 27. December 1871. 
Kære herr Hegel! 

Herved tillader jeg mig at frembære vor hjerteligste tak- 
sigelse for den smukke og værdifulde gave, hvorved De i en 
så væsentlig grad har bidraget til at skaffe os alle en be- 
hagelig juletid. Fru Dunkers bog vil visst finde en stor 
læsekreds, navnlig i Norge, hvor jeg véd, at den har været 
imødeset med stor forventning. 

Mit nye arbejde går uopholdelig fremad. 1ste afdeling: 
sJulian og visdomsvennerne" i tre akter ligger allerede fær- 
dig i renskrift. Den udgør netop 100 sider; men jeg 
sender Dem intet deraf, da jeg antager, at De ønsker det 
hele, forinden De lader trykningen begynde. På anden 
afdeling arbejder jeg nu flittig, og denne vil gå raskere 
fra hånden og blive betydelig kortere; tredje afdeling blir 
derimod noget længere; antagelig kommer det hele til at 
udgøre mellem 280—300 sider, altsammen i prosa, og i for- 
men nærmest sluttende sig til ,Kongsemnerne". — — 

Jeg har i den senere tid været indviklet i en tysk pole- 
mik. Tidsskriftet ,Im neuen Reich", der udkommer i Leip- 
zig under redaktion af Alfred Dove og Gustav Freytag, har 
anfaldt mig for nogle i mine digte forekommende ytringer 
om tyskerne. Krigen er derfra gåt over i ,,Constitutionelle 
Zeitung” og nogle andre mindre betydende blade. Jeg har 
naturligvis måttet tage til genmæle og har værget mig så 
vidt, at jeg håber, min stilling her blir holdbar i nogen 
tid idetmindste. 

Tør jeg bede Dem være af den godhed at sende mig 36 
thaler preussisk? Jeg frygter nemlig for at komme i 
forlegenhed inden den sædvanlige kvartalsforsendelse fra 
Kristiania kan indløbe. — Forhåbentlig har De i sin tid 
modtaget wuniversitets-bibliotekets bøger? Jeg har været 
noget i uro derover, fordi vedkommende postembedsmand 
hersteds sagde mig, at indpakningen ikke var rigtig for- 
svarlig. Skulde dette have foranlediget nogen skade på 
indbindingen eller andet, så ønsker jeg naturligvis at er- 
statte samme; at pakken er fremkommen, ved jeg deraf, at 
jeg her har fået tilbagebetalt et fejlagtig beregnet porto- 
beløb, hvorpå man ved Kbhvn.s postkontor havde gjort op- 
mærksom. 

Fru C. Collett opholder sig her i denne tid. Hun tænker 
på at begive sig til Rom; jeg tviler imidlertid på, at hun 
kommer videre; thi hun er uden alt begreb om, hvorledes 
man skal indrette sig på en rejse. 

Skulde De se G. Brandes, beder jeg Dem hilse ham fra 
mig; jeg tilskriver ham snart. — 

Og hermed vil jeg hjerteligst takke Dem for alt godt i 
det forløbne år; og modtag, De og Deres søn, vore bedste 
ønsker for det kommende! Jeg håber temmelig sikkert, at 


1871 


240 


1872 vore fælles foretagender i dette sidstnævnte vil løbe af til 
gensidig tilfredshed. 
Deres hjertelig hengivne 
Henrik Ibsen. 


87. 


Til det norske kirkedepartement. 


Dresden, den %. Februar 1872. 

Efterat omhandlede stipendium for en del var blevet mig 
bevilget, begav jeg mig til Sverige, hvor jeg, navnlig i 
Stockholm, studered de offentlige museer og kunstanstalter, 
hvorhos jeg ved en overordentlig forekommenhed fra 
myndighedernes side sattes istand til grundig at lære at 
kende det svenske undervisningsvæsen, dets standpunkt, 
dets grundsætninger og dets hele indre og ydre sammen- 
hæng med folkets ejendommelige karakter og historie. 

I September måned erholdt jeg officiel indbydelse til at 
overvære Suez-kanalens åbning, og uagtet mit studium af 
de svenske tilstande og forhold endnu ikke var afsluttet, 
anså jeg det for uforsvarligt og uforenligt med grundplanen 
for hele mit lange ophold i udlandet at lade en sådan aldrig 
tilbagevendende anledning til belærelse gå unyttet forbi. 
Jeg begav mig derfor straks over Dresden og Paris til 
Egypten, hvor jeg indtraf henimod midten af Oktober 
måned og deltog i den af vicekongen for omtrent 60 euro- 
pæiske herrer foranstaltede ekspedition opad Nilen indtil et 
stykke ind i de nubiske distrikter. 

Ekspeditionen, hvis øjemed for vicekongens vedkommende 
var, gennem os indbudne at henlede de forskellige euro- 

pæiske nationers opmærksomhed dels på landets mindes- 
mærker fra oldtiden og dels på de af den nuværende rege- 
ring i storartet målestok foretagne foranstaltninger til 
egnenes og befolkningens opkomst, lededes af samtidens 
mest fremragende egyptologer efter en af vicekongens direk- 
tør for de nationale kunstskatte, Mariette bey, lagt plan. 
Her havde jeg således den rigeste og fyldigste anledning 
til at erhverve et grundlag for de studier ef græsk og 
romersk arkitektur og skulptur, som jeg under mit fire- 
årige ophold i Italien med forkærlighed havde hengivet 
mig til. 

I midten af November vendte ekspeditionen tilbage til 
Kairo, hvorfra vi afgik til Port Said, deltog i kanalens ind- 
vielse, passered denne indtil det røde hav, vendte atter til- 
bage til Kairo og afgik endelig derfra over Alexandria til 
Europa, på hvilken rejse jeg foreløbig stansed i Paris for 
at gøre mig bekendt med de derværende kunstsamlinger, 
og indtraf i løbet af vinteren igen til Dresden. 

Denne rejse foretog jeg visstnok, som nævnt, i egenskab 
af indbuden gæst; men det er en selvfølge, at den ikke desto 
mindre forvoldte mig meget betydelige udgifter. Enhver, 
der kender de østerlandske forhold, vil vide, at pengegaver, 
foræringer og lignende udtællinger under forskellige former 
og ved mangfoldige anledninger dersteds kræves i et omfang, 
hvortil man i Europa ikke har noget tilsvarende. Det sel- 
skab, jeg befandt mig i, de kredse, hvormed jeg kom i be- 
rørelse, og navnlig den egenskab, man dernede tillagde mig 
og min medrejsende landsmand, som repræsentanter for 
vort fædreland, nødte mig desuden til mere at indrette mig 
efter rigmandens end efter mine egne vilkår. 

— — Ihvorvel min egyptiske rejse har været af en for 
min udvikling, og navnlig for mit fri overblik over kultur- 

1872 historiens gang, uvurderlig betydning, så vil dette åndelige 
rejseudbytte dog ikke kunne siges at være fuldstændig 
nyttiggjort, forinden jeg er bleven sat istand til under et 
gentaget grundigt studium af det berlinske, egyptologiske 
museum at udfylde, hvad der endnu mangler mig til hel og 
fuldstændig forståelse af den egyptiske arkitektur og skulp- 
tur samt af disses sammenhæng med de tilsvarende antike 
kunstformer i Europa. 

Næste år vil familjehensyn nøde mig til at vende tilbage 
til hjemmet. Allerede iår havde jeg tænkt at kunne tiltræde 
hjemrejsen, men en ny, omfangsrig digtning gør mig dette 
umuligt. 

Den sindets uro, som nødvendigvis er forbunden med 
ombytning af opholdssted og med genindtræden i omgivelser, 
der, efter et mere end otteårigt fravær, i mange henseender 
er blevne mig fremmede, vilde ikke kunne undgå at efter- 
lade uheldige spor i et ufuldført arbejde, hvis indre struktur 
i særlig grad påkræver en hel og ensartet støbning. 


— mes — Gems — femme 


88. 
Til Frederik Hegel. 


Dresden, den ?. Marts 1872. 
Kære herr Hegel! 

Undskyld at jeg idag ulejliger Dem med et par ord. Jeg 
vilde være Dem meget forbunden, dersom De en af dagene 
vilde have den godhed at besørge mig tilsendt 100 rdlr. enten 
i preussiske papirpenge eller i postanvisninger, hvis dette 
sidste nemlig skulde volde mindre ulejlighed. 

Processen mod bog- og eftertrykker Jensen er i fuld gang. 

Den føres fra min side af højesteretsadvokat Stang, søn af 1872 
statsråden, der ret con amore har grebet denne lejlighed til 
at komme Jensen tillivs; — Jensen er, som De måske ved, 
udgiver af ,Dagbladet”, hvilket blad nu i længere tid har 
forfulgt det Stangske ministerium med hadske angreb. Op- 
rindelig var også boghandlerne Dybwad og Cammermeyer 
tiltalte, fordi de havde falholdt eftertrykket; men da det 
oplystes, at de intet havde solgt, og da de vedtog en for- 
pligtelse til ikke mere at befatte sig med den Jensenske 
affære, så frafaldtes klagen for deres vedkommende. 

Forresten alt ved det gamle. Jeg arbejder daglig på 
,;:Kejser Julian”. ,,Brand" er, efter hvad jeg hører, udkom- 
men på tysk; jeg har endnu ikke læst oversættelsen. 

Hjertelige hilsener til Dem og Deres søn fra 

Deres stedse hengivne 
Henrik Ibsen. 


89. 
Til Fredrik Gjertsen. 


Dresden, den 21. Marts 1872. 
Herr Fr. Gjertsen! 

For nogen tid siden blev jeg i dobbelt henseende glæde- 
lig overrasket ved fra Deres egen hånd at modtage Deres 
oversættelse af Horats's ,,Ars poetica”. Det glæded mig at 
få et påtageligt vidnesbyrd om, hvor vel skikket vort sprog 
er, når det benyttes på rette måde, til at gengive de antike 
tankers indhold og form, — og ikke mindre glædeligt var 
det mig at erfare, at De i denne lange tid havde bevaret 
mig i venskabelig erindring. 


At oversætte godt er en vanskelig sag. Det gælder jo 
46* 

1872 ikke blot at oversætte meningen, men også til en viss grad 
at omdigte udtrykket og billederne samt endelig at lempe 
den ydre form efter det sprogs struktur og behov, hvori man 
oversætter. Jeg er således, for at tage et eksempel, meget 
i tvil om, hvorvidt Molbech i sin oversættelse af ,,Divina 
commedia" har gjort ret i at benytte lutter kvindelige rim. 
Havde det italienske sprog ejet mandlige rim, vilde Dante 
naturligvis have afvekslet dermed, og jeg finder det ikke 
rigtigt i en oversættelse til dansk at påbyrde oversættelsen 
en mangel, hvorunder det danske sprog ikke lider. Sandt 
nok, man kan sige, at de bløde rimendelser giver fordansk- 
ningen et slags italiensk anstrøg; men dette gælder kun for 
de enkeltes vedkommende, der kender originalen eller det 
italienske sprog overhovedet. Jeg mener, et digt bør over- 
sættes således, som forfatteren selv vilde have digtet det, 
hvis han havde filhørt det folk, for hvilket han over- 
sættes. 

I denne henseende forekommer det mig, at De har været 
ganske overordentlig heldig, og hertil bidrager ikke mindst 
den sikkre takt, hvormed De har truffet valget af det rette 
versemål. Heksametret er i vore nordiske sprog ubrugeligt. 
Både Meisling og Wilster har, i deres forøvrigt fortjenst- 
fulde oversættelser, noksom bevist det. I dette fremmede 
versemål bliver meningen uklar og uoverskuelig; den frem- 
mede klang, som derved meddeles sproget, lægger sig som 
en forstyrrende melodi imellem læseren og forståelsen af det 
læste. Det samme synes mig at være tilfældet med de tyske 
originaldigte, der er skrevne i heksametre. I , Herrmann und 
Dorothea" er derved både skikkelser og situationer blevne 
stiliserede i en grad, som man ellers ikke finder hos Goethe, 
og som er uforenlig med vor tids fordring til det realistiske 
i gengivelsen. — 

Det har ofte undret mig, at De ikke har givet Dem ifærd 1872 
med at oversætte Byron. Efter de prøver, De i sin tid med- 
delte i ,Nyhedsbladet”, synes jeg, at netop De måtte være 
manden. Det engelske sprog er visstnok temmelig vel kendt 
hos os; men sagen er, at det især kendes i de klasser, hos 
hvilke man ikke tør forudsætte nogen særlig interesse for 
poetisk læsning. Jeg kender ikke synderlig til Byron; men 
jeg har en følelse af, at hans værker, overførte i vort sprog, 
mægtig vilde bidrage til at feje en hel del moralistiske for- 
domme ud af vor æstetiske betragtning, og derved var 
meget vundet. Vort publikums begreber lider under megen 
ufrihed; man blander de forskellige åndelige sfærer sammen; 
hvad der ikke kan bestå for vor vedtægtsmæssige nationale 
morals domstol, det får heller ikke lov til at bestå for den 
æstetiske. Men en udenlandsk autoritet imponerer; og 
ligesom det digtende Tyskland, efter hvad her erkendes, har 
behøvet Byron for at komme op på sit nuværende stand- 
punkt, således mener jeg, at vi kunde behøve ham for at 
komme ud af vort. — 

Først og fremst undrer jeg mig dog over, at De ikke med 
alt alvor har kastet Dem over den direkte umiddelbare pro- 
duktion; jeg kan ikke forstå, hvorledes der kan findes be- 
gavelse uden en tilsvarende trang, og jeg antager, at en 
husinkvisition af Deres hemmelige gemmesteder vilde bringe 
aktstykker for dagen, der til overflod bekræfted min an- 
skuelse. Forhåbentlig vil heller ikke offentliggørelsen længe 
lade vente på sig. I så fald kan jeg komme Dem til hjælp: 
jeg har nemlig endnu i mit værge en sonnet, som De i 1851 
tilskrev mig ved tilbagesendelsen af en lorgnet, De en aften 
havde lånt i studentersamfundet. Det var afdøde Georg 
Krohn, som formidled vor smule bekendtskab i den tid. Jeg 
véd ikke, om De husker det? Siden kom der under den 

1872 uklare og famlende kamp for et gennembrudd mangt og 
meget tilsyne i mit væsen, der ikke kunde andet end rejse 
en skillemur imellem os. Mange af de bedste har jeg vundet 
under adskillelsen. Jeg regner Dem iblandt disse, og jeg 
stoler sikkert på, at jeg ved et personligt sammentræf ikke 
herefterdags skal forspilde, hvad min udlændighed har er- 
hvervet mig. 

Der er en liden kreds hjemme, som jeg altid må 
tænke på i forbindelse med Dem. Nogle af disse har 
jeg kendt mere, andre mindre; jeg beder Dem hilse dem 
alle. Jeg har ikke mange venner; jeg ønsker gerne at for- 
øge deres tal, — og jeg risikerer intet derved; jeg udsætter 
mig visst ikke så snart for, af hensyn til mig selv og for min 
egen beroligelses skyld, at måtte opgive min hovedgrund- 

. sætning på alle felter og områder, den nemlig, at minori- 
teten altid har ret. 

Lev hjertelig vel, og tak fordi De tænkte på mig! 

Venskabeligst Deres 
Henrik Ibsen. 


90. 
Til Edmund Gosse. 


Dresden, den 2. April 1872. 
Højstærede herre! 

For nogle dage siden havde jeg den store glæde at mod- 
tage Deres for mig så særdeles smigrende brev, ledsaget af 
Deres velvillige recension i ,, The Spectator". 

Mit kendskab til det engelske sprog er desværre ikke så 
grundigt, at jeg drister mig til skriftlig at benytte samme, 

og når jeg herved frembærer min hjerteligste og forbindt- 1872 
ligste tak for den velvilje, hvormed De omfatter min literære 
virksomhed, håber jeg De tilgiver, at jeg betjener mig af 

mit modersmål. 

På en bedre og mere anbefalende måde, end sket er i 
Deres fortræffelige anmeldelse, kunde jeg aldrig ønske at 
blive introduceret for en fremmed nation; og heller ikke gives 
der noget folk, i hvis læseverden det vilde være mig en 
større ære at blive indført, end netop det engelske Kan 
dette ved Deres gode og kyndige bistand ske, vil jeg føle 
mig Dem ubegrænset forbunden for alle tider. 

Af Deres meget ærede brev er det mig imidlertid ikke 
ganske klart, hvorvidt det er Deres hensigt selv at over- 
sætte mine skrifter, eller om De vil indskrænke Dem til 
gennem anmeldelser at henlede Englands opmærksomhed på 
samme. Hvis det førstnævnte er tilfældet, vil det naturlig- 
vis være mig en ære og en glæde at stille mine bøger til 
Deres rådighed, forvisset om, at i bedre og kyndigere hæn- 
der kan jeg aldrig nedlægge dem. Om denne sag vilde det 
være mig særdeles kært at erfare Deres mening. 

Jeg beklager højlig, at omstændighederne ikke tillader mig 
at besøge Skandinavien i sommer, og at jeg således desværre 
går glip af den behagelige og for mig så højst ønskede an- 
ledning til personlig at fremføre min varme taksigelse for 
det betydningsfulde skridt, De allerede har foretaget til 
virkeliggørelse af en af mine kæreste literære drømme. Det 
engelske folk står os Skandinaver så nær; og just derfor har 
det været mig smerteligt at tænke på, at sproget skulde 
stille en skranke mellem min digtning og hele denne store 
beslægtede verden. De vil derfor kunne forestille Dem, hvil- 
ken glæde De forvoldte mig, da De stilled mig i udsigt at 
få denne skranke nedbrudt. 

Her i Tyskland forberedes flere udgaver af mine arbejder. 
Af ,,. Brand” er udkommet en oversættelse i Cassel; men denne 
tilfredsstiller mig ikke. En anden oversættelse af samme 
digtning bebudes fra Berlin. I Berlin er ligeledes udkommet 
på tysk ,,.Kongsemnerne" og ,,De unges forbund", begge for- 
træffelig gengivne af dr. Adolf Strodtmann, Byrons og 
Tennysons fortrinlige oversætter. For øjeblikket er dr. 
Strodtmann beskæftiget med at oversætte mine mindre 
digte. 

At indføres i den engelske læseverden er imidlertid for 
mig hovedsagen, og jo hurtigere dette kunde ske, desto kæ- 
rere vilde det være mig. Skulde De ville hædre og glæde 
mig med et brev i denne anledning, så er min direkte 
adresse indtil videre, og i al fald indtil udgangen af Juni 
måned: 

Dippoldiswaldaer-Strasse No. 7, Dresden. 
Skulde De på Deres forestående rejse til sommeren komme 
til at berøre dette sted, vilde det være mig overordentlig kært 
mundtlig at kunne udtale mig for Dem. 

Under alle omstændigheder beder jeg Dem gentagende 
at modtage forsikringen om min oprigtige påskønnelse af det 
varme og velvillige sind, hvormed De omfatter såvel mig 
som mit lands literatur overhovedet. Og hermed tillader 
jeg mig for denne gang på det bedste at anbefale mig, idet 
jeg med udmærket højagtelse tegner mig 

Deres meget ærbødige og forbundne 
Henrik Ibsen. 

91. 
Til Georg Brandes. 


Dresden, den 4. April 1872. 
Kære Brandes! 

I dette øjeblik modtog jeg Deres brev og besvarer det 
uopholdelig. 

Hvad er det dog for utrolige ting, De skriver! Og jeg, 
som troede Dem svælgende i lykke og triumf! Men det er 
umuligt andet, end at De har en hær bagved Dem. Husk på 
at det er rekruter, De fører i ilden; første gang viger de, 
anden gang holder de stand, siden følger de Dem til storm 
og sejr. 

Den liberale presse lukker sig for Dem. Ja, naturligvis! 
Jeg udtalte engang for Dem min foragt for den politiske 
frihed. Dengang modsagde De. Af Deres eventyr om ,,Rød- 


hætten” ser jeg, at De har gjort visse erfaringer. Keære 
ven, liberalisterne er frihedens værste fjender. Under ab-' 
solutismen trives åndsfriheden og tankefriheden bedst; det 


viste sig i Frankrig, senere i Tyskland og nu i Rusland. 

Men jeg vil gå over til det, som i denne tid uafladelig 
har været i mine tanker og forstyrret min nattero. Jeg har 
læst Deres forelæsninger. 

Farligere bog kunde aldrig falde i en frugtsommelig dig- 
ters hænder. Den er en af de bøger, som sætter et svælgende 
dyb mellem igår og idag. Da jeg havde været i Italien, for- 
stod jeg ikke, hvorledes jeg havde kunnet føre en tilværelse, 
forinden jeg havde været der. Om tyve år vil man ikke 
kunne begribe, hvorledes det åndelig taget var leveligt 
hjemme før disse forelæsninger. Hvad det var Steffens i 
sin tid udretted, har jeg ikke nogen klar forestilling om; 
men jeg antager, at det var den formale æstetik, som han 

1872 gav en ny skikkelse. Deres bog er ikke literaturhistorie i 
den gamle forstand, heller ikke kulturhistorie; hvad den 
egentlig er, vil jeg ikke bemøje mig med at finde et udtryk 
for. Den står for mig som Kaliforniens guldfelter, da de 
først forefandtes; man blev millionær på dem, eller man gik 
under i elendighed. Er nu vor åndelige konstitution robust 
nok hjemme? Jeg véd det ikke; men herpå kommer det 
heller ikke an; hvad der ikke kan bære tidens idéer, det må 
falde. | 

De siger, at alle stemmer i det filosofiske fakultet er Dem 
imod. Kære Brandes, vilde De ønske det anderledes? Er det 
ikke fakultetets filosofi, som De vil tillivs? En krig som 
Deres skal ikke føres af en kgl. ansat embedsmand. Hvis 
man ikke lukked døren af for Dem, så viste det jo, at man 
ikke frygted Dem. 

Hvad nu agitationen imod Dem angår, løgnene, bagvaskel- 
serne, 0. 8. V., da skal jeg give Dem et råd, som jeg af 
egen erfaring véd er probat. Vær fornem! Fornemhed er 
det eneste våben imod sligt. Se lige ud; svar aldrig med et 
ord i aviser; hvis De i Deres skrifter polemiserer, så ret aldrig 
polemiken mod dette eller hint bestemte angreb; lad Dem 
aldrig mærke med, at et eneste ord af Deres flender har bidt 
sig fast i Dem; kort sagt, træd op som om De slet ikke aned, 
at der var nogen modstand. Og hvad livskraft tror De vel 
Deres modstanderes attentater har? I tidligere tider, når jeg 
om morgenen læste et anfald på mig, tænkte jeg: nu er jeg 
da ødelagt; nu kan jeg aldrig rejse mig mere! Jeg rejste 
mig dog; intet menneske husker mere, hvad der blev skrevet, 
og jeg selv har glemt det for længe siden. Altså, gør Dem 
blot ikke gemen med alskens slags og sådant noget. Begynd 
en ny række forelæsninger, uforstyrret, urokket, med irri- 
terende sindsligevægt, med glad affejende ringeagt for alt 

det, som ramler sammen til højre og til venstre. Tror De 1872 
det ormædte vil kunne stå imod! 

Hvad der kommer ud af denne kamp på kniven imellem 
to epoker, det véd jeg ikke; alt andet heller, end det be- 
stående; det er for mig det bestemmende. Af sejren lover 
jeg mig ikke egentlig nogen stabil forbedring; al udvikling 
har hidtil ikke været andet end en slingren fra den ene vild- 
farelse over i den anden. Men kampen er god, frisk, sund; 
Deres rejsning står for mig som en eneste stor hel sønder- 
brydende og frigørende genialitetsytring. Dersom de gamle 
hyler over gudsbespottelse, så skulde de betænke, at de selv 
er spotterne; den store vedkommende har nok havt sin hen- 
sigt med Dem. 

Jeg hører, De har stiftet en forening. Stol ikke ubetinget 
på enhver, der slutter sig til Dem; hovedsagen er, om tilslut- 
ningen finder sted på de afgørende præmisser. Hvorvidt 
Deres position styrkes derved, véd jeg heller ikke; for mig 
står det i al fald, at den ensomme er den stærkeste. Men 
jeg sidder jo her nede i ly, og De står deroppe midt ude i 
uvejret; det forandrer meget. 

Farvel for denne gang, kære Brandes! Bevar en venlig 
plads for mig og mit ved siden af det, som fra nu af må 
være Dem det eneste vigtige, fordi det i ånd og sandhed er 
Deres eget. 

Undskyld hastværk og mangel på sammenhæng! 

Deres hengivne 
Henrik Ibsen. 

92. 
Til Frederik Hegel. 


Dresden, den %. April 1872. 
Kære herr Hegel! 

Jeg takker Dem forbindtligst for de i Deres venlige brev 
af 4. Marts oversendte 75 thaler. Ligeså havde jeg i søn- 
dags den glæde at modtage ,,.Kongsemnerne" i den smukke 
nye udgave. 

Dette stykke, ligesom ,De unges forbund", er over- 
sat på tysk af Adolf Strodtmann og skal, efter hvad 
jeg hører, allerede være antaget til opførelse i Breslau og 
Prag; begge bøger er ligeledes med megen velvilje, så vidt 
jeg har bragt i erfaring, modtagne i læseverdenen. 

Jeg ved ikke, om De har læst en anmeldelse af mine 
digte i det engelske blad ,,The Spectator", der delvis har 
været gengiven i ,,Morgenbladet". Lignende anmeldelser af 
mine andre arbejder bebudes som en forberedelse til en på- 
tænkt oversættelse af disse for England og Amerika. Hoved- 
manden for dette foretagende er mr. Edmund Gosse, em- 
bedsmand (bibliotekar eller noget sådant) ved British Mu- 
seum i London. I dette øjemed har han bedet mig sende 


ham et ekspl. (uindbundne) af ,Kærlighedens komedie", 


Peer Gynt" og ,,De unges forbund”. Tør jeg bede Dem 
vise mig den store tjeneste for min regning at besørge 
dette? Noget brev behøver ikke at medfølge, da jeg har til- 
skrevet ham det fornødne. Den fuldstændige adresse er: 
Edmund W. Gosse, Esqr. British Museum. Great Russel 
Street. Bloomsbury. London. 

Ligeså vilde jeg være Dem meget taknemmelig, dersom 
De ved lejlighed gennem en af Deres forretningsvenner eller 
på anden for Dem bekvem måde vilde lade udbetale for min 

regning 9 rdlr. dansk (18 rdlr. svensk) til kunsthandler Chr. 
Hammer, Fredsgatan, Stockholm. 

Af , Julian" er jeg snart færdig med 2den afdeling. Den 
tredje og sidste vil gå som en leg. Foråret er nu kommet 
hernede, og den varme tid er min bedste arbejdstid. Af 
danske rejsende har vi havt den fornøjelse at se flere; for 
øjeblikket er H. C. Andersen her. 

Min påtænkte rejse til København i anledning af udstil- 
lingen må jeg opgive; thi så snart ,Julian" er færdig, tager 
jeg fat på omarbejdelsen af ,Fru Inger til Østråt”, som jeg 
tænker at indlevere til det kgl. teater. 

For de tilsendte bøger af G. Brandes er jeg Dem meget 
taknemmelig. Hans forelæsninger forekommer mig i og for 
sig mesterlige; men jeg kan jo nok begribe, at de har vakt 
stort anstød på mange hold. Et er imidlertid visst: han vil 
få fremtiden på sin side, og mange af hans modstandere 
vil da have gjort sit eftermæle en dårlig tjeneste ved den 
måde, hvorpå de har mødt ham. Jeg tilskrev ham i for- 
rige uge. — 

Med de venligste hilsener til Dem og Deres søn tegner 
jeg mig 

Deres hjertelig hengivne 
Henrik Ibsen. 


93. 
Til Edmund Gosse. 


Dresden, den 30. April 1872. 
Meget ærede herre! 
Jeg beder Dem tilgive, at jeg først idag besvarer Deres 
sidste, venlige brev. Hvis De beslutter Dem til at oversætte 

1872 en eller flere af mine bøger, vilde jeg skatte mig meget 
lykkelig; men det er en selvfølge, at De forpligter mig til en 
ligeså stor taknemmelighed, dersom De ved fortsatte artikler 
i de engelske blade henleder opmærksomheden på mine ar- 
bejder. Dette antager jeg også i betydelig grad vil bidrage 
til at fjerne vanskelighederne ved at finde en forlægger. At 
påbegynde nogen oversættelse uden at være sikret en rime- 
lig erstatning for tid og møje, kan der naturligvis ikke være 
tale om. Overhovedet lægger jeg sagen med fuld tryghed i 
Deres hænder, overbevist om at De vil forstå at vælge den 
vej, som fører sikrest og fordelagtigst til målet. 

I forrige uge tilskrev jeg min forlægger i København og 
anmoded ham om at sende Dem ,,Kærlighedens komedie", 
skuespil i 3 akter, samt de to andre forlangte bøger. ,,Kær- 
lighedens komedie" er egentlig at betragte som en forløber 
for , Brand", idet jeg nemlig deri har skildret den i vore 
sociale forhold rådende modsætning imellem virkeligheden 
og den ideale fordring i alt, hvad der angår kærlighed og 
ægteskab. Bogen våkte, da den udkom, en rasende storm 
af forbitrelse i Norge; grunden dertil vil De se af min fortale 
til 2den udgave, som sendes Dem. , Peer Gynt" er ,,Brand"s 
modsætning; den anses af mange for min bedste bog. Hvor- 
vidt De vil finde behag i den, ved jeg ikke. Den er vild og 
formløs, hensynsløst skrevet, således, som jeg kun turde 
vove at skrive langt borte fra hjemmet; den er nemlig bleven 
til under mit ophold i sommeren 1867 på Ischia og i Sor- 
rento. 

De ønsker oplysninger om den norske poesi i de senere 
år. Jeg skulde med glæde meddelt Dem, hvad jeg véd om 
den sag, dersom jeg ikke heldigvis havde fundet en bedre 
udvej. En af mine venner, overlærer ved katedralskolen i 
Kristiania, Jakob Løkke, opholder sig for tiden i London. 

Ham har jeg tilskrevet en anmodning om at opsøge Dem og 1872 


give de forlangte oplysninger. Herr Løkke er en i alle hen- 
seender udmærket kender af vor literatur, og der gives — 
ingen, til hvem jeg med større tryghed kan anbefale Dem, 
end netop ham. 

Deres artikel om mine digte i ,,The Spectator" har været 
oversat i de skandinaviske blade, og jeg er overbevist om, 
at mine mange venner hjemme føler sig med mig forplig- 
tede til stor taknemmelighed imod Dem for den venlige og 
ærefulde måde, på hvilken De i Deres fædreland har omtalt 
mig og min virksomhed. 

I håb om at de fra København afsendte bøger ikke ved 
gennemlæsningen vil forringe Deres velvilje for mig, tegner 
jeg mig Deres ærbødigst og hjerteligst forbundne 

Henrik Ibsen. 


94. 
Til Georg Brandes. 


Dresden, den 31. Maj 1872. 
Kære Brandes! 

Tak for Deres sidste linjer. Deres bog til forsvar har jeg 
læst med stor interesse; men jeg kan ikke komme bort fra 
den tanke, som jeg udtalte forinden jeg vidste, at en sådan 
bog skulde udkomme, — nemlig at De beviser størsteparten 
af Deres modstandere altfor megen ære, når De nedlader 
Dem til at føre et forsvar. Deres sag er det vordendes sag, 
og den forsvarer sig selv, når man blot giver tid. 

Forrige gang skrev jeg i al hast og var således optagen 
af det ene store tema, at jeg ganske glemte at takke Dem 
for anmeldelsen af mine digte. Den kom til mig som et 


256 


1872 brev fra en ven, og som et sådant skulde jeg have besvaret 
den. Nu er det for sent, og jeg vil opsætte det til et per- 
sonligt sammentræf. 

Ja, hvor og hvorledes skal vi kunne mødes i sommer? Til 
København kan jeg ikke komme, kan overhovedet knapt for- 
lade Dresden. Men tænker ikke De på at gøre en udflugt og 
indlede forbindelser her i Tyskland? Tænker De ikke på at 
oversætte Deres forelæsninger? I et brev, jeg for nogle dage 
siden modtog, betegner Adolf Strodtmann Dem som ,,den 
geistvollsten aller moderner Kritiker"”. At De er både dette 
og noget meget mere tillige, det tror og ved jeg, og derfor 
ved jeg også, at De ikke er sat her i verden for at virke 
for vort skandinaviske Norden alene. Kom herned, hvis 
De kan! 

Det har undret mig, at De ikke har tænkt på at holde 
forelæsninger i Sverige. Svenskerne står i visse henseender 
i udvikling tilbage for os andre Skandinaver; men netop der- 
ved står de nærmere ved det kommende; thi vort forspring 
for dem er et forspring ind på en afvej. — 

Julian tumler jeg stadig med. Jeg har den største lyst 
til at meddele mig til Dem angående dette stykke; men jeg 
føler, at jeg ikke kan det uden at udsætte mig for at blive 
misforstået. — 

Jeg vil håbe, at mit forrige brev er kommet Dem ihænde? 
Er det meningen at lade Deres nye forelæsninger trykke 
straks? 

Der er en hel del ting, jeg havde at skrive om; men så 
længe jeg endnu håber på muligheden af at vi om nogen 
tid kunde mødes, vil jeg udsætte dermed. Skriv snart! 

Deres hengivne 
Henrik Ibsen. 

%. 
Til Michael Birkeland. 


Dresden, den 30. Juni 1879. 
Kære ven! 

Tak for dine sidste breve, og undskyld at jeg til dato 
ikke har besvaret dem. Idag et par ord. 

Den 27. sendte jeg mit digt til festkommitéen, jeg håber, 
at du ikke vil finde noget betænkeligt deri. Skulde du ville 
drage omsorg for en absolut fejlfri korrektur, vilde jeg 
takke dig meget. Hvis tiden tillod det, ønsked jeg gerne 
et revisionsaftryk; men det er sagtens ikke muligt. Jeg 
stoler på dig! 

Med valget af hr. M. Beyer til oplæser i Haugesund er jeg 
vel fornøjet; jeg kender ham personlig og véd, at han har 
alle fornødne betingelser til dette hverv. I Kristiania må 
man vel også kunne opdrive en habil mand; — blot ingen 
skuespiller! 

Digtets plads i rækken af talerne må I selv bestemme; 
jeg tror ikke at indholdet vil give anledning til megen tvil- 
rådighed i så henseende. Jeg er enig med dig i, at det bør 
forelægges prins Oscar. 

Udfaldet af stipendieuddelingen har ikke overrasket mig. 
Jeg søgte oprindelig det Schåfferske legat, men anholdt 
senere om at ansøgningen også måtte komme i betragtning 
ved uddelingen af de til kunstneres og videnskabsmænds 
rejser i udlandet bevilgede midler. — Du kan være rolig; 
jeg føler ikke min honnør i mindste måde afficeret; det norske 
kirkedepartement formår overhovedet ikke at afficere min 
honnør. Men jeg kan ikke være enig med dig i, at man må 
søge grunden til forbigåelsen i, at jeg længe har opholdt 
mig i udlandet. En af mine heldigere medansøgere, kandidat 

Breve fra Henrik Ibsen. 17 

1872 Stenersen, (en nær slægtning af statsråd Riddervold) har 
også længe opholdt sig i udlandet og har tidligere mindst 
én gang havt stipendium. Til herr Jonas Lie har man i 
løbet af noget over et år bevilget 4 forskellige stipendier til 
et samlet beløb af 1050 sp. Alt dette er ganske naturligt; 
herr Lie hører til det parti, som ikke må stødes for hovedet, 
og jeg til det parti, som man ikke må gøre noget for ,,for 
ikke at irritere stemningen”. Jeg kunde have den største lyst 
til at skrive offentlig om denne vor regerings erbarmelighed; 
men da jeg betragter statsråd Riddervold som min personlige 
fiende, må jeg naturligvis af æreshensyn lade det være. — 

Du vilde bevise mig en overordentlig stor tjeneste, hvis 
du kunde skaffe mig et eksemplar af , Fru Inger til Øst- 
råt” og vilde sende mig samme under korsbånd i posten. 
Men lad dette af visse grunde holdes hemmeligt! 

Den 20. Juli begynder skoleferierne, og da afrejser vi 
herfra for at tilbringe en 6 ugers tid i Gastein eller ved 
et andet badested i Tyrol; mine literære arbejder vil ikke 
lide noget derved; jeg tager alle mine apparater med, og 
turen er jo kun en fornøjelsestur. Til næste år tænker 
jeg ganske visst at komme hjem. — En hjertelig hilsen til 
dig og dine! 

Venskabeligst 
Henrik Ibsen. 


96. 
Til Georg Brandes. 


Berchtesgaden i Bayern, den 93. Juli 1872. 
Kære Brandes! 
Når De erfarer grunden, vil De ikke tage mig min lange 
taushed ilde op; thi denne gang er jeg virkelig, imod sæd- 
vane, ganske uskyldig. 

Jeg har nemlig flakket om i Bøhmen og andre østerrigske 1872 
landsdele og er nu endelig havnet her i bayersk Tyrol, hvor 
jeg har taget fast bolig for en 45 uger. Her forefandt jeg 
Deres brev. 

At De tænkte på at komme til Dresden i sommer, kunde 
jeg aldeles ikke udlede af Deres tidligere ytringer, ellers 
havde jeg ganske visst arrangeret mig på en anden måde. 
Men sommeren er lang hernede, og kommer De i September, 
vil De ganske sikkert træffe mig og skal blive modtagen med 
åbne arme. 

Det er så langt fra, at jeg har følt nogen forskrækkelse 
ved tanken om at skulle yde bidrag til Deres tidsskrift, at 
jeg tvertimod har opgjort en plan over adskilligt, som jeg 
kunde ønske at udtale, og som De måske kunde bruge, — 
alt i form af rimbreve over forskellige af vore og overhovedet 
af nutidens forhold i politik, literatur og andet lignende. 
Det skulde på en måde blive min trosbekendelse. Nogen 
direkte hjælp for Dem og Deres sag vilde det ikke blive; 
men, kære Brandes, anderledes kan jeg ikke være med. Jeg 
må begrænse mig indenfor det, som er mit eget; rundt om 
dette kredser alle mine tanker. Området er ikke meget vidt- 
strakt, men jeg bearbejder det af bedste evne. Se nu blot 
ikke noget egoistisk heri! | 

Hvad tid jeg kan begynde hermed, ved jeg imidlertid 
endnu ikke; uhyret Julian har endnu et så fast tag i mig, 
at jeg ikke kan slippe ham. Dog, herom kan vi nærmere 
tales ved, helst mundtlig. Nogen frygt for at betragtes som 
partigænger nærer jeg aldeles ikke; og jeg kan i grunden 
ikke godt forstå, at man nu betragter mig som stående uden- 
for partierne. 

At De vilde behøve et eget organ for Deres gerning, har 


jeg længe tænkt mig. Men jeg havde rigtignok ikke troet, 
17* 

1872 at De skulde behøve det for, som De skriver, ,,at leve af”. 
Har Danmark da virkelig ikke en ledig plads for Dem? ' Er 
professorposten besat? Og i så fald med hvem? At de gamle 
herrer gerne vil holde Dem borte, kan man ikke fortænke 
dem i. Men hvem er det, der skulde vove at tage posten, 
når De er bleven forbigået? Hvem skulde vove at vise sig 
som den foretrukne, uden at føle sig skammet sønder og 
sammen under sammenligningen? Jeg begriber ikke dette. 

Det glæder mig, at Deres forelæsninger udkommer på 
tysk. Nogle uddrag, som allerede skal have været over- 
satte i , Ueber Land und Meer", har vakt megen opmærk- 
somhed og interesse; jeg hørte dem omtale i den literære 
forening i Dresden. Kom her ned! Det er i udlandet, at 
vi Nordboer skal vinde vore feltslag; en sejr i Tyskland, og 
De vil være ovenpå hjemme. 

Hjertelig hilsen, og på snarligt gensyn! 

Deres hengivne 
Henrik Ibsen. 


97. 
Til Frederik Hegel. 


Berchtesgaden i Bayern, den 8. August 1872. 


Kære herr Hegel! 

Jeg erindrer ikke, om jeg i mit sidste brev fortalte Dem, 
at jeg agted at afrejse til Tyrol? Under alle omstændig- 
heder befinder vi os nu her, i denne dejlige egn, hvor vi til- 
bragte sommeren 1868 på tilbagerejsen fra Italien, og hvor 
vi denne gang agter at forblive indtil slutningen af denne 
måned. 

Idag tilskriver jeg Dem, fordi jeg begynder at befinde 

mig i pengeforlegenhed, og beder Dem derfor bevise mig 1872 
den store godhed at sende mig 150 thaler preussisk. 

(For vekslingens skyld vilde jeg være Dem meget taknemme- 

lig, hvis jeg kunde erholde sedler ikke større end på 10—20 
thaler pr. stykke.) Min regnskabsbog har jeg ladet blive 
tilbage i Dresden, og jeg véd således ikke for øjeblikket, om 

jeg har nogen slags adkomst til at trække et så stort beløb 

hos Dem, men jeg stoler på Deres venlighed, og i ethvert 

fald skal vort mellemværende snart igen blive bragt i bal- 
lance. 

Jeg kan nemlig melde Dem, at jeg nu har tilendebragt 
2den del af trilogien. Første del: , Julian og visdoms-ven- 
nerne"”, skuespil i 3 akter, udgør omtrent 100 sider trykt; 
den anden del, som jeg nu renskriver, ,,Julians frafald", 
skuespil i 3 akter, er af et lignende omfang. Det tredje 
stykke, ,,Julian på kejserstolen”, blir i 5 akter, og er så be- 
tydelig forberedt, at det vil gå ulige hurtigere fra hånden 
end det foregående. Hvad der er færdigt, danner et afsluttet 
helt for sig, og kunde godt udgives særskilt; men for det 
samlede indtryks skyld holder jeg det dog for hensigts- 
mæssigt, at alle tre stykker kommer på en gang. Skulde De 
være af en anden mening, håber jeg, De lader mig det 
vide. 

Jeg ved ikke, om De har læst en række feuilletoner over 
den nyere dansk-norske literatur i ,Hamb. Corresp." af 
Adolf Strodtmann? Er det sandt, hvad literære folk i Tysk- 
land har sagt mig, nemlig at danske blade (man har specielt 
nævnt , Fædrelandet") har taget til genmæle imod disse så 
velvillige og rosende skildringer? Hvis dette ikke beror på 
en misforståelse, og De ved lejlighed skulde se Dem 
istand til at kunne skaffe mig de pågældende nummere, 
vilde jeg være Dem særdeles taknemmelig. 

Fra min gamle ven Jonas Lie har jeg havt et langt brev; 
men om der er noget nyt arbejde i vente fra hans hånd, 
derom taler han ikke. Til vor tusendårs-fest havde jeg 
skrevet et længere digt, der, efter anmodning fra fest- 
komiteen, var stillet til dens disposition; men da det kom 
til stykket, voved de fejge karle ikke at lade det oplæse! 
Værdige efterkommere af den gamle heltekonge! 

Nu er vel udstillingen i sin fulde gang, og København 
overfyldt af fremmede? Har De anledning dertil, beder jeg 
Dem hilse Brandes. Ligeså P. Hansen og alle andre gode 
venner. Direkte frembærer jeg de hjerteligste hilsener til 
Dem selv og til Deres søn. 

Deres stedse hengivne 
Henrik Ibsen. 


P.S. 
Min adresse er som foranstående, blot og bart: 
Berchtesgaden 
in Bayern. 
98. 


Til Johan Herman Thoresen. 


Dresden, den 27. September 1879. 
Kære svoger! 

Idet jeg herved, som sædvanligt noget sent, takker for 
og erkender modtagelsen af den sidste pengeremisse, beder 
jeg Dem om i min gage for 3dje kvartal at tage Dem betalt 
for, hvad De til dato godhedsfuldt måtte have udlagt for 
mig, og derpå sende mig postanvisninger for det øvrige. 

Vor udflugt til Tyrol i sommer var i alle henseender 
særdeles behagelig. Efter tilbagekomsten hertil har vi levet 

et mere end almindelig selskabeligt liv, da stedet i denne 1872 
tid har været besøgt af en masse Skandinaver. Goldschmidt 

og G. Brandes er kommet hid specielt for at besøge os; hvad 
flertallet af de visit-aflæggende Norske angår, så formoder 

jeg. at det er nysgerrigheden, som driver dem. Nogen 
dybere sympati deroppefra tror jeg ikke at turde påregne, 

når jeg ser hen til den typisk-norske hensynsløshed, hvor- 

med jeg i sommer blev behandlet fra den såkaldte Haralds- 
komites side. 

Man anmoder mig om at skrive et digt, bestemt til 
oplæsning i Haugesund. Jeg skriver digtet, man forbi- 
går det ved festen og sælger det som andre kurve- 
kone-viser, uden at man til dato har fundet sig beføjet til 
med et eneste ord at give mig en forklaring over denne 
mysteriøse sag. Er grunden til forkastelsen den, at der i 
digtet er hentydet til vore dages adsplittelsesmænd, så må jeg 
sige, at ordenens, dannelsens og fremskridtets sag hos os for 
øjeblikket er i hænderne på folk, der aldrig vil formå at føre 
den frem til sejr, og da vil jeg i min egenskab af stats- 
satyrikus ansé det for min nærmest liggende pligt at frem- 
stille dette parti i al dets jammerlige holdningsløshed, i 
al dets mangel på mod og vilje og i dets naragtige naive tro 
på, at en grætten passiv modstand skulde kunne bringe et 
resultat ligeoverfor en masse, der både er hensynsløs og 
vel organiseret. Kort sagt, jeg vilde ansé det for gavnligt, 
om det kunde lykkes mig at bringe alle angældende til at 
skamme sig over sig selv. Jeg antager, at De ikke vil være 
ganske uenig med mig heri; jeg antager, at De vil indrømme, 
at den øjeblikkelige situation hjemme ikke så meget er en 
frugt af nogen særdeles fremragende begavelse hos oppo- 
sitionens førere, som meget mere af en aldeles uforsvarlig 
fejghed, eftergivenhed og gåen på akkord hos næsten alle 

dem, der skulde og burde være kaldede til at værne om 
grundlaget for vort samfund. Denne mangel på villighed 
til personlig at stille sig breschen er vort lands ulykke; man 
viger fod for fod, man opgiver terrænet stykkevis; derfor 
er det, at vi nu står således, som vi står, og jeg synes, der 
skulde en overmenneskelig forsagelse til for at lade et så 
righoldigt stof til epigrammer og komedier slippe sig af hæn- 
derne. — 

Først og fremst arbejder jeg imidlertid på ,,Kejser Julian", 
der antagelig vil være færdig ved juletider. Med de oven- 
for nævnte planer har det visst ingen hast; jeg antager ikke, 
at forholdene så snart vil forbedre sig, og gjorde de det, 
så var det jo det ønskeligste. Jeg tænker ofte på, hvad man 
kan vente af vor nye konge. En fast og frygtløs mand i 
hans stilling kunde udrette meget; men om han har disse 
egenskaber tør måske være tvilsomt nok; så meget er imid- 
lertid visst, at skal han kunne udrette noget godt, så blir det 
ikke ved hjælp af de nuværende kongelige rådgivere. Folk, 
der lader Jaabæk og Bjørnson gå på fri fod, kvalificerer sig 
til selv at puttes i hullet. 

Marie tænker vi ofte på. Jeg anser det fremdeles for ikke 
vel overvejet, at hun forlod Dresden. Gid det nu måtte lyk- 
kes hende at finde en nogenlunde tilfredsstillende plads! 

Falsens lever vel. Jeg hører af dem, at planerne til 
Azels militære løbebane er gået i lyset. Det var ikke 
andet, end hvad man kunde vente. Han står altså nu på 
samme standpunkt, som da han gik ud af Heyerdahls fa- 
brik, kun at diverse hundreder er bortkastede til unytte. 

Hermed får jeg for denne gang slutte. Susanna og Sigurd 
sender Dem de hjerteligste hilsener; ligeså 

Deres hengivne 
Henrik Ibsen. 


99. 
Til Edmund Gosse. 


Dresden, den 14. Oktober 1872. 
Herr Edmund Gosse! 

Endelig er jeg, efter min udflugt til Tyrol i sommer, 
kommen nogenlunde til ro i min nye bolig her i Dresden 
og tør således ikke længere opsætte, hvad der altid er mig 
en kær pligt, nemlig at tilskrive Dem og på det varmeste 
og oprigtigste takke Dem for de fornyede beviser på Deres 
velvilje, som jeg i de sidste måneder til forskellige tider har 
modtaget. 


Allerede i Berchtesgaden havde jeg den glæde at erholde 


Deres venlige brev af 1. August tilligemed den vedlagte 
recension over , Peer Gynt" i ,, The Spectator". En bedre, 
klarere og velvilligere fortolkning af mit digt kunde jeg 


aldrig ønske mig. Jeg vilde kun ønske, at den ros, De til- - 


deler mit arbejde, var tilfulde fortjent; de indvendinger, som 
De fremfører, er visstnok begrundede; jeg kan selv tildels se 
manglerne nu, da jeg ved den lange mellemliggende tid er 
kommen således bort fra bogen, at jeg formår at se tilbage 
på den, som på en fremmed mands arbejde. 

Ikke mindre taknemmelig er jeg Dem for det senere mod- 
tagne nummer af , The Academy”, med den deri indeholdte 
anmeldelse af ,,Kongsemnerne". Hvad jeg ovenfor tillod mig 
at udtale om recensionen over , Peer Gynt”, gælder også i 
fuldeste mål om denne sidste En liden literaturhistorisk 
berigtigelse vil jeg dog ikke tilbageholde: A. Munchs drama 
Hertug Skule" udkom ikke samtidig med ,,Kongsemnerne"; 
det udkom lidt senere. ,,Kongsemnerne" blev ligeledes fra 
først af, såvel på scenen, som i den offentlige og alminde- 

1872 lige kritik, ubetinget foretrukket for ,Hertug Skule". Dette 
er imidlertid noget ganske uvæsentligt. 

Endelig havde jeg for nogle dage siden den glæde at 
modtage Deres fortræffelige afhandling over den norske poesi 
i , Fraser's Magazine". Ligesom jeg personlig har den største 
grund til at være Dem erkendtlig for de to første artikler, 
således har De ved dette sidste større arbejde sat hele det 
norske folk i taknemmelighedsgæld til Dem. Jeg er også 
viss på, at den skandinaviske presse vil påskønne og frem- 
hæve dette, hvis det ikke allerede er sket. 

Det var mig meget kært af Deres brev at erfare, at De 
har fundet Dem tilfreds med opholdet i København, og vil 
kun ønske, at det samme må have været tilfældet under 
Deres besøg i Kristiania, uagtet tidspunktet visstnok ikke var 
det heldigste, for så vidt som byen i den bedste sommertid 
er forladt af en hel del personer, hvis bekendtskab det måske 
kunde have interesseret Dem at gøre. Vor fælles ven, over- 
lærer Løkke, håber jeg imidlertid, at De har truffet. For 
min egen skyld beklager jeg meget, at omstændighederne 
forbød mig i sommer at besøge hjemmet og således betog mig 
den meget ønskede anledning til at gøre Deres personlige 
bekendtskab. 

Jeg arbejder daglig på ,Julianus Apostata”, og håber at 
kunne have det hele færdigt ved dette års udgang. Så- 
snart bogen er trykt, skal jeg tillade mig at sende Dem 
den, og vil blot ønske, at den må vinde Deres bifald. Det 
er en del af mit eget åndelige liv, som jeg nedlægger i 
denne bog; hvad jeg skildrer, har jeg, under andre former, 
selv gennemlevet, og det valgte historiske tema har også en 
nærmere sammenhæng med vor egen tids bevægelser, end 
man på forhånd skulde tro. Dette ansér jeg også som en 
uafviselig fordring til enhver moderne behandling af et så 

fjernt liggende stof, hvis det, som digt betragtet, skal kuune 
vække interesse. 

Hermed må jeg for denne gang slutte, idet jeg gentager 
forsikringen om den hjertelige og oprigtige taknemmelighed, 
hvormed jeg altid forbliver 

Deres hengivne 
Henrik Ibsen. 


Jeg glemte ovenfor at fremhæve og udtale min tak for 
Deres, som det forekommer mig, mesterlige oversættelse af 
det lille digt i , Brand"! 


100. 
Til Ludvig Daae. 


Dresden, den 4. Februar 1873. 
Kære ven! 

I det sikre håb at du, trods min 9-årige udlændighed, 
har bevaret mig i venskabelig erindring, tilskriver jeg dig 
herved nogle linjer for at trække en veksel på den hjælp- 
somhed, jeg altid har fundet hos mine gamle medhol- 
lændere. 

Det er naturligvis din lærdom, jeg agter at drage nytte 
af. Sagen er denne: mit nye store arbejde er nu så vidt 
færdigt, at jeg inden 14 dage begynder renskriften. Da jeg, 
som du ved, ingen stiv græker er, så har jeg, af kildeskrifter 
i originalsprogene, kun kunnet benytte de latinske. Men i 
disse hersker der en stor forvirring med hensyn til skrive- 
måden af græske navne. Jeg ønsker, såvidt muligt, at an- 
vende de græske former og spørger dig derfor: 

1.) Hvorledes lyder de græske endelser i de personnavne, 

1873 som de latinske forfattere gengiver med endelserne us, eus 
og ius? Jeg mener, gives der nogen fast regel, ifølge hvilken 
jeg af disse forskellige latinske endelser kan se, hvorledes 
navnene har været skrevne på græsk? 

2.) Har Grækerne brugt at forgræske latinske navne? Og, 
i så fald, efter hvilke regler? 

Eksempelvis spørger jeg: har Grækerne skrevet Basilios, 
Basileos eller Basileus? Er navnet Cæsarius det samme som 
Cæsarion? Særlig spørger jeg om Grækerne har brugt at 
forgræske navnet Maximus? Og hvorledes da? Hvorledes 
lyder på græsk: Libanius? — Kort sagt, kære ven, jeg vilde 
gerne have en regel at gå efter. 

Dernæst vilde jeg gerne vide hvor langt jeg tør gå i bru- 
gen af k for c, — når jeg nemlig går til det yderste. Tør 
jeg f. eks. skrive Kappadokia, ligesom enkelte nyere skriver 
Kirke for Circe, Kybele o. 8. vV. 

Dette er forholdsvis småting for dig; men nu kommer 
noget vanskeligere: Der eksisterer et skrift af en viss 
Eunapius (Eunapios, eos?) om mystikeren Maximus. Neander 
citerer dette skrift under titelen ,,Vita Maximi", og man 
skulde deraf slutte at bogen var affattet på latin. Men det 
er ikke tilfældet; den er skreven på græsk og jeg har ikke 
kunnet få fat på nogen oversættelse. — Kan du nu i kort 
uddrag sige mig, hvad der står i denne bog, som visst ikke 
hører til klassikerne? Det var navnlig faktiske levnetsom- 
stændigheder, jeg gerne vilde vide. Hvad Ammian fortæller, 
er ikke betydeligt, og andre, for mig tilgængelige kilder 
gives ikke. 

Kan og vil du tjene mig i denne sag? Og tør jeg i så 
fald snart påregne et svar fra dig? Manuskriptet skal, som 
sagt, om 14 dage i renskrift begynde at afgå til Hegel. Om 
mit arbejde vil jeg ikke nu udtale mig; men kan dog trøstig 

sige, at det blir mit ,Hauptwerk"”. Det omfatter to for- 
skellige dramaer, hvert i fem akter, og udgør en bog på over 
400 sider. 

Tilgiv at jeg plager dig med disse sager! Tiden tillader 
mig ikke at skrive om mangt og meget andet, som jeg nok 
kunde havt lyst til at drøfte med dig. Altså kun en hilsen 
til alle venner, blandt hvilke det vilde være mig særdeles 
kært, ifald jeg turde henregne din ærede frue. Skulde du 
tilfældigvis se skolebestyrer Gjertsen, så hils ham venskabe- 
ligst og sig ham at jeg snart tilskriver ham. Løkke, Birke- 
land, Bachke, Rygh og andre gode hollændere bedes ilige- 
måde hilsede fra 

din hengivne ven 
Henrik Ibsen. 


Min adresse er: 
Wettiner-Strasse, No. 22, 2. Etage. 


101. 
Til Frederik Hegel. 


Dresden, den 6. Februar 1873. 
Kære herr Hegel! 

Herved har jeg den store glæde at kunne melde Dem, at 
mit store arbejde er færdigt og lykkeligere tilendebragt end 
noget af mine tidligere. 

Bogen fører titel: ,.Kejser og Galilæer, et verdens-drama 
i to dele". Den indeholder: lste del: ,Cæsars frafald", 
skuespil i fem akter (170 sider). 2den del: ,,Kejser Julian", 
skuespil i fem akter (252 sider Lad ikke benævnelsen 

, Verdens-drama" forskrække Dem! Den er dannet i lighed 
med ,,folkedrama, familjedrama, nationaldrama" o0. 8. V., 
og er på sin plads; tbi mit stykke handler både om himmel 
og jord. 

Ved den vækst, tanken og ideen har taget under udar- 
bejdelsen, blir det nødvendigt endnu en gang at renskrive 
det første stykke; det blir dog derved ikke længere; tvert- 
imod håber jeg at kunne forkorte det med omtrent 20 sider, 
så det hele udgør 400. (Hver af mine sider indeholder om- 
trent en trykt.) 

Renskriften begynder om 8 dage, og skal jeg da hver 8de 
dag sende Dem en portion på 48 sider; dette udgør kun 
7 sider pr. dag, og det må jeg kunne overkomme. Det 
sidste stykke kunde gerne gå i trykkeriet, som det er; men 
dersom De ikke ønsker at påskynde udgivelsen, så vil jeg 
for sikkerheds skyld også afskrive dette. 

Dette stykke har været mig et Herkulesarbejde, — ikke 
ved udarbejdelsen; thi den er gået let; men ved den møje, 
det har kostet at leve mig friskt og anskuelig ind i en så 
fjern og fremmed tid. Det er mig meget kært af Deres 
næstsidste brev at få en god afsætning stillet i udsigt; thi 
flere år af mit liv er ofret på denne bog. Jeg tør forud- 
sige, at vi begge vil få glæde af den. 

Bestem nu selv tiden for udgivelsen. At jeg ikke straks 
begynder på renskriften, hidrører fra at jeg har måttet fore- 
spørge hos en lærd ven i Kristiania om den rette skrive- 
måde af nogle græske navne, der i mine latinske kildeskrifter 
er blevne forvanskede, — en omstændighed, hvorpå jeg først 
for et par dage siden blev opmærksom. — 

For de i Deres brev af 26. November forrige år tilsendte 
150 thaler takker jeg forbindtligst. Ligeså for den til jul 
modtagne særdeles værdifulde bogpakke! 

En i sandhed stor og uventet glæde beredte De mig ved 1873 
i Deres sidste venlige brev at tilmelde mig behovet af nye 
udgaver af ,, Brand" og ,,Kærlighedens komedie". Den første 
bør udgå uforandret; i den sidste retter jeg ortografien og 
nogle enkeltheder; jeg anvender mine aftener dertil. ,Fru 
Inger til Østråt" vil jeg til sommeren rent omskrive, og 
skal den da blive en af mine bedste høger. Hvis De kunde 
skaffe mig et eksemplar, vilde jeg takke Dem meget. ,,Hær- 
mændene" tiltrænger ikke mange rettelser. Jeg tror, at disse 
to bøger med fordel vil kunne slippes ud i kølvandet af det 
store nye opus. — 

Nu sluttelig en bøn til Dem. Jeg har hos Dem og i 
sparekassen indestående ca. 49 rdir. Vil De, som forskud, 
supplere denne sum, så det hele udgør 150 thaler preus- 
sisk, og sende mig samme? 

Jeg er nemlig, ved Kristiania teaters nøleri med opførel- 
sen af ,Kærlighedens komedie”, kommen i forlegenhed og 
trænger til penge. Tag mig ikke denne nødtvungne anmod- 
ning ilde op! Hils venligst Deres søn og modtag selv de 
oprigtigste hilsener fra 

Deres hjertelig hengivne 
Henrik Ibsen. 


102. 
Til Edmund Gosse. 


Dresden, den 20. Februar 1873. 
Kære herr Gosse! 
Efter at have modtaget fra Dem — foruden et elskværdigt 
venskabeligt brev — tillige en nytårsgave, mere kærkommen 

1873 og mere værdifuld, end nogen anden, måtte De med rette 
vente, at jeg wuopholdelig skulde have tilsendt Dem idet- 
mindste nogle linjer. 

Når det ikke er sket, så har det fleré grunde. Først og 
fremst ønsked jeg nemlig at sende Dem, ikke nogle linjer, 
men et langt brev. Fra 21. November til 16. Februar har 
jeg imidlertid bogstavelig ikke havt en ledig time. Jeg har 
nemlig i dette tidsrum fuldført mit nye dramatiske arbejde, 
hvilket nu begynder at trykkes, og som vil udkomme i Maj 
måned. 

Det hele vil udgøre en bog på over 400 sider. Den heder: 
ssKejser og Galilæer", et verdenshistorisk skuespil. Den 
indeholder: 1) ,Cæsars frafald"” — skuespil i 5 akter, og 
2) ,,Kejser Julian", skuespil i 5 akter. Det er det sidste 
stykke, som jeg uden afbrydelse har skrevet i det ovennævnte 
tidsrum. Nu er jeg daglig beskæftiget med at sende en ren- 
skrift til København; hver uge skal jeg levere 3 trykte ark, 
og da jeg lægger en stræng kritik på sproget, så optager 
denne beskæftigelse hele min tid. Dette skriver jeg sent om 
aftenen; tilgiv derfor venligst, om det ikke skulde være tyde- 
ligt! | 

Når bogen er færdig, skal den øjeblikkelig blive sendt 
Dem. Ingen anden skal få læse den før Del Jeg har holdt 
mig strængt til det bistoriske; jeg har set det alt foregå, 
ligesom for mine øjne, og således gengiver jeg det. Og dog 
ligger der megen selv-anatomi i denne bog. 

At jeg vil sende det først til Dem, er en selvfølge. Thi 
på ingen af mine øvrige venners dom sætter jeg så megen 
pris, som på Deres, netop på grund af den dybe, inderlige, 
digteriske forståelse, som ånder ud af alt, hvad De med et 
venligt og velvilligt sind har skrevet om mig. 

Hvorledes skal jeg tilfulde kunne takke Dem for Deres 

sidste store udtømmende afhandling! Jeg vil heller ikke 1873 
forsøge på at takke Dem; jeg vil kun sige Dem, at den har 

fyldt mig med en stor glæde. De oversatte partier af ,Kær- 
lighedens komedie'* og ,Peer Gynt" er mesterlig gengivne, 

og jeg véd intet deri, som jeg kunde ønske anderledes. 

Hjertelig takker jeg Dem også for det tilsendte fotografi, 
og det skal være mig overordentlig kært at sende Dem mit 
til gengæld; for øjeblikket er jeg ikke i besiddelse af noget; 
men så snart jeg får en ledig formiddagstime tilovers, skal 
jeg anvende den til et besøg hos min fotograf. Også denne 
sag er en af grundene, hvorfor jeg så længe har udsat med 
at tilskrive Dem. 

Om mit arbejde vilde jeg gerne fortælle Dem lidt udfør- 
ligere; men tidens knaphed tillader det ikke for denne gang. 
Jeg vil imidlertid både ønske og håbe, at bogen ikke skal 
bidrage til at forringe Deres gode og venskabelige mening 
om mig, og idet jeg beder Dem om, tiltrods for min for- 
sømmelighed, nu som før at omfatte mig med velvilje, tegner 
jeg mig 

Deres hjertelig hengivne 
Henrik Ibsen. 


103. 
Til Ludvig Daae. 


Dresden, den 23. Februar 1873. 
Kære ven! 
At jeg, ved at henvende mig til dig, henvendte mig til 
den rette, var jeg på forhånd viss på. Fuld bekræftelse 
Breve fra Henrik Ibsen. 18 

1873 herpå fik jeg da også ved den hurtighed og udførlighed, 
hvormed du var så god at besvare mit brev. 

Jeg selv var derimod forrige gang ikke ganske ud- 
førlig; jeg glemte at bemærke noget væsentligt, nemlig, at 
jeg nok gerne vilde vide den rette græske skrivemåde, men, 
vel at mærke, ikke for at bruge den i dens fulde renhed, 
men for at kunne afgøre, hvor langt jeg med berettigelse tør 
gå i at skandinavisere de græske navne. Jeg stræber nemlig 
efter en viss konformitet og vil nødig at de mange navne 
skal stikke af imod hinanden indbyrdes. Da jeg nu be- 
nytter de forkortede, hos os naturaliserede former, Julian, 
Gregor, o. 8. v. så kan jeg ikke skrive rent græsk Basileios. 
Da nu Romerne har gjort dette navn til Basilius, — kan jeg 
så ikke gøre det til Basilios? Dette vilde være mig så meget 
mere ønskeligt, som navnet (i mit stykke) stadigt nævnes 
sammen med mandens fødestad: Cæsaræa, og dette ords 
skrivemåde tør jeg igen ikke røre ved af den grund at den 
romerske titel Cæsar så ofte forekommer i bogen. 

Heraf, kære ven, vil du have klargjort dig mit syns- 
punkt, hvilket ikke er noget filologisk, men, som jeg tror, 
et for mig berettiget. Hvad jeg, som altfor fremmed, ønsker 
at undgå er de græske tvelyde, ai, ei og 0i. Jeg vil således 
gerne skrive Ædesios, Basilios, Ødipos. 

Endvidere: Kan jeg skrive Cæsarios, eller hed manden 
(en broder af Gregor af Nazianz) Cæsarion? Bogstavet C'*) 
tør jeg af ovenstående grund ikke ombytte med K. (natur- 
ligvis!). Tør jeg skrive: kejser Konstanzios? Hed byen: Per- 
gamon? Hed hundestjernen: Sirios? Er Hilarion rigtig 
græsk form? 


*) i nysnævnte navn. 

Skulde der i ovenstående være noget altfor vanvittigt 1873 
barbari, så vis mig den store tjeneste at sende Hegel de 
fornødne rettelser; men vær sparsom dermed; thi principet 
er det mig meget magtpåliggende at holde fast, såfremt det 
på nogen måde ved subtile argumenter kan forsvares. 

Eunapios har altså dog skrevet sin bog på latin; min 
boghandler her forsikred mig at den var på græsk. Det 
glæder mig at se at biografien intet indeholder, som står 
i strid med hvad jeg forud kendte og havde benyttet. 

Det arbejde, jeg nu wudgiver, blir mit hovedværk. Det 
fører titelen: ,,Kejser og Galilæer”, og indeholder 1.) ,,Cæsars 
frafald”, 2.) ,Kejser Julian". Hvert af disse er et stort 
drama i fem akter. Stykket behandler en brydning mel- 
lem to uforsonlige magter i verdenslivet, som til alle tider 
vil gentage sig, og på grund af denne universalitet kalder 
jeg bogen ,,et verdenshistorisk skuespil”. Forresten findes 
der i karakteren Julian, ligesom i det meste af hvad jeg i 
de modnere år har skrevet, mere åndelig gennemlevet, end 
jeg gider gøre publikum rede for. Men det er på samme 
tid hel, fuld realistisk digtning; jeg har set skikkelserne 
for mine øjne i tidens lys, — og vil håbe at læserne gør det 
samme. — 

Hjertelig tak for det tilsendte om Holberg! Det har været 
os en fest at læse denne lille bog, og vi vil endnu mangen 
god gang kunne begynde den forfra. At vi med en lignende 
lyst og glæde har læst dine forskellige arbejder i Morgen- 
bladet, behøver jeg ikke at forsikre dig om. 

Min tak for hjælpen imod Jensen håber jeg fremkom gen- 
nem en tredjemand. 

Jeg sidder og skriver dette sent på aftenen; thi min hele 
dag er optagen af renskriverarbejde. — Lev vel! Jeg skal 

1873 aldrig glemme den beredvillighed, hvormed du i denne sag 
har villet hjælpe mig. 
Din hengivne ven 
Henrik Ibsen. 


104. 
Til Georg Brandes. 


Dresden, den 30. April 1873. 
Kære Brandes! 

De har visselig fuld føje til at klage over min uefterrette- 
lighed i brevskrivervejen; men til min undskyldning må tjene, 
at jeg, siden vi såes, knapt har havt pennen ude af hånd 
undtagen for at spise og sove. 

Jeg takker Dem hjerteligst for bøgerne. ,,Ladislaus 
Bolski" læste jeg med stor interesse; skønt Deres mundtlige 
fremstilling af indholdet gjorde på mig en fuldt så stærk 
virkning som læsningen af selve bogen. 

Men nu Stuart Mills skrift! Jeg ved ikke, om jeg tør ud- 
tale mig om en sag, hvori jeg ikke er fagmand. Dog, når 
jeg betænker, at der gives forfattere, som skriver om filosofi 
uden at kende Hegel eller den tyske videnskab overhovedet, 
så synes jeg at mangt og meget kan være tilladt. Jeg vil da 
ærlig tilstå Dem, at jeg aldeles ikke kan forstå, at der skal 
ligge noget fremskridt eiler nogen fremtid i den Stuart 
Millske retning. Jeg begriber ikke, at De har villet påtage 
Dem den møje at oversætte dette skrift, der i filistrøs vis- 
mandsmeæssighed synes at minde om Cicero eller Seneca. 
Det er min overbevisning, at De i halvparten af den tid, 
oversættelsen må have kostet Dem, vilde have kunnet skrive 

en ti gange bedre bog selv. Jeg tror også, at De gør Stuart 1873 
Mill højlig uret, når De tviler på sandfærdigheden af hans 
forsikring om, at han har fået alle sine ideer fra sin kone. 

De sagde engang i en samtale, at medens den tyske filosofi 
satte sig som opgave at bestemme tingenes begreb, så gik 
den engelske filosofi ud på at påvise tingenes love. Denne 
ytring gjorde mig begærlig efter at læse noget af de engelske 
filosofer; men jeg kan aldeles ikke finde, at Stuart Mill har 
løst den af Dem antydede opgave. ,,Tingene" er jo dog noget 
ganske andet end alskens urene forekomster og tilfældig- 
heder. Der kan være nedlagt såre megen skarpsindighed 
i et sligt skrift: men hvis dette er videnskab, så er ,,den 
kristelige etik" også et videnskabeligt værk. 

Alt dette tør jeg ikke videre indlade mig på at udvikle på 
papiret; men mundtlig trøster jeg mig til at forsvare min 
mening. — 

Deres nye bog om den tyske romantiske skole glæder jeg 
mig meget til, og ikke mindre til at vi skal mødes person- 
lig igen. Men hvor? Til Mönchen kan jeg ikke komme i 
sommer. Men kan ikke De lægge vejen over Dresden? Her- 
fra afrejser jeg til Wien henimod midten af Juni og blir 
der til udgangen af Juli. Kan De arrangere Deres rejseplan 
i overensstemmelse hermed, så gør det! 

Vor fælles ven Adolf Strodtmann har taget mig mit digt 
Nordens signaler” ilde op. Jeg tilskrev ham et brev i an- 
ledning af, at han i fortalen til sin bog havde kaldt mit digt 
et Hohngedicht imod Tyskland; men da han i sit svar lod 
indfilyde den ytring, at han ikke havde troet, at jeg ønsked, 
at man i Tyskland ikke skulde vide, hvad jeg skrev i danske 
blade, så har jeg ikke videre indladt mig med ham i denne 
sag. Jeg har naturligvis intet imod, at man i Tyskland får 
vide, hvad jeg skriver i Danmark, men hvad jeg må prote- 

1873 stere imod er falske fortolkninger af, hvad jeg skriver. Dig- 
tet er ganske visst et håndigt, men ikke imod Tyskland. Der 
gives altfor meget hjemme i vore egne lande, som det er 
mig magtpåliggende at håne, til at jeg skulde påtage mig 
den ulejlighed at håne Tyskerne. — Dette må idag være nok 
om Strodtmanns bog, om hvilken jeg forøvrigt mundtlig har 
adskilligt at sige Dem. 

Altså — kom snart herned! De ventes med glæde, trods 
meningsforskelligheder i mangt og meget. Under alle om- 
stændigheder lader De mig nok høre fra Dem, og lover jeg 
Dem da at være punktligere til at svare; thi nu har jeg tiden 
så omtrent til fuld rådighed. 

Med bjertelige hilsener fra min kone og mig selv — 

Deres hengivne 
Henrik Ibsen. 


105. 
Til Frederik Hegel. 


Pillnitz ved Dresden, den 8. August 1873. 
Kære herr Hegel! 

Tag ikke ilde op at jeg først nu, efter tilbagekomsten 
fra Wien, erkender modtagelsen af Deres venlige brev af 
14. f. m. med indlagte 75 thaler. Og tillad mig tillige at 
benytte anledningen til hjerteligst at takke Dem for det 
oversendte smukke ordensbånd, hvortil jeg ganske visst ikke 
vilde kunnet fået magen i udlandet. At jeg ved kroningen 
blev betænkt med St. Olafs-ordenen kom mig ganske uventet, 
da jeg intet har skrevet til festen og heller ikke har været 
anmodet derom. Meget kærere skulde denne opmærksomhed 

fra kongens og regeringens side have været mig, hvis Bjørn- 1873 
son samtidigen var bleven delagtig deri; men, som De ved, 
har han selv afskåret al mulighed for sådant, i al fald for 
den nærmeste fremtid. 

Det er mig særdeles kært at høre, at De er tilfreds med 
Deres ophold i Norge. Næste gang håber jeg, at De ud- 
strækker Deres rejse videre; thi den egentlige storartede 
norske natur lærer man egentlig først at kende, når man 
kommer op på højfjeldene og ned på den vestlige side af 
samme. 

Boghandler-mødets forhandlinger har jeg med interesse 
fulgt i aviserne, og jeg må give Dem medhold i, at de 
ikke egentlig synes at yde noget stort udbytte; men jeg 
tror ligesom De, at den mangesidige personlige berørelse vil 
vise sig gavnlig på flere måder. 

Arbejdet som jury-medlem i Wien var overmåde træt- 
tende omendskønt meget interessant, og jeg kom hid mere 
overanstrængt, end jeg nogensinde før har følt mig. Nu 
først, herude i den friske skovluft, er jeg kommen til kræf- 
ter igen. Hvad der under opholdet i Wien meget glæded 
mig var, at jeg tilfældigvis fik anledning til at være Dan- 
mark til nogen nytte. Den danske jurymand, Theofil Han- 
sen, beskæftiged sig nemlig kun med arkitektur-sektionen, 
hvori han var præsident, men i hvilken Danmark ingen udstil- 
Jere havde. I sektionerne for maleri og skulptur afgav han 
ikke engang møde. Den danske generalkommissær overdrog 
derfor til mig at repræsentere også Danmark i disse sektioner, 
og var jeg så heldig at opnå 9 medaljer for de danske kunst- 
nere. At jeg glæded mig ligeså meget over disse som 
over de 9 norske medaljer, behøver jeg ikke at forsikre 
Dem om. 

Herude i Pillnitzz en times dampskibsfart fra Dresden, 

1873 blir vi antagelig måneden ud eller så længe til koleratil- 
fældene ophører derinde. Jeg skal nu til at lægge alvorlig 
hånd på omskrivningen af , Fru Inger”. Det skulde inter- 
essere mig, om De havde i Norge talt med nogen om pro- 
cessen angående dette stykke samt ,Hærmændene"; selv har 
jeg intet hørt på lang tid; men under alle omstændigheder 
kan udfaldet umulig være tvilsomt. 

Det glæder mig meget, at trykningen af den nye bog 
går raskt fremad. Den vil da forbåbentlig ikke i ret mange 
uger lade vente på sig. 

Med de venligste hilsener til Dem og Deres søn tegner 
jeg mig 

Deres hjertelig hengivne 
Henrik Ibsen. 


106. 
Til Morgenbladets redaktør. 


Wien, den 23. August 1873. 

Samtidig med dette brev vil rimeligvis prisfordelingens 
resultat være Dem bekendt. At de af vor jury-gruppe fat- 
tede beslutninger skulde ved behandlingen i præsidenternes 
råd have undergået nogen forandring, er ikke tænkeligt. 
Dette råd har nemlig efter dokument no. 76 $ XII kun myn- 
dighed til at beslutte angående æresdiplomer, medens efter 
samme dokuments $ XI gruppejuryen selv har den afgørende 
stemme for alle andre prisbelønningers vedkommende. 


—  v——— ——s-—— <20m—=—2<6—— EEE 


Af de for maleri tilkendte medaljer erholdt Østerrige 81, 

Tyskland 152, Ungarn 14, Frankrige 138, Schweitz 26, Belgien 1873 
76, Holland 24, Danmark 7, Norge 9, Sverige 9, Spanien 14, 
Grækenland 2, Amerika 2, Italien 48, England 29, Rusland 
29. Landene er her opregnede i den orden, hvori deres ud- 
stillinger kom under bedømmelse. 
3 eg kunde her med lethed meddele forskellige statistiske 
talstørrelser til sammenligning; men noget sandt indblik i 
de internationale kunstforhold vilde disse ikke give. Det 
går ikke an således, som nogle tidningskorrespondenter har 
gjort, at sammenligne det på de enkelte lande faldne antal 
af medaljer med antallet af de fra hvert land udstillede ma- 
lerier; tbi medens enkelte landes malere i regelen kun er 
repræsenterede med ét billede, så har andre lande fremsendt 
et større antal billeder for hver maler; men i begge tilfælde 
erholder den udstillende kunstner jo kun én medalje. Hel- 
ler ikke vilde en sammenligning mellem medaljernes og de 
udstillende maleres antal for hvert land give noget korrekt 
billede af det forholdsvise kunstneriske højdepunkt, hvorpå 
de forskellige nationer for tiden befinder sig. Mange andre 
omstændigheder må nemlig tages med i beregningen. Så- 
ledes har f. eks. nogle lande stillet sine bedste udstillende 
kunstnere udenfor konkurrance ved at udnævne dem til jury- 
mænd, medens andre landes jurymedlemmer er valgte uden- 
for kunstnerstanden. Hertil kommer desuden, at medaljer 
kun kunde tildeles nulevende kunstnere, og det kun for vær- 
ker, der er tilblevne efter året 1863, en omstændighed, hvorpå 
enkelte lande, især England, ikke har lagt nogen vægt, og 
hvoraf også følgen var, at den engelske udstilling, skønt 
næsten udelukkende bestående af mesterværker, kun erholdt 
et forholdsvis ringe antal medaljer. 

Særlig må også lægges mærke til den højst forskjellige 
grad af strænghed, som de respektive komiteer på hjemste- 

1873 derne har udvist ligeoverfor anmeldte udstillingsgenstande. 
Fra nogle lande synes man at have modtaget omtrent 
alt, hvad der er blevet tilbudt, medens man på andre 
steder, især i Rusland og Belgien, kun har udstillet de 
arbejder, der i sig selv indebar ialfald en mulighed 
for også at kunne prisbelønnes. I flere af disse om- 
stændigheder tilsammen må man søge forklaringen til den 
kendsgerning, at f. eks. Belgien erholdt forholdsvis 50 pet. 
flere prismedaljer end Frankrige. At dette forholdstal ingen- 
lunde udtrykker det sande forhold mellem de to landes 
kunstneriske udviklingsgrad, vil være indlysende for enhver 
sagkyndig. 

Tiltrods for disse tildels uundgåelige uoverensstemmelser 
må det dog siges, at den nuværende internationale kunst- 
udstilling i Wien frembyder et overordentlig rigt materiale 
til kulturhistorisk belysning af vor samtid. Navnlig vil den 
mægtig bidrage til at berigtige visse fejlagtige meninger 
og til at bortrydde visse fordomme, som hidtil har været 
gældende. Jeg sigter her nærmest til den gængse lære om, 
at den slaviske folkestamme liden eller ingen del tager i det 
store fælles civiliserende samarbejde. Det bekendtskab, som 
Europa i de senere år har gjort med den russiske digt- 
ning, syntes at burde have afkræftet en sådan påstand; men 
er dette end ikke hidtil lykkes, så nærer jeg ingen tvil 
om, at Wienerudstillingen vil kalde en ganske anden og 
rigtigere anskuelse tillive. Udstillingen lærer os, at Rusland 
indenfor alle den bildende kunsts områder står fuldstændig 
på samtidens højder. Den friskeste og mest energiske natio- 
nale opfatning er her forbunden med en uovertræffelig tek- 
nik, og det er ingenlunde en vildfarelse, grundet på den 
slående virkning af de uvanlige motiver, når jeg påstår, at 

Rusland har en malerskole, fuldt jevnbyrdig med Tysklands, 1873 
Frankriges eller hvilketsomhelst andet lands. 

Noget lignende kan med god føje siges om Ungarn, ial- 
fald for figurmaleriets vedkommende. Den fristelse, som 
forekomsten af prunkende nationaldragter stiller for en dyg- 
tig kolorist, har de ungarske malere lykkelig vidst at undgå, 
intetsteds i den ungarske afdeling vil man støde på billeder, 
der har fået sin tilblivelse i det øjemed at sammenstille virk- 
ningsfulde farvemodsætninger i klædesstykker, smykker og 
lignende. 

Jeg har her væsentlig dvælet ved maleriafdelingen, der jo 
for os må have den meste interesse, og hvori jeg tror, at vi 
med ære har været repræsenterede, om end ikke samtlige af 
vore udstillende kunstnere er mødt frem med sine bedste 
billeder. At vore yngre malere, tiltrods for al dygtighed, 
vilde kunne lære overordentlig meget ved et besøg i Wien 
er ubestrideligt, og en stor og for vor kunst frugtbringende 
gerning vilde det være, om man på nogen måde kunde sætte 
nogen af dem istand til at foretage en sådan udflugt. Ledige 
stipendier er, såvidt jeg véd, ikke forhånden, men jeg tæn- 
ker på, om ikke kunstforeningen, både i Kristiania og i 
andre byer, kunde hjælpe gennem bestillinger på billeder, 
således at beløbene udbetaltes forskudsvis med forpligtelse 
for vedkommende til at anvende ialfald en del af pengene 
til en Wienerrejse. Hvem véd, dersom dette forslag bragtes 
offentlig på bane, om ikke også nogle af vore rigmænd kunde 
træde hjælpende til. 

107. 
Til Georg Brandes. 


Dresden, den 8. September 1873. 
Kære Brandes! 

I disse dage er det netop et år siden, at vi færdedes sam- 
men her nede i Dresden, og nu, da jeg efter en omflakkende 
hvileløs sommer, igen er flyttet ind i min vinterbolig, tæn- 
ker jeg daglig tilbage på de uger ifjor, da De bragte liv og 
afveksling i vor ensomme tilværelse. Derfor vil jeg idag til- 
skrive Dem nogle linjer for dog idetmindste at erfare, hvor 
og hvorledes De lever; thi jeg véd ingen af delene. 

Først må jeg nu opklare en misforståelse, eller hvad jeg 
skal kalde det. De var i Juli måned her med Deres broder 
og svigerinde. Deres fru svigerinde havde den godhed sam- 
men med fru Falsen at besøge os; og derefter skal De, ifølge 
fru Falsens sigende, have ytret forundring over, at min kone 
g,ikke vilde modtage”" Dem! Min hustru beder mig 
sige Dem, at en sådan formodning fra Deres side må bero 
på en misforståelse. Hun vented at se både Dem og Deres 
broder; men De kom ikke. Hvad man kan have forebragt 
Dem, véd jeg ikke; men sagen er mig ingenlunde uforklar- 
lig; thi allerede under slutningen af Deres foregående ophold 
i Dresden lod det til, at her var nogen, som med et slags 
ængstelse syntes at våge over, at De ikke altfor hyppig og 
i uforstyrret fortrolighed kom sammen med os. Kære Bran- 
des, De er en smule åbenmundet, og det ser virkelig ud, som 
om nogen har frygtet denne egenskab; af hvilke grunde skal 
jeg lade være usagt. | 

Dette skriver jeg, fordi jeg vil, De skal vide, at De har 
været genstand for en mystifikation, og fordi De i os har 

virkelige venner, ikke blot bekendte af det slags, der kom- 
mer imøde eller trækker sig tilbage alt efter omstændig- 
hederne. — 

I Wien har jeg i sommer opholdt m*g et par måneder som 
medlem af kunstjuryen, senere har jeg tilbragt nogle uger 
på landet her i Sachsen, og i al den tid har jeg ikke fundet 
lejlighed til at følge med vore aviser, ligesom min skriftlige 
forbindelse med Danmark og Norge har indskrænket sig til 
forretningssager. Jeg véd derfor slet ikke, hvad De tager 
Dem til, eller hvor De færdes. Sig mig fremfor alt, hvad det 
blir til med Deres engang påtænkte længere ophold i Tysk- 
land? Der er uendelig meget, jeg gerne vilde tale med Dem 
om, og udtømmende kan sligt kun ske mundtlig. Jeg synes, 
at mange tegn tyder hen på, at noget nyt er ifærd med at 
danne sig. Eller hvad siger De om valfarts-raseriet i Renans 
Frankrig? Om dette og meget andet vil jeg imidlertid ikke 
her videre udtale mig for ikke at udsætte mig for at mis- 
forståes. 

Min nye bog venter jeg hver dag. Jeg er meget spændt 
på at høre, hvad De vil sige om den. Fra Norge tilskrives 
mig, at Bjørnson, uagtet han ikke kan kende bogen, skal 
have erklæret den for ,,ateisme” og tilføjet, at dertil måtte 
det naturligvis komme med mig. Hvad bogen er eller ikke 
er, bryder jeg mig ikke om at undersøge; jeg véd kun, at 
jeg energisk har set et brudstykke af menneske-historien, og 
hvad jeg så, det har jeg villet gengive. — 

Det er mit håb, at dette brev finder Dem, hvor De end 
for øjeblikket måtte færdes, og sker det, så lad mig snart 
høre fra Dem, forudsat at De ikke kan og vil berede mig 
den endnu større glæde at komme personlig. 

Og hermed for denne gang et hjerteligt levvel og — hvis 

1873 det må være mig tilladt — en forbindtlig hilsen til Deres 
broder fra 
Deres hengivne 
Henrik Ibsen. 


P. $. Også herr Drachmann bedes hilset. Han tænkte 
halvvejs på at komme hid tilbage. Jeg skulde af mange 
grunde ønske, mere uforstyrret end sidst, at kunne træffe 


sammen med ham under et længere besøg. 
H. I. 


108. 
Til Edmund Gosse. 


Dresden, den 15. Oktober 1873. 
Kære herr Gosse! 

Der er i denne lange mellemtid ikke forløbet nogen uge, 
uden at jeg har tænkt på at tilskrive Dem; men indtil idag 
er jeg af forskellige grunde bleven stående ved den blotte 
beslutning, uden at sætte den i værk. 

Mangehånde forhindringer har jeg også havt. I midten 
af Juni måned måtte jeg begive mig til Wien for at fungere 
som norsk medlem af den internationale jury ved verdens- 
udstillingens kunstafdeling. Dette var et såre åndsanstræn- 
gende arbejde, der først tilendebragtes henimod slutningen 
af August, og siden har udgivelsen af min nye bog skaffet 
mig fuld beskæftigelse og lagt beslag på al min tid og alle 
mine tanker. 

Denne bog er nu færdig, og på fredag, den 17. dennes, 
kommer den i boghandelen i alle de skandinaviske lande. 
Jeg har pålagt min forlægger i København straks at sende 

Dem et eksemplar, hvilket forhåbentlig vil være i Deres 1873 
hænder inden ganske få dage, og som jeg beder Dem ven- 

ligst modtage til erindring om en, der stedse vil omfatte 
Dem med taknemmelighed og hengivenhed. Jeg er meget 
spændt på at erfare, hvad De synes om bogen; selv vil jeg 

ikke udtale mig videre derom; men det vil være mig af stor 
interesse at høre Deres dom. 

Vor fælles ven, overlærer Løkke, tilskrev mig i sommer, 
at De dengang var syg, eller ialfald upasselig. Jeg vil dog 
håbe, at dette nu er lykkelig overstået, og at De igen har 
overtaget Deres funktion ved British Museum. 

Indlagt tillader jeg mig at oversende Dem mit fotografi 
som et ringe gengæld for den glæde, De beredte mig ved at 
sende mig Deres. 

Det er mit håb, at De om ikke lang tid vil lade mig 
høre et par ord fra Dem til tegn på, at De ikke har taget 
min lange taushed ilde op. Jeg omgåes for tiden med mange 
literære planer; men ingen af dem er endnu rigtig modnet. 
Til næste sommer rejser jeg sandsynligvis til Norge, hvor 
jeg ikke har været i 10 år. Det vil da vise sig, om jeg 
kan finde mig tilrette med livet i hjemmet; hvis ikke, — 
så begiver jeg mig derfra tilbage til Rom, rimeligvis for 
stedse. Jeg tænker mig ofte muligheden af, at også De 
måske kunde nære den plan atter igen at besøge de skan- 
dinaviske lande, hvor De nu har så mange venner, og hvor 
det kunde være en mulighed for, at vi mødtes. 

Under alle omstændigheder beder jeg Dem bevare mig 
i venlig erindring, og snart med nogle linjer glæde 

Deres hengivne 
Henrik Ibsen. 

109. 
Til Georg Brandes. 


Dresden, den 16. Oktober 1873. 
Kære Brandes! 

De forundrer Dem i Deres sidste brev over, at jeg ikke 
med et ord har omtalt 2den del af Deres literaturhistorie, 
som De i sommer havde den godhed at sende mig. Jeg kan 
hertil kun svare, at jeg, ved at høre dette, blev ligeså for- 
undret; thi jeg stod i den bestemte formening, at jeg kort 
før min afrejse til Wien havde tilskrevet Dem ret udførlig 
om bogen. Jeg må altså dog alligevel have forsømt dette og 
beder Dem ret hjertelig tilgive min uopmærksomhed. 

De synes i Deres sidste brev at svæve i uvisshed om, hvad 
indtryk jeg har modtaget af bogen. Kære Brandes, dersom 
jeg ikke var aldeles sikker på, at De slet ikke mente dette 
alvorlig, vilde jeg uopholdelig have svaret tilbage. Men jeg 
var temmelig forvisset om, at De godt måtte føle, at det 
samme indtryk, som jeg modtog fra lste bind, det har jeg 
også modtaget fra 2det. De véd godt, at jeg betragter Deres 
værk som epokegørende i vor livsbetragtning, og at dette 
vil blive almindelig erkendt hjemme, om end nogle år først 
må hengå. De siger, at aviserne i Danmark har tiet bogen 
ihjæl; men andre danske fortæller noget ganske andet. At 
aviserne har tiet til den, kan vel være; men at det skulde 
være lykkedes dem at tie livet af den, det forholder sig jo 
dog ikke så. Jeg kan finde det ganske forklarligt, ifald 2den 
del ikke har opvakt den storm, som første; thi den revolterer 
jo ikke således direkte imod vort eget; men denne kends- 
gerning, forudsat at den virkelig er tilstede, afgiver ingen 

målestok for, hvor dybt bogen er slået ned. Alt dette be- 1873 
høver heller ikke en udenforstående at sige Dem; thi De har 
overlegen kritik nok til at sige Dem det selv. Jeg har der- 

for, oprigtig talt, ikke følt nogen dyb trang til at trøste Dem 

i dette anliggende. Jeg forstår jo nok såre godt, at mismod 
stundom kan gribe Dem, således som De står derhjemme 
omringet af bornerthedens erbarmelighed på alle kanter; men 

så ved jeg også, at De midt under alt dette har store skønne 
timer, da De med frejdig sikkerhed ser, hvor retten er, og 
hvad der engang vil komme. 

Dette er, hvad jeg i al korthed vil sige Dem. Til nogen 
kritik føler jeg mig ikke kaldet; det ligger udenfor mit felt, 
og vilde ikke kunne have noget værd for Dem. De har i mig 
en glad og taknemmelig læser, ikke noget andet. 

Og gå så trøstig ivej med fortsættelsen! Jeg tror, at 
tiden er gunstig. Ser vi tilbage på den skandinaviske ud- 
viklings historie, så viser det sig, at vi ikke går samtidig 
og skridtmæssig jævnsides frem med kulturfolkene. Disse 
går fra og til et stykke vej frem, uden at vi opdager det. 
Europa kommer fra og til over os som en overraskelse. Et 
sådant moment kan nu umulig længe lade vente på sig; og 
da vil de allesammen hjemme have det rette øje for Deres 
bog, — og påstå, at de altid har havt det. Omslaget vil ske 
med en gang, og bogen vil være adopteret uden prøvetid. — 

Når De modtager disse linjer, vil ,,Kejser og Galilæer" 
rimeligvis være i Deres hænder. Bevægelserne her uden- 
lands har føjet det således, at dette digt er blevet mere 
tidsmæssigt, end jeg selv havde tænkt mig. 

Tør jeg bede Dem takke Deres broder for det besøg, han 
tiltænkte mig i Wien, og som jeg meget beklager, at jeg 
ikke fik nyde godt af. Kært skulde det være mig at se Dem 

Breve fra Henrik Ibsen. 19 

1873 eller ham her i Dresden. Og hermed, kære ven, en hjertelig 


hilsen fra 
Deres hengivne 


Henrik Ibsen. 


OPPLYSNINGER 


1. Ibsen's ungdomsven, daværende juridisk student Ole 
Schulerud (1827—1859), var omkring 1ste september 1849 rejst 
til Kristiania og havde medtat afskrift af dramaet ,,Catilina", 
som han under forfatternavnet ,, Brynjolf Bjarme"” skulde 
indlevere til Kristiania teater og desuden søge offentliggjort 
i trykken. Teatret forkasted imidlertid stykket, og ingen 
boghandler vilde overtage udgivelsen; den utålmodighed, 
som Schulerud's fåfængte bestræbelser fremkaldte hos dig- 
teren, har da git sig udslag i et heftigt (desværre tilintet- 
gjort) brev, som nærværende brev gør afbøn for. 

Christopher Lorentz Due (f. 1827, toldkontrollør på Le- 
vanger 1875—1904), den anden af Ibsen's fortrolige venner, 
var den, som havde udfærdiget afskriften af ,,Catilina". 

Se ellers indledningen, s. 16—17, og Ibsen's forord til 2den 
udgave af ,,Catilina”, i ,,Samlede værker", b. 1, s. 5—12. 

Vinteren 1849—50 sysled Ibsen bl. åa. med et dramatisk 
arbejde om kong Olav Trygvesøn, som aldrig blev fuldført. 


2. ,;Normannerne” hed det første udkast til ,Kæmpe- 
højen". Den omarbejdelse, som nævnes i dette brev, blev 
fuldført i Kristiania i maj 1850, hvorefter stykket kom til op- 
førelse på Kristiania teater høsten s. å.; i denne form har 
det aldrig været trykt, men er bevaret i afskrift ved National- 
teatret i Kristiania. (Se ,Samlede værker", b. 10, s. I—III). 

Sagn og skildringer fra Telemarken er i bevarede digte af 
Ibsen kun benyttet i det utrykte digt om ,Møllergutten” fra 
1850. 

,-Balminder, et Livsfragment i Poesi og Prosa", findes i 
det hefte ,, Blandede Digtninger” fra årene 1848—50, som nu 
opbevares i universitets-biblioteket i Kristiania; Henrik Jæger 
har git et referat af dette digt i sit festskrift om Ibsen 
(Kbhvn. 1888), s. 59—62, og i tysk oversættelse ved Ludwig 

Fulda er det hele digt trykt i Ibsen's ,,såmtliche Werke", 
b. 1, s. 198—204. 

Om ,,-Fangen paa Agershuus, en Skitse fra Slutningen af 
forrige Aarhundrede" (første hefte, 1850) har J. B. Halvorsen 
i det norske ugeskrift ,, Ringeren" 1898, nr. 52—353, s. 
11—12, meddelt følgende efter det nu ikke længer til- 
gængelige håndskrift på 21 sider: ,,Det færdige første 
kapitel er et slags fortale, hvori forf. introducerer sin 
sgamle salig Onkel Bjarme"”, ,en ægte Typus af hans Tids 
Kjøbenhavnerstudentere”, som ved sin død har testamenteret 
sin nevø Brynjolf sine manuskripter ,,med den Forpligtelse 
at afgjøre Onkelens litterære Gjeld til Samfundet ved at ud- 
give dem i Trykken". ,, Forresten — udtaler nevøen — vil 
jeg ikke undlade at tilføie, efter mine Collegaer, D'Hrr. 
Forfatteres Exempel, at Bearbeidelsen af titnævnte Manu- 
skript skriver sig fra min Haand, og hvad godt man saa- 
ledes maatte finde deri, bidrører naturligviis fra mig, det 
øvrige maa min salig Onkel svare for”. Dette indlednings- 
kapitel udgør heftets første 18 sider; det derpaa følgende 
andet kapitel — ,, hvori Læseren lærer Fru Justitia at kjende, 
saaledes som hun saa ud i forrige Aarhundrede" — er i 
udarbejdelsen ikke nåt længer end til skildringen af gården 
Møglestues landskab ved Lillesand, med den , paa en lille 
Høi lidt ovenfor Huset staaende Christian Lofthuus's Eeg". 
Videre er forfatteren aldrig nåt med sit arbejde. Artiums- 
læsningen og hans rejse ind til Kristiania i marts 1850 har 
vel bl. a. stillet sig ivejen for fortsættelsen."” 

De uroligheder, som bonden Christian Lofthus (f. 1750) 
vakte i Nedenes amt i årene 1786 og 1787, hører til de mest 
bekendte blandt de norske bønders rejsninger mod embeds- 
vældet i det 18de årh. Lofthus blev fængslet 1787 og døde 
i fængslet 1797, medens dom i sagen mod ham først i 1799 
blev afsagt af højesteret. En udførlig fremstilling af de 
tildragelser, som knytter sig til hans navn, er i 1842 for- 
fattet af Henrik Wergeland (optrykt i dennes ,Samlede 
Skrifter", b. 8, s. 149—311). Det gamle skrift, Ibsen er 
kommet i besiddelse af, må ha været enten et ,Brev fra 
Christiansands Stift" om Lofthus-bevægelsen, som i 1787 stod 
trykt i det danske månedsskrift , Minerva” og samme år 
udkom særskilt i Kristiania, eller måske snarere en af de 
samtidige folkeviser, f. eks. den som bærer titelen , En hi- 
storisk Vise kaldet Retfærdigheds Krebsgang i vore Tider” 
(Kbhvn. 1788). 

,-Catilina" kom ikke til at ledsages af det her meddelte 
forord, men i sin Iste udgave kun af nogle korte anmærk- 
ninger på siste blad om forf.s benyttelse af de historiske 
kendsgærninger. 


3. ,jDet norske teater”, som var blit oprettet af Ole Bull 
i Bergen 1850 (se T. Blanc: Norges første nationale Scene, 
Kra. 1884), og hvor Ibsen var blit ansat som teaterdigter 6te 
novbr. 1851, tildelte ham i april 1852 et rejsestipendium til ud- 
landet på 200 spd. (800 kr.) for at studere teatervæsen. Samti- 
dig fik skuespillerparret Johannes og Louise Brun stipendium 
for under Ibsen's vejledning at uddanne sig i sin kunst under 
et seks ugers ophold i København. Ifølge Ibsen's første, 
ganske korte skrivelse fra København til teaterstyrelsen den 
2dde april 1852 var han blit ,modtaget med overordentlig 
velvilje” af det kgl. teaters direktør, den berømte danske 
æstetiker og forfatter etatsråd J. L. Heiberg og dets scene- 
instruktør Thomas OQverskou, og han fik straks fri adgang 
til teatrets forestillinger. Fra hans ophold i København 
eksisterer endnu to skrivelser til teaterstyrelsen i Bergen, 
daterede 30te maj og 2den juni 1852, begge kun om- 
handlende forretningsgenstande. Det sees, at dansekursuset 
for de bergenske skuespillere afsluttedes den 29de maj, og 
den 6te juni rejste Ibsen alene til Dresden, hvor han opholdt 
sig til slutningen af juli; herfra er i behold en skrivelse til 
teaterstyrelsen i Bergen af 24de juni. I Dresden skaffed den 
norske maler professor J. C. Dahl (1788—1857) ham adgang 
til hofteatrets indre indretninger, hvoraf han loved sig stor 
nytte, og han fik der se både Emil Devrient og Bogumil 
Dawison spille komedie. I august s. å. kom han tilbage 
til Bergen. 

Johannés Brun (1832—1890), Norges ypperste komiske 
skuespiller, ,hvis centrale egenskab var en ejendommelig 
forening af et jovialt-elskværdigt lune og en dyb, varm 
humor" (T. Blanc: Christiania Theaters Historie, s. 155), var 
blit knyttet til det norske teater i Bergen ved dets op- 
rettelse 1850 og gik derfra i 1857 over til Kristiania teater, 
i hvis tjeneste han blev stående til sin død. Hans glansroller 
i det nationale repertoire var Holberg'ske figurer som , Jeppe 
paa Bjerget" og , Jakob von Tyboe", og desuden har han 
skabt Ibsen'ske skikkelser som Gunnar i ,Hærmændene", 
Daniel Hejre i ,De unges forbund", Stråmand i ,Kærlig- 
hedens komedie”, Dovregubben i ,Peer Gynt" og kaptejn 


Ekdal i , Vildanden". Han ægted i 1851 skuespillerinden 
Louise Gulbrandsen (1831—1866), som havde debuteret sam- 
tidig med ham ved Bergens teater, og som siden fulgte ham 
til Kristiania teater. Hun tilhørte særlig det romantiske 
repertoire og har kreeret titelrollen i ,Fru Inger til 
Østråt"; desuden har hun spillet Blanka i ,Kæmpehøjen", 
Alfhild i ,,Olaf Liljekrans" og Margit i ,,Gildet på Solhaug". 

Harald Nielsen (1831—1882) var knyttet som skuespiller 
til det norske teater i Bergen 1851—1861 og gik derfra over 
til Trondhjems teater; hans fag var hovedsagelig de muntre 
levemands-roller, men han har også spillet Gandalf i Ibsen's 
s:-Kæmpehøjen” og Hemming i ,,Olaf Liljekrans". 

August Bournonville (1805—1879), den berømte danske 
balletkomponist, var balletmester ved det kgl. teater i Kø- 
benhavn 1836—1861 og 1865—1877; J. F. Hoppe (1815—1890) 
var solodanser ved teatret 1838—1866, L. H. Gade (1823—1897) 
danser ved teatret siden 1844. Det kan ikke sees, at der blev 
noget af det påtænkte dansekursus i Bergen. — Den danske 
sanger og skuespiller Sichlau var fra 1841 ansat ved Kri- 
stiania teater. 

»For ti år siden", et lystspil i to akter, som for første 
gang opførtes i København våren 1852, er ikke skrevet af 
den bekendte danske romanforfatter ,,Carl Bernhard" (pseu- 
donym for A. N. de Saint Aubain), men af dennes fætter 
Andreas Buntzen (1811—1880). Stykket blev opført på det 
norske teater i Bergen i oktober 1852. — , En søndag på 
Amager", vaudeville i en akt af den berømte danske skue- 
spillerinde Johanne Luise Heiberg, teaterdirektørens hustru, 
hørte siden 1848 til det kgl. teaters faste repertoire og blev 
hurtig meget yndet også i Norge. — ,,Slægtningerne"”, lige- 
ledes en en-akts vaudeville, af den danske forfatterinde 
Henriette Nielsen, skrev sig fra 1849. Begge disse stykker 
havde nåt til opførelse på teatret i Bergen 1851, medens det 
franske tre-akts lystspil , Når damer fører krig” af Scribe 
og Legouvé først våren 1852 var blit fremført både i Bergen 
og i København. 

Chr. R. Hansson (1807—1872) var byfogd i Bergen 1849— 
1853, en mand med levende æstetiske interesser, som for det 
norske teater oversatte en af Bayard's vaudeviller og også 
af den almindelige mening var udpeget som den anonyme 
forfatter til lystspillet ,,Den evige Jøde" (opført 1852). 

Det forskud på gage, som Ibsen i nærværende brev søger 
om, blev ham ikke bevilget. 

4. Paul Botten-Hansen (1824—1869) udgav fra høsten 1851 
ugebladet ,, Illustreret Nyhedsblad" i Kristiania, hvor han 
særlig la sig efter literaturkritik. Brevets overbringer var 
skuespilleren Ole Bucher (1828—189), som ved denne tid 
gik over fra Bergens teater til det i 1852 oprettede 
Norske teater” i Kristiania. Sammen med Botten-Hansen 
og den senere så berømte landsmålsdigter Aasmund 
Vinje (1818—1870) havde Ibsen i de tre første fjerdingår af 
1851 udgit ugeskriftet ,Andbrimner", hvor han selv bl. a. 
havde skrevet digtet , Helge Hundingsbane", og hvor Botten- 
Hansen havde skrevet den dramatiske eventyrdigtning 
,-Huldrebrylluppet", som derefter i omarbejdet skikkelse blev 
offentliggjort i bogform. 

Med student Theodor Abildgaard (1826—1884) var Ibsen 
blit kendt straks ved sit komme til Kristiania 1850; de havde 
en kort tid bot i samme logi, og Abildgaard, som var en af 
hovedmændene i den af Marcus Thrane rejste første norske 
arbejderbevægelse, havde draget Ibsen med ind i denne. I 
1851 blev Abildgaard fængslet og sat under anklage for op- 
rørske udtalelser, og efter lang tids arrest blev han i 1855 
dømt til fire års strafarbejde. 

Se ellers indledningen, s. 17—18, 20 fg. 


5. Ibsen havde mødt den 19-årige Susanna Daae Thoresen, 
første gang i hendes hjem hos hendes far, provsten Hans 
Conrad Thoresen, og hendes stedmor, forfatterinden Magda- 
lene Thoresen; anden gang traf han hende kort efter på et 
bal i Bergens filharmoniske forening, og umiddelbart efter 
dette bal skrev han dette digt, sit frierbrev til hende. I 1858 
blev de gifte. 


6. Ibsen's afhandling ,0m kæmpevisen og dens betydning 
for kunstpoesien"” blev trykt i , Illustreret Nyhedsblad"” 1857, 
nr. 19 og 20, og er derefter optat i hans ,Samlede værker", 
b. 10, s. 350—372. 

Et Vidne”, Magdalene Thoresen's første (anonyme) skue- 
spil, var blit fremført på Bergens teater første gang i 1852; 
her var også opført ,,Kongedatterens Bøn" (1853) og ,, Hr. 
Money” (1855). (Se om hende nr. 22). 

»Fru Inger til Østråt” skrev Ibsen i de siste måneder af 
1854, det blev spillet på Bergens teater i januar 1855, men 
ikke trykt før i 1857 i fem numre af , Illustreret Nyheds- 
blad”, hvoraf så et særtryk kom i boghandelen. 

,-Gildet på Solhaug" blev skrevet sommeren 1855, opført 
på Bergens teater i januar og på Kristiania teater i marts 
1856, hvorefter det straks udkom i trykken på Chr. Tøns- 
berg's forlag; det blev anmeldt af Botten-Hansen i en 
længere rosende Artikel i ,,Illustreret Nyhedsblad" 29de 
marts s. å. (8. 52). 

Christian Tønsberg (1813—1897) var forlagsboghandler i 
Kristiania 1845—1861 og 1875—1891 og udgav en række af 
datidens største bog- og billedværker. (Se om ham nr. 186). 

--Olaf Liljekrans" blev færdigt fra Ibsen's hånd i 1856 og 
blev opført på Bergens teater i januar 1857, men kom ikke 
frem på Kristiania teater, hvor dansken Carl Peter Borgaard 
(1801—1868) var artistisk direktør 1851—1863; på original- 
sproget blev stykket ikke trykt før i Ibsens ,Samlede vær- 
ker”, b. 10 (1902), men i tysk oversættelse allerede 1898 i 
hans ,,såmtliche Werke", b. 2. Da Borgaard i 1858 også af- 
viste ,Hærmændene på Helgeland", angreb Ibsen ham of- 
fentlig, se ,,Samlede værker”, b. 10, s. 417—440 og brev nr. 8. 


7. Ole Vig (1824—1857), en af Norges mest fremstående 
grundtvigianere, en ivrig og dygtig forfatter i folkeoplysnin- 
gens tjeneste og en nidkær forkæmper for mnorskhed i 
sproget, i hvilken anledning han et par gange, sist netop 
i førstningen af 1857, havde ligget i polemik med Botten- 
Hansen; blandt Vig's afhandlinger findes flere, hvis over- 
skrifter begynder med ,Lidt om", ,Nogle ord om" eller 
lignende. Ibsen var forøvrigt hans ven og skrev ved hans 
død i slutten af 1857 et sørgedigt (optrykt i , Samlede vær- 
ker”, b. 10, s. 553). 

Det nye drama, Ibsen omtaler i efterskriften til sit brev, 
er ,Hærmændene på Helgeland", som blev færdigt høsten 
1857. 


8. Carl Johan Anker (1835—1903), som ved sin død var 
oberstløjtnant i den norske hær, var fra 1856—1860 løjtnant 
ved den norske garde i Stockholm; han havde også stærke 
literære interesser og har i 80- og 90-årene udgit flere 
historiske værker. Ibsen gjorde i 1856 en fodtur sammen 
med Anker fra Bergen til Hardanger og tilbage over Voss, 
og den ridderlighed han under dette samvær fandt hos sin 
rejsefælle, vedblev altid at være et af de mest fremtrædende 
træk i Anker's karakter. Sandsynligvis har Anker tat sig 
af Ibsen's skuespil i Stockholm, hvor ,,Gildet på Solhaug" 

allerede i novbr. 1857 var blit opført på det kgl. teater 
(hvis direktør historikeren G. 0. Hyltén-Cavallius var 1856 — 
1860). 

»Hærmændene på Helgeland" var blit antat til opførelse 
på Kristiania teater, men blev i marts 1858 af økonomiske 
hensyn atter tilbagesendt forfatteren, hvad der gav stødet til 
en heftig avisfejde om teatrets forhold til den norske dramati- 
ske literatur (jfr. nr. 6); først i 1861 blev stykket opført på dette 
teater. I København blev det forkastet af det kgl. teaters 
direktør J. L. Heiberg, og heller ikke i Stockholm nådde det 
denne gang frem på scenen. 

Carl-Johans-forbundet var blit stiftet i Upsala 1848 for 
at bevare og forherlige mindet om kong Carl Johan, og i 
1858 dannedes en norsk afdeling af forbundet i Kristiania. 
Ibsen's digt er ikke senere optrykt. 

Carl Fougstad (1806—1871), politisk forfatter, borger- 
mester i Kristiania 1850—1868, var medlem af Kristiania 
teaters direktion, og Ibsen's opdrag har været at søge et 
svensk skuespil (hvilket, vides ikke) antat til opførelse. 

Ibsen kom ikke til at rejse til Stockholm i 1858. 


9. Denne Ibsen's første stipendie-ansøgning førte ikke til 
noget resultat. Af norske digtere havde i 1858 J. S. Wel- 
haven og Andreas Munch fåt rejsestipendier af staten, og 
nu i 1860 fik både Bjørnstjerne Bjørnson og A. 0. Vinje 
rejsestipendier. 


10. Som følge av denne ansøgning fik Ibsen 24de maj 1862 
et indenlandsk stipendium på 110 spd. (440 kr.); det følgende 
brev meddeler, hvorledes han benytted stipendiet. 


11. I Illustreret Nyhedsblad" 1862, nr. 42 og 45 lod Ibsen 
trykke nogle , Norske sagn”, som siden er optat i hans 
Samlede værker”, b. 10, s. 474—480. Derimod blev det 
aldrig noget af den påtænkte store sagnsamling, hvorom 
han havde gjort kontrakt med forlagsboghandler Chr. Tøns- 
berg (se brev nr. 6), idet denne i disse år holdt på at afvikle 
sin forretning og tilslut endog gjorde konkurs. 

M. B. Landstad havde i 1853 udgit en stor samling 
Norske Folkeviser"; P. Chr. Asbjørnsen og Jørgen Moe 
havde fra 1842—1852 udgit første samling af sine , Norske 
Folkeeventyr". 

12. Efter denne nye ansøgning fik Ibsen 23de maj 1863 et 
indenlandsk stipendium på 100 spd., som han benytted 
samme sommer; men nogen indberetning herom kan han 
ikke sees at ha afgit. 

Andreas Faye havde i 1833 udgit en samling ,,Norske 
Sagn", som af tidens kyndigste kritikerer, P. A. Munch, 
var blit temmelig skarpt recenseret. 


18. Den norske regering havde 24åde februar 1863 besluttet 
at fremsætte kgl. proposition om en digtergage på 400 spd. 
årlig for Bjørnstjerne Bjørnson, og den bevilgedes af stor- 
tinget den 10de april. Men i anledning af Ibsen's ansøg- 
ning beslutted regeringen 28de marts ,, ingen forføjning at 
træffe”, idet dog kirkedepartementet i sin indstilling af 
18de marts stilled ham et udenlandsk rejsestipendium i 
udsigt. 

Historikeren Chr. A. Lange udgav i årene 1847—1852 
Norsk Tidsskrift for Videnskab og Litteratur", hvor 
Catilina” blev udførlig anmeldt af rektor Carl! Miller (jfr. 
nr. 20) og professor M. J. Monrad. 

Henrik Ibsen har i sit ægteskab havt en eneste søn, 
Sigurd Ibsen, født i Kristiania 23de decbr. 1859. 


14. Denne ansøgning førte til, at den norske regering 12te 
septbr. 1863 tilstod Ibsen et rejsestipendium på 400 spd., og 
dermed drog han våren 1864 afsted over København og 
Berlin til Rom, hvor han blev boende helt til våren 1868. 


15. I juni 1863 holdtes den ,,5te store sangerfest” i Bergen, 
hvorom en særskilt beretning er udgit af den bekendte sang- 
instruktør J. D. Behrens i forening med N. G. Dietrichson. 
Både Bjørnson og Ibsen deltog i sangerfesten og skrev digte 
til den; Ibsen bodde under sit ophold i Bergen hos skibs- 
reder Randolph Nilsen og dennes hustru, født Mowinckel 
(deres datter blev senere gift med digteren Per Sivle), og 
her traf han sammen med sin værts brødre (af hvilke den 
ene, skibsmægler Andreas Nilsen, blev svigerfar til stats- 
minister O. Blehr) og andre fremstående bergenske forret- 
ningsfolk, som er nævnt i brevet. 


16. Bernhard Dunker (1809—1870) var højesteretsadvokat i 
Kristiania fra 1841 og var som sådan i mange år landets 
mest berømte og mest søgte sagfører; fra 1859 var han tillige 

regeringsadvokat. Om hans stilling ved Kristiania teater se 
oplysningerne til efterfølgende brev. Jfr. indledn., s. 24—%5. 

Det femakts drama, Ibsen her omtaler, kom ikke til ud- 
førelse. 


17. Lorentz Dietrichson (f. 1834), norsk literatur- og kunst- 
historiker, opholdt sig fra 1862—1865 i Italien; i Rom var 
han den skandinaviske forenings bibliotekar og havde som 
sådan fri bolig i dens lokale i Palazzo Correa. Han og 
Ibsen havde været adskillig sammen i Kristiania i årene fra 
1857 af, og Ibsen havde straks ved sin ankomst til Rom i 
juni 1864 opsøgt Dietrichson, med hvem han fra nu af 
knytted et nært venskabsforhold, som trods en enkelt alvor- 
lig rivning (se brev nr. 188) har vedblit at bestå til begges 
alderdom (se Dietrichson: Svundne Tider, I, 8. 327—37); 
den 31te decbr. 1893 sendte Ibsen Dietrichson sin ,,tak for tro- 
fast venskab gennem tiderne" (jfr. nævnte bog, s. 348 og 370), 
og endnu på Dietrichson's 70-års fødselsdag den 1ste januar 
1904 sendte Ibsen ,,sin kære, gamle ven de hjerteligste lyk- 
ønskninger”. Allerede et par uger efter ankomsten til Rom 
flytted Ibsen for sommermånederne ud til byen Genzano i 
Albanerbjergene, 25 km. sydøst for Rom, hvor også Dietrich- 
son havde tat landophold, og her var det den tanke fæsted 
sig hos ham at skrive et drama om kejser Julian (jfr. 
Dietrichson's bog, I, s. 336), hvormed han sysled hele den 
følgende vinter og vår. 

Kristiania teater befandt sig i begyndelsen af 60-årene i 
stærk nedgang, og de interesseredes misnøje vendte sig både 
mod dets økonomiske og dets kunstneriske ledelse. Ved 
årsskiftet 1862—63 fratrådte dansken Borgaard som artistisk 
direktør, og omtrent samtidig trak hele teaterdirektionen sig 
tilbage; dens formand havde i de siste par år været advokat 
Bernhard Dunker, som havde vundet den alt overvejende 
indfiydelse i ledelsen. Ibsen udtalte sig i ,Illustreret Ny- 
hedsblad" den 30te novbr. 1862 for genvalg af Dunker til 
direktionsformand, idet han forudsatte ,erkendt af alle par- 
tier, at han er den eneste mulige, på en gang ønskelige og 
erholdelige, formand, hvorom der for tiden kan være tale" 
(Såmtliche Werke, b. 1, s. 490); men Dunker ønsked ikke selv 
at genvælges, og havde for øjeblikket også den almene 
stemning mod sig. Nogen py artistisk direktør blev for 
det første ikke udnævnt; formand i den nye direktion fra 

1863 blev fængselsdirektør Richard Petersen (f. 1821), mens 
Ibsen var æstetisk konsulent til våren 1864. Teatret for- 
mådde imidlertid ikke under sin kollegiale styrelse at hæve 
sig synderlig op af sin mislige forfatning, og Bjørnstjerne 
Bjørnson, som i 1863 vendte hjem fra udlandet, fandt sig 
nu foranlediget til at gribe ind. Den 10de febr. 1864 tilbød 
han sig at overta stillingen som ledende, i flere punkter 
enerådende direktør, og herom førtes længere underhand- 
linger, som dog foreløbig stranded på spørsmålet om direk- 
tørens magtområde. Efterat så en henvendelse til Ibsen 
havde vist sig frugtesløs, åbned en nyvalgt direktion atter 
forhandlingerne med Bjørnson, og fra nyåret 1865 blev han 
endelig ansat som artistisk direktør, idet samtidig advokat 
Dunker pånyt blev formand i teaterdirektionen; Dunker blev 
stående til høsten 1866, Bjørnson til sommeren 1867, og 
trods mange rivninger blev disse år en glanstid for teatret. 
(Se T. Blanc: Christiania Theaters Historie 1827—1877, 
8. 176—192). 

Ibsen's økonomiske stilling var alt andet end god ved hans 
bortrejse fra Kristiania, og han modtog, foruden sit offent- 
lige stipendium, adskillig privat hjælp, navnlig fra advokat 
Dunker og gennem Bjørnson's formidling. Hans officielle 
fuldmægtig i pengesager i Kristiania var forøvrigt indtil 
1875 hans svoger Johan Herman Thoresen (f. 1832); denne 
var fra 1857 kopist i justitsdepartementet, fra 1865 kgl. fuld- 
mægtig og 1871—1875 bureauchef i samme departement; han 
var derefter i nogle år borte fra byen som embedsmand på 
landet, og siden 1884 har han været assessor i Norges højeste- 
ret. — Ibsen kom ikke til at efterfølge Dietrichson som den 
skandinaviske forenings bibliotekar i Rom, idet han fra 
slutten af 1865 begyndte at få anstændige indtægter af sit 
forfatterskab. — Noget ,,større digt" er ikke bevaret fra hans 
første år i Rom; men det vides, at han om våren 1865 fore- 
læste for Dietrichson (Svundne Tider, I, s. 339) en sang af 
et epos, nærmest svarende til første scene i ,,De unges for- 
bund", skildringen af en 17de-maj-fest på landet i Norge. 







18. 40 scudi svared 1 Kirkestaten til noget over 150 kroner. 
»Min 30uav" betegner Ibsen's lille søn; Bjørnson havde 
git både ham og na en zouavdregt. 


" å Trondhjem 

stipendier ikke bare til videnskabsmænd, men også til dig- 
tere, således 1862 til Bjørnson, 1862 og 1863 til Vinje. Da 
nu Ibsen ikke kunde håbe på noget nyt rejsestipendium af 
statskassen før 1866, idet stortinget dengang endnu kun 
samledes hvert 3dje år, og bevilgningen således ikke oftere 
kunde fornyes, vendte han sig med sin ansøgning til viden- 
skabsselskabet i Trondhjem. Denne ansøgning ledsagedes 
af en skrivelse til selskabet fra Bjørnson, dateret Kristiania 
den 21de april 1865, hvori han bad det om at hjælpe Ibsen 
til følelse af sikkerhed og hvile ved sit arbejde. ,,Et digter- 
værk”, skrev Bjørnson, ,, hører visstnok ikke under de 
strenge videnskaber, men så hører det under de skønne, og 
indtrykkene, hvorunder det blir til, samt den sus af erfaring, 
kundskab og stemning, hvorudaf det er født, tiltrænger en 
ganske særegen beskyttelse. Er denne ikke tilstede, går der 
gær i vinen, — og Henr. Ibsen har netop været udsat for 
denne fare. Jeg for min del har en ganske særegen grund 
til at anbefale hr. Ibsens ansøgning. Han fik nemlig ikke 
samtidig med mig gage af stortinget, og han fik et hundrede 
daler mindre i rejsestipendium. Der er dels noget tilfældigt, 
dels noget uretfærdigt heri, og jeg har søgt at bøde derpå 
ved at få sammenskudt 600 spd. til ham, og især vilde jeg 
tro at ha nåt den ligevægt, som vort gode forhold ikke bør 
savne, dersom nu eders højtærede selskab kunde give ham 
en klækkelig understøttelse. Hans digtning er også mere 
end min beslægtet med videnskaben i strengere forstand, 
han har stærkere evne til abstrakt tænkning."  Ibsen's 
ansøgning blev imidlertid ikke indvilget af selskabet. Men 
17de august 1865 søgte Bjørnson atter på Ibsen's vegne om 
pengebistand til hans ophold i Rom, ,,da han er i høj grad 
trængende, og den skuffelse han føler over at være tilsidesat, 
hvor vi andre (til eks. også A. 0. Vinje) har nydt hjælp, 
forspilder en stor del af den nytte, som vi, der fra først af 
har samlet penge til hans rejse, har trot at han skulde få 
af den.” Som følge af dette ,,med stor indstændighed"” for- 
nyede andragende bevilged selskabet den 30te april 1866 
100 spd. til Ibsen ,som bidrag til et ophold i Rom under 
fuldførelse af et der påbegyndt dramatisk arbejde, hvis stof 
er taget af den romerske historie.” Det kom til at vare 
længe før Ibsen for alvor la hånd på dette arbejde, og først 
den 19de oktbr. 1873 kunde han fra Dresden ,,som et skyldigt 
taknemmelighedstegn” oversende selskabet et eksemplar af 
s:Kejser og galilæer". 

20. Ariccia er en liden flække et par mil sydøst for Rom, 
i nærheden af Albanerbjerget, et almindeligt sommer 
opholdssted. Her ude skrev Ibsen ,,Brand", og imidlertid 
arbejded Bjørnson på forskellige måder for at sikre hans 
økonomiske forhold, — bragte ham i forbindelse med den 
danske forlagsboghandler Hegel (som siden 1861 var Bjørn- 
sons forlægger), søgte for ham en i 1866 nyoprettet ama- 
nuensispost ved universitetsbiblioteket i Kristiania (den blev 
besat med J. Lieblein, jfr. om denne nr. 87) og et par forskel- 
lige stipendier, og agitered for digtergage til ham. I det trond- 
hjemske videnskabsselskab var rektor Carl Muller vicepræces, 
den samme mand som i sin tid havde anmeldt ,,Catilina" tem- 
melig ufordelagtig (nr. 13). Det Anckerske legat til rejsesti- 
pendier for kunstnere, som var stiftet af en dansk godsejer 1 
1857, stod under det danske kirkeministeriums bestyrelse. 
Bjørnson forespurgte i brev af 17de august 1865 hos digteren 
H. Hertz (som var medlem af indstillingskomiteen) om der var 
adgang også for ikke-danske digtere og kunstnere, altså også 
for Ibsen, til at få af legatet, og Hertz svared den 19de septbr., 
efter at ha rådført sig med sine kolleger i komiteen, at 
legatet visstnok kun var bestemt for danske kunstnere. 
(Brevvekslingen herom er trykt i Breve fra og til Henrik 
Hertz, Kbhvn. 1895, s. 208—212). 

Det sees af dette brev, at Ibsen allerede nu stod i ven- 
skabeligt forhold til den bekendte politiske fører Johan 
Sverdrup; denne var autoriseret som sagfører, men havde 
rigtignok fra 1857 opgit al sagførervirksomhed, efterat han 
var valgt til hypotekbankdirektør i Kristiania. 

Georg Krohn (1831—1870), skuespiller ved Kristiania teater 
1863—1867 og atter fra 1869, havde efter det norske teaters 
konkurs i juli 1862 (se brev nr. 13) overtat ledelsen af 
teatrets personale for det følgende år og blev i 1867 tilbudt 
stillingen som artistisk direktør ved Kristiania teater efter 
Bjørnson; men han vides ikke at ha forsøgt at grundlægge 
et selvstændigt teater i 1865. Derimod blev der virkelig 
den 8de august 1865 oprettet et særskilt folketeater i Kri- 
stiania, og flere af Kristiania teaters bedste kræfter trued 
med at gå over did. Hele den følgende tid var der megen 
strid om Kristiania teater og navnlig om Bjørnson's ledelse. 


21. Frederik Hegel (1817—1887) var siden 1850 chef for 
Gyldendalske boghandels forlag; han fik 1865 titel af kancelli- 
råd, 1879 af justitsråd og 1887 af etatsråd; i 1870 blev han rid- 

der af den norske St. Olafs-orden. Den 14de novbr. 1865 havde 
Ibsen modtat brev fra Hegel angående vilkårene for ud- 
givelsen af ,Brand", og straks den 15de novbr. skrev han 
og gik med takk ind på Hegel's tilbud, idet han samtidig 
oversendte de siste 84 sider af håndskriftet. 

Omtrent samtidig med dette nye brev, nemlig 23de novbr. 
1865, skrev Hegel til Ibsen om forskellige norskheder i 
skrivemåden og ordvalget. Ibsen's svar af 2den decbr. 
nådde aldrig frem til adressaten; men i et nyt brev af 16de 
marts 1866 oplyste Ibsen om indholdet af det bortkomne 
brev bl. åa. følgende: , Bemærkningen om de mange af mig 
brugte, men i Danmark ukendte ord besvared jeg med, at 
sådant var uundgåeligt, at ordene var brugt sågodtsom 
udelukkende for at betegne lokalforhold, fjeldformationer 
0.8. V., hvorfor man naturligvis i et sletteland ingen til- 
svarende betegnelser har, men at ulempen herved ikke var 
større end den, som læsningen af en søroman medfører for 
en indlandsboer; han forstår visstnok ikke alle de i sølivet 
forekommende udtryk, men derved blir dog ikke bogen 
uforståelig.” 

Chr. K. F. Molbech (1821—1888), den bekendte danske 
digter, havde været professor i nordisk literatur ved Kiels 
universitet 1853—1864 og opholdt sig vinteren 1865—1866 i 
Rom med stipendium af det Anckerske legat. 


22. Fru Magdalene Thoresen (1819—1903) var blit enke lige 
før Ibsen's ægteskab med hendes steddatter og havde i 1861 
bosat sig i København, hvor hun det følgende år begyndte 
at optræde som forfatterinde under fuldt navn, mens hun 
tidligere kun havde skrevet anonymt (nr. 6). Hendes første 
sFortællinger” blev anmeldt af Ibsen selv i ,,Dlustreret 
Nyhedsblad” (Saml. værker, b. 10, s. 494—496), og der- 
efter udgav hun i førstningen af 1864 ,Signes Hi- 
storie”, som hurtig blev oversat på svensk, tysk, engelsk 
og hollandsk. Ligesom hun tog sine emner fra norsk folke- 
liv, var det hendes ærgerrighed at bli anerkendt som norsk 
forfatterinde, uansét hendes danske fødsel, og våren 1866 
slog hun sig ned i Kristiania, men vendte efter fire års 
kampe tilbage til København, da hun i Norge ikke fik den 
økonomiske støtte, hun havde gjort regning på. Det vides 
(se G. Brandes: Ynglingeaar, i Det ny Aarhundrede I, 1, s. 581) 
at hun endnu under sit ophold i København i 60-årene ikke 
havde syn for sin svigersøn Ibsen's originale begavelse; hun 

Breve fra Henrik Ibsen. 20 

fandt hans digtning flad, hans tænkning altfor afhængig af 
Søren Kierkegaard. 

Clemens Petersen (f. 1834), datidens ledende danske 
literaturkritiker, var fra 1857—1868 fast knyttet til det 
nationalliberale hovedorgan ,, Fædrelandet"; senere har han 
levet som literat i Amerika, indtil han høsten 1904 vendte 
tilbage til sit fødeland. Han var allerede i 1856 blit 
kendt med Bjørnson og blev ganske betat af denne, så at 
han endog kunde betegnes som B.-s ,fidus Achates" (se 
J. B. Halvorsen's ,Norsk Forfatter-Lexikon" I, s. 282) og 
blev hans literære herold (se G. Brandes i Det ny Aar- 
hundrede I, 1, s. 579). Digteren Hostrup har i et brev fra 1864 
(Breve fra og til C. Hostrup, s. 509) udtalt om Cl. Petersen, 
at han var ,,en af de doktrinære æstetikere, som gør megen 
uret ved sin færdige målestok”, og dette fik Ibsen sande, 
da , Peer Gynt" udkom (se brev nr. 44 og 45). 

Valter Runeberg (f. 1838), finsk billedhugger, søn af dig- 
teren J. L. Runeberg, var bosat i Rom 1862—1876, men gjorde 
i 1865 en tur til sit hjemland, hvorfra han vendte tilbage 
1867. Blandt hans arbejder fra Rom var også en byste af 
Ibsen (1867). Jfr. nr. 198. 

Om de store og små familjemedlemmer Ibsen omtaler i 
dette brev kan oplyses: Provsten H. C. Thoresen havde med 
sin 2den hustru, Sara f. Daae, havt 5 børn, deriblandt Ibsen's 
hustru Susanna og den før (nr. 17) omtalte J. H. Thoresen 
samt den her nævnte Marie Thoresen (f. 1837, død ugift 1874) 
og Sophie (f. 1839, som senere blev gift med den norske 
sognepræst P. 0. Megrund). I ægteskabet med Magdalene 
Thoresen havde han havt fire børn, døtrene Sara (1. 1844, 
som i 1867 blev gift med grosserer W. Ludvigsen i Køben- 
havn) og Dorothea (f. 1849, som i 1869 blev gift med den 
norske officer Conrad Falsen), sønnerne Thomas (1846—1876, 
en frugtbar vaudevilleforfatter, som i 1865 blev student i 
Kristiania med dårligste karakter) og Axel (1851—1881). 


23. Selve den pengehistorie, som omhandles i dette brev, 
kan ikke oplyses nærmere end allerede skét i selve brevet. 
Men om de herved nævnte personer kan meddeles: Tyskeren 
Johann Bravo (t 1876, næsten 80 år gammel) var oprindelig 
kommet til Rom fra kunstakademiet i København for at bli 
maler, men gled snart over i forretningslivet og blev ud- 
nævnt til dansk, senere også til norsk og svensk konsul i 
Rom (se om ham L. Dietrichson: Svundne Tider III). En 

anden gammel romer var den danske musiker N. Chr. Ravn- 
kilde (1823—1890), som var en velvillig hjælper for alle 
skandinaver i Rom. Frederik Bætzmann (f. 1841) havde op- 
holdt sig i Italien det meste af årene 1859—1863 og havde 
i Rom været den skandinaviske forenings bibliotekar; fra 
1864 virked han som journalist i Norge, hvor han også 
1864—1869 var amanuensis ved universitetsbibloteket. 

Brand” udkom i København den 15de marts 1866. 

Den norske digter Andreas Munch (1811—1884), som i 1860 
havde fåt bevilget Norges første digtergage, rigtignok i 
form af et docentur ved universitetet, havde siden den tid 
for det meste været på rejser i udlandet; i 1865 havde han 
ægtet en dansk dame, Amalie Raben (f. 1832), og med hende 
tilbragte han den følgende vinter i Italien. 

Skuespillerinden fru Louise Brun var død den 21de ja- 
nuar 1866, medens hendes mand Johs. Brun overstod sin 
sygdom. 

William Sverdrup (1809—1872), en fætter af Johan Sver- 
drup, havde tat afsked som prest 1865; han var en for- 
muende mand, som ofred mange penge på kunstneriske 
og videnskabelige formål, men ikke vides at ha understøttet 
Ibsen på nogen måde. 

Den norske komponist Richard Nordraak, Bjørnson's fæt- 
ter, som har sat musik til meget af Bjørnson's digtning, bl. a. 
til stykker af ,Sigurd Slembe", døde i Berlin 20de marts 
1866, endnu bare 24 år gammel. 


25. John Grieg (1840—1901), komponisten Edvard Grieg's 
eneste bror, var forretningsmand i Bergen, men havde op- 
rindelig valgt musiken til livsgerning og var ikke bare en 
udmærket violoncellist, men havde også adskillig digterisk 
begavelse. Han havde i nogen år uddannet sig for musiken 
i Leipzig og navnlig i Dresden, og efter sin hjemkomst var 
det, at han tog fat på en versificeret oversættelse til tysk 
af , Kongsemnerne”, som han dog ikke fandt nogen for- 
lægger til, og som derfor aldrig er blit trykt. Hans bror 
Edv. Grieg opholdt sig i Rom 1865—1866. 


26. Stortinget havde den 19de januar 1866 forkastet for- 
slaget om indførelse af årlige storting. Samme dag som så 
Ibsen skrev sin henvendelse til kongen (jfr. hans udtryk om den 
i brev til J. B. Halvorsen 18de juni 1889, nr. 210), indeholdt 


P. Botten-Hansen's ,,Illustreret Nyhedsblad” en varm op- 
20* 

fordring til stortinget om ikke at lade den fraværende digter 
bukke under for timelig nød, og allerede den 17de april 
underskrev 28 stortingsmænd, deriblandt J. Sverdrup, 
J. Steen, O. Richter, L. Daae, H. U. Sverdrup, C. Essendrop 
og flere andre af de mest indflydelsesrige tingmænd, et for- 
slag om digtergage for Ibsen. Den 19de april indgav Ibsen's 
venner assessor 0. A. Bachke, rigsarkivar M. Birkeland, 
universitetsbibliotekar Botten-Hansen og overlærer Jakob 
Løkke en ansøgning til regeringen om at der måtte bli 
fremsat kgl. proposition om digtergage for Ibsen, og de 
skildred heri hans kår som meget trykkede. Allerede den 
21de april forelå indstilling fra kirkedepartementet, som da 
midlertidig bestyredes af statsråd Frederik Stang, om be- 
vilgning af digtergage, og den 26de april faldt der i norsk 
statsråd i Stockholm kgl. resolution for at propositionen 
herom skulde fremsættes; propositionen blev overbragt stor- 
tinget den 2den maj og blev den 12te maj vedtat mod 
4 stemmer uden komitébehandling. 


27. Den unge håbefulde danske, cand. jur. Ludvig David, 
hvis død dette brev fortæller om, var yngste søn af den i 
det efterfølgende brev omtalte konferentsråd C. N. David 
og var en nær ven af Georg Brandes (se Brandes: Over- 
gangsaar, i Det ny Aarhundrede I, 1, s. 321—323). Hans tante 
var den romerske prinsesse Pignatelli; dr. Erhard var skan- 
dinavernes tyske læge i Rom; den danske kammerherre 
F. M. Wolfhagen (1819—1894) havde i årene 1856—1863 været 
medlem af den danske regering som minister for hertug- 
dømmet Slesvig. 

Georg Brandes (ft. 1842) var våren 1866 kommet ind i sin 
første polemik med den ledende filosofiske retning i Dan- 
mark, se videre brev nr. 43 og Alfr. Ipsen: Georg Brandes I, 
8. 41—43. 

Om anmeldelser af ,, Brand" se brev nr. 30. 


28. A.F. Krieger (1817—1893), dansk jurist og ledende na- 
tionalliberal politiker, som to gange (1856—1859 og 1870—1874) 
var minister. — Chr. G. N. David (1793—1874), dansk national- 
økonom, havde i 1834 grundlagt det oppositionelle blad 
sFædrelandet”, men blev senere en af lederne for det kon- 
servative parti og var som sådan minister fra juli 1864 — 
novbr. 1865. 

Den danske digter Carsten Hauch (1790—1872) udgav i 
april 1866 den dramatiske digtning , Julian den frafaldne". 

Den norske billedhugger Ole Fladager (1832—1871) var fra 
1858 bosat i Rom og gjorde herfra besøg hjem i 1863—64 og 
1866—67. 

Den tyske oversættelse af ,,.Kongsemnerne"”, som her om- 
tales, er den af John Grieg besørgede, se brev nr. 25. 


29. Både Bjørnson og advokat Dunker (jfr. anmærkning 
til brev nr. 17) vilde gerne hver for sig ha enemagten over 
Kristiania teater, og i juni 1866 fremsatte Bjørnson formelt 
forslag om udvidelse af sin myndighed; dette blev dog af- 
slåt, og Bjørnson fratrådte da sin stilling som artistisk 
direktør i juni 1867. Derefter blev Ibsen tilbudt denne stil- 
ling, men afslog den. 

Hans Holmboe (1798—1868), rektor ved Bergens katedral- 
skole 1825—1862, havde været medlem af stortingene 1833, 
1836—37, 1842, 1848, 1851 og 1859—1864 og bodde fra 1862 i 
Kristiania; han var en ansét skolemand og spilled også en 
fremtrædende rolle på stortinget, hvor han hævded liberale 
synsmåder. 

Fra 3dje marts 1866 udgav Bjørnson (i næsten 6 år) 
Norsk Folkeblad". 


30. Af ,, Brand" udkom 2det oplag 24de maj 1866, altså kun 
to måneder efter 1ste. Digtet blev bl. a. anmeldt af Clemens 
Petersen i det danske ,Fædrelandet" 1866, nr. 80, [af Georg 
Brandes] i ,, Dagbladet", nr. 117, og i juni s. å. udgav den 
danske prest F. Helveg (f. 1816) et særskilt skrift om 
Bjørnson og Ibsen i deres to seneste Verker”. I maj-heftet 
(2det hefte) af professor G. K. Hamilton's ,,Nordisk tid- 
skrift för politik, ekonomi och litteratur” (iste årgang, 
Lund 1866) kom en anmeldelse ved den danske literatur- 
historiker C. Rosenberg; derimod vides ikke trykt nogen 
afhandling om digtet fra den norske filosof G. V. Lyng's 
hånd. 

I ,Fædrelandet" for 23de april 1866 havde følgende opråb 
ståt at læse: | 

Blandt de vilkårligheder, som de nuværende magthavere 
så at sige daglig udøver mod trofaste danske i Sønder- 
jylland, er der for ikke længe siden kommet en ny, idet 
man har berøvet redaktør Grimms enke i Sønderborg til- 
ladelse til at fortsætte udgivelsen af ,Sønderborg Ugeblad" 

(tidligere , Den danske Slesviger"). Afdøde redaktør Grimm 
var en af den danske sags troeste forkæmpere; hans fader 
er den hæderlig bekendte skolelærer, dannebrogsmand 
Grimm i Sønderborg, og hans efterladte hustru, der nu med 
sine å små børn er stedt i nød, er datter af en ligeså hæder- 
lig, nu afdød dansksindet slesvigsk stænderdeputeret. 

Grimm har aldrig, og navnlig ikke under krigen i 1864, 
skyet noget offer for sit fædrelands sag. Han døde fattig, 
og den eneste erhverskilde, han efterlod sin hustru og sine 
4 børn, er nu stanset ved et magtbud. 

For ved en indsamling at mildne den nød, hvori familjen 
er stedt, er der på Als og i Sundeved sammentrådt 6 hæder- 
lige danske mænd. — Bidrag modtages med glæde af nær- 
værende blads udgivere.” 

Den danske digter Christian Richardt (1831—1892) udgav 
til julen 1866 en literær samling ,,Vintergrønt” med bidrag 
fra forskellige nordiske forfattere; men Ibsen kom ikke til at 
levere noget hertil. 


81. Georg Christian Sibbern (1816—1901) var norsk stats- 
minister (chef for statsrådsafdelingen i Stockholm) 1858— 
1871 og norsk og svensk minister i Paris 1878—1884; han 
var en fint dannet mand af den gamle skole, hjælpsom og 
velvillig både privat og i alle offentlige stillinger. 


382. Frascati er en liden by 20 km. sydøst for Rom på 
skråningen af Albanerbjergene. | 

At den danske filosof Søren Kierkegaard (1813—1855) 
havde været forbilledet for , Brand", er ofte senere påståt, 
men er altid blit benægtet af Ibsen selv; et åndsslægtskab 
er dog utvilsomt tilstede, og nogen påvirkning fra Kierke- 
gaard's lidenskabelige kampe mod de ydre autoriteter har 
visstnok, om end ubevidst, gjort sig gældende. Det vides 
også (efter meddelelse af Chr. L. Due i ,,Aftenposten" 1904, 
nr. 588), at Ibsen havde læst enkelte af Kierkegaard's værker 
allerede under sit ophold i Grimstad. 


83. Paul Botten-Hansen var i 1864 blit udnævnt til uni- 
versitetsbibliotekar i Kristiania. Endnu i 1866 udgav han 
sIllustreret Nyhedsblad", og her havde han selv anmeldt 
osBrand"”. Hans amanuensis F. Beætzmann havde skrevet 
om ,,Brand" allerede i nr. 78 af det svenske ,,Aftonbladet", 
hvad Ibsen altså ikke havde bemeærket. 

I Stockholm var en industriudstilling åbnet 15de juni 1866. 

Jakob Løkke (1829—1881) var overlærer ved Kristiania 
katedralskole fra 1862; han udgav i 1865 en norsk skole- 
grammatik, som senere er kommet i en mængde oplag og 
længe var så godt som den eneste brugte ved de norske 
skoler. 

Den ansøgning, som medfulgte dette brev, var en ansøg- 
ning fra den skandinaviske forening i Rom (hvis bestyrelse 
Ibsen var medlem af) til det norske kirkedepartement om at 
få til sit bibliotek sådanne bøger, som universitetsbiblioteket 
havde dubletter af. 


34. Af ,,.Brand” udkom 3dje oplag i København den 16de 
august 1866, tre måneder efter 2det oplag. 

 Kærlighedens komedie”, som var udkommet nyårsaften 
1862, var i Danmark blit anmeldt af C. Rosenberg i ,, Dansk 
Maanedsskrift" 1864, s. 117 fg., men havde her ellers hverken 
fundet omtale eller afsætning; Hegel gik nu ind på at udgi 
stykket på sit forlag, hvorefter det udkom i København i 
maj 1867. 

Ibsen fik ved kgl. resolution af 28de juli 1866 et nyt 
rejsestipendium på 350 spd. (1400 kr.) af den norske stat, 
jfr. efterfølgende brev. 

Edvard Grieg havde i april 1866 forladt Rom og drog 
hjem over Berlin og København; han var i Kristiania i først- 
ningen af september. 


35. Jacob Dybwad (1823—1899) leded fra 1852 i Kristiania 
en boghandel og forlagsforretning, som han drev op til en af 
de største i Norge. Jonas Lie (f. 1833) havde i 1862 været 
ejer og udgiver af , Illustreret Nyhedsblad"; men bladet var 
nu gåt over i Dybwad's eje. 

Michael Birkeland (1830—1896) var siden 1863 chef for 
det norske rigsarkiv og har gjort store samlinger til Norges 
nyere historie, hvoraf dog forholdsvis lidet er udgit; han 
var en ivrig skandinav og strengt konservativ i politiken. 
Han hørte med til den kreds, som samled sig om Botten- 
Hansen, og hvoraf flere nævnes i dette brev. Hans svoger, 
daværende assessor Ole Andreas Bachke (1830—1890), som 
blev statsråd 1879—1884, var ligeledes en fremtrædende 
skandinav og konservativ politiker, og også overlærer Løkke 
tog aktiv del i arbejdet for skandinavismen. Til samme 
kreds og åndsretning hørte Ludvig Daae (f. 1834), dengang 
universitetsstipendiat i historie, efter Botten-Hansen's død 
1869 universitetsbibliotekar og fra 1876 professor i historie. 

Historikeren Johan Ernst Sars (f. 1835), dengang assistent i 
rigsarkivet, fra 1870 universitetsstipendiat og fra 1874 pro- 
fessor i historie, delte visstnok disse mænds lærde interesser, 
men stod ellers på et helt forskelligt åndeligt standpunkt; 
han førte den engelske udviklingsfilosofi ind i den norske 
historieskrivning, han bygde på den nationale differentiering, 
ikke på skandinavisk sammenslutning, og var bestemt 
liberal i sine politiske synsmåder. Se indledn. s. 21 fg. 

Erkehertug Mazimilian af Østerrige var i 1864 af kejser 
Napoleon III gjort til kejser af Mexiko, men blev i 1866 
berøvet den franske militærhjælp; hans hustru, kejserinde 
Charlotte, drog da til Europa for at anråbe Napoleon om 
ikke at svigte hendes mand, men blev afvist og rejste i for- 
tvilelse til Italien, hvor hun blev vanvittig. Det var i det 
hele en tid af politiske nederlag for Napoleon III; han 
måtte finde sig i at se Preussen ta ledelsen i Tyskland, og 
ifølge traktat af 1864 måtte han i slutten af 1866 trække de 
franske tropper bort fra Rom. Visstnok havde til gengæld 
kongen af Italien lovet at beskytte pavestaten mod ethvert 
angreb; men man frygted dog i Rom for uroligheder, og i 
oktbr. 1867 gjorde virkelig Garibaldi et angreb på pave- 
staten, men blev slåt tilbage ved fransk hjælp, hvorefter 
atter franske tropper besatte Rom indtil 1870. 


36. Om Chr. Richardt's julegave se brev nr. 30. 
M. Salomonsen (1814—1889), dansk læge. 


87. J. Nandrup (f. 1829) var 1858—1875 overretssagfører i 
Kristiania, hvor han særlig befatted sig med pengeforretnin- 
ger. Han havde om våren 1862 hjulpet Ibsen med adskillige 
penge, bl. åa. også indfriet nogle eksekutioner i hans ejen- 
dele; Ibsen omtaler selv i sin ansøgning til regeringen af 
10de marts 1863 (brev nr. 13), at han på den tid havde på- 
draget sig en gæld af 500 spd. (2000 kr.). Da denne gæld 
endnu ikke var betalt, og advokat Dunker, som på denne 
tid delvis drog omsorg for Ibsen's pengesager, bare henviste 
til salg af Ibsen's i det norske teater genstående ejendele, 
lod Nandrup i 1866 auktion derover holde. Gælden blev 
ikke herved fuldt dækket, men i løbet af de følgende år 
efterhvert helt afbetalt. 

Bjørnson var (se brev nr. 29) fra våren 1866 redaktør af 
Norsk Folkeblad”. Ibsen kom intet til at skrive i dette 
blad. Om Roms paladser stod der en korrespondance i 

sIllustreret Nyhedsblad" 30te septbr. 1866. — Om Bjørnson's 
forhold til advokat Dunker og Kristiania teater se brev nr. 
17 og 29; Bjørnson's forslag om udvidet magtområde for sig 
var i virkeligheden blit afslåt allerede lite august 1866. — 
På Kristiania teater var 4de akt af ,, Brand" blit opført ved 
en skuespillerbenefice 27de juni 1866, og den blev derefter 
indlemmet i teatrets repertoire fra 20de septbr. s. å. 
Om Marie Thoresen se brev nr. 22. 


38. åde oplag af ,,Brand" udkom i København l14de decbr. 
1866, fire måneder efter 3dje oplag. 

Advokat Bernhard Dunker udgav i 1866 i København på 
Gyldendalske boghandels forlag lste del af sit stridsskrift 
Om Revision af Foreningsakten mellem Sverige og Norge", 
L. Dietrichson samtidig lste del af sit ,Omrids af den 
norske Poesis Historie", og den danske kirkehistoriker 
A. Listov (1817—1889) s. å. en ,,Ordsamling fra den norske 
æsthetiske Literatur siden 1842" (se nr. 4). 

Det skuespil, hvortil Ibsen vilde ta emnet fra slutten af 
det 16de årh., og som han havde nævnt i brev til Hegel 
7de marts 1866, kom han aldrig til at udføre. 

H. N. Clausen (1793—1877), professor i teologi ved Køben- 
havns universitet 1821—1874 og fremstående nationalliberal 
politiker (som sådan minister 1848—1851), drog i decbr. 1866 
afsted på en rejse til Italien. 


89. Ibsen's korte forord til ,Kærlighedens komedie" blev 
trykt i stykkets 2den udgave og er optrykt i hans ,,Samlede 
værker"”, b. 10, s. 501—502. 

Den Brunske familje er rimeligvis den danske hofjæger- 
mester Alex. Brun, som gjorde flere rejser til syden. 

Om ,,Brand* havde der i ,,Aftenbladet" og ,,Morgen- 
bladet”, delvis også i ,Illustreret Nyhedsblad", udviklet sig 
en længere polemik, nærmest foranlediget ved en udførlig 
anmeldelse af professor M. J. Monrad i ,,Morgbl." 1866, 
nr. 242, 249, 256 og 263; Monrad deltog i striden med en 
artikel i s. bl. nr. 304, presten O. T. Krohg i nr. 299 og 324; 
forf. til de af Ibsen nævnte artikler, i , Morgbl.” nr. 332 og 
335, kendes ikke. 

Det nye digt, Ibsen havde under arbejde, var ,, Peer 
Gynt”. 

40. M. Goldschmidt (1789—1887), bekendt dansk digter og 
politisk skribent; jfr. indledn. s. 40. 

I dansk ,, Illustreret Tidende" VIII, nr. 383 og 384 havde 
den danske journalist Azel Falkmann (1837-—1903) skrevet en 
biografi af Ibsen. Her var det bl. åa. sagt, at statsråd 
H. Riddervold (1795—1876), chef for det norske kirkedeparte- 
ment 1848—1872, havde nægtet sin medvirkning til at skaffe 
forfatteren af ,Kærlighedens komedie" statsunderstøttelse. 
Det er imidlertid nu oplyst (af J. B. Halvorsen i , Norsk 
Forfatter-Lexikon" III, s. 12—13) at Riddervold i 1863 stilled 
sig ganske velvillig til Ibsen's ansøgning om statsunder- 
støttelse, og da forslaget om digtergage pånyt forelå i 1866, 
bestyredes kirkedepartementet midlertidig af en anden 
statsråd. 

Listov's ordsamling (se brev nr. 37) var blit anmeldt ud- 
førlig og kyndig i , Fædrelandet" for 2den februar 1867 af 
A. L., bag hvilket mærke utvilsomt skjulte sig den norske 
publicist Anton Larsen (1827—1888), der fra 50-årene af levde 
-som arkivassistent i København. åArtikelens hensigt var at 
påvise det naturnødvendige i, at de norske forfattere præged 
sin nationalitet i skriftsproget. 

Den danske handelsmand Alfred Hage (1803—1872) var, 
ligesom den fhv. minister Orla Lehmann (1810—1870), ledende 
nationalliberal politiker. 


41. ysPeer Gynt” udkom i København 1åde novbr. 1867, 
efterat Ibsen havde afsendt slutningen af sit manuskript den 
18de oktbr. fra Sorrento; i oversendelsesbrevet ytred han til 
Hegel: ,,Jeg er spændt på at erfare, hvorledes bogen vil blive 
modtagen; men urolig er jeg ikke, den er skreven med modent 
overlæg.”" — Om digtets helt er der senere fremkommet nye 
oplysninger og sagn, særlig ved Per Aasmundstad i det 
norske tidsskrift ,Syn og segn" 1903, s. 119—130. 

Den danske generalkonsul D. Danchertsen i Neapel var i 
1863—1868 tillige konstitueret norsk og svensk konsul 
sammesteds. 

Den danske digter Vilhelm Bergsøe (f. 1835) var for 2den 
gang i Italien fra våren 1867 indtil høsten 1869 og skrev på 
Ischia flere af de digte, som blev trykt i samlingen ,,Hjemve"” 
(1872). 


42. Om Sara og Dorothea Thoresen se brev nr. 22. 
Magdalene Thoresen søgte forskellige norske rejsestipen- 

dier i årene 1869—1873, men opnådde intet; hendes nye bog 
Solen i Siljedalen'" udkom ikke før i decbr. 1868. 

Om urolighederne i Pavestaten se oplysningerne til brev 
nr. 35. 

Thomas Thoresen (se brev nr. 22) debutered som sanger 
på Kristiania teater 12te maj 1868, efterat han tidligere 
havde deltat ivrig i det norske studentersamfunds teaterliv; 
han opgav dog snart at optræde personlig på scenen, men 
knyttedes i førstningen af 70-årene som instruktør til Møller- 
gadens teater i Kristiania. 

Om boghandler Chr. Tønsberg se brev nr. 6. Han var 
den virkelige forlægger for det satiriske ugeskrift , Vikingen", 
som fra 1862 til 1897 udkom fra hans søns bogtrykkeri. I 
dette blad var Ibsen fiere gange blit behandlet både i tekst 
og i tegninger, således i januar 1863 i artiklerne ,Kjærlig- 
hedens Comedie" og ,Flugten til Kjøbenhavn", videre i 
satiriske tegninger af hans forhold til de to teatre i Kri- 
stiania, af hans venskabsforhold til kritikeren Botten- 
Hansen, o. 8. V. 


43. Jonas Collin (f. 1840) er af fag zoolog og har foretat 
hyppige rejser til syden. Han tilhører en for sine literære 
interesser bekendt dansk familie, og navnlig var hans fader, 
departementsmanden Edward Collin (1806—1886), en stor lite- 
rær samler, hvis interesser er gåt i arv til sønnen. 

Den danske maler Ludvig Schou døde i Florents den 
30te septbr. 1867, endnu ikke 30 år gammel. 

Georg Brandes havde i 1866 (jfr. brev nr. 27) åbnet sin 
strid mod Rasmus Nielsen's filosofi med dens forsøg på for- 
soning mellem religion og videnskab (se P. A. Rosenberg: 
Rasmus Nielsen, Kbhvn. 1903), og da så Rudolf Schmidt 
(anonymt) havde udgit forsvarsskriftet ,R. Nielsens Filosofi 
og den Grundtvigske Anskuelse", skrev Brandes i ,,Dag- 
bladet" den 28de septbr. 1867 en skarp kritik, hvor han stilled 
positivismen op mod den religiøse filosofi; han opfordred den 
danske ungdom til at udvide sin horisont ved at studere 
fremmede tænkere, ikke lade sig indsnevre i den hjemlige 
reaktion, og han endte med at erklære, at R. Nielsen og 
dennes meningsfæller ,kæmper kun imod fremskridtet og 
stræber, om end forgæves, at hindre det sande nye i at bryde 
sig sin vej. Men dette nye er uimodståeligt; thi det fører 
fornuft og frihed i sit skjold." Denne kritik fulgtes af en 
kort, men hvas pennefejde, idet Rud. Schmidt svared i 

Berlingske Tidende", og Bjørnson anonymt i , Fædrelandet” 
udtalte sin indignation over Brandes's angreb på religionen, 
hvortil så atter B. svared i , Dagbladet". (Brandes's artikler 
er nu optrykte i hans Samlede Skrifter, XIII, s. 93—105). 


44. Ibsen's , Peer Gynt” udkom i København 14de novbr. 
1867, 2det oplag allerede fjorten dage efter. Digtet blev bl. a. 
anmeldt af Bjørnson i brev fra København til ,. Norsk Folke- 
blad" 1867, nr. 47, og en uge efter af Clemens Petersen (se 
brev nr. 22) i , Fædrelandet" s. å. nr. 279; Cl. Petersen ud- 
vikled her, at ,Peer Gynt" var ikke ,,egentlig poesi", og 
det ,fordi den i omsætningen fra virkelighed til konst halvt 
om halvt svigter både konstens og virkelighedens for- 
dringer”; han fandt digtet fuldt af ,tankesvindel" og ,,gå- 
der, der er uopløselige, fordi de er tomme", og han fandt 
nærmest at måtte henregne det til polemisk journalistik. — 
Bladet ,Fædrelandet" lededes fra 1841 til 1881 af den 
nationalliberale, senere konservative fører Carl Ploug (1813— 
1894). 

Til målstræverne i Norge havde Ibsen i , Peer Gynt" 
navnlig sigtet med skikkelsen ,Huhu” i fjerde akt, og 
spørsmålet om denne skikkelse var en træffende figur eller 
ej, blev derefter behandlet af landsmålsdigteren Kristofer 
Janson i ,,Aftenbladet" 1867, nr. 301 og 302. 


45. Efterat Bjørnson i juni 1867 havde fratrådt ledelsen 
af Kristiania teater, blev der i løbet af det følgende år for- 
handlet med ham om atter at overta stillingen som artistisk 
direktør; men uenighed om vilkårene bragte forhandlingerne 
til at strande. — Hans fortælling , Fiskerjenten" udkom i 
april 1868; i et brev til Hegel fra Berchtesgaden 28de juli 
1868 skrev Ibsen om denne bog: ,,Den første halvdel synes 
jeg overordentlig godt om, men resten er ikke gennem- 
arbejdet, og han har der villet noget, som ligger udenfor 
hans begavelse.” — I Bjørnson's blad , Norsk Folkeblad" 
kom en biografi af Ibsen i 1869, nr. 3 og 4. 

Bjørnson har altid været en modstander af ordensvæsenet, 
medens Ibsen fra 1871 har modtat forskellige ordener (jfr. 
oplysn. til brev nr. 87). Da han var blit ridder af Danebrog, 
skrev han 16de febr. 1871 til Hegel: ,Jeg vil aldrig kunne 
være noksom taknemmelig mod de mænd, der har bevirket 
dette! Nu vil mine landsmænd finde min digtsamling dobbelt 
så god som ellers!” I ungdomsårene i Grimstad havde iøvrigt 

Ibsen selv ved karikaturtegninger gjort nar af ordensvæsenet 
(C. L. Due i ,,Aftenposten" 1904, nr. 574). 

Konsul Bravo i Rom (se brev nr. 23) var bekendt 
for sin ordensforfængelighed; da han var blit ridder 
af Danebrog. kaldte han sig ,,Caveliere Bravo”, og da 
han senere blev etatsråd og kommandør af Danebrog, 
satte han på sit dørskilt ,,Consigliere di Stato e Commen- 
datore Bravo”. (L. Dietrichson: Svundne Tider, III, s. 113). 
— Orla Lehmann, se brev nr. 40. — August Blanche (1811— 
1868) var en af de liberale førere i den svenske riksdag fra 
1859. 


46. ,,Brand" udkom i 5te oplag høsten 1868. 

Georg Brandes skrev et essay om Ibsen i , Dansk Maa- 
nedsskrift'" 1867, II, s. 228—55, i 1868 optrykt i Brandes's 
ss Æsthetiske Studier” og senere i hans ,,Samlede Skrifter", 
III, s. 241—272. Ibsen havde på forhånd hørt derom og 
skrev til Hegel 18de oktbr. 1867: ,,At Brandes vil skrive 
om mine arbejder, glæder mig meget. Jeg beder Dem hilse 
ham, takke ham og sige ham, at jeg særlig fra hans hånd 
er begærlig efter en bedømmelse, men at det vilde være mig 
meget kært, om han også tog , Peer Gynt" med, da derved 
enkelte af hans anskuelser måske vilde modificeres; han vil 
nok selv sige sig hvilke.” Brandes knytted virkelig også en 
efterskrift om , Peer Gynt" til sit essay; men digtet fandt 
endnu dengang ikke nåde for hans øjne, — se indledn. s. 42. 
Senere dømte han anderledes om det (se ,Verdens Gang" 
1901, nr. 189). 

Den danske forfatter Peder Hjort (1793—1871) udgav i 1867 
iste bind af en samling ,,Udvalgte Breve fra Mænd og 
Kvinder til P. Hjort", — en udgave som på grund af talrige 
indiskretioner vakte en storm af uvilje. 


47. Ibsen forlod Italien våren 1868, men drog da ikke 
hjem til Norge, idet han fra nu af for en årrække tog ophold i 
Tyskland. 

Magdalene Thoresen havde i decbr. 1867 for første gang 
fremtrådt med offentlig oplæsning af sine værker. 

Livmedikus Johan de Besche (1821—1875) havde i 1862 
arvet ejendomsretten til ,Morgenbladet" efter sin svigermor. 


48. Ibsen havde den 13de maj 1868 forladt Rom, tilbragte 
nogen tid i Florents, derefter juni, juli og august i Berchtes- 

gaden i Oberbayern og september i Munchen; efter et vinter- 
ophold i Dresden vilde han så drage hjemover. Allerede i 
Bercbtesgaden havde planen til det nye skuespil ,.De unges 
forbund" fremståt has ham. 

,-Bogpakken fra Turin" var den pakke skolebøger, som 
Hegel efter Ibsen's anmodning (nr. 46) havde afsendt fra 
København i marts måned, og som derefter blev liggende hos 
en kommissjonær i Turin helt til slutten af juni måned; den 
vandred så til Rom, og kom ikke Ibsen i hænde før i Dresden 
våren 1869. 


49. s,De unges forbund" kom ikke ved sin udgivelse til at 
bære nogen undertitel, idet Hegel straks i novbr. 1868 fore- 
slog at stryge den, hvorpå Ibsen 22de decbr. svared: ,, Deres 
forslag med hensyn til titlen skal blive efterfulgt; det er 
fuldkommen rigtigt, og jeg var selv halvvejs af samme 
mening fra først af. Udtrykket vilde forøvrigt ikke have 
forarget nogensomhelst, når man først havde læst stykket. 
Der tales ikke et eneste ord om religionssager deri; men 
det kan man jo ikke på forhånd vide, og derfor kunde let 
tillægstitlen vække anstød; altså bort med den! Stykket blir 
det mest kunstnerisk gennemarbejdede jeg nogensinde har 
skrevet, og jeg tviler på, at man deri skal kunne finde et 
eneste sådant særlig udpræget norsk udtryk, som ikke passer 
på den københavnske scene." 

I samme brev af 22de decbr. 1868 takker Ibsen også for 
Brandes's ,Æsthetiske Studier", — ,en bog, der for mig 
har været en sand guldgrube, navnlig hvad afhandlingerne 
om det komiske angår. Brandes er en mærkværdig mand 
til at se klart, dybt og sammenhængende, og hvis det var 
muligt, vilde jeg sige, at hans evne til at klargøre sig for 
læseren, og først og fremst til at blive husket og erindret, 
er endnu større.” ' 

V. Bergsøe havde i Rom skrevet romanen , Fra den 
gamle Fabrik", som udkom i 1869. 


50 og 51. Den danske filosof professor Rasmus Nielsen 
(1809—1884) og forfatteren Rudolf Schmidt (1836—1899) udgav 
fra april 1869 til juli 1873 månedsskriftet ,, For Ide og Virke- 
lighed"; af 1lste hefte var Clemens Petersen medudgiver, fra 
2det hefte og til septbr. 1872 Bj. Bjørnson. Ibsen skrev aldrig 
noget deri. 

52. ysjSolen i Siljedalen" var Magdelene Thoresen's nyeste 
bog. — C. F. Reiser var en dansk læge af tysk herkomst, som 
i 1784 udgav en ,,Historisk Beskrivelse over den mærkværdige 
og meget fyrgterlige store Ildebrand 1728", hvis stærkt tysk- 
farvede sprogføring udlevered forf. til samtidens hån og 
eftertidens latter. 


53. Det var virkelig den virksomme norske skandinav 
G. A. Krohg (1817—1873) som var Kristiania-korrespondent 
til ,, Nordisk tidskrift” (se brev nr. 30), og i dettes ,,Tillågs- 
blad no. 1” for 1869 (februar) havde han om Ibsen skrevet: 
Han lever nu i Dresden, men vel var det om han kom 
hjem en stund, ellers kan det hende, at hans minder vorde 
vel svevende og hans åndsfostre altfor skyggelige.” Krohg 
var berygtet for sit affekteret urskandinaviske sprog. 

P. F. Siebold, en handelsrejsende fra Cassel, om hvis livs- 
omstændigheder så godt som intet er bekendt, var den første 
tysker, som søgte at gøre Ibsen's digtning tilgængelig for sine 
landsmænd. I literære sager var han egentlig kun en dilet- 
tant; men ved gentagne rejser i de nordiske lande var hans 
interesse for deres literatur blit vakt. Han planla en ,,AD- 
thologie der nordgermanischen Literatur” og oversatte for 
den et dansk og et svensk skuespil (J. L. Heiberg's ,.Elverhøj" 
og Aug. Blanche's , Engelbrekt". Hans oversættelse af 
Ibsen's , Brand" forelå færdig allerede 1869, men kom ikke 
ud før i febr. 1872 (i Cassel, men trykt i København); den 
er iøvrigt meget ugunstig omtalt af Albert Lindner (i Na- 
tionalzeitung 1878, nr. 417); selv hævded Siebold, at hans 
oversættelse var blit plagieret af den 3dje tyske ,,.Brand"-over- 
sætter Alfr. von Wolzogen. (Jfr. brev nr. 54—56 og 88). 

Det norske studentersamfund udstedte i februar 1869 ind- 
bydelse til et nyt nordisk studentermøde i Kristiania, og 
mødet kom virkelig i stand, men havde ikke længer, således 
som de gamle studentermøder, mnogetsomhelst politisk 
præg. 


54. L. Dietrichson blev den 5te febr. 1869 udnævnt til 
ekstraordinær professor i kunsthistorie ved kunstakademiet i 
Stockholm, og han blev stående i denne stilling til 1875, da 
han fik et professorat ved Kristiania universitet. Som med- 
arbejder i det svenske ugeskrift ,Ny illustrerad tidning" 
havde han leveret anmeldelser af både , Brand" og , Peer 
Gynt", og her skrev han også høsten 1869 en biografi af 

Ibsen, som derefter P. F. Siebold brugte til grundlag for en 
tysk biografi i ,,Illustrirte Zeitung" for 19de marts 1870. 
Dietrichson's ,,Omrids af den norske Poesis Historie" fuld- 
endtes med sit 2det bind høsten 1869. 


55. s,De unges forbund" udkom den 30te septbr. 1869, blev 
opført første gang på Kristiania teater 18de oktbr., på 
Dramatiska teatern i Stockholm 11 decbr. 1869, på det kgl. 
teater i København 16de febr. 1870. 


56. Den danske teolog og skønliterære forfatter Henrik 
Scharling (f. 1836) udgav 1868—1870 , Dansk Tidsskrift for 
Kirke- og Folkeliv, Litteratur og Kunst". Ibsen kom intet 
til at skrive: deri. 


57. Bjørnson's ,.Norsk Folkeblad" gik så dårlig økono- 
misk, at det i 1869 måtte gøre konkurs, hvorefter B. købte og 
udgav det for egen regning. , Morgenbladet" omtalte miséren 
i en notis den 6te juni, hvor det erklærte, at ,, Norsk Folke- 
blad" ,,har drevet stor Svindel"; der havde nemlig været re- 
klameret med, at overskuddet skulde gå til et pensjonsfond 
for skolelærere, medens der nu var et underskud på flere tu- 
send daler. 

Magdalene Thoresen havde ansøgt den norske regering 
om også efter 1869 at få beholde den tillægspensjon, som 
stortinget i 1859 havde bevilget hende, indtil hendes yngste 
barn fyldte 18 år. Regeringen indstilled også på bifald 
hertil; men ansøgningen blev af stortinget 10de juni 1869 
enstemmig afslåt, hvorefter hun forlod Norge. 


58. Harald Wieselgren (f. 1835), svensk biblioteksmand 
og historisk forfatter, redigered ,Ny illustrerad tidning" 
1866—1879. 


59. Dette brev knytter sig til Brandes's essay om Ibsen i 
ygÆsthetiske Studier” (jfr. brev nr. 46 og 49). 

Den danske kunsthistoriker Julius Lange (1838—1896) 
havde i slutten af 1867 gjort sin første rejse til Italien. Om 
hans indtryk af Ibsen fortæller et brev fra ham til en dansk 
ven i Italien, dateret Rom 15de maj 1868, hvor det bl. a. 
heder: ,,Hvis du træffer Ibsen i Florents, så hils ham meget! 
Jeg var til et afskedsgilde for ham på en knejpe, hvor han 
var meget åndrig og elskværdig. Hvis ikke fanden stak i 

den mand et eller andet sted, vilde han være meget bedre, 
end han er. Hvis jeg måtte kurere ham, vilde jeg ordinere 
græsk literatur eller kunst, først i små doser, forat han ikke 
skulde spytte dem ud, senere i større og større, indtil hans 
sans for mål og form var kommet i lave”. (Breve fra Julius 
Lange, udg. af P. Købke, s. 29—30; jfr. samme bog, s. 47—49, 
og G. Brandes's J. Lange, s. 209—210, om Lange's samvær 
med Ibsen i Dresden juli 1870). 


60. Bjørnson, som tidligere havde optrådt meget fiendtlig 
mod Brandes (se oplysning til brev nr. 43), skrev nu i 
1869, lige efter at hans literære ven Clemens Petersen var 
rejst til Amerika, et brev til Brandes med indbydelse til at 
følge med på den rejse til Nordland, som han om sommeren 
skulde foreta, idet han dermed vilde knytte venskab og ind- 
lede samarbejde. Indbydelsen mødte hos Brandes et ubetinget 
afslag. (Se Brandes's Samlede Skrifter, XIII, s. 486). 

Brandes anmeldte senere ,,De unges forbund" efter Ibsen's 
eget ønske (i ,, Illustreret Tidende"); Ibsen bad nemlig i brev 
fra Stockholm 22de septbr. 1869 Hegel om at formå Brandes 
til at anmelde bogen; ,,der er ingen, der kan gøre det som 
han, og jeg føler, at han er mig en virkelig ven". 

Til Stockholm rejste Ibsen med offentligt stipendium af 
den norske stat den 21de juli 1869, deltog der i det nor- 
diske retskrivningsmøde 25de—30te juli og studered svensk 
kunst og undervisningsvæsen (se nr. 87. Han forblev 
i Stockholm til udgangen af september (kom således ikke 
til at overvære opførelsen af ,, De unges forbund", se nr. 
55), og han skrev derfra til Hegel den 22de septbr.: 
Mit ophold i Sverige har været og er fremdeles som en 
eneste stor festlighed; fra alle kanter møder jeg en fore- 
kommenhed og en velvilje, som ikke kan beskrives.” Han 
kom til at rejse derfra noget hurtigere end egentlig påtænkt, 
idet han fulgte den ægyptiske vicekonges indbydelse til at 
overvære Suez-kanalens højtidelige åbning (jfr. nr. 87 og 
Dietrichson: Svundne Tider, I, s. 352). 


61. Hedvig Stousland (f. 1832) er Henrik Ibsen's eneste 
søster, gift med Skibsfører Hans Jacob Stousland i Skien. Hun 
tilhører en kristelig frimenighed, stiftet 1856 af den bekendte 
prest G. A. Lammers (et af forbillederne for , Brand"). På et 
fotografi, Ibsen foræred hende, skrev han: ,,Jeg tror at vi 

Breve fra Henrik Ibsen. 31 

altid har stået hinanden nær, og således vil det vedblive mel- 
lem os.” $e indledn. s. 14—15. 


62. ,,De unges forbund" udkom 30te septbr. 1869, 2det oplag 
allerede 4de novbr. s. å. Ved opførelserne på Kristiania teater 
i oktober s. å. foranstalted tilhængere af det liberale parti, 
som følte sig angrebne i stykket, voldsomme pibekoncerter 
(jfr. Ibsen's digt ,, Ved Port Said”, i hans Samlede værker, b. å, 
s. 369—370), og Bjørnson gav luft for sin harme over det for- 
søgte ,snigmord" i sit hyldningsdigt til Johan Sverdrup i 
novbr. s. å. I en artikel i det norske ,, Dagbladet" 1881, nr. 
329 har Bjørnson senere erklæret: ,,Det var ikke det, som 
jeg kaldte snigmord, at hjemlige forhold og kendte personer 
karakteriseredes Det var, at ,. De unges forbund" søgte at gøre 
vort unge frihedsparti til en flok ærgærrige spekulanter, hvis 
fædrelandskærlighed kunde bæres bort med deres fraseologi; 
og især, at fremtrædende mænd først gjordes genkendelige 
og så fik falske hjærter og sjofle karakterer indsatte, og uægte 
forbund påklistrede." Ibsen udtalte sig i et brev til Jonas 
Collin den åde januar 1870 således: ,,Mit nye lystspil har, 
som jeg erfarer, vakt adskillig uro hjemme. Man tager ar- 
beidet fra den politiske istedetfor fra den æstetiske side. Af 
de angreb, der er kommet mig for øje, synes det at fremgå, 
at man deroppe betragter frasemageriet, hulheden og lum- 
penheden som nationale ejendommeligheder, der ikke må røres 
ved. Men alt dette bekymrer mig ikke i ringeste måde." 

Ibsen kom aldrig til at skrive nogen egentlig rejseskildring 
fra sin egyptiske færd, men han gav i decbr. 1870 indtryk og 
stemninger fra den i sit digt ,Ballonbrev til en svensk dame" 
(Samlede værker IV, s. 373—391). 

Det i dette og følgende brev omtalte nutidsdrama blev ikke 
skrevet. 

Den danske literaturhistoriker Peter Hansen (t. 1840) var 
med ved Suez-kanalens åbning som referent for ,,Dagbladet"”. 
Den danske forfatter og oversætter Robert Watt (1837—1894) 
er særlig bekendt for sine rejseskildringer fra alle verdens- 
dele; han var i 1869 redaktør for det af ham grundlagte blad 
ssDagens Nyheder." 


64. Brandes havde 25de febr. 1870 disputeret for doktor- 
graden, og i begyndelsen af april drog han til udlandet, først 
til Paris, senere til Rom. 

65. Med 2den udgave af ,Kongsemnerne”, som udkom i 
København i novbr. 1870, gik Ibsen over til en ny retskrivning 
på grundlag af overenskomsterne mellem nordiske skolemænd 
og forfattere på retskrivningsmødet i Stockholm, hvor tanken 
havde været at skabe størst muligt fællesskab i retskrivningen 
for de nordiske sprog; således havde nordmænd og dansker 
gåt med på at indføre den svenske å og de små forbogstaver 
i navneordene og sløjfe j efter k og g foran de ,, bløde" vokaler. 
Hegel havde git sit samtykke til denne nye retskrivning 31te 
januar 1870 (jfr. nr. 63). 

Iste udgave af ,,.Kongsemnerne" var i 1863 kommen på Johan 
Dahl's forlag i Kristiania og havde indeholdt et musikbilag 
med melodi til ,,Margrethes vuggesang" af forlæggerens frue, 
Emma Dahl. 

Om Magdalene Thoresen se brev nr. 22. Hendes skuespil 
SEt rigt Parti" opførtes på det kgl. teater i København 27de 
april 1870, derefter i slutten af maj (med angivelse af forf.s 
navn) på Kristiania teater. 

Bjørnson's ,,felttog til Island” indlededes med en artikel 
i ,.Norsk Folkeblad" 5te marts 1870, om at Island burde for- 
enes med Norge, og den 19de marts bebuded han, at han 
skulde bevise, hvorledes Island var blit mishandlet under 
danskevældet, og at alene Norge kunde rejse det af dets til- 
bagegang. I bladets følgende nummere behandled så en viden- 
skabelig medarbejder spørsmålet , Island og Norge" i en række 
artikler. 


67. Bjørnstjerne Bjørnson havde i løbet af vinteren 1869— 
70 vundet en mer og mer fremskudt stilling i de norske parti- 
kampe, som en af ordførerne for den voksende demokratiske 
opposition, og navnlig havde han pådraget sig de konserva- 
tives vrede ved sine artikler om deres fører A. M. Schweigaard 
lige efter dennes død i januar 1870. I 1868 var der paanyt 
blit forhandlet med ham om at overta den artistiske ledelse 
af Kristiania teater, men uden at enighed om vilkårene kom 
i stand. Fra slutten af 1868 blev da den norskfødte, men ved 
et langvarigt ophold i Danmark denationaliserede Michael W. 
Brun (1819—1891) ansat som teatrets artistiske direktør og stod 
som sådan i tre år under stadigt misnøje. Allerede i januar 
1870 henvendte teaterdirektionen sig til Ibsen, med forespørsel 
om han vilde træde ind i direktørstillingen med M. W. Brun 
som regissør; men Ibsen henviste til Bjørnson, for hvem 


også ,,Aftenbladet" samtidig tog til orde. Direktionen øn- 
4 

sked imidlertid ikke Bjørnson, og i febr. 1870 opsagde da flere 
af teatrets bedste skuespillere sine pladse for fra høsten s. å. 
at grundlægge et nyt teater under Bjørnson's ledelse. (T. 
Blanc: Christiania Theaters Historie, s. 244—247). 

Den bekendte danske komponist P. A. Heise (1830—1879) 
kom virkelig til at skrive musik til ,.Kongsemnerne" (1871). 


68. ,,Kongsemnerne” blev opført lste gang på det kgl. 
teater i København 1lte januar 1871. Justitsråd, nu etatsråd 
F. J. G. Berner (f. 1823) var teatrets intendant 1866—1876 og 
styrte dets pengesager med megen orden og sparsomme- 
lighed. 

Af korteksterne til ,.Kongsemnerne" blev kvindernes sang 
i klostret i 5te akt trykt i Ibsens ,,Digte" (1871), nu i hans 
»+Samlede værker", b. 4, s. 357. Til koret inde i kirken i 1ste 
akts 1ste scene sendte han følgende tekst: 


Himlens herre! dine skarer 
du sende til sejr for 
sandhedens sag. 
Er hun falsk, hendes kød du til aske 
brænde som en lynild 
på dommens dag. 
Høj er himlens gud. 


Til munkesangen bag scenen i 3dje akt under bisp Nikolas's 
dødsscene kom følgende tekst: 


Sankt Olaf og Sankt Peder, 

stat op og ruster eder, 

knus slangen med jer hæl! 
Sankt Halvard og Sankt Thomas 
og alle helgne Romas, 

slå kreds om bispens sjæl! 

Nu er han hårdt i vånde. 

Ryk ud imod den onde! 

Sankt Patrick og Sankt Sveder 
og Sankt Olaf og Sankt Peder 
og Sankt Halvard og Sankt Thomas 
og alle helgne Romas! 


I aprilheftet af Scharling's , Dansk Tidsskrift” 1870 
(s. 312—325) var optat et , Brev fra Norge”, som bl. åa. (8. 322— 
3825) omhandled ,,De unges forbund" på en temmelig polemisk 
måde; stykket betegnedes som en ,,dialogiseret satiredigtning" 

uden ,,det befriende lune, det løsende humor, som betinger 
det ægte lystspil og den sande komedie". Brevet var sikkert 
ikke forfattet af G. A. Krohg. 


70. Brevet sigter til den splittelse, som havde fundet sted 
ved Kristiania teater (se brev nr. 67). Blandt de skuespillere 
som havde brudt ud, var Sigvard Gundersen (1842—1903), fru 
Laura Gundersen (1833—1898) og Andreas Isachsen (1829—1903). 


71. Som en fortsættelse af , Brand" udkom i 1869 fortæl- 
lingen ,,Brands Døtre" af ,, Lili", bag hvilket mærke skjulte 
sig en ung norsk dame Laura Petersen (f. 1849), fra 1873 gift 
med den danske skolemand V. Kieler; hendes fader var fogd 
i det trondhjemske. Hun har fra 70-årene optrådt som for- 
fatterinde under sit fruenavn. (Jfr. nr. 205). 


72. Til den Gyldendalske Boghandels 100-års jubilæum 30te 
decbr. 1870 skrev Ibsen et digt, optaget i hans Samlede vær- 
ker, b. 4, s. 371—372. 

J. S. Welhaven's Samlede Skrifter udkom i 8 bind i Køben- 
havn 1867-—1868. 

Fr. Hegel's søn Jacob Hegel (f. 1851) blev deltager i fade- 
rens forretning 1877 og var dens ene-indehaver 1887—1903. 


73. Fra juli til oktober 1870 havde Ibsen opholdt sig i 
København. Den tysk-franske krig var blit erklæret den 
19de juli. 

J. Holm-Hansen (f. 1841) var skuespiller ved det kgl. teater 
i København 1868—1874; han udførte kong Hakon Herdebreds 
rolle i Øhlenschlågers ,,Axel og Valborg" 2den og åde oktbr. 
1870 og kom i ,,Kongsemnerne" til at spille , Jatgeir skald”. 


74. P. Hansen ønsked oplysninger til en biografi af Ibsen 
i sin antologi ,Nordiske Digtere i vort Aarhundrede”, som 
udkom til julen 1870. 

Botten-Hansen's biografi af Ibsen stod i ,, Illustreret Ny- 
hedsblad" 1863. 

Digtene ,,Markblomster og potteplanter” og , En fuglevise” 
er i omarbejdet form optat i Ibsen's Samlede værker, b. 4, 8. 
231—234. 

Den fremragende danske journalist C. St. Bille (1828—1898) 
havde i 1851 grundlagt ,,Dagbladet”, som han leded til 1872; 

han var tillige medlem af folketinget 1861—1880 og gik derpaa 
over i embedstjeneste. Hans frue var Louise, født Ipsen. 

Titulær professor Fr. L. Høedt (1820—1885) havde været 
skuespiller ved det kgl. teater i København 1851—1857 og der- 
efter sceneinstruktør 1858—1864. 


75. Den operaplan, som her omtales, var ikke Ibsen's 
første. I årene 1859—1861 sysled han med at omskrive ,,Olaf 
Liljekrans" til operatekst; men hverken dengang eller siden 
kom der noget ud af det. Emnet ,,Sigurd Jorsalfar” beskæf- 
tiged på denne tid også Bjørnson, som våren 1872 fik sit 
drama med dette navn opført på Kristiania teater med musik 
af Edv. Grieg. 

P. A. Munch's store hovedværk ,, Det norske Folks Hi- 
storie"” var udkommet på Chr. Tønsberg's forlag i Kristiania; 
men hele dennes boglager var blit bortsolgt ved tvangs- 
auktion i 1864. 


76. Metz havde kapituleret den 27de oktbr. 1870. Den 31te 
oktbr. havde så Rusland i cirkulærnote til magterne erklæret, 
at det fra nu af anså sig ubundet af bestemmelserne i Pariser- 
traktaten af 1856 om det sorte hav. Denne note fremkaldte 
et skarpt svar fra England 10de novbr. og vakte en stærk 
krigersk stemning både i England og i Østerrige-Ungarn. 

Søren Jaabæk (1814—1894) var sammen med Johan Sverdrup 
den forenede oppositions politiske fører i Norge; han var en 
konsekvent og frygtløs demokrat og havde nylig grundlagt 
den første store politiske organisation i landet, ,,bondeven- 
nerne”. 

Christiania Kreditkasse, stiftet 1848, er et af de største 
penge-instituter i Kristiania. 

Om teater-spliden i Kristiania se brev nr. 67 og 70; de ud- 
trådte skuespillere havde 8de septbr. 1870 under Bjørnson's 
ledelse åbnet ,,Møllergadens teater", hvorfra dog de fleste af 
dem efter 11/, års forløb vendte tilbage til Kristiania teater. 


77. Brandes 1å på denne tid syg i Rom. Her var de siste 
franske tropper blit dragne bort den 12te august 1870; en måned 
efter blev byen erobret af den kgl. italienske hær, og folket 
erklærte ved stemmegivning den 2den oktbr. at ville tilhøre 
kongeriget Italien. 

78. De franske typer blev første gang anvendt i Ibsen's 
»Digte", og herom skrev han til Hegel 31te januar 1871: ,,1 
de store franske typer er jeg aldeles forelsket; jeg har ikke 
set noget smukkere for en digtsamling; og, hvad der er det 
vigtigste, de svarer, synes mig, aldeles til karakteren af 
mine digte. Trykte med disse typer vil digtene blive dobbelt 
så gode!” 

3dje udgave af ,.Kongsemnerne" udkom ikke før i april 1872. 

Den danske skolemand, titulær professor Kr. Rovsing 
(18122—1889) udgav 1871 et skrift om ,,Retskrivnings-Spørgs- 
maalet i dets Betydning for Literaturen og Folket", hvor han 
angreb de forskellige ortografiske reformforslag, særlig de 
af retskrivningsmødet i Stockholm fattede beslutninger, og 
han søgte også senere, men forgæves, at modarbejde den 
danske retskrivnings modernisering. 

Den bekendte norske forfatterinde fru Camilla Collett 
(1813—1895) var blit enke 1851 og levde senere næsten stadig på 
rejser i udlandet, for det meste med København som udgangs- 
punkt og hvilested. Hun lærte imidlertid aldrig at klare sig 
i de praktiske forhold, og hun kunde selv spøgefuldt sige, at 
hun kunde glæde sig ved at ærgre sig. Ibsen bad selv engang, 
at man ikke skulde hindre hende i at bli oprørt; ,,thi," sagde 
han, ,,I ser jo, at det er det der holder begejstringens ild ved- 
lige i hende.” (Clara Bergsøe: Camilla Collett, s. 114). 


79. Den filosofiske ,reduktéon til en sten eller en hane" 
findes udført i Holberg's komedie ,,Erasmus Montanus". — 
Spørsmålet om ikke 2 og 2 kunde være 5 oppe på Jupiter, havde 
Ibsen moret sig med at fremkaste allerede flere år tilbage 
(Dietrichson: Svundne Tider, I, s. 342). 

Brandes havde fra hospitalet i Rom natten mellem 9de og 
10de januar 1871 sendt sit digt ,, ril Henrik Ibsen" (Brandes's 
Samlede Skrifter, b. 12, s. 366—367) som svar på slutnings- 
ordene i Ibsen's brev af 20de decbr. 1870. Jfr. indledn. s. 42. 

Af Brandes's bog ,,Kritiker og Portraiter" udkom første 
del i februar 1870, anden del i april samme år. 

Arius og de syv kurfyrster” hørte til Gert Westfaler's faste 
emner i Holberg's komedie. 


80. Om L. Dietrichson se brev nr. 17 og 54. Han var le- 
dende i en række kunstforetagender i Stockholm på denne tid. 
1869—70 havde han gjort en stor rejse i det sydøstlige Europa, 
og herom skrev han i ,Ny illustrerad tidning"”, ligesom stu- 


dierne fra denne rejse samledes i hans bog , Från min van- 
dringstid”, 3 bind (Stockholm 1873—187). 22de novbr. 1870 
havde han fåt opført sin komedie ,Madonnabilden" på det 
kgl. teater i Stockholm. 

Fru Frederika Limnell, f. Forssberg (+ 1892) var den svenske 
dame, til hvem Ibsen i decbr. 1870 havde stilet sit ,,Ballonbrev"”. 
(Jfr. Dietrichson: Svundne Tider, I, s. 351—352). 

Fra statsminister Sibbern fik Ibsen ved midten af februar 
1871 oversendt en skrivelse fra grev Ludvig Manderström 
(1806—1873), som havde været udenrigsminister for Sverige 
og Norge 1858—1868, — han var kommen i henrykkelse over 
,-Ballonbrevet”. Under Ibsen's ophold i Rom vinteren 1864—65 
havde han engang forsynet et portræt af grev Manderström 
med en blyantstilsætning af en strikke om halsen; han havde 
i den anledning havt en strid med Manderströms nevø, dig- 
teren Carl Snoilsky, og historien var også blit udbredt i Norge. 
Nu samler den gamle mand gloende kul på mit hoved, på en 
i sandhed rørende måde", skrev Ibsen til Hegel 16de febr. 
1871. (Jfr. Dietrichson: Svundne Tider, I, s. 342—43). 

Rejsen fra Haderslev til Kiel hørte til de begivenheder, som 
Holberg's ,,GGert Westfaler” stadig talte om. 

Den svenske Gambetta var den unge liberale politiker Adolf 
Hedin (f. 1834), der i 1869 var valgt ind på riksdagen som Aug. 
Blanches efterfølger, og som hurtig vandt en fremskudt stil- 
ling; ved festen for Ibsen i Stockholm 1887 holdt Hedin talen 
for hædersgæsten. — August Malmström (1829—1901), svensk hi- 
storiemaler, fra 1867 professor; han havde i 1869 begyndt på det 
vældige billede , Bråvallaslaget", som han arbejded på i 20 år. 
— I. F. Kjellberg (1836—1885), svensk billedhugger, havde op- 
holdt sig i Rom 1862—1868. — Carl Snoilsky (1841—1903), be- 
rømt svensk lyriker, havde 1869 udgivet sine ,,Dikter", som blev 
modtat med megen glæde af almenheden, og udgav derefter 
i 1871 ,Sonetter”. Ibsen havde været sammen med ham i 
Rom 1864—65 (se ovenfor) og sluttet venskab med ham; de 
havde så mødtes igen i Stockholm 1869. (Jfr. indledn. s. 39). 
— Richert v. Koch (f. 1838), ritmester ved kongens svenske 
garde, nu fhv. oberstløjtnant. — Edv. Stjernström (1816— 
1877), svensk skuespiller; hans hustru optrådte anonymt som 
dramatisk forfatterinde. 


81. Ibsen's ,,.Digte" udkom 3dje maj 1871. 


82. Richard Kaufmann (1846—1894), dansk bladmand og 
forfatter, fra 70-årene bosat i Paris; han udgav i 1871 (psevdo- 

nymt) en liden biografisk skisse om Henrik Ibsen. — Hans 
Gundorph (1809—1874) var fra 1840 underbibliotekar ved Kø- 
benhavns universitetsbibliotek. 

Den tyske kirkehistoriker J. A. W. Neander (1789—1850) 
havde i 1812 udgit en bog om kejser Julian og hans tid, som 
kom i nyt oplag 1867. Den berømte tyske teolog David Strauss 
(1808—1874) havde i 1847 udgit en bog om , Der Romantiker 
auf dem Throne der Cåsaren". 

Jonas Lie, som til julen 1870 havde udgit ,, Den fremsynte", 
fik i maj 1871 norsk statsstipendium til en udenlandsrejse; 
han drog afsted i september, men lagde vejen over Nederlan- 
dene og Frankrige til Rom. 


83. Bogtrykker Hans Jacob Jensen (1824—1890) i Kri- 
stiania, grundlægger af det nuværende ,,Centraltrykkeriet"”, 
udgav høsten 1871 et ,,andet oplag" af ,Hærmændene på Helge- 
land", som han i 1858 havde trykt og udgit som tillægshetfte til 
Illustreret Nyhedsblad", og han bebuded samtidig en ny 
udgave af ,,Fru Inger til Østråt", som i 1857 havde været trykt 
i samme blad. Ibsen protestered øjeblikkelig ved to skri- 
velser af 28de septbr. og 15de oktbr. 1871 i det danske ,,Dag- 
bladet”, og allerede nogen dage i forvejen havde L. Daae pro- 
testeret i det norske , Morgenbladet" (nr. 267. Sagen blev 
derefter bragt ind for domstolene (se brev nr. 88), og ved 
byretsdom af 1875 og højesteretsdom af 1876 blev Jensen dømt 
til mulkt og erstatning, hvorhos hele eftertryks-udgaven blev 
konfiskeret og tilintetgjort. 


84. Brandes havde på sin hjemrejse til Danmark i juli 
1871 besøgt Ibsen i Dresden, hvor de nu for første gang havde 
set og talt med hinanden. 

Nuværende dr. phil. Fr. Knudtzon, dansk kunsthistoriker 
og bogtrykkeriejer, var en god bekendt af Ibsen fra Rom. 


85. Norge kunde i 1872 fejre sin 1000-års fest som samlet 
rige (jfr. brev nr. % og 9). 


86. At fru Conradine Dunker (1780—1866), advokat B. Dun- 
ker's moder, udkom i 1871 hendes efterladte, særdeles vel- 
skrevne erindringer ,Gamle Dage." 

I ugeskriftet ,1m neuen Reich" skrev Ibsen , Eine Recht- 
fertigung", som siden er optrykt i hans ,Såmtliche Werke", 

b. 1, s. 506—509, og (for størstedelen) oversat i Halvorsen's 
Norsk Forfatter-Lexikon, III, s. 53—54. 

Det nævnte tidsskrift (1871, II, s. 538—539) havde under 
titelen , Tyskerhad og vågnende fornuft i Norden" indeholdt 
et angreb på Ibsen, indsendt ,fra kyndigt hold”, hvor det 
bl. a. hed, i anledning af hans netop udkomne ,,Digte”: ,Som 
tysk læser må jeg føle mig i højeste grad såret og indigneret, 
når han (Ibsen) — med en kynisme, som man ellers kun er 
vant med hos danske literater og lærde i København — tillader 
sig de styggeste spotte- og håns-ord mod Tyskland, og dette må 
en tysker føle så meget stærkere, som Ibsen i årevis har nydt 
tysk gæstevenskab i Dresden og bare drister sig til en slig op- 
førsel, fordi han går ud fra at man der ikke kan læse og forstå 
hans digte.” Til bevis anfører så indsenderen et par udtryk 
fra ,,Ballonbrevet" og digtet , Ved Abraham Lincolns mord". 
Tidsskriftets redaktion mente, at slige , lyriske udgydelser" 
ikke måtte tages så tungt; de havde intet at sige for det prak- 
tiske liv. Ibsen's svar blev indsat i tidsskriftet, b. II, s. 837— 
838. (Jfr. også nr. 104). 


87. Ibsen's ansøgning til kirkedepartementet (hvoraf kun 
brudstykker er bevaret) om nyt udenlandsstipendium for 1872, 
blev ikke indvilget. 

Rejsen til Egypten, som her er omhandlet, foretog Ibsen 
sammen med daværende universitetsstipendiat, fra 1876 pro- 
fessor i egyptologi ved Kristiania universitet J. Lieblein 
(f. 1827), der var udsendt af kongen som Norges repræsentant. 

Til Ibsen's egyptiske rejse knytter sig forøvrigt også hi- 
storien om en af hans første ordener (jfr. brev nr. 45). Herom 
fortæller han selv i et postscriptum til brev til Hegel fra 
Dresden 9de maj 1871: , En nyhed, som jeg erfarer i dette 
øjeblik, må jeg fortælle Dem. Samtlige af vice-kongen af 
Egypten til Suez-kanalens åbning indbudne Svensker og Nor- 
mænd er blevne dekorerede (med tyrkiske ordener; thi vice- 
kongen har selv ingen at uddele). Jeg, for min part, har er- 
holdt Medjidie-ordenens kommandørstjerne, en pragtfuld 
tingest, som jeg idag modtog tilligemed et stort, ulæseligt di- 
plom fra stortyrken selv!! Da jeg havde erholdt indbydelsen 
til Egypten, troede man i Norge, at grunden var den, at jeg 
i ,,PPeer Gynt" for en del havde henlagt scenen til Nilens land; 
havde jeg nu været den eneste dekorerede, vilde man for- 
modentlig have troet, at mit ,Ballonbrev" var blevet oversat 
på egyptisk! Den sande årsag er imidlertid den, at vi var 

overbringere af en hel del svenske og norske dekorationer til 
egyptiske stormænd, og det er denne høflighed, som nu gen- 
gældes. Vor vicekongelige vært har således givet et nyt bevis 
på sin generøsitet; thi han må selv levere dekorationerne og 
rekvirerer kun diplomerne fra Konstantinopel." 

A. F. F. Mariette (1821—1881), berømt fransk egyptolog, 
var fra 1858 konservator for egyptiske mindesmærker hos 
khediven i Kairo; han steg først til bey og siden til pascha. 


88. I 1872 begyndte den politiske kamp i Norge for alvor 
at tilspidse sig, idet den samled sig om et enkelt hovedspørs- 
mål, ,,statsrådssagen”. Stortinget vedtog grundlovsforslaget 
om statsrådernes adgang til stortinget den 9de marts; men 
regeringen, hvis chef var Frederik Stang 1861—1880, nægted 
det kongelig sanktion. Følgen blev et mistillidsvotum fra 
stortingets side, og de liberale fraktioner slutted sig mer og 
mer sammen i et venstreparti. Dettes hovedorgan blev det 
af H. E. Berner fra 1869—1879 ledede ,,Dagbladet"; dette blev 
til 1879 trykt i H. J. Jensen's bogtrykkeri. Fr. Stang's søn, 
advokat Emil Stang (f. 1834) holdt sig i faderens ministertid 
udenfor det offentlige liv; fra 1883—1900 var han det norske 
højres anerkjendte fører og kom to gange til at danne mini- 
sterier. 

Albert Cammermeyer (1843—1893) grundlagde i 1867 en at 
Kristianias største boghandlerforretninger. 

Siebold, se nr. 53—56. 


89. Fredrik Gjertsen (1831—1904), privatskolebestyrer i 
Kristiania 1862—1889, har i den norske literatur gjort sig be- 
kendt som smagfuld oversætter, således af Goethe's ,,Faust"”, 
Grillparzer's ,,Sappho" og navnlig af antike digterværker 
( Horats, Plautus, Sofokles, Euripides, Aristofanes); desuden 
har han forfattet adskillige, altid fintformede lejlighedsdigte. 

Chr. K. F. Molbech's smukke oversættelse af Dante's ,,gud- 
dommelige komedie” udkom 1851—1863. — Den danske filolog 
S. S. Meisling (1787—1856) havde bl. åa. oversat Vergil's Æneide 
(1824—26) og Ovid's Metamorfoser (1831). Den danske digter 
Chr. Wilster (1797—1840) havde 1836—37 udgit oversættelser 
af Iliaden og Odysseen, som siden flere gange er blit optrykt. 


90. Edmund William Gosse (1. 1849) var fra 1867 assistent 
ved ,,British Museum", blev 1875 ansat som ,,translator to 
the Board of Trade" og er for tiden bibliotekar ved det bri- 

tiske overhus. For sine literaturhistoriske studier gjorde han 
i 1872—1874 flere rejser i de skandinaviske lande og nedla ud- 
byttet deraf i artikler i ,Cornhill Magazine", , Spectator”, 
Athenaeum" og ,Academy". Hans første artikel om Ibsen 
— den første overhovedet på engelsk sprog -— var en anmel- 
delse af hans ,,Digte"” i ,, Spectator" 22de april 1872. I ,,Fort- 
nightly Review” januar 1873 (new series, vol. 13, s. 74—88) 
offentliggjorde han en afhandling: Ibsen, the norwegian sa- 
tirist, hvor flere partier af ,Kærlighedens komedie" og , Peer 
Gynt" var oversat. Allerede tidligere havde han git det engel- 
ske publikum den første prøve på Ibsen's digtning ved en 
oversættelse af , Agnes, min dejlige sommerfugl”, som der- 
efter blev optat i hans digtsamling ,,0n viol and flute” (Lon- 
don 1873), s. 60. I den samme digtsamling, s. 140—145, findes 
også et digt: To Henrik Ibsen in Dresden, og et nyt digt til 
Ibsen skrev han ved dennes 75-års fødselsdag, trykt i ,,Ver- 
dens Gang" 1902, nr. 81. I 1891 oversatte Gosse ,,Hedda 
Gabler" på engelsk, og i 1893 medvirked han (med W. Archer) 
ved den engelske oversættelse af ,Bygmester Solness". Men 
særlig har han som kritiker søgt at gøre sine landsmænd 
fortrolige med Ibsen's digtning; en afhandling om Ibsen er 
optat i hans , Studies in the literature of Northern Europe" 
(London 1879), s. 35—69, og som redaktør for literatur- 
afdelingen i 10de udgave af Encyclopædia Britannica har 
han her bl. åa. skrevet en udførlig artikel om Ibsen (b. 29 
[1902], s. 385—388). 

Adolf Strodtmann (1829—1879), en født flensborger, som fra 
ungdommen behersked det danske sprog, oversatte i 1872 
Ibsen's ,.Kongsemnerne” og ,,De unges forbund" på tysk. Han 
udgav 1873 i bogform en række avisføljetoner fra de to fore- 
gående år om ,,Das geistige Leben in Dånemark”, hvori han 
også omhandled den norske literatur og navnlig Henrik Ibsen's 
forfatterskab; flere af Ibsen's mindre digte findes her første 
gang oversat på tysk. I en ny bog fra 1878 gav Strodtmann 
;Literaturbilder aus dem 19ten Jahrh.”, derunder karakteri- 
stiker af forskellige skandinaviske digtere, og ellers har han 
virket meget for at gøre nordisk literatur kendt i Tyskland, 
har oversat de 4 første bind af Georg Brandes's ,,Hovedstrøm- 
ninger” (1872—1876) og endda et par andre af hans bøger, des- 
uden enkelte bøger af Bjørnson, J. P. Jacobsen, Bergsøe, Mol- 
bech og Grundtvig. (Jfr. 97 og 104). 1862 havde han oversat 
Byron's fortællende digtninger på tysk, 1868 og 1876 digte af 
Alfred Tennyson. 

91. Georg Brandes havde 3dje novbr. 1871 begyndt sine 
forelæsninger ved Københavns universitet over ,,Hovedstrøm- 
ninger i det 19de årh.s literatur”, og lste bind (,. Emigrant- 
literaturen") udkom derefter i trykken 15de febr. 1872. Fore- 
læsningerne gjorde stor opsigt og fremkaldte en heftig dis- 
kussjon, også i pressen. Intet af de københavnske blade stilled 
sig på Brandes's side i kampen, og han skrev da i begyndelsen 
af 1872 i ,.Nyt dansk Maanedsskrift” , Historien om den lille 
Rødhætte”, hvor han fortalte om hvorledes ,,en lille fri tante" 
blev slugt af ulven ,,den gamle oppositions-presse”, som i for- 
vejen allerede havde slugt friheden. C. Ploug i ,,Fædrelan- 
det" tog dette til sig og retted et hvast angreb på Brandes; 
denne fik sit svar ind i ,, Dagbladet" for 22de februar kun som 
betalt inserat, — pressen var fra nu af i flere år stængt for 
ham. Lige før forelæsningernes begyndelse havde Brandes 
indgit ansøgning om at bli ansat som midlertidig docent ved 
universitetet, medens professoren i æstetik, digteren C. Hauch, 
var i udlandet, og da Hauch døde i Rom den 4de marts 1872, 
fandtes der efter ham en erklæring om, at han anså Brandes 
best skikket af alle til at overta hans embede; men nogen uni- 
versitetsstilling opnådde Brandes ikke før 30 år senere. 

Til støtte for sin virksomhed danned Brandes i febr. 1872 
ssliteraturselskabet”, i hvis bestyrelse bl. a. sad de to begyn- 
dende forfattere Holger Drachmann (f. 1846) og J. P. Jacobsen 
(1847—1885). 

Henrik Steffens havde ved sine forelæsninger i København 
1802 åbnet vejen for romantiken i Danmark. 


94. Brandes udgav våren 1872 et polemisk skrift ,,For- 
klaring og Forsvar. En Antikritik"”. — Straks efter sin hjem- 
komst til Danmark i 1871 havde han anmeldt Ibsen's ,,Digte" 
i ,Illustreret Tidende." 


95. Til Norges tusendårsfest som samlet rige skrev Ibsen 
et længere digt (Saml. værker, b. 4, 8. 424—432), som blev 
oplæst ved festen i Haugesund 18de juli 1872, rigtignok ikke 
ved selve afsløringshøjtideligheden, som foretoges af prins 
Oscar (den nuværende konge), men ved den påfølgende fest- 
middag. Ved folkefesten i Kristiania samme dag blev digtet 
slet ikke oplæst, kun omdelt i aftryk. Digtet vendte sig skarpt 
polemisk mod ,,søndrings-ånden under småheds flag" og pegte 
frem mod ,,et frit, et helt, et mægtigt Nord"; det kunde derfor 

ikke behage det nationale selvstændighedsparti i Norge. — Op- 
læseren i Haugesund var ordføreren i Bergen, overretsassessor 
Morten Beyer (1822—1880), hvem Ibsen kendte fra Bergen, hvor 
han havde været medlem af det norske teaters bestyrelse 
1853—1857. 

Ibsen's stipendie-ansøgning, se nr. 87. 

Toldkasserer H. E. Schåffer's legat, stiftet 1865 til under- 
støttelse for kunstnere og digtere, bestyres af det norske kirke- 
departement. L. B. Stenersen (f. 1843), kunstarkæolog og 
klassisk filolog, fra 1888 professor i Kristiania, havde alle- 
rede i 1869 havt offentligt rejsestipendium. Jonas Lie havde 
i 1871 fåt 3 forskellige rejsestipendier og fik nu i juni 1872 det 
fjerde. 


96. Brandes's tidsskrift blev det ikke noget af før i 1874, 
og i 1875 skrev så Ibsen et par rimbreve deri (jfr. 120). 


98. Marie Thoresen, fru Ibsen's søster, havde i flere år bot 
hos Ibsen i Dresden. Falsen's og Axel Thoresen, jfr. brev 22. 
H. Heyerdahl havde en sejldugsfabrik i Kristiania. 


99. Se nr. %. 


100. Oluf Rygh (1833—1899), bekendt norsk arkæolog, var 
fra 1863 lektor, fra 1866 professor ved Kristiania universitet. 
Se ellers oplysningerne til brev 35 og indledn. s. 22. 


101. Af ,Kærlighedens komedie" udkom 3dje udgave i juni 
1873; det opførtes første gang på Kristiania teater i novbr. 
8s. å. — Af ,,Hærmændene på Helgeland” udkom 2den udgave 
i København i decbr. 1873, af ,, Brand" 7de oplag i april 1874, 
og af ,,Fru Inger til Østråt" 2den rettede udgave i decbr. 1874. 


102. Se nr. %. 


103. Ludvig Daae udgav i 1872 som særtryk af norsk 
Historisk Tidsskrift” en liden bog , Optegnelser til Ludvig 
Holbergs Biographi"”; i ,, Morgenbladet” skrev han navnlig 
siden 1867 en stor mængde historiske, literære og politiske 
artikler, og her havde han også skrevet om ,,H. J. Jensen 
som Henrik Ibsens forlægger”, se brev 83 og 85. 

104. Brandes havde skrevet forord til en i 1872 udgiven 
dansk oversættelse af den franske forfatter Victor Cherbuliez's 
bog ,»L'aventure de Ladislas Bolski" fra 1869. — I 1872 ud- 
kom også Brandes's oversættelse af Stuart Mill's bog ,, Moral, 
grundet paa Nytte- eller Lykkeprincipet". — Våren 1873 
holdt Brandes forelæsninger i København over den roman- 
tiske skole å Tyskland, og de udkom derefter s. å. som andet 
bind af ,,Hovedstrømninger”. 


105. Ibsen blev ved kong Oscar II's kroning i Trond- 
hjem i juli 1873 ridder af St. Olafsorden ,,for literær for- 
tjeneste”. — Ved verdensudstillingen i Wien 1873 var han 
officiel jurymand for Norge og Danmark i 25de gruppe, 
maleri- og billedhuggerkunst (se nr. 106). 

Det 3dje skandinaviske boghandlermøde holdtes i Kri- 
stiania i juli 1873. 

Theophilus Hansen (1813—1891), bekendt dansk arkitekt, 
fra 1843 bosat i Wien, hvor han vandt megen anseelse og 
indflydelse. 


106. Se nr. 105. 


107. Om Bjørnson siges bestemtere i et brev fra Ibsen 
til Hegel 13de novbr. 1873: ,før sin afrejse fra Kristiania 
[til udlandet våren 1873] fortalte han offentlig, at min bog 
var ,fuld af ateisme"!” 


109. 2den del af Brandes's ,,Hovedstrømninger"” blev ved 
sin udkomst ikke omtalt i et eneste dansk blad. 


BREVE FRA HENRIK IBSEN 


ANDET BIND 


BREVE 


FRA 


HENRIK IBSEN 


UDGIVNE 


MED INDLEDNING OG OPLYSNINGER 


AF 


HALVDAN KOHT ocG JULIUS ELIAS 


II. 1874—1900 





GYLDENDALSKE BOGHANDEL 
NORDISK FORLAG 
KØBENHAVN OG KRISTIANIA 
1904 


BREVE 


BREVE TIL: 


Archer, William, s. 184, 198, 201. | Josephson, Ludvig, s. 15, 27, 38, 


Bachke, Ole Andreas, s. 126. 

Berner, Hagbard, s. 86, 91. 

Bestyrelsen for det norske studen- 
tersamfund, s. 148. 

Bjørnson, Bjørnstjerne, s. 110, 131, 
138, 156. 

Borchsenius, Otto, s. 107. 

Brandes, Edvard, s. 199, 211. 

Brandes, Georg, s. 17, 22, 32, 35, 
99, 112, 121, 133, 163, 175, 203, 
204, 205, 208, 210. 

Brækstad, Hans Lien, s. 188. 

Caspari, Theodor, s. 135. 

Collett, Camilla, s. 92, 117, 180. 

Collin, Jonas, s. 202. 

Daae, Ludvig, s. 25, 178. 

Dagbladet, s. 141. 

Dietrichson, Lorentz, s. 45, 64, 70. 

Elias, Julius, s. 191, 207. 

Elout, Cornelius Karel, s. 215. 

Elster, Kristian, s. 75. 

Fallesen, Edvard, s. 50, 116, 159. 

Gosse, Edmund, s. 11. 

Grieg, Edvard, s. 13. 

Grønvold, Markus, s. 49, 61, 63, 
66. 

Hals, Karl, s. 189. 

Halvorsen, Jens Braage, s. 181, 200. 

Hansen, Peter, s. 170, 185. 

Hegel, Frederik, s. 20, 35, 36, 40, 
48, 80, 84, 85, 97, 108, 111, 114, 
128, 130, 137, 142, 146, 161, 167. 

Hoffory, Julius, s. 169. 

Hostrup, Christian, s. 172, 174. 


143. 
Jæger, Henrik, s. 171. 
Kieler, Laura, s. 174. 
Kirkedepartement, det norske, s. 43. 
Klingenfeld, Emma, s. 123. 
Kristensen, Bjørn, s. 168. 
Lassen, Hartvig, s. 33, 55. 
Laube, Heinrich, s. 74. 
Lie, Jonas, s. 213. 
Lund, Fredrik Stang, s. 155. 
Maurer, Konrad, s. 30. 
Molbech, Christian K. F., s. 53, 60. 
Morgenstierne, Bredo, s. 179. 
Nationaltidende, s. 72. 
Nissen, Oscar, s. 171. 
Passarge, Ludwig, s. 78, 82, 93, 
96, 165. 
Paulsen, John, s. 68. 
Paus, Christian, s. 57. 
Prozor, Moritz, s. 182, 190, 193, 
194, 214. 
Schandorph, Sophus, s. 101. 
Schmidt, Rudolph, s. 103. 
Skavlan, Olaf, s. 95, 105. 
Snoilsky, Carl, s. 158, 173, 186. 
Stousland, Hedvig, s. 196. 
Sverdrup, Johan, s. 118. 
Tønsberg, Christian, s. 145. 
Vasenius, Valfrid, s. 76. 
Vibe, Johan, s. 29. 
Winterhjelm, Kristian Anastas, 
s. 125. 
Woerner, Roman, s. 212. 
Wolf, Lucie, s. 119. 


110. 
Til Edmund Gosse. 


Dresden, den 15. Januar 1874. 


Kære herr Gossel! 

De synes visst, at det er meget utaknemmeligt af mig 
så lang en tid at forblive i taushed efter den skønne gave, 
som De sendte mig i slutningen af forrige år. Men jeg 
beder Dem være forsikret om, at De hver dag i mellemtiden 
har været i mine tanker. Grunden til, at jeg ikke før har 
skrevet, er den, at jeg først vilde have læst Deres bog igen- 
nem, og ikke blot gennemlæst den, men studeret den og 
tilegnet mig dens indhold og ånd så inderlig som muligt. 
Dette har krævet tid; thi jeg er kun højst mangelfuldt hjemme 
i det engelske sprog, hvilket jeg har lært mig selv uden 
fremmed hjælp. 

Tillad mig da nu at ønske Dem til lykke med Deres bog, 
der sikkerlig vil skaffe Dem en hædersplads blandt vor tids 
lyriske digtere, thi den finhed og skønhed, hvoraf disse digte 
er gennemåndet, ved jeg kun at finde sidestykket til hos 
yderst få af de nulevende digtere; og navnlig tror jeg, at 
disse fortrin vil påskønnes af den engelske nation, hvis ejen- 
dommelige praktiske dygtighed på en så forunderlig måde 

1874 er forbunden med et rent og ædelt følelsesliv og en nobel- 
hed i stemningen, der gør hele Deres nation til en nation af 
aristokrater — i ordets bedste betydning. 

Og lad mig dernæst af hjertet takke Dem for den ven- 
lige og for mig smigrende opmærksomhed, som De har 
vist mig ved i Deres digtsamling at sende mig en særlig 
hilsen. Gid jeg snart kunde få anledning til personlig at 
takke Dem herfor og varmere og bedre end det kan ske gen- 
nem disse linjer. 

For Deres velvillige anmeldelse af mit nye drama er jeg 
Dem særdeles forbunden. Der er kun et punkt deri, som 
jeg med et par ord vil omtale. De mener, at mit skuespil 
burde være skrevet på vers, og at det vilde have vundet 
derved. Heri må jeg modsige Dem; thi stykket er, som De 
vil have bemærket, anlagt i den mest realistiske form; den 
illusion, jeg vilde frembringe, var virkelighedens; jeg vilde 
på læseren frembringe det indtryk, at det, han læste, var 
noget virkelig passeret. Skulde jeg have brugt verset, så 

y havde jeg derved modarbejdet mig egen hensigt og den op- 

gave, jeg havde stillet mig. De mange hverdagslige og ube- 

tydelige karakterer, som jeg med forsæt har lagt ind i styk- 
ket, vilde være blevne udviskede og indblandede i hverandre, 
dersom jeg havde ladet dem tale alle sammen i en rytmisk 
takt. Vi lever ikke længere i Shakespeares tid, og mellem 
billedhuggerne begynder man allerede at tale om at bemale 
statuerne med naturlige farver. Om den sag kan der siges 
meget både pro og contra. Jeg vil ikke have Venus fra Milos 
bemalet, men jeg vil heller se et negerhoved udført i sort 
end i hvid marmor. I det hele taget må den sproglige form 
rette sig efter den grad af idealitet, som er udbredt over 
fremstillingen. Mit nye skuespil er ingen tragedie i den 
ældre tids betydning; hvad jeg har villet skildre er men- 

nesker, og just derfor har jeg ikke villet lade dem tale ,,gu- 
dernes tungemål"”. 

Jeg havde i grunden uendelig meget mere at sige Dem 
både om denne og andre materier, men jeg håber altid på 
en lejlighed til personlig at få udtale mig for Dem. Jeg vil 
derfor idag afbryde, idet jeg gentagende sender Dem min 
hjerteligste tak og hilsen og tegner mig 

Deres hengivne og forbundne 
Henrik Ibsen. 


111. 
Til Edvard Grieg. 


| Dresden, den 29. Januar 1874. 
Kære herr Grieg! 

Jeg henvender disse linjer til Dem i anledning af en 
plan, som jeg agter at iværksætte, og i hvilken jeg vil fore- 
spørge, om De skulde ville være deltager. 

Sagen er følgende. , Peer Gynt" — hvoraf nu et tredje 
oplag snart skal udkomme — agter jeg at indrette til op- 
førelse på scenen. Vil De komponere den dertil fornødne 
musik? Jeg skal i korthed antyde for Dem, hvorledes jeg 
tænker at indrette stykket. 

Første akt bibeholdes helt, kun med nogle forkortninger 
i dialogen. Peer Gynts monolog side 23, 24 og 25 ønsker 
jeg behandlet enten melodramatisk eller delvis som reci- 
tativ. Scenen i bryllupsgården, side 28, må der ved hjælp 
af ballet gøres meget mere ud af, end der står i bogen. 
Hertil må en særlig dansemelodi komponeres, der fortsættes 
dæmbpet lige indtil aktens slutning. 

I anden akt må optrinet med de tre sæterjenter, side 
57—60, behandles musikalsk efter komponistens skøn, men 
djævelskab må der være deri! Monologen side 60—62 har 
jeg tænkt mig ledsaget af akkorder, altså som melodrama. 
Det samme gælder scenen mellem Peer og den grønklædte 
kvinde, side 63—66. Ligeså må der sættes et slags akkom- 
pagnement til optrinene i Dovregubbens hal, hvor dog re- 
plikerne betydelig skal forkortes. Også scenen med Bøjgen, 
der gives hel, må ledsages af musik; fuglestemmerne må 
synges; klokkeringning og salmesang høres langt borte. 

I tredje akt behøver jeg akkorder, men sparsomt, til 
scenen mellem Peer, kvinden og troldungen, side 96—100. 
Ligeså har jeg tænkt mig et sagte akkompagnement fra side 
109 øverst oppe og indtil nederst på side 112. 

Sågodtsom hele fjerde akt skal udelades ved opførelsen. 
I dens sted har jeg tænkt mig et stort musikalsk tonemaleri, 
der antyder Peer Gynts omflakken i den vide verden; ameri- 
kanske, engelske og franske melodier kunde klinge igennem 
som vekslende og atter forsvindende motiver. Anitras og 
pigernes kor, side 144—145, skal høres bag tæppet i for- 
bindelse med orkestermusiken. Under denne skal tæppet gå 
op, og man ser som et fjernt drømmebillede det nederst på 
siden 164 beskrevne tableau, hvori Solvejg som en middel- 
aldrende kvinde sidder syngende i solskinnet udenfor hus- 
væggen. Efter hendes sang ruller tæppet atter langsomt 
ned, musiken fortsættes i orkestret og går over til at skildre 
den storm på havet, hvormed femte akt begynder. 

Femte akt, der ved opførelsen betegnes som den fjerde 
eller som efterspil, må betydelig forkortes. Musik-akkom- 
pagnement behøves fra side 195—199. Optrinene på båd- 
hvælvet og på kirkegården udelades. Side 221 synger Sol- 
vejg, og efterspillet ledsager Peer Gynts følgende repliker, 

hvorefter det går over i korene, side 222—225. Scenerne med 1874 
knappestøberen og med Dovregubben forkortes. Side 254 
synger kirkefolket på skogstien; klokkeringning og fjern 
salmesang antydes i musiken under det følgende, indtil Sol- 
vejgs sang slutter stykket, hvorefter tæppet falder, idet 
salmesangen atter klinger nærmere og stærkere. 

Således omtrent har jeg tænkt mig det hele og beder mig 
underrettet om, hvorvidt De vil påtage Dem dette arbejde. 
Indgår De herpå, så henvender jeg mig straks til bestyrelsen 
for Kristiania teater, indleverer en rettet tekstbog og sikrer 
os på forhånd stykkets opførelse. Som honorar agter jeg 
at betinge mig 400 speciedaler, der deles lige imellem os 
begge. Jeg anser det utvilsomt, at vi også kan påregne 
stykkets opførelse i København og Stockholm. Men jeg beder 
Dem at holde sagen hemmelig indtil videre og at svare mig 


snarest muligt. 
Deres venskabeligst forbundne 


Henrik Ibsen. 


P. $S. Min adresse her i Dresden er: Wettiner-Strasse, 
no. 22, 2den etage. 


112. 
Til Ludvig Josephson. 


Dresden, den 6. Februar 1874. 
Herr teaterdirektør Josephson. 
Kristiania. 

I anledning af, at der om nogen til vil udkomme et 3dje 
oplag af mit dramatiske digt , Peer Gynt", har jeg i denne 
vinter beskæftiget mig adskillig med dette stykke og af 
samme foretaget en bearbejdelse, således at det i en 

1874 forkortet skikkelse blir brugbart til opførelse på scenen. 
Stykket indrettes som musikalsk drama, og den fornødne 
musik vil blive komponeret af herr Edvard Grieg, til hvem 
jeg i dette anliggende har henvendt mig. Den plan, hvor- 
efter jeg ved bearbejdelsen er gået frem, har jeg i et brev 
udviklet for herr Grieg, og denne vil efter min anmodning 
meddele Dem samme. 

Forinden jeg i denne sag henvender mig til teatrene i 
Stockholm og København, er det nemlig min agt at fore- 
spørge, om Kristiania teater måtte ønske at benytte stykket, 
og om De i så fald vilde lægge vægt på, at Deres teater 
blev det, der først bragte stykket til opførelse. 

Når herr Grieg herom har talt med Dem, tillader jeg 
mig at forvente Deres foreløbige svar. Falder dette imøde- 
kommende ud, så skal jeg sende Dem et rettet og forkortet 
eksemplar af stykket. Musiken vil blive komponeret i løbet 
af sommeren; samtidig hermed kunde teatret træffe sine 
dekorative dispositioner, og stykket vilde således kunne 
haves færdigt til den bedste tid i det kommende spille-år. 

Det er min sikre overbevisning, at dette stykke, under 
Deres kyndige opsætning, vil være af megen virkning på 
scenen, navnlig når det ledsages af god musik. Da det imid- 
lertid er både herr Grieg og mig af vigtighed at vide, hvilket 
teater vi nærmest og først må have for øje, så tillader jeg mig 
at forvente Deres ærede svar, så snart De tilstrækkelig bar 
sat Dem ind i sagen. Tiltaler idéen Dem i sin almindelig- 
bed, da vil der jo senere være anledning til at træffe aftale 
om enkelthederne; ethvert af Dem i så fald fremsat ønske 
eller forslag vil det være mig kært at kunne tage hen- 
syn til. 

Deres venskabeligst forbundne 
Henrik Ibsen. 

P. S. Gennem Deres brodersøn havde jeg i høst den 1874 
fornøjelse at modtage Deres venlige linjer, for hvilke jeg 
håber han i mit navn har takket Dem. Desværre var jeg 
netop i de dage lidende af en stærk forkølelse, så det var 
mig en umulighed at kunne være ham til nogen nytte her. 

En anden ung rejsende kunstner, som Deres brodersøn om- 
talte, og hvem De ligeledes skulde have medgivet et brev til 
mig, har jeg intet hørt fra. — Forbindtligst hilsen til de 


øvrige herrer af teaterstyrelsen! 
H. I. 


113. 
Til Georg Brandes. 


Dresden, den 920. April 1874. 
Kære Brandes! 

Det var fra min side visselig ufortjent, at De på min 
fødselsdag erindred mig og glæded mig med et venligt 
brev, hvorfor jeg af hjertet takker Dem og beder Dem være 
forvisset om, at mine tanker er oftere hos Dem, end De af 
min forsømmelighed i brevskrivning skulde formode. 

Deres tidligere brev angående det påtænkte tidsskrift kom 
jeg ikke til at besvare af den grund, at jeg altfor længe 
gik og spekulerte på, hvad og hvorledes jeg skulde svare. 
Det var nemlig blevet mig mere og mere klart, at her ikke 
handledes om et blot og bart ja eller nej; når jeg skulde 
være oprigtig, — og det vilde jeg være, — så havde jeg 
meget mere at sige; men dette syntes jeg kunde bedst ske 
mundtlig, og derfor vented jeg i det håb, om ikke lang tid 

Breve fra Henrik Ibsen. II. 3 

1874 at få gensé Dem hernede, et håb, som imidlertid ikke nu 
synes så snart at skulle gå i opfyldelse; og derfor vil jeg 
heller ikke længere tilbageholde min opfatning af sagen. Tag 
mig så ikke min ligefremhed ilde op! 

Det var Deres og Deres broders plan at udgive ,,et tids- 
skrift”. Men hvad slags, — et dansk eller et skandina- 
visk? De danske literater vil nok have abonnenter og læse- 
kreds i alle de nordiske lande; men de lever og ånder og 
føler kun i den københavnske luft; hvad der i eders tidsskrif- 
ter og dagspresse kæmpes for eller imod, refererer sig alt- 
sammen til, hvad der er på dagsordenen hos jer; kun 
eders egne, eller rettere de københavnske, brydninger i filo- 
sofi, politik o. 8. v. forekommer eder af betydning; ja, I véd 
i grunden slet ikke besked om noget andet eller mere forså- 
vidt Skandinavien betræffer; for udlandets vedkommende der- 
imod er I ret vel orienteret. Hvad specielt de norske ejen- 
dommeligheder angår, så er det næsten som en nåde fra 
dansk side, at disse får lov til at give sig tilkende i litera- 
turen; er man venlig sindet, så fremføres der undskyld- 
ninger; i modsat fald spottes der, altid gående ud fra, at 
det danske er det normale. Hvad véd Københavnerne om 
vore indre forhold, om vor politik og vore politikere? Intet. 
Vi, Normænd og tildels Svensker, véd besked om alle eders 
ting; I véd knapt besked om noget af det, der berører os. 
Den københavnske uvidenhed om skandinaviske sager er så 
mageløs, at den kun finder sin lige i det københavnske 
hovmod. 

Dette er, sammentrængt til en tusende del af, hvad jeg 
havde at sige, grunden til at de københavnske tidsskrifter 
ikke kan bestå. Eders 2 millioner mennesker kan ikke bære 
et tidsskrift; skal det gå, så må I ikke på københavnsk for- 
nemt overse de 4 millioner Svensker, de 2 millioner Nor- 

mænd, den ene million Finlændere og den næsten ligeså 1874 
talrige skandinaviske befolkning i Amerika. Dette udgør til- 
sammen henimod 10 millioner mennesker; opgiv al køben- 
havnsk partikularisme; skriv for dem allesammen, så skal 

jeg være med; men oprigtig talt finder jeg det ikke umagen 
værd literært at udtale mig for den københavnske befolkning 
indenfor voldene og ude på broerne. 

Jeg ved jo nok, at De står i mange stykker i opposition 
til dette københavnske væsen; men alligevel er De dog ube- 
vidst hildet deri. Hele første bind af Deres literaturhistorie 
er mere en polemik imod den københavnske end imod den 
nordiske bornerthed; det er specifikt københavnske retninger 
i literatur, kultur og kunstbetragtning, der bekæmpes, og det 
er denne begrænsning af slagfeltet, som jeg mener, at en 
forfatter hos os som andetsteds må komme ud over, hvis han 
skal kunne slå igennem. 

Dette, kære Brandes, beder jeg Dem betragte som en ven- 
skabelig indbydelse til at komme herned, forat vi i fælles- 
skab kan lægge vore krigsplaner. Tanken om tidsskriftet bør 
De ikke opgive; men det må absolut anlægges på en mere 
omfattende basis end tidligere danske tidsskrifter, hvis det 
skal skaffe Deres ideer den fortjente udbredelse og sikre Dem 
en behagelig sorgløs tilværelse. 

De mange øvrige sager vil jeg idag ikke omtale; men tænk 
over, hvad jeg har sagt, og skriv snart til Deres altid hen- 


givne ven 
Henrik Ibsen. 


1874 

114. 
Til Frederik Hegel. 


Dresden, den 93. November 1874. 
Kære herr Hegel! 

Først og fremst bar jeg at frembære min hustrus og min 
egen hjerteligste tak, såvel for al Deres venlige forekom- 
menhed imod min hustru under hendes sidste sørgelige op- 
hold i København, som for den ære, De viste os og vor af- 
døde slægtning ved at ledsage hende til graven. 

Ligeså erkender jeg med tak modtagelsen af de i Deres 
venlige brev af 25. Oktober indesluttede 150 thaler, samt 
det beløb, som min hustru hæved hos Dem. 

Og endelig ser jeg mig desværre nødt til atter igen at 
bede Dem godhedsfuldt sende mig 150 thaler. 

Min hustru bragte mig en glædelig meddelelse fra Dem 
angående udsigterne for afsætningen af ,,.De unges forbund" 
og af ,Fru Inger”. Er det virkelig så, at en stor del af op- 
lagene allerede er forudbestilt? Udgivelsestiden er jo gun- 
stig. Gid blot det manglende papir ikke altfor længe må 
lade vente på sig. Med udgivelsen af ,Fru Inger" bør der 
naturligvis ikke ventes til stykket er opført. Jo før det kan 
komme i handelen, desto bedre. De fornødne breve til 
teaterdirektionerne skal jeg være så fri at sende Dem i be- 
timelig tid. 

Det var mig kært at erfare, at De ikke har noget imod, 
at digtsamlingen forøges med et par ark. Alt derhen 
hørende skal fra min side være ordnet og afleveret inden 
udgangen af Februar eller, om muligt, før. 

Men nu har jeg et andet forslag at henstille til Deres 
overvejelse. Til næste år fejrer jeg, foruden som student, 
også mit 25-årige forfatterjubilæum. I Marts måned 1850 

udkom nemlig ,,Catilina”, drama i tre akter, hvilket var 1874 
den første bog, jeg lod trykke. Dette arbejde indeholder 
adskilligt godt ved siden af adskilligt umodent; i de senere 
år har kritiken ofte fremhævet det som karakteristisk for 
mig, at jeg debutered med dette stykke; og jeg må selv 
være enig heri, idet jeg nu føler, at det hænger nøje sam- 
men. med mine daværende livsforhold, og at det indeslutter 
i sig spirerne til adskilligt, som senere er kommet frem i 
min digtning. Dette og andet mere havde jeg nu tænkt at 
gøre rede for i en fortale og dermed besørge en ny rettet 
udgave af bogen. Der skulde ikke røres ved tankerne og 
ideerne, men kun ved disses sproglige form; thi versene er, 
som Brandes etsteds har sagt, slette, hvilket kommer deraf, 
at mit første løst henkastede manuskript benyttedes urettet, 
da bogen blev trykt. 

Jeg for min part tror, at dette digt vil blive modtaget 
med adskillig interesse, og at de, der besidder mine øvrige 
arbejder, også vil købe dette. Bogen kender man nu kun 
af omtale blandt publikum, den blev i sin tid knapt udbredt 
i 60—100 eksemplarer, og jeg har selv været vidne til, at 
det øvrige af oplaget blev gjort til makulatur. 

Nu vilde jeg også gerne høre Deres uforbeholdne me- 
ning om dette forslag. Tviler De på hensigtsmæssigheden 
deraf, så beder jeg Dem sige det. Går De ind derpå, så 
vilde jeg være Dem meget taknemmelig, dersom De snarest 
mulig kunde skaffe mig et eksemplar af bogen; thi der må 
tages en hel afskrift at trykke efter for de mange rettelsers 
og omskrivningers skyld; og den nye udgave burde jo helst 
udkomme på samme tid af året, som den første. Det lånte 
eksemplar skal blive leveret tilbage i ubeskadiget stand; jeg 
antager, at et sådant vil kunne erholdes på et af de store 
biblioteker. 


1875 


I håb om snart at høre Deres anskuelse om dette, og med 
hjertelige hilsener til Dem og Deres tegner jeg mig 
Deres hengivne 
Henrik Ibsen. 


115. 
Til Georg Brandes. 


Dresden, den 3. Januar 1875. 
Kære Brandes! 

For at overbevise Dem om, — hvad De vel i grunden ikke 
betviler, — at De i en sær grad nyder gudernes gunst, vil 
jeg idag lægge alt andet tilside for at besvare Deres iforgårs 
modtagne brev. 

For de modtagne hefter af Deres og Deres broders tids- 
skrift takker jeg forbindtligst; jeg har deri fundet mange 
ting, som i høj grad har interesseret mig; men jeg kan ikke 
komme bort fra den forestilling, at det til dato altfor over- 
vejende har præsenteret sig som et dansk eller rettere køben- 
havnsk tidsskrift, medens opgaven absolut må være den at 
gøre det til et skandinavisk. Her i Tyskland grundlægger 
man ikke tidsskrifter for Baden eller for Hessen-Kassel; og 
Danmark alene vil heller ikke kunne bære et sådant. Har 
De ikke tænkt på at søge bistand hos professor Sars, hos 
O. Skavlan eller hos Fr. Bætsmann i Kristiania? I Sverige 
især synes jeg, at De måtte kunne påregne mange med- 
arbeidere. Et enkelt bidrag ser jeg, at De allerede har er- 
holdt derfra; men mnetop dette viser noksom tidsskriftets 
eksklusive danske karaktér, idet man har foretaget sig at 
meddele det svenske bidrag — i dansk oversættelse! Hvor- 
for? Påregner da tidsskriftet ikke læsere også i Sverige? Og 

tror man i København, at Svenskerne vil læse svenske origi- 
nalartikler i dansk oversættelse? Eller er Danskerne virke- 
lig endnu så ukyndige i det svenske sprog, at meddelelser 
derfra kun kan forståes gennem oversættelser? I så fald 
står det dårlig til med udsigterne for vort allervigtigste an- 
liggende. Jeg har rigtignok en følelse af, at De, kære Bran- 
des, ikke har noget så særdeles stort hjerterum tilovers for 
dette anliggende; men jeg for mit vedkommende måtte ikke 
have levet så længe i Tyskland, som jeg har, hvis jeg ikke 
skulde have fået øjnene op for, at dette ene er hovedsagen, 
og de øvrige formål relativt underordnede. 

Hvorfor står De og vi andre, der befinder os på et europæisk 
standpunkt, så isolerede hjemme? Fordi vort hjem ikke er 
nogen hel sammenhængende statsorganisme; fordi man 
hjemme tænker og føler og anskuer kommunalt, ikke nationalt, 
ikke skandinavisk. Den politiske organisation lægger jeg ikke 
så stor vægt på; men så meget mere på en sammenarbejdelse 
af vore nationalopfatninger. De kalder Deres tidsskrift ,,Det 
19de århundrede”; men hvor forskelligt fysiognomi har ikke 
dette samme århundrede for øjeblikket i Danmark, i Sverige, 
i Norge? Og tror De at denne brøkdel af europæisme, som 
hver af vore folkegrene sidder inde med, kan afgive noget 
tilstrækkeligt grundlag for alt det, som De vil have ført 
frem? Kun de hele nationer kan være med på en kultur- 
bevægelse. En frontforandring i livs- og verdensopfatningen 
er ikke nogen kommunalsag; og vi Skandinaver er, ligeover- 
for Europa, endnu ikke kommen ud over sogneråds-stand- 
punktet. Men intetsteds giver et sogneråd sig af med at 
forvente og fremme ,,det tredje rige". 

Dog, ved disse betragtninger skal jeg ikke videre opholde 
mig; jeg vil heller gå over til direkte at besvare Deres brev. 

Det forholder sig ganske rigtig så, at jeg har lovet kan- 

1875 celliråd Hegel at sende nogle digte som bidrag til tidsskriftet; 
men dels behandler disse digte specifikt norske anliggender, 
så at jeg ved nærmere eftertanke er kommen til at befrygte, 
at de for indholdets vedkommende vilde være hartad ,,svensk" 
for Københavnerne; og dels er de endnu ikke gennemarbej- 
dede, men foreligger i den første rå uformelige skikkelse som 
blotte og bare udkast. Her handles altså om noget mere end 
at ,gennemse"; derimod må jeg bekende, at jeg ikke har 
tænkt på at ,, uforbederliggøre” dem; dette vilde også være 
ufornødent, thi jeg har erfaring for, at man i Danmark, som 
andetsteds, gerne er velvillig nok til at tage det uforståede 
i den bedste mening. — Digtene skal De imidlertid få; men 
for en sikkerheds skyld henholder jeg mig til den af Dem 
ansatte yderste tidsfrist — , April eller Maj". 

Deres bemærkning om, at der for mig ikke vil være noget 
Kompromitterende" i at skrive i Deres tidsskrift, véd jeg ikke, 
at jeg har givet nogen anledning til, og det vilde visstnok for 
Dem, såvelsom for enhver anden, undtagen for mig selv, 
falde vanskeligt at afgøre, hvad jeg anser for mest ,,kompro- 
mitterende”, — enten at arbejde sammen med biskop Mar- 
tensen eller med sal. David Strauss. 

Ufatteligt er det mig, at De har kunnet tage anstød af 
den af mig brugte ytring om, at tidsskriftet, under en be- 
stemt forudsætning, vilde skaffe Dem en behagelig tilværelse. 
Jeg, der erindrer Deres breve ligeså godt, som De synes at 
erindre mine, kan forsikkre Dem, at denne tirade er ligefrem 
et svar på en i et brev fra Dem selv forekommende ud- 
talelse, og jeg begriber ikke, hvorledes nogen i vor tid kan 
føle sig såret ved at man om ham antager, at han gør for- 
dring på at kunne leve af, hvad han lever for. — 

Modtag min bedste tak for, at De i Deres tidsskrift har 
havt en plads for ,,Kejser og Galilæer”. Jeg havde forøvrigt 

meget at sige Dem i denne anledning; ad skriftlig vej må 1875 
jeg imidlertid indskrænke mig til den bemærkning, at jeg 
finder nogen indre modsigelse i Deres dom om den i min 

bog indeholdte nødvendighedslære, når jeg sammenholder 
Deres misbilligelse heraf med Deres godkendelse af noget 
lignende i P. Heyses ,,Kinder der Welt". Thi efter min me- 

ning kommer det omtrent ud på et, enten jeg om en persons 
karakter siger, ,,det ligger i blodet”, eller jeg siger, , han 

er fri — under nødvendigheden”. — 

I April drager jeg til Mönchen for at bosætte mig der. 
Tænker ikke De snart på en ny udenlandsrejse? Jeg synes, 
at De lettere måtte kunne redigere tidsskriftet fra udlandet 
end hjemme. Alt, hvad jeg forøvrigt havde at sige Dem, må 
ligge til en anden gang. Skriv snart til Deres hengivne 

Henrik Ibsen. 


116. 
Til Ludvig Daae. 


Dresden, den 4. Februar 1875. 
Kære ven! 

Længere kan jeg ikke udsætte med at takke for nytårs- 
telegrammet fra vennerne, hvilket jeg havde den store glæde 
at modtage på selve helligaftenen i næsten uforvansket form, 
men rigtignok lidt for sent til at et svar fra mig ad samme 
vej vilde have kunnet nå frem til eder før årsskiftet, så- 
meget mere da jeg ikke vidste, hos hvem af underskriverne 
vennemødet holdtes, og således heller ikke hvorhen svaret 
burde adresseres for at træffe eder samlede. — Af det i tele- 
grammet benyttede tungemål tror jeg, ikke uden et visst 


1875 skin af sandsynlighed, at turde slutte at du er lykønsknin- 
gens autor, og derfor sender jeg også denne takskrivelse, 
ledsaget af mine bedste og hjerteligste ønsker for eder alle, 
til dig, med bøn om at du vil bringe den til alle de andre kære 
vedkommendes kundskab. 

Dernæst har jeg en anmodning til dig, som måske vil 
volde dig nogen ulejlighed. Jeg vilde nemlig gerne have en 
god norsk oversættelse af , Kongespejlet", ligeså af Konge- 
sagaerne, samt endelig af et skrift, der nok tillægges kong 
Sverre og som skal stå i en viss forbindelse med Konge- 
spejlet, men hvorom jeg ikke véd nøjere besked. Kunde 
disse bøger, gerne indbundne, blive mig sendt fra en eller 
anden boghandler? Regningen vil blive betalt af min svoger 
bureauchefen, der har med mine affærer at gøre, men som 
neppe er bevandret i dette slags bogkøb. 

Et nyt literært forehavende må jeg derhos fortælle dig. 
Førstkommende 20. Marts, min fødselsdag, fejrer jeg, eller 
kan jeg fejre, mit 25-årige forfatterjubilæum, idet ,,Catilina" 
omtrent på denne dag i året 1850 kom i boghandelen. Dette 
ungdomsarbejde har jeg i vinter gennemarbejdet, rettet og 
forbedret, og er det nu under trykken, ledsaget af en for- 
tale, der belyser de omstændigheder, hvorunder det fra først 
af blev til, og bestemt til udgivelse i Marts måned. 

I midten af April forlader jeg Dresden for indtil videre at 
fæste bolig i Munchen. Det institut, hvori Sigurd her går, 
har nemlig ophævet de to øverste gymnasialklasser, og de 
herværende statsskoler forekommer mig ikke, i deres hele 
ordning og metode, at egne sig for udenlandske elever. 
Vandrelysten er derhos kommen over mig igjen, og Dresden 
er i løbet af det sidste år bleven mere og mere forladt af de 
fremmede. Jeg kommer jo ved overflytningen til Munchen des- 
værre noget længere bort fra hjemmet, men så kommer jeg 

også til gengæld Italien en del nærmere, og får derhos den be- 1875 
hagelighed at leve mellem katoliker, hvilke her i Tyskland | 
ubetinget er at foretrække for protestanterne. — 

Hermed, og med en hjertelig tak og hilsen til dig, og dit 
kære hus, må jeg for denne gang afbryde. Vær forvisset om 
at jeg ofte og daglig i tanker færdes mellem de gamle og 
nyere hollandske minder! — Din hengivne 

Henrik Ibsen. 


117. 
Til Ludvig Josephson. 


Dresden, den 7. Februar 1875. 
Kære herr Josephson! 

Hjertelig tak for Deres venlige og interessante brev, og 
vær forvisset om at jeg dobbelt påskønner, at De har skrevet 
så udførlig just nu i denne travle tid, da jeg jo kan indse, 
at De må være overlæsset af forretninger. | 

Deres misstemning under alt dette besvær kan jeg godt 
forstå; men jeg vilde finde det i allerhøjeste grad beklage- 
ligt, om De virkelig for alvor skulde tænke på at forlade 
Kristiania teater. Efter alt, hvad De der har udrettet, og 
ikke mindst efterat De har organiseret operaen, synes jeg, 
at De måtte kunne opstille hvilkesomhelst fordringer til for- 
retningsordenen, som De finder ønskelige; generer direktio- 
nen Dem ved sin usagkyndige indgriben, så må De fordre 
dette anskaffet, tbi ligeoverfor publikum vil jo altid De og 
ingen anden blive betragtet som den ansvarlige. Betænke 

1875 bør De jo også, at teatret nu går en bedre tid imøde; derom 
kan ikke tviles; om få år vil man uvilkårlig måtte tænke 
på en ny og større teaterbygning, og dermed indtræder 
større og behageligere forhold i alle henseender. At De 
behøver hjælp, finder jeg rimeligt; men jeg tror aldeles ikke, 
at De i så henseende kan påregne Ths. Thoresen; thi for 
det første er han syg og lidet arbejdskraftig, og derhos er 
han umoden, uden kendskab til literaturen og uden dybere 
indsigt i kunsten og dens teknik. Han har endnu meget at 
lære. — 

For antagendet af Fru Inger” beder jeg Dem bringe 
direktionen min tak, ligesom jeg herved takker Dem selv 
for Deres hurtige fremme af sagen. Særdeles kært skulde 
det være mig, om stykket kunde blive givet først-kommende 
20. Marts; thi på denne dag, der er min fødselsdag, fejrer 
jeg mit 25-årige forfatter-jubilæum, i hvilken anledning der 
hos den Gyldendalske boghandel i København foranstaltes 
en ny udgave af ,,Catilina"”, hvilken bog første gang kom 
ud i Marts måned 1850; — dog, dette overlader jeg ganske 
til Dem. 

I April er det min agt at forlægge min bolig til Munchen. 
Skulde De, som jeg håber og glæder mig til, komme ned- 
over på de kanter, så skulde det ret være morsomt at fore- 
tage en udflugt til Tyrol eller deromkring i sommertiden. 
Under alle omstændigheder håber jeg, at De ved lejlighed 
lader mig høre fra Dem, når De har en liden fristund til- 
overs. Min hustru hilser hjerteligst, og ligeså 

Deres hengivne 
Henrik Ibsen. 

118. 
Til Johan Vibe. 


Dresden, den 3. Marts 1875. 


Herr cand. jur. J. Vibe! 

Som svar på Deres ærede skrivelse er det mig en for- 
nøjelse at gentage, hvad jeg under vort personlige samvær 
i Kristiania ytred om Deres fortælling: Alexander Møllers 
Erindringer; nemlig at jeg i sin tid med megen interesse har 
læst den, og at den forekom mig at være et underholdende 
og i flere henseender et dygtigt og lovende arbejde, hvilket 
jeg tror vilde blive godt modtaget, om det gjordes tilgænge- 
ligt for videre læsekreds, end den der kan påregnes for en 
feuilleton. 

Hvad De ytrer om vanskeligheden af at finde en forlægger 
hjemme, kender jeg af egen erfaring. Men det undrer mig 
dog, at vore boghandlere endnu ikke af egen skade er blevne 
klogere end som så. Den ene af vore forfattere efter den 
anden går fra dem og søger forlægger i København, fordi 
man ikke i tide holdt på dem hjemme. Havde Deres arbejde 
været et dramatisk, så kunde jeg endda finde det rimeligt, 
om man fra boghandlerstandpunkt næred betænkeligheder 
ved at tage det i forlag; thi skuespil læses ikke af så mange; 
men en ny fortælling må jo, foruden af privatfolk, anskaffes 
af lejebibliotekerne, og disse alene vilde jo næsten konsu- 
mere et oplag af almindelig størrelse. Overhovedet er det 
lidet fremsyn at spore fra boghandlernes side i al denne 
ængstelige forsigtighed. De skulde arbejde vore yngre for- 
fattere op, skaffe dem udbredelse, og vilde da snart selv høste 
fordel deraf. 

Kært skulde det være mig, om det måtte lykkes Dem at 
finde en forlægger, der deler mine anskuelser og ser lidt 

1875 længere ind i fremtiden, end de fleste deroppe. Jeg tror, at 
De helst bør henvende Dem til de yngre boghandlere, blandt 
hvilke der jo nu gives flere både dygtige og foretagsomme 
mænd. Kunde De opnå Deres ønske, vilde det meget glæde 

Deres venligst forbundne 
Henrik Ibsen. 


119. 
Til Konrad Maurer. 


Dresden, den 29. Mårz 1875. 


Hochgeehrter Herr Professor! 

Obwohl ich nicht die Ehre habe, Ihnen persönlich bekannt 
zu sein, wage ich doch in Anbetracht sowohl des Interesses, 
welches Sie in wissenschaftlicher Hinsicht meinem Vaterlande 
erwiesen haben, alt auch des Wohlwollens, wofir so viele 
meiner Landsleute Ihrerseits unvergessliche Beweise em- 
pfangen haben, an Sie eine Frage zu richten, deren Beantwor- 

. tung mir von Wichtigkeit ist. 

Die Sache ist folgende. Die 6 letzten Jahre meines elf- 
jåhrigen Aufenthaltes ausserhalb der Heimath habe ich hier 
in Dresden zugebracht, wo mein Sohn ein Gymnasium be- 
suchte, dessen Obertertia er durchgemacht und zu Ostern ver- 
lassen bat, und somit auch das Gymnasium, da nåmlich in 
diesem die zwei obersten Klassen von dem neuen Director 
aufgehoben worden sind. 

Ich muss mich daher för ihn nach einer anderen Unter- 
richtsanstalt umsehen, und, da ich lange den Wunsch gehegt 
habe, Minchen nåher kennen zu lernen, so habe ich mich 
entschlossen, in der ersten Hålfte des April dorthin zu ziehen. 

Zweier Fragen halber befinde ich mig indessen in Un- 
gewissheit. Erstens weiss ich nåmlich nicht, inwiefern die 
såddeutsche Schulordnung dermassen mit der norddeutschen 
zusammenfållt, dass ein Schöler ohne zu viel Zeit zu ver- 
lieren, von dieser letzteren zu der erstgenannten Ubergehen 
kann, namentlich so, dass er bei dem Uebergange nicht Ge- 
fahr låuft, in einer niedrigeren Klasse angebracht zu werden 
alt die, welche er hier håtte beanspruchen können. 

Zweitens erlaube ich mir, vorzufragen, ob es in Månchen 
ein Gymnasium giebt, am liebsten ein privates, das beson- 
ders för Auslånder empfehlenswert ist, und, wenn dies der 
Fall wåre, in welchem Theile der Stadt dasselbe gelegen ist, 
damit ich mir bei meiner Ankunft eine Wohnung in einer 
nicht allzu grossen Entfernung von der Schule suchen kann. 
Vornehmlich wirde ich darauf Gewicht legen, ob der Unter- 
richt in den fremden modernen Sprachen, französisch und 
englisch, von geborenen Franzosen und Englåndern geleitet 
wörde. Dagegen wirde die Confession der Schule får mich 
kein bestimmendes Moment sein. 

Sollte es in Ihrer Macht stehen, und wåren Sie geneigt, 
mir mit einigen Zeilen Aufschluss ber die erwåhnten Punkte 
zu geben, wirde ich Ihnen sehr dankbar sein, und ich bitte 
mir die Erlaubniss aus, Ihnen bei meiner Ankunft in Min- 
chen meinen Dank bringen zu döirfen und Sie um Verzeihung 
zu bitten, dass ich gewagt habe, Ihnen diese Mihe zu ver- 
ursachen. 

Mit vorziglicher Hochachtung 
Henrik Ibsen, 
Schriftsteller aus Norwegen. 


P. $. Meine Adresse ist: Wettiner Strasse, 22. 

120. 
Til Georg Brandes. 


Miånchen, den ?. Maj 1875. 
Kære Brandes! 

Som sædvanligt har jeg ladet Dem vente utilbørlig længe 
på svar; men siden midten af forrige måned har jeg ikke 
havt en pen i min hånd, og idag er De den første, jeg skri- 
ver til. Jeg har nemlig i denne tid foretaget min overflyt- 
ning til Minchen, og først igår flytted jeg ind i min vor- 
dende bolig; tag derfor idag tiltakke med et par ord. 

Jeg har ikke lovet, og kunde med min forestående bopæl- 
forandring for øje, ikke love at sende Dem bidrag til april- 
eller majheftet af Deres tidsskrift; men jeg har lovet at 
sende Dem et bidrag i April eller Maj, og dette løfte skal 
jeg holde. 

Min plan er nu lagt og moden. Jeg vil ikke sende Dem 
noget gammelt, der ingen sammenhæng har med foretagen- 
det, men jeg vil stile til Dem en række rimbreve, der i en 
let form skal behandle tidens åndelige bevægelser, således 
som de for mig fremstiller sig. Jeg vil skrive uforbeholdent, 
således som den ene ven skriver til den anden, og jeg tæn- 
ker, De skal erkende, at vi er enige i flere punkter, end De 
nu synes at formode. 

Dette blir min wudelukkende beskæftigelse i den nær- 
mest forestående tid, og jeg glæder mig meget til at gå ivej 
dermed. Videre vil jeg idag ikke skrive om sagen. 

Jeg har stor lyst til at gøre bekendtskab med Paul Heyse; 
men har også mine betænkeligheder derved, når jeg erindrer, 
hvorledes jeg fra København ved mindst to lejligheder er 
bleven modarbejdet ligeoverfor Adolf Strodtmann. Skriver 
De til dr. Heyse, så introducer mig med et par gode ord. 

Jeg har afgivet mit visitkort hos ham, men uden at opgive 1875 
min bolig, og har således til dato ikke truffet ham. 
Kommer De ikke snart herned igen? Min adresse er: 
Schönfeld-Strasse, no. 17, 3dje indgang, parterre. Kært 
skulde det være os at se Dem træde ind til os her. 
Deres hengivne 
Henrik Ibsen. 


121. 
Til Hartvig Lassen. 


Kitzbchel in Tyrol, den 16. August 1875. 
Kære Lassen! 

Først igår aftes modtog jeg her, højt oppe mellem fjel- 
dene, hvor jeg tilbringer sommeren, dit venskabelige brev, 
hvilket jeg herved skynder mig at besvare. 

At , Peer Gynt" kun i forkortet skikkelse kan bringes på 
scenen, er en selvfølge. Da jeg første gang tilskrev Grieg 
angående musiken, udvikled jeg for ham, hvorledes jeg 
havde tænkt mig at fjerde akt burde erstattes ved et tone- 
maleri, der antyded indholdet og som ledsagedes af et par 
levende billeder eller tableau forestillende de dertil mest 
passende situationer i den udeladte akt, f. eks. Peer Gynt 
og araberpigerne, Solvejg ventende hjemme ved hytten osv. 
— Denne plan meddelte jeg herr Josephson, men han var 
ikke enig med mig deri; hvorimod han forelagde mig et for- 
slag til strygning i replikerne, hvilke strygninger forekom 
mig foretagne med megen skønsomhed og hvortil jeg gav mit 
samtykke. 

Hvilken af begge fremgangsmåder der er at foretrække, 
drister jeg mig her i frastand ikke til at afgøre. Jeg vil helst 

Breve fra Henrik Ibsen. II. | 8 

1875 at du og herr Josephson skal drøfte og afgøre sagen. Han 
har forsikret mig, at såfremt hans intention befølges, vil 
stykket blive et yndet folke- og kasse-stykke. Jeg vil imid- 
lertid helst stå udenfor det hele, og er tilfreds når der kun 
sørges for at forestillingen indskrænkes til en passende 
længde; thi i modsat fald er alt ødelagt. Jeg beder altså 
teatrets autoriteter om at handle efter bedste skøn; der er 
grunde, som taler for begge de omskrevne alternativer; for 
afgørende at vælge mellem disse må man befinde sig på selve 
stedet, kende den påtænkte rollebesætning, vide, hvad te- 
atret i dekorativ henseende har at råde over, hvad maskin- 
mesteren kan præstere, osv. 

Kun et vil jeg fremsætte som et særligt ønske, nemlig 
at stykket bringes til opførelse allerede før jul og overhovedet 
så tidlig i sæsonen som muligt. Stykker, der udskydes til 
hen på vårkanten, kan ikke påregne synderlig interesse fra 
publikums side, og et stykkes modtagelse i det første spilleår 
er altid afgørende for dets senere levedygtighed på reper- 
toiret. 

Hermed, kære ven, har jeg sagt, hvad jeg véd at sige om 
sagen. — 

Skulde din gæst, professor Molbech endnu opholde sig 
deroppe, så hils ham fra mig. 

For den fra din omskrevne unge elskværdige niece mod- 
tagne hilsen beder jeg dig frembære min forbindtligste gen- 
hilsen og tak. Til dig selv ligeledes de bedste hilsener fra 


min hustru og 
din hengivne 


Henrik Ibsen. 

122. 
Til Georg Brandes. 


Kitzbuchel, den 16. September 1875. 
Kære Brandes! 

Undskyld at jeg ikke før har ladet Dem høre fra mig. 
Deres to brevkort modtog jeg igår. Til Oktober-heftet er det 
mig en umulighed at levere noget bidrag; jeg går nemlig i 
denne tid omkring med et større dramatisk arbejde i tan- 
kerne, og dette udelukker med nødvendighed beskæftigelsen 
med alt andet. I slutningen af måneden vender jeg tilbage 
til Månchen og begynder da for alvor at skrive. Kan jeg, 
så skal jeg , mellem akterne" se at gøre noget istand til Dem; 
men De forestiller Dem neppe, hvor megen anvendelse af 
tid jeg behøver for at få et sådant lidet bidrag istand; selve 
nedskrivningen er naturligvis for intet at regne; men jeg 
tør trygt sige, at det sidste digt, jeg sendte Dem, optog mig 
udelukkende i en hel måned. Jeg kan altså nu til sådant 
kun anvende pauserne. Men senere hen skal De absolut få 
noget fra mig. Vær overbevist om, at jeg gerne skriver for 
og med Dem! Dette i al korthed for idag. 

Med hjertelig hilsen fra min hustru og mig selv 

Deres hengivne 
Henrik Ibsen. 


123. 
Til Frederik Hegel. 


Minchen, den 23. Oktober 1875. 
Kære herr Hegel! 
I håb om at De ikke tager mig det ilde op, tillader jeg 


mig at anmode Dem om godhedsfuldt at ville forstrække mig 
3* 

1875 med 675 rmk., da det varer længere end påregnet med op- 
førelsen af , Peer Gynt" på Kristiania teater. 

Med mit nye arbejde går det raskt fremad; om et par 
dage har jeg første akt færdig, og den er altid for mig det 
vanskeligste parti af et stykke. Bogens titel bliver: ,Sam- 
fundets støtter”, skuespil i fem akter. Dette arbejde kan på 
en måde betragtes som et modstykke til ,,De unges forbund", 
og kommer til at røre op i adskillige af tidens betydnings- 
fuldere spørgsmål. Dette beder jeg imidlertid må foreløbig 
blive imellem os; lidt senere hen vil jeg gerne, at det skal 
blive bekendt, da jeg tror, at lidt snak på forhånd imellem 
publikum bidrager til at fremme afsætningen. 

Mit forrige brev, omhandlende udgivelsen af det nye op- 
lag af digtsamlingen, håber jeg, at De i sin tid rigtig har 
modtaget, og antager derfor, at den sag nu er i gang. På 
titelbladet bør formentlig stå: Andet forøgede oplag. 

Med de bedste hilsener til Dem og Deres børn tegner 
jeg mig 

Deres hjertelig hengivne 
Henrik Ibsen. 


124. 
Til Frederik Hegel. 


Miuinchen, den 2. November 1875. 
Kære herr Hegel! 

Idet jeg forbindtligst takker for de i Deres venlige brev 
af 25. f. m. tilsendte 675 rmk., nødes jeg desværre til atter 
at anmode Dem om godhedsfuldt at ville forstrække mig 
med en lignende sum, da jeg ellers frygter for at komme 
til at befinde mig i forlegenhed ved næste måneds begyn- 

delse.  Derhos anmoder jeg Dem om ikke, således som tid- 
ligere omskrevet, at lade indkøbe statspapirer for det re- 
sterende slutningshonorar for ,Hærmændene" ved det kgl. 
teater, men derimod at lade dette beløb komme til afdrag 
på, hvad jeg forskudsvis har oppebåret hos Dem. Forhåbent- 
lig kan det vel nu ikke vare længe, forinden det lykkes det 
kgl. teater atter at bringe stykket på scenen. 

Forøvrigt griber jeg her anledningen til at sige, at jeg slet 
ikke er videre fornøjet med justitsråd Berners honorerings- 
måde. Stykker, der indleveres i manuskript og antages, skal 
nemlig efter regulativet honoreres med procenter af indtægten. 
Nu har både ,Kongsemnerne" og ,Hærmændene" i sin tid 
været indleverede i manuskript, ligesom ,,De unges forbund” 
heller ikke var i handelen, da det indleveredes. Befølges 
konsekvent den mod mig brugte fremgangsmåde, så blir 
reglementsbestemmelsen illusorisk; thi man kan jo først for- 
kaste alle indsendte manuskripter, derved tvinge forfatterne 
til at lade sine stykker trykke, og derefter spille dem mod 
et langt ringere honorar. Dette er ikke i sin orden, og jeg 
har intet imod, at justitsråd Berner ved lejlighed blir gjort 
bekendt med min opfatning af denne sag. 

Idag har jeg imidlertid nærmest et andet anliggende at 
tilskrive Dem om. Jeg har nemlig nylig tegnet mig for 10 
aktier, tilsammen 1000 spålr. i den ny omdannede ,,Bergens 
kreditbank”, der tidligere var en filial af Kreditkassen i Kri- 
stiania. På disse aktier skal i løbet af december indbetales 
360 spdlr. Ligeledes har jeg tegnet mig for 500 spdlr. i det 
nye passagerdampskib ,,Dronningen” og har derpå straks 
at indbetale 250 spdlr. til H. J. Preus i Kristiansand, til 
hvem brev vedlægges. Jeg behøver altså ialt 610 spdlr. Nu 
er det mit spørgsmål, om det ikke går an i en låneindret- 
ning i København at erholde denne sum på nogle måneder 

1875 eller et halvt år mod rimelige renter og sikkerbed i mine 
hos Dem beroende værdipapirer? 

Andre veje at skaffe beløbet på, vilde tage for lang tid, 
og jeg har nølet så længe med at sikre mig de fornødne 
penge, fordi jeg stadig har håbet, at opførelsen af , Peer 
Gynt" i Kristiania og ,Hærmændene" i Stockholm skulde 
sætte mig istand til at disponere over det nævnte beløb. Tag 
endelig ikke ilde op at jeg påbyrder Dem også denne ulej- 
lighed! Kan sagen, som jeg håber, arrangeres i København, 
så bedes brevet til H. J. Preus ekspederet snarest mulig, og 
det kreditbanken vedkommende beløb sendt engang i løbet 
af December måned til boghandler Lund i Kristiania, der 


véd al fornøden besked. 
Af mit nye stykke er lste akt færdig og renskreven; 


jeg arbejder nu på anden. — 
Hvad synes De om Stjernström? Jeg har siden isommer 
ikke hørt fra ham. Opførelsen kom mig ganske uventet. — 
Med mange hilsener til Dem og Deres børn 
Deres hjertelig hengivne 
Henrik Ibsen. 


125. 
Til Ludvig Josephson. 


Miånchen, den 14. Juni 1876. 
Kære herr Josephson! 

Det var mig et kært og umiskendeligt tegn på Deres ven- 
skab for mig, at De, tiltrods for Deres mange forretninger, 
sendte mig det lange og udtømmende brev. Hjertelig tak 
derfor! 

Hvad De skriver om de ulemper og ubehageligheder, der 


flyder af Deres stilling ved teatret, overrasked mig i grun- 1876 
den ikke; under den nuværende organisation kan det næsten 
ikke være anderledes; men styrelses-sættet bør og må for- 
andres, og til det endemål agter jeg i sommerens løb at 
gøre et forsøg på at gribe aktivt ind gennem nogle opsatser, 
som jeg tænker at sende til Hjelms illustrerede tidende. 

Deres skuespil har jeg læst med megen interesse, men 
jeg frygter, at de samme betænkeligheder, som hidtil har 
afholdt intendanturen fra at bringe , Kongsemnerne” på 
scenen hersteds, også vil gøre sig gældende, hvis der blir 
spørgsmål om Deres stykke. Under disse tvilsomme om- 
stændigheder turde det falde vanskeligt at finde en over- 
sætter, som var villig til at udsætte sig for den risiko at 
bave arbejdet forgæves og uden vederlag. Det bedste mid- 
del til at få sagen til at gå, vilde være, at De personlig kom 
herned; da kunde vi i fællesskab se, hvad der var at 
gøre. 

Jeg har talt med dr. Grandaur i anledning af Deres ønske 
om at erholde fri adgang til forestillingerne i Bayreuth; men 
han siger, at den eneste udvej er, at De personlig henvender 
Dem til Richard Wagner; han tror forresten, at der vil ind- 
komme en utallighed af lignende andragender, så det lod 
til, at han ikke var sikker på udfaldet. Prisen på en plads 
for samtlige 4 forestillinger er 300 rm. 

I begyndelsen af denne måned rejste jeg til Berlin for at 
overvære den første opførelse af ,Kongsemnerne", der med 
glimrende pragt blev spillet af hertugen af Meiningens hof- 
teaterpersonale. Stykket modtoges med stort bifald, og jeg 
fremkaldtes gentagne gange. Jeg tror ikke, at dette var 
videre behageligt for Berliner-recensenterne, hvoraf de fleste 
selv er dramatiske forfattere. Men stykket har alligevel 
gået 9 gange i rad, og skulde have gået oftere, hvis Meinin- 

1878 gernes forestillinger ikke allerede den 15. dennes skulde 
afsluttes. Efter første forestilling blev jeg af hertugen ind- 
buden til at besøge ham på hans lystslot Liebenstein ved 
Meiningen, hvor jeg har boet indtil jeg i forgårs vendte 
tilbage hertil. Ved afrejsen dekorered han mig med ridder- 
korset af den Sachsish-Ernestinske husordens lste klasse. 
;-Kongsemnerne" skal nu også gives i Schwerin, og ,,Hær- 
mændene"” er antaget ved Burgteatret i Wien, hvor Charlotte 
Wolter skal spille Hjørdis. Har vor fælles ven Winter-Hjelm 
brug for disse notitser til sit blad, så meddel ham dem. Og 
kom så snart herned! Vi blir i Munchen til 1. August. 
Med hjertelig hilsen fra min hustru og mig selv tegner jeg 


mig Deres hengivne 
Henrik Ibsen. 


126. 
Til Frederik Hegel. 


Kaltern bei Bozen, Tyrol, den 15. September 1876. 
Kære herr Hegel! 

Efter at jeg nu i henved fire måneder ikke har givet 
noget livstegn fra mig, vil jeg idag sende Dem nogle linjer. 
Jeg ved jo nemlig ikke, om bladene hjemme er ligeså sam- 
vittighedsfulde til at bringe gode og pålidelige som mindre 
gode og forvanskede nyheder angående mig. Man var meget 
skyndsom med at berette, at ,Kongsemnerne" ved en prøve- 
forestilling i Meiningen ikke skulde have behaget publikum 
dersteds; men man har måske ikke forhastet sig med at 
underrette om, at stykket derefter 9 aftener i rad blev givet 
i Berlin under stormende bifald og med talrige fremkaldel- 
ser af forfatter og skuespillere, og det uagtet mange af jour- 

nalisterne af nærliggende grunde ingenlunde havde noget 1876 
godt øje til mig. Efter denne sejr modtog jeg fra hertugen 
af Meiningen en indbydelse til at gæste ham på hans lyst- 
slot Liebenstein, tilbragte en herlig tid der og dekoreredes 
ved min afrejse med den Sachsen-Ernestinske husorden. Til 
vinteren skal jeg igen besøge hertugen i Meiningen. I Ok- 
tober skal ,Hærmændene" opføres på Burgteatret i Wien; 
også derhen har jeg erholdt officiel indbydelse, ligeså til 
Schwerin, hvor ,,Kongsemnerne: skal gives i November. 
På Hofteatret i Dresden skal ,Hærmændene" gives om et par 
uger; samme stykke er også under indstudering ved Stadt- 
teatret i Leipzig og spilles nu for tiden igen med stort bi- 
fald i Munchen. Ved hvert teater erholder jeg 100, af 
bruttoindtægten af samtlige forestillinger for livstid og mine 
arvinger det samme i 15 år. Dette er jo unegtelig en hel 
del fordelagtigere, end hvad justitsråd Berner finder det pas- 
sende at byde mig, og man vil derfor finde det begribeligt, 
at jeg nu først og fremst lader mig det være magtpålig- 
gende at gøre mine arbejder frugtbringende her. En tysk 
originaludgave af , Fru Inger" foreligger allerede færdig i 
manuskript og vil til en begyndelse blive given i Meiningen 
og i Munchen. 

Under varetagelsen af alle disse anliggender har jeg 
måttet sætte fuldførelsen af mit nye skuespil tilside; men 
efter tilbagekomsten til Miinchen i begyndelsen af næste 
måned er det min agt at lægge den sidste hånd derpå, skønt 
det unægtelig ikke er meget fristende at skrive for teatrene 
hjemme. Hvorledes går det med ,Hærmændene" i Køben- 
havn? Efter bestemmelsen skulde jeg bave endnu 500 kroner 
efter 20de opførelse. Er det af den grund virkelig herr 
Berners hensigt at henlægge stykket efter den 19de, som det 
jo oplevede ifjor? Et betegnende træk af nævnte herre har 

1876 jeg ikke forhen fortalt Dem. I det brev, hvori han indleder 
underhandlinger med mig om s Hærmændene" skriver han, 
at teatret kun kan betale mig så og så meget, ,,eftersom 
stykket er for kort til alene at fylde en hel forestillings- 
aften”. Og dog erfarer jeg senere, at stykket hver eneste 
gang har været givet som helaftensforestilling; men herom 
har herr Berner ikke med et ord underrettet mig. Jeg 
skulde gerne se, at han ved lejlighed kunde blive mindet 
herom; thi deslige kunstgreb er dog virkelig altfor simple 
til at passe sig for et kongeligt teaters chef eller styrer. 

Den nye udgave af , Peer Gynt” har jeg længe ventet at 
skulle se averteret; forhåbentlig er dens udkomst nu nær 
forestående. Og måske tiltrænges til jul et nyt oplag af en 
eller anden af mine øvrige bøger. Særdeles kært skulde 
sådant være mig; thi jeg trænger til penge, og teaterhono- 
rarene hernede udbetales kun kvartals- eller halvårsvis. Tør 
jeg derfor, uagtet min gæld til Dem, bede Dem om at ville 
sende mig 450 rm., adresseret således, som anført foran på 
dette brev? De vilde bevise mig en stor tjeneste derved, og 
jeg har det faste håb, at der ikke skal hengå lang tid, før 
der igen er tilvejebragt ballance i vort mellemregnskab. 

Egnen er vidunderlig skøn hernede på grænsen af Italien 
og klimatet det behageligste, man kan tænke sig. En dansk 
og en finsk dame samt den unge forfatter John Paulsen fra 
Bergen har sluttet sig til os; men forøvrigt hører vi meget 
lidet fra hjemmet. Den nævnte unge landsmand har imid- 
lertid fortalt os en hel del om sit ophold i København, hvor- 
over han er såre henrykt. At alt står vel til i Deres kreds 
tør vi af hans beretninger slutte, men særdeles kært skulde 
det være os at erholde Deres egen bekræftelse derpå. 

Overhovedet beder jeg Dem om ikke i min lange taushed at 
se noget tegn på aftagende interesse for ting og personer 


43 


hjemme, og i håb om, at De heller ikke opfatter den så- 1877 
ledes, sender jeg Dem og Deres kære vor bedste hilsen og 
tegner mig 
Deres hjertelig hengivne 
Henrik Ibsen. 


127. 
Til det norske kirkedepartement. 


Minchen, den 7. April 1877. 
Til 
den kongelige norske regerings 
departement for kirke- og undervisningsvæsnet. 

I literaten John Paulsens navn og på hans vegne hen- 
vender undertegnede sig herved til det høje departement 
med ærbødigst andragende om at der af de til videnskabs- 
mænds og kunstneres rejser i udlandet bevilgede midler må 
blive ham tilstået et stipendium stort 1600 (seksten hundrede) 
kroner, for derved at sætte ham istand til at fortsætte sin 
uddannelse på den af ham betrådte bane. 

John Paulsen er født i Bergen af fattige forældre og står 
nu i sit 25de år. Han har ikke gennemgået nogen lærd skole, 
men nydt en god undervisning, hvorhos han ved selvstudium 
har tilegnet sig adskillig kundskab i literaturhistorien så- 
velsom i den inden- og udenlandske skønliteratur; han er 
derhos temmelig bevandret i de moderne sprog, navnlig i 
tysk, fransk og engelsk. Indtil for omtrent et år siden havde 
han en plads på det portugisiske konsulats kontor i Bergen, 
hvilken han opgav, for ganske og udelukkende at hengive 
sig til literær virksomhed. 

For henimod halvandet år siden udkom på boghandler 

1877 Mallings forlag hans første bog, en novellesamling, betitlet 
ssSkitser af bylivet”; noget senere udgav han pas samme 
forlag en digtsamling og endelig til afvigte jul gennem den 
Gyldendalske boghandel i København en større fortælling 
,Sjødronningen”. Han har derhos skrevet adskillige mindre 
skuespil, hvoraf et par har været opført i Bergen, men intet 
endnu udkommet i trykken; endelig findes af ham i blade og 
tidsskrifter forskellige korrespondentartikler, rejseskildrin- 
ger, digte samt kritiske skitser. 

John Paulsen fandt ved sin første offentlige fremtræden 
en mere end almindelig varm modtagelse såvel hos publi- 
kum som i kritiken, og denne velvillige og forhåbningsfulde 
stemning, der hidtil har vedblevet at ledsage ham, må jeg 
anse for i fuldt mål begrundet. 

Ifjor ved disse tider begav han sig til udlandet, for på en 
længere rejse at søge den uddannelse, der er ham nødvendig. 
Efter nogle måneders ophold i København begav han sig til 
Tyskland og tilbragte tiden her i Mönchen indtil henimod 
jul, da han afrejste til Rom, der ifølge bestemmelsen skulde 
være hans faste opholdssted for et længere tidsrum. Jeg 
har under flere måneders dagligt samvær med ham havt 
fuld anledning til at lære ham at kende, ligesom jeg med 
interesse har sat mig ind i hans literære produktion, og det 
er min faste overbevisning at ingen af vore yngre literater 
i højere grad end han fortjener at komme i betragtning ved 
uddelingen af de her omhandlede stipendier. Hans fremtid 
som poetisk forfatter vil være afhængig af den anledning, 
der gives ham til at udvikle og uddanne sine medfødte ånds- 
gaver, og i hans fine og varme digteriske sind, i hans noble 
natur og i hans rene og i enhver henseende mønsterværdige 
sæder ligger efter min bedste overbevisning garantier for en 
betydelig udviklingsmulighed. Jeg vil gentagende fremhæve 

at han er ubemidlet; bidtil har han bestridt rejseomkostnin- 
gerne ved sine forfatterhonoraer; men disse vil i længden 
vise sig utilstrækkelige, og er det allerede nu. Han er der- 
hos ikke stærk af natur; hans bryst er svagt, uden dog endnu 
at være angrebet, og jeg anser det derfor som muligt at et 
længere ophold i syden kunde for ham i dobbelt betydning 
være et livsspørgsmål 

Jeg lægger derfor med min varmeste anbefaling denne 
unge begavede mands fremtid i det høje departements 
hånd og vover derhos ærbødigst og indtrængende at 
henstille på at det ansøgte beløb ikke må blive afknappet; 
ringere beløb vilde give et uforholdsmæssig ringe resultat. 

I henhold til ovenstående er det altså at jeg andrager om 
at der af de til videnskabsmænds og kunstneres rejser i ud- 
landet bevilgede midler må blive tilstået literaten John 
Paulsen et stipendium på seksten hundrede kroner for at 
sætte ham istand til under et års ophold i udlandet, navnlig 
i Rom, at fortsætte sin literære uddannelse. 

Ærbødigst 
Henrik Ibsen. 


128. 
Til Lorentz Dietrichson. 


Miånchen, den 99. April 1877. 
Min kære, gamle ven! 

Efterat jeg nu sidder inde med hele to ubesvarede breve 
fra dig, tør jeg ikke længere give efter for min opsættelses- 
lyst i brevskrivervejen, men sender dig nogle linjer med 
hjertelig tak og hilsen. Brevet fra professor Nyblom be- 
svared jeg naturligvis straks, og i hvilken retning mit svar 


1877 


46 


1877 lød, kan du selvfølgelig på forhånd vide. Jeg glæder mig 
meget til, at vi ved den forestående højtidelighed skal få 
gå sammen; vi har jo også ved tidligere anledning holdt 
skridt med hinanden på æresbevisningernes bane, ligesom 
jo vore veje forøvrigt både længe og hyppig har løbet jævn- 
sides. 

At udgive din oversættelse af ,En arbejder” kan der 
altså ikke være tale om; pår stykket nu, som jeg håber, 
kommer til opførelse her i Tyskland, så vil herr Jonas høste 
fordelen deraf; du får intet. Jeg synes du skulde benytte 
dig af din personlige nærværelse bjemme til at rejse en 
alvorlig offentlig påtale af den nu bestående lovløse og be- 
skyttelsesløse tilstand, hvorunder vi norske literater lider. 
At du så hurtig fandt en god forlægger til den tyske 
udgave af storværket glæder mig meget, og jeg finder det vel 
betænkt, at du selv samtidig besørger en norsk udgave; tbi 
som sagerne nu står, vilde du formentlig ikke kunne have 
forhindret nogen af vore literære røvere fra at gøre det for 
egen regning. Lad mig se du raser over disse barbariske 
tilstande! 

I anledning af teaterforholdene har jeg besluttet at skrive 
noget, enten en forestilling til repræsentantskabet eller også 
en avisartikel. Jeg kan forøvrigt umulig tro, at de men- 
nesker for alvor kan være dumme nok til at skille sig ved 
Josephson, der, hvad praktisk sagkyndighed angår, ikke på 
nogen måde vil kunne erstattes. 

Vi er nu flyttet ind i vor nye bolig, Schelling-Strasse 30, 
II. etage, hvor vi finder os særdeles tilfreds, og hvor jeg 
håber snart at skulle fuldføre mit nye arbejde. Dr. Schmidt 
ser jeg i denne tid ikke hver dag, dog temmelig hyppig. 
Igår, lørdag, var jeg sammen med ham, Heyse og Carriere 
i Achatz og havde således anledning til at overbringe dine 

hilsener temmelig friske og sender dig de bedste genhilsener. 1877 
Du har efterladt dig oprigtige og trofaste venner hernede. 
Hvorvidt Heyse gør alvor af Upsala-færden, ved jeg ikke 

med bestemthed; jeg bragte igår sagen på bane; lyst har 

han nok; men stadig kommer han tilbage til det spørgsmål, 
hvorledes hans svage nerver og den stærke svenske banko 
vilde kunne forliges; jeg mente naturligvis, at spørgsmålet 

kun kunde besvares ved et praktisk eksperiment. Vi får 

se, hvad han beslutter sig til: jeg skal visselig gøre mit 
bedste. 

I ,,Krokodillen" spørges der jævnlig efter dig. Dr. Gran- 
daur beder dig om en literær oplysning til brug for sin 
teaterhistorie: Hvad er ,Hermann von Unna" for noget? 
Navnet er mig nok bekendt; men videre véd jeg ikke; jeg 
troede, det var et tysk ridderskuespil; men Grandaur påstår, 
at det er svensk og oversat på tysk af Abbé Vogler. Giv 
mig i al korthed de oplysninger, som kan opdrives; jeg har 
nemlig lovet ham at tilskrive dig herom. 

Dine tilbageblevne i Gartenstrasse har vi i flytningsugen 
ikke set noget til; men håber at de befinder sig vel, og ser 
dem rimeligvis iaften. Fru Collett er kommen tilbage fra 
Rom. Wergeland har wudstillet et godt billede, sortklædt 
dame i en kirkestol. Kronberg rejser til Italien. Forøvrigt 
alt omtrent ved det gamle. 

Ja, kære ven, lev hermed så vel; om ikke før, så håber 
jeg, vi træffes i Upsalal! 

Din hengivne 
Henrik Ibsen. 

129. 
Til Frederik Hegel. 


Miånchen, den 93. August 1877. 


Kære herr Hegel! 

Indlagt sender jeg Dem følgeskrivelser til det kgl. teater 
og til teatret i Gøteborg. Med teatrene i Stockholm skal 
jeg personlig underhandle; til Bergens teater bør bogen først 
sendes, når den tid nærmer sig, da den kommer i handelen; 
jeg har nemlig fast kontrakt med dette teater, og ved at 
fremsende et eksemplar allerede nu udsætter vi os for at 
dette kommer i omløb blandt alskens uvedkommende, hvor- 
ved afsætningen forringes der på stedet. Til Kristiania 
teater tænker jeg ikke for tiden at indlevere stykket. Den 
nye direktør er en komplet uduelig mand, og så snart mit 
stykke kommer i handelen, agter jeg i et norsk blad at er- 
klære, at jeg under denne mands direktionstid afbryder en- 
hver forbindelse med dette teater. Jeg har grund til at tro, 
at Bjørnson vil gøre det samme. Efter mit kendskab til for- 
holdene deroppe tør jeg forsikre, at denne fremgangsmåde 
så langt fra vil skade bogens afsætning, at den snarere vil 
bidrage til, at stykket blir så meget mere læst og købt. 
Ligeledes antager jeg det for givet, at en enig optræden fra 
Bjørnsons og min side vil bidrage til, at den nye direktør 
meget snart må fratræde. Udgivelsen bør efter min mening 
finde sted snarest mulig, og samtidig i alle tre lande. Jeg 
forudser, at dette arbejde vil komme til at vække en hel 
del røre, og udgiver vi det ret betimelig, var det ikke umu- 
ligt, at, trods størrelsen af det første oplag, et nyt sådant 
kunde blive nødvendigt til jul. Dette er, mener jeg, hvad 
vi først og fremst bør have for øje; en smule mere eller 
mindre fordelagtige betingelser ved et enkelt teater kan 

ligeoverfor bogafsætningen ikke komme i væsentlig betragt- 1877 
ning. 

I følgeskrivelserne ser De, at jeg foreløbig kun har holdt 
mig til spørgsmålet om antagelse eller ikke-antagelse. 
Denne fremgangsmåde anser jeg for rigtig. Er dette spørgs- 
mål først afgjort, kan vi siden forhandle om betin- 
gelserne. 

Jeg har nu fuldt op at gøre med forberedelserne til min 
Upsala-rejse, og glæder mig meget til på hjemrejsen at få 
hilse på Dem. Med mange hilsener til Deres kære familje 
tegner jeg mig 

Deres hjertelig hengivne 
Henrik Ibsen. 


130. 
Til Markus Grønvold. 


Stockholm, Rydbergs hotel, den 3. September 1877. 
Kære herr Grønvold! 

Jeg kvier mig virkelig ved at bede om at måtte benytte 
mig af Deres noksom bekendte tjenstvillighed netop i denne 
tid, da De står i begreb med at fuldføre Deres store billede 
og således naturligvis helst vil have fred og ro. Men skulde 
Deres vej en af de nærmeste dage føre Dem forbi hof- 
teatret, så kunde De bevise mig en overmåde stor tjeneste 
ved at få fat på regissør Jenke og bede ham fra mig at 
forandre i , Bund der Jugend" et punkt, hvorom jeg allerede 
før løselig har talt med ham. Som De visst husker, taler 
Aslaksen i stykket ofte om ,,de lokale forhold"; dette har 
Strodtmann oversat bogstavelig med ,,lokale Verhåltnisse", 
hvilket er galt, såsom derved intet komisk eller borneret 

1877 bibegreb forbindes på tysk. Udtrykket må gengives med 
unseren berechtigten Eigentömlichkeiten", hvilket netop i 
Tyskland er det samme, som det i originalen forekommende 
for os Skandinaver. 

Hvis den første opførelse finder sted den 15., som hen- 
sigten er, vil jeg neppe kunne være tilstede; skulde De der- 
for ville sende mig et par ord adresserede til Hegel, Kbhvn., 
og melde mig udfaldet, vilde jeg være Dem dobbelt forbun- 
den. Jeg skriver dette i al hast idag, thi imorgen begynder 
efter programmet brændevinsdjævlen at grassere, det 
vil sige, da går Upsala-toget afsted, og i de nærmest på- 
følgende dage tør jeg ikke tænke på at få ro til brevskriv- 
ning. Jeg ønsker mig forøvrigt tilbage til Måönchen igen; 
nogen egentlig fornøjelse ved alt dette føler jeg egentlig 
ikke. 

Med forhånds tak og mange hilsener 

Deres venskabeligst forbundne 
Henrik Ibsen. 


131. 
Til Edvard Fallesen. 


Miånchen, den 5. Oktober 1877. 
Højvelbårne herr kammerherre! 

I mit svar på herr kammerherrens telegram måtte jeg 
indskrænke mig til ganske kort at betegne udsættelsen af 
mit nye skuespils udkomst i boghandelen indtil 30. Novem- 
ber som en umulighed, og jeg skal derfor herved tillade 
mig at begrunde nødvendigheden af dette afslag. 

Da det kgl. teater ikke er tilsinds at honorere mig med 
procenter af billetsalget, så nødes jeg til at søge min væsent- 

ligste indtægt gennem bogens afsætning i handelen. Styk- 1877 
ket er trykt i et meget stort antal eksemplarer, og for dette 
første oplag har Hegel betalt mig et betydeligt honorar, 
hvorhos hans udgifter til trykning, papir o. s. V. naturlig- 
vis løber op til en ikke ringe sum. Jeg skylder derfor såvel 
ham som mig selv ikke at foretage dispositioner, der strider 
mod vore fælles interesser. I vore lande foregår jo det 
hovedsagelige bogsalg i årets to sidste måneder; men for at 
en bog, udgiven i København, kan til rette tid være tilstede 
i de fjernere egne af Sverige og Norge, ikke at tale om Fin- 
land og Amerika, hvorhen også en hel del eksemplarer af 
mine arbejder går, er det en nødvendighed, at den afsendes 
allerede henimod midten af Oktober. Sker dette ikke, så 
kan bogen ikke påregnes at blive udsolgt under årets lite- 
rære julemarked, og forfatteren må da vente et helt år, før 
et nyt oplag tiltrænges. Det er dette, som jeg ikke tør eller 
kan indlade mig på; thi derved vilde jeg pådrage mig et 
pengetab, der ikke på langt nær opvejes ved det honorar, 
der er stillet mig i udsigt ved det kgl. teater. Talrige be- 
stillinger er desuden indløbne fra boghandlerne rundt om 
i vore lande, og bestillerne har erholdt tilsagn om at er- 
- holde bogen til en bestemt tid. Heller ikke kan jeg und- 
lade at tage hensyn til, at dette arbejde, efter sigende, skal 
af publikum imødeses med adskillige forventninger, og det 
er altid uklogt af en forfatter at spænde deslige forventnin- 
ger ud over en rimelig tid; interessen kan da såre let slap- 
pes, forinden bogen kommer. 

En anden side af sagen er den, at jeg anser det skade- 
ligt for et dramatisk arbejde, at det først gøres tilgængeligt 
for almenheden gennem scenisk fremstilling. Jeg tror, at 
den herhen hørende bestemmelse i det kgl. teaters regulativ 
har virket nedtrykkende på den dramatiske produktion i 

1877 Danmark. Et faktum er det ialfald, at denne produktion 
ikke har vist nogen tendens til opblomstring siden regulati- 
vets vedtagelse. Dette er også let forklarligt. Således som 
forholdene nu er, kan et nyt skuespil aldrig blive opfattet 
og bedømt isoleret, i sin renhed; i og for sig som digtning. 
Dommen kommer altid til at omfatte både stykket og den 
udførelse, der blir det til del; disse to ganske forskellige 
ting sammenblandes, og hovedinteressen kommer hos publi- 
kum i regelen mere til at rettes mod spillet, udførelsen, 
skuespillerne, end mod stykket selv. 

Jeg har troet at skylde mig selv denne redegørelse, da 
jeg nødig vilde have min vægring opfattet som mangel på 
imødekommenhed; havde det stået i min magt at vise sådan, 
da skulde intet have været mig kærere. Forøvrigt kan jeg 
umulig tro, at min nødtvungne vægring kan skade teatret; 
blir det bekendt, at stykket skal spilles allerede i Novem- 
ber, så vil følgen blot blive den, at en stor del af Køben- 
havns publikum undlader at købe bogen forinden. — 

For ordens skyld tillader jeg mig at tilbagesende den 
mig tilstillede fribillet, idet jeg frembærer min forbindtligste 
tak for de mig derved beredte nydelsesrige aftener. 

I håb om at den forestående opførelse af ,Samfundets 
støtter” vil finde sted til alle parters tilfredshed, tegner jeg 
mig med udmærket højagtelse 

herr kammerherrens 
ærbødige og forbundne 
Henrik Ibsen. 


53 


132. 
Til Christian K. F. Molbech. 


Miinchen, den 30. Oktober 1877. 
Kære ven! 

Af dit sidste brev, som jeg modtog igår, ser jeg, at du 
dog alligevel er vendt tilbage til din oprindelige beslutning, 
at drage striden med teaterchefen frem for offentligheden. 
Jeg kan jo her på frastand ikke have nogen bestemt for- 
mening om hensigtsmæssigheden af en sådan fremgangs- 
måde; men hvad der står ganske klart for mig er, at det 
ikke på nogen måde vil bidrage til at klarne og retlede 
publikums opfatning, om du bringer analoge tilfælde ind 
med i striden. Hvad der her handles om er ene og alene 
dit stykke ,Ambrosius", der er blevet skudt tilside for et 
senere antaget arbejde. Dette er en enkel og let overskuelig 
situation. Indblander du de to tragedieforfattere og mig i 
sagen, så blir den straks mere forviklet; jeg tror, jo mere 
konkret og udelukkende det enkelte tilfælde behandles, desto 
mere slående virker fremstillingen deraf. Dette henstiller 
jeg til dig at tage under overvejelse, forinden du planlægger 
din fremgangsmåde på et så bredt grundlag, som i dit brev 
antydet. En besværing over den dig tilføjede uret og et 
angreb på det ved teatret herskende system er to forskellige 
ting, og jeg tror ikke det gavner nogen af dem, om de 
sammenblandes. 

Hvad nu mig specielt angår, så har jeg den største ulyst 
til at indblånde mig i sagen, ingenlunde fordi jeg frygter 
ubehageligheder fra nogen side, men fordi jeg føler hos mig 
selv, at jeg ikke har nogen ret til at besvære mig. Jeg er 
jo frivillig indgået på teaterchefens betingelser angående 
honoraret, og kan da ikke med føje bagefter fremkomme 

med beklagelser. Chefen foreslog mig ganske visst udenfor 
kontrakten at stanse stykkets udgivelse, men dette forslag 
blev af mig tilbagevist Han har dernæst mig uafvidende 
anmodet avisredaktionerne om at holde alle anmeldelser til- 
bage indtil stykket opføres. Men kan jeg billigvis beklage 
mig herover uden tillige at rette min beklagelse mod de 
avisredaktioner, der efterkommer anmodningen? Jeg synes, 
at anken over dette punkt netop og hovedsagelig måtte rettes 


mod pressen. Men vilde det for din sag være ønskeligt og 


klogt at rette en slig bebrejdelse mod pressen netop i det 
øjeblik, da du må ønske dens velvilje, tilslutning og bi- 
stand? Jeg mener, at jeg gjorde dig en meget slet tjeneste, 
om jeg nu offentliggjorde en sådan klage. 

Tænk nøjere over dette. Ministeriets svar er jo endnu 
ikke indløbet. Du har altså endnu tid til at overveje og 
vælge din fremgangsmåde. Jeg tror ikke, du er inde på det 
rette spor, når du vil give sagen større og almenere dimen- 
sioner, end det enkelte foreliggende tilfælde med nødvendig- 
hed kræver. Jeg siger dig dette så ligefrem, fordi jeg véd, 
at sammenhængende med det ejendommelige og det bedste i 
din natur må der nødvendigvis også ligge et hang til over- 
ilelse, der af dig først erkendes som sådan bagefter, når 
det er for sent. Tag mig ikke dette ilde op; jeg synes, at 
med dig kan jeg tale ganske uforbeholdent. Og overlæg så 
endnu en gang, hvorledes du bør gå tilværks med fuld sik- 
kerhed for, at du ikke senere får noget at fortryde. — 

Ambrosius" har jeg læst med stor glæde. Det er fint 
og stemningsfuldt digterarbejde, men i sin nuværende skik- 
kelse slet ikke for det tyske publikum, hvis smag nutildags 
går i en ganske anden retning. Desuden mangler her jo 
den historiske forudsætning for forståelsen. Ambr. Stub er 
naturligvis her ganske ubekendt. Skulde stykket her vinde 

indgang, så måtte det først omarbejdes, meget borttages, og 1877 
adskilligt tildigtes, og denne omarbejdelse måtte du natur- 
ligvis selv foretage forinden det overraktes. Om du kan og 
vil bekvemme dig hertil, ved jeg ikke. Heller ikke ser jeg 
mig istand til skriftlig nøjere at påpege, hvad der, efter mit 
kendskab til det tyske publikum at dømme, bør forandres. 
Men kært skulde det være mig, om vi mundtlig kunde drøfte 
sagen. Er der ingen rimelighed for, at du går på rejser 
til sommeren? Under alle omstændigheder håber jeg snart 
igen at få høre fra dig; jeg er meget spændt på at erfare, hvad 
vending teatersagen tager. Har du imod foranstående nogen 
indvending at gøre, så hold den ikke tilbage. — 

Med mange hilsener, også fra min hustru, til dig og 
dine. 

Din hengivne 
Henrik Ibsen. 


133. 
Til Hartvig Lassen. 


Miånchen, den 2. November 1877. 
Kære Lassen! 


Jeg har i den senere tid været så overlæsset med wuop- 
sættelige forretninger, at jeg ikke har kunnet tænke på at 
besvare dit brev. Nu har jeg imidlertid fået det meste fra 
hånden og vil derfor idag sende dig et par ord. 

Jeg har ikke sagt til herr Vibe, at teaterdirektionen har 
bundet Josephsons hænder, men jeg har sagt, at direktions- 
institutionen har været en hemsko og en tyngsel på 
ham. Endvidere har jeg sagt, at direktionen havde handlet 
mere i teatrets interesse, hvis den, istedetfor at afskaffe 
intendanten og operaen, havde afskaffet sig selv. Teatret 

1877 kommer aldrig påfode sålænge det styres kollegialt. Dette 
er en anerkendt sag over den hele vide verden; teaterdirek- 
tionerne er afskaffede overalt undtagen i Norge; derfor går 
det også, som det går deroppe. 

Operaen kunde have stiftet uberegnelig nytte også for 
udviklingen af vor skuespilkunst; den har i sig en discipli- 
nerende magt, og intet andet teater, end et norsk, vilde så 
letsindig og tankeløst have ophævet den. Føler man da 
intet ansvar ligeoverfor vore indenlandske sangtalenter, som 
nu ikke kan komme frem? 

Hvad du mener med Josephsons fejl og mangler, forstår 
jeg meget godt. Men disse fejl og mangler er netop fortrin, 
når det gælder at styre et teater som Kristianias; dette hver- 
ken er eller blir i den nærmeste fremtid nogen kunstanstalt; 
dertil mangler både de fornødne pengemidler og det for- 
nødne publikum. 

Du siger at du havde en væsentlig andel i at Josephson 
kom bort. Jeg vilde i dit sted ikke have taget det ansvar 
på mig; jeg vilde have foretrukket selv at gå min vej. Et 
teater af ikke højere kunstrang, end Kristianias, kunde 
meget lettere have båret tabet af sin æstetiker end af sin 
teknisk kyndige intendant. 

Kære Lassen, du er en af de få, som forstår at læse rig- 
tig oppe hos os, og derfor føler jeg mig forvisset om, at du 
ikke vil finde skygge af undervurdering eller uhøflighed i 
dette. Vær overbevist om, at jeg meget vel forstår at skatte 
dig; men jeg mener, at Kristiania teater ikke kunstnerisk 
indtager eller kan indtage en sådan plads, at det absolut 
tiltrænger den specielle art af dygtighed, som du repræsen- 
terer. Havde vi et nationalteater med et stort årligt til- 
skud af statskassen, så vilde sagen stille sig ganske ander- 
ledes, og da var du manden. 

Og hvad er det så for en efterfølger I har givet den af- 
skaffede Josephson! Efterfølgeren var her i Munchen i som- 
mer, og han talte som et femårs barn om den stilling, 
han skulde tiltræde. Hvorlænge tror I det kan gå med 
dette sørgelige og fuldstændig ubrugelige individ? Ikke sæ- 
sonen ud. 

Hvad jeg personlig har tabt ved afskaffelsen af den tek- 
niske kyndighed ved Kristiania teater, skal jeg ikke videre 
opholde mig ved. Jeg vil kun antyde, at han havde store 
planer fore; det var hans agt at opføre både ,Brand" (i 
forkortet skikkelse) og 1ste afdeling af ,,Kejser og Galilæer". 
Hvem tænker nu, da man har frigjort sig for Josephsons 
urensede smag, på sådanne extravagancer, som vilde have 
været J. L. Heiberg ,,ein Gråuel”? Og selv om nogen tænkte 
på det, hvem skulde sætte det i værk? Hvad var det blevet 
til med opførelsen af , Peer Gynt”, hvis ikke Josephson med 
vold og magt havde drevet den igennem? 

Dette har jeg villet sige dig uforbeholdent, og jeg synes, 
at vi to må kunne udtale os uforbeholdent for hinanden 
uden at bryde den gode forståelse, som jeg ialfald meget 
gerne vil have vedligeholdt. Du, på din side, skal have frit 
lov til at gøre gengæld, hvis du engang igen skriver til 

Din hengivne 
Henrik Ibsen. 


134. 
Til Christian Paus. 


Munchen, den 18. November 1877. 
Kære onkel Christian! 
Skønt en af Deres nærmeste slægtninge, frygter jeg dog 
med god grund for at blive halvvejs betragtet som en frem- 


1877 


58 


1877 med, når De herude fra det fjerne modtager disse linjer 
fra mig. For udenforståendes øjne ser det jo også ud som 
om jeg frivillig og med forsæt havde gjort mig fremmed 
for min slægt eller ialfald en gang for alle fjernet mig fra 
den; men jeg tror jeg tør sige, at ubønhørlige omstændig- 
heder og forhold heri fra først af havde den væsentligste 
del. 

Anledningen til at jeg idag tilskriver Dem, kære onkel, 
vil De naturligvis let gætte. Af udenlandske aviser og der- 
næst gennem et brev fra Hedvig, erfarer jeg at min gamle 
fader er gået bort, og jeg føler en trang til at udtale min 
hjerteligste tak til alle dem af familjen, som kærlig har 
bidraget til at lette ham så mange år af hans liv, og som 
derved har på mine vegne eller i mit sted påtaget sig, hvad 
jeg lige indtil den nærmeste fortid ikke vilde have set mig 
istand til. 

Fra mit l4de år var jeg henvist til at sørge for mig selv; 
jeg har i lange og mange tider måttet kæmpe hårdt for at 
bryde mig min bane og nå did hen, hvor jeg nu står. At 
jeg i alle disse kampens år så yderst sjelden skrev hjem, 
havde sin væsentligste grund i at jeg ikke formåede at være 
mine forældre til hjælp og støtte; jeg syntes det var ørkes- 
løst at skrive, hvor jeg ikke faktisk og praktisk kunde 
handle; jeg håbed stadig på at mine forhold skulde bedre 
sig; men det skede meget sent og for ikke længe siden. 

En stor trøst var det mig derfor at vide mine forældre, 
og nu senest min gamle fader, omgiven af kærlige slægt- 
ninge. Og når jeg nu frembærer en tak til dem alle, som 
har rakt de bortgangne en hjælpsom hånd, så gælder denne 
tak også for den hjælp og lettelse jeg derved har fundet på 
min livsvej. Ja, kære onkel, lad det være Dem sagt, og 
sig det igen til de øvrige slægtninge, at hvad de alle i 

kærlighed har påtaget sig af min pligt og min skyldighed, 1877 
det har i en væsentlig grad støttet mig under min higen 
og stræben og bidraget til at fremme, hvad jeg har udrettet 
her i verden. 

Under mit sidste besøg i Norge følte jeg en stærk lyst 
til at besøge Skien og da navnlig min slægt; men jeg følte 
også en stærk utilbøjelighed til at komme i nærmere be- 
rørelse med visse dersteds herskende åndsretninger, som jeg 
slet ikke føler mig beslægtet med, og med hvilke et sammen- 
stød let kunde have fremkaldt ubehageligheder eller ialfald 
en misstemning, som jeg helst vilde undgå. Jeg har imid- 
lertid ingenlunde opgivet tanken om engang at få se mit 
gamle barndomshjem igen. Om et år blir min søn student 
her, og vi kan da vælge vort opholdssted, hvor vi vil. Rime- 
ligvis går vi først for en kortere tid til Italien og tager der- 
efter bolig i Kristiania, skønt jeg frygter for at jeg ikke 
i længden vil kunne trives eller arbejde i Norge. De for- 
hold, jeg her lever under, er langt gunstigere; det er den 
store verdens forholde med åndsfrihed og med et vidt syn på 
tingene. Men på den anden side kræver jo disse forhold 
betydeligere offre af forskellig slags. 

Vedlagt sender jeg Dem mit fotografi. Det er nu 27 år 
siden vi såes, og De vil naturligvis ikke kunne kende mig 
igen; men jeg håber vi skal opleve den dag, da familjen 
kan få anledning til personlig at overbevise sig om billedet 
ligner originalen eller ikke. 

Og hermed, kære onkel, vil jeg slutte. Modtag selv og 
bring familjen de hjerteligste hilsener fra 

Deres taknemmelige og hengivne brodersøn 
Henrik Ibsen. 

135. 
Til Christian K. F. Molbech. 


Milnchen, den 18. December 1877. 
Kære ven! 

Det er meget længe siden, at der i mit liv er passeret 
noget, som på en gang har glædet og grebet mig så dybt, 
som da jeg for nogle dage siden modtog din nye bog og 
fandt, at du foran i den havde sat vort gamle venskab et 
synligt mindetegn. Hjertelig tak for dette, og dobbelt tak 
fordi det fremkom netop under forhåndenværende omstæn- 
digheder. Denne vending var i sandhed en genial finhed 
fra din side; nu bagefter overrasker den mig forøvrigt ikke; 
tbi dette karaktertrræk samstemmer så fuldkommen både 
med grundstemningen i dette dit nye værk og i din hele 
digtning overhovedet. 

Men tør jeg ikke også af din venlige tilegnelse slutte, at 
sagen med teatret har fundet en for dig tilfredsstillende løs- 
ning? På hvilken måde dette skulde kunne ske, ved jeg jo 
rigtign k ikke; men da aviserne, såvidt jeg har kunnet er- 
fare, ikke har behandlet anliggendet, og da dit stykke nu 
altså er udkommet, så må vel en ny overenskomst med 
teatret have afløst den gamle. 

Hvorledes nu end hermed forholder sig, så synes jeg, at 
det forefaldne burde give os anledning til en henvendelse 
til vore regeringer om at få den bestående literære retsord- 
ning udvidet, således at denne for fremtiden kom til at give 
gensidig international beskyttelse i de tre nordiske lande. 
Det bestående er højst ubilligt og uretfærdigt mod forfat- 
terne. På den ene side er det Abenbart uretfærdigt mod de 
danske forfattere, at et stykke af mig skal, fordi jeg er norsk, 
kunne komme til at gå foran danske originalarbejder, og på 

den anden side finder jeg det ubilligt, at mine arbejder, skønt 1877 
de ovenikøbet er danske forlagsskrifter, ikke nyder beskyt- 
telse, men spilles uden honorar i provinserne. Den samme 
medfart lider naturligvis de danske forfattere i Norge; i 
Sverige er, som du ved, tilfældet det samme. Nu nylig er 
der imidlertid mellem Sverige og Norge afsluttet en konven- 
tion, som træder i kraft 1. Januar næste år, ifølge hvilken 
norske forfattere skal nyde fuld beskyttelse i Sverige, og om- 
vendt. Denne konvention synes jeg, at Danmark burde til- 
træde ligeoverfor begge de to andre lande, og dette burde ske 
såsnart som muligt. 

Tænk nøjere over dette, som jeg her kun løselig og i al 
korthed har kunnet antyde. Du har jo nu dit nye skuespil 
under arbejde, og det vilde ikke være nogen ringe vinding, 
om dette kunde komme til at nyde godt af en sådan kon- 
vention. Jeg tror ikke, at hverken den danske eller den 
svensk-norske regering vilde gøre vanskeligheder; men det er 
nødvendigt at henlede deres opmærksomhed på sagen. 

Med ,,Ambrosius" ønsker jeg dig held og lykke; det synes 
mig umuligt andet end at denne digtning må slå sejrrigt 
igennem både i læseverdenen og på scenen. Og så endnu 
en gang hjertelig tak og de bedste ønsker fra os alle om en 
glædelig jul for dig og din familie. 

Din hengivne 
Henrik Ibsen. 


136. 
Til Markus Grønvold. 


Rom, den 99. Januar 1879. 
Kære herr Grønvold! 
Idet jeg takker Dem for Deres venskabelige brev af 9. 
dennes såvelsom for de øvrige i den senere tid fra Dem mod- 


62 


1879 tagne postsager, tillader jeg mig idag i henhold til Deres 
godhedsfulde tilsagn at fremsende i kvitteret stand indlagte 
beregning fra Miinchens Hofteater. Ved at opgive denne hos 
hovedkassereren vil beløbet blive Dem udbetalt. Om dettes 
anvendelse har jeg tidligere skrevet, og véd intet videre i 
denne henseende at tilføje, kun beder jeg Dem ikke at 
glemme nogen af de mange udgiftsposter, De for min skyld 
har havt. 

Her i Rom er der denne vinter ligesom i Måönchen en hel 
hob landsmænd; men det går mig som Dem, jeg kommer 
ikke meget sammen med de fleste. Vi lever overhovedet 
temmelig stille; middagsmaden bringes os i huset, og for 
morgen og aften sørger vor værtinde. Alt falder meget bil- 
ligere her end i Mönchen, navnlig er vinen denne vinter at 
få til spotpris, således kan man i Sabinerbyerne købe ud- 
mærket god vin for 8 soldi (12 Pf.) per liter! Jeg husker 
ikke, om jeg før har fortalt, at jeg benytter anledningen til 
at købe gamle malerier, hvoraf jeg allerede er kommen i 
besiddelse af 11 stykker, alle gode og værdifulde, til forholds- 
vis billige priser. Det er min hensigt at købe flere, forat 
jeg kan få min vordende bolig i Minchen helt og holdent 
dekoreret med kunstsager. Kunde jeg nu også finde en der- 
til passende bolig; det er meget muligt, at jeg selv alene 
rejser i forvejen did allerede i September for at søge os en 
sådan, og da vil jeg jo få lejlighed til at tage kunstudstil- 
lingen i øjesyn, hvortil jeg meget glæder mig. 

For idag må jeg hermed slutte, idet jeg beder Dem hilse 
Deres bror samt andre gode venner og bekendte fra 

Deres hengivne 
Henrik Ibsen. 

137. 
Til Markus Grønvold. 


Rom, den 9. Marts 1879. 
Kære herr Grønvold! 

Undskyld at jeg først idag tilskriver Dem og takker for 
den i Deres brev af 29. Januar indesluttede veksel, hvilken 
jeg i sin tid rigtig modtog; jeg har næsten hver dag havt 
de bedste forsætter til at sætte mig hen og sende Dem nogle 
linjer, men altid er der kommet et eller andet ivejen. 

Vinteren har iår, på få kortvarige afbrydelser nær, været 
koldere og ubehageligere end sædvanligt her i Rom. Sne 
eller is har vi dog ikke havt; men hele Appeniner- og Sabiner- 
kæden ligger endnu ganske snebedækket til langt nedover 
fjeldsiderne og frembyder et overordentlig pragtfuldt syn. 
Nu har vi her det herligste sommervejr, man kan ønske sig; 
mandeltrærne har allerede afblomstret, kirsebærtrærne står 
i fuld blomstring, og alle marker er bedækket af friskt grønt 
græs og af violer. Jeg ønsker mangen gang, at De var 
hernede nu; da skulde vi gøre diverse udflugter sammen. 
Med de Skandinaver, som opholder sig her ivinter, omgåes jeg 
ikke meget. Kronberg rejste i begyndelsen af November til 
Tunis og Egypten og vendte først i disse dage tilbage hertil. 
Nyström sidder i en temmelig stor virksomhed, mere dog af 
industriel end af kunstnerisk natur; han sysselsætter flere 
marmorhuggere og leverer kopier efter antiker, gravmonu- 
menter o. 8. Vv. De øvrige herværende svenske kunstnere 
kender De neppe. Blandt de danske har Bredal oftere talt 
om Dem; foruden ham opholder sig her Olrik, Helsted, Rosen- 
stand og nogle yngre. — — — 

Hvad os selv angår, da befinder vi os meget vel; muligens 
kommer vi til at tilbringe hele sommeren hernede et steds 

1879 i bjergene; men i begyndelsen af Oktober indtræffer vi ial- 
fald igen i Månchen, såfremt ingen uforudset hindring skulde 
komme ivejen. 

Jeg har rigtignok oftere tænkt på at sende Sigurd 
alene derop for at fortsætte studeringerne; men det er 
mig dog i mange henseender ønskeligt at komme mere 
ind i det germanske literære liv igen; hernede står man dog 
i de fleste henseender altfor meget udenfor tidens bevægelser. 
Dog, herom ikke videre for idag. Med vore bedste hilsener 
til Dem selv, Deres broder og alle andre gode venner, navn- 
lig professor Maurer og hans familje, tegner jeg mig 

Deres venskabeligst forbundne 
Henrik Ibsen. 


138. 
Til Lorentz Dietrichson. 


Rom, den 18. April 1879. 
Min kære gamle ven! 

Du undrer dig visst over hernedefra at modtage brev fra 
undertegnede, der ellers just ikke er pogen ivrig korrespon- 
dent. Men det er heller ikke i egne anliggender, at jeg 
skriver dig til; det er som kommissionær for en anden. 

Sagen er følgende. Malerinden frøken Mathilde Smith, der, 
som du måske ved, opholder sig i Minchen, søger iår et sti- 
pendium af det Schåffer'ske legat. Hun har aldrig før erholdt 
noget stipendium, og det er først efter opmuntring af mig, at 
hun denne gang indgiver sin ansøgning; men hun vil naturlig- 
vis nu som tidligere blive tilsidesat for alskens andre, såfremt 
ikke en indflydelsesrig mand deroppe taler hendes sag; og det 
er derfor, at jeg på hendes vegne henvender mig til dig. Jeg 

ved rigtignok ikke, om du har nogen egentlig officiel befat- 
ning med uddelingen af de nævnte stipendier; men jeg tvi- 
ler ikke på, at du alligevel kunde virke for hende, dersom 
du måtte være villig dertil. Frøken Smith har jo ikke noget 
stort, men et ret respektabelt talent, og ialfald et ligeså be- 
tydeligt, som mange af dem, der kommer i betragtning ved 
stipendieuddelingerne. Hjemme har man aldrig gjort noget 
for at støtte og opmuntre hende; Kristiania kunstforening 
har, så vidt jeg ved, aldrig købt noget billede af hende. 
Hvad hun lever af er hovedsagelig salg af billeder i Tysk- 
land; Mönchens kunstforening køber omtrent hvert år et 
billede af hende; det samme er tilfældet med andre tyske 
kunstforeninger, og den tyske kritik bedømmer altid hendes 
arbejder gunstig. Men hvad hun nu væsentlig tiltrænger 
for at bringe mere variation ind i sine billeder, det er an- 
ledning til at få gøre nye studier. Det er hertil, hun vilde 
anvende det stipendium, hun nu søger om, og jeg synes, 
det vilde være hjerteløst af vedkommende autoriteter 
hjemme, om man nu nægtede hende denne første og eneste 
håndsrækning. Frøken Smith er jo ingen begynder mere; 
men det er jo heller ikke legatets øjemed at understøtte så- 
danne alene; den gamle Calmeyer har nu i en række 
af år oppebåret en årlig pension af dette legat. Hvad frøken 
Smith personlig angår, da er hun i enhver henseende helt 
igennem hæderlig og fuldtud værdig til at hjælpes. Det er 
derfor min overbevisning, at der gøres en god gerning ved 
at bevilge hende det ansøgte; og jeg føler mig forvisset om, 
at dette også vil ske, såfremt du tager sagen i din hånd. 
Den være dig altså gentagende anbefalet på det bedste. 
Hernede har vi levet siden midten af September og ven- 
der først i Oktober tilbage til Munchen. Sigurd, der i af- 
vigte sommer blev student i Munchen (præceterist med enere 
Breve fra Henrik Ibsen. II. 5 

1879 i alle fag), studerer nemlig dette år ved det herværende uni- 
versitet og skal da fra høsten fortsætte deroppe med de mere 
generelle juridiske discipliner, indtil om et par år studiet 
af det specielle norske retsvæsen driver ham op til Kristi- 
ania. Hvorvidt vi følger ham derop og bosætter os der for 
nogen tid er endnu uvisst; jeg har ikke megen lyst til et 
sådant skridt. Her befinder vi os alle vel; jeg forbereder 
mig, mellem os sagt, til i sommer at skrive et nyt dramatisk 
arbejde. Forøvrigt har jeg kastet mig på at købe gamle 
malerier, og håber at komme med et snes prægtige stykker 
tilbage til Månchen. 

Uagtet der egentlig ikke er noget at svare på dette brev, 
vilde det naturligvis altid glæde mig at høre fra dig, og for 
dette fald beder jeg dig adressere dit brev til Consolato di 
Danimarca, da vort eget konsulat for tiden er ubesat. Med 
de bedste hilsener fra os alle til din hustru og til Homnoria, 
der vel nu er en stor, voksen frøken, tegner jeg mig 

din hengivne ven 
Henrik Ibsen. 


139. 
Til Markus Grønvold. 


Rom, den 97. Juni 1879. 
Kære herr Grønvold! 

Tillad mig herved, skønt det sker lovlig sent, at sende 
Dem min bedste tak for det på min fødselsdag modtagne ven- 
skabelige telegram. En lignende tak beder jeg Dem på mine 
vegne frembære for telegrammets medunderskrivere, herr og 
frau Nielsen, samt for Deres broder og herr Trom, hvilke også 
samme dag ad telegrafisk vej sendte mig en hilsen. Jeg er 

selv desværre med hensyn til den slags opmærksomheder i 
den grad forsømmelig, at jeg ikke har nogensomhelst ret 
til at vente sådant af andre; dobbelt kært og overraskende 
er det mig derfor, når jeg ser, at jeg bliver så venskabelig 
erindret. 

Det er nu temmelig hedt her i Rom, og om en uges tid 
begiver vi os derfor ned til Amalfi, hvor det på grund af 
havets umiddelbare nærhed er svalere, og hvor vi har an- 
ledning til at bruge søbade. Det er min agt dernede at fuld- 
føre et nyt dramatisk arbejde, som jeg nu er beskæftiget 
med. 

Som følge af vor afrejse beder jeg Dem fra nu af god- 
hedsfuldt at tilbageholde og opbevare for mig det fra Leipzig 
regelmæssig indløbende lille ugeblad. Breve vilde jeg der- 
imod gerne fremdeles have mig tilsendt, og dette stedse 
under min nuværende adresse; i det herværende danske 
konsulat vil man nemlig altid være vidende om, hvor jeg 
opholder mig. 

I begyndelsen af Oktober tænker vi at komme tilbage til 
Miånchen. Et år vil Sigurd kunne studere der, men så må 
han op til Kristiania. Hvorvidt vi følger med ham og tager 
ophold deroppe under hans studietid, er endnu ikke afgjort, 
men dog sandsynligt. Længere end nødvendigt vil jeg dog 
ikke slå mig ned dersteds; jeg føler allerede på forhånd, at 
jeg må ud igen, og vælger da visstnok atter Munchen, der 
tilbyder mig så mange fordele, og hvor jeg føler mig som i 
mit eget åndelige hjem. 

Jeg har her købt en hel hob gamle billeder, vel en snes 
stykker, tildels temmelig store, alle værdifulde og med en- 
kelte udmærkede og sjældne sager iblandt. Sammen med 
de billeder, jeg har i Månchen, vil jeg kunne fylde tre rumme- 
lige værelser med den slags prydelser, som jeg af alle sætter 

1879 mest pris på. Vi tænker stærkt på at møblere selv for at 


kunne få alt efter vor smag og i en og samme stil; men så 
kommer hensynet til den muligvis snart forestående Kristi- 
aniarejse, så vi endnu ikke har fattet nogen fast beslut- 
ning. 

Fru Maurer viste mig også på min fødselsdag den store 
og ufortjente opmærksomhed at skrive mig til. Tør jeg bede 
Dem bringe hende min foreløbige forbindtligste tak derfor 
og forøvrigt min bedste hilsen til den hele familje. Ligeså 
til alle andre gode venner. Vi har det fortræffeligt her; men 
der gives ofte tider, da jeg ønsked, jeg var der oppe for en 


stund; navnlig i denne slappende hede tænker jeg ofte med 
. €t suk på al den herlige Bock, som I deroppe svælger i, og 
som jeg går glip af. Nå, man kan jo ikke have alt på 


en gang, og afveksling er også god. Altså lev vel for denne 
gang og modtag en gentagen tak og en hilsen fra 
Deres hengivne og venskabeligst forbundne 
Henrik Ibsen. 


140. 
Til John Paulsen. 


Amalfi, den 20. September 1879. 
Kære herr Paulsen! 

Jeg har i de sidste måneder været saa optagen af et nyt 
dramatisk arbejde, der først nu er blevet færdigt, at jeg 
aldeles ikke har havt nogen tid tilovers til besvarelse af ind- 
løbne breve, hvorfor jeg heller ikke forinden nu har set mig 
istand til at sende Dem nogle linjer i anledning af Deres 
skrivelse af 9. August. 

Det vilde i en så travel tid have været mig en umulighed 

at modtage Deres manuskript til gennemlæsning for at af- 
give en motiveret betænkning over samme; alt dette vilde 
have optaget langt mere af min knappe tid, end jeg med min 
bedste vilje kunde afse. Heller ikke nu er det mig på nogen 
måde muligt at være Dem til tjeneste i denne sag. Vi står 
nu i begreb med at afrejse herfra, uden at jeg endnu med be- 
stemthed kan sige, hvorhen rejsen går for det første. Kun 
så meget er sikkert, at vi må være i Mönchen i den første 
halvdel af Oktober. 

Jeg har forøvrigt måttet gøre mig til en fast regel, ikke at 
optræde som mellemmand mellem Hegel og de forfattere, der 
ønsker noget forlagt af ham. Dette har jeg så meget lettere 
kunnet beslutte mig til, da jeg har erfaring for at en sådan 
mellemkomst aldeles ikke nytter til noget. Hegel har selv 
et overordentlig sikkert instinkt for, hvad der er ham tjen- 
ligt at udgive og hvad,ikke; og at anmode ham om at tage 
andre hensyn er visst ikke Deres mening, ligesålidt som jeg 
vilde kunne bekvemme mig dertil. 

Men, kære herr Paulsen, er det hensigtsmæssigt for Deres 
uddannelse og udvikling at blive liggende så længe i Paris? 
Jeg kan umulig tro det. Den franske literatur kan De lige 
så let studere andetsteds; og mange andre slags studier, der 
vil være Dem uomgængelig fornødne, såfremt De skal komme 
fremad, kan De langt lettere foretage i Tyskland. De bør 
rejse til Munchen, være flittig der et helt år eller to, høre 


forelæsninger ved universitetet efter en bestemt, klar og over-. 


lagt plan. Intet bidrager således til et menneskes modenhed 
som at tilegne sig grundig kundskab i en eller anden ret- 
ning. For Dem vilde de historiske videnskaber være det 
hensigtsmæssigste; De bør grundig studere kultur-, litera-, 
tur- og kunsthistorie, og netop i disse fag har man i Mån- 
chen fortrinlige professorer. Uden grundige historiske kund- 

1879 skaber er en forfatter i vore dage meget uheldig stillet; thi 
uden dem kan han kun højst ufuldkomment og overfladisk 
bedømme samtiden, menneskene, deres bevæggrunde og 
handlemåde. 

Tænk nu over dette, og hvis det er Dem muligt, så kom til 
Miånchen i vinter. Med de bedste hilsener fra os alle 
Deres hengivne 
Henrik Ibsen. 


141. 
Til Lorentz Dietrichson. 


Månchen, den 19. December 1879. 
Kære ven! 

Lad mig først og fremst takke dig for tilsendelsen af dit 
polemiske digt og ønske dig tillykke såvel med dette over- 
hovedet som med det så hurtig nødvendiggjorte andet oplag; 
jeg håber, at flere snart vil følge efter. 

Det har været mig en stor fornøjelse at læse dine lette 
behændige vers, som jeg ikke tror, at ret mange skulde kunne 
gøre dig efter, og det er en både ny og virkningsfuld idé 
at lægge sagnet om Kivleslåtten som undergrund under det 
hele. Og det er jo også en sag af vidtrækkende betydning, 
som du arbejder for. Men det forekommer mig meget tvil- 
somt, hvorvidt det vil kunne lykkes at få vor gode norske 
befolkning rusket op og reformeret stykkevis; det forekom- 
mer mig tvilsomt, om det hos os er gørligt at skaffe bedre 
kunsttilstande tilveje, så længe ikke den åndelige jordbund 
i alle retninger grundig opryddes og renskes og skaffes afløb 
for alt det sumpede. 

Så længe en befolkning holder det for vigtigere at 

bygge bedehuse end teatre, så længe den er beredvilligere 1879 
til at understøtte Zulumissionen end kunstmuseet, så 
længe kan kunsten heller ikke påregne mnogen sund 
trivsel, ja ikke engang anses for nogen øjeblikkelig nødven- 
dighed. Jeg tror ikke, det hjælper langt at tale kunstens 
sag med argumenter, hentede ud af dens egen natur, der 
hos os endnu så lidet forståes eller vel endog grundig mis- 
forståes. Hvad der hos os først og fremst må til, det er 
at slå ned for fode og grundig udrykke al den mørke mid- 
delalderlige munkedom, som indsnevrer betragtningen og 
fordummer sindene. Min mening er: foreløbig nytter det 
ikke at bruge sine våben for kunsten, men imod det 
kunstfiendtlige. Få først dette ryddet afvejen, så kan vi 
bygge. Forresten er hermed naturligvis hverken sagt eller 
ment, at et varmt og overbevisningsfuldt digt, som dit, ikke 
skulde øve sin vækkende indflydelse på mange; men jeg 
mener bare, at folkesynet i det hele store taget får det neppe 
forandret. 

Men, gamle carissimo, lad ikke det anfægte dig. Bliv 
bare ved at skrive og tale og kave for det, som du har sat 
dig til livsopgave. Om end ikke noget enkelt led af denne 
din virksomhed fører til målet, så ligger der dog altid noget 
stærkt dragende både til vækkelse og til efterfølgelse i at se 
en mand sætte alle sine evner ind på en eneste gerning; 
og tiden er stærkt i fremadgliden, og du er sejg og har 
forhåbentlig endnu mange år foran dig, så noget vil du 
ialfald visselig få gennemført. Dette er i al korthed, hvad 
jeg véd at sige; jeg er viss på, at du ikke mistyder det. 

Jeg skulde have skrevet dig til længe før; men udgivel- 
sen og omsendelsen af mit nye skuespil til teatrene har lagt 
stærkt beslag på min tid, især da der samtidig med origi- 
nalen er udkommet en tysk udgave, som har voldt mig en 

1879 hel del bryderi. Jeg forudsætter, at Hegel, vor fælles for- 
lægger, har husket dig med et eksemplar, derfor har jeg 
selv ikke sendt dig noget. 

Men nu havde jeg nær glemt noget. Har du ikke set, at 
der i dit digt, i afsnittet: ,En norsk billedhugger", ligger 
stoffet til et Sakters folkeskuespil? Plan: 1. akt: Oppe i 
fjeldbygden. Træskærergutten. Kunstentusiasten fra hoved- 
staden opdager ham og tager ham med sig. 2. akt: I Kristi- 
ania. Gutten dagens helt; store forhåbninger; sendes til Rom. 
3. akt: I Rom. Kunstnerliv og folkeliv o. s. v. 4. akt: Mange 
år efter. Tilbagekomst til Kristiania; glemt; alt forandret. 
5. akt: Atter i hjembygden; undergang. — Skriv dette med 
sang og dans og folkedragter og ironi og djævelskab. Jeg 
synes ialfald, at det måtte ligge netop for dig. — 

Hjertelige hilsener til eder alle fra mig og mine. 

Din tilgivne 
Henrik Ibsen. 


142. 
Til Nationaltidende. 


Miånchen, den 17. Februar 1880. 
Hr. redaktør. 

I Deres ærede blads mo. 1360 har jeg læst en korrespon- 
dance fra Flensburg, hvoraf jeg erfarer, at ,,Et dukkehjem", 
på tysk , Nora", er blevet opført dersteds, samt at stykkets 
slutning ved opførelsen er blevet forandret — angivelig efter 
pålæg fra mig. Dette sidste er aldeles uefterretteligt. Straks 
efterat , Nora" var udkommet, erholdt jeg fra min over- 

sætter og forretningsfører ligeoverfor de nordtyske teatre, 
hr. Wilhelm Lange i Berlin, en meddelelse om, at han havde 
grunde til at befrygte, at der vilde udkomme en ,,bearbej- 
delse” af stykket med forandret slutning, og at denne rime- 
ligvis vilde blive foretrukken ved adskillige nordtyske teatre. 

For at forebygge en sådan mulighed, sendte jeg ham til af- 
benyttelse i nødsfald et udkast til en ændring, ifølge hvilken 
Nora ikke kommer ud af huset, men af Helmer tvinges hen 
i døren til børnenes sovekammer; her veksles et par repliker, 
Nora synker sammen ved døren, og tæppet falder. 

Denne forandring har jeg selv til min oversætter betegnet 
som ,,en barbarisk voldshandling" imod stykket. Det er altså 
aldeles imod mit ønske, når der gøres brug af den; men jeg 
nærer det håb, at den ikke vil blive benyttet ved ret mange 
tyske teatre. 

Så længe der ikke afsluttes nogen literær konvention 
mellem Tyskland og de skandinaviske lande, er vi nordiske 
forfattere aldeles retløse hernede, ligesom jo de tyske for- 
fattere er det hos os. Vore dramatiske arbejder er derfor 
her jævnlig udsat for voldelig medfart både af oversættere 
og af direktører, af regissører og af skuespillere ved de mindre 
teatre. Men truer noget sådant for mit vedkommende, så 
foretrækker jeg, belært af tidligere erfaringer, at øve volds- 
handlingen selv, i stedet for at overantvorde mine arbeider 
til behandling og ,,bearbejdelse” af mindre varsomme og 
mindre kyndige hænder. 


Ærbødigst 
Henrik Ibsen. 

143. 
Til Heinrich Laube. 


Månchen, den 18. Februar 1890. 


Meget ærede herr direktør! 

Det var mig en stor glæde at erfare, at mit nyeste skue- 
spil ,Et dukkehjem" vil komme til opførelse på ,, Wiener 
Stadttheater” under Deres navnkundige ledelse. 

De finder, at stykket på grund af slutningen ikke svarer 
til kategorien ,skuespil". Men, ærede herr direktør, til- 
lægger De da virkelig de såkaldte kategorier en så stor værdi? 
Jeg for min part tror, at de dramatiske kategorier er tøje- 
lige, og at de må rette sig efter de foreliggende kendsgernin- 
ger i literaturen, ikke omvendt. Så meget står i det mindste 
fast, at stykket med den nuværende udgang såvel i Køben- 
havn som i Stockholm og Kristiania har havt en dör næsten 
eksempelløs succes. 

Den ændrede slutning har jeg affattet ikke af over- 
bevisning, men kun efter ønske af en nordtysk impressario 
og en skuespillerinde, der vil gå på turné i Nordtyskland 
som Nora. Jeg vedlægger en afskrift af denne ændring, 
hvoraf De forhåbentlig vil erkende, at stykkets virkning kun 
kan afsvækkes ved benyttelse af denne ændring. 

Jeg henstiller til Dem ikke at tage hensyn til ændringen, 
men fremføre stykket for publikum i den oprindelige form. 

Med udmærket højagtelse 
Deres ærbødige 
Henrik Ibsen. 

144. 
Til Kristian Elster. 


Munchen, den 25. Marts 1880. 
Herr Kristian Elster, Trondhjem! 

De har havt den godhed at sende mig et par af Deres 
nyere fortællinger, og jeg aflægger Dem herved min forbindt- 
ligste tak for Deres velvillige opmærksomhed. 

Men når De synes at forudsætte, at disse arbejder eller 
Deres literære produktion overhovedet måske kunde være mig 
ubekendt, så er dette en fejltagelse. Jeg har tvertimod med 
interesse og sympati fulgt Dem på Deres forfattervej lige fra 
den tid, da Deres dramatiske ungdomsarbejder kom mig for 
øje. I disse såvelsom i alt, hvad De har offentliggjort, i 
Deres noveller og ikke mindst i Deres beskrivende fremstil- 
linger af natur og folkeliv med dets betingelser i de for- 
skellige egne af vort land, har jeg gennemgående sporet en 
fin og ejendommelig begavelse, hvilket jo også, så vidt jeg 
mindes, har været anerkendt af den fagmæssige kritik og, 
hvad der har mere at betyde, af de bedste elementer i vor 
læsende almenhed. 

Højst ønskeligt for Deres fremtidige forfattervirksomhed 
tror jeg imidlertid nok det vilde være, om De ret snart kunde 
få anledning til personlig at gøre Dem bekendt med videre 
og friere felter af samtidslivet end dem, hvortil De hidtil 
har været henvist. Hvis det står i Deres magt at rive Dem 
løs fra Deres øvrige gøremål — jeg ved ikke bestemt, hvilke 
disse egentlig er — og hvis De søgte et rejsestipendium, 
enten af det Schæfferske legat eller måske hellere af de til 
slige øjemed bevilgede statsmidler, så synes jeg ikke, jeg kan 
tænke mig, at et sådant vil blive Dem nægtet. 

Skulde De beslutte Dem til et sådant skridt, og skulde 

1880 lykken være Dem gunstig, så vilde jeg ubetinget råde Dem 
til at indbefatte Tyskland i Deres rejseplan. Her er nutids- 
kultur at studere, her er folkeligt liv at iagttage, beslægtet 
med og dog forskelligt fra vort eget og derfor af særlig inter- 
esse måske netop for Dem. 

Jeg véd, hvad jeg for mit vedkommende skylder mit kend- 
skab til det almene verdensliv, og jeg tænker ofte med del- 
tagelse på de mange begavede mennesker hjemme, som hæm- 
mes af snevre forhold. Jeg behøver derfor ikke at forsikre 
Dem om, at det hjertelig skulde glæde mig, hvis det for 
en tid måtte lykkes Dem at komme ud og høste erfaring og 
forøget klarhed ad sammenligningernes vej. Sker dette, og 
Deres rejse skulde føre Dem på disse kanter, så vær forvisset 
om, at De altid vil være velkommen hos 

Deres særdeles forbundne 
Henrik Ibsen. 


145. 
Til Valfrid Vasenius. 


Miånchen, den 30. Marts 1880. 
Herr dr. Valfrid Vasenius, 
Helsingfors. 

Allerede for meget lang tid siden skulde jeg have tilskrevet 
Dem; i flere måneder har jeg nu havt Deres venlige brev og 
Deres bog om min tidligere digtning liggende foran mig på 
mit skrivebord; hver dag har jeg tænkt på at sende Dem nogle 
ord; men altid er der kommet et eller andet imellem, som ikke 
blot bar lagt beslag på min tid, men også spredt mine tanker 
imod forskellige hold og taget fra mig den sindsro, som jeg 

havde nødig, hvis jeg, som min agt var, skulde skrive Dem 1880 
til med nogen udførlighed. 

Alle disse omstændigheder vedvarer endnu, og det lader 
heller ikke til i den nærmeste fremtid at skulle blive ander- 
ledes; men da jeg nu ikke længer kan eller vil opsætte med 
at lade Dem høre fra mig, så nødes jeg til herved at skrive 
Dem foreløbig til i langt større korthed, end oprindelig på- 
tænkt. 

Tillad mig da at sige Dem, at jeg med overordentlig stor 
glæde modtog Deres bog og den dermed følgende brochure, 
og at denne glæde blev end større alt efterhånden, som jeg 
gjorde mig bekendt med indholdet. 

Det er naturligvis for mig vanskeligt, for ikke at sige umu- 
ligt at sætte mig til doms ligeoverfor mine egne skrifter, men 
så meget kan jeg dog sige, at aldrig kunde jeg ønske disse 
og mig selv en bedre advokat, end jeg har fundet i Dem. 
Alt, hvad De udtaler om mine intentioner, om den ledende 
grundtanke i de forskellige arbejder, om karaktererne og 
disses stilling til hverandre indbyrdes, dette og meget, meget 
mere er netop, hvad jeg helst af alt ønsked skulde blive 
offentlig fremholdt og påvist. Derfor bringer jeg Dem min 


hjerteligste tak; De har i sandhed vist mig en uvurderlig stor 
tjeneste. 


Vær forvisset om, at jeg ikke mindre varmt påskønner den 
kærlighed til emnet, som åbenbarer sig på ethvert punkt i 
Deres omfangsrige arbejde, og som ikke vil forfejle at med- 
dele den samme stemning til mange af dem, der læser Deres 
bog. Hvad Deres kendskab til alle biomstændigheder ved min 
literære produktion angår, da tror jeg at ingen kender alt 
dette så grundig, ja, så udtømmende, som De. Mange af de 
kritiske udtalelser af andre, som De citerer, var for mig selv 
ganske ubekendte, og og det kunde ikke andet end højligen 

1880 glæde mig at se alle de mange mistydninger gendrevne og 
afløste af en både velvilligere og sandere tolkning. Overhove- 
det har jeg det håb og det ønske, at Deres afhandling skal 
blive hovedkilden for enhver, som fra nu af måtte ønske at 
gøre sig bekendt med min digtning i dens indre og ydre sam- 
menhæng. 

Af de modtagne tidninger ser jeg, at der for tiden i Hel- 
singfors, ligesom andetsteds, pågår en hård strid om ,,Et 
dukkehjem". Hvad der af Deres fortolkning af stykket er 
kommet mig for øje, tiltræder jeg i et og alt; og jeg føler mig 
sikker på, at fremtiden nok vil give os medhold. 

Jeg kunde have stor lyst til engang at gæste Helsingfors 
og få gøre Deres personlige bekendtskab, og jeg nærer det 
håb at denne rejseplan nok engang skal blive iværksat. Indtil 
dette kan ske, beder jeg Dem imidlertid venligst modtage ind- 
lagte fotografi. At et lidet billede af Dem højlig vilde glæde 
mig, behøver jeg vel ikke at forsikkre Dem om. 

Og hermed, kære Herr Vasenius, modtag endnu en gang en 
oprigtig og hjertelig tak for alt, hvad De har virket for 

Deres altid erkendtlige og hengivne 
Henrik Ibsen. 


146. 
Til Ludwig Passarge. 


Miånchen, den 19. Maj 1880. 
Højstærede herre! 

Jeg har desværre gjort mig skyldig i en stor forsømmelse 
når jeg først idag, efter næsten to måneders forløb, besvarer 
Deres elskværdige brev, og jeg beder Dem hjertelig om til- 
givelse for denne uopmærksomhed. 

Tillad mig nu herved først og fremst at bringe Dem min 1880 
forbindtligste tak for den venlige interesse, hvormed De 
omfatter min literære virksomhed. Deres opfatning af , Peer 
Gynt" falder aldeles sammen med hvad jeg tilsigted da jeg 
skrev denne bog, og jeg kan naturligvis kun glæde mig over 
at den har fundet en oversætter, som med fuld klarhed har 
trængt ind i digtningens inderste opgave. 

Men ikke desto mindre var det mig en overraskelse at 
erfare, at De anser dette arbejde skikket til at oversættes og 
udgives på tysk. Jeg må tilstå at jeg ialfald nærer store 
tvil i så henseende. Blandt samtlige mine bøger anser jeg 
Peer Gynt” for den, der mindst egner sig til at forståes 
udenfor de skandinaviske lande. Jeg beder Dem betænke at 
de allerfleste af Deres eventuelle tyske læsere ikke besidder 
Deres egne forudsætninger til at forstå bogen. De selv be- 
sidder uden tvil et meget nøjagtigt kendskab til den norske 
natur og til det norske folkeliv; De er fortrolig med vor lite- 
ratur og med vor folkelige tænkemåde; De kender personer 
og karakterer deroppe. Men er ikke alt dette nødvendigt 
for at finde nogen smag i dette digt? I dette punkt er det 
at jeg nærer store betænkeligheder, og jeg har ikke villet 
tilbageholde disse, skønt jeg naturligvis må forudsætte at, 
hvad jeg her har påpeget, det har De altsammen grundig 
overvejet forinden De beslutted Dem til at foretage et så 
vanskeligt og omfangsrigt arbejde. 

Deres teori om oversættelser overhovedet deler jeg fuld- 
kommen. De meddelte prøver har det interesseret mig meget 
at læse; det forekommer mig at de gengiver originalen med 
al mulig nøjagtighed. 

Jeg håber at De ikke mistyder min åbne udtalelse af de 
betænkeligheder, som efter min mening stiller sig imod Deres 
foretagende. Jeg har holdt det for min pligt ikke at fordølge 

1880 dem; viser de sig ugrundede, vil sådant naturligvis være 
mig overmåde kært. — 

Min frue og søn erindrer særdeles vel det behagelige sam- 
mentræf med Dem i Odde i Hardanger, og de beder mig 
begge at frembære deres forbindtligste hilsener, ligesom jeg 
selv gentagende beder Dem modtage min oprigtigste tak, 
idet jeg tegner mig 

med udmærket højagtelse 
Deres ærbødigst forbundne 
Henrik Ibsen. 


147. 
Til Frederik Hegel. 


Munchen, den 31. Maj 1880. 
Kære herr justitsråd Hegel! 

Tillad mig herved gennem disse par linjer at bede Dem 
vise mig den tjeneste at sende mig 1000 kroner i tyske sedler 
på sædvanlig måde. 

Jeg går i denne tid med planer til noget nyt, som jeg 
gerne vil høre Deres ganske uforbeholdne mening om, og 
som jeg derfor i al korthed skal antyde for Dem. 

Jeg tror ikke, jeg tager fejl, når jeg synes at have be- 
mærket, at fortalen til den nye udgave af ,,Catilina" er 
bleven læst med adskillig interesse. Hvad om jeg nu skrev 
en hel liden bog på 10—12 ark indeholdende lignende med- 
delelser om de ydre og indre forbold, hvorunder hvert en- 
kelt af samtlige mine literære arbejder er blevet til? Under 
» Fru Inger” og ,Hærmændene"” vilde jeg således komme til 

at behandle mit ophold i Bergen; ved ,,Kongsemnerne" og 1880 
, Kærlighedens komedie" vilde jeg skildre den derpå følgende 
periode i Kristiania; derefter skulde mit Romer-liv komme 
med ,, Brand" og ,Peer Gynt", o. 8. V., 0. 8 V. 

På nogen fortolkning af mine bøger vilde jeg naturligvis 
slet ikke indlade mig; det er bedst, at publikum og kritikere 
får lov til at tumle sig efter eget behag på det felt — ialfald 
indtil videre. Men jeg vilde fortælle jævnt om de omstændig- 
heder og vilkår, hvorunder jeg har digtet, — alt naturlig- 
vis med den yderste diskretion, og ladende åbent et vidt 
område for alskens gætninger. 

Tilråder De mig eller fraråder De mig iværksættelsen 
af denne plan? Anser De den hensigtsmæssig, og tror De, 
at tidspunktet er passende valgt, eller er det kanske bedre 
at vente dermed? Giv mig ved lejlighed Deres erfarne råd 
i så henseende! Men jeg beder Dem under alle omstændig- 
heder at lade denne sag blive ganske imellem os indtil 
videre. I ethvert fald agter jeg at anvende denne sommer 
til at gøre manuskriptet færdigt; thi jeg agter alligevel ikke 
iår at skrive noget nyt skuespil og har forøvrigt ikke noget 
andet at benytte tiden til. 

Min hustru og Sigurd rejser nemlig senerehen til Norge; 
men jeg blir hernede. 

Med de bedste hilsener til Deres kære familje tegner 
jeg mig 

Deres hjertelig hengivne og forbundne 
Henrik Ibsen. 


Breve fra Henrik Ibsen. II. 6 

148. 
Til Ludwig Passarge. 


Minchen, den 16. Juni 1880. 
Højstærede herre! 

Tillad mig herved med nogle linjer at besvare Deres meget 
ærede skrivelse af 4. dennes. 

Det glæded mig meget at erfare, at De har fundet en 
ansét forlægger for Deres oversættelse af , Peer Gynt". Men 
med min bedste vilje ser jeg mig ikke istand til at give for- 
klaring over de mange hentydninger i bogen, hvilke måske 
vil være tyske læsere uforståelige; thi for mig som udlænder 
er det umuligt at bedømme, hvad der her tiltrænger for- 
klaring og hvad ikke. Af samme grund anser jeg det unyt- 
tigt at henvende mig til Dietrichson eller til nogen anden 
Normand. Jeg tror at ingen bedre end De selv vil kunne 
dømme i denne sag, og skulde De være i uvisshed om et 
eller andet punkt, så vil det under Deres forestående rejse i 
Norge visstnok ikke falde Dem vanskeligt at erholde de for- 
nødne oplysninger. Forøvrigt har jeg modtaget det ind- 
tryk, at De kender de norske forhold ligeså godt som nogen 
indfødt. 

Heller ikke ser jeg mig istand til at meddele noget nær- 
mere om de omstændigheder, som foranlediged at , Peer 
Gynt" blev til. Skulde en sådan fremstilling blive forståelig, 
så måtte jeg skrive en hel bog derover, og dertil er tiden 
endnu ikke kommet. Alt, hvad jeg har digtet, hænger på 
det nøjeste sammen med hvad jeg har genne mlevet — om 
end ikke oplevet; hver ny digtning har for mig selv havt det 
øjemed at tjene som en åndelig frigørelses- og renselses-pro- 
ses; thi man står aldrig ganske uden medansvarlighed og 
medskyldighed i det samfund man tilbører. Derfor skrev 

jeg engang som tilegnelsesdigt foran i et eksemplar af en af 1880 
mine bøger følgende linjer: 


sAt leve er krig med trolde 
i hjertets og hjernens hvælv; 
at digte — det er at holde 
dommedag over sig selv.” 


De kender ikke ordet ,,pusselanker”, og det er ganske na- 
turligt, thi ordet benyttes ikke i skriftsproget, det betyder: 
små trippende børnebén eller børnefødder, og udtrykket an- 
vendes kun af mødre og ammer når de pludrer med de små 
børn. 

Meningen med de vers, hvorom De spørger, er følgende: 
Peer Gynt påberåber sig, som adkomst til at komme i hel- 
vede, at han har været slavehandler. Hertil svarer ,,den 
magre" at der er mange, som har bedrevet værre ting, f. eks. 
underkuet det åndige, vilje og sind, blandt sine omgivelser; 
men gøres sådant ,våset”, d. v. s. uden dæmonisk alvor, 
så kvalificerer ikke det engang til at komme i helvede, men 
kun i ,,støbeskeen". 

Dette er alt, hvad jeg for denne gang i korthed ser mig 
istand til at svare, og idet jeg ønsker Dem en lykkelig og 
behagelig rejse til Norge og beder Dem hilse dem af mine 
venner og bekendte, som De muligens måtte træffe deroppe, 
tegner jeg mig 

Deres ærbødigst og hjerteligst forbundne 
Henrik Ibsen. 

149. 
Til Frederik Hegel. 


Munchen, den 16. Juli 1880. 
Kære herr justitsråd Hegel! 

Idet jeg forbindtligst takker for Deres venlige brev af 
6. Juni samt for de deri indlagte 1125 rmk., tillader jeg mig 
at oversende medfølgende veksel med anmodning om, at 
samme må blive anbragt, samt at der derefter for et beløb 
af omtrent 4000 kroner må for min regning blive indkøbt 
svenske statsobligationer eller lignende papirer. 

Jeg er i mangt og meget enig med Dem i Deres betænke- 
ligheder imod det af mig antydede literære projekt og lader 
sagen stå hen indtil videre. 

Min hustru og Sigurd rejser i begyndelsen af næste 
måned til Norge, men kommer neppe denne gang til at lægge 


'vejen over København. Af fru Thoresen vil De vel forøvrigt 


have hørt, hvorledes vi har det. 

Den elskværdige Carl Andersen besøgte os for nogen tid 
siden og fortalte, at De har købt en pragtfuld ny villa, Orla 
Lehmanns tidligere. Tillad mig at ønske Dem, at De og Deres 
kære kreds må komme til at tilbringe mange glade og lykke- 
lige dage der. Men jeg antager da, at De ikke skiller Dem 
ved Deres gamle sted ved Strandvejen? Dette sted har i 
mine øjne et fortrin, der overgår alle andre, — det ligger 
ved sundet. Af alt, hvad jeg savner hernede, er savnet 
af havet det, som jeg har vanskeligst ved at forsone 
mig med. 

Med de hjerteligste hilsener til Dem og Deres børn tegner 
jeg mig 

Deres stedse hengivne 
Henrik Ibsen. 


150. 
Til Frederik Hegel. 


Rom, den 16. Januar 1881. 
Kære herr justitsråd Hegel! 

Tillad mig herved at bringe Dem vor varmeste tak såvel 
for Deres venlige hilsener til jul og nytår som for den inter- 
essante bogsending, hvormed De har glædet os og bidraget 
til ligesom at bringe os hjemmet nærmere under juletiden. 
Jacobsens bog er et fint digterværk i enhver henseende, ja, 
jeg tør sige, den hører til det allerypperste, samtiden på det 
område har frembragt. Når De engang skriver ham til, 
beder jeg Dem bringe ham min hjerteligste lykønskning. 
Også Drachmann bedes venligst hilset. Hvad hans , Peder 
Tordenskjold" angår, så synes jeg, mellem os sagt, at den 
ikke står i højde med mangt og meget af de prægtige ting, 
han før har skrevet. Dette digt har åbenbarlig ikke været 
fuldbåret i hans fantasi, før han bragte det på papiret. 

Vi tilbringer iår en meget behagelig og selskabelig vin- 
ter hersteds. Den skandinaviske kreds tæller en mængde 
elskværdige mennesker og familjer, som alle mere eller 
mindre nært har sluttet sig sammen, hvilket ikke altid tid- 
ligere har været eller kunde være tilfældet. Den nye danske 
gesandt, Hegermann-Lindencrone, er allerede meget popu- 
lær blandt Nordboerne. Desværre kan ikke det samme siges 
om den svensk-norske minister; men så har vi til gengæld 
i vor fælles skandinaviske konsul en mand, som ypperlig 
forstår at holde kredsen samlet, og som fører et meget gæst- 
frit hus. Professor Heegaard er hernede; det gjorde mig 
ondt at se ham så stærkt medtagen, som han var ved an- 
komsten; nu lader det imidlertid til at gå noget bedre med 

1881 ham; men han må fremdeles leve meget stille og tilbage- 
trukken. , 

Sluttelig nødes jeg til at anmode Dem om at måtte er- 
holde tilsendt, hvad jeg har at disponere over af rente- 
penge, samt hvad der muligens fra det kgl. teater eller af 
direktør Rasmussen måtte være indbetalt. Jeg tillader mig 
denne gang at bede om en veksel på Paris eller Berlin, da 
veksler lydende på Italien nu er belagte med en stempel- 
skat, som vel ikke er høj, men som det volder en hel del 
omsvøb og vidtløftighed at få erlagt. 

Med vore bedste hilsener både til Dem selv og til Deres 
kære familje tegner jeg mig 

Deres hjertelig hengivne 
Henrik Ibsen. 


151. 
Til Hagbard Berner. 


Rom — via Capo le Case 75, den 27. Marts 1881. 
Hr. statsrevisor Berner! 

Uagtet jeg desværre ikke har æren af Deres personlige 
bekendtskab, vover jeg dog i Bjørnstjerne Bjørnsons og eget 
navn at henvende mig til Dem i et anliggende, som ialfald 
for mit, og formentlig også for Bjørnsons, vedkommende er 
af særdeles stor betydning. Det er en henvendelse til det 
nu forsamlede storting, hvorom her handles; og ved i en 
ikke kort årrække at følge Deres journalistiske virksomhed 
har jeg fået et bestemt indtryk af, at De mere end de fleste 
måtte formodes at være på en gang både villig og skikket 
til at antage Dem den sag, som jeg herved ærbødigst skal 
tillade mig i al korthed at fremstille. 

Da i sin tid stortinget bevilged først Bjørnson og senere 1881 
mig et årligt statsbidrag af 400 spdlr., blev denne bevilgning 
af almenheden opfattet som en offentlig anerkendelse af og 
belønning for vor digteriske virksomhed, og som sådan blev 
den også af os med taknemmelighed modtagen. 

Begreberne om den literære ejendomsret var i vore lande 
dengang, ligesom tildels endnu, kun højst ufuldstændig ud- 
viklede. Hverken regering eller storting havde sørget for at 
sikre de norske forfattere — og navnlig dramatikerne — mod 
vilkårlige indgreb af hvilkensomhelst udenforstående Med 
andre ord, lovgivningen tillod ikke os, i lighed med andre 
statsborgere, selv at nyde frugterne af vort eget arbejde. Ved 
Kristiania teater betaltes i regelen for vore skuespil et lidet 
honorar en gang for alle. For ,Hærmændene på Helgeland" 
erholdt jeg således treti spdlr. med tilkendegivende om, at 
hvis jeg ikke vilde lade mig nøje med dette beløb, så agted 
man at spille stykket uden at betale nogetsomhelst honorar, 
da man dertil havde fuld lovlig adgang. De øvrige teatre 
i Norge, samt de omrejsende skuespillerselskaber dersteds, 
betalte naturligvis intet. Det samme var selvfølgelig også 
tilfældet i hele Sverige og Danmark for de mindre teatres 
vedkommende. Ja, selv det kongelige teater i Stockholm har 
engang, som De formentlig vil erindre, opført et af Bjørn- 
sons skuespil uden derfor at erlægge en eneste skilling, 
skønt forfatteren derpå gjorde energisk fordring. Senere har 
man rigtignok, muligens foraniediget ved den opsigt denne 
sag vakte, såvel ved det kgl. teater i Stockholm som ved det 
danske, affundet sig med os ved at betale et beløb efter for- 
godtbefindende, en fremgangsmåde, som vi endog med tak 
måtte finde os i, såsom hverken regering eller stortinget 
havde varetaget vore interesser gennem literære konventioner 
med Sverige og Danmark. 

Således er sågodtsom den hele række af Bjørnsons og mine 
dramatiske arbejder tagen os ud af hænderne, et efter et, 
uden at vi har kunnet nyde de pekuniære frugter, som uvæ- 
gerlig tilfalder forfatterne i andre lande. Hvor stort det os 
overgåede tab er, har jeg først fået et overblik over nu, da 
endelig konventioner om den literære ejendomsret er blevne 
afsluttede med Sverige og Danmark. Men for Bjørnson og 
mig kommer disse konventioner for sent, eftersom man under 
den tidligere lovløse tilstand enten ligefrem har frataget os 
eller ialfald for småsummer har tilhandlet sig næsten alt, 
hvad vi på det dramatiske område har frembragt. 

Dog, dette er endnu ikke alt, ja, det er i grunden den for 
os mindst følelige del af sagen, jeg ovenfor har berørt. Langt 
hårdere er vi blevet rammet derved, at Norge ikke har af- 
sluttet nogen literær konvention med Tyskland eller over- 
hovedet med nogetsomhelst andet land udenfor det skandi- 
naviske Norden. Det vil være Dem bekendt, at de fleste af 
Bjørnsons og mine bøger er oversatte i Tyskland, og at mange 
af vore skuespil dersteds opføres på teatrene. Men hvis 
man deraf hjemme uddrager den slutning, at denne velvillige 
modtagelse medfører nogen betydelig eller endog blot nævne- 
værdig pekuniær fordel for os, så tager man desværre grun- 
dig fejl. Det er oversætterne eller disses forlæggere, der går 
af med fordelen, og vi norske dramatikere besidder ikke 
nogetsomhelst retsmiddel til at forhindre dette. Besørger vi 
selv på egen bekostning oversættelser af vore skuespil, så 
kan vi være temmelig sikre på, at inden kort til kommer en 
eller fiere billigere konkurrerende oversættelser og fortrænger 
vore egne. 

At Norge frivillig skulde gøre noget skridt til at få istand- 
bragt en almindelig international konvention angående den 

literære ejendomsret, eller rettere sagt, for at tiltræde den 1881 
konvention, som allerede består mellem de fleste andre euro- 
pæiske stater, er naturligvis ikke tænkeligt. Ja, som god 
Normand kan jeg af hensyn til mit land ikke engang ønske 
sådant; thi det er jo indlysende, at en sådan konvention 
hos os i høj grad vilde fordyre enhver udenlandsk bng, 
videnskabelig eller digtning, som man måtte ønske gennem 
oversættelse at gøre tilgængelig for vor almenhed. Men 
dette vilde jo være det samme som for vort folks vedkom- 
mende at tilstoppe en stor del af de oplysningskilder, som 
nu gratis tilfiyder Norge. Gratis? Ja, gratis for staten, men 
ikke for Bjørnson og mig. Thi os to er det, som nu i en 
række af år og fremdeles betaler det væsentligste af skatten 
på vort lands import af udenlandske literære oplysningsmid- 
ler. Og denne skat andrager ikke til noget ringe beløb. Jeg 
tør med god samvittighed påstå, at Bjørnson og jeg er de to 
forholdsvis højst beskattede mænd i Norge. 

Nu er det derfor min ærbødige forespørgsel til Dem, om 
De .ikke skulde ville tage Dem af denne sag og henlede 
stortingets opmærksomhed på de forhold, jeg her i størst 
mulig korthed har påpeget. Det statsbidrag, Bjørnson og jeg 
hidtil har modtaget, modsvarer ikke på langt nær de tab, 
som vi på mangfoldige måder har lidt og fremdeles lider 
både ude og hjemme. Skulde ikke stortinget finde det ret- 
færdigt og billigt at bevilge os en rimelig erstatning herfor, 
ved fra nu af at forhøje vore digtergager? Det er jo en 
temmelig kurant sag, at statsborgere godtgøres de tab, som 
de af statshensyn har været underkastet. Og i Norge har 
forfatterne — navnlig de dramatiske — lidt længe. Det er 
ganske betegnende, at i vort land blev det madnyttige 
vildt beskyttet ved lov, forinden digterne blev det. Ligeover- 

1881 for udlandet står vi endnu nærmest i skadedyrenes klasse. 
Enhver kan uhindret gøre jagt på os, og det bitreste er, at 
vi ovenikøbet selv må betale skudpengene. 

Jeg skylder at bemærke, at Bjørnson ikke har meddelt 
mig nogen bemyndigelse til at skrive i hans navn. Afstan- 
den har ikke tilladt mig at indhente en sådan bemyndigelse; 
men jeg er fuldt forvisset om, at han i alt væsentligt vil 
være enig i, hvad jeg har tilladt mig at oplyse. For mig 
personlig har sagen netop nu så meget større vigtighed, som 
den hos os — og alene hos os — gældende universitetslov- 
givning har tvunget min søn til at ekspatriere sig, og derved 
gjort det nødvendigt for mig idetmindste at forlænge mit 
ophold i udlandet på ubestemt tid. 

Noget forslag angående størrelsen af den attråede gage- 
forhøjelse skal jeg ikke fordriste mig til at fremsætte. Jeg 
skal kun ærbødigst tillade mig at bringe i erindring, at da 
Nordenskiöld og Palander havde fundet Nordostpassagen, 
så bevilged den svenske rigsdag hver af dem 4000 kr. årlig. 
Jeg tillader mig at tænke mig muligheden af, at Bjørnson 
og jeg på vore digterfærder kan have fundet adskillige både 
nordost- og nordvestpassager, som af nordiske folk i frem- 
tiden turde blive ligeså befærdede, som den Palander og 
Nordenskiöld har åbnet. 

Idet jeg beder Dem benytte dette brev på hvilkensomhelst 
måde, De måtte finde tjenlig til øjemedets opnåelse, anbefaler 
jeg anliggendet gentagende og indstændig til Deres, og 
gennem Dem til stortingets, velvilje og tegner mig med 
højagtelse 

Deres ærbødige 
Henrik Ibsen. 


91 


152. 
Til Hagbard Berner. 


Sorrento, den 14. Juli 1881. 
Hr. statsrevisor Berner! 


Fra en landsmand, som for tiden opholder sig andetsteds 
i Italien, modtog jeg igår en billet, der blandt andet inde- 
holder et uddrag af en skrivelse, som min rejsende lands- 
mand har erholdt fra en korrespondent i Kristiania. Ud- 
draget lød således: 

Det er sandt, véd De, hvad her fortælles om Ibsen? Jo, 
han skal have tilskrevet Berner og erklæret, at han efter i 
længere tid at have fulgt den politiske strid og bladenes pole- 
mik er fuldstændig gået over til venstrepartiet, men sam- 
tidig udtalt det håb, at Berner vilde virke for en forhøjelse 
af digtergagerne, der var altfor knappe. Det hele er efter 
min overbevisning en ondskabsfuld bagvaskelse, men jeg har 
dog ikke villet undlade at berette Dem dette rygte, der op- 
træder med stor dristighed og nok kunde fortjene at blive 
bragt ud af verden.” 

Jeg indlader mig i regelen ikke på at gendrive rygter 
angående min person eller mine anliggender, men i dette 
tilfælde har dog rygtet på sin vandring fået en, selv for 
Kristiania-rygter ualmindelig gemen form. Tillad mig der- 
for at bede Dem om en tjeneste. 

Vær af den godhed at foranledige mit brev til Dem i 
sin helhed aftrykt i , Dagbladet", som forhåbentlig indrøm- 
mer den fornødne plads dertil. 

Deres ærbødigst forbundne 
Henrik Ibsen. 

153. 
Til Camilla Collett. 


[Sorrento, August 1881.) 


— — sommer, deri doktorgraden iberegnet, så at han altså 
nu må arbejde temmelig anstrængt. Min hustru lider mere 
end vi af varmen og især af sciroccoen, men hun holder sig 
dog oppe ved hjælp af daglige søbade. Jeg tror ikke, De 
vilde have holdt ud sommeren over hernede. At spadsere 
er her næsten ikke at tænke på; man må forholde sig så 
stillesiddende som muligt. — 

Jeg forstår meget godt Deres misstemning over de mange 
literære vanskeligheder, som også De har at kæmpe med. 
Men dersom De tror, at det går så ganske let for alle andre, 
så føler jeg mig overbevist om, at De tager fejl. Ligeledes 
kunde det nok hænde, at den ,kolde egennytte”, som De 
mener at have sporet på diverse steder, snarere har været 
en fuldt berettiget erkendelse af nødvendigheden af at leve 
af den gerning, som vi lever for. De fleste af os er ikke 


så heldig stillede, at vi kan se bort fra slige hensyn. Den 
gemene kolde egennytte findes efter min — — — — — 


Men jeg føler mig fuldt forvisset om, at De, trods alle 
vanskeligheder, nok en dag i fuld livskraft og styrke vil 
opleve den sejr, som Deres geniale udholdende kamp i så 
fuldt mål berettiger Dem til. Hvad De af idéer og syner har 
sat ind i verden, egner sig ikke blot og bart til at friste et 
goldt eftertidigt literaturliv. Den levende virkelighed vil be- 
mægtige sig det og bygge videre derpå. Men at dette må 
ske snart — snart — det ønsker rigtignok også jeg af ganske 
hjerte. 

Ja, kære fru Collett, tag nu for denne gang tiltakke med 1881 
disse linjer fra mig. Min hustru skriver Dem til en af de 
allernærmeste dage. Og vær så forsikret om, at jeg med al 
oprigtig varme og fuld forståelse omfatter Dem og Deres 
livsgerning. Lad ingen få Dem til at tvile herpå — ikke 
engang mig selv, om jeg nogen gang skulde have givet en 
tilsyneladende anledning dertil. 

Vi håber snart at modtage gode tidender om Deres til- 
stand og sender Dem vore bedste hilsener. 

Deres hengivne 
Henrik Ibsen. 


154. 
Til Ludwig Passarge. 


Sorrento, den 17. August 1881. 
Højstærede herre! 


Det har gjort mig særdeles ondt, af Deres sidste ærede 
skrivelse at erfare at De har følt Dem ubehagelig berørt ved 
et punkt i mit brev til statsrevisor Berner i Kristiania. Der- 
som jeg havde kunnet ane at mine udtryk skulde blive således 
misforstået af Dem, da vilde jeg visselig have valgt mine ord 
anderledes. I mit brev er der for mit vedkommende kun tale 
om teaterhonorarer, og når jeg nævner forlæggere, så tænkte 
jeg derved på forlæggerne af de forskellige udgaver af Bjørn- 
songs fortællinger. 

Men ,,Peer Gynt" er jo slet ikke beregnet på at opføres, 
og De vil visst erindre at jeg selv næred store betænkelig- 
heder ved dette arbejdes udgivelse i Tyskland. Aldrig kunde 
det falde mig ind at De eller Deres forlægger skulde have havt 
nogen fordel af den bog, og når De alligevel har ladet den 


94 


1881 trykke, så må De ikke tvile på at jeg af hjertet føler mig 
Dem forbunden og takskyldig derfor. 

Det samme gælder om den bebudede oversættelse af 
sBrand". Heller ikke denne digtning er beregnet for teatret, 
og når De, til trods for de tre allerede eksisterende tyske over- 
sættelser, vover at foranstalte en fjerde sådan, så kan jeg heri 
fra Deres side kun se en for mig højst smigrende interesse 
for min produktion. 

Jeg er overbevist om at det omhandlede punkt i mit brev 
ikke af nogensomhelst læser i Norge er blevet misforstået; 
men for yderligere sikkerheds skyld skal jeg, når jeg om nogen 
tid nærmere skriver offentlig om disse sager, udtrykkelig 
gøre en reservation, som De forhåbentlig vil finde tilfreds- 
stillende. 

Jeg er meget spændt på at få gøre mig bekendt med Deres 
oversættelse af ,, Brand" samt at erfare, hvilken modtagelse 
den finder i Tyskland. Skulde De i sin tid med nogle ord 
ville beære og glæde mig, så er min herværende adresse indtil 
udgangen af Oktober måned Hotel Tramontano; senere vender 
jeg tilbage til Rom. 

Denne sommer beskæftiger jeg mig med at skrive et nyt 
skuespil, der vil udkomme til høsten, og som jeg da skal tage 
mig den frihed at sende Dem. 

Jeg beder Dem hjerteligst at Deres foreløbige misstemning 
ikke må foranledige nogen forandring i den store velvilje, 
hvormed De hidtil har omfattet min literære virksomhed, og 
tegner mig 

med højagtelse 


Deres oprigtig hengivne og forbundne 
Henrik Ibsen. 

155. 
Til Olaf Skavlan. 


Rom, den 12. November 1881. 
Kære ven! 

Undskyld at jeg først nu ser mig istand til at besvare 
dit brev. Et nyt dramatisk arbejde, som udkommer i be- 
gyndelsen af næste måned, har så ganske optaget min tid, 
at jeg foreløbig har måttet skyde al brevskrivning tilside. 

Det påtænkte tidsskrift vil visst blive modtaget med glæde 
af en stor del af vor almenhed, og kunde det lykkes at 
skaffe det indgang også i Sverige, så synes jeg dets beståen 
måtte være sikret for en længere tid. Men dertil udkræves, 
tror jeg, at redaktionen skaffer sig også svenske medarbej- 
dere, og af subskriptionsindbydelsen kan jeg ikke se, hvor- 
vidt det er meningen. 

Hvad mig angår så vil det være mig både en ære og en 
fornøjelse at nævnes som henhørende til eders kreds. Men 
jeg ved jo rigtignok ikke i øjeblikket, hvorledes jeg skal 
kunne indfri mit løfte om at levere bidrag. Digte skriver 
jeg ikke, og afhandlinger ligger ikke for mig. Jeg har imid- 
lertid i længere tid beskæftiget mig lidt med at skrive på 
en bog, som skal hede , Fra Skien til Rom", og som handler 
om mine oplevelser omtrent i samme stil som fortalen til 
anden udgave af ,,Catilina”. Hvis Du nu tror at et eller 
andet lidet afsnit af dette arbejde kunde passe for tids- 
skriftet, så skal jeg gerne i sin tid meddele noget deraf. 

Min tid er fremdeles meget knap, så jeg idag må ind- 
skrænke mig til disse linjer. 

Med vore bedste hilsener til Dig og til Sars tegner jeg 
mig din hengivne 

Henrik Ibsen. 

156. 
Til Ludwig Passarge. 


Rom, den 22. December 1881. 
Højstærede herre! 

Jeg skal ikke forsøge paa at fremføre nogen undskyldning 
fordi jeg har ladet en så utilgivelig lang tid hengå uden at 
sende Dem min skyldige tak for Deres venlige skrivelse af 
29. August samt for det samtidig modtagne pragtfulde eksem- 
plar af Deres bog ,, Drei Sommer in Norwegen". Jeg vil kun 
anføre at det tilsendte traf mig i en meget travel tid, da jeg, 
nede i Sorrent, var beskæftiget med at skrive mit nye skue- 
spil, som nu netop er udkommet. 

Deres værk over Norge har i højeste grad glædet og in- 
teresseret mig. Mange af de egne, De skildrer, har jeg selv 
besøgt, og jeg kan ikke noksom beundre den slående anskue- 
lighed, hvormed De forstår at meddele, hvad De har set. 
Jeg tror rigtignok at De i mange henseender betragter be- 
folkningen med velvilligere øjne, end den fortjener; men vi 
må jo netop derfor være Dem så meget mere taknemmelige 
for denne fortræffelige og med en så overordentlig sagkund- 
skab skrevne bog. 

Overmåde kært skulde det være mig om De vilde skrive 
min biografi i et eller andet tysk tidsskrift. Et aldeles ud- 
tømmende materiale hertil vil kunne erholdes ved henven- 
delse til dr. phil., bibliotekar Valfrid Vasenius i Helsing- 
fors, som for omtrent to år siden udgav, som afhandling for 
doktorgraden, en bog over mig og min digtning, afsluttende 
med ,,Kongsemnerne", og som senere har været beskæftftiget 
med at fortsætte dette værk lige indtil den nyeste tid. Jeg 
antager at denne nye udgave nu snart udkommer, og herr Va- 
senius vil på Deres anmodning med den allerstørste glæde 

sende Dem et eksemplar. Ingen kender mit liv og min lite- 
rære virksomhed så nøje som han. 

Igår blev jeg glædelig overrasket ved at modtage Deres 
oversættelse af ,Brand". Jeg skal læse den snarest mulig. 
Foreløbig beder jeg Dem modtage min hjerteligste tak for 
dette fornyede bevis på Deres velvilje for mig. 

Mit nye skuespil er nu udkommet og har vakt en voldsom 
allarm i den skandinaviske presse. Daglig modtager jeg 
breve og avisartikler for og imod. Om ganske kort tid vil 
et eksemplar blive Dem tilsendt; men jeg anser det for en 
fuldstændig umulighed for tiden at få dette stykke opført på 
noget tysk teater; jeg tror neppe at man i de nordiske lande 
tør spille det i den nærmeste fremtid. Forøvrigt er stykket 
trykt i et antal af 10000 eksemplarer, og der er al mulig ud- 
sigt til at et nyt oplag vil behøves inden kort tid. 

Modtag endnu en gang min bedste og oprigtigste tak, samt 
en hilsen og et ønske om en glædelig julefest og et godt nytår. 

Deres hjertelig forbundne 
Henrik Ibsen. 


157. 
Til Frederik Hegel. 


Rom, den 2. Januar 1882. 
Kære herr justitsråd Hegel! 

Tillad mig forbindtligst at takke for Deres venlige brev, 
som jeg modtog igår. Jeg havde ikke troet, at købet af 
obligationerne allerede vilde blive besørget i den travle jule- 
uge; thi i så fald vilde jeg allerede for et par dage siden 

1882 have tilskrevet Dem og bedet Dem om kun at købe for 5000 
kroner. Sagen er nemlig, at jeg hernede kommer til at be- 
høve penge tidligere end beregnet, og fra Norge kan jeg 
først vente remisse længere hen i måneden. Jeg nødes der- 
for til at bede Dem om at De med sædvanlig beredvillighed 
vil vise mig den store tjeneste at forstrække mig med en 
veksel på 1000 kroner. Tag mig ikke anmodningen og ulej- 
ligheden altfor ilde op! 

De kritiske voldsomheder og alt det vanvid, som skrives 
imod ,,Gengangere", tager jeg med fuldkommen sindsro. Jeg 
var forberedt på sligt. Da ,Kærlighedens komedie” udkom, 
blev der i Norge skreget ligeså vildt som nu. Mod , Peer 
Gynt" blev der også skreget og ikke mindre imod ,,Sam- 
fundets støtter” og imod ,,Et dukkehjem”. Skriget vil også 
denne gang dø hen ligesom tidligere. 

Men kan det virkelig være muligt, at det er Molbech, 
som er formummet ude i ,, Dagbladet" og gør reklame for 
sit ,,Opad"? 

Et foruroliger mig, når jeg tænker på det store oplag. 
Har al denne allarm skadet bogens afsætning? — — 

Netop i dette øjeblik modtog jeg Deres andet brev samt 
aviserne. Til G. Brandes skriver jeg imorgen og takker 
ham for hans artikel, som så højlig har glædet mig. 

Med forbindtligst tak for at De tænkte på mig med 
bøger til jul, med tak for alt godt i det forløbne år og 
med vore bedste ønsker om et glædeligt og godt nyt år 
tegner jeg mig 

Deres hjertelig hengivne og forbundne 
Henrik Ibsen. 

158. 
Til Georg Brandes. 


Rom, den 8. Januar 18882. 
Kære Brandes! 

Igår havde jeg den store glæde gennem Hegel at mod- 
tage Deres glimrende klare og for mig så hædrende anmel- 
delse af ,Gengangere". Modtag min varmeste og hjerteligste 
tak for den uvurderlige venskabstjeneste, De igen har vist 
mig! Enhver, der læser Deres artikel, må, synes jeg, få 
øjnene op for, hvad jeg har ment med min nye bog, hvis 
man overhovedet vil se det. Thi jeg kan ikke frigøre mig 
for den tanke, at en overmåde stor del af de falske udtyd- 
ninger, som aviserne har bragt, er fremsatte imod bedre 
vidende. I Norge tror jeg dog nok, at forvrøvlingen i de 
fleste fald har været ufrivillig; og det har sin nærliggende 
forklaringsgrund. Deroppe besørges nemiig kritiken delvis 
af nogle mere eller mindre formummede teologer; og disse 
herrer er i regelen aldeles ude af stand til at skrive for- 
nuftig om digterarbejder. Den afsvækkelse af dømmekraf- 
ten, som, ialfald for gennemsnitsnaturens vedkommende, er 
en nødvendig følge af længere tids syslen med teologiske 
studier, ytrer sig nemlig især når talen er om at bedømme 
menneskekarakterer, menneskers handlinger og menneskelige 
bevæggrunde. Det praktiske forretningsskøn lider derimod 
ikke så meget ved studiet. Derfor er de geistlige herrer 
meget ofte ypperlige kommunalmænd; men de er ubetinget 
vore sletteste kritikere. 

Og hvad skal man så sige om den såkaldte liberale presses 
forhold? Disse førere, som taler og skriver om frihed og 
frisind, og som samtidig dermed gør sig til trælle af abon- 
nenternes formodede meninger! Jeg får mere og mere be- 

1882 kræftelse på, at der ligger noget demoraliserende i at be- 
fatte sig med politik og i at slutte sig til partier. Under 
alle omstændigheder vil jeg aldrig kunne slutte mig til et 
parti, som har majoriteten for sig. Bjørnson siger: majori- 
teten har altid ret. Og som praktisk politiker må man vel 
sige så. Jeg | derimod må nødvendigvis sige: minoriteten har 
altid ret. Selvfølgelig tænker jeg ikke på den minoritet af 
stagnationsmænd, som er agterudsejlet af det store mellem- 
parti, der hos os kaldes de liberale; men jeg mener den mi- 
noritet, som går foran der, hvor flertallet endnu ikke er 
nået hen. Jeg mener, retten har den, som er nærmest i 
pagt med fremtiden. 

Dette har jeg nedskrevet som en slags redegørelse, om 
en sådan skulde være nødvendig. 

Den storm, der har rejst sig imod ,,Gengangere"”, var 
jeg forberedt på. Men jeg syntes ikke, jeg kunde tage noget 
hensyn dertil; det vilde have været fejghed. — 

Ikke mindre end for Deres artikel i Mgbl. takker jeg Dem 
for det foredrag, De har holdt over mig, og ligeså fordi De 
nu vil lade dette foredrag udkomme i trykken. Hegel skri- 
ver, at De ønsker .at optage nogle steder af breve fra mig. 
Jeg har naturligvis ikke noget derimod at indvende. Jeg 
stoler ubetinget på Dem i dette, som i alt andet. Ønsker 
De at anføre et eller andet også af dette brev, står det Dem 
frit for. | 

Når jeg tænker på, hvor træg og tung og sløv for- 
ståelsen er derhjemme, når jeg lægger mærke til, hvor lavt- 
liggende den hele betragtningsmåde viser sig at være, så 
overkommer der mig et dybt mismod, og jeg synes mangen 
gang, at jeg ligeså gerne straks kunde afslutte min literære 
virksomhed. Hjemme behøver man egentlig ingen digter- 
værker, man hjælper sig så godt med ,,Stortingstidenden" 

og , Luthersk Ugeskrift". Og så har man jo partibladene. 1882 
Jeg har ikke noget. talent til at være statsborger og heller 
ikke -til at være 'artodoks, og hvåd jeg ikke føler talent for, 
det afholder jeg mig fra. For mig er friheden den højeste 
og første livsbetingelse. Hjemme bekymrer man sig ikke 
stort om friheden, men kun om friheder, nogle flere eller 
nogle færre, alt efter partistandpunktet. Højst pinlig føler 
jeg mig også berørt af dette ufærdige, dette almueaågtige i 
vor offentlige diskussion. Under sine såre priselige bestræ- 
belser for at gøre vort folk til et demokratisk samfund, er 
man uforvarende kommet et godt stykke på vej med at gøre 
os til et plebejersamfund. Sindets fornemhed synes at være 
i aftagende hjemme. — | 

Her må jeg afbryde for denne gang. Frembær vore bedste 
hilsener til Deres elskværdige hustru. Hun lever uudslette- 
lig i vor erindring. Tak, kære Brandes, for alt, hvad De 
har gjort og fremdeles gør for mig! | 

Deres hjertelig hengivne 
Henrik Ibsen. 


159. 
Til Sophus Schandorph. 


Rom, den 6. Januar 1868. 
Højstærede herr dr. Schandorph! 

Modtag herved min hjerteligste tak for det venlige brev, 
De har havt den godhed at sende mig, og tilgiv, at jeg først 
idag har fundet tid til at besvare samme. 

Deres brev har været mig en kærkommen julehilsen midt 
under al den uforstandighed og alle de fordrejelser, som mit 
nye skuespil har været genstand for derhjemme. 

At en slig allarm vilde opstå, var jeg forberedt på. Har 
visse af vore nordiske anmeldere ikke talent til andet, så 
har de ialfald et ubestrideligt talent til grundig at misforstå 
og mistyde de forfattere, hvis bøger de indlader sig på at 
bedømme. 

Men kan det virkelig altsammen være uforstandighed 
alene? Er ikke en hel hob af disse fordrejelser og forvræng- 
ninger fremsatte med fuld bevidsthed om deres grundløshed? 
Jeg synes næsten ikke, jeg kan tænke andet. 

Man søger at gøre mig ansvarlig for de meninger, som 
enkelte af dramaets personer udtaler. Og dog findes der i 
hele bogen ikke en eneste mening, ikke en eneste ytring, 
som står der for forfatterens regning. Det vogted jeg mig 


vel for. Den metode, den art af teknik, som ligger til 
: grund for bogens form, forbød ganske af sig selv, at forfat- 


teren kom tilsyne i replikerne. Min hensigt var at frem- 
kalde hos læseren det indtryk, at han under læsningen op- 
levede et stykke virkelighed. Men intet vilde i højere grad 
modarbejde denne hensigt end at indlægge forfattermeninger 
i dialogen. Og tror man da ikke hjemme, at jeg besidder 
så megen dramaturgisk kritik, at jeg skulde indse dette? 
Jo! jeg har indset det, og jeg har handlet derefter. I intet 
af mine skuespil er forfatteren så udenforstående, så ab- 
solut fraværende, som i dette sidste. 

Så har man sagt, at bogen forkynder nihilisme. Ingen- 
lunde. Den befatter sig ikke med at forkynde nogetsomhelst. 
Den peger kun hen på at der gærer nihilisme under over- 
fladen, hjemme som andetsteds. Og således må det nød- 
vendigvis være. En pastor Manders vil altid ægge en eller 
anden fru Alving frem. Og just fordi hun er kvinde, vil 
hun, når hun engang er begyndt, gå til de yderste yderlig- 
heder. 

Jeg håber, at G. Brandes ved sin artikel i Morgenbladet 1882 
mægtig vil bidrage til en rigtigere forståelse af stykket. 
Dette blad har ved flere lejligheder vist mig velvilje, og jeg 
beder Dem bringe den ærede redaktion min forbindtligste 
tak herfor. 

De har ved Deres brev glædet og hædret mig, og De har 
derved tillige indledet et bekendtskab, som jeg længe har 
ønsket at få istand. Deres digteriske virksomhed har for 
mig og mine kredse været kilden til overordentlig megen 
nydelse, og jeg har med stor fornøjelse og interesse fulgt 
Dem på Deres forskellige literære og kritiske felttog. 

Jeg håber, at vi nok et eller andet steds i verden skal 
mødes, og tegner mig med højagtelse 

Deres ærbødigst og hjerteligst forbundne 
Henrik Ibsen. 


P. S. 
Skulde et eller andet af foranstående muligens kunne 


interessere nogen af Morgenbladets læsere, så har jeg intet 


imod at det meddeles. 
H. 1. 


160. 
Til Rudolf Schmidt. 


Rom, den 7. Januar 1882. 
Til 
digteren herr Rudolf Schmidt. 
Jeg skal ikke gøre noget forsøg på at undskylde min for- 
sømmelighed, ikke før at have sendt Dem min tak for Deres 
,,Håndtegninger”. Jeg er nu engang desværre meget uefter- 

1882 rettelig, hvad brevskriveri angår, og i de sidst forløbne må- 
neder har jeg været stærkt optaget af arbejde. 

Deres bog kom mig ihænde i Sorrento, og en mere kær- 
kommen hilsen fra det nordiske hjem kunde vi ikke have 
modtaget dernede. Den blev os da også en kilde til megen 
glæde og nydelse Jeg mindes ikke at have læst noget 
finere, sikrere og sandere end disse skildringer. Iagttagelsen 
er overalt skarp og slående og sproget uforligneligt ved 
den ufejlbarhed, hvormed det altid fremstiller netop den af- 
skygning af tanken eller af stemningen, som De tilsigter. 

Dog, alt dette og meget andet har De som kritiker natur- 
ligvis selv set og vidst. Jeg har her kun villet antyde det 
indtryk, jeg modtog, da jeg første gang læste disse digt- 
ninger. 

Om jeg i sin tid sendte Hegel nogen udtalelse angående 
sg En opvækkelse”", kan jeg ikke med bestemthed erindre. 
Jeg har altid stået i den formening, at jeg havde skrevet 
til ham derom, således som min hensigt var. Men der kan 
jo være en mulighed for, at jeg har forglemt det. Vi veksler 
kun lejlighedsvis breve, og da er der altid en mængde sager 
at skrive om. I bogen er der efter min mening overordent- 
lig mange fortræffelige og interessante enkeltheder; men mig 
forekommer det, at stoffet mere egner sig for en fortælling 
end for et skuespil. 

Jeg hører, at ,,Gengangere" har vakt en voldsom allarm 
hjemme. Dette var jeg forberedt på og tager det ganske 
koldblodig. 

Idet jeg af hjertet ønsker Dem tillykke med Deres nyeste 
bog, beder jeg Dem modtage min bedste hilsen og tegner 
mig 

Deres ærbødigst forbundne 
Henrik Ibsen. 

161. 
Til Olaf Skavlan. 


Rom, den 94. Januar 1882. 
Kære Skavlan! 

Tilad mig i anledning af dit sidste brev at sige dig, at 
der i de første måneder ikke må påregnes noget bidrag til 
tidsskriftet fra min hånd. Hvorvidt jeg senere vil kunne 
levere et eller andet vil bero på omstændigheder, som jeg 
for øjeblikket er ude af stand til at bedømme. Foreløbig 
beder jeg mig tegnet som abonnent. Betalingen vil blive 
erlagt af min kommissjonær, boghandler Nils Lund. 

Den sidste tid har for mig været rig på erfaringer, lær- 
domme og iagttagelser. At mit nye skuespil vilde frem- 
kalde et hyl i stagnationsmændenes lejr, det var jeg natur- 
ligvis forberedt på, og det anfægter mig ikke mere end om 
en flok lænkehunde gøer efter mig. Men den forskræmthed, 
som jeg har iagttaget fra de såkaldt liberales side, har givet 
mig adskilligt at tænke på. Allerede dagen efter at mit 
stykke kom i boghandelen, skyndte ,, Dagbladet” sig at bringe 
en hastværksartikel, hvori det synes på forhånd at ville 
renvaske sig for enhver mistanke om at billige mit stykke, 
Dette var aldeles ufornødent. Jeg står selv til ansvar for 
hvad jeg skriver, jeg og ingen anden. Jeg kan umulig 
genere noget parti; thi jeg tilhører ikke noget sådant. Jeg 
vil stå som en enlig franctireur ude ved forposterne og 
operere på egen hånd. 

Den eneste, der i Norge er trådt frit, djervt og modig 
frem til fordel for mig, det er Bjørnson. Det ligner ham. 
Han har i sandhed et stort kongeligt sind, og jeg skal aldrig 
glemme ham det. 

Men nu alle disse vidskræmte frihedskæmper? Er det da 

bare på det politiske felt at frigørelsesarbejdet skal være 
tilladt hos os? Er det da ikke først og fremst ånderne, som 
trænger til at frigøres? Slige trællesjæle som vi kan ikke 
engang nytte de friheder, vi allerede har. Norge er et frit 
land befolket af ufrie mennesker. 

De iagttagelser over liberalismen hjemme, som jeg i disse 
uger har gjort, vilde jeg af hjertet ønske ikke måtte be- 
kræfte sig. Der må være øjeblikkelige omstændigheder til- 
stede, som jeg ikke kender; jeg synes det er umuligt at tænke 
sig andet. 

Men at jeg for nærværende finder mig foranlediget til at 
holde mig borte fra ethvert samarbejde vil du visst selv finde 
forklarligt. I et tidsskrift bør den enkelte bidragsyder ikke 
stå altfor afstikkende ligeoverfor andre. Vilde jeg ved 
denne anledning kunne undgå dette? Jeg véd det for øje- 
blikket ikke. Jeg er bleven noget konfunderet angående 
situationen hjemme og trænger tid til at orientere mig. Hils 
alle dem, som i stilhed er mine venner. 

Venskabeligst 
Henrik Ibsen. 


162. 
Til Otto Borchsenius. 


Rom, den 98. Januar 1882. 
Herr Otto Borchsenius! 

Uagtet jeg ser ,. Dagbladet" tager mig ilde op, at jeg skriver 
breve til København, vil jeg dog ikke længer udsætte at be- 
svare den venlige henvendelse fra Dem, som jeg i afvigte 
efterår havde den ære at modtage under mit ophold i Sorrento. 

De ønsked dengang et eller andet lidet digt fra min hånd 

til optagelse i ,,Ude og hjemme", ledsaget af randtegning, og 1882 
henviste mig til ugeskriftet, forat jeg kunde iagttage det for- 
nødne med hensyn til formatet o. s. V. Jeg har imidlertid i 
bladet forgæves søgt efter deslige bidrag fra andre forfattere, 
der kunde give mig nogen vejledning i nysnævnte henseende, 
og har derfor tænkt mig, at redaktionens plan af en eller 
anden grund igen var opgivet. 

Som følge heraf har jeg intet bidrag sendt Dem; ønsker 
De alligevel et sådant, beder jeg mig derom underrettet, og 
skal det da straks blive Dem tilstillet. Men noget hidtil utrykt 
har jeg ikke at byde; det måtte kun være en afskrift af et af 
de små digte i min samling, f. eks. slutningsdigtet eller et 
andet, som tegneren måske kunde ville bringe i forslag som 
bedre egnet for illustration. 

Tillad mig derhos at benytte anledningen til at bringe Dem 
min bedste og varmeste tak for Deres så velvillige og vejle- 
dende anmeldelse af mit nye skuespil. De har ved Deres om- 
tale af stykket vist mig en sand venskabstjeneste, for hvilken 
jeg altid vil føle mig Dem forbunden. Midt under al den 
lidenskabelige ophidselse, som raser eller ialfald har raset 
hjemme i Danmark og Norge, var det mig overordentlig vel- 
gørende at læse Deres sindige og af partihensyn uanfægtede 
dom over mit stykke. 

Det kan gærne være at dette skuespil i flere henseender 
er noget vovet. Men jeg syntes tiden nu var kommen, da 
der måtte flyttes nogle grænsepæle. Og den forretning havde 
jo jeg som ældre literat så meget lettere for at udføre end de 
mange yngre forfattere, som kunde ønske noget lignende. 

At jeg vilde få en storm over mig, var jeg forberedt på; 
men sligt kan man jo dog ikke vige af vejen for. Det vilde 
have været fejgt. 

Hvad der mest har forstemt mig, er ikke angrebene, men 

1882 den forskræmthed, som er kommen tilsyne i de såkaldte libe- 
rales rækker oppe i Norge. Det er dårlige karle at besætte 
barrikader med. Bjørnson er bleven nægtet plads for yder- 
ligere indlæg i det norske ,,Dagbl.”, og både :det ene og det 
andet peger hen på, hvor yderlig ensomt både han og jeg står 
deroppe, når man rigtig gransker vor stilling tilbunds. Havde 
vi ikke Danmark, vilde det se ilde ud for os og for det fælles 
åndelige frigørelsesarbejde overhovedet. 

Endnu en gang en hjertelig tak og hilsen fra 
Deres venskabeligst forbundne 
Henrik Ibsen. 


163. 
Til Frederik Hegel. 


Rom, den 16. Marts 1882. 
Kære herr justitsråd Hegel! 

Allerede for længe siden burde jeg have tilskrevet Dem 
i anledning af Deres venlige brev af 16. Februar. Jeg er 
naturligvis ikke i tvil om, at det er fremkommet af oprigtig 
velvilje for mig; men jeg vil indstændig bede Dem ikke at 
låne øre til rådgivere i mine anliggender, og allermindst hvis 
disse er personer, som savner enhversomhelst rigtig for- 
ståelse af alt det virkelig nye, literaturen i de sidste tyve 
år har frembragt. 

Jeg véd meget godt, hvor grådig man i vore smålige 
nordiske ravnekroge er efter alskens privatanliggender, der 
angår forfattere og kunstnere; men jeg synes også, at jeg 
er så forsigtig, som vel muligt. Der gives endog dem, som, 
tvert imod min egen mening, finder, at jeg til skade for 
mig selv er altfor forbeholden. I et brev af 9. Februar 

skriver herr Otto Borchsenius, at sågodtsom alle mine kø- 
benhavnske venner er enige i, at det netop nu vilde for mig 
være den rette tid til helt og tydelig at udtale mig om 
mit standpunkt; og han tilføjer ordret følgende: ,,0gså Deres 
forlægger spurgte mig udtrykkelig, om ingen nu vilde kunne 
få Dem (mig) til at tale". Jeg anfører dette kun for at vise, 
hvorledes meningerne.krydser hverandre. Efter Deres sidste 
brev kan jeg naturligvis ikke være i tvil om, at han har 
mistydet Deres ord. 

Den af mig engang antydede literære plan har jeg for 
længe siden opgivet. Derimod kan jeg meddele, at jeg for 
tiden er fuldt beskæftiget med forberedelserne til et nyt 
skuespil. 

Det blir denne gang et fredsommeligt stykke, som kan 
læses af statsråderne og grossererne og af deres damer, og 
som teatrene ikke behøver at vige tilbage for. Det vil falde 
mig meget let at fuldføre, og jeg vil se til at blive færdig 
dermed temmelig tidlig på efteråret. 

Ligeoverfor ,,Gengangere" vil der nok, og det ikke inden 
lang tid, komme forståelse ind i gemytterne hos de godt- 
folk hjemme. Men alle disse henvisnende affældige figurer, 
som har kastet sig over denne digtning, således som sket 
er, vil engang få en knusende dom over sig selv i frem- 
tidens Mteraturhistorie. Man vil nok vide at opspore de 
anonyme krybskyttere og stimænd, som har udsendt smuds- 
projektiler efter mig fra deres baghold i professor Goos's 
spækhøkeravis og fra andre lignende lokaliteter. Min bog 
ejer fremtiden for sig. Hine karle, som har brølet over 
den, har ikke engang forhold til deres egen virkelig levende 
samtid. 

Derfor har jeg også taget denne side af sagen så over- 
måde koldblodig. Jeg har gjort mangehånde studier og 

1882 iagttagelser under stormen, og dem vil jeg vide at føre mig 
til nytte i vordende digtninger. 

Sluttelig har jeg en anmodning til Dem, nemlig, om De 
godhedsfuldt igen vil låne mig 1000 kroner. Jeg siger ud- 
trykkelig ,,1åne"; thi jeg ønsker at betale rente af, hvad jeg 
således optager forskudsvis hos Dem. Det er jo ingen rime- 
lighed i, at jeg sætter mine egne disponible penge fast i 
værdipapirer og så optager gratis forskud hos Dem. Igen 
at skille mig ved nogen af mine obligationer vilde jeg nødig, 
da forlegenheden jo kun kommer til at vare nogle få må- 
neder. Jeg håber, De indrømmer rigtigheden af ovenstående 
og indgår derpå. 

Med de bedste hilsener til Deres kære familje tegner 
jeg mig 

Deres hjertelig hengivne og forbundne 
Henrik Ibsen. 


164. 
Til Bjørnstjerne Bjørnson. 


[Gossensass, August 1882). 


Dine værker står i første række i literaturhistorien og vil 
altid stå der. Men skulde jeg bestemme, hvad der engang 
burde indskrives på din mindestøtte, så vilde jeg vælge de 
ord: Hans liv var hans bedste digtning. 

Og det, i sin livsførelse at realisere sig selv, mener jeg er 
det højeste, et menneske kan nå til. Den opgave har vi alle- 
sammen; men de allerfleste forfusker den. — — — — 

165. 
Til Frederik Hegel. 


Gossensass, den 9. September 1882. 


Kære herr justitsråd Hegel! 

Herved har jeg den fornøjelse at sende Dem resten af 
manuskriptet til mit nye stykke. Beskæftigelsen med dette 
arbejde har moret mig, og jeg føler det som et savn og en 
tomhed, at jeg nu er færdig dermed. Doktor Stockmann og 
jeg kom så fortræffelig ud af det med hinanden; vi er så 
enige i mange stykker; men doktoren er et mere uredigt 
hode end jeg, og han har desuden adskillige andre ejen- 
dommeligheder, som gør, at man af hans mund vil tåle at 
høre adskilligt, som man måske ikke havde optaget så ganske 
vel, hvis det var blevet sagt af mig. Jeg antager, De er af 
samme mening, hvis De har læst manuskriptet. 

Jeg takker Dem forbindtligst for de tilsendte nr. af ,,Ude 
og hjemme", hvilke forøvrigt også er mig tilstilede af 
Brandes. 

Et ord bedes rettet i 4. akt. En replik af Morten Kiil 
lyder således: Det skal bli Dem dyrt o. s. v. Dette bedes 
rettet til: Det kan bli" Dem dyrt o. s. v. Stedet findes for- 
mentlig i manuskriptets 43. ark 2. side. 

Forhåbentlig er mit brev af 30. f. m. kommet Dem rigtig 
ihænde. Her blir vi endnu en 14 dages tid. Når vi af- 
rejser, skal jeg sætte Dem i kundskab om mit opholds- 
sted. 

Med venskabelige hilsener til Dem og Deres kære tegner 
jeg mig 

Deres hjertelig hengivne 
Henrik Ibsen. 

166. 
Til Georg Brandes. 


Gossensass, Tyrol, den 21. September 1882. 
Kære Brandes! 

Nu har jeg da for lidt over en uge siden fåt mit manu- 
skript fra halsen og kan begynde at genoptage min længe for- 
sømte brevskrivning. 

Først og fremst vender jeg mig naturligvis til Dem og 
beder Dem modtage miu hjerteligste tak for det literære 
portræt, som De med vennehånd har udkastet af mig. Jeg 
er, som De siger, ganske visst ikke ufølsom for æresbevis- 
ninger; men højest af alle dem, der bidtil er bleven mig 
til del, sætter jeg dog den hædrende og udførlige fremstil- 
ling, jeg allerede i levende live er bleven gjort til genstand 
for af Dem, der jo dog på dette område står som den første 
i samtiden. 

Når mit nye skuespil kommer Dem ihænde, vil De kunne 
forstå, hvorledes det har interesseret, og jeg kan sige, moret 
mig at bringes i erindring de mange spredte og henkastede 
ytringer i mine breve til Dem; og De vil da også forstå, hvor 


- højlig det har måttet glæde mig, at Deres portræt af mig 


udkom netop nu, umiddelbart foran udgivelsen af dette mit 
nye arbejde. Ja, kære Brandes, De har i sandhed været mig 
en støttende ven denne gang som altid! 

En faktisk unøjagtighed i Deres fremstilling skal jeg få 
lov til at berigtige. Mine forældre tilhørte både på fædrene 
og mødrene side datidens mest ansete familjer i Skien. Ste- 
dets mangeårige stortingsrepræsentant, byfogd Paus, og den- 
nes bror, sorenskriver Paus, var min fars halvbrødre og min 
mors fættere. Ligeså nær beslægtede var mine forældre med 
familjerne Plesner, v. d. Lippe, Cappelen, Blom, altså om- 

trent med alle de patricierfamiljer, som dengang dominered 1882 
stedet og omegnen. Min far sad som købmand i en mange- 
artet og vidtløftig virksomhed og ynded en hensynsløs gæst- 
frihed i sit hus. I 1836 måtte han indstille sine betalinger, 
og der blev os intet andet tilbage end en landejendom i nær- 
heden af byen. Did flytted vi hen, og således kom vi ud 
af berøring med de kredse, som vi bidtil havde tilhørt. — 

I ,,Peer Gynt" har jeg benyttet mine egne barndomsfor-' 
hold og erindringer som et slags model ved skildringen af 
livet i ,,den rige Jon Gynts hus". 

I Deres senere breve har De gentagende berørt et par om- 
stændigheder, hvis rette simple sammenhæng jeg hidtil ikke 
har oplyst Dem om. Under mit sidste to dages ophold i 
København blev det mig sagt, at De var rejst på landet, og 
da jeg ikke så Dem og Deres hustru ved middagen hos Hegel, 
kunde det aldrig falde mig ind, at De befandt Dem i byens 
nærmeste omegn; og jeg kan umulig tro andet, end at også 
Hegel dengang var uvidende derom. At jeg ved vort sam- 
mentræf i Munchen ikke havde læst Deres værk over Lassalle 
lå ene og alene deri, at Hegel ikke endnu havde sendt mig 
bogen, hvilket han ellers plejer at gøre med de forlagsskrif- 
ter, som han véd interesserer mig. Jeg gik desuden den- 
gang og tumled med planer til ,Samfundets støtter", og 
under sådanne omstændigheder læser jeg sågodtsom intet og 
allermindst de bøger, om hvilke jeg på forhånd kan vide, at 
de helt vilde optage mig. 

Gid De nu må komme til at føle Dem vel tilfreds i Kø- 
benhavn! Jeg håber at træffe Dem der næste sommer; der 
er så meget, jeg gerne vilde sige Dem og tale med Dem om. 

Her lever vi nu afskårne fra tilbagevejen til Italien ved 
store oversvømmelser; når vi tør håbe at være i Rom igen, 

Breve fra Henrik Ibsen. II. 8 

1882 ved vi endnu ikke; foreløbig må vi indskrænke os til at nå 
Bozen, hvilket for øjeblikket er umuligt. 
Med vore bedste hilsener til Deres ærede frue 
Deres hengivne 
Henrik Ibsen. 


167. 
Til Frederik Hegel. 


Rom, den %. December 1882. 
Kære herr justitsråd Hegel! 

Efter en besværlig og tildels virkelig farefuld rejse kom 
vi bid den 24. f. m. og hefinder os nu i god ro i vor van- 
lige bolig. 

Jeg vil ikke nægte, at jeg med nervøs utålmodighed går 
og venter på udgivelsen af mit nye skuespil, hvilken jo ved 
forskellige sammenstødende omstændigheder og formentlig 
også af hensigtsmæssighedshensyn er bleven en del forsinket, 
men som nu forhåbentlig har fundet sted. Idag, når jeg 
læser de danske aviser, håber jeg at se bogen averteret. For 
bøger i almindelighed er jo slutningen af November en meget 
god udgivelsestid; men ikke ganske for skuespil, der i sådant 
fald ikke vil kunne komme til opførelse, før den bedste tid 
af teatersæsonen er forbi; navnlig vil dette være tilfældet 
for Sveriges vedkommende, hvor jo stykket først må over- 
sættes. Men på den anden side er jo oplaget af mit nye 
stykke så overmåde stort, at det ganske utvilsomt er lige 
ønskeligt for os begge, at det udkommer på et tidspunkt, 
da det tør gøre regning på publikums hele og udelte op- 
mærksomhed, uforstyrret af andre samtidige literære mny- 
heder. 

Den nærmeste anledning til, at jeg skriver idag, er den, 
at jeg desværre allerede nu igen nødes til at bede Dem om 
godhedsfuldt at ville sende mig en veksel for 1000 kroner. 
Forrige sending kom mig rigtig ihænde i Brixen, og aflæg- 
ger jeg Dem herfor min bedste og forbindtligste tak. 

Derhos vilde jeg være Dem meget takskyldig, om De for 
min regning vilde lade indkøbe norske 41/,09/, hypotekbank- 
obligationer til et pålydende beløb af 4000 kroner. Jeg 
hører, at norske statspapirer for tiden mødes ved en viss 
mistillid på det udenlandske pengemarked, og som følge 
deraf er kursen kanske nu favorabel for indkøb. Jeg for mit 
vedkommende nærer ingensomhelst betænkelighed ligeover- 
for disse papirer; jeg kender så godt de politiserende skrig- 
halse oppe i Norge og véd, at det fra deres side aldrig kom- 
mer til alvorlig handling. 

Her skal allerede være ankommet en stor mængde Skan- 
dinaver til Rom, men jeg har endnu kun truffet såre få af 
dem. Fru Heiberg har været så venlig at sende mig sin 
interessante bog; jeg tilskriver hende i disse dage for at takke 
for denne i sandhed sjelden værdifulde gave. 

Med mange hilsener til Dem og Deres kære kreds tegner 
jeg mig 

Deres hjertelig hengivne og forbundne 
Henrik Ibsen. 


P.S. 

Skulde Bjørnson for tiden være i København, bedes han 
og hans hustru hilset på det bedste og venskabeligste fra 
mig og mine. 

H. 1. 


1882 

168. 
Til Edvard Fallesen. 


Rom, den 12. December 1882. 


Herr kammerherre Fallesen! 

Det var mig særdeles kært gennem justitsråd Hegel at 
erfare, at De ønsked at bringe mit nye skuespil til opførelse 
på det kgl. teater, og jeg håber, at mit telegramsvar er kom- 
met Dem rigtig ihænde. 

Hensigten med disse linjer er nærmest den at forebygge 
en fejlagtig opfatning og gengivelse af en af rollerne i styk- 
ket. I et københavnsk blad, der refererer stykkets indhold, 
omtales kaptejn Horster som en ,gammel"' mand, en ,,gam- 
mel” ven af doktoren o. s. v. Dette er en misforståelse. 
Kaptejn Horster er en ung mand; han er et af ,,de unge 
mennesker", som doktoren siger, at han så gerne ser i sit 
hus. Horster må, navnlig i det korte replikskifte mellem 
ham og Petra i femte akt, spilles således, at man deraf aner 
et begyndende varmt og inderligt forhold mellem disse to. 

Derhos tillader jeg mig at anholde om, at der også til 
bipersonerne i fjerde akt må blive anvendt dygtige skuespil- 
lere i videst mulig udstrækning; jo flere karakteristiske, na- 
tursande skikkelser i mængden, desto bedre. 

Jeg beder herr kammerherren godhedsfuldt undskylde 
denne henvendelse, der kanske vel egentlig er overflødig, og 
tegner mig 

med udmærket højagtelse 
ærbødigst 
Henrik Ibsen. 

169. 
Til Camilla Collett. 


Rom, den 17. Januar 1883. 
Højtærede fru Camilla Collett! 

Snart indtræffer der nu en betydningsfuld mærkedag i 
Deres liv, en dag, som fortjener at mindes og fejres i vide 
kredse. Jeg kan ikke tvile på, at også så vil ske, skønt 
jeg rigtignok ikke af aviserne kan se, at der træffes for- 
beredelser. Men sligt holdes vel hemmeligt. 

I vor lille familjekreds hernede må De være overbevist 
om, at vi ikke lader den 23. gå forbi uden at tømme et 
glas på Deres velgående i det nye decennium, De nu træder 
ind i. 

Det er en stor literær livsgerning, De på denne dag med 
stolthed kan se tilbage på. Men det er mit faste håb, at denne 
livsgerning endnu ikke på lang, lang tid vil være at betragte 
som afsluttet. De besidder jo sindets ungdom i usvækket 
fylde. Med Deres tanker, Deres ideer og Deres interesser 
står De endnu som før kæmpende ude mellem forposterne, 
De har ikke ladet Dem distancere af de skiftende tider, og 
derfor tør det vel forventes, at De endnu gennem en række 
af år vil eje kraft til at yde mangt et værdifuldt bidrag til 
fuldstændiggørelse af Deres rige og geniale produktion. 

Ideerne vokser og forplanter sig langsomt oppe hos os; 
men uformærket sker det dog. Det Norge, som er ifærd med 
at udvikle sig, vil bære mærker af, hvad Deres ånd har vir- 
ket og banet vejen for. De er en af de kæmpere, som det 
kommende mindst af alt vil kunne tænke sig borte fra for- 
udsætningerne, fra udviklingsgangen. 

Men først og fremst vil jeg rigtignok ønske, at takken og 
påskønnelsen i fuldt mål må blive Dem til del allerede i 

1883 Deres levende live. Der er noget nedtrykkende, noget dybt 
forstemmende i dette, at menneskene evig og altid kommer 
for sent, når de engang skal til at gøre godt igen og oprette, 
hvad de altfor længe har forsømt. Ligeoverfor mig selv 
afficerer det mig ikke en smule; men det kan ærgre, forbitre 
og oprøre mig, når jeg iagttager sligt ligeoverfor dem, jeg 
højagter og beundrer. 

Dog, den forestående festdag vil forhåbentlig ikke give 
anledning til deslige betragtninger. Den vil bringe Dem 
solskinsvejr og et varmende luftdrag midt i den hjemlige 
vinterkulde. Lad disse linjer fra syden, fra Pincio, som De 
elsker så højt, få medvirke lidt dertil. Held og lykke for 
dagen og for alle Deres kommende levedage. 

Deres hjertelig hengivne 
Henrik Ibsen. 


170. 
Til Johan Sverdrup. 


Rom, den 24. Januar 1883. 
Herr stortingspræsident Sverdrup! 
De idag ankomne norske blade har bragt os et sørge- 
budskab fra Deres hjem. 
Tillad mig at udtale min og mines inderlige deltagelse 
i anledning af det store smertelige tab, De nys har lidt. 
Jeg tør tale i samtlige herværende Norskes navn, når jeg 
sender Dem disse linjer. Vær forvisset om, at alle vore 
tanker er hos Dem i Deres sorg. 
Deres ærbødigst hengivne 
Henrik Ibsen. 

171. 
Til Lucie Wolf. 


Rom, den 95. Maj 1883. 
Kære fru Wolf! 

I begyndelsen af denne måned havde vi den uventede for- 
nøielse at modtage et brev fra Dem. Brevet var jo rigtignok 
stilet til min hustru; men da det i hovedsagen vedkommer 
mig, så tillader jeg mig herved personlig at besvare 
samme. 

De ønsker fra min hånd en prolog til den festforestilling, 
som i Juni skal gives på Kristiania teater i anledning af 
Deres 30-årige kunstnervirksomhed dersteds. 

Gid jeg så sandt kunde efterkomme Deres anmodning. 
Intet skulde været mig kærere. Men jeg kan det ikke; jeg 
kan det ikke for min overbevisnings og for min kunstbe- 
tragtnings skyld. Prologer, epiloger og alt sligt noget burde 
ubetinget forvises fra scenen. Der hører kun den dra- 
matiske kunst hjemme; og deklamation er ikke dramatisk 
kunst. 

Prologen skulde naturligvis være på vers; thi så er jo 
skik og brug. Men jeg kan ikke være med på at holde 
denne skik og brug i live. Verseformen har tilføjet skue- 
spilkunsten overmåde megen skade. En scenisk kunstner, 
der har sit repertoire i samtidens skuespildigtning, burde 
ikke gerne tage et vers i sin mund. Den versificerede form 
vil neppe finde nogen nævneværdig anvendelse i den nær- 
meste fremtids drama; thi fremtidens digteriske intentioner 
vil sikkert ikke kunne forliges med den. Den vil derfor 
gå til grunde. Kunstformerne dør jo ud lige så vel som 
urtidens urimelige dyreformer døde ud, da deres tid var 
omme. 

En femfodet jambe-tragedie er jo allerede nutildags en 
ligeså sjelden forekomst som den fugl dodo, hvoraf der kun 
lever nogle ganske få individer nede på en afrikansk ø. 

Jeg selv har i de sidste 7—8 år neppe skrevet et eneste 
vers, men udelukkende dyrket den ulige vanskeligere kunst 
at digte i jævnt sandfærdigt virkelighedssprog. Det er gen- 
nem dette sprog at De er bleven den udmærkede kunstner- 
inde, De nu er. Glatte vers har aldrig hjulpet Dem til at 
bestikke nogens omdømme. 

Men hertil kommer, hvad der synes mig at være hoved- 
sagen. I en prolog skal der siges publikum allehånde be- 
hageligheder; der skal takkes for overbærenhed og for vej- 
ledende domme; kunstneren skal gøre sig selv så bitte liden, 
som det gennem de rimede krinkelkroge blot er muligt. Men 
er der nu sandhed i sådant noget? De véd selv, ligeså godt 
som jeg, at det ikke er sandhed. Forholdet er netop det 
omvendte. Det er ikke Dem, der står i gæld til publikum; 
det er publikum, der skylder Dem så uendelig meget for 
Deres 30-årige trofaste arbejde. 

Det er dette synspunkt, som jeg mener at en betydelig 
kunstner, af hensyn til sig selv og til sin stand, pligter at 
fastholde. At jeg med denne opfatning ikke godt kan be- 
kvemme mig til at sætte en prolog sammen for den om- 
handlede anledning, vil De visst selv måtte indrømme. 

Men kan jeg end ikke tjene Dem i dette punkt, så håber 
jeg dog at De lige fuldt vil modtage den tak, jeg herved 
sender Dem, en tak for alt, hvad De har været og frem- 
deles er for vor sceniske kunst, og særlig en tak for den 
fremragende andel, De har taget i gengivelsen af så mange 
af mine egne dramatiske arbejder. 

I det håb og med det hjertelige ønske at der endnu må 

ligge en lang og lys kunstnerbane foran Dem, tegner jeg 1883 


mig med gammelt venskab 
Deres hengivne 


Henrik Ibsen. 


172. 
Til Georg Brandes. 


Rom, den 19. Juni 1883. 
Kære Brandes! 

Også denne gang må jeg begynde mit brev med at bede 
Dem undskylde, at jeg først idag besvarer Deres seneste ven- 
skabelige skrivelse. 

Det var mig overordentlig kært at erfare, at Deres af- 
handling over mig snart kan ventes offentliggjort i Tyskland. 
Straks jeg fik underretning herom, tilskrev jeg Hanfstångls 
fotografiske anstalt i Månchen med anmodning om, at man 
derfra direkte vilde tilstille redaktionen af , Nord und Sud" 
to forskellige portrætter af mig i kabinetsformat og håber, 
at dette nu forlængst er sket. Mit navns underskrift lod jeg 
medfølge på et visitkort. 

Deres store værk over den romantiske skole i Frankrig 
har jeg rigtig modtaget og takker Dem hjerteligst derfor. 
Det er en selvfølge, at jeg læste bogen med den mest levende 
interesse; jeg havde under læsningen en følelse af, at jeg 
selv var med og oplevede den periode, De skildrer. Men om 
Deres bøger kan jeg ikke udtale mig i et brev; det må en- 
gang ske mundtlig. Der er i Deres bøger et nyt, et frem- 
tidselement, som meget ofte beskæftiger mig; der er ved dem 
kommet noget ind i historieskrivningen, som jeg ikke synes 
var der før. Således står navnlig Deres værk over Disraeli 

1883 for mig som en dyb og stor digtning. Men, som sagt, om 
disse ting måtte jeg tale med Dem; min pen egner sig ikke 
for sådant. 

At jeg ikke før har meddelt Dem noget om tilblivelsen af 
,-Gildet på Solhaug”, forekommer mig nu selv underligt: men 
jeg har aldrig tillagt sagen nogen videre betydning. Da 
imidlertid den nye udgave af dette ungdomsarbejde krævede 
et forord, så fandt jeg anledningen bekvem til at antyde den 
virkelige sammenhæng. 

Hvad ,,Folkefienden" angår, tror jeg nok, vi skulde blive 
nogenlunde enige, når vi blot fik tale derom. De har na- 
turligvis ret, når De siger, at vi alle må virke for udbredel- 
sen af vore meninger. Men jeg fastholder, at en åndelig 
forpostfægter aldrig kan samle et fiertal omkring sig. Om 
ti år står måske flertallet på det standpunkt, hvor dr. Stock- 
mann stod under folkemødet. Men i disse ti år er jo dok- 
toren ikke bleven stående stille; han står fremdeles mindst 
ti år længere fremskudt end flertallet; flertallet, massen, 
mængden indhenter ham aldrig; han kan aldrig få flertallet 
omkring sig. For mit eget personlige vedkommende for- 
nemmer jeg i al fald en sådan uophørlig fremadskriden. 
Hvor jeg stod, da jeg skrev mine forskellige bøger, der står 
nu en temmelig kompakt mængde; men jeg selv er ikke der 
længer; jeg er andetsteds henne, længere fremme, som jeg 
håber. — 

Jeg går i denne tid og tumler med udkastet til et nyt 
dramatisk arbejde i 4 akter. Der ansamler sig jo gerne 
mellem år og dag diverse galskaber i en, og dem vil man 
jo gerne have et afløb for. Men da stykket ikke kommer til 
at bandle om rigsret eller om absolut veto, ikke engang om 
det rene flag, så tør det vel neppe påregne nogen opmærk- 

somhed fra norsk side. Forhåbentlig er der vel imidlertid 1883 
ørenlyd at finde andetsteds. 

Vi har glædet os meget ved at læse og høre om den mod- 
tagelse, De har fundet ved tilbagekomsten til Danmark, og 
vi ønsker hjertelig, at De fremdeles må befinde Dem vel 
og tilfreds derhjemme. 

I slutningen af denne måned rejser vi til Tyrol for der- 
steds at tilbringe sommeren. 

Med vore bedste og forbindtligste bilsener til Deres ærede 
frue og til Dem selv og med en gentagen tak for, hvad jeg 
i så mange måder skylder Dem, tegner jeg mig 

Deres hengivne 
Henrik Ibsen. 


173. 
Til Emma Kling enfeld. 


Gossensass, Tyrol, den 4. Juli 1888. 
Højstærede frøken! 

Ved for nogle dage siden at blive bekendt med det brev, 
De for nylig havde den godhed at sende min hustru, bragtes 
jeg til i forstærket grad at føle den forsømmelse, jeg lige- 
overfor Dem har gjort mig skyldig i ved ikke i rette tid at 
frembære min tak for det særdeles smukke og venlige digt, 
hvormed De for to år siden glæded og hædred mig på 
min fødselsdag. — Tillad mig herved at opfylde denne min 
skyldighed og tag mig ikke altfor ilde op, at det sker så 
sent. 

Den nye udgave af ,,Gildet på Solhaug" bad jeg min 
forlægger sende Dem, fordi jeg tænkte, at det muligens 

1883 kunde interessere Dem at gennemlæse dette ungdomsarbejde. 
At De nu beskæftiger Dem med at oversætte stykket glæder 
mig ganske overordentlig; jeg tror, De er særlig skikket der- 
til, og at oversættelsen vil lykkes ualmindelig vel. At De 
vil finde en forlægger, Reclam eller en anden, tviler jeg 
ikke på, og kanske De også kunde få Deres oversættelse op- 
ført på nogle teatre i Tyskland og Østerrig. Men hvis jeg 
turde tillade mig at give Dem et råd i dette anliggende, så 
skulde det være, at De henvendte Dem til en vel renommeret 
teateragent i Berlin, der da på Deres vegne vilde besørge 
alt det forretningsmæssige ligeoverfor teatrene. Undskyld i 
al fald at jeg her indlader mig på disse mig ganske uved- 
kommende sager! 

Jeg håber, at De ikke oversætter fortalen til stykket; 
den vilde ikke kunne interessere tyske læsere; ja, den vilde 
ikke engang kunne forståes i Tyskland; dog, jeg antager, at 
De i dette punkt ganske deler min mening. 

At jeg ikke sendte Dem mine to seneste skuespil, ,,Gen- 
gangere" og ,,En folkefiende", havde sin grund i, at disse 
stykker behandler problemer, som måtte antages mindre at 
interessere Dem, og jeg frygted for, at oversendelsen mu- 
ligens af Dem kunde opfattes som en opfordring til at over- 
sætte også disse skuespil, en opfordring, som jeg følte, at 
De ikke med nogen særdeles fornøjelse vilde kunne imøde- 
komme. 

Jeg ved ikke, om De har hørt omtale den voldsomme 
storm, som ,,Gengangere" i sin tid fremkaldte i den nor- 
diske presse og hos en stor del af det derværende publikum? 
Intet teater voved at opføre stykket. Nu har imidlertid 
uvejret lagt sig, og flere teaterdirektører har erhvervet ret 
til at opføre stykket i den kommende vinter. 

Det var os meget interessant at erfare, at De nu står i 

begreb med at tiltræde en skandinavisk sommerrejse. Vi 1883 
vil nu blot ønske, at den må komme til at foregå under 
gunstige omstændigheder, og at De navnlig må være heldig, 

hvad vejret angår. Alle beretninger melder om en pragtfuld 
sommer deroppe iår. 

Tillad mig at bringe Dem min bedste lykønskning i an- 
ledning af Deres storartede foretagende at oversætte ,, Adam 
Homo". Jeg betviler ikke, at oversættelsen er vellykket i 
enhver henseende, og vil nu snart få anledning til at over- 
bevise mig derom. 

Jeg har bedet min hustru om tilladelse til i hendes sted 
at måtte besvare Deres venlige og elskværdige brev; selv 
vedlægger hun derfor kun et visitkort med opgivende af sin 
moders adresse i København. 

Og nu, kære højstærede frøken, et hjerteligt farvel for 
denne gang. Gid lykken må følge Dem på Deres nordiske 
tog! Hils Deres ærede familie fra os; Heyses ligeså, hvis 
de er i Månchen; og endvidere de af mine venner og be- 
kendte, som De måtte træffe i de nordiske lande, — Brandes 
specielt, ligeså hans frue. 

Deres hengivne og forbundne 
Henrik Ibsen. 


174. 
Til Kristian Anastas Winterhjelm. 


Gossensass in Tyrol, den 6. September 1883. 
Kære herr Winter-Hjelm! 
Iaftes modtog jeg Deres venlige brev af 3. dennes, hvilket 
jeg herved i al hast besvarer, idet jeg beder Dem meddele herr 
Lindberg at han ligeoverfor mig har fuldstændig frie hæn- 


126 


1883 der med hensyn til valg af opførelseslokale i Kristiania. 
Efterat De har givet mig oplysning om de nuværende teater- 
forhold dersteds, har jeg intet videre at indvende mod Folke- 
teatret. 

Tillad mig derhos at aflægge Dem min bedste tak for med- 
delelsen fra Helsingborg angående den første forstilling. Til 
Deres ærede hustru beder jeg Dem frembære min hjertelig- 
ste bilsen og taksigelse. Uden hendes medvirkning vilde 
disse dages sejre og triumfer have været umulige, og det er 
mig en stor glæde og tilfredsstillelse at tænke på at vore 
navne vil for stedse blive sammenknyttede, når vor tids teater- 
historie engang skrives. 

Hermed må jeg desværre afbryde, forat brevet kan komme 
afsted med første tog. 

Deres venskabeligst forbundne 
Henrik Ibsen. 


175. 
Til Ole Andreas Bachke. 


Rom, den 30. November 1883. 
Kære Bachke! 


Uagtet jeg vel kan tænke mig, at din tid og din opmærk- 
somhed for øjeblikket er stærkt optagen af vigtige og alvor- 
lige anliggender, vover jeg dog i henhold til det velvillige 
sindelag, du ved så mange lejligheder har vist mig, at hen- 
vende mig til dig i en sag, som for mig og mine har en 
overmåde stor betydning. 

Som du måske vil erindre, indgav jeg i 1880 til kirke- 
departementet et andragende om at der måtte udvirkes kgl. 

resolution for at min søn, der dengang i 11/, år havde 
været indskreven som juridisk student ved universitetet 1 
Minchen, måtte tilstedes adgang til at fortsætte sine studier 
i Kristiania uden forud at underkaste sig andeneksamen 
efter det norske reglement. Dette andragende blev afslået 
under henvisning til den bestående lovgivning, og det for- 
slag til forandring i denne, hvilket du i sin tid havde den 
godhed at antyde, synes at have stødt på vanskeligheder; 
i alle fald vides det ikke at være blevet fremsat. 

Da den studerende vej i hjemmet således var spærret for 
min søn, fortsatte han hersteds sine studier og afslutted 
disse for universitetets vedkommende, idet han i forrige års 
sommer tog den juridiske doktorgrad. Under hele sin studie- 
tid og fremdeles har han hovedsagelig beskæftiget sig med 
de politiske videnskaber, med statsret, folkeret, statsøkonomi 
0. 8. V., og han er nu forberedt til nårsomhelst at under- 
kaste sig den her brugelige såkaldte diplomatiske eksamen, 
der giver adgang til ansættelse i udenrigsministeriet samt 
i konsulat- og gesandtskabstjenesten. 

Men forinden dette kan ske, er det nødvendigt, at han 
lader sig naturalisere. Og her står vi ved det punkt, som 
det holder så hårdt for os at komme ud over. Fuldstæn- 
dig at sige sig løs fra sit fædreland — det er en alvorlig sag. 

Det er derfor, at jeg herved, på min søns opfordring, 
gør det sidste forsøg på at bevare ham som norsk borger, 
idet jeg spørger dig, om du vilde og kunde udvirke et til- 
sagn eller et løfte fra regeringens side om, at min søn må 
komme i betragtning ved uddelingen af et attaché-stipendium, 
når et sådant næste gang blir ledigt. 

Som kvalifikationer til en sådan stilling skal jeg, foruden 
hans kundskaber forøvrigt, fremhæve, at han taler og skri- 
ver tysk, fransk og italiensk som sit modersmål, og at det 

1883 samme inden kort tid vil være tilfældet med det engelske. 
Min søn føler sig særlig kaldet til social-politisk forfatter- 
virksomhed, og han mener, at en sådan virksomhed lettest 
lod sig forene med en ansættelse ved et gesandtskab. For 
tiden er han beskæftiget med et omfattende arbejde om 
, Statsbegrebets udvikling gennem tiderne"”, hvoraf indled- 
ningen har været trykt i ,,Nyt tidsskrift". 

Jeg kunde endnu have mangt og meget at tilføje; men 
jeg vover ikke yderligere at lægge beslag på din tid. Jeg 
vil nødig tro — hvad enkelte har ment — at jeg hos en 
flerhed af regeringens medlemmer skulde være i den grad 
en persona ingrata, at jeg ikke skulde turde gøre regning 
på nogensomhelst imødekommenhed. Hvad jeg har at vente 
af chefen for kirkedepartementet, ved jeg meget godt; men 
heldigvis er vel ikke hans stemme afgørende i denne sag. 

Skulde du i sin tid ville glæde mig med et par linjer 
til svar, bedes brevet adresseret til vort herværende kon- 
sulat. 

Med vore bedste hilsener tegner jeg mig 

din hengivne og forbundne 
Henrik Ibsen. 


176. 
Til Frederik Hegel. 


Rom den %7. December 1883. 
Kære herr justitsråd Hegel! 

Tillad mig herved med et par ord at bringe Dem min 
og mines bedste tak for de godbedsfuldt tilsendte bøger, 
der i så væsentlig grad har bidraget til at forskønne julen 
for os ved ligesom at rykke os hjemmet nærmere. 

Ligeledes beder jeg Dem modtage min hjerteligste tak- 
sigelse for al udvist velvilje og forekommenhed i det nu 
snart forløbne år. Meddelelsen om det nye oplag af ,,De 
unges forbund" var mig særdeles kærkommen, og jeg håber, 
De tilgiver, at jeg ikke straks svared derpå; men jeg lå 
dengang på rejse, og så udkom bogen hurtigere, end jeg 
havde ventet; det tilsendte smukke eksemplar overrasked 
mig straks efter min tilbagekomst hertil. 

Jeg ser af bladene, at der er udbrudt en literær borger- 
krig oppe i København, og at det går skarpt ti. Her på 
frastand er det jo ikke let at dømme i sagen; men det fore- 
kommer mig dog, at Drachmann måtte kunne have for- 
muleret sine anker imod G. Brandes på en sådan måde, at 
ikke deraf nødvendigvis måtte opstå et brud mellem de to 
mangeårige venner. 

Jeg for mit vedkommende kan forøvrigt ikke se nogen 
ulykke deri, om det literære venstre skulde blive sprængt. 
Jeg tror, at disse mange højt begavede forfattere er bedst 
tjent med at arbejde hver for sig uden at skotte til siden 
efter et fælles program. 

Her nede er nu adskillige Skandinaver forsamlet, dog 
ikke så mange som ellers sædvanligt på denne årstid. Jeg 
lever forøvrigt i vinter temmelig stille for mig selv og har 
hidtil ikke set ret mange af landsmændene. 

Og tillad mig så sluttelig at gentage min taksigelse for 
det gamle år, og modtag tillige med Deres kære familje- 
kreds vore bedste ønsker om et godt og glædeligt nytår. 

Deres hjertelig hengivne og forbundne 
Henrik Ibsen. 


Breve fra Henrik Ibsen. II. 9 

177. 
Til Frederik Hegel. 


Rom, den 17. Januar 1884. 
Kære herr justitsråd Hegel! 

Idet jeg forbindtligst takker for det tilsendte regnskab 
for det forløbne år, tillader jeg mig at anmode Dem om 
godhedsfuldt at ville sende mig en veksel eller anvisning 
for et beløb svarende til 2000 kroner. 

Hvis De, som jeg formoder, skulde kende Jonas Lies 
adresse i Paris, turde jeg måske ved samme lejlighed bede 
mig denne opgivet, da jeg gerne vilde skrive ham til. 

Den modtagne interessante juleliteratur har jeg nu 
næsten ganske gennemlæst. Lies nye fortælling er en sær- 
deles tiltalende bog, som jeg håber, han vil få megen glæde 
af. Ligeledes synes jeg overordentlig godt om Henrik 
Pontoppidans ,Landsbybilleder". Af denne forfatter har jeg 
hidtil intet læst; men jeg er ikke i tvil om, at han har en 
smuk literær fremtid ivente. Jeg forudsætter, at han endnu 
er en ung mand. 

Holger Drachmann har vist mig den opmærksomhed at 
sende mig sine ,Skyggebilleder". Det lader til, at kritiken 
er omtrent enig i at sætte den sidste fortælling i bogen 
højest. Denne mening kan jeg for mit vedkommende ikke 
tiltræde. Jeg tror ikke, at den interesse, denne fortælling 
har vakt, vil holde sig i længden. VWVerdensudviklingen går 
nu engang ikke i retning af national afsondring og inde- 
spærring; tvert imod. De første af skyggebillederne tiltaler 
mig, som sagt, langt mere. 

Lindberg og hans selskab spilled 2. Januar ,,Gengangere"” 
for 50. gang i Sverige. I Danmark og Norge har han spillet 

stykket 21 gange, altså i alt 71 gange i lidt over 4 må- 1884 
neder. 

Hernede fra er intet nyt at fortælle. Vinteren er vid- 
underlig smuk iår; næsten aldrig en sky på himmelen og 
køligheden ikke stærkere, end at den kun virker be- 
hagelig. 

I håb om, at også De og Deres tilbringer en behagelig 
vintertid hjemme, og med vore bedste hilsener, tegner 
jeg mig 

Deres hjertelig hengivne og forbundne 
Henrik Ibsen. 


178. 
Til Bjørnstjerne Bjørnson. 


Rom, den 98. Marts 1884. 
Kære Bjørnson! 

Med stor fornøjelse er jeg med på at slutte mig til den 
tilsendte henvendelse til stortinget og skikker den derfor 
herved i underskreven stand tilbage. 

Men jeg må tilstå, at jeg ikke venter at få se nogetsom- 
helst udbytte af den hele sag. Havde stortingsmajoriteten 
med ærlig interesse sluttet sig til Berners forslag, så havde 
de ikke sendt forslaget til betænkning af formandskaberne. 
De havde overhovedet ikke æsket nogen erklæring fra mæn- 
dene, men fra kvinderne. At spørge mændene tilråds i en 
slig sag er det samme som at spørge ulvene, om de ønsker 
øgede beskyttelsesmidler til fordel for saueflokkene. 

Å mnej, den minoritet i vort folk, som sidder inde med 
de politiske, kommunale og sociale privilegier, slipper dem 


nok ikke godvillig ud af hænderne eller deler dem med 

1884 den uprivilegerede majoritet. Derfor forudser jeg også så 


godt, hvad der kommer ud af stemmeretsforslagene. Ingen 
af dem vil samle de fornødne stemmer om sig. Sligt noget 
gives ikke til skænk af indehaverne; det må erobres. Og 
allerhelst hos os, hvor afgørelsen er i hænderne på en del 
af landalmuen. Jeg har i mange lande lært bønderne at 
kende; men intet steds har jeg fundet dem frisindede, offer- 
villige eller uegennyttige; tvertimod, jeg har overalt fundet 
dem til det yderste holdende på sine rettigheder og på sin 
egen fordel. Skulde det være anderledes hos os? Jeg synes 
ikke jeg kan tro det. Jeg begriber ikke, hvorfor man kalder 


: Vore venstremænd liberale. Når jeg læser stortingsforhand- 
:lingerne er det mig i bøndernes tankegang ikke muligt at 
Spore en snus mere af virkelig frisindethed, end den, der 
findes hos den ultramontane bondebefolkning i Tyrol. 


Derfor er jeg svare ræd for at det har lange udsigter 
med de sociale reformer oppe hos os. Visst nok kan de 
politisk privilegerede lægge sig til en eller anden ny rettig- 
hed, en eller anden ny fordel. Men jeg ser ikke at det hele 
store folk, og navnlig den enkelte i dette, vinder noget mærk- 
bart derved. Men jeg er jo rigtignok en hedning også på 
det politiske område, jeg tror ikke på politikens frigørende 
magt, og på magthaveres uegennyttighed og gode vilje stoler 
jeg heller ikke meget. 

Kunde jeg få det, som jeg vilde ha' det derhjemme, så 
skulde alle de uprivilegerede slå sig sammen og stifte et 
stærkt, resolut og pågående parti, hvis program skulde være 
rettet udelukkende på praktiske og produktive reformer, på 
en meget rummelig udvidelse af stemmeretten, regulering 
af kvindernes stilling, folkeundervisningens frigørelse fra 
alskens middelalderligheder o. s. v. De teoretisk-politiske 
spørgsmål kunde gerne hvile en stund; de er ikke synderlig 

produktive. Kom et sådant parti istand, vilde det nuvæ- 
rende venstreparti snart vise sig at være, hvad det i virke- 
ligheden er og ifølge sin sammensætning må være, — et 
centrumsparti. 

Men nu er her ikke plads til flere kandestøberier. Dit 
prægtige ,gamle dokument" læser vi op igen og op igen. 
Jeg aner gangen i det følgende og er spændt på at få det 
hele fat. Hils din hustru, Jonas Lies og alle andre venner 


og landsmænd. 
Din 


Henrik Ibsen. 


179. 
Til Georg Brandes. 


Rom, den 2. Juni 1884. 
Kære Brandes! 

Hjertelig tak for Deres brev, som jeg for længe siden 
burde have besvaret, så meget mere, som jeg jo ved, at De 
holder en stræng kontrol med Deres korrespondenter, skønt 
De rigtignok forsikkrer, at De har forandret Dem noget i 
dette stykke. 

Jeg havde også gerne svaret Dem hurtigere, dersom ikke 
et nyt dramatisk arbejde i de sidste måneder så wudeluk- 
kende havde lagt beslag på hele min tid. Og for mig er 
det, at skrive et brev, ikke den samme lette sag, som for 
Dem. 

Ligesom De, således har også jeg en bestemt følelse af, 
at vi nu står hinanden nærmere end i de første år af vort 
bekendtskab; men jeg tror, grunden er den, at vi gensidig 
er kommet hinanden imøde under vor udviklingsgang. 

1884 Herom og om beslægtede emner kunde jeg nok have lyst til 
mundtlig at tale med Dem. I et brev går det ikke. 

Der går en misstemning igennem, hvad De skriver om 
Deres erfaringer i hjemmet efter tilbagekomsten. Dette over- 
rasked mig ikke. Da De vendte tilbage til København, fandt 
jeg dette skridt fra Deres side så ganske naturligt; men jeg 
var forberedt på, at Deres oplevelser dersteds ikke udeluk- 
kende vilde blive af den glædelige slags. De kom jo hjem 
med et europæisk navn; og en åndelig rangordning forliges 
ikke godt med de demokratiske principer. Dertil kommer, at 
det er langt lettere at styre et parti og lede en bevægelse 
i frastand end på nært hold. Den personlige nærværelse 
irriterer i flere henseender og af forskellige grunde. Jeg 
har havt anledning til at gøre iagttagelser derover, og jeg 
har ført mig disse iagttagelser til nytte ,, udi adskillige 
krige". 

Det literære skuespil, som pressen der hjemme har op- 
ført i det sidste års tid, har jeg fulgt med opmærksomhed. 
De stedfundne rolleforandringer kom mig ikke uventet; navn- 
lig ikke for heltefagets vedkommende. Men herom vil jeg ikke 
videre tale nu. Jeg vil heller bringe Dem endnu en gang 
en tak for, hvad De så åbent og elskværdig har udtalt i 
Deres brev, og ikke mindre for den tyske bearbejdelse af min 
biografi. Tidsskriftet selv har jeg ikke set, men jeg er 
bleven bekendt med et separataftryk af afhandlingen. Tak 
— og atter tak! 

Den store tilstrømning til Deres forelæsninger har jeg 
erfaret af tyske blade og af danske rejsende. Deres lands- 
mænd er nu stolte over Dem alligevel, om de end en gang 
imellem ikke kan dy sig for at plage Dem. Jeg kender det 
slags forhold. — | 

Af mit nye arbejde, et skuespil i 5 akter, har jeg nu kon- 

ceptet færdig og er stærkt optagen af gennemarbejdelsen, 1884 
den finere udformning af sproget og den mere energiske 
individualisering af karakterer og repliker. Om et par dage 
rejser jeg til Gossensass i Tyrol for i løbet af sommeren at 
bringe alt dette til afslutning. Samtidig rejser min hustru 
og søn til Norge. — 

Undskyld dette hastværksbrev. — Vore bedste hilsener til 
Deres ærede frue og til Deres småpiger. 

Deres hengivne ven 
Henrik Ibsen. 


180. 
Til Theodor Caspari. 


Rom, den 97. Juni 1884. 
Kære herr Caspari! 

Jeg husker ikke om jeg under vort samvær her nede om- 
talte for Dem, at jeg, blandt andre fejl, ogsaa led af den 
at være meget sendrægtig i besvarelse af modtagne breve. 
I ethvert fald har De nu erfaring for at det saaledes for- 
holder sig. Deres venlige brev med deri indlagte smukke 
og hjertelige digt har jeg nu havt liggende foran mig paa 
mit bord lige siden midten af April, og stadig med det gode 
forsæt , imorgen" at sende Dem et svar. Og først idag kom- 
mer min beslutning til udførelse! 

Tag mig ikke min forsømmelse altfor ilde op, og mod- 
tag min bedste og varmeste tak for det tilsendte digt, som 
griber og bevæger mig hver gang jeg læser det. Og det 
gør jeg ofte; thi der klinger for mig noget så hjemligt i det. 

Men De tager storlig fejl, naar De tror jeg ønsker, De 
skulde slå Deres lyre itu. 'Tvertimod. Jeg véd ikke et 

1884 eneste digt af Dem, som jeg skulde ønske uskrevet, og jeg 
håber at De i fremtiden vil udfolde en rig produktion netop 
på det versificerede og rimede digts område; thi dette 
område er jo for Dem det naturlige. Jeg mindes nok, at 
jeg engang udtalte mig noget despekterlig om versekunsten; 
men dette hidrørte kun fra mit eget øjeblikkelige forhold til 
denne kunstform. Jeg har for længe siden ophørt at stille 
almengyldige fordringer, fordi jeg ikke længere tror på at 
sådanne med nogen indre ret kan opstilles. Jeg mener at 
vi har alle sammen ikke noget andet og bedre at gøre end 
i ånd og sandhed at realisere os selv. Dette er efter min 
mening det virkelige frisind, og derfor er de såkaldte liberale 
mig på mange punkter så hjertelig imod. 

Jeg har i hele vinter gåt og funderet på nogle nye gal- 
skaber og tumlet med dem så længe til de antog dramatisk 
form, og nu har jeg da i disse dage fuldført et skuespil i 
fem akter. Det vil sige konceptet: men nu kommer den 
finere gennemarbejdelse, den mere energiske individuali- 
sering af personerne og af deres udtryksmåde. For at finde 
den fornødne ro og ensomhed til dette arbejde rejser jeg 
om et par dage op til Gossensass i Tyrol. Min hustru og 
min søn rejser samtidig op til Norge. Gid jeg kunde fulgt 
med! Men det går ikke. I min alder får man nytte tiden 
til arbejde; færdig med det alt sammen blir man jo ikke; 
man ,,får ikke stunder til at gøre det sidste vers til”; men man 
vil jo gerne ha' så meget som muligt fra hånden. 

Og så vil jeg ønske Dem og Deres ærede frue en behagelig 
sommer! Vær forvisset om at vi stedse vil bevare Dem begge 
i venskabelig erindring, modtag vore bedste hilsener og en 
gentagen tak fra Deres hengivne og forbundne 

Henrik Ibsen. 

181. 
Til Frederik Hegel. 


Gossensass, den %. September 1884. 


Kære herr justitsråd Hegel! 

Samtidig med dette brev sender jeg Dem manuskriptet 
til mit nye skuespil , Vildanden”, der i de fire sidste måneder 
daglig har beskæftiget mig, og som jeg ikke uden et visst 
savn nu må skille mig ved. Menneskene i dette stykke er, 
trods deres mangehånde skrøbeligheder, dog ved denne lang- 
varige daglige omgang med dem blevne mig kære; men jeg 
har det håb, at de også vil finde gode velvillige venner i den 
store læsende almenhed og ikke mindst blandt skuespiller- 
folket; thi de frembyder alle uden undtagelse taknemmelige 
opgaver. Men studiet og gengivelsen af disse mennesker 
vil ikke falde let: og med hensyn til teatrene vilde det der- 
for være ønskeligt, om bogen kunde indleveres nogenlunde 
tidlig i sæsonen. De fornødne følgebreve skal blive Dem 
tilsendte til godhedsfuld besørgelse. 

Dette nye stykke står i visse måder på en plads for sig 
selv i min dramatiske produktion; fremgangsmåden er i 
forskellige henseender afvigende fra min tidligere. Herom 
vil jeg imidlertid ikke videre udtale mig. Kritikerne vil 
forhåbentlig nok finde punkterne; i al fald vil de finde ad- 
skilligt at tvistes om, adskilligt at fortolke. Derhos tror 
Jeg, at , Vildanden" måske kan lokke nogle af vore yngre 
dramatikere ind på nye veje, og dette vilde jeg holde for 
ønskeligt. — 

Det er nu min hensigt at hvile mig rigtig ud, indtil nye 
planer for alvor begynder at melde sig. Hvor vi kommer 
til at tilbringe vinteren, véd jeg ikke endnu. Hvis koleraen 
skulde vise sig i Rom eller omegnen, tør vi ikke begive os 


1884 


138 


1884 derned for det første. Foreløbig blir jeg nu her, hvor vi 
endnu, trods den høje beliggenhed, har fuld sommer. 

Som De vel ved, bor Bjørnsons for tiden her i nærheden, 
i Schwarz, 2—38 timers jernbanefart nord for Gossensass. 
Efter opfordring rejser jeg en af dagene hen og besøger 
dem; vi har nu ikke set hinanden i over 20 år. Måske 
kommer Jonas Lie samtidig did fra Berchtesgaden; men 
dette er dog uvisst. 

Tillad mig nu at aflægge Dem min bedste tak for al 
den venlighed og forekommenhed, som min hustru og min 
søn fra Deres og Deres kære familjes side mødte under 
opholdet i København. Efter at have besteget Nordkap til- 
bringer de nu sommeren ved Selbosøen oppe i det trond- 
hjemske. Hvad tid de kommer hid, er endnu ubestemt. 

Med mange hilsener til Dem og Deres tegner jeg mig 

Deres hjertelig hengivne og forbundne 
Henrik Ibsen. 


182. 
Til Bjørnstjerne Bjørnson. 


Gossensass, den 29. September 1884. 
Kære Bjørnson! 

Det var angående teatret jeg skulde skrive dig til; til- 
fældige uopsættelige brevskriverier har indtil nu forbindet 
mig. 

Når man så længe, som jeg, har havt med teaterledelse 
at gøre, og når man så udelukkende som jeg har beskæf- 
tiget sig med dramatiske arbejder, så kan det jo ikke fejle 
at lysten til praktisk at ta' hånd i med mangen gang melder 
sig med styrke; teatret har noget dragende ved sig, og de 

to gange, du nu har kastet denne tanke ud for mig, er der 1884 
kommet uro og længsel i mit sind. Derhos | er det ikke frit 

for at jeg undertiden føler savnet af en fast og forpligtende 
virksomhed. Der kunde altså være bevæggrunde nok hos 

mig til at rejse hjem og ta' teatret, hvis sligt var gørligt. 

Men ulykken er at det for tiden nok slet ikke er gørligt. 
Det parti, som har magten ved teatret, er visselig ikke gun- 
stigere stemt imod mig end imod dig. Min hustru skriver 
nu netop der oppe fra, ,,aldrig havde jeg trod, at vi i den 
grad stod på det sorte bræt hos højrepartiet, som det nu af 
mangfoldige tegn har vist sig at være tilfældet". Jeg er 
ikke et øjeblik i tvil om, at iagttagelsen er rigtig. At til- 
byde mig teatrets ledelse vilde derfor være det samme som 
at stille sig og teatret i et fiendtligt forhold til en mængde 
velhavende familjer og personer, hvis understøttelse indret- 
ningen ikke kan undvære. Derfor sker det heller ikke. Jeg 
blir såmæn aldrig teaterchef, sålænge det nuværende repræ- 
sentantskab står for styret. 

Men du vil måske indvende, at jeg kunde rejse hjem 
alligevel og forsøge indtil videre at virke som privat re- 
formator, påskynde istandbringelsen af den nye teaterbyg- 
ning og derved muligens bidrage til at fremkalde sådanne 
tilstande, at valget af mig til teaterchef blev en tænkelig 
ting. Alt dette kunde kanske ske, hvis jeg havde de til- 
strækkelige midler at leve af imens. Men det har jeg ikke. 
Jeg har endnu ikke på langt nær fået lagt så meget op, at 
det vilde forslå for mig og mine, ifald jeg indstilled mit 
literære arbejde. Og indstille det måtte jeg, dersom jeg kom 
til at leve i Kristiania. Det er ikke alle de oprivende teater- 
grejer, jeg her nærmest tænker på. Nej, sagen er den at 
jeg ikke vilde kunne skrive frit og uforbeholdent og helt ud 
deroppe. Og dette er ensbetydende med at jeg slet ikke 

1884 vilde skrive. Da jeg for 10 år siden, efter andre 10 års fra- 
vær, sejled opover fjorden, følte jeg bogstavelig brystet snøre 
sig sammen i beklemmelse og ildebefindende. Det samme 
fornam jeg under hele opholdet deroppe; jeg var ikke længer 
mig selv mellem alle disse norske kolde og uforstående øjne 
i vinduerne og på fortogene. 

Jeg må derfor se tiden an endnu et år. Tar regering og 
storting sig for at forhøje digtergagerne så pas at jeg pe- 
kuniært var uafhængig stillet, så kunde jeg nok for teater- 
sagens skyld på min side lade et eller to dramatiske ar- 
bejder ligge uskrevne indtil videre. Og jeg synes at vore 
rådende politikere skulde vise os retfærdighed og bevilge os 
nogenlunde vederlag for de store tab vi har lidt og frem- 
deles lider under mangelen på literære overenskomster med 
udlandet. De ærede herrer skulde også betænke at de sande- 
lig ikke vilde have ståt således, som de nu står i det norske 
folks øjne, dersom ikke vor nyere digtning havde forberedt 
forståelsen. Jeg synes heller ikke at de er så særdeles 
uvillige, når det gælder belønninger og godtgørelser til 
dem selv. 

Men så er der et hensyn til. Tror du, det vilde være 
ønskeligt for Bjørn at jeg kom derop? Jeg er i tvil om det. 
Jeg tror at han i sin stilling som artistisk leder vil føle sig 
fri og uhæmmet under Schrøder som chef. Og hvad væsent- 
lig nytte skulde jeg kunne gøre, så længe der spilles i den 
gamle, fæle, trange kasse” Den nuværende bygning er 
ubrugelig for de artistiske reformer, jeg kunde ønske at ind- 
føre. Bjørn vil snart komme til at erkende det, hvis han 
ikke allerede gør det. Han vil bli nødt til at slå så uhyre 
af på sine kunstneriske intentioner hvad iscenesætningen 
angår, at han snart vil være enig med mig i, at skal ikke 

vor teaterkunst gå tilgrunde, så må vi få et tidsmæssigt 1884 
skuespilhus. 
Dette for idag. — Hjertelige hilsener til eder alle. 
Din hengivne 
Henrik Ibsen. 


183. 
Til Dagbladet. 


Gossensass, Tyrol, den 97. Oktober 1884. 
Til 
»Dagbladet”s redaktion. 

I Deres ærede blad for 20. dennes findes meddelt et for- 
lydende, ifølge hvilket jeg skal have erklæret mig villig til 
at overtage ledelsen af Kristiania teater. 

Tillad mig herved at oplyse, at dette rygte ikke er over- 
ensstemmende med virkeligheden. 

Jeg har ikke afgivet nogen sådan erklæring og har heller 
ikke havt nogen anledning til at erklære mig, såsom chefs- 
posten ikke af teatrets vedkommende er bleven mig til- 
budt. 

Skulde det, efter min mening utænkelige, ske, at det 
nuværende repræsentantskab kaldte mig til leder for teatret, 
så vilde jeg ubetinget afslå kaldelsen. 

Det er en forsyndelse imod vort begavede og dygtige 
skuespillerpersonale og imod vor nationale dramatiske lite- 
ratur, om man holder elændigheden gående i den gamle 
utidsmæssige bygning, uden bidrag fra stat og kommune. 

I en sådan forsyndelse gør jeg mig ikke til medskyldig. 

Ærbødigst 
Henrik Ibsen. 

184. 
Til Frederik Hegel. 


Rom, den 9. Marts 1885. 


Kære herr justitsråd Hegel! 

Tillad mig herved at takke Dem forbindtligst for det til- 
sendte eksemplar af , Vildanden" samt for de forskellige 
aviser med anmeldelser af opførelsen, — og ikke mindst for 
telegrammet, hvormed De havde den godhed at betænke 
mig. 

Ved første forestilling ser jeg, at der er blevet hysset, 
og måske har dette også senere gentaget sig. Det kom mig 
egentlig ikke så uventet, når jeg overvejer den spændte 
stilling, som de literære partier for tiden indtager ligeover- 
for hverandre i København. Under alle omstændigheder 
falder det mig ikke et øjeblik ind at antage, at der ved de- 
monsitrationen skulde være tilsigtet nogen personlig for- 
hånelse imod mig. 

Fru Thoresen har tilskrevet os angående udførelsen, som 
hun finder fortrinlig, navnlig for brødrene Poulsens ved- 
kommende. Herr Emil P. kender jeg personlig. Skulde De 
engang ved lejlighed se ham, beder jeg Dem hilse og takke 
ham på det bedste. 

Hjemme har der i den senere tid gået foruroligende ryg- 
ter om Bjørnsons helbredstilstand; men jeg har ikke kunnet 
få rigtig rede på, hvad der egentlig er i vejen. Jeg vil dog 
håbe, at det onde, han lider af eller har lidt af, kun er 
af en forbigående natur. Blot han nu for det første vilde 
afholde sig fra al ophidsende deltagelse i vore politiske 
stridigheder. — 

Den nærmeste foranledning til, at jeg idag skriver, er 
den, at jeg nødes til at bede Dem om en anvisning på 1000 

kroner. Jeg har jo en del penge foreløbig stående hos 1885 
boghandler Lund; men disse tør jeg ikke røre, så længe jeg 

ikke med visshed véd, hvor stort tilskud Sigurd behøver i 
Stockholm indtil August måned. Efter den tid vil han an- 
tagelig kunne hjælpe sig selv. 

Vi har nu dejligt varmt forårsvejr hernede. Sandsynlig- 
vis rejser vi iår på landet tidligere end sædvanligt. Det 
er både pengebesparende og giver for mig mere ro til at 
arbejde; men nogen endelig beslutning har vi endnu ikke 
fattet. 

I det håb, at også hos Dem alt står vel til, og med 
vore bedste hilsener til Dem og til Deres kære familje tegner 
jeg mig 

Deres hjertelig hengivne og forbundne 
Henrik Ibsen. 


185. 
Til Ludvig Josephson. 


. Rom, den 9. April 1885. 
Kære herr Josephson! 


I disse dage har jeg fra Stockholm modtaget meddelselser 
og en mængde tidninger, som med en ganske uvanlig sam- 
stemmighed udtaler sig om opførelsen af , Brand" på Nya 
teatern. 

Stykkets opførelse kom mig uventet og overraskende; jeg 
vidste ikke, at den var så nær forestående; jeg begyndte 
allerede at frygte for, at den var udsat til næste år. 

Så meget større var derfor også min glæde, da jeg mod- 
tog Deres og min søns telegrammer og deraf erfared, at 
Deres modige — ja, jeg kan vel gerne sige forvovne fore- 
tagende var blevet kronet med en så afgjort sejr. 

Det er nu over ti år siden, at De første gang for mig 
antyded den plan, som De nu på et så lykkeligt sæt har 
gennemført. Jeg havde i mellemtiden næsten tabt sagen 
af sigte; men jeg ser nu, at De har holdt trofast ud, indtil 
gennemførelsen kunde ske. Og af flere grunde tror jeg, 
at et heldigere tidspunkt end det nuværende ikke kunde 
vælges. 

Tillad mig derfor at sende Dem min hjerteligste og ven- 
skabeligste tak, fordi De atter har sat Deres overlegne evner 
og dygtigbed som teaterstyrer ind på et foretagende, som 
endnu en gang knytter vore navne sammen i vor dramatiske 
kunsts historie. Det er ikke første gang, at vi står således, 
og jeg har det håb, at det heller ikke blir den sidste. Jeg 
har nemlig fremdeles i hovedet en hel hob digteriske gal- 
skaber, som jeg nok tror, der kan gøres ganske bra skuespil 
ud af. 

Og så må De ligeledes overbringe min bedste tak og 
hilsen til samtlige medvirkende ved Nya teatern, — først og 
fremst til herr Hillberg, uden hvem De vel neppe var gået i 
værk med opførelsen i denne vinter. 

Gid jeg kunde sende en lignende tak til Stockholms 
teatersøgende almenhed og dets presse! Men det går nu ikke 
an. Jeg vil derfor kun sige Dem, at al den varme tilslut- 
ning, jeg nu har fåt et nyt vidnesbyrd om, har for mig 
været en stor glæde. 

Den har hos mig udvisket indtrykket af alle de kolde 
uforstående øjne, som De nok selv erindrer fra et visst andet 
sted i det høje norden. 

Gid lykken må følge Dem der, hvor De nu virker! Lev 1883 


vel for denne gang! 
Deres hengivne 


Henrik Ibsen. 


P. S. For det til justitsråd Hegel indbetalte honorar 


takkes forbindligst. 
H. 1. 


186. 
Til Christian Tønsberg. 


Rom, den %. April 1885. 


Kære herr generalkonsul Tønsberg! 

Det er nu snart 11 år siden jeg sidste gang, i Kristiania, 
havde den fornøjelse at træffe personlig sammen med Dem. 
Men i afvigte høst kunde min hustru efter sin tilbagekomst 
fra Norge glæde mig med en beretning om, at hun havde 
fundet Dem frisk og kraftig ligesom i tidligere tider. 

Om end vore veje i de sidste 20 år har været vidt adskilte 
— på de nævnte flygtige møder nær — så må De være for- 
visset om, at jeg stedse har bevaret Dem i venskabelig 
erindring, og at jeg her ude i det fremmede ret ofte med 
højagtelse har tænkt på Dem og på de mangehånde hårde 
kampe, som De i vanskelige tider havde at bestå i hjemmet, 
når De med den for Dem ejendommelige uforfærdethed 
vakte til live og sejrrig gennemførte store foretagender på 
vor literaturs område. 

Også indenfor det private livs grænser har jeg med 
hjertelig deltagelse fulgt Dem, når der bragtes bud om 
hårde tilskikkelser, som havde rammet Dem og Deres højt 

1885 ærede frue. Førstkommende 1. Maj fejrer De en meærke- 
dag, som min hustru og jeg ikke vil lade gå forbi uden at 
frembære vore bedste ønsker. Gid en lang og lys alderdom 
endnu være forbeholdt guldbryllupsparret. 

Deres hengivne 
Henrik Ibsen. 


187. 
Til Frederik Hegel. 


Rom, den 25. April 1885. 


Kære herr justitsråd Hegel! 

Idet jeg forbindtligst takker for den i begyndelsen af 
forrige måned modtagne veksel, nødes jeg til atter at bede 
Dem om en lignende, men denne gang på 2000 kroner, forat 
jeg kan være nogenlunde forsynet under vor forestående 
sommerrejse. 

Vi agter i år at forlade Rom noget tidligere end sæd- 
vanligt, nemlig allerede i slutningen af Maj. Hvor vi for 
denne sommer vælger vort opholdssted, ved jeg endnu ikke 
med bestemthed; men rimeligvis blir det enten i Tyrol eller 
ved Bodensøen, hvor jeg håber at kunne arbejde i ro og få 
mit nye skuespil færdigt til høsten i sædvanlig tid. 

Om vi derefter vender tilbage til Rom, er tvilsomt. Af 
flere grunde vilde det være hensigtsmæssigt for mig nu 
igen at bo et års tid i Tyskland, hvor jeg da bedre kunde 
varetage en hel del literære anliggender end her nede fra. 
Desuden rykker jeg jo derved hjemmet noget nærmere, og 
jeg er i den senere tid begyndt stærkt at tænke på, om 
muligt, at købe mig en liden villa, eller rettere sagt et land- 

hus i nærheden af Kristiania, ved fjorden, hvor jeg kunde 1885 
leve ganske afsondret og udelukkende optaget af mit ar- 
bejde. Synet af søen er, hvad jeg mest savner her ude, og 

dette savn vokser år for år. Desuden har jeg i tidernes 

løb lagt mig til en ikke så liden samling af kunstværker, 
hovedsagelig malerier, og alt dette står nu magasineret på 

et loft i Månchen, uden at vi har nogen glæde deraf. — 

Opførelsen af ,,Brand" i Stockholm har jeg havt megen 
glæde af. Men det pekuniære udbytte for mig har, som De 
ved, kun været ringe, idet jeg af hensyn til de mange med 
stykkets iscenesættelse forbundne omkostninger har måttet 
overlade Josephson samme for de af ham indbetalte 400 
kroner en gang for alle. Men den side af sagen har jo 
rigtignok mindre betydning for mig nu, end den vilde have 
havt, den gang jeg for 20 år siden ude i Ariccia begyndte at 
skrive på ,, Brand”. — 

Jeg ser af aviserne, at kammerherre Fallesen med en del 
af det kgl. teaters personale agter at foranstalte en række 
Holbergs-opførelser i Stockholm under sommertiden. Dette 
er et meget fortjenstfuldt foretagende; thi Svenskerne selv 
forstår ikke at spille Holberg, således som han skal spilles. 
At et par af mine stykker ved samme lejlighed er stillede 
i udsigt, glæder mig meget. 

Tør jeg ulejlige Dem med at drage omsorg for, at ind- 
lagte brev blir afleveret den 1. Maj? Jeg ved nemlig, at 
gamle Tønsberg på den dag fejrer sit guldbryllup, og det 
er blevet mig meddelt, at han i den anledning ønsker og 
venter et par ord fra mig; men hans adresse i København 
kender jeg ikke. 

Her nede har vi allerede nu en sådan varme, at det er 
generende at gå ud i middagstiden; men værelserne er jo 
store og luftige, og så holder man det jo godt ud. 

10* 

De politiske begivenheder i Danmark følger jeg med stor 
interesse og spænding; men jeg er jo desværre ikke på langt 
nær således inde i forholdene, at jeg tør opgøre mig nogen 
dom om, hvad der i striden med rette kan siges for eller 
imod, og end mindre er det mig selvfølgelig muligt at 
danne mig nogen mening om, hvorledes konflikten vil løses 
Jeg er spændt og båber det bedste for udviklingens og frem- 
skridtets sag. 

Med vore bedste hilsener til Dem selv og til Deres kære 
kreds tegner jeg mig 

Deres hjertelig hengivne 
Henrik Ibsen. 


188. 
Til det norske studentersamfunds bestyrelse. 


Månchen den 93. Oktober 1885. 
Til 
bestyrelsen for det norske studentersamfund! 
Kristiania. 

Studentersamfundets bestyrelse har fundet det passende 
at tilstile mig en skrivelse, ledsaget af en afskrift af et af 
samfundets formand, prof. Lorentz Dietrichson, lørdagen den 
10. Oktober holdt foredrag vedkommende mit afslag på et 
af studentersamfundet mig tiltænkt fakkeltog. 

En flerhed af samfundets medlemmer har ifølge bestyrel- 
sens skrivelse fundet det passende i det hele og store taget 
at udtale sin tilslutning til formandens foredrag som et ud- 
tryk for deres stemning i denne sag. 

Denne tilslutning på forhånd må jeg betegne som en over- 
ilet handling, og fra min side vilde det måske været det mest 

passende at tilbagesende begge de modtagne aktstykker, uden 1885 
nogensomhelst bemærkning. 

Men af hensyn til de mig venlig sindede medlemmer af 
samfundet vil jeg dog i muligst korthed oplyse om mit sande 
og virkelige forhold i sagen. 

Da hr. Lorentz Dietrichson, ledsaget af en af sine kolle- 
ger, mandagen den 28. September om formiddagen indfandt 
sig hos mig for at tilbyde mig et fakkeltog, føjed hans ord 
sig således, at jeg bragtes til at tro, at forslaget til denne 
æresbevisning i samfundsmødet lørdagen iforvejen var frem- 
sat af bestyrelsen selv. 

Dette overrasked mig, så meget mere som jeg hverken 
under mit første ophold i Kristiania i sommer, — efter 11 
års fravær fra landet, — eller nu i høst havde sporet noget- 
somhelst tegn på velvilje fra samfundsbestyrelsens side. 

Jeg var naturligvis ikke et øjeblik i tvil om, at besty- 
relsens formentlige initiativ måtte være fremkaldt ved et 
eller andet tryk udenfra. Men jeg betragted det dog som 
et slags høflighed af bestyrelsen, at den havde givet efter 
for dette tryk. Jeg formed derfor også mit afslag i et høf- 
ligt, om end kort og bestemt ,,.Nej, tak!” Derhos ytred jeg 
i løbet af samtalen, at da jeg ikke fra samfundets side havde 
formærket nogen særlig glæde over min nærværelse, så 
ønsked jeg heller ingen jubel foranlediget ved min afrejse. 
Den sidste del af wudtalelsen faldt visselig i en spøgefuld 
tone, men rummer dog en alvorstanke, som forhåbentlig vil 
forståes af adskillige. Det undrer mig kun, at en alvorlig 
personlighed, som hr. Lorentz Dietrichson, ikke har formået 
at få syn på den. 

Argumentet hentet fra mit afslag til arbejdersamfundets 
bestyrelse faldt først senere hen og benyttedes af mig som 
svar på et af professoren fremmumlet, visstnok såre oprigtigt 

1885 ment, men på mig ubehagelig virkende forsøg på at om- 
stemme mig angående fakkeltoget. 

Ved afskeden bad jeg de to herrer bringe min tak og 
hilsen — ikke til ,,studenterne”, som professoren har refere- 
ret, — men til ,,mine venner blandt studenterne". Af hans 
foredrag erfarer jeg, at han har taget denne tak og hilsen 
til indtægt for sig selv, for sine kolleger i bestyrelsen og 
for samfundets samtlige medlemmer. Det er en misforståelse. 
End ikke i den stund, da fakkeltoget blev mig tilbudt, faldt 
det mig ind at smigre mig med, at jeg havde lutter venner 
i hr. Lorentz Dietrichsons studentersamfund. 

Foranstående gengiver i alt væsentligt, hvad der passe- 
red mellem samfundsbestyrelsens deputation og mig. Af 
professorens foredrag ser jeg, at jeg aned ganske rigtig, 
da jeg i mit telegramsvar fra København forudsatte, at hans 
referat af mit afslag måtte have været ufuldstændigt. Det 
har været ufuldstændigt og som følge deraf — antageligvis 
af vanvare — vildledende. 

Senere hen på dagen, efterat deputationen havde været 
hos mig, erfared jeg fra forskellige hold, at beslutningen 
om fakkeltoget havde en forhistorie. Denne forhistorie havde 
de to deputerede herrer glemt at berøre. Det blev mig nu, 
med forsikring om fuld pålidelighed, fortalt, at det ingen- 
lunde var bestyrelsen, jeg havde at takke for initiativet i 
denne sag, men at forslaget uventet og uforberedt var blevet 
fremsat af en fraktion i samfundet, som sædvanligvis be- 
finder sig i minoritet, men som netop lørdagen den 26. Sep- 
tember var så mandstærk tilstede, at den formåede at sætte 
sin vilje igennem. 

Det blev mig derhos fra flere kanter forsikret, at et for- 
slag, tilsigtende en sådan æresbevisning for mig, under sam- 
fundets og dets bestyrelses nuværende sammensætning, umu- 

lig vilde kunnet gå igennem, såfremt det itide var blevet 1885 
bekendt for det rådende parti inden studenterkredsen. 

Med denne tingenes tilstand for øje, siddende inde med 
udvidede oplysninger om de reaktionære tendensers overvægt 
i studentersamfundet, var det, at jeg i en kreds af besø- 
gende, blandt hvilke student Rode befandt sig, udtalte mig 
om samfundet og den dersteds for tiden rådende ånd. Mine 
udtalelser lod til at interessere den unge student, og der 
undslap ham et udråb om, hvor gerne han vilde få lov til 
at fortælle ,,sine venner", eller måske, ,,de unge studenter” 
dette. 

Hertil svared jeg, at han gerne måtte fortælle det til 
hvem han vilde, både i og udenfor studentersamfundet. 

Men det lå end ikke i min fjerneste tanke, at han havde 
en officiel meddelelse for øje. Dette fremgår noksom deraf, 
at jeg i mit telegram fra København bad samfundsformanden 
om selv at meddele studenterne min hjertens mening. 

Jeg har under mit mangeårige fravær fra hjemmet aldrig 
kåret mig nogen officiel stedfortræder eller målsmand der- 
steds. Havde jeg tænkt på ved denne lejlighed undtagelses- 
vis at efterlade mig nogen sådan, da havde jeg visselig valgt 
en af de ældre og mere erfarne blandt mine bekendte, og 
jeg havde da også overantvordet denne, hvad jeg ønsked 
meddelt fra mig, i en præciseret form. Men, som sagt, 
noget af den slags har ikke ligget i min tanke. 

I og for sig kunde det jo være mig så temmelig ligegyl- 
digt, enten mine ytringer blev meddelte under et forhand- 
lingsmøde eller ved punschebordet. 

Men hvad jeg ingenlunde er tjent med, det er, at student 
Rode ikke har gengivet mine ord og heller ikke min me- 
ning. 

Hvis jeg tør holde mig til professor Dietrichsons frem- 

1885 stilling i foredraget, så har nemlig student Rode udtrykt sig 
omtrent som så: ,, Henrik Ibsen ønsker, at højrepartiet, majo- 
riteten i studentersamfundet, skal gøre ham den glæde at 
kaste professor Dietrichson og hans kolleger og vælge en 
frisindet bestyrelse." 

Mine egne ord under samtalen faldt derimod omtrent så- 
ledes: ,Jeg attrår ikke fakkeltog eller sligt. Den største 
glæde, studentersamfundet kunde berede mig, vilde være, om 
venstrepartiet, minoriteten kunde vokse sig så stor og stærk 
deroppe, at den blev majoritet, og da selvfølgelig kasted 
både Lorentz Dietrichson og de andre ud af bestyrelsen og 
valgte frisindede mænd ind i deres sted.” 

Dette synes jeg, der er god mening i. Hvad student Rode 
angives at have refereret, synes jeg er meningsløst. 

Jeg lægger dog ikke den unge student noget til last i 
denne sag. Har han under forhandlingsmødet gereret sig, 
som om han var min officielle repræsentant, så har han 
utvilsomt troet sig berettiget til at gøre det. Har han 
gengivet mine ord i en vildledende form, så har han dog 
utvilsomt ment, at han referered korrekt, hvad han havde 
hørt mig sige. Han er vel endnu ikke så stærkt dreven i 
logiske distinktioner. 

Men den herre, som jeg lægger overmåde meget til last, 
det er studentersamfundets formand. Han peger selv i sit 
foredrag hen på sit mangeårige kendskab til mig; og dog 
giver han sig mine af, at han virkelig for ramme alvor tror, 
at jeg har ønsket studenterne tiltalte omtrent således: ,,Hør, 
I gode højrestudenter i samfundet, det er mit forlangende, at 
I ved næste bestyrelsesvalg skal stemme imod eders egen over- 
bevisning. Jeg vil, at I skal kaste professor Dietrichson og 
eders øvrige meningsfæller i bestyrelsen, og derhos vil jeg, 

standere."” 

Kan professor Dietrichson bekvemme sig til på ære og 
samvittighed at forsikre, at han virkelig bar tiltroet mig en 
sådan tankegang? 

Tør han, som har kendt mig i så mange år, på ære og 
samvittighed benægte, at der hos ham opstod en lønlig for- 
modning om, at jeg i virkeligheden havde udtalt det fra mit 
standpunkt ønskelige i, at ret mange højrestudenter ret snart 
måtte komme til at tilegne sig et frisindet livssyn, så at det 
blev dem en selvfølgelig nødvendighed at skille sig af med 
stagnationsmagerne og i deres sted indsætte et styre, der 
havde kontakt med tidens tanker og bestræbelser. 

Tør professor Dietrichson påstå, at en sådan eller lig- 
nende formodning slet ikke faldt ham ind? 

Men det er jo rigtignok sandt — havde han givet for- 
modningen lydeligt udtryk, så havde vel også samfundet 
undt sig tid til at indhente en autentisk forklaring fra mig 
selv, og så kunde jo br. Lorentz Dietrichson let resikere ikke 
at få producere sig i et større nummer for den nys indkomne 
rus fra provinserne. 

Og her tilbød sig jo virkelig en lejlighed, som nok var 
værd ikke at lade slippe sig ud af hænderne. 

Her var der anledning til at få insulteret en digter. Og 
digterne er jo for tiden ikke populære i Norge. 

Digterne er nu allermindst populære i de kredse, efter 
hvis smag og synsmåde hr. Lorentz Dietrichson bruger at 
indrette sine festtaler. 

Jeg finder det derfor let forklarligt, at hr. Lorentz Die- 
trichson just på dette tidspunkt forskaffed sig anledning til 
at få holde et foredrag imod mig, især da jeg var fraværende. 
Og jeg finder det ganske betimelig og tidsmæssig gjort af 

1885 ham, at dette foredrag udstyredes med allehånde simple sig- 
telser og beskyldninger, hvilke erfares at have behaget stu- 
dentersamfundet så højligen, at det har vedkendt sig dem 
,,som et udtryk for samfundets stemning i denne sag". 

Men nu har jeg her oplyst, at ,,denne sag" i virkelig- 
heden er en ganske anden sag end den, som professor Die- 
trichson lader til, og som samfundet ses, at være gået ud 
fra. Forudsætningerne eksisterer ikke, har aldrig eksisteret. 
Hr. Lorentz Dietrichsons foredrag dingler altså i luften. Det 
hele er ikke andet end en oratorisk papirdrage, som denne 
alvorsmand har ladet gå tilvejrs. 

Men hvad der står fast, som om det var spigret, det er 
samfundets godkendelse af foredraget. 

Jeg må derfor gentage, hvad jeg begyndte med: Studen- 
tersamfundet har ved denne lejlighed handlet overilet. 

Mig vil det ikke lykkes samfundet eller dets formand at 
få tilføjet nogen varig skade, fraregnet en viss slags følelse, 
som denne episode vil efterlade hos mig for den tilbage- 
stående del af mit liv. Jeg vil være den, jeg var dagen før 
Lorentz Dietrichsons attentat. Jeg har under hele denne 
fakkeltogshistorie ikke havt nogen anledning til at vise mig 
hverken ,,liden" eller stor, hverken ,,trangsynet" eller vidt- 
skuende. Det ,,åndstyranni”, som man har villet imputere 
mig, har været et tomt fantasibillede, og min færd under hele 
sagen har på intet punkt været eller kunnet være brydende 
med min ,, lære" eller med min digtning. 

Men samfundsmajoriteten vil jeg spørge, om jeg ikke, efter 
hvad der nu er passeret, havde instinktets ret i, på grundlag 
af min ,,hjertensmening", at frabede mig en æresbevisning, 
der var fremtvungen ved overrumpling? Det indrømmes mig 
dog vel nu, at jeg havde ganske god føje til at nære mine 
tvil med hensyn til ægtheden af den velvilje, der kom til- 

syne fra studentersamfundet, — således som denne korpo- 1885 
ration for tiden viser sig at være sindet og repræsenteret. 

Jeg forventer, at denne skrivelse ved bestyrelsens for- 
anstaltning blir meddelt studenterne og almenheden for- 
øvrigt. 

Jeg forlanger, at skrivelsen i sin helhed, første lørdags 
aften efter modtagelsen, og efter forudgået varsel, bliver op- 
læst fra det samme sted i samfundssalen, fra hvilket jeg, 
uden foranledning fra min side, af samfundets formand og 
under samfundsmajoritetens bifald er bleven insulteret. 

Hermed har jeg sagt, hvad jeg både for øjeblikket og for 
fremtiden har at sige studentersamfundets bestyrelse. 

Henrik Ibsen. 


189. 
Til Fredrik Stang Lund. 


Minchen, den 8. November 1885. 


Hr. advokat Fr. Stang Lund! 

Det var med levende glæde, at jeg gennem Dem modtog 
den udtalelse, som de i arbejdersamfundet lørdagen den 
17. Oktober forsamlede akademiske borgere havde vedtaget. 

I forsamlingens hjertelige ord finder jeg bestyrkelse i et 
håb, som jeg aldrig har opgivet, — det håb, at den store 
flerhed af den studerende ungdom i Norge, ligesom i det 
øvrige Europa, dog i grunden har forbund med de kæm- 
pende, klarnende og stedse fremadskridende livsmagter på 
forskningens, på kunstens og på digtningens område. 

Jeg beder om gennem disse linjer at måtte frembære for 
samtlige indbydere og deltagere min varmeste taksigelse. 
Deres ærbødigst forbundne 
Henrik Ibsen. 


190. 
Til Bjørnstjerne Bjørnson. 


Månchen, Maximilianstrasse 39, den 99. December 1885. 
Kære Bjørnson! 

Du får også denne gang tilgi' at jeg har været så for- 
sømmelig med besvarelsen af dit brev. 

Et fornyet andragende til stortinget om digtergage for 
Kielland vil jeg ikke være med på at underskrive, og jeg 
tror du burde betænke dig vel, før du griber ind i dette an- 
liggende. Jeg frygter nemlig for at sagen derved kan skades 
eller endog ganske forpurres. 

Som du nok husker var jeg tilstede da sagen sidst be- 
handledes i stortinget. Hele ministeriet holdt sig borte, og 
som undskyldende forklaringsgrund blev anført at forslaget 
var privat, at det var gået regeringen forbi, var indsendt di- 
rekte til tinget, at statsrådet således ikke havde havt an- 
ledning til at underkaste sagen nogen forberedende behand- 
ling og således heller ikke følte sig forpligtet til at optræde 
i debatten osv., osv. 

Denne undskyldning blev virkelig tat for gode varer af 
nogen hver. 

Min mening er Cen, at ministeriet næste gang selv bør 
bære dette tunge kors frem. Vi bør ikke hjælpe til at lette 
kirkedepartementet byrden. Kan du foranledige en påtryk- 

ning fra de frisindede blades side, så vilde det være bra. 1885 
Vi får da se om regeringen er gunstig stemt for denne 
digtergage. Jeg har rigtignok mine tvil i så henseende. Jeg 

tror vor nuværende regering lægger en altfor utilbørlig stor 

vægt på opinionen blandt prestefordummelsens ofre rundt 
omkring i landet. 

Jeg ser nok at de bevæggrunde, som driver dig til hand- 
ling, ikke rammes af hvad jeg her har sagt; men jeg kan 
alligevel ikke komme fra at det dog turde være gavn- 
ligt for sagen at vente og se, hvad regeringen vil gøre. Jeg 
synes også at fra nu af, — eller så længe vi har parlamen- 
tarisk regering — bør ikke slige direkte henvendelser til 
stortinget finde sted. Før kunde de være ønskelige og nød- 
vendige; nu ikke længer. — 

Jeg ønsker dig til lykke med ,Geografi og kærlighed", 
som har slået så udmærket vel an både i Kristiania og i 
København. 

Bjørn var jeg ofte sammen med i sommer. Ved sit frej- 
dige tillidsftulde væsen har han vundet alle for sig, både 
venner og modstandere. Ejnar så jeg kun et par gange. 
Af M. Grønvold hører jeg at Erling er på handelsgymnasiet 
i Firth og at han kanske kommer hid i juleferierne; i så 
fald håber jeg at træffe ham. Sigurd venter vi også hid ved 
nytårstid; han skal gå som attaché til Washington, men 
får forhåbentlig nogle ugers tjenestefrihed forinden. — 

En glædelig jul og et godt nyt år ønskes eder alle fra min 
hustru og mig. 

Din 
Henrik Ibsen. 

191. 
Til Carl Snoilsky. 


Miånchen, den 14. Februar 1886. 
Kære ven! 

Hvis du og din hustru skulde bedømme os efter vor 
lange, vedholdende taushed, så havde I visselig al god grund 
til at anse os for meget utaknemmelige. Men sagen er, at 
min hustru gerne overlader al privat brevskrivning til mig; 
og jeg er af natur og vane bleven mere og mere befængt 
med den slemme fejl at opskyde al korrespondance, der ikke 
strængt taget angår det rent forretningsmæssige, til den 
dag imorgen; og den dag lader, som bekendt, længe vente 
på sig. Men idag vil jeg dog lægge alt andet til side og 
sende dig nogle linjer, idet jeg håber, at vort venskab ikke 
har taget nogen varig skade af min forsømmelse. 

Først og fremst må jeg da aflægge vor hjerteligste tak 
for bøgerne, som det var os en stor glæde at modtage og 
gøre os bekendt med. De fine, anskuelige rejseskildringer 
hensatte os så levende til sollyse lande nede ved Middel- 
havet og vakte vor længsel efter at få se dem igen og om 
muligt da at komme helt over til Afrika. Og så dine digte! 
Det er i sandhed fra først til sidst et værk, fuldt værdigt 
Skandinaviens største nulevende lyriker. 

Men det er ikke blot for bøgerne, vi har at takke eder. 
Også for samværet i Molde sender vi eder vor hjerteligste 
taksigelse. Dette samvær, gensynet af dig og bekendtskabet 
med din herlige storsindede hustru, har for os været en 
velgørende berigelse. Det er uden sammenligning den ædleste 
erindring, vi har taget med os fra vort ophold i Norge. 

Om eders Finlandsrejse, navnlig om besøget hos Topelius, 
har vi læst i tidningerne. Om festlighederne i Stockholm 
har Sigurd sendt os meddelelser — — — — - — — 

Og nu sidder I altså atter i Dresden. Jeg håber, du gør 1886 
alvor af din plan at skrive et dramatisk arbejde, og jeg 
synes ikke, jeg kan tænke mig andet, end at det må 
lykkes. 

Jeg på min side er også fuldt optaget af et nyt skue- 
spil, som jeg længe har havt i tankerne, og som jeg gjorde 
nøjagtigere studier til under rejsen i Norge i sommer. For- 
øvrigt har vi i denne tid vor søn hos os. I næste måned 
begiver han sig til sin post som attaché ved legationen i 
Washington, og så er vi atter ganske alene. 

Indlagt sender jeg et fotografi, som jeg beder dig i ven- 
lighed modtage. Og ligeledes sender jeg eder vore hjerte- 
ligste hilsninger og vor gentagne tak for alt godt. 

Din hengivne 
Henrik Ibsen. 


192. 
Til Edvard Fallesen. 


Minchen, den 20. Februar 1896. 
Til 
Chefen for det kgl. teater og kapel, 
herr kammerherre Fallesen. 


Herr kammerherre! 

Gennem et brev fra justitsråd Hegel modtog jeg igår med- 
delelse om Deres højvelbårenheds forespørgsel angående, 
hvorvidt der i den nærmeste fremtid kan ventes noget nyt 
dramatisk arbejde fra mig. 

Jeg skal i den anledning ikke undlade at oplyse om, at 
det nye skuespil, hvormed jeg for tiden beskæfttiger mig, 
ikke vil kunne ventes indleveret forinden udover efteråret. 

Men jeg tillader mig at bringe i erindring, at der fra 
min hånd foreligger to ældre stykker, som endnu ikke har 
været opførte på det kgl. teater. 

Det ene af disse er ,Kærlighedens komedie", i tre akter, 
på rimede vers; fylder en hel aften. Dette stykke har vist 
sig særdeles virksomt overalt, hvor det er blevet spillet. I 
København måtte det kunne få en fortrinlig udførelse, de 
alle rollerne ligger godt tilrette for det kgl. teaters nu- 
værende personale. Nogle strygninger hist og her i repli- 
kerne kunde måske ligeoverfor et dansk publikum være 
ønskelige og vilde med letbed kunne foretages. Hvis dette 
stykke resolut antages og snarest mulig sættes i scene, da 
føler jeg mig forvisset om, at udfaldet vil blive en sejr både 
for teatret og for mig. 

Det andet af mine stykker, som endnu ikke har været 
opført på det kgl. teater, er ,Gengangere"”. Det indleveredes 
da det var nyt, men blev dengang ikke antaget. Nu har 
imidlertid den offentlige mening klarnet sig ligeoverfor 
denne alvorsfulde digtning, og jeg tror, det i alle oplystes 
og fordomsfries øjne vilde blive betragtet som en fortjenst- 
fuld gerning, om Deres højvelbårenhed nu kunde beslutte 
Dem til at bringe dette stykke frem på det kgl. danske 
teater. 

Skulde herr kammerherren finde noget af disse forslag 
antageligt, turde jeg måske i sin tid derom blive under- 


rettet. 
Med udmærket højagtelse 


Deres højvelbårenheds 
ærbødigst forbundne 
Henrik Ibsen. 

193. 
Til Frederik Hegel. 


Mönchen, den 2. Februar 1886. 


Kære herr justitsråd Hegel! 

Den i Deres venlige brev af 17. dennes omskrevne fore- 
spørgsel fra kammerherre Fallesen besvared jeg straks i 
direkte skrivelse til ham. Noget nyt dramatisk arbejde har 
jeg ikke for tiden at byde det kgl. teater. Det vil først 
komme til efteråret. 

Jeg benytter derhos anledningen idag til at svare på, 
hvad De under 12. dennes havde den godhed at tilskrive 
mig. 

Den af Dem tilsendte fortegnelse over mine hos Dem op- 
bevarede værdipapirer stemmer fuldkommen med mine op- 
tegnelser. Deres modtagelsesbeviser for de i forrige år ind- 
løste obligationer tilbagesendes herved indlagt. Bev.[iser] for 
norske hyp.[otekbank-] obl.[igationer] skal sendes senere, da 
jeg ikke idag kan hitte rede i dem, idet jeg beder Dem und- 
skylde, at sådant ikke allerede tidligere er sket. 

Hvad angår Henrik Jægers plan at skrive min biografi, 
så talte han løselig til mig derom under sit besøg i Mån- 
chen. Jeg yttred hverken bifald eller misnøje, såsom jeg 
jo ikke vidste, hvad han vilde skrive. De fotografier, der 
eksisterer af mig fra tidligere dage, har jeg kun en dunkel 
erindring om; hvorvidt de den gang ligned, tør jeg således 
ikke afgøre og altså heller ikke, hvorvidt det nu kan være 
af særlig interesse at få dem tilgængeliggjorte for almen- 
heden. Fra den tid, da ,,Catilina" blev skrevet, findes der 
intet portræt af mig. Det ældste fotografi er taget af lite- 
raten Edward Larssen, enten i 1861 eller 62. Et andet af en 
dansk fotograf Petersen i Kristiania er omtrent samtidigt. 

Breve fra Henrik Ibsen. II. 1 

1886 Fotografierne af Jåger i Stockholm (1869) og af Budtz-Møller 
i København (1870) er meget uheldige i udtrykket. End- 
videre er der taget fotografier af Alessandri i Rom, Eich i 
Dresden, Leeb og Hanfstångl i Mönchen og nu senest af 
Hohlenberg i København. De to sidstnævnte tror jeg er meget 
gode. 

I denne forbindelse vil jeg nævne de eksisterende portræt- 
byster, hvoraf vedkommende kunstnere formentlig ejer foto- 
grafier. De ældste byster er fra 1867, den ene af Vilhelm 
Bissen, den anden af Valter Runeberg. Den danske billed- 
hugger Johannes Hoffmanns byste, modelleret 1885 i Rom, 
ansés for et udmærket arbejde, og af denne har jeg set for- 
træffelige fotografier. Endelig modellerte den norske billed- 
hugger Fjelde i afvigte sommer en god byste af mig. 

Af portrætter i olje findes et af Ejlif Peterssen fra om- 
trent 1876, der tilhører det norske studentersamfund, og et 
samtidigt stort knæstykke af professor Julius Kronberg i 
Stockholm, hvilket sidste er i min besiddelse. Jeg tror ikke, 
at udtryk og karakter er ganske heldig gengivet i noget af 
dem. Endvidere et portræt af Olrik, malet i Rom forment- 
lig 1883. 

Mine håndtegninger har neppe nogetsomhelst kunstværd. 
— Skulde de reproduceres, så måtte det vel nærmest være 
som kuriositeter. 

Men hovedsagen står tilbage. Sine biografiske oplysnin- 
ger kan herr H. Jæger kun have hentet på anden, tredje 
eller fjerde hånd. Jeg må højlig betvile, at de er fuldt 
korrekte. Fuldt pålidelige meddelelser kan han kun erholde 
fra mig selv, og til mig har han hidtil ikke henvendt sig. 
At sende mig et fuldt færdigt manuskript til berigtigelse 
vilde være en mislig sag. Meget bedre at han vented, til 
vi havde talt personlig sammen. Sagen har jo ingen hast. 

Om to år fylder jeg de 60, og det kunde jo afgive anled- 1886 
ning til fremkomsten af en sådan bog, hvis udgivelse netop 
hos Dem og hos ingen anden jeg vilde sætte overordentlig 
stor pris på. — 

Jeg håber, at Deres svigerdatter og den lille befinder sig 
vel, og idet jeg fremsender vore bedste hilsener til Dem 
alle, tegner jeg mig 

Deres hjertelig hengivne 
Henrik Ibsen. 


194. 
Til Georg Brandes. 


Måönchben, den 10. November 1886. 
Kære Brandes! 


Jeg ved næsten ikke, om jeg tør regne på, at De vil 
modtage et brev fra mig nu, da der er hengået mere end år 
og dag, uden at jeg har ladet høre direkte fra mig. Men 
jeg stoler på Deres gode hjerte og på vort gamle venskab, 
hvilket jeg aldrig kan tænke mig skulde kunne gå alvorlig 
i stykker. Fra min side vil det i alle fald være en umu- 
lighed. 

Sammenhængen med min ihærdige taushed er den, at jeg 
mere og mere henfalder til at sysle med en eneste ting af 
gangen, kredse om en eneste forestillingsrække og, imedens 
dette står på, skyde alt andet til side. Lige siden min til- 
bagekomst hid har jeg været plaget af et nyt skuespill, som 
absolut vilde frem, og først i begyndelsen af forrige måned 
fik jeg det fra halsen. Det vil sige, da fik jeg manuskriptet 
ud af huset. Men så kom alt det uundgåelige skriveri, som 
jo følger med udgivelsen og oversættelsen af en ny bog. Sent 

u* 

1886 kom jeg også til at arbejde på dette stykke. Først inde i 
Juni måned begyndte jeg for alvor at sætte pennen på pa- 
piret. Indtrykkene, erfaringerne og iagttagelserne fra min 
rejse i Norge ifjor sommer virked længe forstyrrende på 
mig. Og først efterat jeg var kommen til fuld klarhed over 
det oplevede og havde wuddraget følgeslutningerne deraf, 
kunde jeg tænke på at omsætte udbyttet i en digtning. Også 
Deres rejse til Kristiania og Deres oplevelser dersteds gav 
mig meget at tænke på; de gav mig et værdifuldt bidrag til 
vore fremskridtsmænds karakteristik. Aldrig har jeg følt 
mig mere fremmed ligeoverfor mine norske landsmænds 
Thun und Treiben end efter de lektioner, det sidst forløbne 
år har givet mig. Aldrig mere frastødt. Aldrig mere wube- 
hagelig berørt. Men jeg opgiver alligevel ikke håbet om, 
at al denne rå midlertidighed engang kan klarne sig til et 
virkeligt kulturindhold i en virkelig kulturform. Men den 
mulighed interesserer for øjeblikket ingen deroppe. Jeg tror 
heller ikke, at de forhånden værende aktive kræfter hos os 
vilde formå at bære frem dybere og inderligere opgaver end 
dem, som nu står på dagsordenen. Og kanske knapt nok 
dem engang. Det var en ulykkelig stund for fremskridtets 
sag i Norge, den stund, da Johan Sverdrup kom til ,,mag- 
ten” — og fik mundkurv og håndjern på. 

Så vidt har jeg dog i dette år fulgt med udenverdenens 
begivenheder, at jeg véd, De i foråret igen var i Warschau 
og holdt en række forelæsninger. Vi havde så halvt om 
halvt håbet, at De vilde tage hjemvejen over Munchen. Men 
det blev der da ikke noget af. De véd for resten visst ikke, 
hvor mange varme beundrere De har i literært interesserede 
kredse også hersteds. 

For Deres to tilsendte afhandlinger om polske tilstande 
og om Luthers udtalelser vedkommende cølibatet, takker vi 


165 


Dem hjerteligst. Den første gjorde et dybt og blivende ind- 
tryk på os, og over den anden har vi moret os kostelig. — 

Deres frue beder vi Dem takke fra os for det så venlig til- 
sendte anbefalingsbrev for Sigurd. Han vil rimeligvis i løbet 
af vinteren få anledning til at benytte det. 

Vi taler ofte om vort besøg i Deres lune, hyggelige hjem. 
Hils fra os både Deres hustru og småpigerne! Næste som- 
mer kommer vi kanske til Danmark. Vi har begge stor lyst 
til at tilbringe nogle måneder oppe ved Skagen. Da håber 
jeg, vi mødes i Kbh. Lev vel så længe. — Deres hengivne og 


takskyldige 
Henrik Ibsen. 


15. 
Til Ludwig Passarge. 


Miånchen, den 16. December 1896. 
Kære ven! 

Det var med bedrøvelse og under bittre selvbebrejdelser 
at jeg læste Deres brev. 

Min lange taushed har i virkeligheden ikke været andet 
end et udslag af den utilbøjelighed til at udtale mig i brev- 
form, som i den senere tid mere og mere har taget overhånd 
hos mig, men som jeg herefter vil forsøge at bekæmpe. 

Men De havde fuld grund til at vente en undtagelse for 
Deres vedkommende. De har desværre havt altfor megen 
grund til at føle det som en krænkelse, når jeg har ladet så 
lang tid hengå uden at give livstegn fra mig. Deres brev 
vakte mig så levende til erkendelse om at jeg har gjort mig 


1886 


166 


1886 skyldig i en stor uret imod Dem, og jeg skal visselig ikke for- 
søge på at fremkomme med undskyldninger. Jeg kan kun 
bede Dem: tilgiv mig! 

Da Deres store kritisk-biografiske værk kom mig ihænde, 
og jeg deraf erfared at De havde hentet væsentlige oplys- 
ninger hos de to mænd, der blandt alle mine literære norske 
venner og bekendte måske mindst har forstået at trænge ind 
i det, som jeg selv betragter som kernen i min digteriske 
livsgerning, — da følte jeg mig unægtelig noget betænkelig 
til mode. Hist og her får også fremstillingen sit præg af de 
kilder, hvorfra oplysningerne er øste. Og ligeledes fandt 
jeg i digtene, i Deres oversættelse, et og andet, der forekom 
mig ikke helt ud at gengive originalens ånd eller grund- 
stemning. 

Men hvad betydning har vel slige småting i sammenlig- 
ning med det kærlige sind, det varme venskab, der ånder 
gennem disse Deres skrifter! Så taus jeg end har været, så 
tro ikke at jeg nogensinde har miskendt dette! Den store 
taknemmelighedsgæld, jeg står i til Dem, ikke blot for Deres 
skrifter mig vedkommende, men også for Deres sindelag, — 
den vil jeg altid bevare en levende følelse af, hvor lidet det 
end ligger i min natur at udtale mig derom. 

Og bring så Deres ædle varmhjertede hustru mine bedste 
hilsener og sig hende at jeg altid bevarer mindet om iltogs- 


mødet i Gossensass. 
Deres hengivne 


Henrik Ibsen. 

196. 
Til Frederik Hegel. 


Miånchen, den 5. Januar 1887. 


Kære herr justitsråd Hegel! 

Tillad mig herved at anmode Dem om godhedsfuldt at 
ville sende mig et tusend kroner enten i tyske sedler eller 
i veksel. 

Jeg fører i denne tid et for mig usædvanlig omflakkende 
liv. Neppe var jeg kommen nogenlunde til ro efter festugen 
i Meiningen, så må jeg nu afsted igen. Jeg rejser i over- 
morgen, og denne gang går turen til Berlin, hvor ,,Gengan- 
gere” søndagen den 9. dennes skal opføres i Residensteatret. 
Helst var jeg bleven hjemme; men efter de mange opfor- 
dringer, jeg har modtaget, kan jeg ikke godt undslå mig for 
at møde frem, især da ,,Gengangere"” er blevet et brændende 
literært og dramatisk spørgsmål i Tyskland. 

I Berlin er jeg forberedt på at møde adskillig modstand 
hos den konservative presse. Men også dette er for mig en 
medvirkende grund til at være tilstede. 

I Meiningen viste hertugen mig en næsten demonstrativ 
udmærkelse, idet han, dagen efter forestillingen, — som 
det heder i diplomet ,,als Zeichen seiner Verebrung und 
Bewunderung", — tildelte mig den sachsiske Ernestiner- 
ordens insignier som kommandør af første klasse med 
stjernen. 

De må ikke tro, at jeg omtaler dette af forfængelighed. 
Men jeg nægter ikke, at det glæder mig, når jeg tænker til- 
bage på den dumme forkættrelse, som stykket i lang tid var 
genstand for i vore hjemlande. 

1887 Med forbindtligst tak for de tilsendte bøger og med vore 
bedste hilsener til Dem og Deres børn tegner jeg mig 
Deres hjertelig hengivne 
Henrik Ibsen. 


197. 
Til Bjørn Kristensen. 


Miånchen, den 13. Februar 1887. 


Herr stud. art. Bjørn Kristensen. 

Jeg beder Dem herved modtage og overbringe til samtale- 
laget min hjerteligste tak for dets venlige brev af 4. December 
forrige år. 

Når jeg hidtil ikke har svaret, så er grunden den, at jeg 
dels har været fraværende på rejser og dels overlæsset med 
uopsættelige forretninger. 

Kravet på arbejde går ganske visst igennem , Rosmers- 
holm". 

Men foruden dette handler stykket om den kamp, som 
ethvert alvorligt menneske har at bestå med sig selv for at 
bringe sin livsførelse i samklang med sin erkendelse. 

De forskellige åndsfunktioner udvikler sig nemlig ikke 
jevnsides og ikke ligelig i et og samme individ. Tilegnel- 
sesdriften jager fremad fra vinding til vinding. Moralbe- 
vidstheden, ,,samvittigheden”, er derimod meget konservativ. 
Den har sine dybe rødder i traditionerne og i det fortidige 
overhovedet. Heraf kommer den individuelle konflikt. 

Men først og fremst er stykket naturligvis en digtning om 
mennesker og menneskeskæbner. 

Med min bedste hilsen til hver især af samtalelagets med- 
lemmer tegner jeg mig 
Deres særdeles forbundne 
Henrik Ibsen. 


198. 
Til Julius Hoffory. 


Månchen, den 96. Februar 1888. 

— — — y,,Kejser og Galilæer” er det første arbejde, som 
jeg har skrevet under indflydelse af det tyske åndsliv. 

Da jeg om høsten 1868 kom fra Italien og tog ophold i 
Dresden, bragte jeg med planen til ,.De unges forbund" og 
skrev dette stykke samme vinter. Til ,,Kejser og Galilæer"” 
havde jeg under mit fireårige ophold i Rom gjort mange 
slags historiske studier og forskellige optegnelser, men ikke 
udkastet nogen klar plan for udførelsen og altså endda 
mindre skrevet noget af stykket. Min livsanskuelse var 
endnu dengang national-skandinavisk, og jeg kunde derfor 
ikke komme rigtig tilrette med det fremmede stof. 

Så oplevede jeg den store tid i Tyskland, krigsåret og 
den påfølgende udvikling. Alt dette havde for mig på 
mange punkter en forvandlingens magt. Min anskuelse af 
verdenshistorien og menneskelivet havde hidtil været en 
national anskuelse. Nu udvided den sig til en stamme- 
anskuelse, og således kunde jeg skrive ,,Kejser og Galilæer". 
Stykket blev fuldført om våren 1873. — — — 

Henrik Ibsen. 

199. 
Til Peter Hansen. 


Miånchen, den 12. Marts 1888. 
Kære P. Hansen! 

Allerede for længe siden skulde jeg have bragt dig min 
tak for det bevis på gammelt venskab, hvormed du glæded 
mig ved at sende mig din oversættelse af Goethes ,,Faust". 
Men jeg har i de to sidste måneder i den grad været over- 
læsset af forretninger, at jeg har været nødt til midlertidig 
at lægge al privat brevskrivning til side. Dette får tjene 
mig til undskyldning. 

Og når jeg nu idag frembærer min taksigelse, så gælder 
denne ikke blot tilsendelsen af bogen, men også den nydelse, 
som læsningen af samme har beredt mig. Og så beder jeg 
dig modtage min oprigtigste lykønskning tillige. Thi det er 
vel utvilsomt, at det er lykkedes dig at få istand den 
ypperligste oversættelse af ,Faust”, der overhovedet eksi- 
sterer. De romanske sprog egner sig jo ikke til gengivelse 
af dette digt. Rydbergs oversættelse er jo både mobel og 
korrekt, men jeg synes ikke, at originalens gotiske sprog- 
tone hos ham kommer tilbørlig frem. Det svenske sprog 
har jo også i sig et akademisk drag, som kanske gør over- 
førelsen vanskeligere. — Altså, hjertelig tak for den værdi- 
fulde gave! — Med de forbindtligste hilsener til din elsk- 
værdige hustru tegner jeg mig 

din gamle ven og medegypter 
Henrik Ibsen. 

200. 
Til Oscar Nissen. 


Munchen, den 29. Marts 1888. 


Herr dr. Oscar Nissen! 

Det var med særlig glæde, at jeg på min sekstiende fød- 
selsdag modtog Deres hilsningstelegram fra Kristiania ar- 
bejdersamfund, og jeg frembærer herved min hjerteligste tak 
for samme. 

Desværre ligger det ikke indenfor min evne at kunne på 
ligetrem måde virke for arbejderstandens vel. 

Men jeg beder Dem. udtale for samfundets medlemmer, at 
af alle stænder i vort land er det arbejderstanden, som står 
mit hjerte nærmest, og jeg beder Dem tilføje, at i den frem- 
tid, som jeg tror på og håber på, vil der være forbeholdt ar- 
bejderen livsvilkår og en samfundstilstand, som jeg med le- 
vende glæde ønsker velkommen. 

Med de forbindtligste hilsener tegner jeg mig 

Deres ærbødige 
Henrik Ibsen. 


201. 
Til Henrik Jæger. 


[Månchen, April 1888.) 

Og så takker jeg Dem hjerteligst for Deres store bio- 
grafiske værk, hvoraf de to prægtige eksemplarer iforgårs 
kom os ihænde. 

Jeg tror, at jeg til min tak også trygt tør føje en lyk- 
ønskning; thi jeg synes ikke der kan være tvil om, at De vil 

1888 1å glæde af den bog. Den indeholder jo en stor mangfol- 
dighed af nyt stof og er, synes jeg, gennemåndet af en fin 
forstående tilegnelse af mine literære arbejder og af de 
vedkommende tidsforhold. 


— fo> — Gmn 


202. 
Til Christian Hostrup. 


Miånchen, den 2. April 1888. 
Herr pastor Hostrup! 

Tilgiv godhedsfuldt, at jeg først idag frembærer min 
hjertelige tak for telegrammet, hvormed De og Deres ærede 
frue glæded mig på min fødselsdag. 

Ikke mindre taknemmelig er jeg Dem for det tilsendte 
eksemplar af ,,Under Snefog". Det har været mig en sand 
hjertens glæde og nydelse at læse og leve med i denne elsk- 
værdige digtning. Jylland, som øver en dragende magt 
over mig, siden jeg lærte det at kende, blev under læsnin- 
gen så forunderlig nærværende i min forestilling, skønt jeg 
jo aldrig har været der ved vintertid. I teatret går jeg her 
næsten aldrig, men jeg læser gerne et skuespil en gang 
imellem om aftenen, og da jeg har en stærk indbildnings- 
kraft for det dramatiske, så kan jeg se alt det der er rigtig 
sandt, troværdigt og pålideligt, lys levende for mig; læsnin- 
gen virker næsten som en opførelse. Derfor har læsningen 
af Deres nye stykke været mig en så stor nydelse. 

Med min hustrus og mine egne bedste hilsener til Dem 
og Deres ærede frue tegner jeg mig 

Deres hengivne og forbundne 
Henrik Ibsen. 

203. 
Til Carl Snoilsky. 


Minchen, den 6. April 1888. 
Kære ven! 

Modtag herved, du og din ærede hustru, min hjerteligste 
tak for telegrammet, som jeg havde den glæde at modtage 
på min fødselsdag. ' 

Det var med levende tilfredsstillelse, at jeg for et par 
dage siden læste afhandlingen om dig i , Magazin för die 
Litteratur”. Jeg har så ofte tænkt på, hvor ønskeligt det 
vilde være for en alsidigere forståelse af den skandinaviske 
poesi her i Tyskland, om dine digte i større omfang kunde 
blive oversatte. Det er ganske rigtigt, bvad Adolf Stern 
antyder, at du repræsenterer en ejendommelig side af total- 
billedet, som nødvendigvis bør og må tages med. Nu håber 
jeg, at det vil komme. Hvad det gælder om er at finde en 
oversætter, med hvem du personlig kunde konferere. De i 
das Magazin" meddelte prøver klinger meget godt på tysk. 
Helt og i sin inderste kerne at gengive originaldigtene på 
alle punkter er vel i de fleste tilfælde ikke at opnå. Redak- 
tøren af tidsskriftet, Wolfgang Kirchbach, kender jeg per- 
sonlig, og jeg er viss på, at han med største glæde stiller 
sit blad til din tjeneste, ifald du ønsker det. Han er selv 
en meget begavet forfatter. Flere af hans romaner er over- 
satte på dansk. Hans mærkelige skuespil ,, Waiblinger” vil 
jeg anbefale dig at læse. 

Med vore hjerteligste bilsener til dig og din højt ærede 
hustru tegner jeg mig 

din hengivne 
Henrik Ibsen. 

204. 
Til Christian Hostrup. 


Miånchen, den 18. Maj 1898. 
Herr pastor Hostrup! 

I anledning af den mærkedag i Deres liv, som indtræffer 
første pintsedag, sender jeg Dem herved en hjertelig lyk- 
ønskning, hvilken jeg beder Dem i venlighed modtage. 

Og så en tak for det skær af livslyst og ungdomsglæde, 
som Deres digtning bar en afglans af op til mig og mine 
samtidige i det overskyede Norge. 

Deres hengivne 
Henrik Ibsen. 


205. 
Til Laura Kieler. 


Miånchen, den 99. Juli 1888. 
Kære fru Kieler! 

Når jeg først idag besvarer Deres venlige brev af 13. Juni, 
så er grunden den, at jeg i denne tid har været og frem- 
deles er beskæftiget med at skrive et stort nyt skuespil og 
derfor har måttet sætte al brevskrivning tilside. Med Dem 
vil jeg dog gøre en undtagelse og sender Dem derfor disse 
linjer. 

Mænd af ære" har jeg læst med levende interesse, og 
Jeg synes, at alle vore teatre burde skynde sig med at bringe 
dette stykke til opførelse. Måske kunde nogle sammendrag- 
ninger og strygninger i dialogen hist og her finde sted 
Disse kan med lethed foretages under indstuderingen, hvis 
De ikke foretrækker at gøre det på egen hånd. 

At De ikke gerne bekvemmer Dem til at ændre noget 1888 
ved stykkets udgang, kan jeg ikke fortænke Dem i. Over- 
vej imidlertid den sag. Måske finder De en udvej. På det 
tilsendte manuskript har De ikke navngivet Dem som for- 
fatter. Dette bør De dog ubetinget gøre. Deres gode for- 
fatternavn vil jo være en anbefaling mere for det velskrevne 
og interessante stykke. — — — 

Skulde imod al formodning teatrene ikke tage Deres skue- 
spil, så må De ikke derfor, som De siger i Deres brev, lade 
det ligge i skuffen. De bør derimod omskrive det til en 
fortælling. Med Deres betydelige talent og med Deres store 
øvelse på det novellistiske område vil en sådan omarbejdelse 
med lethed kunne foretages. 

Bryd Dem ikke om andres råd. Jeg har visst før sagt, at 
De må ikke lade noget blive liggende i skuffen. Det skylder 
De Dem selv. 

Min hustru sender Dem sine hjerteligste hilsener, og jeg 
ønsker Dem alt muligt held med Deres arbejde, idet jeg 
tegner mig 

Deres stedse hengivne 
Henrik Ibsen. 


206. 
Til Georg Brandes. 


Manchen, den 80. Oktober 1888. 
Kære Brandes! 


Efter mange måneders uafladeligt arbejde på et nyt fem 
akters skuespil, som nu er færdigt, begynder jeg igen at få 
tiden til min rådighed og kan tænke på en smule brevskriv- 
ning udenfor det rent forretningsmæssige. 

Tillad mig da, skønt lovlig sent, at takke Dem for tele- 
grammet, som De glæded mig med på min fødselsdag. 
Dernæst for afhandlingen om , Temperamentet og virkelig- 
heden hos Emile Zola", hvilken De i sin tid havde den god- 
hed at sende mig, og som jeg gentagne gange har læst med 
levende interesse. Og så endelig for Deres nye store værk: 
»- Indtryk fra Polen", som jeg nu er i færd med at leve mig 
ind i under tilsidesættelse af alt andet. Det er jo et helt 
Sort fastland", som her åbner sig for den vesteuropæiske 
bevidsthed. Hjertelig tak for denne nye berigelse! 

Om. den store tilstrømning også til Deres senere forelæs- 
ninger har vi læst i bladene. Men ellers véd vi lidet om, 
hvorledes De egentlig har det, og hvorledes De trives under 
de hjemlige forhold. Jeg for mit vedkommende forestiller 
mig jo, at man dejlig måtte kunne leve i København. 
For resten har jeg jo kun forsøgt det for kortere tid at 
gangen. 

I Norge vilde det være mig rent umuligt at slå mig ned 
for alvor. Intet steds vilde jeg føle mig mere hjemløs end 
deroppe. For et nogenlunde åndsudviklet menneske strækker 
ikke nutildags det gamle fædrelandsbegreb til. 

Vi kan ikke længere lade os nøje med det statssamfund, 
som vi sorterer under. Jeg tror, at den nationale bevidsthed 
er i færd med at uddø, og at den vil blive afløst af stamme- 
bevidstheden. I alle fald har jeg for mit vedkommende gen- 
nemgået denne evolution. Jeg begyndte med at føle mig 
som Normand, udvikled mig så til Skandinav og er nu 
havnet i det alment germanske. 

Naturligvis følger jeg med opmærksomhed og interesse 
livsytringerne i det gamle bjem. Det er just ikke glædelige 
iagttagelser, man der har anledning til at gøre. Mig har 
for resten den politiske udviklingsgang deroppe aldeles ikke 

beredt nogen skuffelse. Hvad der er sket er ikke andet, 1888 
end hvad jeg var forberedt på. Jeg vidste på forhånd, at 
således og ikke anderledes måtte det naturnødvendig komme, 

Men vort venstrepartis ledere mangler aldeles verdenserfa- 

ring og havde som følge deraf hengivet sig til de urimeligste 
illusioner. De gik der og bildte sig ind, at en oppositions- 

fører vilde og kunde forblive den samme, han før havde 
været, også efterat han var kommen til magten. 


Den 4. November. 
Kære ven! 

Jeg har måttet lade dette påbegyndte brev ligge, da jeg 
har følt mig uvel i nogle dage og derhos været overhobet af 
uopsættelige forretninger angående teateranliggender. 

Men just som jeg idag satte mig ned for at fortsætte, 
hvor jeg sidst slap, indløb fra København en paket med 
Deres velkendte håndskrift på omslaget. Deres , Indtryk fra 
Rusland” har De altså også havt det vennesind at betænke 
mig med! Ja, så tør jeg ikke for denne gang indlade mig 
på videre udgydelser over de hjemlige forhold. Brevet med 
min hjerteligste taksigelse må afgå straks. Den med blyant 
skrevne tilegnelse er mig også et fingerpeg om, at jeg ikke 
ved fortsat taushed tør sætte Deres venskab og Deres over- 
bærenhed på nogen yderligere prøve. Jeg erkender, at jeg 
så fuldelig har fortjent denne tause, men dog talende, be- 
brejdelse fra Deres side. Men den vækker ikke nogen egent- 
lig bekymring hos mig, rusker kun op i min onde brev- 
skriversamvittighed. En alvorlig og vedvarende misstem- 
ning imellem os to står nemlig for mig som en utænkelig 
ting. 

Og mens jeg her dvæler ved mine postale synder, beder 
Jeg Dem bringe Deres broder min varmeste tak for hans 

Breve fra Henrik Ibsen. II. 12 

1888 anmeldelse af ,Rosmersholm”. Den vil altid blive mig ufor- 
glemmelig. Da jeg første gang læste den, var det for mig, 
som om jeg læste en fin, dyb og forståelsesfuld digtning over 
mit arbejde. — — — 

Min hustru forener sig med mig om at sende Dem, Deres 
frue og småpigerne de hjerteligste hilsener. 


Deres trofast hengivne og takskyldige 
Henrik Ibsen. 


207. 
Til Ludvig Daae. 


MuöÖnchen, den 20. November 1888. 
Kære Ludvig L. Daae! 

Det er under det første, friske indtryk efter læsningen 
af din afhandling i , Vidar" om Botten-Hansen, at jeg ikke 
kan modstå min trang til at sende dig nogle ord 

Det er et mesterligt tidsbillede og en genial karakter- 
skildring, som du der har beriget vor literatur med. Mig 
greb det med en forunderlig magt således igen levende at 
føle mig hensat i omgivelser, som har øvet en så afgørende 
indflydelse på min senere udviklingsgang, og som jeg aldrig 
i mit inderste sind har revet mig løs fra, — aldrig har kunnet 
eller villet rive mig løs fra. 

Hjertelig tak altså for denne din fine historiske digtning 
om ,,Hollænderen". 

Og hils dem så alle, — alle de genlevende, — fra 
deres og 

din hengivne 
Henrik Ibsen. 

208. 
Til Bredo Morgenstierne. 


Munchen, den 21. November 1888. 
Ærede herr professor! 

Jeg tror ikke, jeg tager fejl, når jeg formoder, at den 
stemningsfulde og så varmt og elskværdig skrevne artikel, 
hvormed ,,Aftenposten”" glæded og hædred mig på min 
fødselsdag, afvigte 20. Marts, hidrørte fra Deres hånd. 

Jeg har derfor anmodet min forlægger om på mine vegne 
at tilstile Dem et eksemplar af mit nye skuespil, hvilket 
jeg herved beder Dem om i venlighed at ville modtage som 
et udtryk for den takkeskyld, hvori jeg føler mig at stå til 
Dem. 

De gange, vi flygtig har mødt binanden, står endnu 
levende for min erindring. Først var det 1874 i Kristiania 
ved den storartede velkomsthilsen, som Studentersamfundet 
da beredte mig. Så var det tre år senere i Stockholm, navn- 
lig i hotel Rydberg, og derpå i jernbanevagonen, på tilbage- 
rejsen fra Upsala, i kupé sammen med Madvig, etatsråd 
Steenstrup og professor Panum, dengang rektor for Køben- 
havns universitet. — Der er for mig feststemning over min- 
det om disse møder. 

Når jeg atter kommer til Kristiania, — hvis sådant sker, 
— vil jeg opsøge den kreds, hvor jeg føler, at jeg hører 
nærmest hjemme. Altså — på gensyn! 

Deres særdeles forbundne 
Henrik Ibsen. 


19" 


1888 


1889 

209. 
Til Camilla Collett. 


Minchen, den 3. Maj 1889. 
Kære fru Collett! 


Jeg véd ikke, hvad De må tænke og tro om mig, som 
nu i over to måneder har ladet Deres dybe og indholdsrige 
brev hvile uden at give livstegn fra mig. 

Men der kom netop på den tid så meget imellem. Så 
meget, der helt holdt mig borte fra skrivebordet. Først måtte 
jeg til Berlin. Og derefter ganske uventet til Weimar. Først 
nu kan jeg sige, at jeg er kommen så nogenlunde til ro 
igen. 

Tillad mig da derfor idag med et par ord at sende Dem 
min hjerteligste tak for den forståelse, som ,, Fruen fra havet" 
har fundet hos Dem. 

At jeg netop fra Dem først og fremst turde påregne en 
sådan forståelse, følte jeg mig jo på forhånd så temmelig 
forvisset om. Men det glæded mig dog usigelig at få dette 
håb bekræftet, således som jeg fik det gennem Deres brev. 

Ja der er berøringspunkter. Mange endogså. Og De har 
set dem og følt dem. Jeg mener, hvad der for mig kun 
kunde stå som en anelse. 

Men det er nu mange år siden, at De gennem Deres ånde- 
lige livsgang, under en eller anden form, begyndte at spille 
ind i min digtning. 

De må tro, at min hustru og jeg beskæftiger os stadig 
med Dem både i vore tanker og i vore samtaler. I vinter 
hørte vi, at De befandt Dem i Berlin. Og da glæded vi 
os så sikkert til at få se Dem igen hernede i Munchen. Men 
det skulde nu altså ikke blive noget af denne gang. For 
den kommende sommer har vi endnu ingen rejseplaner lagt 

eller kunnet lægge. Men det tør vel hænde, at forholdene 1889 
føjer sig så, at vi kan tage vejen nordover, og da mødes vi 
vel i alle fald. 
Min hustru sender Dem tusende hilsener. Jeg ligeså. 
Deres hengivne 
Henrik Ibsen. 


210. 
Til Jens Braage Halvorsen. 


Munchen, den 18. Juni 1880. 
Herr J. B. Halvorsen, Kristiania. 

Når jeg ikke hidtil har besvaret Deres venlige brev af 
30. Maj, så er grunden den, at de punkter, De i brevet be- 
gærer oplysning om, i det væsentlige har fundet besvarelse 
gennem mine bemærkninger på korrekturarkene, hvilke jeg 
hurtigst mulig sendte Dem tilbage. 

For ordens skyld vil jeg dog her tilføje nogle udfyldende 
ord. Altså: 

1) Jeg besøgte som gut i et års tid tegneskolen i Skien 
og lærte der lidt blyantstegning. Samtidig eller lidt senere 
fik jeg nogen vejledning i oljemaling af en ung landskabs- 
maler Mandt fra Telemarken, som undertiden opholdt sig 
i Skien. I Bergen gav jeg mig adskillig af med at male i 
akvarel under tilsyn af den nu afdøde Losting dersteds. 
Efter tilbagekomsten til Kristiania malte jeg lidt i olje hos 
Magnus Bagge. Men i 1860 begyndte forberedelserne til 
s:Kærlighedens komedie" og , Kongsemnerne" stærkt at be- 
skæftige mig, og fra den tid lagde jeg malerkunsten på 
hylden. 


FAN 

» Wed selve arbejderbevægelsen havde jeg egentlig intet 
si Jimi, stod kun i venskabsforhold til Abildgaard og blev 
guirsnem bam bekendt med Marcus Thrane. Jeg erfared 
skades adskilligt om deres planer, og da arrestationerne 
»avdn fundet sted, frygted jeg nærmest for at kunne blive 
sart sm vidne. Men heldigvis var mine breve til Abildgaard 
sg måske også manuskripter blandt de opbrændte papirer, 
således som Henrik Jæger fortæller. 

$) Dette punkt er besvaret ved bemærkninger på korrek- 


turarkene. 


$) Ligeså. 
5) Uddraget af mit brev til kong Carl kan jo gerne tryk- 


kes, skønt jeg nu synes, at det er holdt så temmelig i bede- 
mandsstil. 

Og modtag så min bjerteligste tak for alt det umådelige 
arbejde, der er nedlagt i Deres artikel om mig, og for den 
form, De har givet denne. 

Deres venskabeligst forbundne 
Henrik Ibsen. 


211. 
Til Moritz Prozsor. 


Munchen, den 25. Oktober 1889. 
Herr greve! 

Deres meget ærede brev af 20. dennes har jeg havt den 
store glæde at modtage. Den i samme indlagte skrivelse til 
Mr. Roger i Paris afsendte jeg straks i underskreven stand. 

Jeg ved ikke, hvorledes jeg fuldt ud skal kunne give 
udtryk for den takskyldighed, som jeg føler ligeoverfor Dem. 


F 

Allerede længe havde det været mig en kær drøm at 1889 
vinde indgang i Frankrig for mine dramatiske arbejder. 
Men jeg turde ikke for alvor tænke videre derpå, da det 
fremstilled sig for mig som noget aldeles uoverkommeligt 
og uopnåeligt. 

Forbindelser dersteds havde jeg så godt som ikke. Og 
desuden var jeg allerede i forvejen så stærkt optagen af 
at skøtte mine mange literære anliggender i de nordiske 
lande, i Tyskland, Østerrig, England, Amerika og andet- 
steds, at der for mig aldeles ikke kunde være tale om ved 
egne kræfter at forsøge på at udvide virksomhedsfeltet til 
det store og så vanskelig tilgængelige Paris, eller, hvad der 
jo i literær henseende vil sige det samme, til Frankrig. 

Og nu har De, herr greve, allerede udrettet så uendelig 
meget for mig! Begyndelsen, det sværeste af alt, er gjort. 
Opmærksomheden og interessen er vakt i indfiydelsesrige 
kredse. Sagen er altså kommet i gang. 

Alt dette skylder jeg Dem først og fremst. Og min bøn 
til Dem er, at De fremdeles vil tage mine franske anliggen- 
der og alt, hvad dermed står i forbindelse, i Deres hånd. 
Jeg tør da håbe på godt resultat. 

Men enten nu min digtning i Paris slår igennem eller 
ikke, så beder jeg Dem, herr greve, være forvisset om, at 
jeg altid dybt skal erkende og påskønne alt, hvad De har 
villet og virket for mig. — 

Erklæringen om, at Deres og ingen anden oversættelse 
er den, som jeg ønsker se antagen, skal jeg naturligvis 
med største fornøjelse underskrive, hvis De blot godheds- 
fuldt vil tilsende mig teksten således, som De ønsker den 
affattet. | 

For det igår modtagne eksemplar af oversættelsen takkes 
forbindtligst. Det er jo et meget anséligt bind og med 

1889 bedre udstyr, end jeg i almindelighed her i Tyskland har 
været vant til. 

Også for postanvisningen frembærer jeg min tak. Nogen 
begrundet fordring i den henseende havde jeg jo for resten 
aldeles ingen ret til at stille. 

Fra grev Snoilsky har jeg erholdt et elskværdigt brev, 
for hvilket jeg måske turde bede Dem om ved given lejlig- 
hed at bringe ham min venskabeligste tak og bilsning. 

Med udmeærket højagtelse har jeg den ære at tegne mig 

Deres ærbødigst forbundne og takskyldige 
Henrik Ibsen. 


212. 
Til William Archer. 


Minchen, den 3. November 1880. 


Kære herr W. Archer! 

Det var mig en overordentlig stor glæde i dette øjeblik 
at modtage Deres venlige brev af 1. dennes, og jeg skynder 
mig herved straks at besvare samme. 

For alt, hvad De hidtil har virket og fremdeles virker 
for at skaffe mine arbejder indgang i England, vil jeg 
altid føle mig at stå i dyb taknemmelighedsgæld til 


Deres herlige og kostbare pragtudgave af ,,Et dukkehjem" 
er fremkommen i god behold. Også for denne skønne gave 
sender jeg Dem min hjerteligste tak. Jeg skulde allerede 
for længe siden have gjort det. Bogen har jeg stadig lig- 
gende fremme på mit bord, og den vækker levende beun- 
dring hos alle dem, der ser den, og som forstår sig en 

smule på kunstværker indenfor det typografiske område. 1889 
Jeg nægter ikke, at jeg er adskillig stolt over, at et arbejde 
af mig har kunnet udkomme i det store England i et sådant 
udstyr. . . . .. 
Deres venskabeligst hengivne 
Henrik Ibsen. 


213. 
Til Peter Hansen. 


Miuåönchen, den 5. December 1889. 
Kære P. Hansen! 

Just som jeg idag stod i begreb med at sende dig min 
taksigelse for 2den del af , Faust", modtog jeg dit venlige 
brev og kan nu takke dig for begge samtidig. Det store 
værk har jeg endnu kun hist og her flygtig løbet igennem 
under opskæringen. Men jeg har dog set så meget, at jeg 
tror, du visselig har ret i, hvad du skriver om sprogbehand- 
lingen, — skønt jeg nu fremdeles synes, at denne allerede 
i 1ste del er så omtrent uovertræffelig. Indledningen er jeg 
ifærd med at studere, og jeg håber derved at blive i stand . 
til at forstå denne anden del af digtningen, der bidtil har 
forekommet mig at lide under en altfor uklar allegorise- 
ring. 

Hvorvidt Heyse vil se sig i stand til at anmelde over- 
sættelsen, véd jeg ikke med sikkerhbed. Men kan han, så 
gør han det utvilsomt. 

Derimod vil jeg bestemt råde dig til at sende værket, 
ledsaget af en skrivelse, til dr. Suphan, direktør for Goethe- 
arkivet i Weimar. Dette står under storhertugindens sær- 
lige beskyttelse, og fra den kant vil der visselig blive gjort 

1889 alt muligt for at henlede Tysklands opmærksomhed på din 
oversættelse. 

Samtidig og på samme måde bør du ubetinget henvende 
dig til professor Erich Schmidt i Berlin. Han er jo litera- 
turhistoriker og derhos vel Tysklands største nulevende 
specialist netop i Goethe-faget, — en af mine varmeste til- 
hængere forresten og med kendskab til den nordiske lite- 
ratur. 

At dette dit storværk ikke bør blive upåagtet i Tyskland, 
er jeg naturligvis ganske enig med dig i, og jeg beder dig 
være forvisset om, at hvad jeg i så henseende kan udrette, 
skal ikke blive forsømt. Det er jo en ære for Danmark, og 
derigennem for hele den nordiske åndskultur, at en sådan 
klassisk gengivelse af en fremmed klassiker hos os kan 
komme i stand. — 

Hernede går vi nu og vader i sne, og jeg dvæler, lige- 
som du, ofte ved erindringen om vor eventyrfærd for tyve 
år siden. 

Med en ærbødigst og forbindtligst hilsen til din elskvær- 
dige hustru tegner jeg mig 

din venskabeligst forbundne 
Henrik Ibsen. 


214. 
Til Carl Snoilsky. 


Mitinchen, den 929. Juni 1890. 
Kære ven! 


Du undrer dig visst over, at jeg endnu ikke har besvaret 
dit brev, som jeg for snart 14 dage siden havde den glæde 
at modtage. Men grunden til min taushed har været den, 

at jeg gerne med fuld bestemthed vilde kunne meddele dig, 
hvorvidt vi vil være at træffe hersteds omkring midten af 
næste måned. 

Det havde nemlig været vor plan også iår at tilbringe 
sommeren nede i Tyrol. Men herfor stiller der sig vanske- 
ligheder i vejen. Jeg er nemlig for tiden optaget af et nyt 
dramatisk arbejde, hvis fuldførelse desværre, af forskellige 
grunde, er blevet betydelig forsinket. Og uden at kunne 
medbringe det fuldfærdige første koncept til stykket forlader 
jeg ikke Munchen. Men der er liden eller ingen udsigt til, 
at jeg i Juli vil kunne bringe det så vidt færdigt. 

Der er derfor al sandsynlighed for, at vi må blive her i 
staden til helt ud over høsten, og det vil da glæde os meget 
at træffe sammen med eder til den af dig omskrevne tid. 

Den bevægelse som ,,Gengangere" har fremkaldt i Paris, 
var for mig særdeles tilfredsstillende Men det har berørt 
mig pinlig, at ikke grev Prozors oversættelse blev benyttet 
ved opførelsen dersteds. Hvad årsagen hertil var, ved jeg 
ikke; men ofte, når jeg tænker på sagen, bebrejder jeg mig 
selv, at jeg ikke formelt nedlagde min protest, om den 
end ikke vilde have været af nogen praktisk virkning. 
Grunden til, at jeg ikke protestered, var forøvrigt den, at 
grev Prozor selv i et brev til mig udtalte som sit ønske, at 
sådant ikke skulde ske. Men alligevel, — det vilde gøre 
mig usigelig ondt, om sagen hos ham, hvem jeg skylder 
så meget, skulde have fremkaldt nogen misstemning imod 
mig. Får du anledning dertil, beder jeg dig sige ham 
dette. 

Og hermed beder jeg dig og grevinde Snoilsky modtage 
vore hjerteligste hilsninger og et velkommen til Mönchend 

Din hengivne 
Henrik Ibsen. 

215. 
Til Hans Lien Brækstad. 


[Måönchen, August 1800). 

[Jeg er blevet opmærksom på et brev fra Berlin angående 
mig i ,The Daily Chronicle" for 13. August, og da denne 
fremstilling på flere punkter synes egnet til at misforståes 
— hvad der også allerede er sket i nordiske blade —, beder 
jeg Dem om at berigtige enkelte af de mig tilagte udtalelser. 
Det forekommer mig nemlig, at de ikke overalt fuldt og klart 
gengiver, hvad jeg sagde til bladets korrespondent.] 

Jeg har således ikke sagt, at jeg aldrig har studeret det so- 
cialdemokratiske spørgsmål. Tvert imod har jeg med stor in- 
teresse og efter bedste evne søgt at gøre mig bekendt med de 
forskellige sider af dette spørgsmål. Jeg sagde kun, at jeg 
aldrig har havt tid til at studere den store og omfattende lite- 
ratur, som behandler de forskellige socialistiske systemer. 

Når korrespondenten gengiver min ytring om, at jeg ikke 
tilhørte det socialdemokratiske parti, skulde jeg have ønsket, 
at han ikke havde udeglemt, hvad jeg udtrykkelig tilføjed, 
nemlig at jeg aldrig havde tilhørt og sandsynligvis aldrig 
vilde tilhøre nogetsomhelst parti. 

Jeg må her lægge til, at det er blevet en naturnødvendighed 
for mig at arbejde fuldt selvstændig og følge min egen kurs. 

Hvad korrespondenten siger om min overraskelse ved at 
se mit navn brugt som et agitationsmiddel for socialdemokra- 
tiske dogmer, er særlig egnet til at misforstås. 

Hvad jeg i virkeligheden sagde, var, at jeg var overrasket 
over, at jeg, som først og fremst havde gjort det til min livs- 
opgave at skildre menneskekarakterer og menneskeskæbner, 
dog på flere punkter, uden bevidst eller direkte at have villet 
tage sigte på noget sådant, var kommen til de samme resul- 

tater, som de socialdemokratiske moralfilosofer havde nået 1890 
til gennem videnskabelig granskning. 

For denne min overraskelse — og, jeg kan her tilføje, min 
tilfredsstillelse — gav jeg udtryk overfor korrespondenten, 
foranlediget dertil ved hans omtale af, at der nylig i London 
var blevet holdt en eller flere forelæsninger, som efter hans 
oplysning væsentlig havde omhandlet ,,Et dukkehjem". 

[Dette er i al korthed, hvad jeg skulde ønske oplyst for 
mine venner, og jeg beder Dem derfor at gøre den brug af 
disse linjer, som De selv finder hensigtsmæssigst. ] 


216. 
Til Karl Hals. 


Miånchen, den 30. Oktober 1890. 
Herr Karl Hals! 

Modtag herved min bedste tak for Deres venlige ind- 
bydelse til festlighederne den 3. November. 

Desværre vil jeg jo ikke kunne gøre brug af samme, — 
og det havde De vel heller ikke påregnet. Men jeg vil dog 
sende Dem min hjerteligste lykønskning i anledning af 
mærkedagen, hvilket herved skér. 

Jeg tør ikke påstå, at jeg har set Dem arbejde på piano 
no. 1. Men et af de første nummere i den lange række 
var det dog, hvormed De og Deres broder Peter beskæftiged 
Dem, da vi første gang mødtes. Det var i høsten 1850, og 
Ole Schulerud var den, som indførte mig. De og Deres 
broder boede da og havde et lidet arbejdslokale i Cappelens 
gård. Jeg husker godt, at De begge personlig deltog i ar- 
bejdet. Til medhjælper havde De Thornam, som senere 
debutered på Kristiania teater. 

Deres broder Peter var mig meget kær. Han er jo nu 
borte for længe siden. Men hans fine skikkelse står endnu 
lyslevende for min erindring. 

Det er nu altså 40 år, siden vi lærte hinanden at kende. 
Ingen af os ejede synderligt af livets goder dengang. Jeg 
i alle fald ikke. Men i mellemtiden har vi jo begge to gjort 
det ganske godt, hver på sine veje. 

De lærte tidlig at elske arbejdet. Arbejdets lykke gik 
først senere op for mig. Men så lærte jeg også rigtig til- 
gavns at skatte den. 

Nu sidder jeg hernede, helt fordybet i et nyt skuespil. 
Ikke en ledig time har jeg havt på flere måneder. Thi en 
overvældende korrespondance kommer til, og den må jo også 
besørges. 

Men om aftenen den 3. November skal ikke alt dette 
hindre mine tanker fra at dvæle hos Dem i Deres festlige 


kreds. 
Deres venskabeligst forbundne 


Henrik Ibsen. 


21. 
Til Moritz Prozor. 


Miånchen, den 20. November 1890. 
Herr greve! 

For det igår modtagne brev aflægger jeg Dem herved min 
bedste og forbindtligste tak og tilbagesender fuldmagten i 
underskreven stand. Det er jo en stor betryggelse i at 
overdrage de pekuniære anliggenders skøtsel til det franske 
literatørselskab, og betingelserne forekommer mig derhos 
særdeles billige og fordelagtige. 

Mit nye skuespil er nu færdigt, og manuskriptet blev i 1890 
forgårs afsendt til København. Overensstemmende med den 
hersteds trufne mundtlige aftale vil korrekturarkene blive 
herr greven tilstilede direkte fra trykkeriet, efterhånden 
som de blir færdige Skulde der i stykket forekomme 
et eller andet, hvorom der måtte ønskes nærmere oplysning 
eller forklaring, så står jeg selvfølgelig med tak og glæde til 
tjeneste. 

Det er en ejendommelig følelse af tomhed for mig så- 
ledes pludselig at være skilt fra et arbejde, som nu i flere 
måneder udelukkende har optaget min tid og mine tanker. 
Men for resten var det jo godt, at det fik en ende. Det 
uopbørlige samliv med disse digtede mennesker begyndte 
nemlig at gøre mig ikke så lidet nervøs. — 

Med en ærbødigst hilsen til grevinde Prozor tegner jeg 
mig 

Deres hjertelig hengivne og forbundne 
Henrik Ibsen. 


218. 
Til Julius Elias. 


Minchen, den 27. November 1800. 
Kære dr. Elias! 

For Deres venlige telegram og brev beder jeg Dem herved 
modtage min bedste tak. Da imidlertid de deri omhandlede 
anliggender dels allerede er bragte i orden, dels endnu ikke 
tiltrænger nogen afgørelse, så er det ikke derom jeg idag 
skriver til Dem. 

Hensigten med disse linjer er derimod at henlede op- 

1890 mærksomheden på den sørgelige åndstilstand, hvori pro- 
fessor Hoffory for tiden befinder sig. Han kom hertil fra 
Weimar for omtrent 14 dage siden og tog ind i hotel Roth, 
hvor han fremdeles opholder sig. Allerede straks efter 
ankomsten forekom det mig, som om hans tænke- og frem- 
stillingsevne var svækket. Han havde vanskelighed ved at 
finde de ord, han søgte, og især voldte det ham møje at 
huske navnene på forskellige personer, selv på sådanne, som 
stod ham nær. 

Dag for dag har nu denne hans tilstand forværret sig. 
Dr. Brahm så ham og talte med ham for nogle dage siden 
og vil kunne berette derom. Jeg kan kun tilføje, at efter 
Brahms afrejse er det fremdeles gået nedad med Hoffory. 
Igår forsøgte jeg indtrængende at overtale ham til uopholde- 
lig at vende tilbage til Berlin. Det var imidlertid desværre 
forgæves. Han fremkom med et tåbeligt påskud om en 
kærlighedshistorie, som holdt ham tilbage her, og som han 
nødvendigvis måtte have en afgørelse på, forinden han kunde 
afrejse. Jeg tror imidlertid, at hans viljekraft er i den grad 
nedbrudt, at han ikke kan beslutte sig til at pakke sin 
kuffert, ikke til at forlange sin hotelregning, ikke til at be- 
give sig til jernbanestationen. Derhos ansér jeg ham aldeles 
ude af stand til at tage vare på sine penge. Både iforgårs 
og igår aftes var jeg i Café Maximilian vidne til, at han 
gentagne gange vilde betale sin fortæring efterat sådant 
allerede var skét. 

At han under disse omstændigheder må bort herfra, fore- 
kommer mig utvilsomt. Men hvorledes dette skal iværk- 
sættes, véd jeg ikke. Min bøn til Dem er, at De vil tale 
derom med Erich Schmidt, der jo bor så nogenlunde i Deres 
nærhed, og for hvem Hoffory nærer særlig stor respekt. 
Måske en alvorlig opfordring fra ham kunde bevæge H. til 

at vende tilbage og give sig under behandling af de læger, 
der kender hans sygdomshistorie. Thi dette er trængende 
nødvendigt. Her har han ingen at søge råd hos, eller vil 
det i al fald ikke. Og derfor går han nu og forfalder mere 
og mere dag for dag. 

Deres beredvillighed til at stille tid og arbejde til rådig- 
hed, når det gælder en venskabstjeneste, kender jeg jo af 
egen erfaring. Derfor henvender jeg mig i denne sørgelige 
sag til Dem. Det er et menneskes liv eller fremtid, som 
her står på spil. 

Med vore venskabeligste hilsener til Dem og Deres ærede 
frue tegner jeg mig 

i hengivenhed 
Henrik Ibsen. 


219. 
Til Moritz Prozor. 


Miånchen, den 4. December 1890. 
Herr greve! 


Deres venlige brev, som jeg i dette øjeblik havde den 
glæde at modtage, undlader jeg ikke herved i al korthed at 
besvare. 

Stykkets titel er: Hedda Gabler. Jeg har derved villet 
antyde, at hun som personlighed mere er at opfatte som 
sin faders datter end som sin mands hustru. 

Det er i dette stykke ikke egentlig såkaldte problemer, 
jeg har villet bebandle. Hovedsagen har for mig været at 
skildre mennesker, menneskestemninger og menneskeskæb- 
ner på grundlag af visse gældende samfundsforhold og 


Breve fra Henrik Ibsen. II. 13 

1890 anskuelser. Når De har gennemlæst det hele, vil min grund- 

tanke blive Dem klarere, end jeg her kan udtale den. 

Inden De modtager disse linjer, vil antagelig endnu 3 
ark være komne Dem ihænde fra København. Få dage der- 
efter vil så de 4 sidste ark tillige med titelbladet og person- 
listen blive Dem tilsendt. — 

Med en ærbødigst hilsen til grevinde Prozor tegner jeg 
mig i taknemmelig hengivenhed 

Deres stedse forbundne 
Henrik Ibsen. 


220. 
Til Moritz Proszor. 


Miånchen, den 93. Januar 1891. 
Herr grevel 

Herr Luigi Capuana har, som jeg med beklagelse ser, 
forårsaget Dem et ganske betydeligt besvær gennem sit for- 
slag om at forandre slutningsscenen i ,,Et dukkehjem" til 
brug for de italienske teatre. 

Jeg er ikke et øjeblik i tvil om, at Deres variant vilde 
være langt at foretrække fremfor herr Capuanas forslag. 
Men sagen er, at jeg umulig kan indlade mig på direkte 
at give min autorisation til nogensomhelst forandring af 
dramaets udgang. Jeg kan næsten sige, at netop for slut- 
ningsscenens skyld er det hele stykke skrevet. 

Og hertil kommer, at jeg tror herr Capuana tager fejl, 
når han frygter for, at den italienske publik ikke skulde 
være i stand til at forstå eller godkende mit arbejde, der- 
som det føres frem på teatret i sin oprindelige skikkelse. 

I alle fald bør dette forsøges. Viser det sig da virkelig, at 1891 
det aldeles ikke går, så får herr Capuana på egen hånd 
benytte Deres redaktion af slutningen, men uden at et så- 

dant skridt af mig formelt godkendes eller autoriseres. 

Jeg har i mit brev til herr Capuana, hvilket afgik her- 
fra igår, i korthed udtalt mig om sagen, og jeg håber, at 
han lader sine betænkeligheder fare, indtil han gennem 
erfaring har fået bekræftelse på, at de virkelig er grun- 
dede. 

I sin tid, da ,Et dukkebjem" var aldeles nyt, gav jeg 
nødtvungen mit samtykke til, at slutningen blev forandret 
for fru Hedwig Niemann-Raabe, der skuide spille ,,Nora" i 
Berlin. Men dengang gaves der for mig intet valg. I lite- 
rær henseende var jeg jo i Tyskland retløs og kunde altså 
intet forhindre. Og desforuden forelå stykket i sin oprinde- 
lige skikkelse, altså uforvansket, tilgængeligt for den tyske 
almenhed gennem den tyske udgave, som da allerede var 
trykt og kommet i boghandelen. Med den forandrede slut- 
ning holdt stykket sig ikke længe på repertoiret. Uforandret 
derimod spilles det fremdeles. — 

På indlagte brev fra M. Antoine har jeg svaret takkende 
for hans hensigt også at bringe , Vildanden" til opførelse, 
men at jeg meget skulde ønske, at han vilde benytte Deres 
oversættelse. Hvad han beslutter sig til, ved jeg ikke. Men 
da Théåtre Libre vel må betragtes nærmest som en privat 
forening, så er der neppe adgang til gennem retslige midler 
at nedlægge noget forbud, et skridt, som af forskellige 
grunde kan hænde heller ikke vilde være at anbefale. Jeg 
lægger forøvrigt afgørelsen af dette spørgsmål ganske i 
Deres hænder, forvisset om, at De vil vide at træffe den 
rigtigste fremgangsmåde. 

Med en ærbødigst hilsen til grevinde Prozor og med en 

13* 

19891 hjertelig tak for al udvist godbed og velvilje tegner jeg 


mig 
Deres hengivne og forbundne 


Henrik Ibsen. 


291. 
Til Hedvig Stousland. 


Månchen, den 13. Marts 1801. 
Kære søster! 

Jeg takker dig ret hjertelig for brevet, som jeg modtog 
i forrige måned og som jeg nu ikke tør opsætte længer med 
at besvare. 

Det var med megen glæde jeg deraf erfared, at Skien nu 
også får et festivitetslokale. Dette blir naturligvis både stort 
og pragtfuldt, og derhos tidsmæssig indrettet i enhver hen- 
seende for at svare til byen i dens nuværende skikkelse. 

Og så fortæller du at lokalet skal åbnes med en række 
festligheder nu netop i denne tid. 

Gid jeg så sandt kunde have været tilstede ved den lej- 
lighed. Af mine barndomsbekendtskaber vilde jeg vel da 
kun have truffet meget få. Jeg vilde have stået i kredsen 
af en ny, for mig fremmed slægt. Men i grunden kanske 
ikke så ganske fremmed alligevel. Gennem alle de mange 
fraværelsens år har det stedse stået for mig som om jeg 
fremdeles hørte hjemme i fødebyen. 

Havde nu disse festligheder indtruffet en del år tilbage 
i tiden og jeg havde vidst besked derom, så skulde jeg have 
skrevet en sang eller et digt og sendt det hjem. Jeg håber 
og tror at man derhjemme vilde have taget imod det i ven- 
lighed. 

Men jeg skriver ikke digte og sange af det slags nu læn- 1801 
ger. Så derom kan der altså ikke være tale. Og dog vilde 
jeg så hjertens gerne være med på en eller anden måde. 

Derfor skal du meddele dette brev, forat de alle kan 
vide at jeg i tanken er iblandt eder, ved eders fest, ligesom 
jeg så tidt og ofte i tanken har været iblandt eder både i 
eders sorger og under eders fortrøstning til lysere dage. 

Det var i 1850 at jeg sidste gang var hjemme i Skien. 
Ikke længe bagefter begyndte der at gå en åndelig stormtid 
over byen og derfra ud over videre kredse. 

Stormvejr har jeg altid holdt af. Og i dette stormvejr 
var jeg med — skønt fraværende. At jeg var med i det, 
— derom bærer en del af min digtning sit vidnesbyrd. 

Så brød der store ulykker ud over byen og hærjed den 
gang efter gang. Huset, hvor jeg fødtes og hvor jeg levede 
mine første barndomsår, — kirken, den gamle kirke med 
døbeengelen under loftshvælvet, er brændt ned. Alt hvad 
mine tidligste erindringer havde at hæfte sig ved, — det 
brændte altsammen. 

Hvor kunde det da være andet end at jeg følte mig sam- 
men med eder alle dybt og personlig berørt af de slag, som 
rammed vort fælles hjemsted. 

Men så kan I også tro at jeg med levende glæde har læst 
beretningerne om hvorledes byen har rejst sig igen i skøn- 
hed og pragt, — hvorledes den har vokset og hvorledes den 
er skredet fremad på mangfoldige områder. 

Jeg synes I må føle jer festlig forhåbningsfulde, når I 
tænker på vor bys fremtid. 

Gid jeg personlig kunde have sagt eder dette — og mere 
til. Men jeg er nu på min måde tilstede iblandt eder 
alligevel. 

Og skulde jeg så endnu en gang, som jeg håber, komme 

1891 op til Norge, — ja, så vil jeg sé hjemmet igen, — det gamle 
og dog nye hjem. — 

Dette, kære Hedvig, er, hvad jeg gerne vilde sende dig 

idag. Jeg skal gøre mit bedste for at du senere kan få høre 

mere fra mig. Lev vel! Hils dine nærmeste og familjen for- 


øvrigt. 


Din hengivne broder 
Henrik Ibsen. 


222. 
Til William Archer. 


Maånchen, den 99. April 1801. 


Kære herr William Archer! 

Nu netop hjemkommen fra en rejse til Wien og Budapest 
havde jeg den store glæde at forefinde Deres venlige brev, 
hvori De meddeler mig, at ,Hedda Gabler" har fundet en 
god og ubestridt modtagelse ved opførelsen i London. 

At denne store sejr for en meget væsentlig del skyldes 
Deres velvillige og indsigtsfulde bistand og vejledning såvel 
med hensyn til teksten som også ved indstuderingen for- 
øvrigt, derom føler jeg mig forvisset. 

Det er mig en meget stor fornøjelse at turde gennem 
Dem oversende de to udmærkede kunstnerinder mine foto- 
grafler.  Tilegnelsen har jeg, som De vil se, skrevet på 
norsk og beder Dem om godhedsfuldt at ville tilføje en en- 
gelsk oversættelse nedenunder. 

Gerne vilde jeg idag sendt Dem et længere brev; men min 
knapt tilmålte tid forbyder det. Jeg må derfor indskrænke 

mig til at frembære for mrs. Archer vore forbindtligste hil- 
sener og bede Dem selv modtage forsikkringen om min 
levende taknemmelighedsfølelse for alt, hvad De i utrætte- 
ligt venskab har virket for mig og for mine literære an- 
liggender på hele det store brittiske område — og derigen- 
nem også langt udenfor dette. 
Deres hengivne 
Henrik Ibsen. 


223. 
Til Edvard Brandes. 


Kristiania, den 27. December 1892. 


Herr dr. Edvard Brandes! 

Deres venlige linjer, som jeg modtog igår, beredte mig 
megen glæde og beroliged mig tillige. 

Jeg gik nemlig her og bebrejded mig selv, at jeg ikke 
straks havde telegraferet eller skrevet til Dem for at frem- 
bære min skyldige taksigelse for den så overordentlig elsk- 
værdige måde, hvorpå De har anmeldt mit nye skuespil. En 
omtale af mine arbejder fra Deres hånd har altid for mig den 
største vægt og betydning. Og just denne gang lå det mig 
særdeles på hjerte at få de skildrede personer rigtig tydede 
og belyste og navnlig at få deres egenskab af virkeligheds- 
mennesker hævdet, således som De har gjort det. 

Alle Deres dramatiske arbejder har hos mig vakt den 
fuldeste levende interesse. Og jeg kender kun få digter- 
værker overhovedet, der har grebet så dybt ind i mit stem- 
nings- og følelsesliv, som , Under Loven". 

1805 Jeg beder Dem om i venlighed at modtage disse linjer 
med hjertelig tak og hilsen fra 
Deres ærbødigst forbundne 
Henrik Ibsen. 


22Å. 
Til Jens Braage Halvorsen. 


Kristiania, den 92. April 1895. 


Kære herr Halvorsen! 

Skuespillerinden fru Wettergreen var for nogle dage 
siden hos mig og fortalte, at hun søger et rejsestipendium. 
Jeg har jo ikke det ringeste med den sag at gøre; men hun 
bad mig så indstændig om at lægge et godt ord ind for 
hende hos kommittéen, hvoraf jo De er medlem, og det 
synes jeg, at jeg med god samvittighed kan føje hende i. 
At hun er en højst begavet kunstnerinde turde være al- 
mindelig anerkendt. Men hvad jeg i dette tilfælde lægger 
særlig vægt på, det er den kendsgerning, at hun er i be- 
siddelse af en ganske ualmindelig perfektibilitet Hun er 
en af de ikke så ret mange, der kan sendes ud med grun- 
det håb om et virkelig kunstnerisk udbytte af rejsen. 

For mig personlig er det magtpåliggende at få fru Wetter- 
green så flink som mulig, da jeg tænker, at jeg herefter 
oftere vil finde anvendelse for hende i mine arbejder. Jeg 
beder derfor Dem og gennem Dem kommittéen at gøre for 
hende alt, hvad gørligt er. | 

Deres venskabeligst forbundne 
Henrik Ibsen. 

225. 
Til William Archer. 


Kristiania, den 27. Juni 1805. 
Kære herr William Archer! 

Herved tillader jeg mig at aflægge Dem min bedste tak 
for de to modtagne veksler og tilbagesender kvitteringen 
for Mr. Tree i underskreven stand. Ligeså de to skrivelser. 

Deres diskussion med Jules Lemattre vidste jeg besked 
om, da de norske blade har omtalt den og bragt referater 
deraf. De gik jo sejrende ud af den kamp, og jeg synes, 
at Deres franske modstander på en smuk, åben måde er- 
kendte sin fejltagelse angående Asta. Jeg takker Dem ret 
meget for, at De har bragt dette punkt på det klare for 
det literære Frankrige. Men der bliver desværre mere end 
nok af vildfarelser tilbage alligevel. 

Jeg håber, at jeg skal komme til at skrive et nyt skue- 
spil næste år; men bestemt ved jeg det jo endnu ikke. Der 
er så meget andet, der lægger beslag på mig og optager 
min tid. Min hustru har for sin helbreds skyld måttet til- 
bringe vinteren ved Meran i Tyrol. Nu er hun rejst til 
Italien for at bruge badene ved Monsummano. Min søn er 
hos hende; Deres venlige hilsener i brevet skal det være 
mig en glæde at frembringe, når jeg næste gang skriver 
derned. 

Mere og mere føler jeg det som en smertelig mangel 
hos mig, at jeg ikke i betimelig tid har lært at tale en- 
gelsk. Nu er det jo for sent! Havde jeg været sproget 
mægtig, så vilde jeg nu straks rejse over til London. Eller, 
rettere sagt, da havde jeg vel været der for længe siden. 
Jeg bar i den senere tid tænkt over mangt og meget og 

synes nu, at jeg er kommen til en sikker følelse af, at min 
skotske afstamning har sat ret dybe mærker i mig. Men 
dette er jo kun fornemmelser, — kanske blot ønsker om, at 
det skulde være så. Erfaring og kendskab mangler mig jo 
for at kunne dømme. 
Med en ærbødig hilsen til mrs. Archer tegner jeg mig 
Deres venskabeligst forbundne 
Henrik Ibsen. 


226. 
Til Jonas Collin. 


Kristiania, den 31. Juli 1805. 


Kære herr Jonas Collin! 

Jeg takker Dem så hjertelig for Deres venlige brev og 
beder Dem undskylde, at jeg først nu svarer Dem med et par 
flygtige ord. 

Den omskrevne plakat med de andre dertil hørende tryk- 
sager har jeg allerede modtaget fra Mr. Lugné Poé. Og 
desforuden en hel del andet. Meget mere end jeg skøtter 
om. Der er jo en viss tilfredsstillelse ved at vinde så megen 
indgang i landene rundt omkring. Men nogen lykkefølelse 
bringer det mig ikke. Og hvad er det så værd, det hele, 
i grunden? Nå — —! Mange, mange hilsener fra 

Deres hengivne 
Henrik Ibsen. 

227. 
Til Georg Brandes. 


Kristiania, den 24. April 1996. 


Kære Brandes! 

Nej, De har ret; jeg svared aldrig på Deres venlige brev 
af 16. December ifjor, skønt det stadig har ligget og frem- 
deles ligger på mit bord, stedse manende mig til at sende 
Dem min taksigelse. Mit håb var at Hegel vilde sende mig 
Deres store værk, når det var afsluttet. Men hidtil bar jeg 
intet modtaget fra ham, og en opfordring dertil vil jeg ikke 
gerne fremkomme med. Altså takker jeg Dem af ganske 
hjerte for Deres tilbudte mellemkomst i så henseende. Vær 
forvisset om at der er ingen bog jeg nu så gerne vil fordybe 
mig i, som i denne Deres nye. 

De foreslår mig i Deres forrige brev at aflægge et be- 
søg i London. Ja, dersom jeg var tilstrækkelig inde i det 
engelske sprog til at kunne tale det, så rejste jeg kanske. 
Men så er desværre ikke tilfældet, og derfor må jeg ganske 
opgive den tanke. Desuden er jeg optaget af forberedelser 
til et stort nyt arbejde, og dette vil jeg ikke lade henligge 
længer end nødvendigt. Jeg kunde jo nemlig så let få en 
tagstén i hovedet, før jeg havde ,,fået stunder at gøre det 
sidste vers til”. Og hvad så? 

Hjertelige bilsener! Deres hengivne 

Henrik Ibsen. 

228. 
Til Georg Brandes. 


Kristiania, den 3. Oktober 19906. 


Kære Brandes! 

Min umulighed som brevskriver kender De fra før, og 
De vil derfor forstå den virkelige grund til, at jeg, selv 
ligeoverfor Dem, så længe har forholdt mig taus 

Hele Deres store monumentale værk om Shakespeare hear 
jeg ikke alene læst, men jeg har fordybet mig deri, som 
neppe i nogen anden bog. Jeg synes, at både Shakespeare, 
hans samtid og De selv med lever og ånder i denne Deres 
geniale digtning. Hjertelig tak for den berigelse, De der- 
igennem har skænket mig! — 

Det unge parisiske ægtepar, som De sendte mig, syntes 
jeg særdeles godt om. Ligeså om den ungarske sproglærde. 
Men jeg er glad ved, at de ikke kom nu i denne tid, da 
jeg nægter mig hjemme for enhver. Jeg sidder nemlig nu 
og arbejder på et nyt omfangsrigt skuespil, som bør være 
færdigt så snart som muligt. 

Tag derfor tiltakke med disse få linjer fra Deres trofast 


hengivne ven 
Henrik Ibsen. 


229. 
Til Georg Brandes. 


Kristiania, den 11. Oktober 1896. 
Kære Brandes! 
I al korthed sender jeg Dem ber mit svar på Deres 
spørgsmål: 

1) Jeg erklærer herved på ære og samvittighed, at jeg 1897 
aldrig i mit liv, hverken i ungdommen eller senere, har 
læst en eneste bog af George Sand. Jeg begyndte engang 
på ,,Consuelo" i oversættelse, men lagde den straks væk, 
da den forekom mig at være produkt af en dilettantisk 
filosof og ikke af nogen digter. Men jeg læste jo kun nogle 
få blade, så jeg muligens tager fejl heri. 

2) Svar på dette punkt bortfalder altså. | 

3) Alezandre Dumas skylder jeg aldeles ingenting med 
hensyn til dramatisk form — undtagen det, at jeg af hans 
skuespil har lært at undgå adskillige ret drøje fejl og mis- 
greb, som han ikke så sjelden gør sig skyldig i. — 

Hjertelig tak for at De vil påtage Dem den møje at be- 
rigtige disse franske indbildninger! 

Deres hengivne 
Henrik Ibsen. 


230. 
Til Georg Brandes. 


[Kristiania], den 3. Juni 1897. 
Kære Georg Brandes! 

Det var først gennem Deres brev, jeg erfared, at det var 
et så kedeligt og langvarigt onde som årebetændelse, Deres 
gamle kapitolinske sygdom, De nu atter lider af; først i det 
igår modtagne numer af ,,Politiken” nævnes det. Jeg havde 
tænkt, at det blot var et almindeligt halsonde, som hin- 
dred Dem i at holde forelæsninger. Og hvor kunde jeg vel 

1897 tro andet? Jeg har jo i de sidste uger set Dem offentliggøre 
omfattende artikler om Helge Rodes nye stykke og produk- 
tion for resten, om Victor Hugos monument og om andet 
mere. Ja, Deres produktionskraft er uudtømmelig. Deres 
store felttog, foranlediget ved Deres franske afhandling om 
mig, har jeg kun delvis kunnet følge med i enkelthederne, 
og jeg vil derfor opsætte med at tale derom og takke Dem 
derfor, indtil vi personlig kan mødes igen. — 

Ja, dette om personligt møde er ikke en tom talemåde. Kan 
De gætte, hvad jeg går og drømmer om og planlægger og ud- 
maler mig som så dejligt? Det er: at slå mig ned ved Øresund, 
mellem København og Helsingør, på et frit åbent sted, hvor jeg 
kan se alle havsejlerne komme langvejs fra og gå langvejs. 
Det kan jeg ikke her. Her er alle sunde lukkede i enhver 
ordets betydning, — og alle forståelsens kanaler tilstoppede. 
Å, kære Brandes, man lever ikke virkningsløst 27 år ude i 
de store fri og frigørende kulturforhold. Her inde eller, 
rettere sagt, her oppe ved fjordene har jeg jo mit føde- 
land. Men—men—men: hvor finder jeg mit hjemland? 
Havet er det, som drager mig mest. — — 

For resten går jeg her i ensomheden og planlægger noget 
nyt dramatisk noget. Men jeg kan ikke endnu se klart, hvad 
det blir til. 

Ja, bliv nu først og fremst frisk igen, og det uden altfor 
mange plager, og så på gensyn i det nye hjem, hvor sundet 
ligger åbent for mig. 

Deres trofast hengivne 
Henrik Ibsen 

231. 
Til Julius Elias. 


Kristiania, den 2. Juni 1897. 


Kære dr. Elias! 

Det var mig en stor glæde at modtage og gøre mig be- 
kendt med Deres og dr. Schlenthers plan til den nye sam- 
lede udgave af mine literære arbejder. Planen kan jeg i 
alt væsentligt tiltræde; kun skal jeg tillade mig nogle små 
bemærkninger: Indholdsfortegnelsen til 1. bind omfatter 
Gedichte og Prosaschriften. Af sidstnævnte bar jeg intet 
skrevet, der egner sig for tysk oversættelse, og mine digte 
vilde jeg foreslå optagne i udgavens sidste bind, da de enkelt- 
vis er tilblevne under forløbet af hele min produktionstid; 
og desuden vilde vel neppe en tilfredsstillende oversættelse 
kunne tilvejebringes så hurtig, som udgivelsen af 1. bind 
måtte kræve. 

s Herrin von Oestrot" og , Nordische Heerfahrt'" er ude- 
lukkende min ejendom, da Fr. Klingenfeld af mig er be- 
talt for sit arbejde; det vil altså ingen vanskelighed være 
ved at lade disse stykker gå over i herr Fischers forlag. 

,Das Höinengrab" (,,Kæmpehøjen") har for mange år siden 
været trykt som feuilleton i et norsk blad, og jeg håber at 
kunne forskaffe Dem en afskrift deraf. 

De to andre skuespil, som jeg i min ungdom har skrevet, 
har jeg aldrig villet offentliggøre, og jeg ønsker dem ikke 
oversatte. 

;-Catilina” er, som De jo véd, udkommet hos Albert Langen, 
Miånchen, og det vilde derfor kanske af kollegiale grunde og 
hensyn være korrektest om herr Fischer på forhånd kom til 
forståelse med herr Langen. 

De omskrevne eksemplarer af originaludgaverne skal jeg 

1897 bestille gennem min forlægger i København og sørge for at 
bøgerne snarest mulig bliver Dem tilsendte. 

Ligeledes skal jeg forsøge, om det er muligt for mig at 
opdrive fotografier fra en tidligere periode. 

Med herr Fischer håber jeg gennem nærmere forhandling 
at kunne blive enig. Jeg skal meget snart skrive til ham 
om de par små ting, som jeg gerne vilde have lidt tydeligere 
udtrykt i kontrakten mellem os. 

Det er af sproglige bekvemhedshensyn, at jeg ikke idag, 
samtidig med dette, retter en takskrivelse direkte til dr. 
Schlenther. Men jeg beder Dem begge betragtede som ind- 
befattede i disse linjer idet jeg tegner mig 

Deres hengivne og forbundne 
Henrik Ibsen. 


232. 
Til Georg Brandes. 


Kristiania, den 30. September 1808. 


Kære Georg Brandes! 

Jeg har modtaget Deres brev, og jeg er den bøhmiske kom- 
ponist takskyldig, fordi han har foranlediget Dem til at bryde, 
hvad De havde forsvoret, nogensinde mere at skrive mig til. 
Men fremfor alt takker jeg Dem selv for Deres brev, sådan 
som det nu engang er. 

De fortæller mig om Deres sygdom. Som om jeg ikke 
kendte den! Dag for dag fulgte jeg med spænding og uro 
beretningerne om Deres tilstand i den kritiske tid 

Aviserne sagde, at De ingen besøg måtte modtage. Og så 
skulde jeg trænge mig ind til Dem, lige til sygesengen, med 

en smule brevskrivning nu og da! Jeg kan umulig tænke 1808 
mig, at det i Deres daværende tilstand var Dem så særlig 
magtpåliggende at høre noget fra mig. Jeg tror at De nu 
bagefter tager fejl i dette. I alle fald vilde jeg i Deres sted 

have udbedt mig fred og ro til at komme på fode igen — og 
ingen forstyrrelse. 

Og så kender De jo til overflod min indgroede aversion 
imod at sætte mig ned og skrive breve. 

Og hvad skulde det være godt for? At jeg skylder Dem så 
meget, også fra den seneste tid, og at jeg med takfølelse er- 
kender dette, det véd De dog. Og dersom De alligevel tviler, 
— kunde så en skriftlig forsikring hjælpe til noget? Herre- 
gud, De véd da, hvor let det går at sætte et slags fransk gene- 
ralstabsbrev sammen. 

Jeg kan derfor ikke finde, at min taushedsbrøde er så kva-. 
lificeret, at den berettiger Dem til at titulere en mangeårig. 
ven for ,Deres Højvelbaarenhed" eller lignende. Og jeg 
synes aldeles ikke at det er en mand som Dem værdigt at 
tage sådan på vej for et par forsømte breves skyld, — og det 
oven i købet breve fra en mand, hvis hovedpassion det aldeles 
ikke er at udveksle epistler — selv med sine bedste og kæ- 
reste venner. — 

Indlagte brev må jeg desværre selv svare på, da jeg har 
kontraktmæssige hensyn at tage til mine tyske teateragenter. 
Jeg har igår modtaget et direkte brev fra herr Fibich om 
samme genstand. 

Hils Deres frue og frøken Edith på det hjerteligste fra os. 

Deres altid hengivne 
Henrik Ibsen. 


Breve fra Henrik Ibsen. II. 14 

233. 
Til Georg Brandes. 


Kristiania, den 30. December 1898. 


Kære Georg Brandes! 

Aviserne har bragt mig meddelelse om det tab, som De 
og Deres slægt har lidt, og jeg forstår det savn og den tom- 
hed, De nu trykes af, tbi De stod visstnok Deres afdøde 
moder usædvanlig nær. Vær forsikret om at jeg med del- 
tagelse har dvælet hos Dem i disse dage. — — 

Og så må jeg få lov til hjerteligst at takke Dem for den 
rige gave, som De havde den usigelige varmhjertethed at 
sende mig — umiddelbart efter modtagelsen af mit sidste 
brev, der jo ikke indbød til et sådant vennesvar. Tak, tak 
for dette! Deres fine, varme, sjælfulde digte læser jeg stadig 
på ny, og jeg forstår nu, at De ikke længer skriver direkte 
vers; for det er jo det samme fond af poesi, De har nedlagt 
i Deres storslåede epos om Shakespeare, i digtet om Disraeli, 
om Lassalle og i alt det øvrige; hvor bistorisk det end kan 
være, så er det dog altsammen gennemåndet af latent poesi, 
af Deres egen poesi fra ungdomsversenes dage. 

Bogen om Julius Lange forekom mig yderst fængslende 
under læsningen, og således har jeg bevaret den i erindringen 
bagefter. Men den har ikke egentlig bragt mig varmere ind til 
Julius Lange. Han forekommer mig fremdeles lidt for akade- 
misk, lidt for korrekt og altfor irriterende samvittighedsbe- 
sværet. Men så mangler jo også Deres breve, som jeg svært 
gerne vilde havt med; for det er aldrig heldigt for forståelsen 
af en dialog, at man kun kan høre den ene persons repliker 
og må gætte sig til den andens. For mig står venskabet 
mellem Dem og Julius Lange som ikke ret indlysende. Har 
De ikke undertiden, uden selv at ville det, virket terrori- 

serende på hans brevstil? Har han ikke under affattelsen 1899 
af sine vennebreve taget et visst hensyn til, hvorledes de 
vilde blive modtagne? Og dette kan jeg ikke godt bringe i 
harmoni med venskab. 

Men, hillemænd, her har jeg nok uforvarende forvildet 
mig ind på enemærker, hvor jeg ikke hører hjemme. Also, 
— »Schwamm dariöber!” 

Og modtag så en hjertelig tak for det forløbne år, vore 
bedste hilsener til Dem og Deres og ønsket om alt muligt 
godt i det år, som kommer. 

Deres trofast hengivne 
Henrik Ibsen. 


234. 
Til Edvard Brandes. 


Kristiania, den 1. Marts 1899. 


Kære dr. Edvard Brandes! 

Idag kommer jeg til Dem som en slags supplikant. Dog 
ikke direkte på egne vegne. 

Sagen angår nærmest en ung landsmandinde af mig, 
pianistinden frøken Hildur Andersen, som De vel kender af 
navn, og som har modtaget en opfordring til i begyndelsen 
af Marts at komme til København for at medvirke ved en 
Palæ-koncert. Hun er elev af Leschetizky og har jo som 
kunstnerinde et meget godt navn her i landet, men nærer 
en viss ikke ganske uforklarlig skræk for København, hvor 
hun ikke hidtil bar optrådt. 

Selvfølgelig er det ikke min mening at ville forsøge på 


at øve nogensomhelst indvirkning på den eventuelle musik- 

1899 kritik i Deres blad, men kun at bede om, at hun må blive 
mødt med velvilje. Hun står mig personlig nær, er mig en 
god, klog og trofast veninde, og jeg føler mig i stor tak- 
nemmelighedsgæld til hendes familie, i hvis hus jeg boede 
under mine første ungdomsår i Bergen. Derfor sender jeg 
Dem disse linjer. 

Og så kan jeg ikke undlade at benytte lejligheden til 
hjerteligst at takke Dem som den, der først bragte på bane 
tanken om en samlet udgave af mine bøger. Det viser sig 
at være et for mig særdeles tilfredsstillende foretagende. 

Deres venskabeligst forbundne 
Henrik Ibsen. 


235. 
Til Roman Woerner. 


Kristiania, den 7. Juli 1809. 
Kære herr dr. Woerner! 

Som svar på Deres venlige forespørgsel skal jeg i al kort- 
hed svare, at jeg som grundlag for ,,Kejser og Galilæer"” 
ikke har benyttet noget enkelt historisk værk — Tillemont'$ 
kender jeg ikke, — men jeg har gennemgået og gjort uddrag 
af en hel række kirkehistoriske forfattere og er i denne 
henseende det tyske bibliotek på Kapitol stor tak skyldig. 
Ammianus Marcellinus er den forfatter, som jeg for det 
historiske stofs vedkommende nærmest bar beskæftiget mig 
med, og som jeg har havt mest nytte af. — Undskyld mit 
hastværk. Jeg er meget optaget af arbejde i denne tid 
Skriver flittig på et nyt skuespil. 

Deres hengivne 
Henrik Ibsen. 

236. 
Til Jonas Lie. 


Kristiania, den 15. Januar 1900. 
Kære Jonas Lie! 

Du er da altså fremdeles den samme trofaste og pålide- 
lige brevskriver, som du altid — og jeg desværre aldrig — 
har været. Tak for brevet og ligeså hjertelig tak for din 
nye bog, som du sendte mig. Det glæder mig, at den har 
fundet en så udélt, varm og vel beføjet modtagelse og på- 
skønnelse også hertillands, hvor forståelsen just ikke altid 
er så særdeles dybtgående. 

Tænker du ikke på at dramatisere historien om Faste? 
Jeg synes, den ypperlig måtte egne sig til et folkeskuespil. 
Hør nu bare! 


1. akt: Faste som halvvoksen gut, spisende nådsensbrød 
og tumlende med storhedsdrømme. 

2. akt: Fastes kamp i byen. 

3. akt: Fastes sejr i byen. 

å. akt: Fastes nederlag og filugt fra landet. 

5. akt: Fastes hjemkomst som sejrende digter. Han har 
fundet sig selv. 


Det kunde blive et eventyrligt livsløb at skildre drama- 
tisk. Men først måtte du naturligvis komme lidt mere på 
afstand fra fortællingen. Nu synes du kanske, dette her er 
et brutalt og barbarisk forslag. Men alle dine fortællinger 
rummer en dramatisk kærne indeni sig. 

Men lad mig nu ikke fantasere længere. 

Det glæder os inderlig, at alt står så vel til hos eder. Kanske 
vi kunde mødes til sommeren heroppe? I år tænker jeg at 
unde mig nogen ferietid, og så kunde det jo være prægtigt 

1900 at passiare om løst og fast ligesom i Berchtesgaden for om- 
trent 20 år siden. 

Hils din hustru mange gange fra os. Og min uudslukke- 
lige flamme, Elisabeth, specielt fra mig! Gratulerer med 
udbyttet på Monte-Carlo. Når kaptejnen kommer hjem, 
håber jeg at få høre flere gode nyheder fra eder. 

Din hengivne 
Henrik Ibsen. 


237. 
Til Moritz Proszor. 


Kristiania, den 6. Marts 1900. 


Kære herr greve! 

Først og fremfor alt må jeg få udtrykke min oprigtige 
glæde over, at grevinde Prozor nu lykkelig og modig har 
gennemgået operationen og er i god bedring. Denne sag har 
daglig været i mine tanker. — 

For den igår modtagne veksel på 1000 francs aflægger 
jeg Dem min forbindtligste tak og nærer det håb, at Deres 
oversættelse i en nær fremtid tør håbes at udkomme i 
bogform. 

Hvor vidt jeg kommer til at skrive noget nyt drama, ved 
jeg endnu ikke; men hvis jeg fremdeles får beholde den 
åndelige og legemlige kraft, som jeg endnu kan glæde mig 
ved, så vilde jeg vel ikke i længden kunne holde mig borte 
fra de gamle slagfelter. Men i dette fald vilde jeg da 
komme til at møde frem med nye våben og i ny udrust- 
ning. 

De har i grunden ret, når De siger, at den serie, som 


215 


afsluttes med epilogen, egentlig begyndte med , Bygmester 1000 
Solness”. Men mere indgående vil jeg ikke gerne wudtale 
mig om dette. Overlader alle kommentarer og tolkninger til 
Dem. 
Med de hjerteligste hilsninger tegner jeg mig 


Deres hengivne og takskyldige 
Henrik Ibsen. 


238. 
Til Cornelius Karel Elout. 


Kristiania, den 9. December 1900. 
Til 
herr C. K. Elout, 
redaktør af Algemeen Handelsblad, 
Amsterdam. 
Meget ærede herre! 

De har gennem Politiken gjort mig den ære at sende mig 
et åbent brev, og jeg skal tillade mig gennem samme blad i 
al korthed at give Dem et åbent svar. 

Jeg er, som De karske véd, på det politiske område en 
fredens mand, og jeg tænkte mindst af alt, at det skulde 
times mig at blive indviklet i den sydafrikanske krig. I 
striden mellem Boererne og Britterne har jeg hidtil holdt mig 
ligeså varsomt tilbage, ligeså neutral, som selve den store, 
hollandske kolonimagt. 

Og mine aforistiske ytringer i det norske Ørebladet var 
sandelig ikke beregnede på at forvolde Boererne nogen ulempe 
ude i den politisk interesserede verden. 

De stiller mig i udsigt en bog, som endnu ikke er ud- 

1900 kommen, men som skal overbevise mig om, at Boererne ikke 
fik deres landområde på nogen uretmæssig måde, og at Eng- 
lænderne i Sydafrika ikke har gjort mere for kulturens sag 
end Boererne. 

Vi får se. 

Lykkes det denne bebudede bog eller brochure at over- 
tyde mig om alt dette, som for min nuværende betragtnirg 
vilde være revolterende, så skal jeg ærlig bekende det. 

Jeg står i en dyb, personlig taknemmelighedsgæld til 
Deres nation, hr. redaktør. Men man tør ikke kræve, at jeg 
skal være villig til at afbetale noget af denne gæld ved at 
øve vold på min overbevisning. 

De siger til slutning, at Hollænderne er Boerernes natur- 
lige forsvarere i Europa. 

Hvorfor har ikke Deres landsmænd valgt en mere virk- 
ningsfuld forsvarerplads, medens det endnu var tid? 

Jeg tænker på Sydafrika. 

Og så det at forsvare frænderne med bøger og brochurer 
og åbne breve! 

Gives der ikke, herr redaktør, mere effektive våben? 

Jeg tænker på — — —. 

Deres ærhødige 
Henrik Ibsen. 


OPLYSNINGER 





110. Se nr. %. 


111. , Peer Gynt" kom til opførelse på Kristiania teater 
den 24de febr. 1876 med Edvard Grieg's musik; forkortnin- 
gerne blev dog tildels anderledes udført end af Ibsen fore- 
slåt, jfr. nr. 121 og to breve fra H. Lassen til L. Josephson 
trykte i dennes bog ,Ett och annat om Henrik Ibsen och 
Kristiania teater", s. 53—54 og 63, samt T. Blanc: Christiania 
Theaters Historie 1827—1877, s. 294. 


112. Ludvig Josephson (1832—1899), svensk teaterdirek- 
tør og skuespilforfatter, havde i febr. 1873, rigtignok under 
stærk modstand fra nationalpartiet i Norge, overtat stillin- 
gen som artistisk direktør ved Kristiania teater, medens 
literaten Hartvig Lassen (1824—1897) var ansat som æstetisk 
konsulent fra 1872. Josephson havde åbnet spilleåret 1873—74 
med Ibsen's ,.Kongsemnerne", og navnlig havde han fejret 
en triumf som iscenesætter med ,Kærlighedens komedie" i 
novbr. 1873; dette var det især, som gav Ibsen mod til at 
foreslå en opførelse af , Peer Gynt". Foretagendet blev også 
en fuldstændig sejer; stykket gik 37 gange over scenen i 
1876 under meget bifald, og i brev fra Munchen den 5te marts 
1876 sendte Ibsen Josephson sin tak: ,,.Dette udfald af teatrets 
vovelige foretagende har overtruffet alle mine forventninger, 
skønt jeg egentlig ikke har næret nogen frygt i så henseende. 
Jeg vidste jo at sagen var i Deres hænder, og at ingen 
anden mand i vore lande vilde kunne drive den igennem 
således som De. Hjertelig har det også glædet mig at erfare, 
at dette er den almindelige og enstemmige mening hjemme. 
— Tør jeg nu også få lov til gennem Dem at frembære min 
tak til personalet, ikke blot til bærerne af de store lønnende 
roller, men også til alle dem som med medvirkning og 

samvirkning i bipartierne har støttet mit arbejde; i dette 
stykke kommer det jo i en ganske overordentlig grad an på 
at alle uden undtagelse gør sit bedste; og at så har været 
tilfældet her, derom er jo alle beretninger samstemmige." 
(L. Josephson: Ett och annat om Henrik Ibsen, s. 64). — I 
København nådde stykket til opførelse på Dagmarteatret i 
1886, i Stockholm på den kgl. opera i 1895. 

En brorsøn af L. Josephson var maleren Ernst Josephson 
(f. 1851). 


113. Georg Brandes besøgte Ibsen et par dage i Dresden 
i juni 1874. 


114. Marie Thoresen døde i København 1874. 

yDe unges forbund” udkom i 3dje oplag i decbr. 1874, 
samtidig med den nye udgave af ,Fru Inger”. — Af Ibsen's 
s-Digte” udkom 2det forøgede oplag (11/, ark større end lste) 
i decbr. 187. 


115. Georg Brandes og hans yngre bror forfatteren 
Edvard Brandes (f. 1847) begyndte i oktober 1874 at udgi et 
månedsskrift for litteratur og kritik ,Det mittende Aar- 
hundrede”, som havde til formål ,,at udbrede kundskaben til 
de personligheder og åndsretninger, der i vor tid fremtræder 
på literaturens, kunstens og videnskabens område", og som 
særlig vilde ,beskæftige sig med alt, hvad der fortrinsvis 
må interessere Danmark og Norden”. I tidsskriftets liste 
hefte fandtes bl. åa. en udførlig omtale af ,Kejser og Gali- 
læer” af Georg Brandes, som fandt stykkets virkning noget 
svækket ved dets ,,gennemførte determinisme". I samme 
hefte stod første afsnit af en afhandling af G. Brandes om 
den tyske forfatter Paul Heyse (se nr. 120), hvori også dennes 
determinisme fremhævedes, dog egentlig uden formel god- 
kendelse; tanken, at éns skæbne ,ligger en i blodet”, er 
tværtimod karakteriseret som en ,,til overtro grænsende 
respekt for naturen” og kun betegnet som et grundtræk i 
Heyse's forfatterskab. Foruden forskellige bidrag af almen- 
interesse indeholdt desuden de første hefter enkelte rent 
dansk-københavnske artikler (om det danske nationalteater, 
om det teologiske fakultet, om folkekirken og staten); norske 
bidragsydere, udenfor Ibsen, fandtes hverken da eller siden; 
i januar-, april- og maj-hefterne for 1875 fandtes en artikel 
af den svenske forfatter Viktor Rydberg i dansk oversættelse, 

og også senere blev svenske bidrag oversat på dansk. Tids- 
skriftet gik ind høsten 1877. 

H. L. Martensen (1808—1884), biskop på Sælland fra 1854, 
bekendt som ortodoks teolog med front både mod Grundtvig 
og mod Kierkegaard; hans hovedværk var ,,Den christelige 
Ethik"” (1871—1878). 


116. Ludvig Daae er en stærk latiner, og lykønsknings- 
telegrammet var affattet på latin. 

,-Kongespejlet" foreligger endnu ikke i sin helhed i ny- 
norsk oversættelse. Som anhang til Kristiania-udgaven af 
s;Kongespejlet” fra 1848 var trykt kong Sverres stridsskrift 
mod bisperne. De norske kongesagaer var oversat i det 
19de årh. af Jacob Aall (1838—1839) samt af P. A. Munch 
og 0. Rygh (1859—1871). 


117. Under sit besøg i Kristiania sommeren 1874 havde 
Ibsen hyppig truffet sammen med Josephson, havde været 
tilstede ved en opførelse af ,,Kongsemnerne" og havde 
sanktioneret den endelige scene-bearbejdelse af , Peer Gynt". 
I brev til Josephson fra Dresden den 4de januar 1875 havde 
Ibsen sendt ham sin tak for al venlig forekommenhed under 
hans Kristiania-ophold og git anvisninger vedrørende den 
påtænkte opførelse af ,Fru Inger" (Josephson: Ett och annat 
om Henrik Ibsen, s. 56—57). Dette stykke spilledes derefter 
første gang på Kristiania teater 20de marts 187, men til- 
talte ikke publikum synderlig. — Josephson havde fremdeles, 
som svenske, mange vanskeligheder at kæmpe med, og da 
han i novbr. 1874 havde indført operaen som fast led i 
teatrets virksomhed, mødte han herved hos kritikerne megen 
modstand, og disse hans operaplaner var det som tilslut, 
våren 1877, bevirked hans afgang som direktør. 


118. Johan Vibe (1840—1897), norsk forfatter og blad- 
mand, havde i 1872 som føljeton i ,, Morgenbladet" offent- 
liggjort fortællingen ,,Alexander Møllers Erindringer"; den 
udkom i 187 som særskilt bog på Albert Cammermeyer's 
forlag. Ibsen's skrivelse blev af Vibe vedlagt hans ansøg- 
ning til kirkedepartementet om et rejsestipendium og hjalp 
til at skaffe ham et sådant i 1877. 


119. Dette brev er af Ibsen selv skrevet på tysk. 
Konrad von Maurer (1823—1902), professor i retshistorie 

i Minchen fra 1847, beskæftiged sig særlig med norsk-islandsk 
ret og historie, hvor han har gjort grundlæggende unpder- 
søgelser; han opholdt sig selv på Island 1858—1859 og holdt 
efter indbydelse forelæsninger ved Kristiania universitet 
1876. I sit hjem i Munchen viste han en udstrakt gæstfrihed 
mod alle skandinaver. 

Allerede i et, ligeledes på tysk affattet brev af 8de april 
187 kunde Ibsen takke for fuldstændige oplysninger om 
gymnasier i Munchen og anmode Maurer om at melde hans 
søn ind på et gymnasium i Ludwigstrasse; samtidig med- 
delte han, at han vilde afrejse fra Dresden den 13de april. 

Under sit ophold i Månchen kom Ibsen af og til i Maurer's 
hus, og da dennes sønner gik i samme gymnasium som 
den unge Sigurd, gav dette anledning til at de to fædre 
mange gange rådslog med hverandre om skolespørgsmål. 
Noget intimere forhold kom dog aldrig i stand, og professor 
Maurer drog sig efterhvert mer og mer bort fra al omgang; 
den blev så fuldstændig afbrudt, da Ibsen's i 1878 flytted 
bort fra Miinchen. (Jfr. nr. 135 og 137). 


120. Til ,,Det nittende Aarhundrede" sendte Ibsen fra 
Minchen 8de juni 1875 rimbrevet ,Langt borte" (optat i 
juliheftet), idet det oprindelig påtænkte havde måttet sættes 
tilside for noget, som mere hang sammen med øjeblikket; 
han skrev samtidig til Brandes: ,Nu skal jeg hver måned 
sende Dem et bidrag, såfremt ikke uforudsete hindringer 
skulde komme i vejen”, og senere samme sommer sendte 
han også rimbrevet om ,liget i lasten” (optat i heftet for 
august og september); men flere bidrag kom han ikke til 
at levere. 

Paul Heyse (f. 1830), den bekendte, overordentlig frugt- 
bare tyske forfatter, har siden 1854 været bosat i Munchen; 
gennem Brandes gjorde Ibsen hans bekendtskab 1875 og om- 
gikkes meget med ham i de nærmestfølgende år, uden at 
det dog kom til noget inderligere forhold mellem dem. Da 
Ibsen i 1885 atter tog bopæl i Munchen, kom han meget 
sjelden sammen med Heyse; denne havde ingensomhelst 
sympati for det nye afsnit i den Ibsen'ske digtning, denne 
sshospitalspoesi"”, som han kaldte den. 


121. Jfr. nr. 112 og 117. 
Chr. K. F. Molbech, fhv. professor (se brev 21), var fra 
1871—1881 censor ved det kgl. teater i København. 

123. At ,,Samfundets støtter” kunde Ibsen ikke sende 
Hegel det første færdige manuskript før den 29de juli 1877. 


124. ,Hærmændene på Helgeland" var i 1858 blit for- 
kastet af J. L. Heiberg for det kgl. teater i København, men 
nådde frem til opførelse den 19de febr. 1875 og blev her indtil 
våren 1877 i alt spillet 29 gange. På det kgl. teater i Stock- 
holm opførtes det første gang 11te novbr. 1876. 

De penge Ibsen anmoded Hegel om at skaffe ham lånt, 
forstrakte Hegel selv ham med; Ibsen takked ham hjertelig 
i brev af 10de decbr. 1875, men loved samtidig, at tilfældet 
ikke skulde gentage sig, ligeså lidt som en sådan ordning 
havde ligget i hans tanke. H.J. Preus var en større skibs- 
reder i Kristiansand (fra 1844). Nils Lund drev boghandel 
i Kristiania fra 1863—1890. 

Edv. Stjernström (se nr. 80) havde i januar 1875 sat 
i gang ,Nya teatern” i Stockholm, og her opførte han 
sHærmændene på Helgeland" fra 3dje novbr. s. å. gentagne 
gange under meget bifald. 


125. Om Kristiania teaters styrelse se Ibsen's udtalelser 
i nr. 131. Offentlig kom han ikke til at skrive derom, 
altså heller ikke som påtænkt i ,Ny illustreret Tidende”, 
der fra 1874—1879 udkom under redaktion af K. A. Winter- 
hjelm (jfr. nr. 174). 

Josephson havde sendt Ibsen sit fem-akts skuespil ,,Thord 
Hassle"; det blev ufordelagtig anmeldt i bladene, og det er 
endnu ikke blit opført. 

I Bayreuth i Oberfranken åbned den berømte komponist 
Richard Wagner i august 1876 et eget teater til opførelse af 
sine ,,Musikdramen"”. 

Franz Grandaur (1822—1896) var oprindelig forfatter og 
musikkritiker; 1869—1887 var han ansat som regissør for 
operaen ved Minchens hofteater, og til dettes 100-års jubi- 
læum 1878 skrev han en værdifuld ,,Chronik des königl. Hotf- 
und Nationaltheaters in Munchen". Det skal være han, som 
fandt titelen ,Nordische Heerfahrt” for Ibsen's ,Hærmæn- 
dene på Helgeland". 

Hofteatret i Meiningen var det første tyske teater, som 
fremførte et Ibsen'sk skuespil på scenen, idet det i 1875 optog 
s;sKongsemnerne" på sit repertoire og 3dje juni 1876 spilled det 
på Viktoriateatret i Berlin; før denne opførelse lod Meiningerne — 
meddele i aviserne, at Bjørnson havde henledet hertugens op- 
mærksomhed på Ibsen og hans dramaer. Blandt de ledende 

Berlin'ske teaterkritikere var der på denne tid ingen, som 
allerede for alvor havde optrådt som teaterforfattere; men 
med deres anmeldelser kunde Ibsen rigtignok i virkeligheden 
ikke være særdeles tilfreds, — de gav for det meste udtryk 
for en noget ærgerlig anerkendelse. Oskar Blumenthal (den 
senere farceforfatter) begyndte sin anmeldelse i , Berliner 
Tageblatt” med disse ord: ,,Kongsemnerne er et forfejlet 
og umodent arbejde, som dog her og der vidner om virkelig 
digterisk evne”. — Om et nyt besøg Ibsen gjorde i Meiningen 
sa nr. 196. 

På hofteatret i Schwerin opførtes ,,Kongsemnerne" 15de 
novbr. 1876, og også på hofteatret i Munchen blev det tidlig 
spillet. Allerede 10de april 1876 fremførtes ,Hærmændene"” 
på hofteatret i Munchen og i oktbr. s. å. på hofteatret i 
Dresden og på Burgteatret i Wien, hvor den berømte skue- 
spillerinde Charlotte Wolter (1831—1897) spilled Hjørdis's 
rolle. 


126. ,Fru Inger til Østråt” udkom i tysk oversættelse 
ved Emma Klingenfeld i Månchen 1877. 

John Paulsen (f. 1851) havde i 1874 debuteret som forfatter 
med nogle småfortællinger i , Bergensposten”, udgav så i 
Kristiania 1876 en samling fortællinger ,,Af Bylivet" og en 
samling digte ,,Mol og Dur" og tiltrådte våren 1876 en uden- 
landsrejse, på hvilken han i København kom i forlags- 
forbindelse med Fr. Hegel; de sidste måneder af 1876 opholdt 
han sig i Munchen og rejste ved juletider til Rom. Senere 
har han udgit flere bøger, og efter flere års rejseliv har han 
fra 1884 slåt sig ned i København. 

Af ,,Peer Gynt” udkom 4åde oplag i oktober 1876. 


127. John Paulsen opnådde endnu i 1877 intet stipen- 
dium, uagtet Ibsen i brev af 3dje juni s. å. meddelte ham, 
at han privat havde bragt i erfaring, at ansøgningen sand- 
synligvis vilde bli indvilget; den var nemlig blit anbefalet 
af det historisk-filosofiske fakultet ved Kristiania universitet. 
I ny skrivelse af 19de april 1878 ansøgte Ibsen atter om 
offentligt stipendium for John Paulsen, idet han i et og alt 
henholdt sig til den første ansøgning, og denne gang op- 
nådde han 1400 kroner til et års ophold i udlandet. 

P. T. Malling (1807—1878) havde i 1838 grundlagt det 
endnu bestående Malling'ske bogtrykkeri i Kristiania og be- 

gyndte samtidig en forlagsforretning, som efterhvert blev en 
af de største i landet. 


128. I 1877 kunde Upsala universitet fejre sit 400-års 
jubilæum, og i den anledning skulde der den 6te septbr. 
foretages en højtidelig doktorpromotion i Upsala domkirke. 
Ved denne lejlighed blev bl. a. både L. Dietrichson og 
Henrik Ibsen udnævnt til æresdoktorer i det filosofiske 
fakultet; promotor og dekanus i fakultetet var den svenske 
digter C. R. Nyblom (f. 1832), der var professor i æstetik 
1867—1897. Paul Heyse kom ikke til at rejse med til høj- 
tideligheden. 

Dietrichson's skuespil , En Arbejder" var først udkommet 
på svensk 1872, derefter på norsk 1875. En ikke-autoriseret 
tysk oversættelse ved Emil Jonas udkom i Berlin 1877 og 
opførtes på nationalteatret sammesteds 1881. — Tyskeren Emil 
Jonas (f. 1824), svensk , kammerråd", har forfattet skan- 
dinaviske rejsehåndbøger og sproglige lærebøger og har 
leveret en hel række temmelig slette, tildels endog ,,be- 
arbejdede” oversættelser fra nordisk literatur, således Ibsen's 
,;-Samfundets støtter" og bøger af Bjørnson, Dilling, Laura 
Kieler, John Paulsen, Brandes, H. C. Andersen, Esmann, 
Herman Bang, kong Oscar II, Rydberg, Edgren-Leffler o. fi. 

Efterat Dietrichson i 1875 var blit udnævnt til professor 
i kunsthistorie ved Kristiania universitet, opholdt han sig 
fra decbr. 1875 til febr. 1877, med kun få måneders afbrydelse, 
stadig i Mönchen, hvor han gjorde studier til sit i 1880 ud- 
givne store værk om ,,Christusbilledet" (den planlagte tyske 
udgave af dette kom ikke i stand). I denne tid var han 
meget sammen med Ibsen, og navnlig var der et lidet sel- 
skab, som stadig mødtes til , Frihschoppen" i restauranten 
Achatz ved Maximiliansplatz; det var foruden Ibsen og 
Dietrichson den tyske filosof æstetikeren Moriz Carriere 
(1817—1895, professor i Minchen fra 1853), digteren Paul 
Heyse og dennes ven den unge læge, senere literat dr. 
Oswald Schmidt (f. 1853). Desuden mødtes Ibsen og Dietrich- 
son hyppig i , Krokodil", et lidet literært selskab, hvor 
Minchens mest fremtrædende forfattere, mænd som Heyse, 
Geibel, Bodenstedt, Dahn, Wilh. Hertz; Hans Hopfen, Jul. 
Grosse, H. Lingg o. fl., ugentlig kom sammen. 

» Herman von Unna", et skuespil fra 1795 af den svenske 
forfatter grev A. F. Skjöldebrand (1757—1834), med musik af 

den tyske komponist abbed G. J. Vogler (1749—1814), som var 
kapelmester i Stockholm 1786—1799. 

Oscar Wergeland (f. 1844), norsk maler, som i 70- og 80- 
årene opholdt sig i Munchen. — Julius Kronberg (f. 1850), 
svensk maler, som efter et par års ophold i Munchen flytted 
til Rom 1877; s. å. udstilled han i Stockholm et portræt af 
Ibsen. 


129. ,Samfundets støtter" (jfr. nr. 123) udkom den lite 
oktbr. 1877; det blev spillet på det kgl. teater i København 18de 
novbr. s. å., på det norske teater i Bergen 30te novbr., på det 
kgl. dramatiske teater i Stockholm 13de decbr. 1877 og på Göte- 
borgs teater i febr. 1878. Til Kristiania teater blev stykket fore- 
løbig ikke indleveret på grund af Ibsen's misnøje med den nye 
artistiske direktør, literaten Johan Vibe, som i juni 1877 
var ansat i steden for Josephson og vedblev at styre teatret til 
1879; endnu i Vibe's direktionstid fik dog teatret spille stykket 
7de marts 1879. — Da Ibsen den 29de juli 1877 begyndte at sende 
det færdige af sit manuskript til Hegel, skrev han bl. a.: 
pJeg tror med sikkerhed at turde sige, at vi begge vil have 
tilfredsstillelse af dette arbejde; det er nyt og tidsmæssigt 
i enhver henseende, og måske det med størst kunst kom- 
ponerede af alle mine arbejder". Hans forudsætning om en 
stor afsætning viste sig at holde stik, idet et nyt oplag måtte 
udgives allerede i novbr. 1877. Derimod vakte ikke stykket 
overalt den formodede røre; i den danske og svenske presse 
blev det for det meste ikke anmeldt før ved sin fremførelse 
på scenen, og i den norske hovedstadspresse blev det meget 
lidet omtalt, skønt interessen for det var meget levende i de 
literære kredse. Desto mere diskuteret blev det i den norske 
provinspresse, og navnlig skrev literaten Nordahl Rolfsen 
(f. 1848) i ,, Bergensposten" 24de oktbr.—4de novbr. 1877 en 
(anonym) artikelrække, hvorom Ibsen skrev til bladets re- 
daktør, Theodor Blehr (1838—1890) bl. a.: ,Med den mest 
levende interesse har jeg læst den række af fortræffelige 
artikler, som har stået i , Bergensposten". Disse er uden 
sammenligning det åndfuldeste, stilfuldeste, rigtigste og mest 
udtømmende, som hidtil har været skrevet om dette stykke. 
Det er ingenlunde artiklernes venlige og anerkendende tone, 
som har bestukket mig til at stille dem forrest i første række. 
Disse artikler indeholder til belysning og rigtig forståelse 
af stykket alt det, som jeg helst vilde skulde blive sagt, alt 
det, som af andre kritikere enten slet ikke er blevet bemærket 

eller også urigtig opfattet. Nu er jo forfatteren formaliter 
anonym, og jeg har således ikke adgang til at henvende mig 
direkte til ham; men særdeles kært skulde det være mig, om 
De kunde finde anledning til at bringe ham min hjerteligste 
tak for den velvillige, kyndige og fornødne håndsrækning, 
han har ydet mig." (Stavanger Amtstidende 1884, nr. 237). 
— Også udenfor Norden vakte stykket megen opsigt; fra febr. 
1878 opførtes det på en række tyske teatre (jfr. indledn. s. 
48), og på den engelske scene indførtes Ibsen for første 
gang med dette stykke ved dets opførelse i London 1880 (jfr. 
nr. 212). 


130. Markus Grønvold (f. 1845), norsk maler, fra 1869 
bosat i Munchen; i 1878 fuldendte han det store billede ,,Bødvild 
hos Vølund smed” (i museet i Köln). I sin fødeby Bergen havde 
han allerede som gut set Ibsen, og fru Ibsen kendte han fra 
barndommen af, da deres fædre var embedsbrødre i Bergen. 
I Munchen kom han straks i livlig omgang med Ibsen's og 
hjalp til at befæste digterens gamle interesse for maler- 
kunsten. Navnlig sommeren 1877, da Ibsen var alene i 
Miuinchen uden hustru og søn og holdt på med ,Samfundets 
støtter”, traf han hyppig sammen med Grønvold, og denne 
fik, har han meddelt, ,,et dybt indtryk af den overordentlige 
intensivitet, hvormed Ibsen arbejded; alligevel blev han oppe 
til langt udover natten for med uforbeholden ødselhed og på 
sin praktiske, klare, monumentale måde at udvikle sine 
meninger om politik, sociale spørsmål (som da interessered 
ham meget), literatur, teater, kunst og mennesker". 

Karl Jenke (1809—1886), tysk skuespiller, var 1863—1879 
regissør ved hofteatret i Månchen. — Ibsen's anvisning til 
oversættelse af ,,de lokale forhold" var uheldig og urigtig, 
idet den ordrette oversættelse har en komisk klang også i 
tysk. 


131. Edvard Fallesen (1817—1894) var fra 1876 chef for 
det kgl. teater i København; fra 1872 var han kammerherre. 
Jfr. brev 129. 


182. Chr. K. F. Molbech sendte i begyndelsen af oktbr. 
1877 Ibsen et langt brev fuldt af besværinger over kammer- 
herre Fallesen, fordi denne havde skudt opførelsen af hans 
skuespil ,,Ambrosius" tilside for ,Samfundets støtter” og to 

danske tragedier. ,,Jeg kan ikke fortænke Molbech i, at han 
er misfornøjet hermed", skrev Ibsen herom til Hegel lite 
oktbr. 1877; ,,men jeg tror, at han handler meget uklogt og 
overilet, hvis han virkelig, som han antyder, bringer den 
sag for domstolene". I denne ånd skrev også Ibsen til 
Molbech selv samme dag, bad ham indstændig om ikke at 
lade sig henrive til noget overilet skridt, og forklarte ham, 
at han, Ibsen, intet ønske havde om at få sit stykke opført 
snarest mulig, — heller tvært imod. Til slutning tilføjed 
han: ,Kære ven! Det er nu snart 11 år siden vi i Rom 
mødtes for første gang; det var netop i den tid, da jeg be- 
gyndte at få bugt med mangt og meget, der stod mig imod; 
du var den første personlighed med fuld myndighed, der 
kom mig venlig imøde. Siden har vi forskellige gange stødt 
sammen både hjemme og ude, og for hver gang har der 
udviklet sig et fortroligere og åbenhjertigere forhold mellem 
08; du, dit navn, din hele skikkelse er uadskillelig knyttet 
til den bedste periode af mit liv. Og nu skulde dette komme! 
Men lad det ialfald stå klart både for os selv og for andre, 
at det ikke er imellem os at kampen føres. Jeg er beredt til 
alt, hvad der kan bidrage til at bilægge den, og, som du af 
foranstående vil se, er det så langt fra at jeg bringer noget 
offer, at jeg tvært imod anser min interesse for at falde 
sammen med din." 

, Ambrosius" blev oversat på tysk af Strodtmann (1878) 
og blev derefter under meget bifald opført rundt omkring 
på de tyske teatre, hvor stykket tildels endnu blir spillet. 


133. Jfr. nr. 112 og 117. — Johan Vibe havde med offent- 
ligt stipendium gjort en udenlandsrejse sommeren 1877 (jfr. nr. 
129). — L. Josephson iværksatte i 1885 på , Nya teatern" i Stock- 
holm sin plan om en opførelse af ,Brand", medens dette 
drama ikke blev opført på norsk før den 14de septbr. 1904 
på Nationalteatret i Kristiania. ,,Kejser og Galilæer” kom 
Josephson derimod aldrig til at fremføre; det spilledes ikke 
på nogen scene før i 1896 (i Leipzig), og i Kristiania spilledes 
det først på Nationalteatret 20de marts 1903. 


134. Christian Paus (1800—1879) var en yngre halvbror 
af Henrik Ibsen's far Knud Ibsen (+ 1877) og samtidig fætter 
til hans mor Cornelia Ibsen (+ 1869). Efterat han i 1822 
havde forladt Skien, vendte han i 1848 tilbage til byen, idet 
han det foregående år var blit udnævnt til byfoged der, og 

i dette embede blev han stående til 1873. Han var en helt 
igennem rettænkende, pligtopfyldende mand, af et hetftigt 
temperament; at han to gange blev valgt til stortings- 
repræsentant for Skien, vidner om hans anseelse i byen. 


135. Molbech's ,,Ambrosius” udkom til julen 1877, til- 
egnet ,,digteren dr. Henrik Ibsen med gammelt venskab”. 
Stykkets opførelse blev af teaterchefen udskudt til sæsonens 
dårligste måned; men da det endelig kom frem i maj 1878, 
gjorde det en usædvanlig lykke og blev i løbet af 6 år spillet 
73 gange; i 1900 udkom bogen i 12te oplag. (Jfr. P. Hansen: 
Den danske Skueplads, III, s. 368—370). Molbech's næste 
stykke, folkeskuespillet ,Faraos Ring”, som opførtes i 1879, 
slog derimod slet ikke igennem. 

I novbr. 1877 var der udstedt forordninger i Norge og 
Sverige om gensidig beskyttelse af skriftejendomsretten for 
de to landes forfattere, og i novbr. 1879 kom der i stand 
aftale med Danmark om den samme beskyttelse. 


136. Til Rom flytted Ibsen høsten 1878 og forblev i Italien 
et års tid. Om sine maleri-indkøb skrev han l1ste novbr. 
1879 fra Minchen til Hegel: ,Jeg har under opholdet i Rom 
efterhånden lagt mig til en samling af ikke mindre end 
tyve gamle malerier, tildels meget store og meget værdi- 
fulde. Det er utroligt, hvor billig man undertiden kan få 
sådant dernede, når man har held med sig, og det har jeg 
denne gang havt. Jeg er viss på, at hvis jeg skulde engang 
i tiden blive nødt til at skille mig ved dem, vilde jeg kunne 
her eller andetsteds i Tyskland udbringe dem til det mange- 
dobbelte. Jeg håber imidlertid at jeg nok skal få råd til at 
beholde dem, skønt den kapital, der stikker i dem, jo rigtig- 
nok ligger død, så de blir mig dyrere år for år.” 


137. G. A. Nyström (1844—1897), svensk billedhugger, 
bosat i Munchen 1872—1875, i Rom 1875—1884. — N. Å. Bredal 
(1841—1888), dansk landskabsmaler, som opholdt sig i Italien 
1873—1880. — 0. H. B. Olrik (1830—1890), dansk maler og 
billedhugger, som i 1878 havde fåt rejsestipendium af det 
Anckerske legat. — Axel Helsted (f. 1847), dansk genremaler, 
som opholdt sig i Italien 1870—1879. — Vilh. Rosenstand 
(f. 1838), dansk genremaler, som opholdt sig i Italien 1869— 
1881. 

138. Mathilde Smith (1835—1882), norsk malerinde, ud- 
dannet i Disseldorf under Hans Gude; i 70-årene opholdt 
hun sig mest i Munchen, og levde sine siste år i Kristiania. 
Hun opnådde ikke stipendium af det Schåfferske legat i 1879, 
og siden søgte hun ikke mere derom. 

J. M. Calmeyer (1802—1884), norsk maler. — Honoria 
Dietrichson (f. 1863), fra 1898 praktiserende læge i Kri- 
stiania. 

»Et dukkehjem" blev skrevet i Rom og Amalfi sommeren 
1879. 


140. Hegel havde ikke villet ta i forlag John Paulsen's 
fortælling ,, Margherita”, og både denne og Paulsen's to næste 
bøger udkom derfor hos en anden forlægger; senere anmoded 
Hegel selv Paulsen om at vende tilbage til hans forlag. — 
Ibsen's brev bragte Paulsen til i slutten af oktbr. 1879 at 
flytte til Månchen. Blandt professorerne her stod Ibsen 
særlig i venskabelig forbindelse med literaturhistorikeren 
Michael Bernays. 


141. L. Dietrichson udgav til julen 1879 det polemiske 
digt ,,Kivle-Slaatten, Thema og Variationer over et norsk 
Folkesagn", et varmfølt indlæg for kunstens og de nationale 
traditioners kulturbetydning. 


142. ,Et dukkehjem" udkom på tysk i autoriseret over- 
sættelse ved Wilhelm Lange allerede i førstningen af 1880; 
den første opførelse i Tyskland fandt sted på teatret i Flens- 
borg i febr. s. å. Herom meddelte en brevskriver i dansk 
s Nationaltidende" for 1lte febr. 1880 bl. åa. følgende: ,,Den 
nuværende teaterdirektør i Flensborg, en hr. v. Glotz, en, 
som han gælder for, intelligent og stræbsom mand, der til- 
lige blandt medlemmerne af sit selskab har gode kræfter, 
overrasked for nogle dage siden med en bekendtgørelse, i 
henhold til hvilken han af forfatteren havde fået tilladelse 
til at bringe skuespillet ,Nora" til første opførelse i 
Tyskland, hvorhos han med hensyn til dem, der allerede 
måtte ha læst stykket i original, tilføjed, at oversætteren og 
,sbearbejderen”, en hr. W. Lange, fra ,,digterens egen hånd" 
havde tilstillet ham — direktøren — en forandret slut- 
ning på stykket med bestemt pålæg om at bruge denne." 
Den forandrede slutning findes meddelt i Ibsen's ,,Såmtliche 
Werke", b. 6, s. XXIV. Jfr. nr. 143 og 219. 

Wilhelm Lange (f. 1849), tysk journalist, har leveret over- 

sættelser fra skandinaviske, romanske og slaviske sprog, 
således af et par af Bjørnson's bøger; småstykker af forskel- 
lige nordiske forfattere meddelte han i en ,Skandinavisches 
Novellenbuch" (1881). For Reclam's ,,Universalbibliothek"” 
havde han overtat Ibsen's værker i forpaktning og oversatte 
foruden , Nora" også ,Samfundets støtter", ,De unges for- 
bund" og , En folkefiende". I 1899, efterat allerede Ibsen's 
,-Såmtliche Werke” var begyndt at udkomme, forsøgte han 
at sætte i gang en konkurrerende udgave ,,Ibsens drama- 
tische Werke" og oversatte til dette brug også ,,Gengangere"; 
men foretagendet stansed med det 2det bind. 


143. Heinrich Laube (1806—1884), en af det , unge Tysk- 
lands" mest bekendte forfattere, har som teaterleder havt en 
overordentlig indflydelse på den tyske scenekunsts udvikling 
henimod sanddru menneskefremstilling; han var direktør for 
Burgteatret i Wien 1849—1867 og grundla derefter ,,Wiener 
Stadttheater" 1872, som han leded til 1874 samt atter 1875— 
1879 og januar—maj 1880. På dette teater blev , Et dukke- 
hjem" første gang opført 8de septbr. 1881. Det var blit spillet 
på det kgl. teater i København 21de decbr. 1879, på kgl. dra- 
mat. teatern i Stockholm $de januar 1880 og på Kristiania 
teater 20de jan. 1880. 


144. Kristian Elster (1841—1881) havde debuteret som 
forfatter med et (utrykt) 3-akts drama , Eystein Meyla", som 
opførtes på Kristiania teater 1863 og blev anmeldt i ,,Illu- 
streret Nyhedsblad" af Henrik Ibsen (Saml. værker b. 10, 
s. 499—500). Efter i nogle år at ha levet som literat 
i Kristiania blev han i 1873 ansat som forstassistent i 
Trondhjem, og her levde han resten af sit liv; forgæves 
søgte han rejsestipendier, — han døde i 1881 endnu før 
årets stipendier var uddelt. Nogle af hans fortællinger 
var trykt i tidsskrifter, særskilt udgit var kun ,, Tora 
Trondal'" (1879), og lige efter hans død udkom ,,Farlige 
Folk”, derefter et udvalg af hans fortællinger under titelen 
sSolskyer" ved Alexander Kielland; hans ,Samlede Skrifter" 
foreligger i to bind fra 1898, hvori dog ikke er optat hans 
bekendte studie fra 1872 ,Om Modsætningen mellem det vest- 
lige og østlige Norge" (trykt i ,For Ide og Virkelighed"). 


145. Valfrid Vasenius (f. 1848), fra 1880 docent og fra 
1902 professor i finsk og nordisk literaturhistorie ved Hel- 


singfors universitet, tog i 1879 den filosofiske doktorgrad i 
Helsingfors på sit arbejde , Henrik Ibsens dramatiska dikt- 
ning i dess första skede”; dette værk modtog Ibsen i Mun- 
chen den 5te novbr. 1879, og den følgende sommer besøgte 
Vasenius ham selv sammesteds. Sammen med sin bog havde 
Vasenius sendt ham sin brochure ,,0m skaldens stållning 
till tidens brånnande frågor” (Helsingfors 1878). Hvad der 
i denne tid la beslag på Ibsen's tid og tanker, var utvil- 
somt den heftige strid, som ,Et dukkehjem” havde vakt 
både i Norden og i Tyskland. Da Vasenius fik hans brev, 
stod han selv midt oppi en hård kamp om stykket; han 
havde holdt en offentlig forelæsning om det den 12te marts 
1880 (straks efter udgit som brochure), og han havde fåt 
høre stærke ord om sin uforstand fra deres side som for- 
dømte stykkets ,, umoralskhed”. Ibsen's brev styrked hans 
selvtillid, og to år efter udgav han en fuldstændig frem- 
stilling af Ibsen's digtergerning, — det største arbejde som 
indtil da var skrevet om Ibsen. Vasenius gennemså også 
på Ibsen's vegne den finske oversættelse af ,.Kongsemnerne", 
som udkom i 1884, og Ibsen skrev i den anledning til ham 
fra Gossensass den 25de septbr. 1884: ,.Det er mig altid en 
særlig glæde, når noget af mine literære arbejder vinder 
indgang i Finland, til hvis folk jeg føler mig så stærkt hen- 
dragen, og hvor jeg ejer så mange kære venner.” Ibsen's 
sympatier for Finland kom også for dagen, da han i 1899 
var med at underskrive de fremstående europæiske kunst- 
neres og videnskabsmænds adresse til den russiske tsar i 
anledning af statskupet i Finland. 


146. Ludwig Passarge (f. 1825) var oprindelig jurist og 
stod indtil 1887 i preussisk embedstjeneste; tidlig drev rejse- 
lysten ham ud i verden, og navnlig kom han på gentagne 
rejser til norden, i 1877, 1878 og 1880 til Norge; disse rejser 
har han skildret i de interessante bøger ,Schweden, Wisby 
und Kopenhagen" (1867), ,Drei Sommer in Norwegen" (1881, 
i 3dje oplag 1899 under titelen ,Sommerfahrten in Nor- 
wegen") og ,,Nordschweden und Lappland" (1897). På Ibsen 
blev han opmærksom ved Dietrichson's biografiske artikel 
(se nr. 54); i 1877 traf han fru Ibsen og hendes søn i Odda 
i Hardanger, og i Bergen købte han sig , Peer Gynt", som 
han derefter tog fat på at oversætte. Han kom i forbindelse 
med Ibsen gennem Paul Heyse, som havde møje nok med 
at få tag i den , underlige mand" (så udtrykte Heyse sig i et 

brev) og få ham til at svare på Passarge's henvendelse. 
Oversættelsen udkom i oktbr. 1880, og Ibsen takked ham med 
nogle ord for det tilsendte eksemplar i brev fra Munchen 
Iste novbr. s. å. (dagen før hans afrejse til Rom). Derefter 
oversatte Passarge ,,Brand" (1881) (se nr. 156) og Ibsen's 
Digte" (1882). I 1883 udgav han sin bog ,,Henrik Ibsen. 
Ein Beitrag zur neuesten Geschichte der norwegischen Na- 
tionalliteratur"”, det første forsøg på at gi den tyske læse- 
verden et fuldstændigt billede af Ibsen's digtning og person- 
lighed (se nr. 156 og 19%). Personlig har Passarge kun to 
gange truffet Ibsen, i Gossensass 1884 og i Munchen 1889; 
i Gossensass talte han med Ibsen, efter hvad han har med- 
delt nærværende udgivere, om Charlotte Stieglitz's tragiske 
skæbne, og det er utvilsomt, at Rebekka West i , Rosmers- 
holm” har fåt karaktertræk fra denne romantikens martyr- 
inde. 


147. Se indledningen, s. 11—12. 


149. Magdalene Thoresen havde tilbragt vinteren 1879—80 
i Italien og havde både på ud- og hjemrejsen besøgt Ibsen's 
i Månchen. — Carl Andersen (1828—1883), dansk digter. 


150. Til Rom var Ibsen flyttet i novbr. 1880 efter at ha 
tilbragt en del af sommeren i Berchtesgaden sammen med 
Jonas Lie. (Jfr. Jonas Lie: Samlede Værker, b. 14, s. 248). 

J. P. Jacobsen udgav til julen 1880 sin store nutidsroman 
» Niels Lyhne", hans sidste og vel også hans ypperste værk. 
I januar 1881 skrev Jacobsen til Edv. Brandes: ,,Gennem 
Hegel, der har det fra John Paulsen, hører jeg, at Ibsen er 
meget optaget af Niels Lyhne, har brugt fre uger til at læse 
den, taler om den hver dag, og oplæser udvalgte stykker af 
den i sine aftenselskaber”. (Breve fra J. P. Jacobsen, udg. af 
Edv. Brandes, Kbh. 1899, s. 120.) — Samtidig udgav Holger 
Drachmann den nationale digtning ,, Tordenskjold”, — 
s:SmMmukke, gennemarbejdede, men kolde vers" er Georg Bran- 
des's dom om den. 

J. H. Hegermann-Lindencrone (f. 1838) var dansk minister 
i Rom 1880—1890, 1. t. i Berlin. Svensk og norsk minister i 
Rom var fra 1877—1889 svensken F. T. Lindstrand (1823— 
1900). Dansken Chr. A. Myhlenport (1837—1891) var fra 1835 
dansk, fra 1879 tillige norsk og svensk konsul i Rom — 

P. V. Heegaard (1835—1884), dansk filosof, professor fra 
1875, drog i 1880 til udlandet for at genvinde sin nedbrudte 
helse, men forgæves. 

Aug. Rasmussen var på denne tid direktør for et om- 
rejsende dansk teaterselskab og havde i sæsonen 1880—31 
bragt ,,.Et dukkehjem" til opførelse rundt om i Danmark. 


151. Hagbard Berner (f. 1839), statsrevisor 1871—1899, 
hypotekbankdirektør 1884—1902, borgermester i Kristiania 
siden 1898, havde redigeret , Dagbladet" 1869—1879 og var 
derefter 1880—1888 en af venstres mest indflydelsrige re- 
præsentanter i stortinget. Overensstemmende med denne 
Ibsen's skrivelse foreslog han den ilste febr. 1882 for 
stortinget at bevilge Bjørnson og Ibsen et årligt tillæg 
til deres digtergager på 2400 kroner til hver ,,i betragt- 
ning af at disse Norges to ubestridelig største digtere 
nu gennem en række af år har ståt i spidsen for vort 
lands literære udvikling og brudt dets digtning nye baner, 
— at disse to i første række har bragt vort fædreland ære 
og bidraget til at gøre land og folk kendt og agtet blandt 
fremmede nationer, — at de begge som dramatiske digtere 
i særlig grad har lidt store økonomiske tab under de for- 
hold et lidet lands forfattere, uden traktatmæssige overens- 
komster til beskyttelse af deres literære ejendomsret, er 
stillede ligeoverfor andre lande." Den 3dje marts næstefter 
anmoded Berner om udsættelse med behandlingen af for- 
slaget, ,forat nærmere oplysninger kan bli indhentede 
angående de i forslagets motivering berørte tab, der er for- 
voldt ved manglende konventioner til beskyttelse af literær 
ejendomsret”, og da sagen den 1ste maj s. å. kom fore i 
stortinget, fremhæved han stærkt de to digteres krav på 
erstatning for deres tab, men optog dog intet realitetsforslag. 
I det påfølgende korte ordskifte udtalte også et par andre 
venstremænd sig nærmest ud fra erstatnings-synspunktet, 
mens et par højremænd gav udtryk for sin harme over de 
to digteres og navnlig Ibsen's angreb på det bestående sam- 
fund og kristendommens moral, idet de dog også samtidig 
pegte på at forfatternes tab ,ikke er lidt derved, at Norge 
mangler overenskomst om literær ejendomsret, men derved 
at Danmark savner sådan overenskomst". Dette siste syns- 
punkt kom rigtignok denne gang ikke særdeles stærkt frem, 
men det blev dog visstnok til slut afgørende for at Berner's for- 
slag ikke oftere blev fremsat. Efterhvert som spørsmålet 

om den literære ejendomsret blev nøjere udredet, viste det 
sig, at såvel Ibsen's henvendelse som Berner's forslag bygde 
på en misforståelse, idet den norske stat intetsomhelst kunde 
gøre til international beskyttelse for forfattere, som lod sine 
bøger trykke og udgive i Danmark, og altså heller ingen 
erstatningspligt havde overfor dem. Da Norge i 1896, længe 
før de andre skandinaviske riger, tiltrådte konventionen i 
Bern af 1886 om den literære ejendomsret, havde dette ingen- 
somhelst indflydelse på Bjørnson's og Ibsen's retlige stilling, 
idet de overfor udlandet juridisk var at betragte som danske 
forfattere; først da Danmark i 1903 slutted sig til Berner- 
konventionen, opnådde de retsbeskyttelse i udlandet. — Den 
literære ejendomsret i Norge var længe kun beskyttet ved 
en højst ufuldstændig forordning af 1741; først i 1876 kom 
en særlig, og langt fuldkomnere, lov i stand. Lov om fred- 
ning af madnyttigt vildt blev git i 1845. 

Friherre N. A. E. Nordenskiöld (1832—1901) havde 1878—79 
fuldført nordostpassagen nordenom Sibirien til Berings- 
strædet på dampbåden ,, Vega”, som førtes af løjtnant (fra 
1900 kontreadmiral, fra 1901 svensk marineminister) Louis 
Palander (f. 1842). 

Bjørnson havde om høsten 1880 rejst til Amerika, hvorfra 
han først vendte tilbage i maj 1881. 

Sigurd Ibsen tog studentereksamen i Munchen 1878, og 
efter to års juridiske studier i Rom og Minchen søgte han 
i 1880 om at bli indskrevet som juridisk student ved Kri- 
stiania universitet; de dengang gældende love foreskrev 
imidlertid, at enhver fagstuderende først skulde underkaste 
sig en mere på almendannelse sigtende ,,examen philo- 
sophicum", der plejed at kræve et års studier, og dette tids- 
spilde vilde han ikke indlade sig på. j,,Alle udenlandske 
universiteter står ham åbne", skrev Ibsen til Hegel fra 
Munchen den 25de oktbr. 1880, ,,0g vi vender nu tilbage til 
Rom, hvor han vil fuldende sine juridiske studier og derpå 
lade sig naturalisere. Den sorte teologiske bande, som for 
tiden råder i det norske kirkedepartement, skal jeg ved lej- 
lighed sætte et passende literært mindesmærke.”" (Jfr. nr. 
175). 


153. Sigurd Ibsen (om hvem brevets lemlæstede begyn- 
delse handler) tog den juridiske doktorgrad i Rom sommeren 
1882. 

Camilla Collett (jfr. brev 78) havde allerede ved sin 

mærkelige roman ,,Amtmandens Døtre” (1855), men endnu 
mere ved en række glimrende stridsskrifter fra 1872 af rejst 
kvindespørsmålet i hele dets bredde (se L. Dietrichson: 
Camilla Collett og hendes Indlæg i Kvindesagen, Kra. 1894, 
trykt som indledning til fru Colletts samlede skrifter). 
Navnlig hendes bog ,,Fra de Stummes Lejr" (1877), et mester- 
værk af polemisk kunst, samtidig klartænkt og lidenskabs- 
fuldt, vakte en voldsom og dybtgående strid om kvindens 
stilling i samfundet; den grundla et stort omslag i den 
almene opfatning, og det er ingen tvil om at fru Collett's 
optræden fik stor indfølydelse også på Henrik Ibsen's for- 
fatterskab, fra , Et dukkehjem" og senere. (Jfr. nr. 209). 


154. ,, Brand” udkom i tysk oversættelse ved P. F. Sie- 
bold 1872 (og atter 1880), ved Julie Ruhkopf 1874, ved Alfred 
von Wolzogen 1876 og endelig ved L. Passarge 1881; i 
Ibsen's ,Såmtliche Werke" er ,, Brand” oversat af digteren 
Christian Morgenstern. 


155. Olaf Skavlan (1838—1891), professor i europæisk 
literaturhistorie ved Kristiania universitet fra 1877, og pro- 
fessor Ernst Sars (se nr. 35 og indledn. s. 22) begyndte fra 
nyåret 1882 at udgi ,,,Nyt tidsskrift”, som blev holdt gående 
i seks år og havde til program at hævde det frie ordskifte om 
alle tidens spørsmål, at føre den norske almenhed levende 
ind i de moderne åndelige bevægelser. Allerede tidsskriftets 
første hefte bragte en artikel (af professor P. 0. Schjøtt), der 
fremhæved det lutrende etiske alvor i Ibsen's nye skuespil 
,Gengangere”, — ,,det mægtigste kunstværk, som både han 
selv og vor dramatiske literatur hidtil har frembragt". Hvad 
der imidlertid i det almindelige omdømme satte sit hovedpræg 
på ,,Nyt tidsskrift”, var dets indlæg i de brændende politiske 
og nationale spørsmål; det opfattedes som først og fremst et 
venstretidsskrift, og heri ligger forklaringen til at Ibsen, 
som ikke vilde være politisk partimand, ikke ønsked at være 
medarbejder i tidsskriftet (se brev 161). 


156. ,,Gengangere” var trykt i så stort oplag, at et nyt 
oplag ikke behøvde at trykkes før i 1894. Stykket blev fra 
først af refuseret ved alle teatre i Norden (jfr. nr. 174), og 
i Tyskland blev det end ikke opført før i 1886 (se nr. 19). 


157. Chr. K. F. Molbech var fra 1864 knyttet til det 
danske ,,Dagbladet" som literær kritiker, og sandsynligvis 

var det han som her (i nr. 298 A) anmeldte ,,Gengangere" 
i en længere artikel, der indeholdt den voldsomste for- 
dømmelsesdom over stykket; i selve denne artikel var dog 
ikke nævnt Molbech's skuespil ,,Opad", som just i 1881 var 
blit opført og var faldt igennem. 


158. Georg Brandes (som fra oktbr. 1877 var bosat i 
Berlin) skrev sin anmeldelse af ,Gengangere" i det af de to 
danske venstreførere Chr. Berg og Viggo Hørup ledede blad 
;-Morgenbladet”, i hvis redaktion også Edv. Brandes i 1881 
havde trådt ind. Hans foredrag om Ibsen blev trykt i uge- 
skriftet ,,Ude og hjemme" 20de august—3dje septbr. 1882 og 
på svensk i bogen ,,Bjørnson och Ibsen" s. å. 


159. Sophus Schandorph (1837—1901), kendt som djærv 
realistisk forfatter, en af Brandes's nærmeste venner. 

160. Rudolf Schmidt offentliggjorde i 1881 sin første 
novellesamling ,,Håndtegninger”; hans skuespil ,En Op- 
vækkelse" fra 1877 havde i sin tid kun opnåt en eneste op- 
førelse på det kgl. teater i København. 


161. Det norske ,,Dagbladet”, som fra septbr. 1880— 
januar 1883 redigeredes af Nicolai Grevstad (f. 1851, nu redak- 
tør af ,Skandinaven” i Chicago), havde straks den 14de 
decbr. 1881 bragt en anmeldelse af ,Gengangere", som ikke 
var skrevet af nogen af bladets vanlige kritikere; en af disse 
havde ønsket at skrive en anmeldelse for at fremhæve styk- 
kets storhed og alvor, men blev stillet den umulige betingelse 
at skulle levere artikelen på et par timer, og i steden kom 
da fra anden hånd en hastværksartikel, hvor ,, Gengangere" 
blev betegnet som det mest lidenskabelige, mest hensynsløse 
angreb på ægteskabet, ,denne institution hvorpå vort sam- 
fund er bygget”; anmelderen forsømte ikke at understrege 
skarpt, at dette var ,,virkelig radikalisme", medens den 
radikalisme, højrebladene havde lamenteret over hos venstre- 
partiet, bare var indbildt. Bjørnson rykked da i ,,. Dagbladet" 
for 22de decbr. ud med en ,,rettelse" for at påvise, at sam- 
fundet ikke er bygget på ægteskabet, og ,,til forståelse" la 
han til, at Ibsen kun havde angrebet det usædelige ægte- 
skab; Ibsen's personer udtalte ikke digterens meninger, men 
hvad de under de givne forhold nødvendigvis måtte tænke 
og sige, og digteren måtte ha ret og frihed til at lade dem 
tale således, som sandheden krævde det. Herpå fulgte et 

kort replikskifte om ægteskabet mellem Bjørnson og en ind- 
sender, hvorpå redaktionen (10de januar 1882) erklærte 
diskussjonen afsluttet. Det fortjener iøvrigt at mærkes, at 
Dagbladet" i en redaktionsartikel tog til orde for opførelse 
af ,Gengangere" på Kristiania teater, og at det aftrykte 
Georg Brandes's anmeldelse af stykket. Men det er let for- 
ståeligt, at bladet, venstres hovedorgan, ikke voved at gi 
;-Gengangere" en uforbeholden ros; venstre stod netop midt 
i en hård politisk kamp, og partiets moderate, kristelige 
fraktioner kunde let frastødes ved for megen ,,radikalisme", 
— det galdt om at holde det hele parti samlet. 


162. 0tto Borchsenius (f. 1844), dansk literat, var 1880— 
1884 medredaktør af ugeskriftet ,Ude og hjemme”, som nær- 
mest måtte siges at tilhøre det ,literære venstre", og havde 
her den $8de januar 1882 anmeldt ,,Gengangere"”. Han hørte 
dog ifølge sin åndsretning ikke hjemme blandt Brandes's 
tilhængere, og dette kom tydelig frem, da han i 1885 trådte 
ind i ,,Morgenbladet”s redaktion, netop da Hørup og Edv. 
Brandes på grund af uenighed med Chr. Berg (jfr. nr. 158) 
havde trådt ud; han stod derefter som eneredaktør for ,,Mor- 
genbladet" 1887—1892 og har senere foreståt den literære kritik 
i ,, Dannebrog". — ,,.Ude og hjemme" for lite febr. 1883 (VI, 
s. 246) bragte i faksimile disse to linjer fra Ibsen, daterede 
Rom den 12te decbr. 1882: ,,I vor tid har enhver ny digtning 
den opgave at flytte grænsepæle.” 

Ibsen's brev til Schandorph (nr. 159) havde været meddelt 
i det danske , Morgenbladet" l4de januar 1882, og i den an- 
ledning havde det danske ,,Dagbladet"” bragt en bitter artikel 
den 19de januar. 


163. , En folkefiende" blev skrevet færdigt allerede i 
løbet af våren og sommeren 1882 og udkom 28de novbr. 
S. å. 

Carl Goos (f. 1835), professor i retsvidenskab ved Køben- 
havns universitet 1862—1891, fik just ved denne tid en mer 
og mer fremragende stilling inden det danske højre, han 
valgtes til folketingsmand 1880, blev kongevalgt landstings- 
mand 1885, og var minister 1891—1901; han var fra 1881—1889 
den ansvarlige udgiver af ,, Dagbladet" og havde en afgørende 
indflydelse på dets holdning i større spørgsmål. 


164. Bjørnstjerne Bjørnson fejred den 10de august 1882 
sit 25-års forfatterjubilæum i sit hjem i Gausdal, og til dette 


239 


indløb fra Ibsen en længere hjertelig skrivelse, hvoraf kun 
et brudstykke er bevaret. (Jfr. indledningen, s. 33). 

I Gossensass i Tyrol havde Ibsen tilbragt også somrene 
1876—1878, og han kom did igen somrene 1882—1884 og siste 
gang 1889; han havde hurtig fåt stedet kært, og han satte det 
et lidet minde i ,, Hedda Gabler" (Saml. værker, b. 8, s. 446), 
hvor Hedda og Tesman taler om den lille landsbyen nedenfor 
Brennerpasset, hvor de blev liggende natten over på sin bryl- 
lupsrejse. Her indviedes i 1889 en ,,Ibsenplatz" på det sted, 
hvor han plejed at sidde og se ud over egnen, og i august 
1904 afsløredes ved en festlig sammenkomst en mindetavle 
ved det hus, hvor han i disse somre havde havt sin bolig. 


165. Jfr. 158 og 163. 

pyStockmann er tildels en komisk fyr og et brushoved", 
sa Ibsen i 1891 til Julius Elias efter opførelsen af ,,En folke- 
fiende" i Berlin. (Såmtliche Werke, b. 7, s. XXII.) 


166. Georg Brandes havde sommeren 1882 fåt en ind- 
bydelse fra en kreds af danske mænd og kvinder til atter at 
slå sig ned i København og holde offentlige forelæsninger, 
mod at de sikred ham en årlig løn af 4000 kroner i 10 år; 
han tog straks imod denne indbydelse, og i febr. 1883 flytted 
han hjem til Danmark. — Hans bog om Ferdinand Lassalle 
udkom ikke på dansk før i 1881, men havde allerede delvis 
været trykt i ,, Det nittende Aarhundrede" høsten 1875 og 
var udgit i bogform på tysk 1877. 

Henrik Johan Paus (1799—1893), bror af byfogd Chr. Paus 
(se brev 132), var fogd (ikke sorenskriver) i Østerdalen 1843— 
1858 og på øvre Romerike 1858—1860, hvorefter han bosatte 
sig som privatmand i Skien. 


167. I Norge havde stortingsvalgene 1882 git venstre et 
overvældende flertal, og det forberedte sig nu til et af- 
gørende slag mod embedspartiet og højreregeringen. Stor- 
tinget i 1883 satte da også regeringen under rigsret, og 
denne fradømte ministrene deres embeder, fordi de havde 
misbrugt det kongelige veto. 

Den berømte skuespillerinde Johanne Luise Heiberg (1812— 
1890) udgav i 1882 en opsigtsvækkende bog om sine sviger- 
forældre P. A. Heiberg og Thomasine Gyllembourg, bygget 
på efterladte breve og optegnelser. 


240 


168. ,,En folkefiende" kom til opførelse på det kgl. teater 
i København den åde marts 1883. 


169. Camilla Collett (se nr. 78 og 153) fyldte den 23de 
januar 1883 70 år. Dagen mindedes ved hyldningsartikler i 
flere blade, fra kvinder i Kristiania kom der tak-adresse og 
gaver, og mange indfandt sig med personlig lykønskning i 
hendes bolig i Kristiania. Først ved sin 80-års fødselsdag 
i 1893 blev hun dog mere alment og festlig fejret af sine 
landsmænd. 


170. Johan Sverdrup havde den 18de januar 1883 mistet 
sin hustru. 


171. Fru Lucie Wolf, født Johannesen (1833—1902), havde 
i 1850 debuteret på det norske teater i Bergen kort efter dets 
grundlæggelse, og i 1853 kom hun over til Kristiania teater, 
hvorfra hun i 1899 fulgte med dets personale over til det 
nydannede ,Nationalteatret"”. Hun vandt straks fra først 
af publikums yndest ved sin ungdommelige friskhed, sit 
glade, livsfrodige humør, og hendes egentlige område blev 
altid lystspillet; hun spilled rapt og kækt de Holberg'ske 
Perniller, og en af hendes glansroller var gennem 30 år 
madam Rundholmen i ,De unges forbund". Af andre 
Ibsen'ske roller hun har spillet, kan nævnes Signe i ,,Gildet 
på Solhaug" (1856), Dagny i ,Hærmændene" (1861), Sigrid 
i ,Kongsemnerne" (1864) og Ingebjørg i samme stykke (1869), 
Lona Hessel i ,Samfundets støtter" (1879), fru Stockmann i 
, En folkefiende" (1883), Gina Ekdal i , Vildanden" (1885) og 
frøken Tesman i , Hedda Gabler" (1891). Sine indtryk af 
Ibsen som scene-instruktør har hun meddelt i sine ,,Livs- 
erindringer" (Kra. 1897), s. 200—204. 


172. Georg Brandes's afhandling om Ibsen i ,,Ude og 
hjemme" (se nr. 158) blev i 1883 oversat på tysk i , Nord und 
Sud". — I 1882 udgav Brandes det bind af ,,Hovedstrømnin- 
gerne”, som behandler den romantiske skole i Frankrige, og i 
1878 havde han udgit sin bog om Disraéli. 

»-Gildet på Solhaug" udkom i 2den udgave 1883 med en 
længere fortale om stykkets forudsætninger og fremkomst. 


173. Emma Klingenfeld (f. 1846) i Månchen var en af 
Ibsen's første autoriserede oversættere, idet hun besørged de 

tyske ,,originaludgaver" af ,Hærmændene" (1876), ,, Fru 
Inger" (1877) og ,Samfundets støtter” (1878). Hendes over- 
sættelse af ,,Gildet på Solhaug" udkom ikke før i 1888 (hos 
Reclam); senere oversatte hun ,, Hedda Gabler" (1891) samt 
for den samlede tyske udgave af Ibsen's værker ,Kæmope- 
højen” og ,,0Olaf Liljekrans". Hun kom ikke til at oversætte 
hverken ,,Gengangere" eller ,En folkefiende". Det var en 
anden dame, baronesse Marie v. Borch, som først voved at 
overføre ,,Gengangere” på tysk (1884), og ,,En folkefiende" 
blev oversat af W. Lange (se nr. 142). — Fr. Paludan-Miller's 
berømte digt ,Adam Homo" (1841—1848) udkom i Emma 
Klingenfeld's tyske oversættelse 1883, med fortale af Georg 
Brandes. 


174. Kristian Anastas Winterhjelm (egentlig Winter 
Hjelm) (f. 1843), norsk journalist og forfatter, fra 1880 bosat 
i Stockholm som korrespondent til ,,Aftenposten”. Han var 
fra 1874 gift med den svenske skuespillerinde Hedvig Winter- 
hjelm, født Forsman (f. 1838), blandt hvis roller ,Fru Inger" 
og fru Alving i ,Gengangere" har hørt til de ypperste. 
Ibsen havde truffet hende i Kristiania 1874 og havde da, 
den 26de septbr., skrevet i hendes album: ,,At være en ny 
skønhedsforms budbringer imellem de endnu skilte brødre, 
det er at virke stilt for en bygning, som vorder.” Den her 
udtalte tanke fik fru Winterhjelm bedre anledning end nogen- 
sinde til at virkeliggøre, da hun sammen med den svenske 
teaterdirektør og skuespiller August Lindberg (f. 1846) vin- 
teren 1883—84 gik på turné i Sverige, Danmark og Norge 
med ,Gengangere"”. Den første opførelse, den første af 
sGengangere" i hele Europa, fandt sted i Helsingborg den 
22de august 1883; så fortsattes i København allerede i samme 
måned, i Stockholm og Gøteborg i septbr., i Kristiania 17de 
oktbr. og på et halvt års tid spilledes stykket således 7% 
gange, overalt under megen tilstrømning af publikum. Ibsen 
fik selv se det Lindberg'ske selskab og fru Winterhjelm 
spille ,Gengangere” ved en festforestilling for ham i Kri- 
stiania den 17de septbr. 1891, og han udtalte sig da i de 
stærkeste ord om hvor fuldstændig fru Winterhjelm havde 
struffet hans egne inderste tanker og følelser" ved sin fru 
Alving. 


175. 0. A. Bachke (jfr. nr. 35) var fra 1879 justits- 
minister og var med den øvrige regering den 23de april 1883 
Breve fra Henrik Ibsen. II. 16 

blit anklaget for rigsretten for misbrug af det kgl. veto; i marts 
1884 blev han herfor fradømt sit embede. — Sigurd Ibsen (jfr. 
nr. 151 og 153) fik i 1884 ansættelse i det norske indredeparte- 
ments konsulatkontor og trådte 1885 ind i den diplomatiske 
tjeneste, først som attaché i det svenske udenrigsdepartement, 
dernæst som attaché ved den norsk-svenske legation i Washing- 
ton og tilslut ved legationen i Wien, indtil han i 1890 helt 
trådte ud af diplomatiet, da han ikke her fandt sine mnatio- 
nale retskrav tilfredsstillet. Hans afhandling om ,,Stats- 
begrebets udvikling” blev offentliggjort i , Nyt tidsskrift" 
1883—1884, og fra 1890 levde han som forfatter i Kristiania, 
navnlig sysselsat med behandlingen af politiske emner; han 
var bl. a. medredaktør af den nye række af ,,Nyt tidsskrift" 
1892—189%5, og med statsbevilgning holdt han sociologiske 
forelæsninger ved Kristiania universitet 1896—1897. I 1899 
trådte han atter ind på embedsbanen, idet han blev udnævnt 
til chef for det norske indredepartements nyoprettede uden- 
rigsafdeling; i 1902 blev han medlem af regeringen og ud- 
nævntes 1903 til norsk statsminister i Stockholm. 


176. ,De unges forbund” udkom i 5te oplag i novbr. 
1883. 

Holger Drachmann, der før havde tilhørt det ,,literære 
venstre" (jfr. nr. 91), havde allerede ved sin digtsamling 
Gamle Guder og nye" (1881) delvis stillet sig i opposition 
til den nye literaturretning, som med Georg Brandes havde 
holdt sit indtog i Danmark, og med sine ,Skyggebiller fra 
Rejser i Indland og Udland", som udkom $de decbr. 1883, 
gav han denne opposition luft i kraftige, ja voldsomme 
ordelag; han vendte sig direkte mod Brandes og mod hele 
den moderne literatur med dens ,,alkoholisme, syfilisme, 
adulterisme, pauperisme, bestialisme", og som modbillede 
mod det fransk-raffinerte Ostende opstilled han det stille, 
ubesmittede Brugge, — det var det snevreste nationale stand- 
punkt overfor den radikale ,,europæisme”. Bogen blev ind- 
ledningen til en heftig strid i den danske presse, for og imod 
Georg Brandes. 


177. Jonas Lie udgav til julen 1883 ,,Familjen paa Gilje", 
den første af sine moderne hjem-skildringer. — Henrik 
Pontoppidan (f. 1857) havde debuteret som forfatter i 1881 
og udgav 1883 sine , Landsbybilleder”; han blev hurtig en 
af Danmarks mest udmærkede fortællere. 

178. Hagbard Berner (jfr. brev 151) havde i 1882 fremsat 
lovforslag om særeje for gifte kvinder; forslaget fandt til- 
slutning hos den radikale del af venstre, men kunde ikke 
denne gang drives igennem og blev derfor omsendt til kom- 
munestyrelserne til erklæring. Sagen forelå atter til be- 
handling på stortinget 1884, og fra Bjørnstjerne Bjørnson, 
Henrik Ibsen, Jonas Lie og Alexander L. Kielland indkom da 
til stortinget følgende forestilling: 

Stortinget har i sin tid henvist spørgsmålet om særeje 
for den gifte kvinde til formandskabernes betænkning. Vi 
lader stå hen, fra hvilken tid formandskaberne fik denne 
særskilte fuldmagt af kvinden [kommunal valgret for kvinder 
indførtes i Norge først 1901]; vi indskrænker os til at hævde, 
at den forudsætning, hvorfra de fleste formandskabs-betænk- 
ninger åbenbart går ud, nemlig at ægteskabet i almindelig- 
hed grundlægges på kærlighed, hvorfor sameje fremdeles til- 
rådes som regel, den er neppe rigtig. Selv om så var, tør 
vi i en så alvorlig sag minde om, at kærligheden er en 
mangfoldig ting; til grundlag for varig økonomisk ordning 
er den lidet skikket. Ej heller er det som foreslået nok, at 
den gifte kvinde kan stifte særeje, hvis hun vil. Derved 
kunde let kravet komme til at se ud som en stødende und- 
tagelse, og sådant skyr gerne kvinden. Hun må vide og 
føle, at hun træder ind i ægteskabet med samme lovlige ret 
som manden. Ikke alene hun, men manden vil moralsk 
vinde herpå, og samlivet lettere fra først af få det rette 
værdighedspræg. Også kærligheden, hvis den er der, vil 
støttes af lighedsfølelsen. Hvad særskilt det økonomiske 
vel angår, så tør det være en ikke ualmindelig erfaring, at 
hvor drukkenskaben endnu udgør en national institution, 
og vågede handler og kautioner neppe hører til sjelden- 
heder, er det i samfundets interesse, at den gifte kvinde så 
snart som muligt ophører at være juridisk umyndig." 

Sagen blev udsat fra storting til storting, og først i 1888 
kom der i stand en lov, som gav adgang til oprettelse af 
særeje mellem ægtefolk. 

Det norske venstre gennemførte 1884 en udvidelse af valg- 
retten og gjorde 1898 valgretten almen for voksne mænd, fik 
1889 vedtat en ny folkeskolelov, som stilled folkeundervisnin- 
gen friere overfor kirken, og arbejded med på adskillige re- 
former i kvindens stilling (fuldmyndighed for gift kvinde 


1888, fri næringsret 1894, adgang til alle universitetsgrader 
16* 

1884 og efterhvert til forskellige offentlige hverv og em- 
beder). 

»Et gammelt dokument”, indledningen til Bjørnson's ro- 
man ,,Det flager”, stod først trykt i januar-heftet af , Nyt 
tidsskrift" 1884. 


179. ,, Vildanden” blev skrevet i Rom og Gossensass 
sommeren 1884. 
Jfr. nr. 176 og 177; om Ibsen's biografi nr. 172. 


180. Theodor Caspari (f. 1853), norsk lyriker, havde vin- 
teren 1883—84 opholdt sig i Italien; hans første digtsamling 
var udkommen 1880. I hans samling , Lyrik og Satire" (1887) 
findes s. 24—27 det digt ,,Til Henrik Ibsen", hvortil der sigtes 
i brevet. 


181. Ibsen besøgte Bjørnson på dennes opfordring i 
Schwaz i Tyrol midt i septbr. 1884, såsnart han havde fåt 
Vildanden" fra hånden. Det var da over 20 år siden de 
to digtere sist havde taltes ved, og Ibsen havde, som han 
skrev til Bjørnson den 15de august, ,næsten opgit tanken 
om at de oftere skulde mødes". (Jtr. indledningen, s. 34). 
Jonas Lie kom ikke med til mødet. 


182 og 183. Kristiania teater havde 1879—1899 til chef 
H. Schrøder (1836—1902). Bjørnstjerne Bjørnson's ældste søn 
Bjørn Bjørnson (f. 1859) begyndte i septbr. 1884 sin virksom- 
hed ved teatret som skuespiller og scene-instruktør og blev 
stående i denne stilling til 1893. Da Kristiania teater op- 
løstes 1899, og ,,Nationalteatret" åbnedes i det nyopførte 
skuespilhus, blev Bjørn Bjørnson dets chef. Noget stats- 
bidrag har intet norsk teater opnåt; Nationalteatret har dog 
i forskellige former fåt nogen kommunal understøttelse. 


184. , Vildanden" udkom 1llte novbr. 1884 og opførtes 
på det kgl. teater i København første gang 22de febr. 1885. 
Hjalmar Ekdal spilledes her af Emil Poulsen (f. 1842), der 
i 1867 havde debuteret som skuespiller ved det kgl. teater 
og navnlig har glimret i Ibsen'ske karakterroller, — bisp 
Nikolas i ,,.Kongs-emnerne"”, Lundestad i ,.De unge forbund", 
konsul Bernick i ,,Samfundets støtter”, Helmer i ,,Et dukke- 
hjem”, Allmers i ,Lille Eyolf” og John Gabriel Borkman. 
Gamle Ekdal spilledes af den yngre bror, Olaf Poulsen 

(f. 1849), der ligeledes havde debuteret ved det kgl. teater i 
1867 og har vundet berømmelse ved sin udførelse af komiske 
karakterroller, særlig i Holberg's skuespil. (Jtr. Edvard 
Brandes: Dansk Skuespilkunst, s. 317—352.) 


185. L. Josephson overtog 1879 , Nya teatern" i Stock- 
holm efter Stjernström (se nr. 124) og bragte her til op- 
førelse flere af Ibsen's stykker, således ,Hærmændene på 
Helgeland", ,,Kongsemnerne", ,,Catilina"” (1881) og , Brand" 
(24de marts 1885). Trods forestillingens længde (den første 
aften drog den ud til 69/, time) blev , Brand" spillet hele 
16 gange. Hovedrollen udførtes af Emil Hillberg (tf. 1852), 
der også har skabt udmærkede typer af doktor Stockmann 
i , En folkefiende” og Ulrik Brendel i ,Romersholm". (Jfr. 
nr. 133). 


186. Chr. Tønsberg fejred sit guldbryllup den Iste maj 
1885 i København, hvor han opholdt sig hos sin svigersøn, 
universitetsboghandler Gad. Navnlig i 50-årene havde han 
udgit en hel række af de store bog- og billedværker, som 
den norske nationale romantik gav sig sit kraftigste udslag 
i, og han havde også delvis været Ibsen's forlægger (se 
nr. 6 og 11). Efterat hans, efter tidens forhold storslagne, 
virksomhed havde bragt ham til konkurs, søgte han sit livs- 
ophold i et toldkassererembede, og da han gik af fra dette 
i 1874, bevilged stortinget ham en forøget pensjon på grund 
af hans fortjenester som forlægger. Han var generalkonsul! 
i Norge for Mecklenburg 1857—1864, for Liberia 1879—1888, 
for Rumænien 1881—1886 og for Columbia 1889—1892. 


187. Det kgl. teater i København kom ikke til at gi fore- 
stillinger i Stockholm sommeren 1885. 

Den danske forfatningskamp, som var blit indledet i 1873 
ved folketingets mistillidsvotum til regeringen og ved dets 
negtelse af finansloven, havde allerede dengang vakt stærk 
interesse hos Ibsen. Da regeringen havde opløst folketinget 
og udskrevet nye valg, imødeså Ibsen ,,med spænding" ud- 
faldet af dem (brev til Hegel fra Dresden, 13de novbr. 1873). 
I de nærmest følgende år opnådde venstre ikke en så stærk 
stilling i folketinget, at det med fuld kraft kunde gå frem 
mod regeringen og landstinget; men i 1884 tilspidsedes kam- 
pen pånyt ved venstres store valgsejer, og da folketing og 
landsting ikke kunde enes om finansloven, udstedte regerin- 

gen den 1ste april 1885 på egen hånd en provisorisk finans- 
lov. Ophidselsen i landet var voldsom, det danske venstre 
hented mod fra det norske venstres store sejer i 1884, og 
bønderne var beredt på at gå til væbnet oprør, om blot 
lederne havde villet gi dem signalet dertil; regeringen fandt 
sig nødt til at forbyde privatfolk indkøb af geværer, og selv 
sendte den væbnet gendarmeri ud over landet. Nogen våben- 
kamp kom det dog ikke til; derimod begyndte den lange 
politiske strid, som først endte med ,,forliget" af 1894 og den 
første venstreregerings dannelse 1901. 


188 og 189. Ibsen havde tilbragt sommeren 1885 (juni— 
septbr.) i Norge, deraf to måneder i Molde, og i denne by havde 
også professor Dietrichson opholdt sig en tid samme sommer. 
Ibsen havde tro't at mærke, at Dietrichson, der tilhørte det 
norske højre, holdt sig på afstand af ham for at søge sin 
omgang inden byens aristokrati, — det var en mistanke, 
som under den dengang rådende partifanatisme kunde ligge 
temmelig nær. Ibsen stod jo på denne tid ,,på det sorte bræt 
hos højrepartiet"” (s. 139, jfr. indledn. s. 33), og ikke længer 
tilbage end i novbr. 1884 havde han været vidne til hvor- 
ledes højrebladet ,,Aftenposten” først havde modtat ,,Vild- 
anden” med begejstring, men derefter foretat et skynd- 
somt tilbagetog for — ialfald efter Ibsen's mening, udtalt 
i brev til Hegel 8de decbr. s. å. — at tækkes sit parti. 
Da Ibsen på tilbagerejsen fra Molde kom til Kristiania 
i slutten af septbr. måned, blev der den 26de septbr. rejst 
forslag i det norske studentersamfund, hvor Dietrichson var 
semestrets formand, om at hylde Ibsen ved et fakkeltog. I 
næste samfundsmøde, den 3dje oktbr., måtte imidlertid for- 
manden meddele, at Ibsen havde afslåt denne ære, dels på 
grund af uvilje mod offentlig optræden i det hele, dels fordi 
han allerede i forvejen havde afslåt et lignende tilbud fra 
Kristiania arbejdersamfund. Hertil bemærked dog den unge 
stud. philos. Ove Rode (f. 1867, siden 1887 dansk journalist), 
at Ibsen's sande grund til afslaget var hans modvilje mod 
den i studentersamfundet rådende reaktionære ånd. I den 
anledning telegrafered Dietrichson til Ibsen, som da var 
rejst til København, og fik den 6te oktbr. dette svar: ,,Dit 
referat af mit afslag har været ufuldstændigt. Jeg ytred 
blandt andet: Ønsker ikke studenterjubel i anledning min 
afrejse. Min hjertensmening var: Med et studentersamfund 
under din ledelse føler jeg mig ikke i slægt. Meddel studen- 

terne dette.” Den 3dje oktbr. havde Ibsen været tilstede ved 
en fest i det danske studentersamfund (en i 1882 dannet 
radikal forening); der havde Georg Brandes holdt tale for 
ham og udtalt, at Ibsen ikke følte sig i slægt med de norske 
studenter, — ,,der er ikke studenter i Norge”. (Ibsen's svar- 
tale er trykt i Samlede værker, b. 10, s. 515.) I det norske 
studentersamfund oplæste da Dietrichson den 10de oktbr. en 
længere redegørelse for sin og Ibsen's optræden, hvori han 
hævded, at ,,den store digter har ved denne anledning vist 
sig at være af små dimensjoner”, og beskyldte ham for ,,en- 
sidighed og sneversyn”. Efter en livlig debat gav flertallet 
i samfundet sin tilslutning til formandens opfatning, og der 
blev i mødet afsunget en sang, hvori Dietrichson havde sat 
essensen af sit foredrag på vers, — sangen , Den norske 
student er så fri som vor sang”, med slige linjer som 
disse: 


Og var så tyrannen end aldrig så stor, 

vi ryster ham af i et latterkor. — — — 
Men var så end digteren aldrig så stor, 

vi fordrer bestandig en mand bag hans ord, 
og vil han os true, at svigte hvad vi tror, 
så svigter han selv sin egen lære. — — — 
Den norske student føler harme og sorg, 
for hver gang en stjerne mon segne. — — — 


Dietrichson's foredrag blev meddelt i aviserne den 13de 
oktbr., og sagen gav anledning til en skarp polemik mellem 
højre- og venstrebladene. Den 16de oktbr. blev der holdt 
et protestmøde af omkr. 600 akademikere under ledelse af 
advokat Fredrik Stang Lund (f. 1859, statsråd 1895—1898), og 
her vedtoges følgende henvendelse til Henrik Ibsen: 

gs, Forsamlede i anledning af studentersamfundets op- 
træden overfor Dem hævder vi: at studentersamfundet siste 
lørdag kveld ikke kan gøre krav på at ha været samtlige 
studenters repræsentant. De norske studenter hefter ikke 
for dets adfærd. I ærbødighed og hengivenhed udtaler vi 
for Dem: Mellem Dem og os er der et levende samfund. 
De har digtet Dem selv ind i vor kærlighed, medens De 
skrev Deres tanker ind i vort sind. Så mange af Deres håb 
er blit vore. På Deres gamle dage blir det dog ungdommen 
De taler til. Og intetsteds vil De finde genklang som i norske 
studenters hjerter. De har været en fører for os, og vi har 

været i Deres følge. Vel mødt næste gang. Ansigt til ansigt 
skal der ikke være nogen misforståelse mellem os.” 

Denne udtalelse vakte ny debat i studentersamfundet den 
2Ade oktbr., og her oplæstes bl. a. et brev fra Holger Drach- 
mann, som gav sin tilslutning til studentersamfundets pro- 
test mod ,,smitten fra et livssyn, der aldrig synes selv at ha 
været ungt, og som nu i det mindste kendelig bærer alder- 
dommens mærker på sig.” Ibsen's brev til studentersamfun- 
dets bestyrelse blev forelæst i mødet den 31te oktbr. og trykt 
i aviserne, hvor det fulgtes af et tilsvar fra Dietrichson og 
Dy polemik. Til stridens efterspil hører navnlig en tak til 
Ibsen fra Camilla Collett i mnovbr.-heftet af ,Nyt tidsskrift”, 
hvor hun bl. åa. skrev om begivenheden: ,Den kom som et 
pludseligt stormrusk, oprystende, vækkende — dybere, mere 
følgesvanger end vi alle tænkte. Mig, jeg tilstår det, har 
den glædet. Det har været en sand forfriskelse at følge den 
hele procedure, bekendelser og forklaringer fra ,,de for- 
nærmedes" side, der i blotstillende udførlighed intet efter- 
lader at ønske af, hvad der kan kompromittere deres egen 
stilling i den. Endelig! sagde jeg. Endelig er der gåt en 
ordentlig revne i det frasehylster, hvormed alt skal dækkes 
her i vor by. Mer og mer vil det nu briste og vise os den 
hule grund. Men der måtte en Ibsen til at gi stødet.” 


190. For Alexander L. Kielland foreslog Bjørnson og 
Jonas Lie i 1885 at bevilge digtergage, og forslaget behand- 
ledes i stortinget den 10de juni s. å., hvor det kom til skarp 
strid mellem den moderate og den radikale del af venstre. 
Forslaget forkastedes, og blev det følgende år indsendt af 
Bjørnson alene; behandlingen i stortinget optog denne gang 
fire møder og bidrog yderligere til at kløve venstre, medens 
regeringen under Johan Sverdrup fremdeles vægred sig ved 
at ta parti. Heller ikke i 1886 blev digtergagen bevilget; 
men Kielland fik dog 1600 kroner for budgetterminen ,,som 
erstatning for tab på grund af manglende beskyttelse for 
den literære ejendomsret". Næste år foreslog regeringen 
samme bevilgning, dog under dissens af Johan Sverdrup; 
men nu blev enhver bevilgning forkastet. 

Bjørnson's komedie ,,Geografi og kærlighed" blev (før ud- 
givelsen) opført på Kristiania teater 21de oktbr. 1885 og 13de 
decbr. s. å. i København. 

Einar og Erling Bjørnson, Bjørnstjerne Bjørnson's sønner; 

den første blev siden forretningsmand, den anden gård- 
bruger. 


191. Grev Carl Snoilsky (jfr. nr. 80) havde siden 1871 
ikke udgit nogen ny digtsamling før i 1881; derefter kom 
nye samlinger 1883 og 1887; noget drama kom han ikke til 
at udgi. Han havde været ansat i det svenske wudenrigs- 
departement fra 1866, men tog afsked 1879 og opholdt sig 
derefter for det meste i udlandet, oftest i Firenze og Dresden, 
indtil han i 1890 blev udnævnt til overbibliotekar ved det 
kgl. bibliotek i Stockholm. Hans hustru, grevinde Ebba 
Snoilsky (f. 1844), udgav 1881 anonymt ,,Ögonblicksbilder 
från Nord-Afrika och Syd-Italien". 

Zakarias Topelius (1818—1898), den berømte finske digter. 

s Rosmersholm" blev påbegyndt i Munchen i novbr. 1895 
og fuldført 1886; manuskriptet blev afsendt til trykkeriet 
29de septbr. 1886, og den 2den oktbr. skrev Ibsen til Hegel: 
Dette stykke er at betragte som en frugt af studier og iagt- 
tagelser, hvilke jeg forrige sommer under mit ophold i Norge 
havde anledning til at gøre. Stykket vil, så vidt jeg indser, 
ikke kunne give anledning til angreb fra nogen side. Der- 
imod håber jeg, det vil fremkalde en livlig diskussjon. 
Navnlig venter jeg en sådan i Sverige." Diskussjonen blev 
også særdeles omfattende i alle de nordiske lande. 


192. , Kærlighedens komedie" blev efter denne henven- 
delse antat til opførelse på det kgl. teater i København, men 
nådde aldrig frem til at spilles; derimod blev dette stykke 
(såvel som ,,Gengangere") opført på Dagmarteatret i Køben- 
havn 1898. ,,Gengangere" opførtes ikke på det kgl. teater 
før 29de januar 1903. 


193. Henrik Jæger (1854—1895), norsk literaturhistoriker, 
udgav våren 1888 en stor biografi af Ibsen, hvortil han havde 
fåt adskillige meddelelser hos Ibsen under et samvær med 
denne i Sæby i Jylland sommeren 1887. Senere udgav Jæger 
det mere rent æstetiske skrift , Henrik Ibsen og hans værker" 
(1892), som digteren selv gennemgik i korrekturen. (Jfr. 
nr. 201.) 

Edward Larssen (f. 1840), norsk journalist, i Kristiania 
et par år fra 1860, derefter i Bergen, fra 1868 i Amerika. 
— Vilhelm Bissen (f. 1836), bekendt dansk billedhugger, som 
havde opholdt sig i Italien 1857—1863 og 1866—1868. — 

Johannes Hoffmann (f. 1844) har særlig udført portrætby ster. 
— Jacob Fjelde (1859—1896), norsk billedhugger, som i 1887 
udvandred til Amerika. — Eilif Peterssen (f. 1852), bekendt 
norsk maler, som studered i Mönchen i 70-årene og i Rom 
i førstningen af 80-årene. 


194. ,  Rosmersholm" udkom 23de novbr. 1886. 

Johan Sverdrup var blit statsminister i juni 1884; men 
allerede det følgende år begyndte det , rene" venstre at ytre 
misnøje med hans altfor moderate politik, og i 1886 var 
venstre faktisk sprængt (jfr. nr. 190). 

Georg Brandes havde i tidsskriftet ,Tilskueren" 1885 
skrevet to afhandlinger: ,,Indtryk fra russisk Polen" og 
Martin Luther om cølibat og ægteskab”. — Våren 1886 
opholdt han sig nogle dage i Kristiania, hvor han efter ind- 
bydelse af ,,den frisindede studenterforening" (som var blit 
dannet i slutningen af 1885 og straks havde valgt Ibsen til 
æresmedlem) holdt foredrag i dens møde den 30te april om 
forholdene i russisk Polen og derefter hyldedes ved en fest 
den 1ste maj. Under samværet efter selve foredraget kom 
der imidlertid en mislyd ind i stemningen, idet en del af 
foreningens medlemmer af ,,boheme-partiet” retted et angreb 
på Brandes, fordi han ikke med sin autoritet havde slåt et 
slag for åndsfrihedens sag i enledning af beslaglæggelsen 
af Hans Jæger's bog , Fra Kristiania-bohemen", — Brandes 
blev endog beskyldt for at være ,karakterløs" og ,,lumpen". 
Brandes afviste angrebet noget spydig, idet han ikke fandt 
affæren så betydningsfuld som ,,bohemerne" blæste den op 
til, og den groveste af angriberne gjorde bagefter undskyld- 
ning. 


195. L. Passarge's bog om Ibsen var udkommen i Leipzig 
1883; den var tilegnet Lorentz Dietrichson og Hartvig 
Lassen. (Jfr. nr. 146). 


196. ,,Gengangere" blev første gang opført i Tyskland 
ved en privat forestilling, hvor Ibsen var tilstede, i Augs- 
burg l14de april 1886. Derefter blev stykket sat op på hof- 
teatret i Meiningen 22de decbr. s. å., hvortil Ibsen blev ind- 
budt som hertugens gæst. Kunstnere og forfattere fra hele 
Tyskland var her samlet til en festlig teater-uge, og Ibsen 
var festernes midtpunkt. Opførelsen i Berlin, ved en privat 
matiné på Residenzteatret 9de januar 1887, en opførelse som 

gjorde epoke i Tysklands forhold til Ibsen (jfr. indledn. s. 48— 
49), var egentlig bragt på bane af skuespilleren Wallner, som 
absolut vilde spille Osvald, og planen blev fremmet ved hjælp 
af Julius Hoffory (se nr. 198, 213), Otto Brahm (se nr. 213) og 
Paul Schlenther (se nr. 231). Forestillingen, hvor Ibsen var 
tilstede, er anskuelig skildret af Hoffory i ,,Tilskueren" 1888, 
s. 61—70 (jfr. også Schlenther i Ibsen's Såmtl. Werke, b. 6, 
s. XIX; Brahm i Neue Freie Presse, 10de maj 1904; Ph. Stein, 
Henrik Ibsen, s. 113—116); Hoffory løb i mellemakten om- 
kring og forkyndte: ,.Nu begynder en ny tidsalder for den 
tyske literatur". En påtænkt offentlig opførelse blev forbudt 
af politiet. En stor skare repræsentanter for kunst og viden- 
skab i Berlin benytted anledningen til at fejre Ibsen ved en 
hyldningsfest den 1l1te januar, hvor der blev holdt taler af 
Julius Rodenberg, Brahm, Schlenther og Friedrich Dernburg, 
og hvor skuespilleren Joseph Kainz forelæste digte af Ibsen. 
Ibsen's takketale er trykt i hans ,Såmtliche Werke", b. 1, 
s. 526—527. Kort efter sin hjemkomst til Minchen skrev 
Ibsen til Hoffory bl. å.: ,.Mit besøg i Berlin og alt, hvad der- 
med står i forbindelse, betragter jeg som en sand og stor 
lykke for mig. Det har virket vidunderlig forfriskende og 
foryngende på mit sind og vil også ganske sikkert afsætte 
sine mærker i min fremtidige digtning." (Tilskueren 1888, 
8. 66—67.) 


197. Bjørn Kristensen (fra 1892 redaktør på Moss) var 
i 1886 formand i ,,samtalelaget" på Aars og Voss's privat- 
gymnasium i Kristiania; her var ,Rosmersholm" blit læst 
højt, og en tak var besluttet sendt Ibsen. 


198. Julius Hoffory (1855—1897), danskfødt germanist, 
elev af Millenhoff og Scherer i Berlin, fra 1883 docent og 
fra 1887 professor i nordisk filologi ved Berlins universitet, 
hvilket embede han allerede i 1893 på grund af sygdom 
måtte drage sig tilbage fra (jfr. nr. 218. Han var i viden- 
skab og literatur en trofast formidler mellem Tyskland og 
norden, og hans originale personlighed øvde stor indflydelse 
på de yngre literater i Berlin, særlig Paul Schlenther og 
Otto Brahm. Karl Larsen har git en smuk skildring af de 
omgivelser Hoffory levde blandt, i sin bog ,,Cirkler", s. 113 fg. 
Han havde sluttet sig nær til Ibsen og virked meget for at 
gøre denne kendt i Tyskland (jfr. nr. 196), oversatte endog 
selv i 1888 , Fruen fra havet” på tysk og udgav stykket i 

det af ham grundlagte ,,Nordische Bibliothek”, ligesom han 
også revidered andre Ibsen-oversættelser. (Jfr. indledn. s. 49). 

Brevet er skrevet i anledning af en tysk oversættelse af 
»Kejser og Galilæer"”, og kun et brudstykke deraf er bevaret 
i tysk gengivelse ved Hoffory selv. 


199. Peter Hansen havde i 1881 udgit en dansk over- 
sættelse af Goethe's , Faust", lste del, hvoraf 2den udgave 
kom i 1887; sin oversættelse af 2den del udgav han i 1889. 
Den svenske forfatter Viktor Rydberg (1828—1895) havde 
oversat ,,Faust” 1876. 


200. Oscar Nissen (f. 1843), læge i Kristiania fra 1874, 
formand i Kristiania arbejdersamfund 1888 og atter 1903— 
1904, har spillet en fremtrædende rolle både i arbejder- 
bevægelsen og i afholdsbevægelsen i Norge. Han tilhørte 
endnu i 1888 venstre, men gled netop på denne tid mer og 
mer over til socialdemokratiet og var endog i flere år 
(1894—1898) redaktør af norsk ,,Social-Demokraten". Også 
Kristiania arbejdersamfund, der var stiftet som en upolitisk 
forening 1864 og var blit erobret af venstre 1879, slutted sig 
i 1893 til socialdemokratiet. (Jfr. ellers Ibsen's tale til 
arbejderne i Trondhjem l4de juni 1885, trykt i hans ,Sam- 
lede værker, b. 10, s. 513—514.) 


201. Jr. nr. 193. 


202. Christian Hostrup (1818—1892) havde i 40-årene 
skrevet en række elskværdige vaudeviller, navnlig den meor- 
somme studenterkomedie ,,Genboerne”, men hengav sig der- 
efter i næsten tyve år udelukkende til sin prestegerning, 
indtil hans egen udvikling og påvirkning fra Ibsen's ,,Et 
dukkehjem" atter i 1880 bragte bam til at genoptage digt- 
ningen, denne gang dog rent alvorlig skuespildigtning, hvoraf 
,Under Snefog" (1888) er et af resultaterne. Den gamle prest 
vakte i disse år mangen gang opsigt og forargelse ved sit 
uforfærdede frisind. 

Jylland kendte Ibsen fra sit sommerophold i Sæby 1887. 


203. Adolf Stern (f. 1835), tysk literaturhistoriker og 
romanforfatter, skrev en afhandling om Snoilsky (hvem han 
var blit personlig bekendt med i Dresden, jfr. nr. 191) i 
»Magazin för die Litteratur des In- und Auslandes", b. 57, 

s. 211—214, og i 1892 offentliggjorde han en samling udvalgte 
digte af Snoilsky i tysk oversættelse. I hans Studien zur 
Litteratur der Gegenwart" (1894, 2det oplag 1898) findes 
afhandlinger både om Snoilsky (s. 451—458) og om Ibsen 
(8. 415—436), og han har desuden skrevet om Ibsen's verdens- 
anskuelse i ,, Deutsche Monatschbrift”, I (1902), s. 850—861. 

Wolfgang Kirchbach (f. 1857), tysk digter, var 1888—1890 
bosat i Dresden som redaktør for ,Magazin"et: fra 1879 
havde han opholdt sig i Mönchen, hvor han var blit kendt 
med Ibsen og virked med for hans digtning. 


204. Chr. Hostrup fyldte 70 år den 20de maj 1888. 

Det vides (ved meddelelse af Chr. L. Due i ,,Aftenposten" 
1904, nr. 574), at Ibsen, medens han levde i Grimstad, har 
skrevet skemteviser til melodierne i ,,Genboerne" (jfr. nr. 202). 


205. Laura Kieler havde efter Ibsens brev til hende 
sommeren 1870 (nr. 71) forladt sit hjem og på sin uden- 
landsrejse besøgt ham i Dresden; året efter var det, at 
han skrev i et brev til bende: , Lad Dem ikke råde 
af nogen, gør hvad De selv synes bedst! Lad Dem ikke 
påvirke af nogen! Lad ikke noget blive liggende i skuffen! 
Giv det ud som bevis på Deres egen udvikling, ellers 
vokser De fra Dem selv.” Hun debutered da som skøn- 
literær forfatter med nogle skisser i Illustreret Tidende" 
1872, og opnådde i 1883 dansk statsunderstøttelse til sit for- 
fatterskab. Hendes skuespil , Mænd af ære" var allerede i 
febr. 1888 indleveret til Dagmarteatret i København; men 
stykkets opførelse hindredes ved teatrets fallit s. å. Derefter 
udkom det i Kristiania i april 1890, blev opført på Kasino i 
København 21de maj 1890 og på Kristiania teater de april 
1891, begge steder under skarp meningsstrid. 


206. , Fruen fra havet” udkom 28de novbr. 1888. 

Georg Brandes havde i septemberheftet af ,Tilskueren" 
1887 skrevet en afhandling ,,Virkeligheden og temperamentet 
hos Emile Zola" og udgav 1888 sine to bøger ,,Indtryk fra 
Polen" og ,,Indtryk fra Rusland”. 

Edvard Brandes havde anmeldt ,Rosmersholm" i ,,Poli- 
tiken” 1886, nr. 329. 


207. Ludvig Daae skrev i det norske tidsskrift , Vidar" 
(som han udgav 1887—1889 sammen med Yngvar Nielsen) 

en længere fremstilling af P. Botten-Hansens liv og virk- 
somhed og af den kreds, ,,hollænderne"”, som samled sig om 
ham. (Jfr. indledningen, s. 20—24). 


208. Bredo Morgenstierne (f. 1851), fra 1887 konstitueret, 
fra 1889 virkelig professor i retsvidenskab og statsøkonomi 
ved Kristiania universitet, fra 1874 literær og politisk med- 
arbejder ved ,,Aftenposten”; han har deltaget på en frem- 
trædende måde i det norske politiske ordskifte fra et mar- 
keret højrestandpunkt. 

J. N. Madvig (1804—1886), den berømte danske klassiske 
filolog. — Japetus Steenstrup (1813—1897), bekendt dansk 
naturforsker og arkæolog. — P. L. Panum (1820—1885), frem- 
trædende dansk fysiolog. 


209. I Berlin var Ibsen tilstede ved opførelsen af , Fruen 
fra havet" på det kgl. teater 5te marts 1889; der var livligt, 
om end ikke udelt bifald, og digteren blev gentagne gange 
fremkaldt: ,,Publikum hylded hele Ibsen's mægtige literære 
åbenbarelse, totalbilledet af hans arbejde og digtning, idet 
det gang på gang råbte frem den lille, noget skye mand 
med det store prægtige nordiske karakterhoved", skrev 
;sBørsencourier" dagen efter. Ibsen blev over en uge i 
Berlin og fik her se , Vildanden" spillet på Residenzteatret 
6te marts og ,Nora” på Lessingteatret 7de marts, begge 
stykker under stort bifald. (Ove Rode, Ibsen-Ugen i Berlin, 
i ,, Politiken" 1889, nr. 76 og 77.) 

Fra Berlin rejste Ibsen til Weimar, hvor han ankom 
lørdag den 9de marts. Storhertugen og storhertuginden 
viste ham megen ære, og 12te marts holdtes der en fest for 
ham hos literaturhistorikeren Ph. Schweitzer, hvor hof- 
skuespillerinden frk. Jenicke forelæste scener af Ibsen's ældre 
digtninger og den norske sangerinde Valborg Stub foredrog 
sange af ham. Den 14de marts var han tilstede ved op- 
førelsen af , Fruen fra havet", som den I12te febr. s. å. første 
gang var gåt over hofteatrets scene; han blev fremkaldt efter 
hver akt og modtog en laurbærkrans. (Weimarische Zei- 
tung, 12te, 14de og 16de marts 1889.) 

Om ,Fruen fra havet" havde det norske ,,Morgenbladet" 
den 29de oktbr. 1888, før stykket udkom, indeholdt den notis, 
at det ,skal være endnu skarpere end noget tidligere af 
Ibsen og vil ifølge hans eget udsagn neppe forståes fuldt 
ud udenfor Norge”. I den anledning meddelte ,,Berlingske 

Tidende" den 21de novbr. s. å. følgende linjer af et privat- 
brev fra Ibsen: ,,Hvad flere nordiske blade har berettet om, 
at mit nye skuespil ifølge mit eget udsagn neppe vilde blive 
fuldt ud forstået udenfor Norge, er aldeles grundløst. Jeg 
har aldrig sagt eller frygtet noget sådant. Hidtil har jeg 
havt det held at se mine arbejder fuldt så godt forståede 
udenfor som i Norge, og jeg nærer ingen tvil om, at det 
samme vil blive tilfældet denne gang." 


210. Jens Braage Halvorsen (1845—1900), norsk jour- 
nalist og biblioteksmand, fra 1881 udgiver af det af ham 
planlagte store værk ,Norsk Forfatter-Lexikon 1814—1880", 
hvis 3dje bind åbnedes (juli 1889) med et stort 84-siders hefte 
viet til Henrik Ibsen (også udgit i særtryk i 100 ekspl. med 
forskellige bilag). 

Johan Ludvig Losting (1810—1876), dygtig litograf og 
maler i Bergen. — Magnus Bagge (1825—  ), norsk land- 
skabsmaler, som fra 50-årene stadig levde i Berlin. 


211. Grev Moritz Prozor (f. 1849), russisk diplomat, 
stammed egentlig fra Vilna i Littauen; han studered i 
Frankrige og Tyskland og trådte 1880 ind i russisk stats- 
tjeneste. 1881 kom han som gesandtskabssekretær til Stock- 
holm, og her fik han se ,,Gengangere" opført (jfr. nr. 174); 
under den stærke virkning af denne kunstneriske oplevelse be- 
gyndte han at sysle nærmere med Ibsen's digtning, og heri blev 
han hjulpet af sin hustru, der er født svensk (født grevinde 
Bonde, enke efter grev Gyldenstolpe). I Bern, hvor Prozor 
ligeledes var gesandtskabssekretær, oversatte han i 1887 
sammen med sin hustru ,,Gengangere” og ,, Et dukkehjem", 
og her blev han kendt med Ibsen's beundrer Edouard Rod, 
som skaffed ham Savine i Paris til forlægger; Jules Lemattre 
(se nr. 225 og 227) indførte ham derefter hos direktøren for 
Vaudevilleteatret, Porel, og dennes hustru, den berømte 
skuespillerinde madame Réjane. Med Ibsen selv kom han 
i forbindelse gennem sin hustrus fætter grev Snoilsky i 
Dresden, og han erholdt af Ibsen eneret til at oversætte 
hans værker på fransk. ,,Gengangere" og ,,Et dukkehjem" 
udkom derefter i Prozor's oversættelse 1889 med fortale af 
Rod, og ,,Et dukkehjem" blev 1892 opført på madame Aubernon 
de Nerville's husteater, derefter den 20de april på Vaude- 
villeteatret (med madame Réjane som Nora). Ved opførelsen 
af ,Gengangere” på Amntoine's ,,Thé&åtre libre" (se nr. 220), 

29de og 30te maj 1890, blev derimod ikke Prozor's oversættelse, 
men en oversættelse af Rodolphe Darzens benyttet (se nr. 214). 

Grev Prozor har senere oversat en række af Ibsen's skue- 
spil, — ,,.Hedda Gabler" 1892 (se nr. 217 og 219), , Vildanden" 
(se nr. 220), , Rosmersholm" og ,,.Bygmester Solness" 1893, 
Brand" og ,,Lille Eyolf” 1895, , Peer Gynt" (i ,La Nouvelle 
Revue") 1896, ,John Gabriel Borkman" 1897, ,Når vi døde 
vågner” 1900. Alle oversættelser har han ledsaget med for- 
tolkende indledninger, og i Brasilien, hvorhen han høsten 
1904 er gåt som russisk gesandt, vil han fuldføre en fransk 
Ibsen-læsebog. Han har også oversat på fransk Bjørn- 
son's ,Over ævne" I, og ellers har han skrevet en roman 
og en række artikler i franske tidsskrifter. I sit arbejde 


for Ibsen har han fundet trofast støtte hos Lugné Poé og 


dennes hustru (se nr. 226). 
Mr. Roger, leder af ,,Société des auteurs et compositeurs 
dramatiques". 


212. William Archer (f. 1856) har virket som teater- 
kritiker i London siden 1878 og har arbejdet ihærdig for 
moderne dramatik, var således den som trak Bernard Shaw 
(jfr. indledn., s. 51) frem. Han er født og uddannet i Skot- 
land, men havde nære slægtsforbindelser i Norge, idet hans 
farfar havde slåt sig ned som købmand i Larvik, hvor den 
ene søn, den bekendte bådbygger Colin Archer (William A.s 
farbror), er blit boende; i lang tid rejste William Archer 
hvert år til Norge for at besøge sine slægtninger der og 
lærte således landets sprog og literatur at kende. Ibsen 
traf han første gang i Rom vinteren 1881—82 og har senere 
flere gange besøgt ham i Minchen, Danmark og Kristiania. 
Han havde i 1880 for første gang indført Ibsen på den 
engelske scene ved en opførelse af ,Samfundets støtter" i 
en af ham foretagen oversættelse. Medens tidligere kun 
ssKejser og Galilæer" forelå på engelsk (i en oversættelse af 
Catherine Ray fra 1876), offentliggjorde Archer i 1881 nogle 
afsnit af ,Kærlighedens komedie" i et engelsk tidsskrift, og 
bortset fra et par oversættelser af ,,Et dukkehjem" i 1880 
og 1882, er det Archer som først effektivt har skaffet 
Ibsen plads i den engelske literatur. I 1888 udgav han en 
engelsk oversættelse af ,Samfundets støtter” og ,,Gengan- 
gere”, og hans oversættelse af ,Et dukkehjem", som blev 
spillet i London i juni 1889, udkom derefter s. å. i en pragt- 
udgave trykt i kun 115 eksemplarer. Senere har W. Archer 

oversat de fleste af Ibsen's skuespil, — ,Hærmændene", 
ss Kongsemnerne", ,,De unges forbund" og ,,Kejser og Gali- 
læer" 1890, ,,.Brand" og ,Hedda Gabler" 1891, , Peer Gynt" 
(sammen med broren Charles Archer) 1892, ,Bygmester 
Solness" (sammen med Edm. Gosse) 1893, , Lille Eyolt" 18%, 
John Gabriel Borkman" 1897, ,.Når vi døde vågner"” 1900. 
Også mrs. F. E. Archer har biståt med dette oversættelses- 
arbejde, idet hun selvstændig har oversat ,, Vildanden" og 
Fruen fra havet" (1891); Charles Archer har på egen hånd 
oversat ,, Fru Inger til Østråt (1890) og ,Rosmersholm" (1891). 
I Encyclopædia Britannica, b. 27 (1902), s. 520—523, har 
W. Archer redegjort for Ibsen's indfilydelse i det moderne 
engelske drama. 


213. Jfr. nr. 199. 

Erich Schmidt (f. 1853) var i 1885 blit tilkaldt som den 
første direktør for Goethe-arkivet i Weimar og gik derfra i 
slutten af 1886 til Berlin som professor i tysk sprog og 
literatur; han er særlig kendt som Goethe- og Lessing-forsker, 
og han har været en af Ibsen's beste venner i Tyskland. 

Han efterfulgtes 1887 i direktørstillingen ved Goethe- 
arkivet af literaturhistorikeren Bernhard Suphan (f. 1845), 
som fremdeles indehar denne stilling; med ham havde Ibsen 
været meget sammen i Weimar i marts 1889. 

P. Hansen sendte efter Ibsen's råd sin Faust-oversættelse 
til begge disse mænd og kom derigennem i venlig viden- 
skabelig forbindelse med dem begge. Ibsen tog sig også 
ellers med kraft af den danske ,,Faust" og foranlediged så- 
ledes i 1889 Jul. Elias til at anmelde værket i ,, Allgemeine 
Zeitung”. 


214. Jfr. nr. 211. 
Hedda Gabler" blev skrevet i Munchen og udkom 16de 
decbr. 1890. 


215. Hans Lien Brækstad (f. 1845), norsk-engelsk literat, 
som i 1877 flytted fra Norge til London; han har virket 
meget for udbredelsen af norsk og dansk literatur i England, 
har således oversat på engelsk Asbjørnsen's ,.Norske Folke- 
eventyr" og H. C. Andersen's ,, Eventyr og Historier”, delvis 
også Bjørnson og Jonas Lie, og han har biståt ved flere 
opførelser af Ibsen'ske skuespil i London. 

yTIhe Daily Chronicle" for 13de august 1890 indeholdt et 

brev fra bladets korrespondent i Berlin, som havde udspurgt 
Ibsen i Munchen om hans stilling til socialdemokratiet og 
nu kunde meddele, at Ibsen intetsomhelst havde med dette 
parti eller dets teorier at gøre. ,,0m et rent tilfældigt sam- 
mentræf havde gjort enkelte tendenser eller grundtanker i 
pEt dukkehjem” med hensyn til ægteskabs- og kvinde- 
spørsmålet overensstemmende med nogle af de socialdemo- 
kratiske programpunkter, så var ,,Et dukkehjem”, erklærte 
han, ikke et abstrakt tankeværk med den hensigt at bevise 
bestemte partidogmer, men var tat bent ud af livet. Nora 
var virkelig til; men han havde aldrig tænkt på at opstille 
som ufravigelig regel, at alle kvinder under lignende forhold 
skulde og måtte handle som Nora.” Ibsen's dementi i ap- 
ledning af dette brev blev af Brækstad meddelt i uddrag i 
gThe Daily Chronicle" 28de august og blev desuden trykt 
i ,Munchener Post" nr. 200 (derfra optat i Ibsen's ,Såmtl. 
Werke", b. 1, s. 510—511); efter begge disse kilder er Ibsen's 
skrivelse her søgt rekonstrueret, da den norske original ikke 
har kunnet fremskaffes. Den forelæsning i London som nær- 
mest gav anledning til interviewet, var en som socialøkonomen 
og teaterdigteren G. Bernard Shaw (f. 1856) havde holdt den 
18de juli 1890 over ,,socialismen hos Ibsen”, siden trykt i 
udvidet form i hans bog ,The Quintessence of Ibsenism" 
(London 1891). Om sin stilling til de sociale spørgsmål var 
Ibsen blit spurt allerede i 1887 (efter talen om ,,det tredje 
rige" i Stockholm 24de septbr.) af en medarbejder i dansk 
;-Social-Demokraten". Digteren udtalte da, meddeler denne, 
J,at han trodde socialismen havde en uhyre stor fremtid for 
sig, men at han ikke ret var inde i vort partis former og 
fordringer her i Danmark, og hentyded til forskelligheder 
i de tyske og franske socialisters opfattelse". Da så med- 
deleren nævnte, at Bjørnson havde erklæret sig for socialist, 
bemærked Ibsen: ,,Ja, det turde jeg også være.” (Norsk 
;;Social-Demokraten" 1887, nr. 41.) 


216. Karl Hals (1822—1898) havde i 1847 sammen med 
sin bror Peter Hals (1823—1871) grundlagt en pianofabrik i 
Kristiania og fuldendte i novbr. 1890 sit 10000de instrument. 
Han indtog en ledende stilling i den norske industri og var 
stortingsmand for Kristiania 1890—1892. 


218. Julius Elias (f. 1861), tysk literaturhistoriker og 
kritiker, havde 1881—1890 levet i Munchen og dér havt om- 
gang med Ibsen. (Jfr. nr. 231.) 

Julius Hoffory (jfr. nr. 198) blev straks i slutten af novbr. 
1890 bragt til et sanatorium; den sindssygdom, som havde 
git sig til kende hos ham, blev foreløbig helbredet, men 
brød 1893 atter ud for aldrig mere at læges. 

Otto Brahm (f. 1856), tysk literaturhistoriker og teater- 
direktør, var med at grundlægge Berlins , Freie Böhne" 1889, 
leded , Deutsches Theater" i Berlin 1894—1904 og har der- 
efter overtat Lessingteatret. Han har virket ihærdig for 
moderne kunst og har gjort meget for at skabe forståelse for 
Ibsen's digtning, dels gennem teaterkritiker, dels gennem 
sit (Hoffory tilegnede) essay om Ibsen fra 1887. (Jfr. indledn., 
s. 48.) 


220. Luigi Capuana (f. 1839), italiensk novellist og teater- 
kritiker, tilhører som forfatter den realistiske skole, på- 
virket af Zola og Verga. Hans oversættelse af ,,Et dukke- 
hjem" (først trykt i det romerske teaterblad ,,Carra di Tespi" 
januar 1891, derefter udgit i bogform 1895) blev benyttet af 
den bekendte skuespillerinde Eleonora Duse ved hendes 
teaterforestillinger; det var hun som vilde ha stykkets slut- 
Ding ændret, men hun opgav dog tilslut dette krav. 

Fru Hedwig Niemann-Raabe (ft. 1844), bekendt tysk skue- 
spillerinde, spilled Nora på forskellige nordtyske teatre i 
1880. Hun har i ,,Litterarisches Echo" (1900, s. 970) meddelt 
følgende: ,Slutningen af , Et dukkehjem" blev visstnok ændret 
til brug for mig; men initiativet dertil blev egentlig ikke tat 
af mig, da jeg aldrig vilde ha vovet at stille en sådan for- 
dring til en mester som Ibsen. Det var den berømte leder 
af Thaliateatret i Hamburg, Chéri Maurice, som med sit 
indgående kendskab til publikum nærte en på den tid vel 
endnu berettiget bekymring for at tilskuerne ikke vilde føle 
sig tilfredsstillede ved den oprindelige udgang af ,,Et dukke- 
hjem”. Da direktør Maurice spurte mig om min mening, 
svared jeg ham: ,Jeg vilde ikke forlade mine børn!!!" Dette 
svar var afgørende for ham, og så bad han Ibsen om at gi 
stykket en forsonende udgang! Om jeg senere i Berlin og 
andre byer spilled med den oprindelige eller den ændrede 
slutning, husker jeg ikke længer. Men at den ændrede slut- 
ning ikke skadde stykket, det beviser successen og regn- 
skaberne." (Jfr. nr. 142 og 143). 

André Amtoine (f. 1858) grundla 1887 , Théåtre libre" i 
Paris, hvor han bragte en lang dække moderne dramaer til 
opførelse, — af Ibsen først ,,Gengangere" (se nr. 211 og 214), 

derefter ,, Vildanden” i Prozor's oversættelse 27de april 1891. 
Han er selv en betydelig skuespiller og udførte i ,,.Gengan- 
gere” Osvald's rolle; efterat han i 90-årene havde været 
knyttet til forskellige parisiske teatre, opretted han 1897 atter 
et eget teater, ,Théåtre Antoine", hvor han fortsætter tra- 
ditionerne fra , Théåtre libre". 


221. Skien brændte ned 1854 og 1886; efter den siste 
brand kom der en stærk opgangstid for byen, og den blev 
genrejst på en efter forholdene storslagen måde. — I 
50-årene var Skien udgangspunktet for en stærk frikirkelig 
bevægelse under ledelse af presten G. A. Lammers, som har 
sat sine mærker i , Brand". 


222. I Wien var ,Kongsemnerne" blit spillet på Burg- 
teatret første gang lite april 1891 i Ibsen's nærvær, og 
samme aften blev der holdt en fest til hans ære, hvor han 
fejredes som den største levende dramatiker. (Ibsen's svar- 
tale er trykt i hans ,Såmtl. Werke", b. 1, s. 528—529.) På 
Burgteatret var desuden ,,En folkefiende" optat på reper- 
toiret i oktbr. 1890, medens folketeatret i Wien samtidig 
spilled ,Samfundets støtter” og ,,Gengangere". — I Budapest 
havde nationalteatret optat ,,Gengangere" på sit repertoire 
1889 og ,Samfundets støtter" 1890. 

, Hedda Gabler" blev spillet i London 20de—24de april 
1891 af de to amerikanske skuespillerinder miss Elizabeth 
Robins og miss Marion Lea. 


223. Til Kristiania var Ibsen flyttet fra Munchen i juli 
1891, og her skrev han ,,Bygmester Solness”, som udkom i 
decbr. 1892 og bl. åa. blev anmeldt af Edvard Brandes i dansk 
Politiken" s. å., nr. 357. Edv. Brandes har siden 1880 
skrevet en række skuespil, af hvilke ,,Under Loven" udkom 
1891; navnlig dette siste viser påvirkning fra Ibsen. 


224. Fru Ragna Wettergreen, født Rynning (f. 1866), 
debutered ved Kristiania teater 1886 og har siden været en 
af de mest fremtrædende skuespillerinder først ved dette 
teater, dernæst fra 1899 ved Nationalteatret. Af Ibsen'ske 
roller har hun spillet Ragna i ,,De unges forbund" (1886), 
Kaja i , Bygmester Solness" (1893), Rita Allmers i ,,Lille 
Eyolf” (189), fru Wilton i ,John Gabriel Borkman" (1897), 
Irene i ,,Når vi døde vågner" (1900), Regine i ,,Gengangere"” 

(1900), Fru Inger (1902), Hedda Gabler (1903), Helena i 
,:Kejser og Galilæer" (1903), Gina Ekdal i , Vildanden" (1904) 
og fattigkvinden i , Brand", 4de akt (1904. Hun opnådde 
offentligt rejsestipendium 1898. 


225. H. Beerbohm Tree, bekendt engelsk skuespiller, fra 
1887 direktør for Haymarket-teatret, hvor han bl. a. spilled 
És En folkefiende”; for tiden er han direktør for ,,His Majesty's 
Theatre” i London. 

Den bekendte franske kritiker Jules Lemattre (f. 1853) har 
virket med til at åbne Ibsen indgang i Frankrige, hvor han 
særlig trådte i skranken for ,,Et dukkehjem" (jfr. nr. 211); 
ved første-opførelsen af , Hedda Gabler" i Vaudeville-teatret 
17de decbr. 1891 holdt han indledningsforedraget, og i alle 
bind af hans ,Impressions de théåtre" fra 5te serie af 
(1891) findes der artikler om stykker af Ibsen. Han har 
dog ikke altid forståt Ibsen ret, og som ivrig nationalist 
stilled han sig senere endog temmelig afvisende overfor 
hans digtning (jfr. nr. 229. Han havde i ,,Journal des 
Débats" skrevet en anmeldelse af ,Lille Eyolt" efter stykkets 
opførelse i Paris 8de maj 1895, og her havde han gjort sig 
skyldig i den misforståelse at tro, at Asta Allmers i 2den akt 
viste sig at være Alfreds halvsøster istedenfor helt ubeslægtet 
med ham (hvorved altså deres kærlighed vilde været blod- 
skam). William Archer gjorde ham i et brev opmærksom 
på feiltagelsen, og Lemaitre skyndte sig i ,Journal des 
Débats" for 3dje juni at gøre undskyldning for fejlen; den 
findes derfor ikke i optrykket af anmeldelsen i hans ,,Im- 
pressions de théåtre", 9. série (1896), s. 63—71. 


226. Aurélien-Marie Lugné, kaldet Lugné Poé (f. 1869), 
opretted 1891 under påvirkning af Antoine's dramatiske ret- 
ning det frie teaterselskab ,1'(Euvre"”, som han fremdeles 
leder, og hvormed han flere gange har gåt på turné (kom 
således 1894 også til Kristiania). Han har virket meget for 
at bringe Bjørnson og Maeterlinck på scenen, og navnlig 
har han fra 1893 bragt de Ibsen'ske forestillinger i Paris i 
system: ,Rosmersholm" åde oktbr. 1893, ,,.En folkefiende" 9de 
novbr. 1893, ,Bygmester Solness" 3dje april 1894, , Brand" 
21de januar 1895, ,,Lille Eyolf” 8de maj 1895, , Peer Gynt" 
1ite novbr. 1896, ,John Gabriel Borkman" 8de novbr. 1897. 
Selv har han som skuespiller vovet sig i kast med flere af 


hovedrollerne i disse stykker: Stockmann, Solness, Brand, 
Allmers, Dovregubben, Borkman, og hans hustru, den ud- 
mærkede skuespillerinde Suzanne Després, har bl. a. spillet 
Hilde, Rebekka West, Rita Allmers og Nora. 


227. Georg Brandes udgav i 189 de to første og i 1896 
siste bind af sin bog om Shakespeare. 


228. Taine's datter Geneviéve og hendes mand, søn af 
den berømte billedhugger og maler Paul Dubois, besøgte 
Ibsen i Kristiania 1896. 

sJohn Gabriel Borkman" udkom 15de decbr. 1896. 


229. Jules Lemattre (se nr. 225) havde i en artikel om 
»yden nye indflydelse fra de nordiske literaturer" (optrykt i 
hans bog ,, Les Contemporains", 6. série, Paris 1896, s. 225— 
270) hævdet, at Ibsen havde ikke andre idéer end slige som 
allerede fandtes i George Sand's første romaner (fra 30- og 
40-årene) og i Alexandre Dumas's skuespil. Til protest mod 
disse og en række andre lignende udtalelser skrev Georg 
Brandes i januarheftet 1897 af den internationale revy ,,Cos- 
mopolis" en artikel (b. 5, s. 112—124) , Henrik Ibsen en 
France”. — George Sand's roman ,,Consuelo" (1842—43) ud- 
kom i dansk oversættelse 1846—1849 og atter 1876. 


230. Helge Rode (f. 1870), Ove Rodes (jfr. nr. 188) bror, 
debutered som dansk digter 1891 og udgav 1897 skuespillet 
Sommeræventyr'"; Georg Brandes skrev en længere artikel 
om ham i ,,Politiken" 24de maj 1897, og ellers findes der 
stykker af Brandes næsten hver uge i ,, Politiken" på 
den tid. 


231. Julius Elias, se nr. 218. — Paul Schlenther (f. 1854), 
tysk literaturhistoriker og teaterkritiker, åbned i 1883 sin 
kamp for natursandhed i skuespilkunsten; han var med at 
grundlægge , Freie Bihne" i Berlin 1889 (jfr. indledningen, 
s. 50) og blev 1898 udnævnt til direktør for Burgteatret i 
Wien. 

Elias og Schlenther oversendte l4de juni 1897 til Ibsen 
en detaljeret plan til en samlet tysk udgave af hans værker, 
efterat Berliner-forlæggeren S. Fischer havde gåt med på 

forehavendet i begyndelsen af samme år. Fischer havde af 
Ibsen'ske værker først udgit , Vildanden" og , Rosmersholm"” 
(1887, oversat af Marie von Borch) og havde senere efterhvert 
erhvervet for sit forlag næsten alle autoriserede tyske over- 
sættelser af Ibsen. Kontrakten om den samlede udgave blev 
underskrevet 3ilte oktbr. 1897, og meddelelsen herom gav 
stødet til at også Gyldendalske boghandel foranstalted en 
samlet Ibsen-udgave (jfr. nr. 234). I et brev til Elias 9de 
novbr. 1897 gav Ibsen sit samtykke til at hans prosaskrifter 
og digte blev optat i 1ste bind af ,Såmtliche Werke”; men 
dette 1ste bind måtte, på grund af vanskelighederne med 
at fremskaffe og oversætte det fuldstændige materiale, ud- 
gives sist af alle bind (decbr. 1902, i endelig form først i 
april 1904). Af Ibsen's ungdomsstykker er kun ,Sankthans- 
natten" (1852) forblevet utrykt; ,Kæmpehøjen" og ,,0laf 
Liljekrans" blev trykt i ,Såmtliche Werke", b. 2. Ibsen 
oversendte manuskriptet til ,,Olaf Liljekrans" lste sepbr. 
1897 og til ,Kæmpehøjen" 7de septbr. s. å., idet han ved 
denne lejlighed skrev til Elias: ,,Idag sender jeg Dem 
:Kæmpehøjen"”, som det nu endelig er lykkedes mig at 
komme i besiddelse af. Jeg finder efter gennemlæsningen, 
at der dog er adskilligt godt i dette lille ungdomsarbejde, 
og takker Dem oprigtig, fordi De tvang mig til at medtage 
det i samlingen." 

Emma Klingenfeld, jfr. nr. 173. 

Forlagsboghandler Albert Langen i Miåönchen ejde de 
tyske oversættelser af ,,Catilina" (ved Hugo Greinz, 1896) 
og , John Gabriel Borkman" (ved Sigurd Ibsen, 1897), men 
afstod dem til Fischer for den samlede Ibsen-udgave. 


232. Zdenko Fibich (1850—1900), bøhmisk komponist, 
havde ønsket at sætte musik til et af Ibsen's dramaer. 


233. Fru Emilie Brandes, Georg Brandes's 80-årige mor, 
døde den 27de decbr. 1898. 

Georg Brandes udgav 1898 ,,Ungdomsvers” og ,,Julius 
Lange, Breve fra hans Ungdom". 


234. Hildur Andersen (f. 1864), norsk pianistinde, var 
fra 1886—1889 elev hos den bekendte pianist og klaverlærer 
Th. Leschetizky i Wien og begyndte 1889 at gi koncerter. 

Hun er datter af stadsingeniør 0. M. Andersen i Kristiania, 

svigersøn af købmand Chr. Fr. Sontum i Bergen, hos hvem 

Ibsen bodde en tid under sit Bergens-ophold i 50-årene. 
Om den samlede udgave se nr. 231. 


235. Roman Woerner (f. 1863), tysk literaturhistoriker, 
habilitered sig som docent ved Minchens universitet 1895 
med afhandlingen ,,Henrik Ibsens Jugenddramen", hvorefter 
han med universitets-stipendium opholdt sig i Norge som- 
meren 1896 for at gøre studier til et større værk over Ibsen; 
heraf udkom i1ste bind, omhandlende tiden 1828—1873, i 
Minchen 1900. Han er siden 1901 professor i Freiburg i 
Baden, hvor han oftere har holdt forelæsninger over Ibsen. 

S. de Tillemont (1637—1698), fransk kirkehistoriker, har 
skrevet et værk om kejserne i de seks første århundreder 
e. Kr. 

yNår vi døde vågner”" blev færdigt i renskrift fra for- 
fatterens hånd 22de novbr. 1899 og udkom 19de decbr. s. å. 


236. Jonas Lie udgav til julen 1899 fortællingen ,,Faste 
Forland”. Den er i 1904 blit dramatiseret, men endnu ikke 
opført. 

Elisabeth Lie og ingeniørkaptejn Michael S. Lie, Jonas 
Lie's børn. 


238. Ibsen havde den 24de novbr. 1900 i et interview, 
refereret i ,Ørebladet" nr. 276, udtalt sig om forskellige 
aktuelle spørgsmål og derunder også udtalt i anledning af 
den nylig udbrudte krig i Sydafrika: 

pJeg vil sige, at min sympati for boererne er noget delt. 
Husk på at boererne selv på en uretmæssig måde har be- 
mægtiget sig sine landområder og jaget. den oprindelige 
befolkning bort. Og dog kom boererne kun som et ganske 
halvkultiveret folk og ikke i den hensigt at udbrede civili- 
sation. Tværtimod dette folk har jo i længere tid gjort 
meget for at holde en højere civilisation ude. Og nu kommer 
et folk af en større kultur — engelskmændene — og vil 
trænge sig ind. Det er ikke værre — ja ikke så galt, som 
det boererne selv har gjort. Engelskmændene tar kun, 
hvad boererne selv har stjålet sig til. Og det får boererne 
finde sig i. Boererne har tidligere jaget folk ud på præcis 
samme måde både mod øst og vest. De har holdt sig tappert 
og har også havt gode lokaliteter at holde sig i.” 

Den 7de decbr. retted så den hollandske, nu i Haag vir- 
kende journalist Cornelius Karel Elout (f. 1870) en henven- 
delse til Ibsen i , Politiken" og bad ham, hvis han ikke kunde 
bevise sine påstande om boererne — selv mente Elout at 
kunne modbevise dem —, da at tage sine ord tilbage. Elout 
udgav 1901 en bog: ,Der Kulturkampf in Sudafrika. Ein 
Versuch zur Prifung der Krigerschen Kulturpolitik". 

